
Il. UVOD 


1.1. Vanjska trgovina i vanjskotrgovinsko poslovanje 


Vanjska je trgovina gospodarska djelatnost koja obuhvaća razmjenu robe i usluga s 
inozemstvom, odnosno sveukupnu razmjenu materijalnih i nematerijalnih dobara 
između zemalja. 


U užem smislu vanjska trgovina obuhvaća samo promet robe između gospodarskih subjekata 
iz različitih zemalja, pa je predmet vanjskotrgovinske razmjene samo ona roba koja prelazi 
državnu granicu, odnosno carinsku crtu jedne ili više zemalja. 

U širem smislu vanjska trgovina, uz međunarodnu robnu razmjenu, obuhvaća i razmjenu 
gospodarskih usluga (tzv. "nevidljivi izvoz i uvoz"), promet kapitala, promet ljudi (turistički 
promet) i prijenos vijesti (telekomunikacijski promet). 

Dok pod vanjskom trgovinom razumijevamo ukupnost razmjene jedne zemlje s drugim 
zemljama, međunarodnu trgovinu možemo definirati kao ukupni opseg razmjene između 
zemalja cijelog svijeta, odnosno ukupnost razmjene na globalnom tržištu. Ukratko rečeno: 
vanjska je trgovina dio prometa robe u kojemu predmet kupoprodaje prelazi carinsku crtu, 
napušta teritorij zemlje prodavatelja (izvoznika) i ulazi na teritorij zemlje kupca (uvoznika). U 
tom slučaju, s gledišta zemlje prodavatelja govorimo o izvozu, a s gledišta zemlje kupca o 
uvozu. 

Uz razmjenu materijalnih dobara (robe i drugih stvari), vanjska trgovina obuhvaća i 
obavljanje različitih proizvodnih i neproizvodnih usluga prema nalogu i za račun inozemnih 
državljana, odnosno inozemnih gospodarskih subjekata - poslovnih partnera. To su: 
transportne u+sluge, špediterske usluge, skladišne usluge, lučke i aerodromske usluge te 
usluge ostalih prometnih raskrižja u međunarodnom prometu, usluge osiguranja protiv robnih, 
financijskih, transportnih i drugih rizika, bankovne usluge, turističke usluge, davanje 
gospodarskih informacija, propagandne akcije, izdavačke usluge, usluge oplemenjivanja robe 
(poslovi obrade, dorade i prerade) i usluge popravaka, izvođenje investicijskih radova u 
inozemstvu, zastupanje stranih poslovnih partnera (agentske usluge), usluge provjere količine 
i kvalitete robe, tranzitne usluge, usluge međunarodnoga trgovačkog posredovanja i dr. 
Sveukupnost razmjene robe i usluga s inozemstvom nazivamo poslovima 
vanjskotrgovinskog prometa. 

Za razliku od unutarnje trgovine, koja obuhvaća djelatnost trgovačkog prometa unutar granica 
jedne zemlje, vanjska trgovina izlazi iz državnog područja i dobiva osobinu inozemnosti koja 
određuje vanjskotrgovinski promet. 

Unutarnja trgovina uvjetovala je razvoj društvenih proizvodnih snaga u okvirima pojedinih 
nacionalnih privreda. Međutim, razvojem društvenih proizvodnih snaga povećava se i 
međunarodna razmjena raznovrsnih roba. Do njenoga naglog razvoja dolazi pojavom 
kapitalističkog načina proizvodnje, posebice prelaskom s manufakturne na strojnu 
proizvodnju, koju prati standardizacija, specijalizacija i proizvodnja u velikim serijama. Rast 
međunarodne razmjene ide usporedo s povećanjem opsega robne proizvodnje u svijetu. 
Međusobnom razmjenom nacionalne se privrede svih zemalja svijeta uklapaju u jedinstven 
svjetski gospodarski sustav, jer su više ili manje ovisne o razmjeni roba s inozemstvom 
putem svjetskog tržišta. Tako međunarodna trgovina postaje nositelj gospodarskog napretka i 
izraz zajedničkog interesa svih naroda na tzv. globalnom tržištu. 

Trgovina posreduje između proizvođača i potrošača, tj. između fizičkih ili pravnih 
osoba koje se pojavljuju jedanput u proizvodnji u svojstvu organizatora i izvršitelja 


proizvodnog procesa neke robe, a drugi put kao potrošači na tržištu, u prodavaonicama, na 
tržnici i sl., koji kupuju robu. 

Trgovina povezuje mjesta (lat. locus) proizvodnje i mjesta gdje je potražnja za robom. 
Udaljenost između mjesta proizvodnje robe i mjesta njene potrošnje može biti manja ili veća, 
ali je uvijek potrebno da se na toj relaciji robom stručno rukuje. To znači da se roba pakira i 
prepakira, osigura od rasipanja, kvarenja, zaštiti od vanjskih utjecaja, te da se najpogodnijim 
sredstvima preveze i dopremi na odredište. Trgovina obavlja sve te poslove i uvijek snosi 
rizik koji se pojavljuje kad se roba prevozi iz jednog mjesta u drugo, bilo u unutarnjem, bilo u 
međunarodnome robnom prometu. 

Trgovina preuzima sve poslove koje valja obaviti zbog toga što postoji vremenski 
razmak od trenutka proizvodnje do trenutka potrošnje. Vrlo je rijedak slučaj da se roba 
nakon završenog proizvodnog procesa odmah iznosi na tržište i proda potrošaču. To može biti 
npr. kod lakopokvarljivih roba, prehrambenih artikala kratkog roka trajanja, hitno potrebnih 
lijekova i preparata. U pravilu robu valja otkupiti onda kad se ona najviše nudi, a prodati je u 
trenutku kad se najviše traži na tržištu. Suvremena trgovina dobila je na važnosti upravo time 
što se sve više osposobljava da u posebno izgrađenim prostorijama (silosi, hladnjače, 
sušionice, skladišta i dr.) smješta i čuva razne proizvode kako ne bi izgubili svoju uporabnu i 
prometnu vrijednost. Usklađivanjem vremenskih razlika, od završetka proizvodnje robe do 
njene prodaje na tržištu, trgovina omogućuje da se u pravom trenutku s potrebnim količinama 
Toba izađe na tržište, bilo na domaće ili na strano. 

Podudarnost u tehnici trgovanja u unutarnjoj i vanjskoj trgovini odnosi se na uobičajene 
oblike sklapanja kupoprodajnih odnosa, obavljanja poslovnih transakcija, vođenja trgovačkih 
pregovora i poslovnoga pismenoga komuniciranja između poslovnih partnera. Ipak se mora 
naglasiti da u međunarodnoj trgovini postoje složeniji i veći rizici u poslovanju (zbog 
udaljenosti partnera, različitih pravnih normi, različitih društveno-političkih sustava zemalja, 
mogućih kriznih stanja na svjetskom tržištu 1 sl.), što zahtijeva i posebne mjere za osiguranje 
od takvih rizika. 


Slični organizacijski oblici tržišta u unutarnjoj i vanjskoj trgovini susreću se u 
institucijama sajmova, aukcija, robnih burzi i dr. Za sve te organizacijske oblike tržišta 
zajedničko je ostvarivanje susreta ponude i potražnje s istim konačnim ciljem: ponuditi i 
prodati ono što tržište zahtijeva i što su potrošači voljni kupiti 1 platiti. 


Međutim, vanjska trgovina ima mnogih specifičnosti koje je razlikuju od unutarnje 
trgovine. Između ostalih mogu se izdvojiti sljedeće glavne značajke vanjske trgovine: 

- vanjska se trgovina proteže na različite vanjskotrgovinske i monetarne sustave, što 

uvjetuje njeno reguliranje međunarodnim trgovinskim i platnim sporazumima; 

- vanjska trgovina u svim zemljama nailazi na razna ekonomsko-politička ograničenja 
koja se provode kontrolom vanjskotrgovinske razmjene, carinskim režimom (carinama 
i carinskim barijerama), uvođenjem tzv. kontingenata kojima se ograničuje količina ili 
vrijednost robe koja se smije uvoziti u zemlju ili izvoziti iz zemlje, mjerama državnih 
tijela kojima se štiti domaća proizvodnja i sl., čime svaka zemlja regulira ukupan 
vlastitim deviznim sustavom svaka zemlja regulira platni promet i kreditne odnose s 
inozemstvom sprječavajući tako nekontroliran odljev i korištenje konvertibilnih 
deviznih sredstava; 


- vanjsku trgovinu prate mnogobrojne međunarodne konvencije, običaji i pravila, nakon 
što ih je pojedina zemlja ratificirala i tako se ravnopravno uključila u međunarodnu 
razmjenu; 


vanjsku trgovinu karakteriziraju složene tehnike plaćanja (različiti načini i instrumenti 
međunarodnoga platnog prometa) i osiguranja plaćanja i naplate ugovorenih 
vanjskotrgovinskih poslova; 

- vanjska je trgovina podvrgnuta posebnom sustavu nadzora nad kretanjem robe i usluga 
u međunarodnoj razmjeni i o njoj se vodi zasebna vanjskotrgovinska statistika, koja 


daje podatke za praćenje i uspoređivanje razmjene robe i usluga zemlje s inozemstvom 
(prema robnim skupinama, gospodarskim uslugama, vrijednostima, količinama, 
zemljama izvoza i uvoza i dr.); 


vanjsku trgovinu prati posebna dokumentacija, poseban način izračunavanja cijene 
različitim metodama vanjskotrgovinskih kalkulacija, posebni troškovi (npr. carinske i 
ostale uvozne pristojbe, posebne takse i dr.) i posebne procedure; 


poslovni su rizici u vanjskoj trgovini mnogo izraženiji nego u unutarnjoj trgovini i 
postoje u svim vrstama i oblicima vanjskotrgovinskog prometa, stoga je politika 
osiguranja od robnih i financijskih rizika u vanjskoj trgovini sastavni i osobito važan 
dio poslovne politike poduzeća koja se bave djelatnošću vanjskotrgovinskog prometa; 
uspješnost poslovanja u vanjskoj trgovini vezana je uz posebna znanja i umješnosti 
poduzetnika i vanjskotrgovinskih djelatnika (znanje stranih jezika, stručno vladanje 
tehnikom vanjskotrgovinskog poslovanja, poznavanje poslovne kombinatorike u 
pripremi i ostvarenju vanjskotrgovinskih poslovnih transakcija, poznavanje 
međunarodnih trgovačkih običaja i pravila te domaćih i stranih vanjskotrgovinskih, 
deviznih i carinskih propisa, sposobnost kulturnoga i stručnoga poslovnoga 
komuniciranja u inozemstvu i vođenja trgovačkih pregovora, odlično poznavanje roba 
ili gospodarskih usluga s kojima se u vanjskoj trgovini posluje pri njihovu izvozu ili 
uvozu, umješnost zatvaranja financijskih konstrukcija u svezi s plaćanjem i naplatom u 
poslovanju s inozemstvom, sposobnost brzog reagiranja na tržišne promjene i "tržišne 
signale" i osiguranja od mogućih robnih i financijskih rizika, razumna poduzetnička 
odvažnost u prihvaćanju izazova što ih nudi međunarodno tržište uz zaštitu vlastitog 
interesa, ali i interesa i ugleda vlastite zemlje u svijetu, itd.). 


Osnovni je zadatak vanjske trgovine da se po najpovoljnijim uvjetima kupuje odnosno 
uvozi roba koje ili uopće nema ili je nema u dovoljnim količinama na domaćem tržištu, te da 
se po najpovoljnijim uvjetima prodaje, tj. izvozi domaća roba i gospodarske usluge na 
inozemno tržište. Taj se zadatak može izvršavati samo uspostavljanjem čvrste suradnje 
poduzeća vanjske trgovine s proizvodnim poduzećima i poduzećima koja pružaju proizvodne 
ili neproizvodne usluge, jer se mogućnosti izvoza i potrebe za uvozom određuju na temelju 
poznavanja domaće proizvodnje i potreba domaćeg tržišta. 


1.2. Vanjska trgovina i gospodarstvo zemlje 


Postoje mnogi razlozi zbog kojih je svaka zemlja zainteresirana za uključivanje u 
međunarodnu razmjenu. Najvažniji je taj što razvoj društvenih proizvodnih snaga izaziva 
specijalizaciju proizvodnje i proizvodnju roba u velikim količinama pa tržište postaje 
preusko za njihov plasman. Zbog toga je potrebno pronalaziti nova tržišta, što se postiže 
izvozom roba. Osim toga, izvozom se ostvaruju devizna sredstva, koja mogu poslužiti za 
uvoz deficitarnih (nedostajućih) roba ili proizvoda koji se u vlastitoj zemlji uopće ne 
proizvode radi zadovoljavanja potražnje u zemlji. 


Uvozom se može zadovoljavati potražnja za reprodukcijskim materijalom (sirovine ili 
poluproizvodi), strojevima, aparatima, uređajima i raznovrsnim gotovim proizvodima 
proizvodne (investicijske) ili osobne (široke) potrošnje. Vanjska trgovina, prema tome, 
svojom djelatnošću usklađuje materijalni sastav društvenog proizvoda s potrebama potrošnje 
zemlje. 


S gledišta gospodarskog interesa zemlje ekspanzija izvoza ima višestruku važnost. Zemlja 
koja ne izvozi ne raspolaže devizama potrebnim za uvoz proizvoda i korištenje usluga iz 
inozemstva. Nema zemlje koja se može potpuno sama "uzdržavati". Svaka je zemlja više ili 
manje ovisna o razmjeni roba i usluga s inozemstvom. Ovo posebice vrijedi za zemlje u 
razvoju, pa prema tome i za našu zemlju. Bez deviza zemlja u razvoju ne može uvoziti 
proizvode, opremu, tehnologiju i znanje koji su joj potrebni za razvoj. Neke zemlje, koje 


nemaju deviza, ne mogu uvoziti čak ni proizvode za zadovoljavanje osnovnih životnih 
potreba svoga stanovništva. 


Ako neka zemlja raspolaže viškom energije, sirovina i drugih prirodnih bogatstava te ako 
postiže odgovarajuće cijene i druge uvjete prodaje na međunarodnom tržištu, logično je da će 
te viškove nastojati prodati po najpovoljnijim mogućim uvjetima na stranom tržištu. Isto tako, 
kad razina razvoja domaće proizvodnje odnosno proizvodno-uslužni kapaciteti jedne zemlje 
premaše potrebe domaće potražnje, takva će zemlja nastojati višak proizvedenih roba i 
gospodarskih usluga plasirati na strana tržišta pod uvjetima koji joj osiguravaju daljnji 
gospodarski rast i zadržavanje odgovarajuće pozicije na takvim stranim tržištima. 


Razvijene zemlje svoje potrebe za uvozom nastoje podmiriti prije svega izvozom drugih 
proizvoda svog prerađivačkog ili uslužnog (tercijarnog) sektora, a manje razvijene zemlje 
prisiljene su (zbog potreba za uvozom opreme, tehnologije i sl.) izvoziti i ono malo prirodnih 
bogatstava kojima raspolažu. Jedne su, dakle, prisiljene izvoziti da bi osigurale sredstva za 
plaćanje uvoznih potreba, a druge da bi ostvarile ciljeve izvoza kao dio ciljeva politike 
razvoja vlastitog gospodarstva ili sveukupnih vlastitih ciljeva poslovanja (kada su u pitanju 
poduzeća — tvrtke). 


Za razliku od izvoza, uvoz se javlja u funkciji podmirivanja potreba domaćeg pučanstva i 
domaće privrede robom (proizvodima) i uslugama kojih na domaćem tržištu uopće nema ili ih 
nema u dovoljnim količinama. Te se potrebe podmiruju kupnjom, odnosno uvozom tih 
proizvoda i gospodarskih usluga iz drugih zemalja, vodeći računa da se uvozne transakcije 


sy eas 


manje ulaganja deviznih sredstava potrebitih za plaćanje takvih uvoznih transakcija. 


Sa stajališta zemlje uvoz se javlja kao ekonomska nužnost u svrhu ostvarivanja ciljeva 
ukupnog gospodarskog razvoja te osiguranja ravnomjerne javne, proizvodne i široke 
potrošnje. Pritom ne treba zanemariti ni socijalnu komponentu osiguranja opskrbe pučanstva 
određenim proizvodima iz inozemstva na koje je domaće pučanstvo naviknulo, ili bi 
pomanjkanje takvih uvoznih proizvoda moglo izazvati ozbiljne poremećaje u normalnom 
funkcioniranju društva u cjelini (primjerice, neredovita ili nedovoljna opskrba uvoznom 
naftom tržišta zemlje koja te nafte nema ili je nema u dovoljnim količinama). Uvoz je, sa 
stajališta države, samo važan čimbenik u ostvarivanju ciljeva dugoročne ekonomske politike 
zemlje, njenog razvitka te zaštite interesa domaćega gospodarstva i pučanstva. 

S druge strane, trgovačka će poduzeća uvoziti samo onda ako im se uvoz isplati (kad mogu 
ostvariti zaradu). Dakle, trgovačko će poduzeće uvoziti sve vrste robe i usluga (a ne samo one 
što nedostaju na domaćem tržištu) čijim se uvozom može ostvariti cilj poslovanja (dobit). 
Proizvođačka poduzeća uvoze onda kada potrebnu robu (sirovine, reprodukcijski materijal, 
poluproizvode, opremu, postrojenja i sl.) ne mogu nabaviti na domaćem tržištu ili je uvozna 
roba (i nakon plaćanja svih carinskih i ostalih uvoznih pristojbi) jeftinija ili i jeftinija i 
kvalitetnija od istovrsne ili slične domaće robe. 


U svezi s izvozom i uvozom važni su pojmovi trgovinska i platna bilanca zemlje. 


Trgovinska bilanca odnos je vrijednosti ukupnog izvoza i ukupnog uvoza robe jedne zemlje 
za određeno vremensko razdoblje, obično za jednu godinu. (Trgovinska je bilanca i naziv za 
odnos vrijednosti uvoza i izvoza roba između dviju zemalja.) Ona može biti aktivna, pasivna i 
uravnotežena. Trgovinska je bilanca aktivna (povoljna, suficitarna) ako je vrijednost izvoza 
roba veća od uvoza, a pasivna (nepovoljna, deficitarna) ako je vrijednost uvoza veća od 
izvoza. Uravnoteženost trgovinske bilance postoji onda kad su vrijednosti izvoza i uvoza robe 
izjednačene. Trgovinska se bilanca sastavlja na temelju statističkih praćenja vanjske trgovine 
(carinska statistika). Osim ukupne vrijednosti uvoza i izvoza robe, trgovinska bilanca sadrži i 
njihovu strukturu (oprema, sirovine i dr.). Ova bilanca čini, uglavnom, najveću stavku platne 
bilance zemlje. 


' Prema: F. Ljubić, Vanjska trgovina, Zagreb, 1994., str. 33. 
? David Ricardo: On the Principles of Political Economy and Taxation", 1817. 


Platna bilanca prikaz je ukupnih novčanih primanja i izdavanja jedne zemlje prema 
inozemstvu. Ona može biti aktivna ako je novčano primanje veće od izdavanja, pasivna ako 
je izdavanje novca veće od primanja i uravnotežena ako se primanje novca izjednačuje s 
izvršenim izdavanjem. Platna bilanca redovito se sastavlja za jednu godinu. Primanje i 
izdavanje novca proizlazi iz svih ekonomskih transakcija zemlje s inozemstvom. 


Ako je platna bilanca deficitarna, ponestaje deviznih sredstava za plaćanje uvozne robe. 
Posljedica toga je najčešće prisilno smanjenje uvoza. Pokatkad se može smanjiti, pa čak i 
ukinuti uvoz nekih manje potrebnih proizvoda, osobito luksuznih proizvoda, ali broj takvih 
proizvoda ograničen je pa restrikcija (ograničavanje i zabrana) uvoza, uglavnom, ide na štetu 
životnog standarda i koči gospodarski rast. To dovodi do nedostatka potrebnih proizvoda koji 
se ne proizvode u zemlji ili se ne proizvode u dovoljnim količinama i slijedi pad proizvodnje 
jer nedostaju uvozne sirovine, što uzrokuje usporavanje ili zaustavljanje privrednog razvoja. 
Pojedina zemlja može poboljšati svoju platnu bilancu ako pronađe vlastite izvore sirovina za 
mnoge proizvode i ako potiče domaću proizvodnju onih proizvoda koji se uvoze. To se može 
postići izravnim investiranjem države usporedo s poduzimanjem mjera zaštite domaće 
proizvodnje (visoke carinske tarife za uvoznu robu, ograničenje uvoza uvođenjem robnih i 
deviznih kontingenata, ekonomske barijere za konkurentnu uvoznu robu i sl.). Takva rješenja 
mogu biti više ili manje uspješna, ovisno o stvarnim mogućnostima zemlje, ali ipak su 
ograničena jer nijedna zemlja, kao što je već rečeno, ne može sama proizvoditi sve što joj je 
potrebno. 


Iz navedenog proizlazi kako je jačanje i razvoj vlastitog izvoza najbolje i jedino pravo 
dugoročno rješenje za povoljnu platnu bilancu. 

2. POVIJESNI RAZVOJ MEĐUNARODNE TRGOVINE 


2.1. Prapovijest 


Ekonomska aktivnost i prvi počeci razvoja trgovine u najprimitivnijem obliku sežu u 
najstariju poznatu povijest ljudskoga roda. Tako je pračovjek tisućama godina prije 
nove ere počeo prikupljati plodine 1 loviti životinje za vlastitu prehranu, a tijekom 
vremena počeo je uzgajati biljke i pripitomljavati životinje organizirajući i prva 
domaćinstva koja su proizvodila hranu nužnu za njihovo preživljavanje. 


S vremenom su domaćinstva odnosno obitelji prerasla u plemena koja su u svome 
okružju proizvodila ono što su mogla. Udaljenija plemena također su proizvodila 
određene biljne proizvode i uzgajala domaće životinje u skladu s uvjetima koje je 
određivao njihov prirodni okoliš. 


Budući da su plemena proizvodila više poljoprivrednih dobara ili uzgajala više 
životinja nego što im je trebalo za održavanje vlastite egzistencije, a da su im pojedini 
proizvodna primjer žitarice, riba ili neko drugo životinjsko meso, u prehrani manjkali, 
došlo je do međusobne razmjene dobara između udaljenijih plemena. Tako je oko 
8.000 godina prije nove ere, u neolitu, prema arheološkim nalazima i sačuvanim 
ostacima, zabilježena trgovina kamenom odnosno primitivnim kamenim oruđem. 


Usporedno s razvojem civilizacije razvijale su se i prve organizirane države. 
Najstarije civilizacije i velike države nastale su na Bliskom istoku i u Aziji. Upravo na 
tom području počinje organizirani uzgoj poljoprivrednih dobara i domaćih životinja. 
Viškovi poljoprivrednih i životinjskih proizvoda stvorili su osnovu za razvoj trgovine. 
Proizvedeni viškovi iz jednog područja razmjenjivali su se za proizvedene viškove 
drugih proizvoda u drugim područjima i državama. Organizirani uzgoj biljaka 1 stoke 
utjecao je na postupni razvoj organiziranih naseobina — sela i gradova. 


Tijekom stoljeća došlo je do specijalizacije rada, proizvodnje i nastanka određenih 
zanata. Najstarije poznate civilizacije su Mezopotamija, Egipat, Indija i Kina. 


2.2. Razdoblje od 6000 do 1000 godina prije nove ere 


Mezopotamija je zauzimala područje Bliskog istoka između rijeka Tigris i Eufrat. Plodno 
zemljište i obilje vode omogućilo je snažan razvoj poljoprivrede već 6.000 godine p.n. ere. 
Prema zabilježenim zapisima iz Mezopotamije su odlazile stalne trgovinske ekspedicije u 
Egipat, istočni Mediteran Anadoliju i Indiju prije više od 4.000 godina. U to vrijeme u 
Mezopotamiji je bilo više gradova i državica od kojih je najstarija organizirana država Akkad, 
nastala oko 2.300 godina p.n. ere. Uz nju su postojale države Asirija, Sumer, Holitsko 
kraljevstvo, a centar mezopotamske civilizacije bio je Babilon. Zanimljivo je da se je u 
Sumeriji pojavilo i prvo pismo, kao potreba registriranja trgovinskih transakcija. Iz 
arheoloških nalaza vidljivo je da su narodi iz područja Mezopotamije intenzivno trgovali s 
narodima iz Egipta i Indije. Uz to je bio razvijen i značajan kreditni sustav prema kojem su 
trgovci pozajmljivali robu, zlato i srebro uz kamatu od 15 do 33 %. zahtijevajući da ugovori 


* Prema:Bijelić, P.: Međunarodna trgovina, Ekonomski fakultet Beograd, Beograd, 2008., str.29-63 


budu pisani i ovjereni pečatom. Valja spomenuti i Hamurabijev zakonik koji je u to vrijeme u 
Mezopotamiji regulirao i neka trgovinska pitanja. 


U starom Egiptu se je poljoprivreda razvila uz dolinu rijeke Nila. S obzirom da se je radilo o 
pustinjskoj zemlji s manjim obradivim površinama njegovo je pučanstvo bilo upućeno na 
nužnu razmjenu dobara sa susjednim zemljama. Tako je zabilježeno da je oko 6.000 godina 
p.n.e. već bila razvijena poljoprivreda, ali i proizvodnja bakra, srebra, zlata, a uz pšenicu i 
drva. Oko 3.000 godina p.n.e. ujedinio se teritorij oko sjevernog i južnog Nila tvoreći tada već 
značajnu državu s vojnom silom koja je uspjela pokoriti i susjedne teritorije susjednih naroda 
Nubijaca na jugu, naroda u Palestini i u Siriji. Nakon nekoliko stoljeća Egipat se je kao država 
odvojio pod vladavinom svojih faraona i postupno razvio trgovinu s drugim državama iz 
tadašnjeg svijeta. Trgovinske ekspedicije dolazile su iz Mezopotamije u Egipat i razvila se je 
trgovina žitom, bakrom, slonovačom i sličnom robom, a Feničani (današnji Libanon) su u 
Egiptu prodavali cedrovo drvo koje se je koristilo u proizvodnji brodova. Iz Egipta su trgovci 
odlazili u druge udaljene zemlje radi nabavke dobara koja su nedostajala, pa su tako iz 
teritorija današnjih država Etiopije i Eritreje dovozili raznu divljač, mirisno raslinje, 
pripitomljenu stoku, elektrum (slitina zlata i srebra) i lukove. Sve je zabilježeno na drevnim 
reljefima u pogrebnom hramu kraljice Hatšepsut — Deir el Bahri u dolini Tebe. U to su 
vrijeme, prema zapisima na reljefima, egipatski trgovci kraljici države Punt odnijeli razne 
umjetničke predmete, a iz Punta donijeli razne divlje životinje, mirisno raslinje, pripitomljenu 
stoku, elektrum i lukove. Osim pomorskih putova, koji su unaprijeđeni prokopavanjem kanala 
između Nila i Crvenog mora u doba faraona Neha (7- stoljeće p.n.e.), organiziran je prijevoz 
robe kroz pustinju upotrebom karavana deva. Trgovina postaje značajna djelatnost u vrijeme 
faraona Ptolomeja II. u antičko doba, kada se Egipat okreće trgovini sa zemljama Sredozemlja 
i kada Aleksandrija postaje vrlo jaka luka Sredozemlja. 


Indija i Kina su se, uglavnom, razvijale autarkično, jer im je velika površina i raznolikost 
geografskih područja omogućavala pristup velikom broju sirovina, a s obzirom na veličinu 
teritorija i raznolikost klimatskih uvjeta (od polarnih do suptropskih) mogli su se baviti i 
uzgojem najraznovrsnijeg bilja odnosno poljoprivrednih dobara. 


Indija je bila podijeljena na veliki broj državica na čelu s maharadžama, tako da je većina 
trgovine obavljana između tih indijskih državica, a malo se je trgovalo s vanjskim svijetom. U 
Indiji je najprije bila razvijena poljoprivreda oko 3.000 godina p.n.e.. Od poljoprivrednih 
kultura dominirali su riža, proso, mahunarke, voće i povrće, ali i pamuk. Indija je bila poznata 
i po proizvodnji vrlo traženih začina kao što su curry, đumbir, papar i cimet, tako da je 
stoljećima ta zemlja bila glavni svjetski izvoznik tih proizvoda. S vremenom su u Indiji 
razvijeni i mnogi rudnici, što je omogućilo proizvodnju različitih vrsta metala. Indija je bila 
poznata po razvoju manufaktura i proizvodnji tekstila, a najpoznatija tkanina bila je muslin 
koji se je proizvodio u Mosulu u jugozapadnoj Indiji. Od davnina do danas poznati su i 
indijski materijali iz Kašmira. Indija je razvila trgovinu s Babilonom, a preko njega i s 
Egiptom i Sumerom, a kasnije i s Kinom. Budući da je Indijsko društvo bilo strogo 
podijeljeno u kaste trgovinom se je mogla baviti isključivo kasta seljaka, zanatlija i trgovaca. 


Kina je u antičkom i kasnijem razdoblju bila jedna od najrazvijenijih država svijeta. 
Poljoprivreda se je u Kini pojavila oko 2.500 godina p.n.e.lako je Kina poznavala i 
proizvodnju mnogih drugih roba trgovina kao djelatnost nije bila visoko cijenjena, jer se je 
smatralo da trgovci koriste plodove rada drugih ljudi, pa su zato nametani visoki porezi na 
unutarnju trgovinu, kao što je, na primjer, bila tzv. tranzitna provincijska taksa (linkin). 
Vanjska trgovina odvijala se je najprije s Indijom i srednjom Azijom, a kasnije se proširila na 
Mezopotamiju i Perziju. Glavni izvozni artikli iz Kine bili su svila, čaj, porculan, papir, 
breskve i marelice, barut i karte za igranje. Izgradnja brodova omogućila je razvoj trgovine 
Kine s jugozapadnom Azijom. Međutim, tadašnji su brodovi imali ograničen domet, pa je 
trgovina Kine s ostalim svijetom u to vrijeme bila prilično skromna. Tako je bilo sve do 
dolaska europljana, koji su silom pokušali otvoriti Kinu za veću međunarodnu trgovinu. 


Propašću prvobitnih civilizacija na Bliskom istoku dolazi do značajnog razvoja država, a 
samim tim se je između njih u antičkom razdoblju razvila i međunarodna trgovina, posebice 
na prostoru Sredozemlja. U tom razdoblju, oko 1.000 godine p.n.e., kao najznačajniji trgovci 
na Mediteranu spominju se Feničani koji su osim značajne trgovačke flote raspolagali 
izvrsnim trgovačkim vještinama pregovaranja. Njihova je država zauzimala je teritorij 
priobalja današnjeg Izraela i Palestine, a Feničani su imali i značajne kolonije u današnjem 
Tunisu (Kartagena). Sardiniji, Siciliji 1 današnjoj Provansi. Bili su poznati po proizvodnji i 
trgovini ljubičaste boje, pa odale i grčki naziv za njihovu zemlju - Phoenicia. To je bila prva 
država koja se je u povijesti čovječanstva specijalizirala za posredničku trgovinu, najprije 
između Egipta i Mezopotamije, a kasnije između Mezopotamije i Istoka. Važni centri su bili 
gradovi — države Sidon i Tir. Teritorij Feničana bio je bogat šumama, a drvo iz tih šuma je 
korišteno u brodogradnji. Zbog trgovinskih interesa vodili su ratove proziv Rimskog carstva 
(punski ratovi). Podaci o robama s kojima su feničani trgovali nalaze se u Bibliji. Iz 
Španjolske su nabavljali srebro, željezo, olovo i nikal, iz Egipta tekstil, iz Centralne Afrike 
slonovaču i ebanovinu, iz Arabije ovce i koze, sa i Cipra bakar, a iz Perzije začine i zlato. 
Feničani su razvili prvo znakovno pismo kojim su se služili za evidenciju obavljenih 
trgovinskih aktivnosti. Uz trgovinu robom i razvoj pisma pojavili su se i prvobitni 
instrumenti platnog prometa — mjenica i hipoteka na brodove. Osnove feničanskog pisma i 
tehnike trgovinskog poslovanja preuzele su kasnije i stare civilizacije država Stare Grčke i 
Rimskog carstva. 


2.3. Stara (Antička) Grčka 


U staroj Grčkoj bila je razvijena vrlo živa trgovina između grčkih gradova — država oko 800. 
godine p.n.e., bez obzira što su ti gradovi — državice često međusobno ratovali. Od 
poljoprivrednih kultura bila je poznato maslinarstvo i vinogradarstvo, a manje druga 
poljoprivredna dobra. Stari Grci su već u antičko doba raspolagali znatnim brojem brodova s 
kojima su prevozili robu i trgovali s udaljenim državama. Osnivali su trgovačke kolonije od 
Apeninskog poluotoka do obala Crnog mora, a najznačajnije im je područje trgovine bilo 
Egejsko more. Najznačajniji trgovački centri bili su Milet i Egina u maloj Aziji koji nisu 
raspolagali plodnim tlom pa su bili primorani trgovati s Istokom. Na otočnom dijelu glavni 
trgovački centar bio je otok Kreta kao centar trgovine s Egiptom na jugu i Sicilijom na 
zapadu. Grci su uvozili uglavnom poljoprivredne proizvode (žito) iz svojih kolonija od kojih 
se posebno ističe Sicilija. Sirovine za proizvodnju bronce, bakar i nikal uvozili su iz 
Mezopotamije, a predmete izrađene od slonovače, vaze od alabastera, tkanine i hranu iz 
Egipta. Izvozili su proizvode od keramike, vuna i drva. Od davnina je u Grčkoj bilo razvijeno 
zanatstvo, posebice grnčarstvo i proizvodnja metalnih proizvoda. U Staroj Grčkoj se je 
pojavio prvi kovani novac, što je omogućilo prijelaz trgovine s naturalne u novčanu fazu 
razvoja. Sustav razmjene je pojavom novca pojednostavljen, jer se je do tada razmjena 
obavljala putem trampe odnosno razmjenom robe za robu. Prvi kovani novac napravljen je od 
legure elektruma kao mješavine zlata i srebra koja se je mogla pronaći na području male 
Azije. Ubrzo se je srebro izdvojilo kao podobnije sredstvo razmjene u trgovini. U to vrijeme 
napredovala je i ekonomska misao. Grčki filozof atenjanin Xenophon (Ksenofon) objavio je 
prvu knjigu iz područja ekonomije pod nazivom "Oikonomos", koja je bila jedna vrsta 
priručnika koja je upućivala vlasnike imanja kako treba upravljati posjedom. Iz kovanice 
Oikonomos nastala je u prijevodu riječ "ekonomija", a sastoji se od grčkih riječi "oikos" što 
znači kućanstvo, imanje i korijena grčke riječi "nem" što znači regulirati, upravljati, 
nadgledati. Iz tog proizlazi da je kovanica riječi "oikonomos" u grčkom podrazumijevala 
upravljanje kućanstvom. I danas se često koristi izraz ekonomat za službu koja upravlja 
nekom imovinom. 

2.4. Rimsko carstvo 


Rimsko carstvo se je na vrhuncu svoje moći prostiralo od današnje Britanije na 
sjeverozapadu do Egipta na jugu i od Liberijskog poluotoka (današnja Španjolska) na zapadu 
do Crnoga mora na istoku. Gospodarstvo Rimskog carstva bilo je razvijeno, a glavna grana 
bila je poljoprivreda. Odvijala se je živa trgovina između svih provincija iako se trgovina kao 
djelatnost nije značajnije vrednovala i s njome su se mogli baviti niži slojevi stanovništva, 
stranci pa čak i robovi. Zbog veličine prostora koje je obuhvaćao Rimsko carstvo je svojim 
gospodarstvom zadovoljavalo vlastite potrebe svog stanovništva. Ipak su se neke robe, koje se 
nisu proizvodile u carstvu nabavljale iz drugih država. Tako se je razvila međunarodna 
trgovina s jako udaljenim državama kao što su Indija, Kina i arapske države. Iz Rimskog 
carstva izvozilo se je staklo, bakar, nikal, olovo, tkanine i keramičko posuđe, a uvozio arapski 
tamjan, drago kamenje, muslin i začini iz Indije te svila i začini iz Kine. Ova trgovina između 
velikih carstava bila je na vrhuncu u drugom vijeku nove ere. Razvoj trgovine pratio je i 
razvoj važnih trgovačkih putova preko Bliskog istoka i Srednje Azije. Oba se je prevozila 
karavanama deva i konja. Većina putova je vodila preko Perzije koja je unapređivala ovu 
trgovinu održavanjem putova, organiziranjem odmorišta za karavane i vojnom zaštitom 
karavana, naplaćujući pritom takse za pružene usluge. U ovom dijelu svijeta razvila su se i 
velika trgovačka društva, tzv. Baktrijska trgovačka poduzeća koja su regulirala ovu trgovinu i 
imala svoja predstavništva u Kini i drugim državama. Tako je gospodarstvo Rimskog carstva 
imalo dva značajna supa — poljoprivredu i trgovinu. Razvoju trgovine pogodovala je i 
politička stabilnost koju je organizirano Rimsko carstvo ostvarilo stvorilo na prostoru 
Mediterana, poznato kao Pax Romanica. Razvoju trgovine u velikoj je mjeri pridonio i razvoj 
trgovačkog prava, posebice problematika trgovinskih ugovora, postupaka za rješavanje 
sporova i slično. U III. stoljeću. Rimski imperator Trajan je izgradio kanal koji je rijeku Nil 
povezao s Crvenim morem, što je omogućilo razvoj pomorske trgovine s Indijom i Kinom. 


Živu i razvijenu trgovinu Rimskog carstva sa zemljama Dalekog istoka prekinuli su napadi 
barbarskih naroda, najprije u srednjoj Aziji pa su prekinuti trgovački putovi, a zatim i napadi 
na Rimsko carstvo i Kinu. 


Međunarodna trgovina koja se je u promatranom razdoblju odvijala između carstava 
prvobitnih civilizacija bila je malog opsega, povremena i uglavnom se sastojala u nabavljanju 
roba koje se nisu mogle naći u granicama pojedine države, a najčešće su se nabavljale iz 
geografski bližih zemalja za potrebe vladara. Cjelokupna međunarodna trgovina bila je pod 
kontrolom vladara, koji je izdavao dozvole pojedincima da se mogu baviti trgovinom. Rizici u 
trgovini u to doba bili su veliki, kako od prirodnih katastrofa tako i od napada gusara, ratnih 
sukoba i slično. 


Međunarodna trgovina je u razdoblju nakon pada Rimskog carstva pod najezdom barbarskih 
plemena iz Azije opstala samo u Istočnom Rimskom carstvu (Bizantu), a značajnije je 
obnovljena tek nekoliko stoljeća kasnije u Europi, nakon što je izvršena konsolidacija 
barbarskih naroda. Trgovina Bizanta s Kinom je bila smanjena zbog zauzimanja Perzije od 
strane Turaka, ali i zbog pokušaja imperatora Justinijana da iz Kine prokrijumčari svilene 
bube kako bi razvio proizvodnju svile u Europi. 


Važnu ulogu za razvoj međunarodne trgovine u staro je doba imao Sueski kanal. Povijest 
Sueskog kanala je vrlo stara, seže još u Stari vijek, u vrijeme Starog Egipta. Dokumentirano je 
postojanje dva pradavna kanala koji su olakšavali putovanje između Nila i Crvenog mora’. 
Jedan uži kanal izgrađen je u vrijeme vladavine Sezostrisa III ili Ramzesa II. U drugi, duži 
kanal bio je inkorporiran i dio prvog, no bio je smješten južnije, građen je u vrijeme vladavine 
Necha II., no nije dovršen. To je pošlo za rukom tek perzijskom velikom kralju Dariju I. (511. 
pr. Kr. do 486. pr. Kr.). Prema Herodotu, ovaj veliki projekt uzeo je oko 120.000 ljudskih 
života. Ptolomejevići su ga održavali i dalje poboljšali. Već u vrijeme vladavine Kleopatre 

kanal je bio dijelom zasut pijeskom, a izvori ne spominju ništa značajno o kanalu u vrijeme 
vladavine Rimljana. Nakon arapskog osvajanja Egipta kanal je obnovljen i korišten je pod 
kontrolom arapskih trgovaca prije svega za prijevoz žitarica, a već u 8. stoljeću kanal je 
ponovo bio neupotrebljiv. Danas još samo slabi tragovi ukazuju na staro djelo na kojem su 
radili faraoni, Perzijanci Ptolomejevići, rimski carevi i arapski kalifi. 


Arapi nisu mogli razviti poljoprivredu zbog nepovoljnih klimatskih uvjeta u Sjevernoj Africi i 
Bliskom istoku, iako su pokušali uzgojiti donesene kulture riže, šećerne trske i citrusnog voća 
(agruma). Stoga su se nametnuli kao glavni posrednici u trgovini između Europe i Dalekog 
istoka, posebice Kine. Arapi su obavljali trgovinu i s Centralnom Azijom i Centralnom 
Afrikom, a kao vješti i sposobni trgovci trgovali su i kopnom i morem, koristeći pritom deve, 
konje i brodove. Za vrijeme križarskih pohoda u XI. stoljeću njihova je trgovina bila ugrožena 
i smanjena, ali je nakon propasti križarskih država na Bliskom istoku opet nastavljena. 


2.5. Srednji vijek 


Konsolidiranjem barbarskih država u organizirane države Zapadne Europe tijekom Srednjega 
vijeka stvoreni su uvjeti za dinamičan razvoj međunarodne trgovine unutar Europe i s 
drugim kontinentima. Raspad velikih carstava u Europi rezultirao je pojavom velikog broja 
samostalnih gradova — državica, koji su bili primorani na međusobnu trgovinu kako bi 
nabavili sve što im je bilo neophodno za normalan život. Prva značajna država u to vrijeme 
bila je Franačka država, današnja Francuska, koja je pod vladavinom Karla Velikog prerasla u 
Veliko sveto Rimsko carstvo, kao pokušaj obnove antičkog Rimskog carstva. 


U Europi je raspadom Rimskog carstva prestalo razdoblje robovlasništva i zamjenjuje ga 
feudalni sustav. Veliki feudalni posjedi su nastali transformacijom rimskih latifundija, velikih 
imanja, koja su funkcionirala tako da sama zadovolje vlastite potrebe, pa se autarkično i 
razvijala. U ovom razdoblju Zapadna Europa je bila krajnje nerazvijena i tek će se u XII. 
Stoljeću doseći razina razvoja na kojem se je Rim nalazio na svome vrhuncu. Napretkom 
poljoprivrede pojavili su se viškovi proizvoda, pa se feudalni posjedi sve više upuštaju u 
trgovinu i razmjenu dobara. Glavni trgovački centri postaju gradovi. 


Posebno značajni trgovački centri iz tog doba bili su Venecija, Genova i Napulj, kao značajne 
luke na Sredozemlju u koje su stizale raznovrsne i brojne robe iz Male Azije i Afrike u kojoj 
je glavna trgovačka sila bio Egipat. Talijanski trgovci držali su monopol u trgovini većeg 
broja proizvoda, a posebice u trgovini začinima 


Venecija je još od 7. stoljeća bila glavni trgovački centar za razmjenu robe između Istočnog 
Rimskog carstva i Zapadne Europe, a kasnije u 11. stoljeću su se Venecija i Genova 
preorijentirale na trgovinu juga Europe sa zapadom i sjeverom kontinenta. Uz trgovinu su se 
razvijale i prateće djelatnosti. Tako se u to vrijeme pojavljuju prve banke u Genovi, a obitelj 
Medici iz Firence je razvila bankarsku mrežu koja je imala svoje ispostave u današnjoj Italiji, 
Francuskoj, Švicarskoj, Belgiji i Engleskoj., dok je obitelj Fuger iz Augsburga razvila 
bankarsku mrežu koja je pokrivala Njemačku, Italiju, Austriju, Mađarsku i Poljsku. 


Glavna trgovinska razmjena u tom razdoblju obavljala se je između talijanskih trgovaca s 
robom iz Bliskog istoka i Afrike i trgovaca sa sjevera Europe. Talijanski trgovci uglavnom su 
nabavljali začine iz Indije i Molučkih otoka, svilu i porculan iz Kine, brokat iz Bizanta, drago 
kamenje i pamuk iz Sirije i prodavali tu robu Zapadnoj Europi, dok su na Istoku prodavali 
tkanine iz Sjeverne Europe, metalne proizvode iz Centralne Europe i Lombardije te staklo iz 
Venecije. 


Veći dio trgovine obavljao se je na prvobitnim sajmovima koji su bili organizirani na 
gradskim trgovima srednjevjekovnih gadova. Sajmovi su održavani samo nekoliko puta 
godišnje, pa je i ta trgovina bila povremena i rijetka. Prvi sajamski centri u 12. stoljeću u 
Europi bili su Leipzig, Frankfurt i Champagne zbog trgovine zapadne Europe s istokom preko 
Italije. U 13. stoljeću značajan sajamski grad postaje Bruges (Briž) zbog sve veće uloge 
sjeverne Europe u međunarodnoj trgovini. Na tom sajmu su se nalazili trgovci iz Italije i 
trgovci iz Britanije i Skandinavije, ali nakon što je riječni mulj zatvorio luku Bruges centar se 
je preselio u Antwerpen. 


Poznati sajamski centri u 15. stoljeću bili su Geneva (Švicarska), Lyon i Besanson 
(Francuska). Na tim su se sajmovima četiri puta godišnje sastajali trgovci, obično za vrijeme 
nekih crkvenih svetkovina, koji su tada bili oslobođeni plaćanja poreza i carine radi razmjene 
robe, naplate potraživanja i mjenica. U Njemačkoj su se pojedini gradovi udružili u Hansu, 
radi očuvanja trgovačkih monopola i organizirali su četiri velika specijalizirana trgovačka 
punkta — u Bergenu za drvo i ribu, u Novgorodu za krzno, Londonu za vunu i tkanine i u 
Brugesu za tkanine. 


U ovom razdoblju dolazi do značajnih strukturnih promjena u poslovnim trgovačkim 
organizacijama, pa se osim trgovačkih partnerstava (tzv. Commenda) sve više pojavljuju 
poduzeća — kompanije (tal. vera societa). 


Tada je ponovno počelo zanimanje europljana za Aziju pošto je u XIII. Stoljeću stvoreno 
moćno Mongolsko carstvo koje je stabiliziralo političke prilike u Srednjoj Aziji. Ova 
stabilizacija, poznata kao Pax Mongolica, je omogućila ponovno uspostavljanje trgovačkih 
veza između europskih država, s jedne strane i Indije i Kine s druge strane. Europa je ovisila o 
nabavi začina s Istoka. Koncem XIV. stoljeća dolazi do propasti Bizanta uslijed najezde 
Turaka na Europu, što dovodi do potpunog prekida trgovine s Dalekim istokom, a to je bio 
jedan od razloga da se europske države okrenu trgovini preko Atlantika. 


2.6. Međunarodna trgovina u razdoblju od 1500. do 1760. godine 


Početkom XV. Stoljeća europske države su dosegle granicu gospodarskog razvoja i tražile su 
način kako nastaviti tu gospodarsku ekspanziju. Razvijena trgovina s Indijom i Kinom je bila 
onemogućena zbog Turskog carstva u Maloj Aziji koje je bilo geografska brana za 
gospodarsku suradnju Europe s Istokom. To je omogućilo talijanskim gradovima — Veneciji i 
Genovi, ali i Egiptu, da održe svoj monopol u trgovini s Istokom, prvenstveno u trgovini sa 
začinima. 


Venecijanci su bili vješti trgovci koji su znali naći zajednički jezik s Turcima koji su bili 
zainteresirani za bogaćenje kroz trgovinu. Trgovali se svim i svačim, uključujući i posmrtne 
ostatke kršćanskih svetaca koji su nalazili na području Turskog carstva i koje su Turci 
predavali talijanskim trgovcima uz naplatu visoke naknade. 


Zbog toga su trgovci iz zapadne Europe nastojali da otkrićem pomorskom puta do Indije i 
Kine, za koji se znalo da postoji jer je korišten u doba Rimskog carstva, snize troškove 
trgovine i samim time snize cijene robe (začina). Takva daleka putovanja bila su vrlo skupa, 
pa su ih mogli financirati samo vladari pojedinih država. Talijanski pomorac Kristofor 
Kolumbo je 1492. uz financijsku podršku španjolskog kalja i kraljice poduzeo povijesnu 
plovidbu na zapad, misleći da će, uz pretpostavku da je zemlja okrugla, tako nači kraći i 
sigurniji put do Indije, ne znajući da između Europe i Azije postoji još jedan kontinent. Zato 
se 1500. godina uzima kao prijelomna za gospodarski razvoj Europe i međunarodne trgovine 
u svijetu u cjelini. 


Ipak, valja znati da je i prije europljana kineski pomorac i admiral Zheng He po nalogu 
kineskog cara iz dinastije Ming poduzeo pomorske ekspedicije već početkom XV. Stoljeća 
radi uspostavljanja trgovačkih veza s ostalim svijetom. 


Sva putovanja i ekspedicije nakon Kolumba dovele su do velikih geografskih otkrića, a 
osnovu za veliki razvoj takvih putovanja omogućio je napredak tehnologije u izgradnji 
brodova i sve veći interes za razvoj trgovine i ostalih područja u svijetu. Zato se razdoblje 
velikih geografskih otkrića tom razdoblju uzima kao početak prve globalizacije u svjetskom 
gospodarstvu. 


U razdoblju do 1800. godine trgovina je rasla po stopi od otprilike 1,1 % godišnje. Prema 
analizama pojedinih teoretičara“ proizlazi da je rast međunarodne trgovine bio izazvan 
unapređenjima u tehnologiji, prvenstveno u oblasti transporta i komunikacija. Novija teorijska 
razmatranja upućuju na to da je snažan porast međunarodne trgovine u promatranom 
razdoblju bio iniciran specifičnostima u strukturi potražnje Europe za obama iz uvoza i 
specifičnostima u strukturi ponude roba za izvoz iz Azije i Amerike.? 


Prve kolonijalne sile bile su Portugal i Španjolska koje su poduzele pomorske ekspedicije radi 
otkrivanja novih teritorija u cilju vlastite gospodarske i teritorijalne ekspanzije. Ugovorom iz 
1494. godine dogovorena je podjela interesnih sfera svijeta između Španjolske i Portugala. 
Ove dvije države podijelile su svijet na dva dijela i nisu bile sukobljene u daljnjim 
osvajanjima. Tako je Španjolskoj bio otvoren put za kolonizaciju Amerike, osim područja 
Brazila koji je pripao Portugalu. Portugalci su zavladali Afrikom i Azijom, osim Filipina koji 
su pripali Španjolskoj. Tako su Portugalci postali posrednici u razmjeni između Kine i Japana 
od 1557. godine kada je kineski car Ming zabranio trgovinu s Japanom, a glavna portugalska 
trgovačka baza bila je luka Makao u Kini. 


Jedan od glavnih trgovačkih centara u novim područjima bio je grad Manila na Filipinima, 
osnovan 1571. godine, koji je bio centar za trgovinu između Europe, Azije, Afrike i Amerike. 
Zato se ta godina često uzima kao godina nastanka prave međunarodne trgovine. Glavni 
izvozni proizvodi iz Azije bili su začini i svila, a iz Amerike srebro. U Europu su se najviše 
uvozili začini, a kao pojedinačna roba najznačajniji je bio papar čije je učešće bilo oko 80% 
od ukupnog uvoza Portugala koji je bio njegov glavni uvoznik. Iz Amerike je u to vrijeme 
uvožena gotovo kompletna godišnja proizvodnja srebra i šećera . Uvezenim srebrom iz 
Amerike europljani su plaćali začine i svilu iz Azije. 


Nakon osvajanja i Afrika se uključuje u svjetsku trgovinu, a glavni izvozni proizvodi bili su 
robovi kao neophodna radna snaga na poljima Amerike. Oko deset milijuna robova 
transportirano je iz Afrike od početka 16. stoljeća do konca prve polovice XIX. stoljeća, 
najprije na Karibe, a kasnije sve više u sjevernu Ameriku i ostale dijelove svijeta. Trgovinu 
robovima kontrolirali su portugalci. 


Glavni izvozni proizvod iz novootkrivenih područja bilo je srebro koje je korišteno i kao 
monetarno zlato kojim su španjolski i portugalski trgovci plaćali obu iz ostale Europe. Tako je 
trgovina iz naturalne prešla u novčanu fazu. Jako su portugalci kontrolirali pomorski put do 
Indije to nije umanjilo moć Venecije u trgovini začinima. Međutim, velika geografska otkrića 
prenijela su trgovinu sa Sredozemlja na Atlantski ocean, što je u kasnijim godinama dovelo 
do opadanja važnosti sredozemnih luka. Rastuća trgovina dovela je do toga da se sajmovi 
postali "uska grla" u međunarodnoj trgovini, pa je to utjecalo na razvoj prvobitne burze u 
Antwerpenu 1531. godine. 


“* Paul Krugman: Growing World Trade Causes and Cionsequences, Brookings Papers on Economics Activity, 1995., str. 327- 
377. 


* Kevin H. O'Rourke and Jeffrey G. Wiliamson, After Columbus: Explaining the Global Trade Boom 1500-1800., Columbia 
University, Febr. 2001. 

Engleska, Francuska i Nizozemska su se nastojale priključiti osvajanju prekomorskih 
teritorija. Tako su koncem XV. I početkom XVI. stoljeća (1497 i 1498. godine Cabot iz 
Engleske te 1534. Cartier iz Francuske) poduzeli ekspedicije u Ameriku, nakon čega je 
uslijedilo osnivanje manjih kolonija na američkom kontinentu. Budući da te dvije zemlje nisu 
imale dovoljno resursa za ova prekomorska osvajanja okrenule su se, posebice Englezi, 
gusarstvu i pljačkanju španjolskih galija. Za trgovinu s novoosnovanim područjima bio je 
potreban veliki kapital pa su u to vrijeme osnivane prve velike privatne kompanije. 


Zbog sve većih interesa i bobe za prevlast na moru Engleska 1588. godine ulazi u vojni sukob 
sa Španjolskom. Pobjedom u tom sukobu Engleska postaje glavna pomorska sila, što joj 
omogućuje stjecanje novih kolonija u svijetu. U to je vrijeme Španjolska protjerivala Arape i 
Židove sa svog teritorija, što je utjecalo na značajno gospodarsko zaostajanje Španjolske, jer 
su upravo Arapi i Židovi bili poznati i vješto trgovci i zanatlije. 


Najznačajnije za razvoj međunarodne trgovine u to vrijeme bile su velike kompanije koje su 
imale monopol u međunarodnoj trgovini. One su kapital prikupljale prodajom dionica, a 
osnivane su posebnom poveljom ("chartered company"), kojom je vladar odobravao monopol 
kompaniji nad iskorištavanjem određenog područja i trgovine s tim područjem. Za uzvrat je 
kompanija priznavala suverenitet vladara i pripremala kolonije za političko priključenje 
metropoli. Kompanije su zaposjedale slobodne posjede u nerazvijenom dijelu svijeta, 
iskorištavale prirodna i duga bogatstva zaposjednutog područja i organizirale javnu upravu. 
To su bili prvi počeci stvaranja transnacionalnih kompanija. 


Prvu takvu kompaniju osnovali su Englezi 1555. godine, Najpoznatija i najznačajnija 
kompanija iz tog doba bila je Engleska istočno-indijska kompanija (English East India 
Company) koja je osnovana 1600. godine. Ona je imala monopol u trgovini začinima iz 
Indije, a u XVIII. stoljeću odigrala je odlučujuću ulogu u britanskoj kolonizaciji Indije. 
Najvažniji proizvodi koje je ta kompanija iz Indije slala u Europu bili su tekstil i začini. Preko 
nje se je širio britanski utjecaj na područje Kine. 


Nizozemska je također osnovala dvije jake kompanije: Nizozemsku istočno-indijsku 
kompaniju (Vereenigde Oostindische Compagne) 1602. godine, koja je trgovala najviše 
začinima, čajem, kavom, parfemima i šećerom, i Nizozemsku zapadnoindijsku kompaniju. 


Francuska je u razdoblju od 1599. do 1789. godine osnovala više od 70 ovakvih kompanija, a 
najpoznatija među njima je bila Francuska istočno-indijska kompanija. 


U Nizozemskoj, koja se 1609. godine oslobodila od španjolske kolonijalne vlasti, 
brodogradnja postaje najznačajnija djelatnost, zbog čega je ova zemlja razvila vrlo jaku 
pomorsku flotu. Iako se je na moru i kopnu borila protiv prevlasti Engleske i Francuske, 
Nizozemska je postala razvijena pomorska i trgovačka sila koja je nabavljala robu iz 
udaljenih zemalja preko Portugala i prodavala je na tržištu Europe. Od 1640. godine 
nizozemci su preuzeli monopol u trgovini s Japanom od portugalaca. 


Englezi su brzo zavladali sjevernom Amerikom i Indijom, Nizozemci Indonezijom, a 
Francuzi su osnovali koloniju u Kanadi. lako je Venecija izdržala konkurenciju Španjolske i 
Portugala, nije se mogla suprotstaviti trgovačkoj moći Engleske i Nizozemske. Koncem XVI. 
I u XVII. Stoljeću najznačajniji sudionici u međunarodnoj trgovini bile su upravo Engleska i 
Nizozemska. 


Osim Antwerpena robne se burze razvijaju i u drugim velikim lukama Engleske i 
Nizozemske, kao što su London i Amsterdam, iako bi sa stajališta današnjeg poimanja burze 
točnije bilo govoriti o robnim aukcijama, jer se je na njima trgovalo robom uvezenom iz 


kolonija, a u to vrijeme nije bilo standardizacije niti burzovne klasifikacije roba kakve danas 
poznajemo. Te i slične robne aukcije ostale su 1 do današnjih dana. 


Usporedno s razvijanjem trgovine nastali su i prenosivi trgovački transportni dokumenti, na 
primjer: pomorska teretnica (eng. Bill of Lading), koji su omogućavali da se roba prodaje na 
robnoj burzi odnosno robnoj aukciji dok je još bila u transportu iz udaljenih zemalja. 


U promatranom razdoblju vladari u Istočnoj Aziji, prvenstveno u Japanu, uvode pristojbe, kao 
posebne namete na trgovinu. Budući da su pripadale caru dobivaju naziv "carine". Carine u to 
vrijeme nisu nastale zbog zaštite domaće proizvodnje nego iz potrebe financiranja državnih 
aktivnosti i javnog interesa. Kina i Japan su dugo bili zatvoreni za međunarodnu trgovinu, jer 
su smatrali da je autarkičan razvoj najbolji. Kada su britanci pokušali uspostaviti prve 
kontakte s Kinom kinezi su to odbili, jer su smatrali da nemaju što uvesti iz Europe. Međutim, 
britanci su ubrzo našli proizvod koji je Kini bio potreban, a to je opijum. Japan je, osim 
povremene trgovine preko portugalskih trgovaca, bio zatvoren za jaču trgovinu sve dok ga 
britanci nisu na to prisilili oružanom prijetnjom. 


Trgovinska politika europskih država u tom razdoblju temeljila se je na načelima 
merkantilističkog učenja. Osnovni zahtjev ove politike bio je održavanje suficita platne 
bilance kako bi se osigurao veliki priljev zlata u zemlju. To je omogućavano razvojem 
kompanija koje su imale monopol u trgovini s određenim područjima. Država je trebala 
koristiti svoju premoć, prvenstveno pomorsku, za ostvarivanje velikih dobitaka kroz trgovinu, 
da bi tako stečenim novcem održavala premoć države. 


Anglo-nizozemski ratovi tijekom XVII. stoljeća i anglo-francuski ratovi tijekom XVIII. 
stoljeća bili su vođeni zbog prevlasti na moru i kopnu i želje za kontrolom unosne svjetske 
trgovine. Engleska se je 1707. godine ujedinila sa Škotskom i tako je stvorena Britanija. 
Engleska je proširivala svoje prekomorske posjede kroz osvajanje tzv. "ničije zemlje" ali i 
ratnim pohodima iz kojih je ostvarivala velike dobitke. 


U XVI. stoljeću međunarodna je trgovina porasla kao posljedice značajnih geografskih 
otkrića. Računa se da je prosječni godišnji porast međunarodne trgovine tada bio oko 1,26%., 
a nešto slabiji tijekom XVII. stoljeća (oko 0,66% prosječno godišnje). U prvoj polovici 
XVIII. stoljeća dolazi ponovno do velikog porasta međunarodne trgovine. Engleska vanjska 
trgovina se je utrostručila, dok se je francuska vanjska trgovina povećala za osam puta (zbog 
slabije početne osnove) i dosegla je opseg engleske vanjske trgovine. Vanjska trgovina 
Nizozemske, koja je teritorijalno i po broju stanovnika bila znatno manja od Engleske, bila je 
na istoj razini kao i engleska vanjska trgovina u tom razdoblju. 


U XVII. i XVIII. stoljeću glavni proizvodi u međunarodnoj trgovini između europskih država 
bili su žito, drvo, vino, sol, riba, tekstil i metali. Skoro polovica uvoza Britanije otpadalo je na 
drvo, dok su polovicu izvoza činili ugljen i tekstil. U interkontinentalnoj trgovini još uvijek su 
dominirali začini, uglavnom papar, ali su značajni predmeti trgovine postali šećer, duhan i 
kože. Došlo je do diversifikacije svjetske trgovine, kako u pogledu širine asortimana roba s 
kojima se trguje tako i u pogledu geografske strukture trgovine. Veliku ulogu imala je pojava 
Sjedinjenih Američkih Država (SAD) 1776. godine kao prve oslobođene kolonije i države 
koja će postati značajan sudionik svjetske trgovine. 


Osvajanjem područja izvan Europe i njihovim razvojem i oslobađanjem stvoreni su uvjeti za 
nastanak svjetskog gospodarstva i dinamičnijeg rasta svjetske trgovine. Međutim, budući da 
su gospodarski resursi na zemlji ograničeni, a sva su područja, uglavnom bila otkrivena i 
istražena, razvoj svjetskog gospodarstva i svjetske trgovine dosegao je prirodne granice rasta. 
Stoga je bio potreban novi impuls daljnjeg razvoja i svjetske proizvodnje i trgovine, a taj 
impuls su dala nova tehnološka otkrića i inovacije. 

2.7. Međunarodna trgovina u razdoblju od 1760. Do 1914. godine 


U Engleskoj je 1750. godine došlo do okrupnjavanja posjeda i agrarne revolucije, što je 
dovelo do naglog porasta poljoprivredne proizvodnje. Tu su praksu pratile i ostale europske 
zemlje, posebice Nizozemska i Belgija pa je poljoprivredna proizvodnja značajno porasla u 
cijeloj Europi. Na porast poljoprivrede utjecalo je i uvođenje novih poljoprivrednih kultura 
koje su davale veće prinose i bile produktivnije. Tako je iz Amerike donesen krumpir koji je 
postao glavni poljoprivredni proizvod Zapadne Europe. Kukuruz koji je unesen u južnu 
Europu davao je znatno veće prinose od regionalnih žita koja su tu prije rasla, kao što su 
ječam i proso. Nizozemska je postala posebno poznata po širenju svog poljoprivrednog 
zemljišta nasipavanjem morske obale i isušivanjem mora. Jedna od inovacija u 
poljoprivrednoj proizvodnji bila je poboljšanje plodnosti zemlje mijenjanjem posađenih 
poljoprivrednih kultura na jednoj parceli. Umjesto spaljivanja poljoprivrednih kultura svake 
treće godine i "odmaranja zemljišta" prišlo se mijenjanju vrste posađenih poljoprivrednih 
kultura svake treće godine, a sađenje nekih vrste repe i mahunarki omogućavalo je prirodno 
ubacivanje dušičnih spojeva u zemljište. 


Razvoj poljoprivrede utjecao je i na nagli porast stanovništva u Europi, posebice u gradovima 
i to kontinuirano sve do XVII. stoljeća kada je došlo do pojave kuge koja je prepolovila 
stanovništvo Europe. Jaki razvoj poljoprivrede bila je osnova za razvoj žive europske trgovine 
poljoprivrednim proizvodima. Engleska je bila značajan izvoznik hrane i sudjelovala je s oko 
20% u ukupnom engleskom izvozu u tom razdoblju. Nizozemska se je specijalizirala za 
proizvodnju i preradu mlijeka u mliječne proizvode, dok je Danska bila značajan izvoznik 
stoke. Španjolska je u to vrijeme bila jaki izvoznik vune koja je izvožena u Italiju, Njemačku i 
Nizozemsku radi proizvodnje vunenih tkanina. Važne izvozne luke postale su Gdanjsk (njem. 
Danzig) u današnjoj Poljskoj i Livorno u Italiji. 


Na pravi razvoj međunarodne trgovine bitno su utjecala dva čimbenika i to: značajno 
povećanje količine dobara s kojima se moglo trgovati na međunarodnom tržištu i povećanje 
broja država kao glavnih subjekata u međunarodnoj trgovini. Tome, dakako, valja pridodati i 
presudan utjecaj novih tehnoloških dostignuća, a naročito povećanja i unapređenja 
prijevoznih kapaciteta u svim granama transporta. 


Prvi uvjet razvoja svjetske trgovine ispunjen je pojavom velikih tehnoloških otkrića u drugoj 
polovici XVIII. stoljeća, a to je, prije svega, otkriće parnog stroja 1763. godine Jamesa Watta 
čije je otkriće utjecalo na ogroman porast industrijske proizvodnje ("industrijska 
revolucija"). Prve industrijske sile svijeta bile su Engleska i Nizozemska, što im je omogućilo 
da još dugo zadrže primat glavnih trgovačkih i pomorskih sila svijeta. Osnova razvoja 
industrije u prvoj fazi bila je proizvodnja ugljena i drugih fosilnih goriva, koji su korišteni u 
proizvodnji željeza. Nakon parnog stroja uslijedili su i novi pronalasci, a engleska je vlada u 
to vrijeme nizom protekcionističkih mjera štitila svoje gospodarstvo. 


Industrijska revolucija uvjetovala je nagli porast proizvodnje industrijskih ali i 
poljoprivrednih proizvoda, što je rezultiralo pojavom velikih tržišnih viškova i pojeftinjenje 
proizvoda. Za taj višak trebalo je pronaći nova tržišta. Tehnološka otkrića utjecala su na 
značajno pojeftinjenje transportnih troškova u pomorskom i u kopnenom prometu, što je 
dodatno utjecalo na povećanje obujma svjetske trgovine. Zato se razdoblje industrijske 
evolucije može uzeti i kao razdoblje druge globalizacije svjetskog gospodarstva. 


Primjena parnog stroja i tehnologije temeljene na tom izumu utjecala je na značajno 
povećanje produktivnosti proizvodnje, čime je u istom razdoblju proizvedeno više proizvoda, 
a to je utjecalo na pad cijena industrijskih proizvoda. Većina industrijskih proizvoda postala je 
dostupna širokim masama, a to je pak dovelo do povećane potražnje i automatski do povećane 
proizvodnje. Tako je nastalo potrošačko društvo. 

Dok su Engleska i Nizozemska bile orijentirane na prekomorska osvajanja i razvoj industrije, 
Francuska pod carem Napoleonom bila je orijentirana na osvajanje teritorija na europskom 
kontinentu, a od 1793. godine bila je u ratu i s Velikom Britanijom. Britanija je Francuskoj 
uvela pomorsku blokadu što je značajno utjecalo na razvoj industrije u kontinentalnoj Europi, 
posebice u pojedinim granama kao što su brodogradnja ili prerada šećera. Međutim, i 
Francuska je zaustavljala brodove koji su nosili robu u britanske luke, pa je i u Britaniji došlo 
do porasta cijena poljoprivrednih proizvoda. To je trajalo sve do 1815. godine kada je 
Napoleon poražen od Britanije kod Waterloa što je dovelo do propasti francuskog carstva i 
definitivne prevlasti Britanije na svjetskim morima. Nastala je Britanska imperija koja je 
zauzimala tri petine svjetskog teritorija, odnosno "država u kojoj sunce nikada ne zalazi". 
Otvorenost britanskog gospodarstva za međunarodnu ekonomsku suradnju naglo se je 
povećala. Dok je 1700. godine izvozni koeficijent Britanije iznosio 8,4% 1801. godine on je 
iznosio 15,7%, tj. gotovo dvaput više. 


1915. godina bila je prekretnica za razvoj kontinentalne Europe, jer su europske zemlje 
oslobođene Napoleonove vladavine počele razvijati svoje gospodarstvo i trgovinu. Nakon 
svih dugotrajnih ratova tim je zemljama bila potrebna obnova zbog čega su odabrale 
protekcionističku vanjskotrgovinsku politiku s namjerom da zatvore svoje domaće tržište dok 
ne obnove i razviju vlastitu industriju, pa se tek onda otvore za vanjskotrgovinsku razmjenu. 
Čak je i Britanija, iako je bila glavna trgovačka sila toga doba, donijela tzv. Žitne zakone koji 
su zabranjivali uvoz žita u Britaniju zadržavajući na taj način visoku cijenu svih vrsta žitarica 
u Britaniji, što je bilo u interesu britanskih zemljoposjednika. 


Intervencija države u to doba odnosila se je na zaštitu trgovinskih interesa i pomorskih putova 
Engleske i Nizozemske, odnosno do stimulativnih mjera za razvoj novih industrijskih grana u 
Francuskoj i srednjeeuropskim državama. Francuska je tek 1790. godine ukinula carine u 
unutarnjoj trgovini, a Njemačka je u to vrijeme bila podijeljena na veliki broj malih državica 
koje su na sjeveru Njemačke osnovale carinski savez i ako se prvi put regionalno ekonomski 
povezale. Kasnije je na jugu Njemačke stvorena carinska unija koja se je ujedinila s 
njemačkim carinskim savezom na sjeveru 1854. godine. Ovo ekonomsko ujedinjenje 
prethodilo je političkom ujedinjenju Njemačke 1871. godine. 


Velika Britanija konačno se je odredila za slobodnu trgovinu s drugim državama 1846. godine 
kada su ukinuti Žitni zakoni. U tom je razdoblju industrijska revolucija stigla u Francusku i 
Belgiju, a liberalnu vanjskotrgovinsku politiku imale se Nizozemska, Danska, Švicarska i 
Portugal. U to vrijeme Francuska i Njemačka imale su jaku protekcionističku politiku, a Japan 
se je zbog oružane prijetnje engleskog komodora Peryja morao otvoriti za slobodnu 
međunarodnu trgovinu. 


Značajnu prekretnicu u međunarodnoj trgovini predstavljalo je sklapanje Cobden- 
Chevalierovog sporazuma 1860. godine između Francuske 1 Velike Britanije, kojim se po prvi 
put u praksu vanjskotrgovinske politike uvodi klauzula najpovlaštenije nacije koja se 
praktično realizira kroz načelo nediskriminacije robe jedne zemlje potpisnice na tržištu druge 
zemlje potpisnice takvog sporazuma. Ovim sporazumom Francuska je ukinula sve 
prohibitivne mjere koje su onemogućavale trgovinu između dvije zemlje i zamijenila ih s ad- 
valorem carinama (carina prema vrijednosti robe) koje nisu prelazile 30%, dok je Britanija 
snizila carine na uvoz francuskog vina za 80%, a za mnoge proizvode podrijetlom iz 
Francuske potpuno je ukinula carine, dok je isto tako ukinula izvozne carine za ugljen. 


Francuska je, nakon postizavanja određenog stupnja industrijskog razvoja u sljedećim 
godinama potpisala slične bilateralne ugovore o liberalizaciji trgovine s gotovo svim 
europskim državama, osim s Rusijom, što je značajno utjecalo na liberalizaciju trgovine na 
europskom kontinentu. Njemačka je prihvatila liberalizaciju trgovine tek oko 1877. godine 
budući da se je dosta kasno nacionalno ujedinila. 

Primjena parnog stroja uvjetovala je i revoluciju u transportu. Brodovi koji su koristili 
tehnologiju parnih strojeva i ugljen, kojim je obilovala i Britanija, Francuska i Njemačka, kao 
pokretačku energiju, bili su brži od jedrenjaka. Međutim, tek od 1860. godine dolazi do 
masovnijeg korištenja parobroda na transatlantskim linijama. Parni stroj je iskorišten i u 
željezničkom transportu, tako da su tijekom XVII.. stoljeća izgrađene prve međunarodne 
željezničke pruge između Francuske, Belgije i Njemačke. Važan datum za razvoj 
međunarodnog transporta i trgovine bilo je otvaranje Sueskog kanala 17. studenog 1869. 
godine, iako je tom rutom još dugo dominirao prijevoz jedrenjacima zbog neizgrađenih 
postaja za snabdijevanje ugljenom duž samog kanala. Transportni troškovi za prijevoz robe u 
međunarodnoj trgovini znatno su pali, što je bio dodatni stimulans za povećanje te trgovine. 


Razdoblje od 1870. do 1914. godine je razdoblje druge industrijske revolucije, koju 
karakterizira pojava novih pronalazaka u Britaniji, najjačoj industrijskoj sili tog vremena. 
Tako su se, između ostalog, na tržištu pojavile sintetske anilinske boje, Besemerov postupak, 
novi postupci za dobivanje čelika i Parsonova parna turbina. 


Međutim, tada po prvi put industrijski primat Britanije ugrožava Njemačka koja, politički 
ujedinjena, uz jaku zaštitu svoje mlade industrije, uz nove pronalaske kao što su motor s 
unutarnjim sagorijevanjem, dizel motor, automobil, električni dinamo i vuča na električni 
pogon, Njemačka je vrlo brzo ostvarila gospodarski napredak 1 ravnopravno parirala Britaniji. 
Postupci koji su olakšali proizvodnju čelika, kao što je Besemerov i Siemens. Martinov 
postupak, kao i proizvodnja struje, bili su važna osnova za daljnji ubrzani razvoj njemačke 
industrije. Općenito je druga industrijska revolucija nazvana i revolucijom čelika i električne 
energije. 


Sjedinjene američke države nakon osamostaljenja 1776. godine nastavljaju dinamičan razvoj 
industrije koju je u toj državi osnovala Engleska. Značajni pronalasci kao što su šivaći stroj, 
pisaći stroj, žarulja sa spiralnom niti i telefon, su pridonijeli značajnom tehnološkom napretku 
SAD-a. 


Nositelj razvoja industrije nakon 1870. godine bilo je iskorištavanje električne energije za 
pokretanje industrijskih strojeva. Prvi generator je proizveden 1860. godine, a pojava motora 
s unutarnjim sagorijevanjem omogućila je pojavu novog sektora — naftne industrije. 
Dobivanje i prerada nafte postajala je sve značajnija, a nafta i benzin su preuzeli primat od 
ugljena. Razvoj kemijske industrije bio je važan čimbenik razvoja cjelokupne industrije u tom 
razdoblju. Sve veći broj sirovina dobivao se je na umjetan način, sintetičkim putem a ne 
crpljenjem iz prirode, što je bilo posebno važno zbog prirodne ograničenosti prirodnih 
resursa. U razvoju elektro i kemijske industrije prednjačila je Njemačka sa svoje dvije 
najznačajnije firme: Siemens-Schukert i Allgemeine Elektrizititsgesellschat (AEG). 


Britanija je u ovom razdoblju povijesti međunarodne trgovine bila glavni izvor kapitala, a 
odmah iza nje Francuska. Kapital se u prvom razdoblju kretao u obliku državnih zajmova, a 
nakon 1860. godine dolazi i do pojave stranih direktnih investicija. Industrijski razvijene 
zemlje prenosile su svoje proizvodne pogone u ostale zemlje Europe i na taj način pomogle 
industrijalizaciji Europe u cjelini. Nakon 1860. godine značajna izvorišta kapitala postaju 
Njemačka i SAD kao novo-industrijalizirane zemlje. 


Italija je značajnije započela s industrijalizacijom usporedno s razvojem korištenja električne 
energije iz hidroelektrana, budući da za raniji razvoj industrije nije imala dovoljne količine 
ugljena. I Rusija je relativno kasno započela s industrijalizacijom i to u razdoblju od 1870. i 
1914. godine. Najprije je razvila tekstilnu industriju, jer je raspolagala većim količinama 
sirovina (lan, pamuk, vuna). Industrijalizaciji Rusije pomogao je priljev stranog kapitala u 
tekstilnu industriju ali i razvoj željeznice, budući da je ugljen morao biti dopreman iz dalekih 
krajeva. 

Sve veća industrijalizacija zemalja u Europi bila je dobra osnova za razvoj međunarodne 
trgovine u ovoj regiji, ali 1 trgovina s Amerikom, Azijom i Afrikom, gdje su europljani 
osnivali svoje kolonije. Budući da se je radilo o trgovini između kolonija koje su u državno — 
pravnom smislu bile spojene s matičnim zemljama i činile jedinstveni teritorij kojim je 
vladala matična zemlja - metropola, ova bi trgovina više spadala u oblast unutarnje trgovine 
iako se radilo o interkontinentalnim relacijama. 


Nakon francusko-pruskog rata 1871. godine, koji je završio porazom Francuske, ta je zemlja 
bila primorana plaćati veliku ratnu odštetu, što je dovelo do toga da je Francuska nakon 
dvadeset godina morala opet pribjeći protekcionističkoj politici. U tom razdoblju su i SAD 
vodile rat sa Španjolskom i od nje preuzele brojne kolonijalne posjede. Tako je i SAD postala 
kolonijalna sila. 


U razdoblju XIX. i XX. stoljeća međunarodne trgovina je rasla godišnje po prosječnoj stopi 
od 3,5%. Neke od europskih zemalja koje su se kasnije integrirale su Njemačka i Italija koje 
nisu imale svoje značajnije prekomorske kolonije. Ipak su te dvije zemlje s vremenom postale 
vrlo moćne, a Njemačka je 1914. godine već dosegla Britaniju po proizvodnji čelika i ugljena. 
S globalizacijom trgovine došlo je i do globalizacije ratovanja, a sve europske zemlje su se 
pripremale za veliki rat, pa je u tim uvjetima jačao i državni protekcionizam. 


2.8. Međunarodna trgovina u razdoblju od 1914. do 1945. godine 


Početkom XX. stoljeća razvoj industrije označio je promjene u svjetskom gospodarstvu, a 
važne gospodarske sile bile su Velika Britanija, Francuska i Njemačka. U to vrijeme se je 
razvoj gospodarstava zasnivao na eksploataciji sirovina iz kolonija od kojih je najveći dio 
pripadao Velikoj Britaniji 1 Francuskoj. Tako su kolonije Velike Britanije zauzimale površinu 
140 puta veću od svoje metropole, a Francuske 20 puta veću od svoje metropole. 


Njemačka u isto vrijeme nije mogla nastaviti s daljnjim razvojem svoje industrije, jer nije 
posjedovala veći broj kolonija koje su bile sirovinska baza za razvoj industrije i bile tržišta za 
plasman viškova industrijskih proizvoda. Njemačka je zbog toga zahtijevala preraspodjelu 
kolonija, što pak nije bilo po volji drugih kolonijalnih zemalja, što je vodilo u Prvi svjetski 
rat. 


Prvi svjetski rat koji je trajao od 1914. do 1918. godine izbio je između Njemačke, s jedne 
strane, te Francuske i Velike Britanije s druge strane i zahvatio je veliko područje zemljine 
kugle. Taj rat, nazvan i "veliki rat" izazvao je prekid svjetske trgovine, velika pustošenja i 
razaranja gospodarskih kapaciteta uz ogroman broj ljudskih žrtava. Svjetska trgovina bila je 
unazađena, a strane investicije bile su drastično smanjene. Njemačka je brzo okupirala 
sjeverne dijelove Francuske bogate ugljenom i čelikom, što je Francuskoj otežavalo pripreme 
za ratne operacije. Velika Britanija je relativno brzo uspjela izgraditi ratnu industriju i nakon 
dvije godine od početka rata ostvarila je značajnu proizvodnju streljiva i ratne opreme, a 
razvijena je i zrakoplovna industrija. Proizvodnja čelika povećana je za oko 20%. 


SAD su u početku rata vodile neutralnu politiku, a trgovinski su surađivale sa svim 
zaraćenim stranama. Gospodarstvo SAD-a rat je dočekalo s velikim viSkovima 
poljoprivrednih proizvoda, padom proizvodnje u metalurgiji i rastućom nezaposlenošću. Rat u 
Europi pomogao je SAD-u jer su se uspjeli prodati viškovi hrane, a razvijena je i ratna 
industrija koja je povećala proizvodnju metala i zaposlila veliki broj radnika pa je to značajno 
smanjilo nezaposlenost. Velika Britanija se je protivila trgovini SAD-a s neutralnim zemljama 
kao što su to bile Nizozemska i skandinavske zemlje, smatrajući da se Njemačka na taj način 
snabdijeva strateškim sirovinama. Odnosi između tadašnje Njemačke i SAD-a postali su 

zategnuti kada su nijemci potopili nekoliko američkih brodova koji su snabdijevali njihove 
protivnike. 


Sve do 1917. godine Velika Britanija je sama financirala ratne napore pa čak i odobravala 
kredite svojim saveznicima, budući da je Francuska tijekom rata bila primorana povećati 
uvoz, posebice hrane. Britanska vlada je usprkos svemu uspjela zadržati i stabilnu vrijednost 
nacionalne valute. Ulaskom SAD u rat 1917. godine na strani Britanije i Francuske, 
amerikanci su preuzeli financiranje ratnih napora i odobravale svojim saveznicima — silama 
Antante, značajne ratne kredite, koji su, uglavnom, korišteni za nabavku oružja i vojne 
opreme iz SAD-a. Sile Antante su 1917. godine osnovale Vrhovni međusaveznički ekonomski 
savjet. 


Tijekom rata 1917. godine u Rusiji je izvedena prva socijalistička revolucija u svijetu. Rusija 
se je povukla iz rata i započela s razvojem društva na socijalističkim osnovama, što je u 
oblasti ekonomije podrazumijevalo izgradnju privrede na centraliziranom i dirigiranom 
sustavu. Nakon Rusije socijalizam je uspostavljen i u Mongoliji. Pojava socijalističkih 
zemalja utjecala je na smanjenje međunarodne trgovine između njih i drugih zemalja i drugih 
tada kapitalističkih zemalja u svijetu. Rusija je dugo odbijala vraćati kredite koje je uzimala u 
doba ruskog cara. 


Višegodišnje ratovanje negativno je djelovalo i na prvobitno snažno rastuće njemačko 
gospodarstvo. Tehnologija se nije obnavljala tijekom ratovanja, a snabdijevanje Njemačke 
sirovinama bilo je vrlo otežano. Za vrijeme rata nedostajalo je i dovoljno kvalificiranih 
radnika, a položaj tvorničkih radnika znatno je pogoršan. Poljoprivredna proizvodnja bila je u 
opadanju i to baš u trenutku kada je prehrana nacija bila ključna stvar. 


Međutim, nisu sve države bile na gubitku zbog tog rata. Neutralne zemlje Europe zabilježile 
su značajan priljev zlata tijekom rata i to uglavnom iz Njemačke, a naročito Švicarska i 
Švedska. Preko teritorija tih zemalja obavljao se je značajan reeksport, budući da zaraćene 
strane nisu mogle izravno trgovati. Osim za SAD ratne operacije u Europi pozitivno su 
djelovale na razvoj poljoprivredne proizvodnje u Kanadi, Australiji i Argentini. Japan je 
stupio u rat na strani sila Osovine tek 1915. godine i bio je zauzet imperijalnim osvajanjima 
na Dalekom istoku. U tom je razdoblju Japan također značajno povećao svoju vanjsku 
trgovinu, budući da se je veliki broj zemalja u Aziji okrenuo upravo Japanu, jer je njihova 
trgovina s Europom bila onemogućena. 


Prvi svjetski rat okončan je Versajskim mirovnim ugovorom potpisanim 1919. godine, kojim 
se je Njemačka, kao poražena strana, obvezala na plaćanje velikih vojnih reparacija, a 
njemačke kolonije podijeljene su između saveznika Antante. Sve je to jako utjecalo na 
gospodarsko nazadovanje Njemačke u razdoblju između dva svjetska rata što je zasigurno 
imalo veliki utjecaj na početak priprema za Drugi svjetski rat. 


Gospodarski razvoj između dva svjetska rata bio je jako usporen. U razdoblju od 1919. do 
1929. godine najznačajnije gospodarske sile okrenule su se obnovi porušenih gospodarskih 
kapaciteta. Zbog toga se e međunarodna trgovina sporo oporavljala i dugo nije dosegla razinu 
od prije 1914. godine. Sporom razvoju međunarodne trgovine pridonijela je u to vrijeme i 
činjenica da je većina razvijenih zemalja vodila protekcionističku politiku. Tako je, na 
primjer, u Velikoj Britaniji 1915. godine McKenna-evim zakonom uvedena carinska stopa od 
33,3% na uvoz automobila, motorkotača i sličnih proizvoda, a zakonom o zaštiti ključnih 
sektora gospodarstva iz 1919. godine i zakonom o zaštiti prirode iz 1921. godine, ova je 
zaštita proširena i na druge važne sektore gospodarstva. Većina trgovinskih ugovora 
sklopljenih u tom razdoblju bavila se uglavnom proceduralnim pitanjima i nije sadržavala 
klauzulu najpovlaštenije nacije nit bilo kakve druge trgovinske preferencijale. 

Rat je doveo do razvoja snažne ratne industrije, pa je bilo neophodno izvršiti njenu pretvornu 
i prilagodbu proizvodnje mirnodopskim potrebama, a de se pritom ne utječe previše na pad 
zaposlenosti. Ratne proizvodnja povećala je efikasnost same proizvodnje i razvijene su nove 
tehnike organizacije poduzeća. SAD su iz rata izašle kao jedna od najrazvijenijih industrijskih 
država svijeta, najveći svjetski kreditor i najjača trgovinska sila. Usprkos ovakvoj poziciji 
SAD su 1922. godine donijele tzv. Fordney McCVumber Act kojim su uvele najviše carinske 
stope u povijesti ove države. Taj zakon onemogućio je velikim dijelom državama dužnicima 
da vraćaju ratne dugove, stvorene na osnovi dobivenih ratnih kredita upravo od SAD-a. 
Nakon Kanade i SAD 1919. godine uvodi antidamping zakonodavstvo, koje se i danas 
primjenjuje. 


Radi očuvanja i stabiliziranja mira nakon Prvog svjetskog rata u Europi je osnovana 
međunarodna politička organizacija Liga naroda (League of Nations)., koja je imala veliku 
nadležnost u oblasti međunarodnih ekonomskih odnosa svojih članica. Međutim, pozivi 
međunarodne zajednice na liberalizaciju međunarodne trgovine, posebice od strane Vrhovnog 
ekonomskog savjeta 1920. godine, Konferencije u Genovi 1922. godine pa sve do Svjetske 
ekonomske konferencije održane 1927. godine u Ženevi pod okriljem Lige naroda — nisu 
urodili plodom. 


Prvi svjetski rat snažno je uzdrmao svjetsko gospodarstvo, kako u pogledu razvoja tako i u 
pogledu definiranja strukture proizvodnje. Budući da se je proizvodnja u Europi polako ali 
sigurno razvijala, a da zemlje koje su značajno povećale svoju poljoprivredu i industrijsku 
proizvodnju nisu namjeravale smanjiti gospodarski razvoj, što se osobito odnosi na SAD, 
došlo je do pojave velikih viškova robe i poljoprivrednih proizvoda. Svjetska industrijska 
proizvodnja je 1929. godine premašila razinu svog predratnog razvoja. To je sve vodilo u 
stagnaciju i veliku ekonomsku krizu koju ratom oslabljeno svjetsko gospodarstvo nije moglo 
podnijeti. Tako je od 1929. do 1933. godine nastupila Velika ekonomska kriza, koja je značila 
i pad proizvodnje u većini država svijeta i veliki porast broja nezaposlenih. Za službeni 
početak krize uzima se jedan petak u mjesecu listopadu 1929. godine kada se je dogodio krah 
Njujorške burze (New York Stock Exchange). Vlasnici dionica, u strahu od značajnijeg pada 
proizvodnje i samim time i do pada vrijednosti dionica nudili su sve veće i veće količine 
dionica na prodaju, čime je njihova cijena drastično pala. Međusobno povezane nacionalne 
ekonomije brzo su pale pod valom krize koji se prenosio od zemlje do zemlje. Vrhunac krize 
bio je 1932. godine kada je svjetska industrijska proizvodnja pala za 32% u odnosu na razinu 
iz 1929. godine. 


Uvođenjem dodatnog protekcionizma SAD su nastojale zaštititi svoje farmere i time su 
dodatno pogoršale situaciju. Kriza je uvjetovala porast protekcionizma i u drugim zemljama 
koje su smatrale da će se na taj način zaštititi od efekata prelijevanja krize. Tijekom 1932. 
godine većina razvijenih zemalja povećava svoje carinske stope. Francuska je tijekom 
tridesetih godina uvela značajne kvote na uvoz proizvoda, tako da je 1937. godine čak 58% 
francuskog uvoza bilo ograničeno kvotama. 


Iako je 1932. godine kriza jenjavala razvijene države nisu se uspjele dogovoriti na Svjetskoj 
ekonomskoj konferenciji održanoj te godine o liberalizaciji trgovine. Zato su se tri zemlje u 
središtu Europe — Nizozemska, Belgija i Luksemburg odlučile trgovinski i gospodarski 
povezati i od tada su poznate kao zemlje BENELUXA. To je prva moderna regionalna 
ekonomska integracija nakon njemačkih hanzeatskih saveza. Već 1937. godine ove su se tri 
zemlje zajedno s Danskom, Norveškom, Švedskom i kasnije Finskom, dogovorile o ukidanju 
kvota u međusobnoj trgovini, dok su carine ostale nepromijenjene. 


Važan događaj za razvoj svjetske trgovine bilo je usvajanje Zakona o reciprocitetnim 


trgovinskim sporazumima (eng. Reciprocal Trade Agreements Act) iz 1937. godine u SAD-u. 
Taj zakon je ovlastio predsjednika SAD da može pregovarati 1 sklapati bilateralne trgovinske 

sporazume s kojima se odobravaju značajni trgovinski preferencijali (povlastice), bez 
prethodnog odobrenja Kongresa SAD. Do 1939. godine SAD su zaključile oko 20 ovakvih 
sporazuma koji su pokrivali oko 60% vrijednosti tadašnje trgovine SAD. Najznačajniji je bio 
sporazum s Velikom Britanijom koji je stupio na snagu 1939. godine, ali je njegovu primjenu 
onemogućio Drugi svjetski rat. 


Tijekom tridesetih godine u cilju reguliranja trgovine primarnim proizvodima i smanjenja 
fluktuacije njihovih cijena zaključeni su prvi multilateralni sporazumi u oblasti međunarodne 
trgovine primarnim proizvodima. Te su sporazume potpisivale i zemlje proizvođači i zemlje 
potrošači (uvoznici) primarnih proizvoda. 


Prvi takav sporazum bio je sklopljen 1931. godine i odnosio se je na međunarodnu trgovinu 
kositrom. Odmah nakon toga uslijedili su Međunarodni sporazum o pšenici (1933. godine), 
Međunarodni sporazum o prirodnom kaučuku (1934. godine) i Međunarodni sporazum o 
šećeru (1937. godine). Neki su od sporazuma imali zaštitne mehanizme, ali je opća 
karakteristika tih sporazuma, koji su sklopljeni do Dugog svjetskog rata, da su bili ,neefikasni 
u nastojanju da stabiliziraju cijene primarnih proizvoda na svjetskom tržištu. 


Dolaskom Hitlera na vlast u Njemačkoj 1933. godine ova se je zemlja pripremala za novi rat 
u kojem je nastojala osvojiti teritorije i sirovine potrebne za razvoj ratne industrije. Ponovni 
razvoj vojne industrije doveo je i općeg razvoja njemačkog gospodarstva. Drugi svjetski rat 
počeo je 1939. godine napadom Njemačke na Poljsku i trajao je do 1945. godine kada je 
kapitulirao Japan koji se je borio na strani Njemačke. Ovaj rat bio je još razorniji i opasniji 
od Prvog svjetskog rata i izazvao je velika razaranja, a svjetsku trgovinu je gotovo potpuno 
prekinuo. Međutim, SAD su i tijekom Drugog svjetskog rata ostvarile značajan ekonomski 
napredak i razvoj industrije, što je bilo uvjetovano ponovnim angažiranjem američke 
industrije koja je proizvodila za ratne potrebe i snabdijevala svoje saveznike u Europi. 
Tijekom tog rata SAD su ostvarivale godišnje stope industrijskog rasta oko 20%. Međutim, 
nakon završetka rata 1945. godine u SAD se osjetio značajan pad gospodarske aktivnosti i 
pojavila se potreba za brzim prestrukturiranjem 1 prijelazom s proizvodnje za vojne potrebe na 
mirnodopsku proizvodnju. 


2.9. Međunarodna trgovina u razdoblju od 1945. do 1990. godine 


Drugi svjetski rat prekinuo je većinu trgovinskih vezan osim naoružanja i vojne opreme koja 
je za vrijeme tog rata bila intenzivna na relaciji SAD i njezinih saveznika. Iako su u tom ratu 
Velika Britanija, Francuska i Sovjetski savez uz SAD izašli kao zemlje pobjednice nad 
Njemačkom, Italijom i Japanom, njihova su gospodarstva bila toliko oslabljena ratnim 
naporima i pustošenjima tijekom ratnih operacija da im pobjeda nije donijela gotovo nikakve 
koristi. Jedino su SAD izašle ekonomski ojačane i preuzele su primat kao glavna trgovinska, 
pomorska i financijska sila u svjetskoj privredi. SAD su tijekom rata odobravale značajne 
kredite svojim saveznicima radi financiranja ratnih operacija i tako ih učinile ekonomski vrlo 
ovisnima. Ovi su krediti nakon rata bili otpisani svim državama saveznicima, osim 
Sovjetskom savezu i to radi političkih razloga. 


Nakon 1945. godine sve zemlje počinju s intenzivnom obnovom svojih gospodarstava. 
Međutim, europske države su bile toliko oslabljene da same nisu mogle tu obnovu realizirati. 
Zbog toga je 1944. godine osnovana Međunarodna banka za obnovu i razvitak 
(International Bank for Reconstruction and Development — IBRD) sa zadatkom da financira 
obnovu ratom razrušenih privreda. I SAD je, kao zemlja s viškom kapitala, u travnju 1948. 
godine pokrenula tzv. Program za obnovu Europe (European Recovery Programme) koji je, 
prema tadašnjem državnom tajniku Georgu Marshallu, nazvan Maršalov plan. Ovim 
programom SAD su željele ojačati i razviti privredu Europe, kako bi u budućnosti imale jake 

trgovinske partnere, a i da spriječe širenje komunizma u Europi. Iz tih razloga tadašnji 
Sovjetski savez i zemlje koje su politički i ekonomski bile vezane uz njega odbijaju pomoć za 
obnovu prema Maršalovom planu, dok je Jugoslavija bila jedna od rijetkih socijalističkih 
zemalja koja je nakon 1948. godine dobila pomoć sa Zapada. U svrhu distribuiranja američke 
pomoći za obnovu prema Maršalovom planu u travnju 1948.godine osnovana je Organizacija 
za europsku ekonomsku suradnju (Organization for European Economic Cooperation — 
OEEC). 


Jedan od problema koji je usporavao razvoj međunarodne trgovine nakon 1945. godine bio je 
problem obavljanja međunarodnih plaćanja za robu i usluge kojima se je u svjetskoj privredi 
trgovalo. Još tijekom tridesetih godina XX. stoljeća došlo je do sloma zlatnog standarda tako 
da zlato više nije korišteno za međunarodna plaćanja. Američki dolar koji je tada preuzeo 
ulogu međunarodnog sredstva plaćanja promijenio je svoju vrijednost u odnosu na zlato i bio 
je prilično nestabilan. U tom razdoblju europske valute bile su nekonvertibilne. Zbog 
iscrpljenosti ratom dolazi do devalvacije valuta većine europskih zemalja i do 30% u odnosu 
na američki dolar, što je utjecalo na pojeftinjenje europskih proizvoda a time i stimulaciju 
europskog izvoza. Da bi se riješio problem međunarodnih plaćanja 1944. godine osnovan je 
Međunarodni monetarni fond (International Monetary Fund — IMF), Čiji je cilj bio 
osigurati plaćanja u vanjskoj trgovini u okviru međunarodnog platnog sustava koji se je 
temeljio na svjetskoj konvertibilnosti nacionalnih valuta. Pravila Međunarodnog monetarnog 
fonda su zahtijevala uklanjanje kontrola i ograničenja u plaćanjima i održavanje stabilnosti 
jedinstvenog deviznog tečaja u zemljama članicama. Na taj se način izgrađen sustav koji je 
omogućio plaćanje robe i usluga u međunarodnoj trgovini. 


sy oso 


trgovinskih barijera koje je većina zemalja u svijetu uvela nakon Drugog svjetskog rata, 
nastojeći zaštititi svoje nacionalno gospodarstvo i osigurati njegovu uspješnu obnovu. Zbog 
toga je 1947. godine u Havani održana Konferencija UN o trgovini i zaposlenosti, na kojoj je 
usvojen nacrt Povelje i dogovoreno osnivanje Međunarodne trgovinske organizacije. Na 
ovoj su Konferenciji neke od zemalja vodile odvojene pregovore o liberalizaciji međunarodne 
trgovine, pa je kao privremeni instrument reguliranja međunarodne trgovine nastao Opći 
sporazum o trgovini i carinama (General Agreement on Trade and Tariffs — GATT). 


Od 1945. godine svijet je bio podijeljen na dva politička bloka — Zapadni blok u kojemu su 
dominirale SAD i Istočni blok u kojemu je dominirao Sovjetski savez. Zemlje Istočnog bloka 
nisu bile članice Međunarodnog monetarnog fonda, ni Međunarodne banke za obnovu i 
razvitak, a nisu potpisale ni Opći sporazum o trgovini i carinama. U tim je zemljama vanjska 
trgovina bila u državnom monopolu i obavljala se preko strogo kontroliranih državnih 
poduzeća. Zapadne zemlje su osnovale posebni komitet koji je strogo kontrolirao trgovinu s 
Istočnim blokom kako tzv. "osjetljiva roba" koja je imala dualnu namjenu ne bi dospjela u 
socijalističke zemlje. Rijetke su bile zemlje koje su imale razvijenu gospodarsku suradnju 1 s 
Istočnim i sa Zapadnim blokom zemalja. Jedna od njih bila je bivša Jugoslavija. Takva 
podjela onemogućavala je uspostavljanje jedinstvenog svjetskog — globalnog trgovinskog 
sustava. 


U okviru Zapadnog bloka izvršena je značajna liberalizacija trgovine pod okriljem GATT-a, 
tako da su pedesete godine predstavljale razdoblje dinamičnog razvitka koji je okarakteriziran 
kao zlatno doba svjetskog gospodarstva, budući da je društveni proizvod 16 industrijski 
najrazvijenijih zemalja svijeta rastao po stopi od 4,6% prosječno godišnje, dok je 
produktivnost u tim zemljama rasla po stopi od 4,5% prosječno godišnje. To se je odrazilo i 
na povećanje životnog standarda u zemljama Zapada što je bio stimulans za daljnji razvoj 
industrije preko povećane potražnje za industrijskim proizvodima. U tom razdoblju dolazi do 
nastanka najznačajnijih regionalnih trgovinskih grupacija, kao što je Europska ekonomska 

zajednica (EEZ). Te su grupacije utjecale na još veću liberalizaciju trgovine u okviru 
pojedinih ekonomskih regija. 


Tijekom šezdesetih godina većina kolonija stječe neovisnost od europskih metropola. Proces 
dekolonizacije započeo je odmah nakon završetka Drugog svjetskog rata oslobađanjem 
Indonezije (1945. godine), Indije i Pakistana (1947. godine) i Burme (1948. godine). Do 
1965. godine Britanija je dala neovisnost svim svojim kolonijama osim Južnoj Rodeziji. 
Stvaranje novih neovisnih država stvorilo je uvjet za dinamičan razvoj međunarodne trgovine 
zbog povećanja broja subjekata u međunarodnoj trgovini. Međutim, novooslobođene države 
imale su političku samostalnost, ali su još uvijek bile ekonomski ovisne o metropolama. 
Trgovinske veze između njih i metropola zadržane su i nakon osamostaljenja. Kompanije iz 
metropola i dalje su kontrolirale najznačajnije resurse u bivšim kolonijama. Stoga se ova 
pojava nazivala ekonomski kolonijalizam, Uz to su metropole zadržale djelomično i svoj 
politički utjecaj u bivšim kolonijama osnivanjem tzv. Zajednice naroda, od kojih je 
najznačajnija Britanska zajednica naroda (Commonwelt) i Francuska zajednica naroda 
(Frankofonija). 


Novooslobođene zemlje su činile zemlje u razvoju koje su svrstavane u tzv. treći svijet, 
nasuprot dva suprotstavljena bloka. Na inicijativu tadašnje Jugoslavije, Indije i Egipta u 
Beogradu je 1961. godine osnovan pokret izvanblokovskih zemalja kasnije nazvan Pokret 
nesvrstanih. Glavni cilj Pokreta nesvrstanih zemalja bio je uspostaviti političku suradnju u 
svijetu na načelima aktivne miroljubive koegzistencije i sprječavanja sukoba, ali i stvoriti 
nove trgovinske veze radi smanjivanja ekonomske ovisnosti bivših kolonija o njihovim 
donedavnim metropolama. 


Zbog mnogobrojnih restrikcija u trgovini između blokova nakon Drugog svjetskog rata 
onemogućena je slobodna trgovina, pa su se zemlje izvan tih blokova, posebice one manje, 
okrenule regionalnoj liberalizaciji trgovine. 


Nakon formiranja prvih regionalnih ekonomskih integracija tridesetih godina XX. stoljeća, 
nakon Drugog svjetskog rata uslijedio je val formiranja raznih regionalnih trgovinskih 
udruženja. Čitav proces započeo je u Europi formiranjem Europske zajednice za ugljen i 
čelik (European Coal and Steel Community — ECSC) 1951. godine, koja je trebala objediniti 
proizvodnju i trgovinu ugljenom i čelikom na europskom kontinentu. Integracija je 
nastavljena i u ostalim sektorima privrede 1957. godine stvaranjem Europske ekonomske 
zajednice (European Economic Community — EEC) i Europske zajednice za atomsku 
energiju (European Atomic Energy Community — Euroatom). Na incijativu Velike Britanije 
je 1960. godine osnovano Europsko udruženje za slobodnu trgovinu — EFTA. 


U Istočnom bloku osnovan je Savez za uzajamnu ekonomsku pomoć (Saviet ekonomičeskoj 
vzaimopomošči — SEV; eng. Council for Mutual Economic Assistance — COMECON), koji je 
uređivao trgovinu između socijalističkih država u svijetu, prvenstveno između tadašnjeg 
SSSR-a i njegovih istočnoeuropskih partnera (Poljska, Čehoslovačka, Mađarska, DR 
Njemačka, Rumunjska i Bugarska), ali i nekih izvaneuropskih zemalja kao što su Mongolija i 
Vijetnam. Trgovina se zasnivala na osnovama međunarodne proleterske socijalističke podjele 
Tada, što je podrazumijevalo specijalizaciju država za proizvodnju i izvoz pojedinih proizvoda 
po direktivi rukovodstva SEV-a. Tako se je, na primjer, Mađarska specijalizirala za 
proizvodnju i izvoz autobusa i kamiona, Trgovina se je obavljala bez konvertibilnih valuta 
odnosno primjenom kliringa. Kliring je podrazumijevao da se sastave liste roba koje se 
međusobno razmjenjuju i to na način da, po mogućnosti, vrijednost izvoza bude usklađena s 
vrijednošću uvoza. U slučaju neravnoteže odobravan je tzv. manipulativni kredit koji se je 
pokrivao u trgovini sljedeće godine. 

Kliring je u praksu međunarodne trgovine bio uveden tijekom tridesetih godina XX. stoljeća 
od strane Njemačke i Austrije, ali je imao, uglavnom, bilateralni karakter. Takav sustav 
plaćanja u međunarodnoj trgovini nije bio dobar jer je stvarao viškove proizvedene robe koja 
nije bila potrebna. U SEV-u je prvi put uveden tzv. multilateralni kliring koji je 
podrazumijevao usklađivanje izvoza i uvoza ne samo između dvije zemlje nego između svih 
članica SEV-a. 


Proces regionalnih ekonomskih integracija nakon Europe ubrzo je zahvatio i druge regije 
svijeta. 


Pozicija zemalja u razvoju u ovom je razdoblju bila loša budući da su primarni proizvodi 
dominirali u strukturi izvoza ovih zemalja, a cijena tih proizvoda je stalno padala na 
svjetskom tržištu, pa je devizni priljev od izvoza u tim zemljama bio sve manji i manji. S 
obzirom da su iskustva s reguliranjem cijena primarnih proizvoda putem međunarodnih 
ugovora bila negativna i prije i poslije Drugog svjetskog rata, zemlje u razvoju su odlučile 
osnovati udruženje zemalja proizvođača 1 izvoznika pojedinih primarnih proizvoda. Prvo 
takvo udruženje bilo je Udruženje zemalja izvoznica nafte (OPEC) koje je osnovano u 
Bagdadu 1960. godine. Ovo je Udruženje ostvarilo vrlo uspješne rezultate, jer je tijekom 
sedamdesetih godina XX. stoljeća uspjelo podignuti cijene sirove nafte na svjetskom tržištu, 
najprije za dva puta, a kasnije još za četiri puta. 


Povećanje cijene nafte na svjetskom tržištu imalo je za posljedicu povećanje cijena 
industrijskih proizvoda razvijenih zemalja na svjetskom tržištu, koje su povećane troškove 
nafte prevalile na potrošače. Iz svega toga su najveći gubitnici u razdoblju povećanja cijena 
bile zemlje u razvoju koje nisu raspolagale naftom, a to su uglavnom bile siromašne zemlje 
koje su tako postajale sve siromašnije. Povećanje cijena nafte i industrijskih proizvoda dovelo 
je do pojave svjetske inflacije što je bio i jedan od uzroka sloma Bretonvudskog sustava 
plaćanja pod okriljem Međunarodnog monetarnog fonda. Zlato više nije bila značajna rezerva 
pa je MMF odlučio prodati zlato. Ovaj slom utjecao je i na smanjenje međunarodne trgovine 
u svijetu. 


Europa je i dalje bila najznačajniji kontinent u svjetskoj trgovini, ali postupno i druge države 
izvan Europe počinju povećavati svoje učešće u međunarodnoj trgovini. Osim SAD to se 
posebno odnosi na SSSR, zemlje Jugoistočne Azije i neke zemlje Latinske Amerike. Veliki 
utjecaj na tokove međunarodne trgovine imala su velika poduzeća koja posluju u više zemalja 
svijeta — tzv. transnacionalne kompanije, koje su utjecale na to da klasičan izvoz robe 
preraste u izvoz kapitala kroz kretanje direktnih stranih investicija. Te kompanije kupuju ili 
osnivaju poduzeća izvan matične zemlje, u njima organiziraju proizvodnju i tako opskrbljuju 
tržište na kojem se njihovo poduzeće nalazi. Iako su ova poduzeća pravno odvojene cjeline 
koje posluju po zakonima zemlje domaćina, ona s matičnom kompanijom predstavljaju 
jedinstvenu gospodarsku cjelinu, pa ih se naziva i filijalama matičnog poduzeća. Važnost 
poslovanja transnacionalnih kompanija je toliko narasla da su one tijekom devedesetih godina 
XX. stoljeća kontrolirale oko 25% svjetske proizvodnje, oko 66% svjetske trgovine i oko % 
ukupnog međunarodnog kretanja kapitala, a dominirale su i u tokovima transfera tehnologije. 
Ekonomski položaj omogućio je transnacionalnim kompanijama i ostvarenje političkog 
utjecaja u međunarodnim odnosima tako da ova velika poduzeća, koja su po svojoj 
ekonomskoj snazi, bila nekoliko puta značajnija od većine država u svijetu, postaju jedan od 
iznimno važnih subjekata međunarodne trgovine. 


Otvaranje filijala u inozemstvu ostvaruje se plasiranjem stranih direktnih investicija. Ovom 
vrstom ulaganja transnacionalne kompanije preuzimaju kontrolu nad postojećom firmom u 
inozemstvu ili osniva vlastito novo poduzeće — filijalu. Nakon 1945. godine najviše direktnih 
stranih investicija poteklo je iz SAD i američke su firme dominirale u svjetskoj privredi. Od 
11,7 milijardi US dolara direktne investicije podrijetlom iz SAD su narasle koncem XX. 

stoljeća na 107 milijardi US dolara. Uskoro i europske kompanije postaju važni investitori u 
drugim zemljama kroz direktne investicije. 


Veliki porast inozemnih direktnih investicija posljedica je liberalizacije uvjeta investiranja u 
mnogim razvijenim zemljama i nekim zemljama u razvoju. Tome je pridonio i sve veći broj 
bilateralnih investicijskih sporazuma kojih je 1996. godine bilo oko 1.330 i koji su pokrivali 
162 zemlje u svijetu. 


Svjetska banka je nakon obnove Europe prerasla u instituciju koja financira razvoj zemalja u 
razvoju. Iako je ova skupina zemalja dominirala u svjetskoj privredi ipak nije ostvarila 
značajnije koristi od toga razvoja. Zbog toga su ove zemlje nastojale preko neformalnih grupa 
kroz Ujedinjene narode uspostaviti Novi međunarodni ekonomski poredak. Tako je nastala 
Grupa 77 koja se je borila za dobivanje statusa povlaštenijih nacija u odnosu na razvijene 
zemlje s ciljem da ih sustignu u privrednom razvoju i kako bi se zatvorio jaz — "gap" koji je 
postojao u razvoju između te dvije skupine zemalja. Praktična mjera, koja je bila predviđena 
programom je uvođenje tzv. Službene pomoći za razvoj (Official Development Assistance — 
ODA). Ta pomoć je podrazumijevala da razvijene zemlje trebaju izdvajati 0,7% svog 
društvenog proizvoda za pomoć zemljama u razvoju godišnje. Ovaj cilj nije u potpunosti 
ostvaren, jer su mnoge razvijene zemlje izdvajale znatno manja sredstva od predviđenih. 


Ipak su neke od zemalja u razvoju u tom razdoblju ostvarile značajan napredak i uspjele 
razviti svoju industriju. To su, uglavnom, bile manje zemlje Jugoistočne Azije kao i nekoliko 
zemalja Latinske Amerike — tzv. novoindustrijalizirane zemlje (Newly-Industrialising 
Countries — NIC). U te zemlje spadaju Singapur, Tajvan i Republika Koreja (tzv. "azijski 
tigrovi"), Brazil i Argentina. 


Danas su razvijene industrijske zemlje formirale tri industrijske regije: europsku, 
sjevernoameričku i dalekoistočnu. Bitna je tendencija karakteristična za ovo razdoblje da 
industrija smanjuje svoj udio u formiranju društvenog proizvoda u većini razvijenih zemalja, 
jer su bile dosegle vrhunac u razvoju svoje industrije, a da većinski udio preuzima sektor 
usluga. Jačanje sektora usluga usporedno prati preseljenje industrijskih pogona u zemlje u 
razvoju, pa se ova pojava naziva i deindustrijalizacija. 


Tijekom osamdesetih godina XX. stoljeća snažan razvoj burza u pojedinim zemljama i 
njihovo sve veće međunarodno poslovanje omogućili su i sve veću razmjenu kapitala između 
zemalja u obliku portfolio investicija. Ovaj oblik investiranja odnosi se na djelomično 
ulaganje kapitala u strana poduzeća bez preuzimanja kontrole nad poduzeće, jer je osnovni 
cilj bio maksimiziranje profita na uložena sredstva. Kapital se u poduzeća ulaže kupnjom 
dionica, obveznica i drugih vrijednosnih papira koje poduzeća emitiraju na burzi. Ulaganjem 
kapitala u više poduzeća osiguravala se disperzija rizika. Ovaj oblik investiranja dosegao je 
1986. godine razinu od 150 milijardi US dolara. Značajan investitor kako u pogledu portfolio 
investicija tako i u pogledu izravnih stranih investicija bio je Japan, koji je već imao veliki 
broj transnacionalnih kompanija. 


Tijekom osamdesetih godina XX. stoljeća međunarodna trgovina se je oporavljala od pada 
koji je imala sedamdesetih godina. Države su imale značajna ulaganja u sve veći broj 
kompanija vezanih uz istraživanje i razvoj, što dovodi do pojave niza novih tehnologija koje 
se koriste u poslovanju. Iako je prvi kompjutor napravljen već nakon završetka Drugog 
svjetskog rata njegova šira primjena i korištenje počinje tek u ovom razdoblju, posebice 
pojavom koncepta tzv. Osobnih računala (Personal Computers — PC). 


Razdoblje u razvoju svjetske privrede od 1945. do 1980. godine može se podijeliti na dva 
pod-razdoblja: 

a) razdoblje obnove i dinamičkog razvoja svjetske privrede od 1945. do 1973. godine, 
kojeg karakteriziraju visoke stope rasta od oko prosječno 4,5% godišnje u zemljama 
OECD; 

b) pod-razdoblje slabijeg razvitka svjetske privrede od 1973. do 1990. godine sa stopom 
rasta BDP-a od prosječno 3,6% u kojem je došlo do svjetske inflacije ali i do nastavka 
rasta međunarodne trgovine po prosječni godišnjim stopama rasta od 5,7%. 


Osnovne karakteristike razvoja svjetske privrede u razdoblju do 1945. do 1990. godine bile bi 
sljedeće: 


- < značajne institucionalne integracije; 

- < dinamičan razvoj regionalnih ekonomskih integracija; 

-  trans-nacionalizacija svjetske privrede; 

- pad cijena i važnosti primarnih proizvoda i stagnacija zemalja u razvoju; 

- < de-industrijalizacija razvijenih zemalja i jačanje sektora gospodarskih usluga; 
- nastanak i razvoj novih tehnologija. 


2.10. Međunarodna trgovina nakon 1990. godine 


Početkom devedesetih godina XX. stoljeća došlo je do velikih političkih promjena u svijetu. 
Nestao je Istočni blok, mnoge federalne države raspale su se na više država uključujući i 
Sovjetski savez, a SAD postaju glavna politička i ekonomska sila svijeta. Umjesto bipolarnog 
nastaje unipolarni sustav svjetskih političkih odnosa, što je imalo značajne posljedice za 
cjelokupnu svjetsku privredu, ali i na mnoge nacionalne privrede. Nastale političke promjene 
omogućile su liberalizaciju međunarodne trgovine i porast inozemnih direktnih investicija 
koje su se sa Zapadnog bloka proširile na čitav svijet. 


Ovaj proces nazvan je globalizacijom svjetske privrede koja u povijesti predstavlja treću i 
najveću globalizaciju svjetske privrede. Globalizacija je podrazumijevala i ujednačavanje 
poslovanja u čitavom svijetu, budući da je većina nacionalnih privreda preuzela isti "recept" 
ekonomske politike, a posebice trgovinske. Smatra se da je upravo brisanje političkih granica 
i barijera bio glavni stimulans za razvoj globalnog poslovanja i sve veće jačanje 
transnacionalnih kompanija. 


Već 1990. godine dolazi do pada Berlinskog zida, ujedinjenja Njemačke, promjene režima u 
svim socijalističkim zemljama Europe i raspada Sovjetskog saveza na više samostalnih 
država, kao i raspada federalnih država Čehoslovačke i SFR Jugoslavije. Tako je nastalo 
dvadeset novih država kao novih sudionika međunarodne trgovine. Bivše socijalističke zemlje 
ušle su u proces tranzicije (zemlje u tranziciji), što u ekonomskom smislu podrazumijeva 
prijelaz s plansko-centralne privrede na tržišni model gospodarstva, odnosno tržišne 
ekonomije. 


U NR Kini socijalizam ostaje dominantan model razvoja, ali je prihvaćen 1 razvoj tržišne 
ekonomije uz program "jedna zemlja — dva sustava". To je omogućilo mirnu reintegraciju 
Hong Konga i Macao-a 1997. godine u politički suverenitet NR Kine. Hong Kong i Macao 
ostaju u statusu zasebnih nacionalnih privreda i postaju specijalne administrativne regije NR 
Kine, a taj im je status zajamčen još pedeset godina. 


Na proces globalizacije posebno su utjecale međunarodne ekonomske organizacije koje 
postaju univerzalne organizacije, jer njihovo članstvo čine gotovo sve zemlje svijeta. 
Međunarodni monetarni fond inzistira na dosljednoj primjeni tzv. Vašingtonskog konsenzusa 
kojim se zahtijeva potpuni liberalizam u međunarodnim ekonomskim odnosima. 

Pojavom Svjetske trgovinske organizacije (World Trade Organization — WTO) 1995. 
godine, kao međunarodne ekonomske organizacije u oblasti međunarodne trgovine, 
zaokružena je cjelina međunarodnih ekonomskih organizacija koje imaju snažan utjecaj na 
formiranje globalne ekonomske politike. Ova organizacija je nastala na temeljima GATT-a 
čiji je osnovni dokument inkorporirala u svoj pravni sustav. Osim trgovine robom WTO 
regulira i trgovinu uslugama i pravima industrijskog vlasništva, a raspolaže novim i snažnim 
instrumentima u smislu sustava za rješavanje sporova i mehanizma za reviziju 


vanjskotrgovinskih politika svojih članica. 


Ipak, WTO ne uspijeva pokrenuti novu rundu trgovinskih pregovora, jer su u tom smislu 
propale i ministarske konferencije u Seaatle-u i Cancoon-u. Novi pregovori trebali bi utjecati 
na daljnju liberalizaciju trgovinskih režima u svijetu što bi u velikoj mjeri povećalo opseg 
međunarodne trgovine. Međutim, većoj liberalizaciji se protive zemlje u razvoju, jer smatraju 
da bi ih liberalizacija po predloženom modelu stavila u neravnopravan položaj u odnosu na 
razvijene zemlje. 


Neke zemlje koje su u proteklom razdoblju od dvadesetak godina snažno razvile svoju 
industriju postaju matične države iz kojih su potekla mnoga snažna transnacionalna poduzeća 
koja se pretvaraju i u izvoznike, prvenstveno u obliku direktnih stranih investicija. To su, na 
primjer, Hong Kong, Singapur i Republika Koreja, a posljednjih godina toj se skupini zemalja 
priključuju i neke druge zemlje jugoistočne Azije. Zbog toga je izvršena nova klasifikacija 
država prema razvijenosti. Tako u skupinu naprednih privreda (eng. Advanced Economies) 
spadaju razvijene zemlje i spomenute uspješne novo-industrijalizirane zemlje. 


Međutim, većina zemalja u razvoju nije razvila svoja gospodarstva na razinu koliko-toliko 
uspješnih ekonomija, a dobar dio njih je u tom razdoblju u svom razvitku i nazadovao. Te 
zemlje, koje stagniraju odnosno nazaduju čine novu skupinu zemalja — tzv. najmanje 
razvijene zemlje (eng. Least Developed Countries — LDC).Za njih su mnoge zemlje u svijetu 
odobrile potpuni bescarinski pristup svojim tržištima, iako takva pogodnost nije značajnije 
utjecala na gospodarski razvoj tih zemalja. Neke od tih zemalja su u velikoj dužničkoj krizi, 
pa se te zemlje nazivaju najmanje razvijene prezadužene zemlje (eng. Severly Indepted Poor 
Countries), koje imaju najnepovoljniji položaj u svjetskoj privredi. 


U razdoblju nakon 1990. godine intenziviran je proces regionalne ekonomske integracije i 
stvaraju se mnoge nove regionalne integracije, ali se aktiviraju i mnoge postojeće čija je 
aktivnost bila zamrla. U Europskoj uniji je kompletirano jedinstveno tržište 1. siječnja 1993. 
godine, a 1994. godine usvojen je Sporazum o slobodnoj trgovini Sjeverne Amerike (North 
America Free Trade Agreement). 


Europska unija jedinstvena je međuvladina i nadnacionalna zajednica europskih država, 
nastala kao rezultat procesa suradnje i integracije koji je započeo 1951. godine između šest 
država (Belgije, Francuske, Njemačke, Italije, Luksemburga 1 Nizozemske). Europska unija 
formalno je uspostavljena 1. studenoga 1993. godine stupanjem na snagu Ugovora o 
Europskoj uniji (poznatiji kao Ugovor iz Maastrichta). Europska unija danas broji 28 država 
članica. Prostire se na 4.381.324 km’, a broji oko 508 milijuna stanovnika. Republika 
Hrvatska je 1. srpnja 2013. godine Republika Hrvatska postala njezina 28. punopravna 
članica. 


U Africi je tijekom devedesetih godina stvorena Afrička ekonomska unija (African 
Economic Union — AEU), koja je trebala povezati pet glavnih regionalnih integracija na 
afričkom kontinentu. Na području Amerike sličnu inicijativu predstavlja Zona slobodne 
trgovine Amerike (Free Trade Area of the Americas — FTAA), dok je na području Oceanije 
sklopljen Sporazum o regionalnoj trgovinskoj suradnji u južnom Pacifiku (South Pacific 
Regional Trade and Economic Co-operation Agreement - SPARTECA). 

Najvažniji proizvod u međunarodnoj trgovini je i dalje roba, ali sve veći značaj i mogućnost 
za trgovinu dobivaju usluge kao i prava industrijskog vlasništva. Početkom XXI. Stoljeća 
trgovina uslugama ima najveće stope rasta. Nova tehnologija je omogućila da se sve veći broj 
usluga može izvoziti (tzv. "nevidljivi izvoz"). Osim razvijenih zemalja veliki izvoznici usluga 
postaju i male otočne zemlje sa specijalnim režimima poslovanja (tzv. of-shore zone). Veliko 
je učešće tehnološko intenzivnih proizvoda u međunarodnoj trgovini, posebice tehnologija 
vezanih uz prenošenje znanja (hnow-how). 


Na privredni razvoj mnogih razvijenih, ali sve više i zemalja u razvoju, utječe primjena novih 
elektroničkih tehnologija u međunarodnom poslovanju. Elektroničke tehnologije predstavljaju 
kombinaciju telekomunikacijskih i informacijskih tehnologija, a njihova primjena u 
poslovanju omogućuje velike uštede. Iz toga se je razvilo elektroničko poslovanje (eng. 
Electronic Business), kao nezaobilazni i sastavni dio koncepta globalnog poslovanja odnosno 
vanjskotrgovinskog poslovanja. 


Najznačajniji nositelji međunarodne trgovine i dalje ostaju transnacionalne odnosno 
multinacionalne kompanije. One pomoću ulaganja kapitala u osnivanje novih filijala u 
inozemstvu i globalne fuzije (mergers), postaju ogromne globalne kompanije koje posluju na 
jedinstvenom tržištu, što ima za posljedicu da sve veći postotak međunarodne trgovine čini 
unutar kompanijska razmjena. Nekad ove kompanije koriste svoje matične države u borni za 
konkurentsku poziciju na svjetskom tržištu, pa je to dovelo do nove pojave u svjetskoj 
trgovini poznatu kao "strateška trgovina". 


Mnoge zemlje, pa ni one razvijene, ni danas nisu spremne potpuno liberalizirati svoju vanjsku 
trgovinu, pa pribjegavaju uvođenju necarinskih barijera kao instrumenata restriktivne 
vanjskotrgovinske politike. Među najvećim korisnicima ovih mjera jest Europska unija koja je 
do nedavno koristila prelevmane, ali i subvencije i antidamping mjere, a SAD preferiraju 
ugovore o "dobrovoljnom" ograničenju izvoza i kvotama. 


U međuvremenu, unatrag zadnjih dvadesetak godina do 2014. godine, u svijetu su se dogodile 
značajne političke i ekonomske promjene u mnogim zemljama. Tako je Kina postala jedna od 
vodećih zemalja u svijetu po rastu industrijske proizvodnje i BDP-a, unatoč ekonomskoj krizi 
odnosno recesiji koja je od 2008. godine zahvatila čitav svijet. Međunarodna trgovina je u 
tom razdoblju ostvarila manji rast, a mnoge zemlje su došle u tešku ekonomsku situaciju zbog 
naraslog vanjskog duga kojega nisu bile u mogućnosti vraćati. 


Financijska kriza od 2007. godine označava krizu bankarstva i novčarstva, koja je počela u 
rano ljeto 2007. godine krizom tržišta nekretnina u Sjedinim američkim državama (U SAD 
pod imenom "Subprime kriza" - Subprimecrisis). Ova kriza se izražava u globalnim gubitcima 
i stečajevima tvrtki iz financijskog sektora, a od kraja 2008., i velikog broja stečaja u realnom 
gospodarstvu. Uzrok krize je uglavnom bio brzi pad cijena nekretnina u SAD-u koje su se 
nakon dugog razdoblja rasta cijena razvile u nerealnim razmjerima. 


Istodobno sve više i više dužnika nisu više bili u stanju podmiriti obveze kredita: djelomično 
zbog rasta kamatne stope i dijelom zbog manjka prihoda. S obzirom na preprodaje kredita 
(securitizacija) bankama u cijelom svijetu, kriza se proširila u globalnu financijsku krizu. 


U početku su tim problemima bili pogođeni uglavnom subprime krediti, koji su bili 
namijenjeni za kreditiranje osoba s niskim dohocima i niskim bonitetom. Subprime kriza nije 
uzrok krize, nego je označila njen početak 1 prisilila je vlast SAD-a na preuzimanje kontrole 
na dvjema najvećim hipotekarnim bankama države. U siječnju 2009. godine Međunarodni 
monetarni fond izračunao je da svota koju treba otpisati kao gubitak bankarskog sustava na 
kredite vrijednosnica u SAD-u iznosi 2,2 trilijuna dolara. 

Učvršćivanje rasta u zemljama u razvoju poduprto je ubrzanjem aktivnosti u zemljama s 
visokim dohotkom i nastavljenim snažnim rastom Kine. Očekuje se da će rast ojačati i u 
zemljama s visokim prihodima i u zemljama u razvoju, iako globalni gospodarski oporavak i 
dalje ugrožavaju rizici koji bi ga mogli zakočiti. 


Od 1990. godine u svijetu je izbilo više lokalnih ratova koji su poremetili ne samo 
gospodarski rast pojedinih zemalja, nego 1 utjecali na značajno smanjenje opsega 
međunarodne trgovine u pojedinim regijama svijeta. 


Negativan utjecaj na regionalni gospodarski rast i međunarodnu trgovinu imaju politička 
previranja u mnogim zemljama, ali i terorizam koji utječe na ogromne troškove izdvajanja 
sredstava za borbu protiv njega. 


Politička nestabilnost, gospodarski kriminal, korupcija te birokratske i druge prepreke u 
međunarodnoj trgovini, posebice u manje razvijenim zemljama, utječu na slab interes 
inozemnih investitora za značajnija ulaganja u te zemlje, što ima dalekosežne posljedice za 
konkurentnost njihovih privreda i ravnopravnije uključivanje u međunarodnu razmjenu. 

3. TEORIJE MEĐUNARODNE TRGOVINE 


Još od početaka međunarodne trgovine, s pojavom prvih organiziranih država na Bliskom 
istoku i u Aziji, ljudi su pokušavali dogovoriti na pitanje zašto zemlje međusobno trguju. 
Osim ovog osnovnog pitanja teorije međunarodne trgovine pokušavaju odgovoriti na 
pitanje što zemlje proizvode, što će zemlje izvoziti i po kojoj cijeni ali i koji se dobitci 
ostvaruju međunarodnom trgovinom i kako se oni raspoređuju između zemalja. 


Te teorije, koje objašnjavaju međunarodnu trgovinu, su se razvijale u skladu s opsegom i 
strukturom trgovine koja se je mijenjala kroz vjekove. Prvo su se javila neka shvaćanja o 
međunarodnoj trgovini koja ne možemo nazvati školom mišljenja, ali koja su imala 
ujednačene stavove o pojavi međunarodne trgovine i koje su predstavljale prve teorije 
međunarodne trgovine. Prvo kompleksno objašnjenje međunarodne trgovine dale su klasične 
teorije trgovine koje su se zasnivale na veoma strogim teorijskim pretpostavkama. Kako se 
međunarodna trgovina razvijala i njeni tokovi diversificirali ove pretpostavke su vremenom 
postale toliko nerealne da su bile potrebne nove teorije kako bi se objasnila znatna odstupanja 
prakse međunarodne trgovine od klasične teorije međunarodne trgovine. Ove nove teorije 
nazivaju se modernim teorijama međunarodne trgovine. 


3.1. Prve teorije međunarodne trgovine 


Međunarodna trgovina na svojim počecima je bila malog opsega i uglavnom se trgovalo 
rijetkim robama između geografski bliskih država. Sva trgovina je bila pod kontrolom i 
obavljala se za račun i radi potreba monarha. Objašnjenje zbog čega se trgovina odvija se 
svodila na konstataciju da treba nabaviti robe kojih nema u zemlji u koje se one uvoze. 


Tek sa značajnijim dinamiziranjem međunarodne trgovine početkom 16. stoljeća, kao 
rezultat velikih geografskih otkrića, razvija se i prvobitna naučna misao o međunarodnoj 
trgovini. Ona je oličena u merkantilizmu (Mercantilism) kao vladajućoj teoriji o 
međunarodnoj trgovini u periodu 1500. do 1750. godine. U to vrijeme glavna sredstva 
plaćanja u trgovini su bili plemeniti metali, zlato i srebro, a države su nastojale da ojačaju 
kroz akumulaciju što veće količine zlata i srebra. Glavni predstavnici ove škole učenja su 
bili Tomas Man (Tomas Mun) u Engleskoj i Antoan Monkretjen (Antoin Montchretien) u 
Francuskoj. 


Merkantilistička škola polazi od stajališta da zemlje trebaju maksimalno povećati izvoz i 
maksimalno smanjiti uvoz kako bi ostvarivale što veći trgovinski suficit. Budući da se za robu 
plaća zlatom i srebrom na taj način država može biti u stanju akumulirati sve veće količine 
zlata i srebra. Izvoz povećava bogatstvo države dok ga uvoz smanjuje. Zbog toga države 
moraju težiti stalnom ostvarivanju suficita u trgovini s drugim državama. Na taj način država 
trgovinom povećava svoje bogatstvo. 


Ove dodatne količine plemenitih metala država će moći ulagati u očuvanje i jačanje svoje moći, 
ekonomske i vojne, kako bi zadržala primat u svijetu koji j joj i omogućava ostvarivanje značajne 
koristi u trgovini. Za merkantiliste bogatstvo je osnova moći, a stjecanje bogatstva ovisi o tome 
kolika je moć kojom zemlja raspolaže. Na taj način, prema shvaćanjima merkantilista, država 
koja poštuje merkantilističke principe ulazi u jedan zamršeni krug koji joj omogućava očuvanje 
političkog primata, stalne trgovinske koristi, bogaćenje kao i jačanje utjecaja u svijetu. 


Merkantilisti su tvrdili da je međunarodna trgovina igra s nultim ishodom (eng.: zero-sum 
game), što znači da je dobitak jedne zemlje ujedno i gubitak za neku drugu zemlju, pa sve 
zemlje u trgovini dijelimo na dobitnike i gubitnike. Ako zemlja želi održati političku moć ona u 
trgovini mora stalno biti dobitnik. 


Privredni sustav se, po shvaćanju merkantilista sastojao od sektora proizvodnje, ruralnog 


sektora i stranih kolonija, ali najveću ulogu u održanju i funkcioniranju privrednog sustava 
imaju trgovci. 

Teorija merkantilizma našla je i svoju praktičnu primjenu u trgovinskoj politici. Da bi se izvoz 
iz zemlje maksimalizirao merkantilisti su se zalagali za uvođenje poticaja izvozu i izvozno 
orijentiranoj proizvodnji u obliku subvencija i poreznih povlastica. S druge strane, da bi se uvoz 
u zemlju minimizirao merkantilisti su predlagali uvođenje visokih uvoznih carina i kvota. 
Međutim, zbog primjene ovih mjera veći broj stanovnika, kao porezni obveznici, trpe štete. 


Do praktične realizacije ideja merkantilizma dolazi za vrijeme vladavine Luja XIV u 
Francuskoj, pod utjecajem njegovog ministra financija Koblera, kada počinje osnivanje velikih 
kolonijalnih kompanija i osvajanje prekomorskih teritorija. Kobler je zastupao tezu da samo 
vanjska trgovina može pružiti izobilje gospodarima i zadovoljenje podanicima, da količina 
novca određuje veličinu i moć države i da je pomorska snaga države uvijek proporcionalna 
njezinoj trgovini i zbog toga ona uvijek može biti arbitar rata i mira. 


I danas postoje shvaćanja po kojima uz stimulaciju izvoza država treba 
destimulirati uvoz. Zastupnike ovih teorija nazivamo neo-merkantilistima, a trgovinsku 
politiku koja se temelji na ovim načelima nazivamo protekcionizmom. 


Ubrzo je, međutim, u naučnoj misli došlo do kritike merkantilizma. Prva kritika došla je 1752. 
godine od Davida Huma (David Hume) koji je objasnio da je akumulacija zlata u zemlji 
pogrešna, jer mora djelovati cjenovni mehanizam usklađivanja platne bilance. Osnovni 
prigovori upućeni ovoj doktrini su: 


1. Ne mogu sve zemlje uspješno provoditi merkantilističku politiku u isto vrijeme, budući da 
ono što jedna zemlja dobije druga mora izgubiti; bogatstvo nacije ne treba mjeriti srebrom i 
zlatom s kojima raspolaže, nego robama i uslugama s kojima raspolaže i koje osiguravaju 
odgovarajući životni standard stanovništva; 


2. Velika količina zlata i srebra nasuprot male količine roba i usluga dovodi do visoke stope 
inflacije; 

3. Vrlo uspješna nacija po merkantilističkim standardima bi ubrzo ostala bez trgovinskih 
partnera budući da oni ne bi imali dovoljno zlata i srebra za trgovinu. 


U Francuskoj se tijekom 18. stoljeća pojavila grupa teoretičara okupljenih oko Fransoa 
Kenea (Francois Quesnay) koji su smatrali da je bogatstvo zavisno od zemlje kao glavnog 
faktora proizvodnje, a nazivani su fiziokrati (Physiocrats). Oni su smatrali da su samo 
poljoprivreda i rudarstvo jedine produktivne grane privrede. Fiziokrati se suprotstavljaju 
merkantilistima, jer tvrde da bogatstvo ne leži u novcu već u upotrebnim vrijednostima. 


Fiziokrati su prvi razvili doktrinu laissez-faire, koja podrazumijeva da se država ne treba 
miješati u privredne tokove. Ova doktrina primijenjena na vanjsku trgovinu podrazumijeva da 
se ne treba uspostavljati barijera vanjskoj trgovini i ona treba, u načelu, biti slobodna. Ova 
stajališta, u tom razdoblju, nisu prihvaćena u trgovinskoj politici kontinentalne Evrope. 


3.2. Klasične teorije meclunarodne trgovine 


3.2.1. Teorija apsolutnih prednosti 


Prvu kompleksnu teoriju međunarodne trgovine dao je Adam Smith u svom djelu "Bogatstvo 
naroda". Opće osnove učenja Adama Smita identificiraju rad kao primarni faktor proizvodnje, 
i na osnovi toga on prepoznaje industriju i trgovinu kao glavne proizvodne djelatnosti. Oštro 
je kritizirao merkantiliste i smatrao je da oni miješaju stjecanje novca sa stjecanjem bogatstva 
tvrdeći da bogatstvo jedne zemlje zavisi od bogatstva svih njenih stanovnika, a ne samo 
monarha, i da se ono stječe proizvodnjom roba i pružanjem usluga, a ne akumulacijom 
plemenitih metala. Proizvodni kapacitet će se povećavati, po njegovom mišljenju, u onim 
zemljama gdje su pojedinci slobodni ostvarivati svoje interese. 


Prema učenju Adama Smitha ekonomski razvoj počiva na proizvodnoj specijalizaciji i podjeli 
rada. To se odnosi kako na pojedinca i na jednu nacionalnu privredu, tako i na cijelu svjetsku 

privredu. Kao što krojaču nije efikasno proizvoditi sebi cipele, već se specijalizira u šivanju, 
tako i jednoj zemlji odgovara da se specijalizira za određenu proizvodnju u okviru 
međunarodne podjele rada u svjetskoj privredi. Vrijednost svake robe se određuje po radu koji 
je u njenu proizvodnju uložen. 


On je smatrao da je osnovni razlog zbog čega jedna zemlja izvozi određeni proizvod to što 
ona posjeduje apsolutnu prednost u proizvodnji tog proizvoda nad drugim zemljama. Zbog 
toga zemlja treba izvoziti one proizvode u čijoj proizvodnji ima apsolutne prednosti. 
Međunarodna trgovina se javlja jer se događa da možemo uvoziti proizvode iz inozemstva po 
nižoj cijeni nego što je njihova cijena koštanja kada se oni proizvode u zemlji. 


On potpuno podržava slobodnu trgovinu (nevidljiva ruka tržišta) i smatra da zabrane u 
vanjskoj trgovini koče privredni razvoj, pogotovo razvijenih država. To potvrđuje njegov stav 
da bilo kakva regulativa dovodi do neefikasne alokacije resursa. Smith smatra da bi se 
reguliranjem stvorili oportunitetni troškovi (eng. Opportunity Costs) kojih ne bi bilo da nema 
te regulative, i koji potječu iz činjenice da se ti troškovi javljaju uslijed neefikasne alokacije 
faktora proizvodnje. Zbog toga se on zalagao za ekonomsku politiku koja je podrazumijevala 
slobodu pojedinaca da prate svoje interese u određenom pravnom okviru i uz poštovanje 
prava vlasništva (nastavak politike laissez faire-a). On je to dokazao utjecajem favoriziranja 
jednog sektora na proizvodnju u svim drugim sektorima, dok je dotadašnja ekonomska 
analiza promatrala samo utjecaj regulative na sektor koji se želi promovirati. Time se oštro 
suprotstavio trgovinskoj politici koju su zagovarali merkantilisti. 


Ali i on je smatrao da u pojedinim sektorima, kao što su neka strateška dobra, u prvom redu 
razmjena naoružanja i vojne opreme, mora postojati odgovarajuća regulativa, ali ističe da 
platna bilanca zemlje mora biti uravnotežena. 


Da bi se lakše prikazao Smithov stav da bi se u uslovima slobodne trgovine sve robe 
proizvodile s apsolutno najnižim troškovima rada, kao faktora proizvodnje, Schumpeter je 
iskoristio model 2 zemlje, 2 proizvoda i 1 faktor proizvodnje (2 X 2 X 1 model). U ovom 
modelu vrijedi pretpostavka konstantnih prinosa, što znači ako se udvostručuje ulaganje 
faktora proizvodnje udvostručit će se i proizvodnja robe, iz čega proizlazi da je tehnološka 
razina ista u obje zemlje. Pritom se pretpostavlja postojanje perfektne konkurencije u obje 
zemlje. 


Za prikazivanje stajališta teorije u ekonomskoj analizi obično se koristi matrica 
produktivnosti (eng. productivity table) koja pokazuje koliko rada je potrebno za proizvodnju 
jedinice određenog proizvoda i kao takva oslikava stanje tehnologije u određenoj zemlji. 


Pretpostavimo da je za proizvodnju hrane u Japanu potrebno 3 jedinice rada, a u SAD 2 
jedinice, i da je u SAD potrebno 8 jedinica rada za proizvodnju jednog automobila dok je u 
Japanu potrebno samo 6 jedinica rada. Prema tome Japan je efikasniji u proizvodnji 
automobila, dok su SAD efikasnije u proizvodnji hrane. 


Tablica 1. 

Hrana Automobili 
SAD 2 8 
Japan 3 6 


Prema tome Japan ima apsolutnu prednost u proizvodnji automobila, a SAD imaju apsolutnu 
prednost u proizvodnji hrane, pa bi prema Smithovoj teoriji za svijet u cjelini bilo korisno da 
se Japan specijalizira za proizvodnju automobila, a SAD za proizvodnju hrane. Tada bi se 
pojavila međunarodna trgovina, jer bi Japan svoju potrebu za hranom zadovoljavao uvozom 
hrane iz SAD, a plaćao bi to izvozom automobila, i obratno SAD bi uvozile automobile iz 
Japana plaćajući to izvozom hrane u Japan. 

Da specijalizacija ima pozitivne efekte na obje zemlje evo i dokaza. Ako 
pretpostavimo da SAD smanjuje svoju proizvodnju automobila za jedan 
automobil to oslobađa 8 jedinica rada koje se mogu angažirati u proizvodnji 
hrane. S tih osam jedinica SAD mogu proizvesti dodatne 4 jedinice 
hrane, budući da je potrebno 2 jedinice rada za jednu jedinicu hrane (8/2 = 
4). Ako, međutim, SAD želi koristiti isti broj automobila kao i prije, onda će ovaj jedan 
automobil, za koji je smanjila proizvodnju, uvesti iz Japana. Da bi Japan 
proizveo ovaj dodatni automobil njemu treba 6 jedinica rada koje se moraju 
relocirati iz proizvodnje hrane, gdje proizvodnja opada za 2 jedinice hrane, 
budući da je za proizvodnju jedne jedinice hrane potrebno 3 jedinice rada (6/3 = 
2). Ovo predstavlja oportunitetne troškove proizvodnje automobila u Japanu. U ovoj 
situaciji Japan proizvodi jedan dodatni automobil dok je proizvodnja hrane 
smanjena za dvije jedinice, dok SAD proizvode jedan automobil manje, ali je 
proizvodnja hrane povećana za 4 jedinice. Pritom je ukupna svjetska proizvodnja automobila 
ostala nepromijenjena, jer polazimo od pretpostavke da postoje samo dvije zemlje, dok se 
proizvodnja hrane u svijetu povećala za 2 jedinice. Znači, specijalizacija zemalja dovodi do 
povećanja proizvodnje u svetu. 


Smith je smatrao da od trgovine obje zemlje imaju od toga koristi pa je, po njegovom 
mišljenju, međunarodna trgovina "igra s pozitivnim ishodom", a ne "igra s nultim ishodom", 
kako su to tvrdili merkantilisti. 


Opći zaključak ove teorije je da se zemlja treba specijalizirati u proizvodnji onih dobara koje 
proizvodi efikasnije od drugih zemalja, i da izvozi ta dobra u zamjenu za uvoz dobara koja 
proizvodi manje efikasno. 


Ali analiza praktičnih tokova trgovine ukazuje na činjenicu da se često zemlje određuju za 
uvoz roba koje efikasnije proizvode od drugih, i obratno, izvoz Toba u čijoj proizvodnji nisu 
najefikasnije. Zbog toga objašnjenja teorije apsolutnih prednosti ne pokrivaju sve 
međunarodne trgovinske tokove. 


3.2.2. Teorija komparativnih prednosti 


Prema teoriji apsolutnih prednosti trgovina se nije mogla uspostaviti između dvije zemlje u 
slučaju kada jedna od njih ima apsolutnu prednost u proizvodnji oba proizvoda. Međutim, u 
praksi je dokazano da i u takvim situacijama zemlje međusobno trguju. Zbog toga se pojavila 
potreba za teorijom koja će objasniti i takve slučajeve. 


Novu teoriju je početkom 19. vijeka razvio engleski ekonomist David Ricardo, koju je 
objasnio u svom djelu "O principima političke ekonomije 1 oporezivanja" On preuzima neke 
od pretpostavki teorije apsolutnih prednosti, uzimajući rad kao jedini faktor proizvodnje tako 
da je vrijednost robe određena relativnim sadržajem rada. Ostale pretpostavke ove teorije su:° 


- svaka zemlja raspolaže određenom količinom faktora proizvodnje koji su mobilni u 
okviru zemlje za različite sektorske upotrebe ali nisu mobilni između zemalja; 


- tehnologija se može razlikovati između zemalja ali se stanje tehnologije po zemljama 
ne može mijenjati; 


- u zemljama vlada puna zaposlenost; 
-  sva tržišta koja se analiziraju su perfektno konkurentna; 
- ne postoje državne mjere koje utiču na trgovinu (vanjskotrgovinska politika); 


- transportni troškovi su izuzeti iz analize. 


* Davuid Ricardo: On the Principles of Political Economy and Taxation", 1817. 

I dok je teorija apsolutnih prednosti promatrala razlike u apsolutnoj produktivnosti rada u 
pojedinim zemljama, Rikardova teorija promatra relativne razlike u produktivnosti rada i na 
taj način rješava problem slučaja kada zemlja ima apsolutnu prednost u proizvodnji oba 
proizvoda. Rikardo je također smatrao da je trgovina korisna za obje zemlje uvodeći koncept 
oportunitetnih troškova u analizu koji se definiraju kao vrijednost koja se gubi kada se izabere 
određena alternativa (dobivanje određenog dobra). Država uvijek ima relativnu prednost u 
proizvodnji jednog od promatranih proizvoda i ona se mora specijalizirati za proizvodnju tog 
proizvoda i njegov izvoz, a mora odustati od izvoza drugog proizvoda, iako i u njegovoj 
proizvodnji ima apsolutnu prednost. Pokazatelj relativne prednosti je oportunitetni trošak pa 
se kaže da zemlja koja ima niže oportunitetne troškove u proizvodnji određenog proizvoda 
ima relativnu prednost u proizvodnji tog proizvoda. 


Da bi objasnio svoju teoriju Rikardo je naveo, sada čuveni, primjer proizvodnje vina i tkanina 
u Engleskoj i Portugalu (tzv. Rikardov model). Mi ćemo se poslužiti modelom 2 X 2X 1 iz 
prethodne analize, i pretpostaviti postojanje dvije zemlje, dva proizvoda i jednog faktora 
proizvodnje i za predstavljanje rezultata analize koristiti tablicu produktivnosti. Ako 
pretpostavimo da dvije države, Njemačka 1 Kenija, proizvode dvije robe, hranu i kemikalije, 
upotrebom jednog faktora proizvodnje, rada, onda iz slijedeće matrice možemo uočiti da je 
Njemačka efikasnija u proizvodnji oba proizvoda. Njoj je potrebno 2 jedinice rada za 
proizvodnju jedne jedinice hrane i 8 jedinica rada za proizvodnju jedne jedinice kemikalija. 
Prema teoriji apsolutnih prednosti Kenija ne bi mogla trgovati s Njemačkom, ali do te 
trgovine ipak dolazi. Upravo je tu situaciju objasnio Rikardo. 


Tablica 2. 
Hrana Kemikalije 
Njemačka 2 8 
Kenija 4 24 


Rikardo smatra da u ovom slučaju nisu važni apsolutni nego relativni (komparativni) troškovi 
za određivanje ko će se specijalizirati u proizvodnji kojeg proizvoda. lako Njemačka ima 
apsolutnu prednost u proizvodnji oba proizvoda, ona se treba specijalizirati za proizvodnju i 
izvoz kemikalija jer je tu njena relativna efikasnost veća. Naime, Njemačka je dva puta 
efikasnija od Kenije u proizvodnji hrane (4/2 = 2), dok je čak tri puta efikasnija u proizvodnji 
kemikalija (24/8 = 3). 


Evo i dokaza da i specijalizacija po ovom modelu ima pozitivne efekte na obe zemlje. Ako 
Kenija proizvodi jednu jedinicu kemikalija manje ona će biti u stanju osloboditi 24 jedinice 
rada i upotrebiti ih u proizvodnji hrane. Ovim radom Kenija će proizvesti dodatnih 6 jedinica 
hrane (24/4 = 6). Oportunitetni troškovi proizvodnje kemikalija u Keniji su, prema tome, 6 
jedinica hrane. Ako Kenija želi potrošiti istu razinu kemikalija ona ovu jednu jedinicu 
kemikalija mora uvesti iz Njemačke. Da bi Njemačka proizvela ovu dodatnu jedinicu 
kemikalija ona mora utrošiti 8 jedinica rada koje moraju doći iz proizvodnje hrane, što znači 
da se proizvodnja hrane smanjuje za 4 jedinice (8/2 = 4), što predstavlja oportunitetne 
troškove proizvodnje kemikalija u Njemačkoj. Na taj način Kenija proizvodi jednu jedinicu 
kemikalija manje ali 6 jedinica hrane više, dok Njemačka proizvodi jednu jedinicu kemikalija 
više i 4 jedinice hrane manje. Krajnji rezultat ovakve specijalizacije je povećanje proizvodnje 
hrane u svijetu za dvije jedinice. Znači, i specijalizacija zemalja prema kriteriju relativne 
efikasnosti dovodi do povećanja proizvodnje u svijetu. 


James Mill je argumente ove teorije rezimirao sljedećom tvrdnjom: Kada zemlja može 
proizvesti određenu robu ili je uvoziti ona uvijek uspoređuje troškove proizvodnje te robe u 
zemlji s troškovima nabavke te robe u inozemstvu, i ako su ovi drugi troškovi manji od prvih 
dotična zemlja će se opredijeliti za uvoz te robe. 

Dakle, teorija komparativnih prednosti ističe da zemlja treba proizvoditi i izvoziti proizvode u 
čijoj proizvodnji je relativno produktivnija od drugih država, odnosno uvoziti ona dobra u 
čijoj proizvodnji su druge zemlje produktivnije od nje. Pokazali smo da trgovina stvara 
koristi za obe zemlje, ali se postavlja pitanje kako se te koristi od trgovine raspodjeljuju 
između zemalja. Da bi na ovo pitanje odgovorili moramo uvesti koncept proizvodnih 
mogućnosti zemlje (eng. Production Possibility). 


Proizvodna mogućnost zemlje u modelu s dva proizvoda koji su izloženi prikazuje sve 
alternativne kombinacije proizvodnje dva proizvoda koje može ostvariti jedna zemlja uz 
odgovarajuću raspoloživost resursa, zadanu razinu tehnologija i odgovarajuću efikasnost 
proizvodnje. U uvjetima autarkije, kada nema međunarodne trgovine, zemlja može trošiti 
onoliko svake robe koliko je može proizvesti. Da bi se povećala potrošnja robe A mora se, u 
uvjetima autarkije, povećati njena proizvodnja u zemlji. Ali pošto su ograničeni proizvodni 
resursi zbog toga se mora smanjiti proizvodnja robe B, što predstavlja oportunitetni trošak 
proizvodnje robe B. Kada se uspostavi slobodna trgovina onda se ovaj oportunitetni trošak 
smanjuje odnosno povećavaju se proizvodne mogućnosti za oba dobra. Zemlje se 
specijaliziraju u proizvodnji dobara za koje imaju komparativne prednosti, troše dio te 
proizvodnje, a višak izvoze, dok drugo dobro uvoze iz druge zemlje koja ima komparativne 
prednosti u proizvodnji tog dobra. Specijalizacija u proizvodnji jednog dobra omogućava 
povećanu proizvodnju tog dobra pa je ta roba jeftinija. 


Ovi dobitci u trgovini vode podrijetlo od razlike koja postoji između relativne svjetske cijene 
dobara i relativne cijene dobara u autarkičnoj ekonomiji. Zemlja se specijalizira u proizvodnji 
onog proizvoda čija je relativna cijena u autarkiji veća od svjetske cijene. Na taj način ta 
zemlja kroz uvoz dobiva više drugih dobara nego što bi dobila proizvodnjom tih dobara u 
autarkiji. Opće je pravilo da što je cijena određene robe u autarkiji različitija od svjetske 
cijene te robe (bez obzira da li je viša ili niža), onda će zemlja koja se specijalizira za 
proizvodnju promatrane robe imati veće koristi od trgovine, veće od država partnera kod kojih 
je ta razlika manja, ali nijedna od njih neće imati štete. Jedino ako je cijena robe za čiju se 
proizvodnju zemlja specijalizira u autarkiji jednaka svjetskoj cijeni onda ta zemlja neće imati 
koristi od uspostavljanja međunarodne trgovine i svu korist će pokupiti država partner. 


Za određivanje podjele koristi od trgovine koristi se koncept odnosa razmjene (eng. Terms of 
Trade)’. Odnosi razmjene pokazuju koliko jedinica robe zemlja može uvesti za svaku jedinicu 
robe koju izveze i predstavljaju svojevrstan indeks koristi od trgovine. Što su odnosi razmjene 
povoljniji (veći) veća je i korist koju će promatrana zemlja ostvariti razmjenom. 


Rikardova teorija komparativne prednosti se vremenom pokazala vrlo uspješna u 
objašnjavanju tokova trgovine, ali njegov model dvije zemlje, dva proizvoda i razmjene bez 
novca je sve teže dočaravao međunarodnu trgovinu koja vremenom postaje sadržajnija, kako 
u pogledu broja zemalja koje trguju i proizvoda kojima se trguje tako i u sve većoj upotrebi 
različitih valuta umjesto bartera. Zbog toga su razni znanstvenici pokušali usavršiti Rikardov 
model odustajanjem od nekih suviše rigidnih pretpostavki. Jedan od radova na unapredenju 
klasičnog modela je podrazumijevao uvođenje novca u analizu meclunarodne trgovine i 
predstavljanje vrijednosti robe novčanim jedinicama, a ne jedinicama rada koji je potrošen za 
njenu proizvodnju. Monetarizacija međunarodnih trgovinskih tokova je ostvarena uvođenjem 
stope nadnica kojom se množe jedinice rada i dobiva novčana vrijednost. Međutim, budući da 
se Toba izražava u nacionalnim novčanim jedinicama mora se uspostaviti veza između njih a 
ta veza je devizni tečaj. Devizni tečaj predstavlja jedinice jedne valute izražene u nekoj drugoj 
valuti. On omogućava da vrijednost svih promatranih roba preračunamo u jednu novčanu 
jedinicu. 

Upotrijebimo praktično klasični model s novčanim tokovima. Pretpostavimo da dvije zemlje, 
Velika Britanija i Brazil, proizvode dva dobra, med i kavu. Ako u analizu uvedemo nadnice 
po satu, koje u Velikoj Britaniji iznose 1 funtu (GBP) za sat rada a u Brazilu 0,6 brazilskih 


7 Postoje i drugi koncepti odnosa razmena, a jedan od najpoznatijih su odnosi razmene robe ili neto barter odnosi 
razmene. 

reala (BRL) po satu rada, lako ćemo izračunati cijene roba u odgovarajućim nacionalnim 
valutama. Ali radi njihovog uspoređivanja moramo uvesti devizni tečaj. Radi jasnijeg 
prikazivanja pretpostavimo da je devizni tečaj 1 GBP = 1 BRL. Cjenovni prikaz nam daje 
mnogo jasniju sliku te možemo odmah uočiti da Velika Britanija ima komparativnu prednost 
u proizvodnji meda, dok Brazil ima komparativnu prednost u proizvodnji kave. Do istog 
zaključka bi došli da smo analizirali samo odnose u jedinicama rada, kao što smo radili u 
prethodnoj matrici. 


Tablica 3. 
Nadnica/sat Med Kava 
Jed. rada Cijena | Jed. rada Cijena 
Velika Britanija| 1GBP/h |/1h/kom| 1 GBP 3 3 GBP 
Brazil 0,6 BRUh |2h/kom| 1,2 BRL 4 2,4 BRL 


Cijena meda u Velikoj Britaniji je samo 1 funta ili 1 real, dok je cijena kave u Brazilu samo 
2,4 reala ili funte. Odnosi razmjene predstavljaju odnos ove dvije cijene (Cijena kave / Cijena 
meda) što iznosi 2,4 i pokazuje koliko meda treba razmijeniti za jedinicu kave. Ukoliko 
odnosi razmjene ne izbalansiraju trgovinu na scenu će stupiti cjenovni mehanizam 
usklađivanja platne bilance. Ali ovo unapređenje klasičnog modela nema samo za cilj lakše 
sagledavanje komparativnih prednosti već je pokazalo uvjet izvoza (eng. export condition) 
koji za zemlje ne zavise samo od radne produktivnosti već i od visine nadnica i deviznog 
tečaja. Uvjet izvoza se može prikazati formulom i izgleda ovako: 


May w 
az j M4 te 


gde su: 

aıj - potrebne jedinice rada u zemlji 1 za robu j; 

azj - potrebne jedinice rada u zemlji 2 za robu j; 

e - devizni kurs valute zemlje 2 u odnosu na valutu zemlje 1; 
W; - stopa nadnica u zemiji 1 izražena u valuti zemlje 1; 


Wz- - stopa nadnica u zemlji 2 izražena u valuti zemlje 2. 


Ovaj koncept je omogućio izračunavanje limita promjene nadnica i limita promjene tečaja za 
pojedine zemlje kako ne bi došlo do poremećaja u međunarodnoj trgovini. Naime, ako dođe 
do povećanja nadnica u Brazilu, koje su niže od nadnica u Velikoj Britaniji, može se dogoditi 
da Brazil prestane izvoziti kavu i počne uvoziti oba proizvoda. 


Sljedeće unapređenje klasičnog modela trgovine podrazumijevalo je uvođenje više proizvoda 
u analizu tokova meclunarodne trgovine. Upravo koncept uvjeta izvoza omogućava 
sagledavanje međunarodne trgovinu dvije zemlje u slučaju više dobara. Promatrajmo dvije 
zemlje, Španjolsku i Maroko, koje trguju međusobno sa šest roba, vinom, posuđem, 
tkaninom, opremom, žitom i sirom, i pretpostavimo da je devizni tečaj 0,8 eura (EUR) za 1 
marokanski dirham (MAD). Uvjet izvoza mora biti ispunjen kako bi Maroko izvozio 
proizvod, a ako je obrnuta situacija pa je relativno potreban rad veći od relativnih troškova 
nadnica onda Maroko uvozi proizvod. 

Tablica 4. 


[Nadnice Robe 
Vino (Posudje [Tkanina (Oprema Zito Sir 
Maroko 2MAD/h 4h |i2h 6h 15h Sh [h 
Spanija 32EURh Bh Hh 5h 6h 28h Bh 


Izvor: Dennis R. Appleyard and Alfred J. Field Jr. "International Economics" Mc Graw Hill, 
New York, 2001, p. 43. 


Pogledajmo koja će od zemalja izvoziti vino. Izračunajmo najprije relativno potreban rad za 
vino: 

Q4; 4 

pe 

az; 3 
Utvrdimo zatim relativne troškove nadnica: 

Wa 3,2 2 
Wee 208 


Kada ove dvije vrijednosti stavimo u odnos vidjet ćemo da je u slučaju vina 
relativni odnos nadnica veći od relativno potrebnog rada, što znači da će u 
trgovini između ove dvije zemlje Maroko izvoziti vino dok će Španjolska uvoziti.vino. Ako 
se logika primijeni na druge proizvode onda dobivamo rezultat da Maroko još izvozi žito i 
tkaninu, dok te proizvode Španjolska uvozi. S druge strane Španjolska izvozi sir, opremu i 
posuđe dok ove proizvode u njihovoj međusobnoj trgovini uvozi Maroko. 


Ako u modelu dođe do promjene vrijednosti nadnica ili deviznog tečaja može doći i do 
promjene smjera u vanjskotrgovinskim tokovima promatranih zemalja. Opće pravilo je da što 
zemlja ima brojniju radnu snagu, a da su svi ostali uvjeti nepromijenjeni, to je relativni odnos 
nadnica veći pa će ta zemlja izvoziti veći broj proizvoda. Korak dalje u analizi su otišli 
Rudiger Dornbusch, Stenlez Fisher i Paul Samuelson kada su promatrali kako odnosi ponude i 
potražnje u klasičnom modelu utječu na relativne nadnice i tokove trgovine. Po njima je ovaj 
model nazvan DFS model. Ovo je omogućilo da se promatra domaća proizvodnja i izvoz 
dobara jedne zemlje na raznim nivoima relativnih nadnica i uz fiksirani devizni tečaj. 


Sljedeća inovacija klasičnog modela podrazumijevala je uvođenje transportnih troškova u 
analizu međunarodne trgovine. Rikardo je u svom modelu pretpostavio da transportni 
troškovi između zemalja ne postoje dok se u praksi međunarodne trgovine zna da ovi troškovi 
značajno sudjeluju u cijeni robe kojom se trguje. Za neke proizvode ovi troškovi predstavljaju 
i oko 20% vrijednosti robe, kao što je slučaj sa jutom koja se iz Bangladeša transportira u 
Europu. Međunarodni monetarni fond nastoji ocijeniti učešće transportnih troškova u cijeni 
izvoznih proizvoda većine zemalja u svijetu primjenom faktora vozarine i osiguranja (eng. 
freight and insurance factor — FIF), koji se dobiva stavljanjem u odnos vrijednosti uvoza 
jedne zemlje po CIF paritetu i vrijednosti izvoza po FOB paritetu. Prema rezultatima za 1995. 
godinu ovaj faktor za razvijene zemlje iznosi 1,044 što znači da troškovi prijevoza i 
osiguranja sudjeluju prosječno sa 4,4% u vrijednosti robe koje su u toj godini izvozile 
razvijene zemlje. Vrijednost ovog faktora za zemlje u razvoju je promatrane godine iznosila 
1,114, što znači da je učešće troškova transporta i osiguranja u vrijednosti izvoznih proizvoda 
zemalja u razvoju iznosila prosječno oko 11,4%. 

Transportni troškovi se u unaprijeđeni klasični model uvode jednostavnim dodavanjem na 
potreban rad za proizvodnju određenog proizvoda u zemlji izvoza pa izvozni uvjet sada 
izgleda: 

aij + tT; < Wo 

a2; +trj Wy TI 


U slučaju da zemlja uvozi neki proizvod onda se troškovi dodaju na potreban rad za 
proizvodnju određenog proizvoda u toj drugoj zemlji ili zemlji uvoza (tada govorimo o 
uvoznom uvjetu): 


Qyj < Wo 
azj + £7; Wi +e 


Uvođenje transportnih troškova može imati za posljedicu da zemlja prestane izvoziti određeni 
proizvod, odnosno da ta roba prestane biti predmetom trgovine (eng. non-traded goods). 


Unapređenje klasičnog modela je podrazumijevalo i uvođenje većeg broja zemalja u analizu. 
Slična je situacija kao u slučaju više roba. Pretpostavimo, radi lakoće razumijevanja, da 
postoje tri zemlje, Švedska, Njemačka i Francuska, koje proizvode dvije robe: ribu i posuđe. 
Podaci o uvjetima pod kojima se dotične robe proizvode u pojedinim zemljama dati su u 
tablici 5. 


Tablica 5. 
Riba Posuđe Odnosi cijena u autarkiji 

Švedska 4 h/kg 10 h/jed. 1 jed. posuda : 2,5 kg ribe 
vo 
E Njemačka 5 h/kg 15 h/jed. 1 jed. posuda : 3 kg ribe 
Q 
N 

Francuska 5 h/kg 20 h/jed. 1 jed. posuda : 4 kg ribe 


lzvor:D.R.Appleyardand Alfred J. Field Jr. "International Economics" Mc Graw Hill, New 
York, 2001, p. 43. 


Zemlje koje imaju najveću razliku u cijenama u autarkiji će imati najviše interesa za 
uspostavljanje trgovine i ostvarit će najviše koristi kada se ta trgovina uspostavi. To su u 
našem slučaju Švedska i Francuska. Ali što je s onim zemljama koje se nalaze u sredini i čija 
cijena u autarkiji nije ekstremna, kao što je to u ovom primjeru slučaj s Njemačkom. Njihovo 
učešće u trgovini između više zemalja će ovisiti o međunarodnim odnosa razmjene, kako u 
pogledu tokova trgovine tako i u pogledu koristi od trgovine. Ako su ti odnosi razmjene, koji 
se uspostave, jednaki odnosu cijena u Njemačkoj u uvjetima autarkije onda Njemačka neće 
imati nikakve koristi od trgovine. 


Ako su međunarodni odnosi razmjene veći od odnosa cijena u Njemačkoj u uvjetima autarkije 
onda će Njemačka ostvariti koristi od trgovine ako izvozi posude i uvozi ribu. U trećem 
slučaju, ako su međunarodni odnosi razmjene manji od odnosa cijena u Njemačkoj u uvjetima 
autarkije onda će Njemačka također ostvariti koristi od trgovine, ali samo ako se Njemačka 
specijalizira za proizvodnju i izvoz ribe i uvoz posuda. 


Bilo pokušaja da se u klasični model uvede i efekt promjena u tehnologiji. Pretpostavimo da u 
zemlji 1 dođe do poboljšanja u tehnologiji i da to utječe na smanjenje potrebnog rada za 

proizvodnju roba, tako da u izvoznom uvjetu relativni odnos potrebnog rada raste za sve robe. 
To znači da će, u odnosu na stanje prije promjene tehnologije, doći do povećanja izvoza 
proizvoda koji su se izvozili i prije ove promjene, ali da će zemlja početi izvoziti i nove 
proizvode. Također, u promatranoj zemlji će doći do porasta nadnica. Ali kako ovaj povećan 
izvoz zemlje 1 utiče na zemlju 2 ? Zemlja 2 sada izvozi manje proizvoda, all njezin dohodak 
raste pod utjecajem tehnološkog napretka u zemlji 1. 


Sličan pokušaj unapređenja klasičnog modela je bilo uvođenje mogućnosti da se faktori 
proizvodnje iskoriste na pravi način. Ova teorija nazvana je dinamičkom teorijom 
komparativnih prednosti i govori o tome da je veoma bitno kako zemlja koristi mogućnosti u 
svjetskoj privredi s resursima s kojima raspolaže. Ona nastoji dinamički promatrati poslovanje 
u svjetskoj privredi odstupajući od statičkog koncepta raspoloživosti faktora. Ova teorija je 
nastojala objasniti kako je Japan kao zemlja koja raspolaže s malo resursa koristeći 
mogućnosti koje pruža svjetska privreda dostigao visok stupanj razvoja. 


Autori ove teorije smatraju da je ključ u sposobnosti brzog prilagođavanja svjetskim tokovima 
preko velike mobilnosti faktora proizvodnje, jer se komparativne prednosti zemalja 
vremenom mijenjaju tako da zemlje moraju usklađivati svoju proizvodnju kako bi i dalje 
koristile efekte ekonomije obujma i maksimalno iskoristile rijetke resurse“ 


Neki autori su u klasični model nastojali da uvedu i efekt vanjskotrgovinske politike tako što 
su razmatrali utjecaj carina na međunarodnu trgovini. Jedan od modela koji je razmatrao 
utjecaj carina je i spomenuti DFS model. 


Praksa međunarodne trgovine je suviše kompleksna da bi se mogla precizno modelirati. 
Analizom nekih vanjskotrgovinskih statistika ustanovljeno je da iako zemlja ima apsolutne ili 
relativne prednosti u proizvodnji određenog proizvoda, odnosno ima veću produktivnost u 
proizvodnji tog proizvoda, ona ipak intenzivnije uvozi taj proizvod nego što ga izvozi. 
Tipičan primjer, u trgovini između SAD i Japana je trgovina namještajem. Dok su SAD, koje 
su produktivnije u proizvodnji duhana, neto izvoznici ovog proizvoda u Japan, i dok je Japan 
koji je produktivniji u proizvodnji transportnih sredstava neto izvoznik ovih proizvoda u 
SAD, događa se da Japan,, koji je produktivniji u proizvodnji namještaja, postaje neto 
uvoznik namještaja iz SAD. 


Tablica 6. 


Izvoz, uvoz i novododata vrijednost karasteričnih sektora u trgovini SAD sa Japanom, 
1990 


TRGOVINA SAD PRODUKTIVNOST 

ISIC Sektor (milijuni USD) (Dodana vrijednost po 
manaclanam) ž | 

Izvoz u Uvoz u SAD Japan 

Janan Janan 

314 Duhan 1.870 19 461.224 179.812 
384 Transportna sred. 8.018 34.682) 77.582 81.928 
332 Namještaj 342 131 14.095 15.913 


Izvor. Charles Van Mareewijk 'International Trade and World Economy" Oxford Univ. Press, 
Oxford, 2002, p.35. 


Jedino objašnjenje za ovakvu situaciju je veća raspoloživost drvene sirovine u SAD nego u 
Japanu. To je bio i stimulans za nastanak nove teorije koja trgovinu objašnjava raspoloživošću 
faktora proizvodnje po zemljama. 


* Bruce Scott "Creating Comparative Advantage" in: Paul King, Intemational Economics and International Economic Policy: A 
Reader, McGraw-Hill, 1990, pp. 78-90 

3.2.3. Teorija faktorske raspoloživosti 


lako teorija komparativnih prednosti objašnjava većinu tokova u međunarodnoj trgovini jedan 
od njenih glavnih nedostataka je što promatra samo rad kao faktor proizvodnje koji 
determinira proizvodnju, a samim tim i izvoz proizvoda. Usvajajući polazne pretpostavke 
Rikardove teorije, teorija faktorske raspoloživosti, uzimajući u obzir sve faktore 
proizvodnje (rad, kapital, prirodne faktore), teži otkriti osnove iz kojih jedna zemlja "crpi" 
svoju komparativnu prednost. Na taj način teorija faktorske raspoloživosti nastoji izbjeći 
nedostatke klasičnog modela koji podrazumijeva jedan faktor proizvodnje i budući da ona 
predstavlja nadgradnju na klasične teorije trgovine naziva se i neoklasična teorija 
međunarodne trgovine (eng. Neoclassical Trade Theory). 


Tvorci ove teorije su Elly Heckscher i Bertil Ohlin’. Osnovni razlog zbog koga jedna zemlja 
ima komparativne prednosti u proizvodnji određenih finalnih proizvoda je obilnost 
raspolaganja određenim faktorima proizvodnje. Kao i sve ostale teorije i ova ima svoje 
pretpostavke: i to 
1. postoje dvije zemlje, dva homogena proizvoda i dva homogena faktora proizvodnje 
čiji su inicijalni nivoi fiksirani i različiti između dvije promatrane zemlje; 
2. tehnologija je identična u obje zemlje, što znači da je proizvodna funkcija jednaka u 
obje zemlje; 
u obje zemlje postoje konstantni prinosi u proizvodnji obaju proizvoda; 
dvije robe imaju različite intenzivnosti korištenja faktora; 
ukusi i preferencije su jednaki u obje zemlje; 
u obje zemlje postoji perfektna konkurencija; 
faktori proizvodnje su perfektno mobilni u okviru svake zemlje, ali nisu mobilni 
između zemalja; 
ne postoje transportni troškovi; 
9. ne postoje politike koje restrukturiraju tokove dobara između zemalja ili koje utječu 
na tržišno kreiranje cijena i proizvodnje. 


Noom o 


Kada govorimo o faktorskoj intenzivnosti proizvoda moramo imati na umu da se radi o 
relativnoj intenzivnosti, odnosno koliko proizvod koristi određeni faktor proizvodnje u 
usporedbi s istim proizvodom u drugoj zemlji. Za analizu u okviru ove teorije je bitno da se 
intenzivnost korištenja faktora proizvodnje značajno razlikuje između zemalja. Za iskazivanje 
faktorske intenzivnosti određenih proizvoda možemo koristiti fizički izraz, kao što je količina 
faktora u fizičkim jedinicama, ili cjenovni izraz. Ako se u proizvodnji jednog proizvoda 
intenzivnije koristi određeni faktor u usporedbi s proizvodnjom tog proizvoda u drugoj zemlji 
onda kažemo da taj proizvod intenzivnije koristi taj faktor. Za određivanje faktorske 
intenzivnosti uspoređujemo odnos kapitala i rada (K/L) u promatranim zemljama: 


0.20), 


Ono što se promatra je relativna raspoloživost faktora proizvodnje po 
zemljama, ne uzimajući u obzir veličinu zemlje. Za bolje prepoznavanje 
faktorske raspoloživosti pojedinih proizvoda najbolje je promatrati koeficijente inputa (a) 
koji pokazuju koliko jedinica pojedinog faktora se koristi u proizvodnji jedne jedinice 
finalnog proizvoda A: 


? Elly Hecksher "The Effects of Foreign Trade on Distribution of Income" Ekonomisk Tidskrft, 1919, pp. 427-512. 
Berthil Ohlin "Interregional and International Trade" Han/ard University Press, Cambridge, 1933. 

koeficijent inputa kapitala koeficijent inputa rada 


Ka La 


a = 
KA XA 


Pošto imamo na umu relativnu faktorsku intenzivnost moramo usporediti odnose inputa 
pojedinih faktora za jedan proizvod (proizvod A) s nekim drugim proizvodom (proizvod B) 
koji nam je reper. Ako je odnos koeficijenta inputa kapitala prema koeficijentu inputa rada za 
proizvod A veći od odnosa koeficijenta inputa kapitala prema koeficijentu inputa rada za 
proizvod B, što se matematički prikazuje: 


agA _ KRB 
E “> a 
GLA GLB 


onda kažemo da je proizvod A kapitalno intenzivan proizvod što znači da se u njegovoj 
proizvodnji znatnije koristi kapital nego rad u usporedbi s drugom zemljom. Pošto 
promatramo relativnu raspoloživost onda vrijedi i tvrdnja da je proizvod B radno intenzivan 
proizvod, što znači da se u njegovoj proizvodnji relativno više koristi rad nego kapital. U 
slučaju da je znak između ova dva razlomka obrnut (<) onda bi tvrdnje bile suprotne, 
proizvod A bi bio radno intenzivan, a proizvod B kapitalno intenzivan. Za cjenovni izraz 
faktorske intenzivnosti pojedinih proizvoda Hecksher i Ohlin uzimaju cijene i prinose 
pojedinih faktora proizvodnje (eng. earnings of factors of productions). 


Ova teorija na osnovi postavljenih pretpostavki dolazi do prvog zaključka da jedna zemlja 
ima komparativne prednosti u proizvodnji onog proizvoda u čijoj se proizvodnji značajno 
(intenzivno) koristi određeni faktor proizvodnje kojim ta zemlja raspolaže, i da će stoga 
izvoziti taj proizvod. Ova tvrdnja je poznata kao Hecksher — Ohlinov teorem (eng. Heckscher- 
Ohlin Theorem). 


Po neoklasičnoj teoriji komparativna prednost se utvrđuje usporedbom relativne cijene 
određenog proizvoda u jednoj zemlji sa cijenom tog proizvoda u drugoj zemlji. Ako je cijena 
proizvodnje određenog proizvoda niža u zemlji A nego u zemlji B onda zemlja A ima 
komparativne prednosti u proizvodnji tog proizvoda. Ova tvrdnja je identična tvrdnji da su 
oportunitetni troškovi u zemlji A niži nego u zemlji B, što je osnova analize u klasičnom 
modelu. 


Hecksher i Ohlin smatraju da konkurentnost zemlje, koju promatramo kroz troškove 
proizvodnje određenog proizvoda, leži u ponudi faktora proizvodnje te zemlje, jer obilje 
jednog faktora podrazumijeva da je njegova cijena niska pa su i troškovi proizvodnje finalnog 
proizvoda koji se dobiva od te sirovine samim time niski. Zbog toga je zemlja koja obilnije 
raspolaže nekim faktorom proizvodnje konkurentnija u proizvodnji proizvoda koji masovno 
koristi taj faktor. Ovaj zaključak se bazira na Ohlinovoj pretpostavci da cijene faktora 
proizvodnje isključivo ovise o njegovoj raspoloživosti (ponudi). 


Ovu teoriju je kasnije unaprijedio Paul Samuelson razvijanjem modela opće ravnoteže koji je 
objašnjava, koji je ustvari model dvije zemlje, dva proizvoda i dva faktora proizvodnje (rada i 
kapitala) — model 2 X 2 X 2, i koji je poznat kao Hekšer-Olin-Samjuelsonov (H-O-S) 
model. Samuelson je analizom utvrdio da cijene finalnog proizvoda (output) mogu utjecati na 
cijene faktora proizvodnje koji se u njegovoj proizvodnji koriste. Uz pretpostavku pune 
zaposlenosti utvrdio je da povećanje cijene finalnog dobra vodi povećanju prinosa na faktor 
proizvodnje koji se obilato koristi u proizvodnji tog finalnog dobra i smanjenju prinosa na 
faktor proizvodnje koji se malo koristi u proizvodnji tog finalnog dobra. Ovaj zaključak 
nazivamo Stolper-Samjuelsonova teorem (eng. Stolper-Samuelson theorem). 


Ali kakav je odnos između rasta prinosa na faktor proizvodnje koji se obilato koristi u 
proizvodnji i rasta cijena tog dobra u pogledu intenziteta. Tako je Ronald Jones otkrio da je, u 
vezi sa Stolper-Samuelsonovim postulatom, rast prinosa na faktor proizvodnje koji se obilato 
koristi u proizvodnji finalnog dobra čije cijene rastu, relativno veći (brži) od rasta cijene tog 

finalnog dobra. Ovu tvrdnju nazivamo Jonesonov efekt uvećavanja (eng. Magnification 
Effect). 


Međunarodna trgovina se uspostavlja zbog različite relativne obilatosti faktora proizvodnje 
kojima zemlje raspolažu i koje koriste u proizvodnji proizvoda koje izvoze. Ovo se odražava 
kroz relativno niže cijene faktora proizvodnje kojima zemlja obilato raspolaže i relativno niže 
cijene proizvoda koji obilato koriste ove faktore pa ih zemlja izvozi. Ali kako međunarodna 
trgovina utječe povratno na prinose faktora proizvodnje? Međunarodna trgovina finalnim 
dobrima između dvije zemlje vodi izjednačavanju cijena faktora proizvodnje u te dvije 
zemlje, a ovu tvrdnju nazivamo teoremom izjednačavanja cijena faktora proizvodnje (eng. 
factor price equalization theorem) koju je Samuelson demonstrirao još 1948. godine. 


Razmotrimo što se događa ako se poveća ponuda nekog od faktora proizvodnje. Ako se 
odnosi rada i kapitala razlikuju između sektora privrede dok su cijene finalnih proizvoda 
konstantne, povećana ponuda jednog faktora proizvodnje dovodi do povećanja proizvodnje 
finalnog dobra koje relativno intenzivno koristi ovaj faktor proizvodnje i apsolutno smanjenje 
proizvodnje finalnog proizvoda koji koristi drugi faktor proizvodnje. Ovu tvrdnju nazivamo 
Ribžinski teorem (eng. Ribezynski theorem). 


Opći zaključak ove teorije je da se međunarodna trgovina objašnjava razlikama u obilatosti 
faktora proizvodnje kojima zemlje raspolažu, tako da zemlja izvozi ona dobra i usluge u čijoj 
proizvodnji se prvenstveno koriste faktori proizvodnje kojima ta zemlja obiluje. 


Neke praktične analize neoklasičnog modela trgovine nisu dale očekivane rezultate. Tako, na 
primjer, istraživanje koje je 1956. godine proveo Vasilij Leontiev (Wassily Leontief) je 
zaključilo da SAD, zemlja koja obiluje kapitalom, uvozi kapitalno intenzivna dobra. Ovi 
rezultati su u ekonomskoj nauci poznati kao Leontijevljev paradoks (eng. Leontief Paradox). 
Mnoge studije su kasnije pokušale razjasniti ovaj paradoks, i razlog za ovakvo stanje su našli 
u: 

1. različitoj strukturi potražnje između SAD 1 njegovih trgovinskih partnera (eng. demand 

reversal), budući da HOS teorem ne poznaje razliku u potražnji po zemljama; 


2. carinskoj tarifi SAD, budući da teorija faktorske raspoloživosti ne uključuje u analizu 
efekte vanjskotrgovinske politike; 


3. situaciji da su neki proizvodi kapitalno intenzivni u jednoj zemlji dok su radno intenzivni 
u drugoj (eng. factor-intensity reversal), što nije u skladu s pretpostavkom HOS teorema 
da su funkcije proizvodnje jednake po zemljama; 


4. uvođenju prirodnih resursa kao dodatnog faktora proizvodnje, budući da HOS model 
poznaje samo rad i kapital, jer je Leontijev utvrdio da neki proizvodi, koji su označeni 
kao kapitalno intenzivni, predstavljaju prirodno resursno intenzivne proizvode. 


Kao što vidimo mnoge pretpostavke neoklasičnog modela su veoma restriktivne i ne uzimaju 
u obzir značajna događanja u svjetskoj privredi, kao što je pojava oligopola, sve veći značaj 
tehnologije, struktura potražnje i slično. Također je utvrđeno da su događanja različita ako se 
međunarodna trgovina promatra u kratkom roku u odnosu na dugi rok. U kratkom roku ne 
dolazi do potpune mobilnosti faktora proizvodnje. Zbog toga se javila potreba i za 
unapredenjem neoklasičnog modela trgovine. Jedno od unapređenja je model specifičnog 
faktora (eng. specific-factor model — SF model) koji istražuje zašto su u kratkom roku 
faktori proizvodnje ne-mobilni unutar sektora privrede. U praksi međunarodne trgovine se 
pokazalo da je kapital manje mobilan između sektora u usporedbi s radom. Međutim, razna 
unapređenja neoklasičnog modela nisu bila dovoljna da se teorija međunarodne trgovine 
uskladi s praksom pa su se pojavile mnoge teorije koje objašnjavaju pojedine fenomene u 
praksi međunarodne trgovine. 

3.2.4. Standardna teorija međunarodne trgovine 


Sve klasične teorije promatraju međunarodnu trgovinu u uvjetima savršene konkurencije i 
analiziraju situaciju u modelu dvije zemlje i dva proizvoda. Smith i Ricardo pretpostavljaju da 
je rad jedini faktor proizvodnje, dok Hecksher i Ohlin u analizu osim rada uključuju i kapital, 
ali i prirodne faktore, kao faktore proizvodnje. 


Kombinacijom tri glavne teorije međunarodne trgovine, a u želji da se objasni većina tokova 
u suvremenoj međunarodnoj trgovini, nastala je standardna teorija međunarodne trgovine. 
Ona predstavlja jednu eklektičku teoriju koja objedinjuje pretpostavke i rezultate klasičnih 
teorija i neoklasične teorije međunarodne trgovine. 


Osnovni postulati ove teorije su: 

1. rad, kapital i prirodni resursi su osnovni faktori proizvodnje: 
2. podjela rada; 

3. komparativne prednosti; 

4. razmatranje dobitaka od razmjene. 


Ali neke nove pojave u svjetskoj privredi nisu objašnjene ovom standardnom teorijom, kao 
što je: 

- sve veći značaj tehnologije kao odlučujućeg faktora proizvodnje; 

- nastanak velikih transnacionalnih poduzeća i monopolizacija svjetskog tržišta; 


- razmjena istovrsnih proizvoda između zemalja; 


- veća uloga države u stimuliranju izvoza i zaštiti domaćih poduzeća na svjetskom 
tržištu; 

- sve veći značaj poduzeća, kao nositelja međunarodne trgovine, u objašnjavanju 
zakonitosti međunarodne trgovine; 


- sve veći značaj proizvoda intelektualnog vlasništva u međunarodnoj trgovini. 


Da bi objasnile ove pojave nastale su nove teorije međunarodne trgovine. One su parcijalnog 
karaktera, jer objašnjavaju specifične i pojedinačne pojave u praksi međunarodne trgovine i 
ne narušavaju dominaciju standardne teorije međunarodne trgovine kao osnove za teorijsko 
objašnjenje međunarodne trgovine. 


3.3. Moderne teorije međunarodne trgovine 


Za razliku od klasičnih teorija međunarodne trgovine, u koje ubrajamo teoriju apsolutnih 
prednosti, teoriju komparativnih prednosti i teoriju faktorske raspoloživosti, koje su za centar 
promatranja uzimale državu kao osnovnog aktera međunarodne trgovine, pojavile su se teorije 
koje su pokušale objasniti događaje iz prakse međunarodne trgovine koji nisu bili objašnjivi 
primjenom klasičnih teorija međunarodne trgovine. Ove teorije potječu iz promatranja prakse 
međunarodne trgovine gdje se poduzeća identificiraju kao glavni akteri međunarodne trgovine 
pa ih nazivamo i mikroekonomske teorije međunarodne trgovine (eng. firm theories). 


Klasične teorije međunarodne trgovine imaju krajnje rigidne pretpostavke, kao što je 
postojanje perfektne konkurencije na svjetskom tržištu, isto stanje tehnologije u raznim 
zemljama, postojanje konstantnih prinosa i sl., što je klasične teorije učinilo bespomoćnima u 
objašnjavanju suvremenih tokova međunarodne trgovine koju karakterizira monopolizacija 
tržišta, sve veći značaj tehnologije, pojava ekonomije obujma i drugo. Nove teorije nisu 
ugrozile dominaciju klasičnih teorija međunarodne trgovine konsolidiranih u standardnoj 
teoriji kao osnove za objašnjavanje međunarodne trgovine već su objašnjavale pojedinačne 
pojave u praksi međunarodne trgovine koje standardna teorija nije mogla objasniti. Budući da 
nisu imale za cilj objasniti kompletnu međunarodnu trgovinu nego samo nove, neobjašnjene, 

pojave nazivamo ih i parcijalnim teorijama međunarodne trgovine. Svaka od 
mikroekonomskih teorija nastoji otkloniti neki od nedostataka klasičnih teorija. 


Klasifikacija teorija međunarodne trgovine 


TEORIJE MEĐUNARODNE TRGOVINE 


Makroekonomske teorije Mikroekonomske teorije 


Karakteristike Karakteristike 

- Država je jedinica analize - Preduzeće je jedinica analize 

- Pojavile se pre 1945. godine - Pojavile se posle 1945. godine 

- razvili teorijski ekonomisti - razvili poslovni ekonomisti 

- analizira intersektorsku - analizira intrasektorsku 
trgovinu trgovinu 


Teorije: Teorije 
- Apsolutnih prednosti - Sličnosti zemalja 
- Komparativnih prednosti - Životnog ciklusa proizvoda 
- Faktorske raspoloživosti - Strateškog rivalstva 
- Nacionalne konkurentske 
prednosti 


Izvor: Griffin, Ricky W., and Michael W, Pustay “International Business” Pearsons 


Prentice Hall, Fourth Edition, 2003, p. 162 


Budući da su se pojavile u drugoj polovini 20. stoljeća ove teorije nazivamo i modernim 
teorijama međunarodne trgovine. U nastavku su ove moderne teorije izložene kronološki, 
prema trenutku njihova nastanka. 


3.3.1. Teorija tehnološkog gapa (jaza) 


Neki istraživači su uočili da je tehnologija postala izuzetno značajan faktor proizvodnje 
tijekom 20. stoljeća i da pretpostavka teorije faktorske raspoloživosti o jednakim 
tehnologijama u promatranim zemljama nije točna. Još 1961. godine M.V. Pozner'“ je 
lansirao tzv. teoriju tehnološkog gapa (eng. imitation lag hypothesis) po kojoj je za zemlju 
iznimno važan proces inovacije kojim se stvaraju novi tehnološki postupci i novi proizvodi. 
Zemlje u kojima se događaju ovi procesi uživat će izvjesno vrijeme tehnološku prednost u 
proizvodnji i izvozu ovih novih proizvoda. S vremenom će se ova prednost izgubiti zbog 
procesa imitacije koji provode druge zemlje. Zahvaljujući tehnološkoj prednosti u početnom 
razdoblju zemlja postaje izvoznik određenog proizvoda u čijoj proizvodnji nema 
komparativne prednosti niti obiluje faktorom proizvodnje koji se intenzivnije koristi u 
proizvodnji ovog proizvoda. lako se ova tehnološka prednost s vremenom gubi zbog 
kontinuiranog procesa imitacije od strane drugih zemalja postoji razdoblje imitacijskog 
zaostatka (eng. imitation lag) koji predstavlja kašnjenje drugih zemalja u primjeni novih 
tehničkih dostignuća. Zemlja gdje je inovacija ostvarena uvijek nastoji održati tehnološki 
primat, tako da postoji stalan tehnološki gap između razvijenih i nerazvijenih zemalja. 


Ali zemlja u kojoj se odigrava proces inovacije suočena je i sa zaostatkom potražnje (eng. 
demand lag) koji podrazumijeva razdoblje od početka proizvodnje proizvoda u zemlji 
inovacije do njegove upotrebe u drugim zemljama. Ono što je bitno za zemlju inovacije je 
neto zaostatak koji predstavlja razliku između imitacijskog zaostatka i zaostatka potražnje i 


'°M.V. Pozner "Intemational Trade and Technological Change" Oxford Economic Papers, 13, 1961, pp. 323-341. 

predstavlja razdoblje u kojem zemlja inovacije izvozi novi proizvod u ostale zemlje. Nakon 
ovog razdoblja sve zemlje počinju s imitacijom i proizvode taj proizvod. 


Ovu teoriju prihvaća i dalje je razvija G.C. Hufbauer i uopćava teoriju ističući da je 
međunarodna trgovina bazirana na generiranju i difuziji superiorne tehnologije. Ova tvrdnja 
poznata je pod nazivom Pozner-Hufbauerova hipoteza. 


Proizvođači novih dobara svoje dobitke duguju monopolskom položaju u proizvodnji i izvozu 
novih proizvoda, dok kasnije kod proizvođača imitatora sniženje troškova proizvodnje postaje 
značajan faktor konkurentnosti. S obzirom da se proces inovacija uglavnom provodi u 
razvijenim zemljama to će one biti glavni izvoznici tehnološki intenzivnih proizvoda, dok će 
nerazvijene zemlje biti glavni uvoznici ovih proizvoda. 


Paul R. Krugman tvrdi da tehnološki gap čini da tokovi trgovine budu nepromijenjeni, jer 
razvijeni Sjever proizvodi i izvozi ova dobra dok ih nerazvijeni Jug uvozi, ali se mijenja 
struktura trgovine jer se stalno mijenjaju proizvodi kojima se trguje. 


Osnovni prigovor koji je upućen ovoj teoriji je zašto poduzeća proizvodnju svojih novih 
proizvoda ne prenose odmah u filijale gdje mogu koristiti pogodnosti jeftinih faktora 
proizvodnje. Na ovo pitanje je odgovor pokušala dati teorija životnog ciklusa proizvoda. 


3.3.2. Teorija životnog ciklusa proizvoda 


Začetnik ove teorije je Raymond Vernon" i on je njene postavke objavio 1966. godine. Ona 
predstavlja nadgradnju na teoriju tehnološkog gap-a ali je njen obuhvat širi i ona nastoji 
otkloniti više nedostataka klasičnih teorija. Vernon je smatrao da je međunarodna trgovina 
uvjetovana postojanjem životnog ciklusa proizvoda. Svaki proizvod prolazi kroz tri faze u 
svom životnom vijeku: 


1. faza nastanka novog proizvoda (eng. new product stage); 
2. faza razvoja proizvoda (eng. maturing product stage); 
3. faza zrelosti ili standardizacije proizvoda (eng. standardized product stage). 


U prvoj fazi novi proizvod se proizvodi i troši samo u zemlji nastanka odnosno zemlji gdje je 
nastala inovacija. Najznačajniji inovatori su razvijene zemlje u kojima nastaje najveći broj 
novih proizvoda, tako da one imaju apsolutne prednosti u trgovini u prvoj fazi životnog 
ciklusa proizvoda - fazi nastanka i uvođenja proizvoda. Potražnja za proizvodom uglavnom 
postoji u zemlji nastanka. 


U drugoj fazi počinju nastajati opći standardi što omogućava masovnu proizvodnju proizvoda. 
Potražnja za proizvodom raste i u inozemstvu, pa čak i u zemljama u razvoju. Firma koja je 
kreirala novi proizvod počinje s njegovom proizvodnjom, posebice ako su sirovine za njegovu 
proizvodnju znatno niže ili ako su transportni troškovi značajni. Ova pojava poznata je kao 
realokacija proizvodnje. Ako su troškovi sirovina znatno niži može se dogoditi da se ovi 
proizvodi počnu izvoziti ć'ak i u zemlju nastanka proizvoda. Usporedno s osvajanjem drugih 
tržišta i konsolidacijom proizvodnje javljaju se i novi proizvođači, uglavnom imitatori tih 
proizvoda u drugim zemljama s nižim troškovima proizvodnje, pa se polako proizvodnja seli 
iz razvijenih u zemlje u razvoju. Niži troškovi imitatora se ostvaruju zbog malih troškova 
istraživanja, jer preuzimaju inovaciju bez troškova ulaganja u istraživanje i razvoj novih 
proizvoda. 


U fazi zrelosti proizvoda proces proizvodnje je standardiziran a glavni input je manje 
kvalificirana radna snaga. Tu prednost imaju zemlje u razvoju, a troškovi radne snage su 


" Raymond Vernon "International Investment and International Trade in the Product Cycle" The Quarterly Journal 
of Economics, No.2, May 1966. 

značajna stavka u cijeni koštanja proizvoda. Tada zemlja nastanka definitivno počinje uvoziti 
proizvod iz zemalja u razvoju. Takvu proizvodnju napuštaju razvijene zemlje koje idu u novi 
ciklus inovacija i nastaju novi proizvodi, koji imaju svoj životni ciklus. Tako se međunarodna 
trgovina odvija kontinuirano kroz izvoz novih proizvoda iz razvijenih u zemlje u razvoju i 
kroz izvoz zrelih proizvoda iz zemalja u razvoju u razvijene zemlje. 


Često se faza razvoja dijeli na dvije podfaze — fazu ranog rasta proizvoda i fazu kasnog rasta 
proizvoda. Ovo je veoma značajno za analizu troškova tijekom životnog ciklusa proizvoda. 
Naime u prvoj fazi, fazi nastanka i uvođenja proizvoda, dominiraju troškovi istraživanja i 
razvoja, u drugoj fazi dominiraju troškovi investiranja u opremu i radnu snagu, dok u trećoj 
fazi najveći značaj imaju troškovi proizvodnje. 


U pogledu međunarodne trgovine za pojedini proizvod mogu se izdvojiti sljedeće faze: 
uvođenje, izvoz, proizvodnja u inozemstvu, strana konkurencija na izvoznim tržištima, strana 
konkurencija na domaćem tržištu. Ova teorija uvodi koncept dinamičke komparativne 
prednosti jer se mijenjaju zemlje koje imaju komparativnu prednost u proizvodnji i izvozu 
određenog proizvoda u ovisnosti u kojoj fazi životnog ciklusa se proizvod nalazi. U početku 
komparativnu prednost u proizvodnji i izvozu novog proizvoda ima zemlja njegova nastanka 
(inovacije), kasnije tu prednost preuzimaju druge razvijene zemlje, dok na kraju 
komparativnu prednost imaju zemlje u razvoju s jeftinom radnom snagom. 


Zbog sve značajnijeg djelovanja transnacionalnih kompanija tijekom sedamdesetih godina 20. 
stoljeća Vernon je 1979. godine predložio izmjenu teorije navodeći da se i u prvoj fazi 
životnog ciklusa proizvoda može organizirati njegova proizvodnja izvan zemlje nastanka u 
nekoj drugoj zemlji gdje postoji filijala transnacionalne kompanije koja nastoji iskoristiti 
jeftinije resurse u toj zemlji. Također, sve značajniji faktor proizvodnje je tehnologija pa se 
ona uzima kao odlučujući čimbenik u definiranju životnog vijeka proizvoda (tzv. tehnološki 
ciklus). Ove tehnologije nastaju u razvijenim zemljama koje nad njima zadržavaju monopol 
putem patenata, ali s vremenom ove tehnologije osvajaju i zemlje u razvoju. 


3.3.3. Teorija sličnosti zemalja 


Švedski ekonomist Steffan Burenstam Linder je 1961. godine postavio teoriju koja 
objašnjava strukturu međunarodne trgovine između zemalja (eng. Country Similarity Theory). 
Dok su Hecksher i Ohlin izučavali međunarodnu trgovinu s aspekta ponude Linder se 
isključivo bavi potražnjom On je smatrao da su ukusi potrošača snažno determinirani 
njihovim standardom, koji mjerimo per capita dohotkom. —Polazi od toga da njegova teorija 
nije u suprotnosti s teorijom faktorske raspoloživosti, jer ona objašnjava međunarodnu 
trgovinu primarnim proizvodima, dok njegova teorija objašnjava međunarodnu trgovinu 
industrijskim proizvodima. 


Prema Linderu standard određuje ukuse potrošača koji determiniraju odgovarajuću 
proizvodnju u jednoj zemlji. On tvrdi da je međunarodna trgovina između zemalja 
determinirana visinom dohotka u ovim zemljama i da zemlje međusobno trguju proizvodima 
koji su po ukusu potrošača u obje zemlje. Na primjer, ako siromašnija zemlja proizvodi 
proizvode A, B, C, Di E, gdje su A i B proizvodi niske kvalitete i jeftini, dok su ostali 
proizvodi srednje kvalitete i cijene. U bogatijoj zemlji se proizvode proizvodi srednje 
kvaliteta (C, D 1 E) ali i luksuzniji i skupi proizvodi F i G. Ako se uspostavi trgovina između 
ove dvije zemlje razmjenjivat će se proizvodi srednje kvalitete (C, D 1 E) koji se troše u obje 
zemlje. Znači, međunarodna trgovina će se obavijati između zemalja s proizvodima kod kojih 
postoji preklapanje potražnje (eng. overlaping demand) između zemalja. 


Linderova teorija polazi od pretpostavke da je međunarodna trgovina determinirana visinom 
per capita dohotka. Također, međunarodna trgovina industrijskim proizvodima bit će 
intenzivnija između zemalja sa sličnim per capita dohotkom. Ova tvrdnja je u skladu s 
teorijom životnog ciklusa proizvoda i praksom međunarodne trgovine nakon Drugog 
svjetskog rata kada dominiraju trgovinom industrijski proizvodi i razvijene zemlje. 

Još jedna Linderova tvrdnja je veoma važna. Linderova teorija nam govori kojim proizvodima 
se trguje ali ne precizira koji proizvod zemlja izvozi a koji uvozi, što je u suprotnosti s 
teorijom faktorske raspoloživosti. On smatra da se proizvodi kojima se trguje kreću u oba 
pravca između zemalja, odnosno da jedna zemlja može uvoziti i izvoziti isti proizvod. Ovo se 
objašnjava diferencijacijom proizvoda u međunarodnoj trgovini, jer se proizvodi sve više 
prilagođavaju specifičnim ukusima potrošača. Ovo je osnova za razvoj teorije koja potpunije 
objašnjava ovu praksu koju nazivamo intrasektorskom trgovinom. 


3.3.4. Teorija međunarodne trgovine zasnovana na ekonomiji obujma 


Jedna od pretpostavki modela međunarodne trgovine zasnovanih na klasičnim teorijama 
međunarodne trgovine bila je da postoje konstantni prinosi u proizvodnji. Time je potpuno 
zaboravljena činjenica da se mogu javiti efekti tzv. ekonomije obujma (Economies of Scale) 
— što podrazumijeva da se troškovi više nego proporcionalno smanjuju pri porastu obujma 
proizvodnje, iz čega slijedi da je masovna proizvodnja mnogo efikasnija od proizvodnje u 
malim serijama. Efekti ekonomije obujma se ostvaruju zbog tendencije sniženja fiksnih 
troškova proizvodnje po jedinici. 


U ovisnosti gdje se efekti ekonomije obima ostvaruju razlikujemo dvije vrste ekonomije 
obujma: 
1. interne ekonomije obujma, koja podrazumijeva pad prosječnih troškova poslovanja firmi 
kada raste proizvodnja te firme. Glavni izvor ove vrste ekonomije obujma su veliki fiksni 
troškovi koji se mogu rasporediti po sve većoj proizvodnji firme. 


2. eksterne ekonomije obujma, koje podrazumijevaju pad prosječnih troškova poslovanja 
firmi kada raste proizvodnja u okviru grane. 


Prva istraživanja u ovoj oblasti je započeo Murray C. Kemp 1964. godine. Predstavnici ove 
teorije su bili Jacques Dreze, Gary Hufbauer i Keesing. 


Masovna proizvodnja određenog proizvoda u zemlji će omogućiti niže cijene za taj proizvod i 
tako će ti proizvodi biti konkurentni u izvozu na strano tržište. U slučaju kada se ekonomija 
obujma ostvaruje i u proizvodnji poluproizvoda koji se kasnije koriste kao inputi u 
proizvodnji finalnih proizvoda njen efekt je dvostruk i multiplikativan. Niže cijene proizvoda 
u izvozu čine jednu zemlju cjenovno konkurentnom na svjetskom tržištu. Ekonomija obujma 
stimulira firme da se specijaliziraju za proizvodnju određenog proizvoda. 


Neki sektori privrede zahtijevaju masovnu proizvodnju kako bi bili ekonomski efikasni, kao 
što je proizvodnja čelika, automobila i slično. Upravo je Japan, koristeći strategiju masovne 
proizvodnje u pojedinim sektorima, uz istovremenu protekcionističku vanjskotrgovinsku 
politiku u ovim sektorima, osigurao sebi privredni razvoj kroz povećanje izvoza koristeći 
efekte ekonomije obujma. 


Ekonomija obujma ima različite efekte na velike i male zemlje. Hufbauer i Dreze su 
ustanovili da velikim zemljama, koje imaju veliko domaće tržište, više odgovara 
specijalizacija u izvozu proizvoda čija je proizvodnja zasnovana na rastućim prinosima 
ostvarenim po osnovi ekonomije obujma, dok će se male zemlje specijalizirati za izvoz 
proizvoda čiji je prinos po osnovi ekonomije obujma konstantan. Male zemlje moraju 
prihvatiti međunarodnu standardizaciju i činjenicu da ne mogu značajnije utjecati na ukus 
potrošača na svjetskom tržištu, dok velike zemlje mogu diktirati standarde na svjetskom 
tržištu. 

Ovu teoriju dalje razvija Krugman u modelu međunarodne trgovine koji je predstavio 1979. 
godine i koji, osim ekonomije obujma, u analizu uključuje i imperfektnosti međunarodnog 
tržišta (postojanje oligopola). 

3.3.5. Teorija trgovine u uvjetima oligopola 


Još 1701. godine se Henry Martyn u jednom traktatu’? suprotstavio monopolizaciji trgovine 
od strane kompanija koje su po povelji vladara imale monopol nad trgovinom s određenim 


područjem u svijetu, a čiji je najizrazitiji primjer bila Engleska istočno-indijska kompanija. 
On se zalagao za otvaranje ove trgovine za sve trgovce. 


Mnoga tržišta u svijetu su danas imperfektno konkurentna što znači da na tržištu ne postoji 
konkurencija između velikog broja poduzeća. Obično smo suočeni s tržišnom situacijom kada 
na tržištu postoji nekoliko velikih kompanija (oligopola) koje kontroliraju trgovinu na tom 
tržištu. Tipičan primjer je tržište velikih komercijalnih zrakoplova na kojem dominira 
američka kompanija Boeing i europska kompanija Airbus. Ekstremni primjer imperfekne 
konkurencije je postojanje samo jedne kompanije na tržištu, kada ovu tržišnu situaciju 
nazivamo monopol. Zbog ovakvih situacija pretpostavka postojanja perfektne konkurencije na 
svjetskim tržištima u klasičnim modelima trgovine je neodrživa. Čim kompanija može utjecati 
na cijenu na svjetskom tržištu i ne prihvaća je kao danu veličinu, više se ne može govoriti o 
konkurenciji. 


Najveći doprinos proučavanju međunarodne trgovine u uvjetima oligopola dao je Joseph 
Stiglitz. I Paul Krugman je u svom modelu međunarodne trgovine uveo pretpostavku 
postojanja oligopola, što je on nazvao monopolističkom konkurencijom. Za razliku od tržišne 
situacije kada postoji perfektna konkurencija i kada veliki broj poduzeća u grani proizvodi 
homogen proizvod, u uvjetima monopolističke konkurencije malobrojne firme su izvršile 
proizvodnu diferencijaciju pa svaka od njih ima određeni segment lojalnih potrošača. 


Kada se uspostavi međunarodna trgovina između dvije zemlje, sa sličnim ukusima potrošača, 
sličnim tehnologijama i resursima, u kojima na tržištu postoji monopolistička konkurencija, 
klasični model trgovine kaže da do trgovine neće doći. Krugmanov model pak tvrdi da do 
međunarodne trgovine dolazi i ona ima efekt povećavanja tržišta, u pogledu broja potrošača, 
ali i pojačane konkurencije iz inozemstva. Sve to vodi ka pojavi efekata ekonomije obujma i 
sniženju troškova proizvodnje. Poduzeća povećavaju svoju proizvodnju, a potrošači mogu 
birati između domaćih i stranih proizvoda i ostvaruju dobitke od ovog otvaranja zemalja. 
Krajnji rezultat uspostavljanja međunarodne trgovine je rast dohotka u obje zemlje. 


U kasnijim istraživanjima, tijekom 1983. godine, Krugman zaključuje da raspoloživost 
faktora proizvodnje odlučuje što će zemlja izvoziti a što uvoziti, ali da u generiranju trgovine i 
ostvarivanju koristi od trgovine značajne faktore predstavljaju diferencijacija proizvoda i 
ekonomije obujma. U uvjetima oligopola međunarodna trgovina između zemalja 
podrazumijeva razmjenu homogenih proizvoda, ali dolazi do pojave da jedna zemlja i izvozi i 
uvozi isti proizvod. Ovo je pojava koju smo nazvali intrasektorkom trgovinom. Ovakvo stanje 
se ne bi moglo dogoditi u uvjetima perfektne konkurencije na tržištu. 


3.3.6. Teorija intrasektorske trgovine 


Prema klasičnim teorijama najracionalnije je da se zemlje specijaliziraju za proizvodnju 
određenih dobara i da ta dobra izvoze i da iz drugih država uvoze dobra za čiju su se 
proizvodnju one specijalizirale. Ali tijekom 20. stoljeća otkrivena je tendencija da neke 
zemlje izvoze i uvoze istovrsne proizvode. Ta trgovina proizvodima iz istog sektora privrede 
nazvana je intrasektorska trgovina (Intra-industry Trade). Klasične teorije se bave 
intersektorskom trgovinom. Što su zemlje sličnije u raspoloživosti faktorima proizvodnje, to 
je veća mogućnost za pojavu intrasektorske trgovine. Ova pojava je prvi put uočena od strane 


" Henry Martyn, Considerations upon the East India Trade, 1701 


' Paul Krugman, Increasing Returns, Monopolistic Competition and International Trade, Journal of International 
Economics, vol. 9, no. 4, November 1979, pp. 469-79 

istraživača koji su analizirali trgovinske tokove na Zajedničkom europskom tržištu. Danas 
intrasektorska trgovina čini oko 40% od ukupne svjetske trgovine. 


Prva znanstvena razjašnjenja ovih fenomena dali su Pieter Verdoon 1960. godine kao 
preteča, i Bela Balassa. Danas postoji više objašnjenja pojave intrasektorske trgovine. 
Jedno od njih je diferencijacija proizvoda koju provode firme kako bi se prilagodile 
zahtjevima i ukusima potrošača. Pojam jednog dobra je dezagregiran na niz povezanih 
podpojmova. Automobil više nije samo stroj za prijevoz putnika, već je to stroj koja ide 120 
km/h ili 220 km/h, on je sportski ili obiteljski, on je kupe ili limuzina, on je japanski ili 
američki, on je veliki potrošač ili mali potrošač. 


Jedno od objašnjenja pojave intrasektorske trgovine je mogućnost da su transportni troškovi 
mnogo veći kada se radi o dostavi proizvoda u okviru jedne zemlje, posebice ako se radi o 
udaljenim pograničnim regijama, nego kada se roba uvozi iz bliskog inozemstva. 


Pojam dinamičke ekonomije obujma je još jedno od potencijalnih objašnjenja intrasektorske 
trgovine. Ekonomija obujma se pojavljuje u različitim sektorima privrede i može se mijenjati. 
Često se pojavljuje u istoj industriji različitih država u različitim razdobljima, pa u jednom 
razdoblju zemlja izvozi proizvod, a zatim ga uvozi. 


Nekada je pojava intrasektorske trgovine samo stvar razine agregacije 
statističkih podataka za određeni proizvod. U ovisnosti kako definiramo neki proizvod ovisit 
će i koliko se pojavljuje intrasektorska trgovina. Ova statistička greška može često navesti na 
pogrešne rezultate. 


Jedno od objašnjenja intrasektorske trgovine dao je Herbert Grubel 1970. godine. On smatra 
da se ova vrsta trgovinskih tokova može pojaviti zbog razlike u distribuciji dohotka u okviru 
zemalja. Tako će stanovnici s nižim dohotkom iz bogatije zemlje prije kupovati dobra iz 
siromašnije zemlje koja proizvodi jeftinija dobra i obratno. 


Priznavanje da se ukusi potrošača sve značajnije razlikuju podrazumijeva da se i naša 
teoretska razmišljanja o strukturi potražnje moraju promijeniti. Potrošači mogu tražiti više 
različitih varijeteta sličnih, ali ne identičnih, proizvoda. Ovakvu strukturu potražnje su utvrdili 
Avinash Dixit i Jozef Stiglic pa se po njima naziva Dixit-Stiglicova potražnja. Oni su, 
također, konstatirali da postoji samo jedan način da konkurencija bude perfektna i bezbroj 
načina da ona bude imperfektna. Ali, postavlja se pitanje: zašto jedna zemlja ne može 
proizvoditi sve varijante istog proizvoda? Zato što je potrebno, da bi se u proizvodnji ostvarili 
rastući prinosi, ograničenje broja varijanti koje se proizvode (de-facto specijalizacija za 
pojedine varijante). 

Problemom mjerenja su se najpotpunije bavili Herbert Grubel i Peter Lloyd. Oni su 
konstruirali indeks intrasektorske trgovine (IIT) kojim se mjeri prisutnost intrasektorske 
trgovine u određenom sektoru privrede, i koji se po njima naziva Gruber-Loydov Indeks. Ako 
sa Ex, obilježimo izvoz industrije i, a sa Im, uvoz industrije i, onda se indeks izračunava po 
sljedećoj formuli: 


|Ex; — Im;| 
fy a ee = 
Ex; + Im; 


Ovaj indeks varira izmedu 0, kada nema intrasektorske trgovine, i 1 kada je cijela vanjska 
trgovina intrasektorskog tipa. Sličan indeks se može konstruirati za izračunavanje prisutnosti 
intrasektorske trgovine u razmjeni između pojedinih zemalja, i ima sljedeći matematički izraz: 


ElEx.— Iml 


HT. = 1—5; 
m Ezr. + im.) 

Ovaj indeks omogućava usporedbu prisutnosti intrasektorske trgovine po zemljama. U analizi 
primjenom ovog indeksa uočeno je da je indeks intrasektorske trgovine veći što je zemlja 
razvijenija, a najveći je kod razvijenih zemlja. 


Tablica 7. 

Indeksi intrasektorske trgovine 

Zemlje u razvoju Novo-industrijalizirane Razvijene zemlje 

zemlje 

zemlja HT zemlja IIT zemlja NIT 
lžir 0.01 rgentina 0.42 ustriia 0.74 

Egipat 0.07 Izrael 0.62 Japan 0.26 

Haiti 0,46 Meksiko 0.32 Velika Britanija 10,81 

[Turska 0,08 Jugoslavija 0,51 SAD 0,59 

PROSJEK 0,15 PROSJEK 0,42 PROSJEK 0,59 


Izvor: Nigel Grimwade, Intemational Trade: New Pattems of Trade, Production and 
investments, Routledge, London, 1989, p. 127. 


Potpuniju analizu intrasektorske trgovine je uradio Paul Krugman, koristeći Diksit-Stiglicove 
specifikacije varijanti, pretpostavku o rastućim prinosima i Chamberlenov model 
monopolističke konkurencije. 


3.3.7. Teorija konkurentske prednosti zemalja 


Revoluciju u razvoju modernih teorija međunarodne trgovine napravio je Michael Porter 
objavom knjige "Konkurentska prednost država" (Competitive Advantage of Nations) 1990. 
godine. Ova knjiga je rezultat istraživanja provedenog na uzorku od 100 firmi u 10 razvijenih 
država i to: SAD, Velika Britanija, Švicarska, Švedska, Singapur, Rep. Koreja, Japan, Italija, 
Njemačka i Danska. On je pokušao dati jednu zaokruženu teoriju međunarodne trgovine. 


On smatra da konkurentnost države leži u konkurentnosti poduzeća koja u toj privredi posluju 
kao njihovom poslovnom okruženju, a determinante nacionalne konkurentnosti privrede 
klasificirao je u četiri grupe: 


uvjeti potražnje (demand conditions), 

uvjeti vezani za faktore proizvodnje (factor conditions); 

povezani i podupirući sektori (related and supporting industries); 
strategija, struktura i rivalitet firmi (firm strategy, structure and rivalry). 


AUNE 


Svi ovi faktori su međusobno povezani, utječu jedan na drugog, pa se grafički mogu 
predstaviti kao dijamant nacionalne konkurentnosti. 

Porterov dijamant konkurentnosti 


Strategija, 
struktura i 
rivalstvo firmi 


Uslovi vezani 
za faktore 
proizvodnje 


Povezani i 
potporni 
sektori 


Izvor: Griffin, Ricky W. and Michael W. Pustay "International Business" Pearsons 
Prentice Hall, Fourth Edition, 2003, p. 160. 


Uvjeti vezani za faktore proizvodnje čine važnu grupu faktora koji oblikuju nacionalnu 
konkurentnost. Ali osim rada, kapitala i zemlje, faktore koje su proučavale klasične teorije 
međunarodne trgovine, Porter proučava i mnoge druge faktore, kao što je, na primjer, 
obrazovna struktura radne snage u zemlji, kvaliteta infrastrukture u jednoj zemlji i slično. 


On smatra da je glavni cilj svake države povećanje standarda života njenih stanovnika što se 
ostvaruje produktivnim korištenjem faktora proizvodnje koji u toj zemlji postoje. Umjesto da 
poduzeća maksimaliziraju promet i samim time profit uz dana ograničenja, ona trebaju 
promijeniti ta ograničenja. U procesu globalizacije svjetske privrede poduzeća nabavljaju 
sirovine i prerađuju ih tamo gdje je to najefikasnije. 


Uvjeti potražnje u domaćoj zemlji, posebice ako postoji značajna koncentracija potrošača 
koji zahtijevaju kvalitetu proizvoda, mogu uvjetovati da poduzeća budu veoma konkurentna 
na svjetskom tržištu. Poduzeća koja su suočena s visokim zahtjevima potrošača u domaćoj 
zemlji ulažu velike napore da održe kvalitetu i da stalno inoviraju svoje proizvode. To 
omogućava da njihovi proizvodi na svjetskom tržištu budu konkurentniji od proizvoda 
proizvođača iz drugih zemalja. 


U osnovi konkurentske prednosti leži inovacija i promjena. On upravo ističe tehnologiju kao 
glavni faktor proizvodnje. Njime se objašnjava privredni uspon Švicarske i Japana, zemalja s 
relativno oskudnim faktorima proizvodnje. Konkurencija na domaćem tržištu s jakim rivalima 
i udovoljavanje zahtjevima kupaca vodi jačanju konkurentskih prednosti poduzeća na stranom 
tržištu. 

Nekada je postojanje povezanih i podupirućih sektora privrede, koji su veoma konkurentni i 
dobro razvijeni, važan preduvjet za razvoj sektora koji koristi usluge ovih sektora na 
svjetskom tržištu. Često razvoj osnovnih sektora i sam uvjetuje razvoj podupirućih sektora, 
koji, nastojeći se locirati blizu osnovne proizvodnje, dovode do stvaranja klastera. Tipičan 
primjer klastera je proizvodnja kompjutorske tehnologije u Silicijskoj dolini u Kaliforniji. 


Nacionalna privreda je poslovno okruženje u kojem domaće firme posluju. Ako postoji 
značajna konkurencija firme se bore za opstanak sniženjem troškova i inoviranjem kako bi 
ostale konkurentne. U tom procesu firme moraju usklađivati strategiju poslovanja i strukturu 
kako bi se nosile s konkurencijom. To im omogućava da budu konkurentnije i na svjetskom 
tržištu. Također, nacionalne ekonomske politike mogu značajno utjecati na konkurentsku 
poziciju domaćih poduzeća na svjetskom tržištu. 

Porterova teorija je hibridna (eklektička) jer kombinira stavove klasičnih teorija, kao što je 
koncept faktorske raspoloživosti, s analizom ponašanja poduzeća u međunarodnoj trgovini. 
Njegova teorija teži zamjeni klasičnog modela međunarodne trgovine. 


Porterova teorija promatra međunarodnu trgovinu kako sa stajališta nacionalnih privreda tako 
i s aspekta firmi, i daje veći značaj nositeljima međunarodne trgovine. To je važno, jer dok 
nacionalne privrede kreiraju okruženje u kojem se međunarodna trgovina odvija poduzeća su 
stvarni nositelji poslovanja u međunarodnoj trgovini. Ova teorija pokušava postati opći okvir 
analize prakse međunarodne trgovine i nije parcijalna kao većina modernih teorija 
međunarodne trgovine. 


3.3.8. Teorija globalnog strateškog rivalstva 


Analiza tokova međunarodne trgovine tijekom osamdesetih godina 20. stoljeća 
od strane Kelvina Lancastera, Paula Krugmana” i Elhanana Helpmana'“ dovode do 
formiranja teorije globalnog strateškog rivalstva (eng. Global Strategic Rivalty Theory) koja 
proučava konkurenciju između transnacionalnih kompanija, velikih poduzeća koja globalno 
posluju. 


Velika poduzeća koja globalno posluju, transnacionalne kompanije, nastoje stvoriti 
odgovarajuće konkurentske prednosti i održati ih kako bi uspješno konkurirale svojim 
rivalima na globalnom tržištu. Načini na koje ostvaruju ove konkurentske prednosti su: 


- zaštita proizvoda i proizvodnog procesa patentima, u većem broju zemalja; 


- ulaganja značajnih sredstava u istraživanje i razvoj novih i usavršavanje postojećih 
proizvoda; 


- eksploatacija efekata ekonomija obujma, veličine i slično. 


Često ova poduzeća koriste i razne neekonomske metode za ostvarenje konkurentskih 
prednosti. Jedna od takvih metoda je angažiranje matične države, države gdje se nalazi 
sjedište matičnog poduzeća transnacionalne kompanije, da promovira interese domaće 
kompanije i tako osigura skretanje profita sa svjetskog tržišta ka tom poduzeću. Uključivanje 
matičnih država u tržišnu konkurenciju monopola na globalnom tržištu nazivamo strateškom 
trgovinskom politikom, politikom koja ima za cilj promovirati izvoz i destimulirati uvoz. 


3.3.9. Geografska ekonomija 


Jedna od važnih karakteristika svjetske privrede je nejednak raspored stanovništva i 
ekonomske aktivnosti u svijetu. Ali i pored ove nejednakosti postoji regularnost u rasporedu u 
prostoru i interakciji između centara ekonomske aktivnosti u svijetu. Nijedna teorija 
međunarodne trgovine do sada nije uspela objasniti raspored ekonomske aktivnosti u 
pojedinim privredama u svijetu. To upravo pokušava geografska ekonomija (eng. 
Geographical Economics). 


U rasporedu stanovništva po urbanim anglomeracijama zapažena je zakonitost da se 
ravnomjerno raspoređuje razlika između pojedinih anglomeracija rangiranih po njihovoj 
veličini. Ova tvrdnja poznata je kao Zipfov zakon (eng. Zipfs Law). Također, uočena je 
zakonitost da su najznačajniji partneri jedne nacionalne privrede koncentrirani u njenoj 


14 Kelvin Lancaster, Intra-industry Trade under Perfect Monopolistic Competition, Journal of International 
Economics, vol. 10, May 1980, pp. 151-175. 


'S Paul Krugman, Intraindustry Specialization and the Gains from Trade. Journal of Political Economy, 
vol. 89, October 1981, pp. 959-973. 


'* Elhanan Helpman, A Simple Theory of international Trade with Multinational Corporations, Joumal of Political 
Economy, vol. 92, no. 3, 1984, pp. 451-471 

blizini, što znači da je rang vanjskotrgovinskih partnera jedne države određen blizinom njenih 
potencijalnih partnera. Bilo bi logično da u značajnoj mjeri.vanjskotrgovinske tokove uvjetuje 
ekonomska snaga jedne određene privrede. Međutim, treba imati na umu da trgovina s 
geografski udaljenim područjima prouzrokuje značajne troškove poslovanja, prvenstveno 
transportne i manipulativne troškove, koji nekada značajno sudjeluju u ukupnoj vrijednosti 
nabavljene robe. Tako je Japan, kao druga privreda po ekonomskom potencijalu u svijetu, tek 
trinaesti po rangu vanjskotrgovinski partner Njemačke. 


Ova teorija predstavlja spoj geografije i ekonomije pa koristi prostornu metodu, metodu 
istraživanja geografije, u cilju objašnjavanja ekonomskih tokova. Lociranje određene 
proizvodnje ovisi, između ostalih faktora, i od karaktera proizvodnog procesa, pa sve sektore 
privrede možemo podijeliti na: 


- sektore koji su orijentirani na korištenje sirovina, pa je proizvodnja locirana u 
regijama gdje su sirovine kao inputi za konkretnu proizvodnju najjeftiniji, a primjer 
ovakve proizvodnje je rudarstvo; 


- sektore koji su orijentirani na korištenje tržišta, pa je proizvodnja locirana u blizini 
najboljih potrošača, koji imaju preferenciju prema proizvodu i koji imaju dobar 
standard, a primjer ovakvog sektora je međunarodna maloprodaja; 


- sektori koji nisu vezani određenom lokacijom, ili tzv. lake industrije, čiji su proizvodi 
velike vrijednosti a male težine pa lokacija, odnosno transportni troškovi, ne utječu 
puno na finalnu cijenu proizvoda, na primjer: proizvodnja mikročipova. 


3.3.10. Teorija kontrole intelektualnog vlasništva 


Proizvodi koji nastaju aktivnostima ljudskog duha su specifični i predstavljaju intelektualno 
vlasništvo njihovog pronalazača. Firme koje posjeduju značajno intelektualno vlasništvo koja 
je zaštićena patentom, copyright-om ili kao trgovački naziv, imaju značajne konkurentske 
prednosti u odnosu na firme koje nemaju ovakvo intelektualno vlasništvo. Intelektualno 
vlasništvo podrazumijeva postojanje novih ili usavršenih proizvoda. Firme s ovako boljim 
proizvodima imaju pravo naplaćivati više cijene za svoje proizvode, u obliku premija. Prema 
ovoj teoriji (eng. Owning Intellectual Property Rights Theory) države u kojima se proizvodi 
veliki broj zaštićenih proizvoda ljudskog duha su konkurentnije od drugih zemalja. 


Međutim, zaštita intelektualnog vlasništva putem patenta je ograničenog djelovanja tako da su 
firme stimulirane na stalno inoviranje svojih proizvoda i ulaganja u istraživanje i razvoj novih 
proizvoda (inovacija) kako bi zadržale konkurentsku prednost na svjetskom tržištu. 


Sa sigurnošću možemo zaključiti da niti jedna teorija međunarodne trgovine koja danas 
postoji ne može objasniti sve tokove međunarodne trgovine. 


Klasične teorije, koje u fokusu imaju nacionalnu privredu, uspješno objašnjavaju 
intersektorsku trgovinu s homogenim nediferenciranim proizvodima, kao što su 
poljoprivredni proizvodi i sirovine. 


Moderne teorije međunarodne trgovine, koje su fokusirane na firme, dobro objašnjavaju 
intrasektorsku trgovinu diferenciranim proizvodima, kao što je većina industrijskih proizvoda. 
Pokušaj sinteze klasičnih i modernih teorija je Porterova teorija komparativne prednosti. Zbog 
toga moramo poznavati sve teorije i u našoj analizi međunarodne trgovine primjenjivati one 
koje najviše pogoduju predmetu analize. 

4. INSTITUCIJE, SUBJEKTI I INSTRUMENTI VANJSKE 
TRGOVINE 


U svim zemljama obično tri vrste čimbenika uređuju vanjsku trgovinu. To su sljedeći 
čimbenici: 

- Državna tijela, od kojih posebnu ulogu ima ministarstvo nadležno za vanjsku trgovinu, 

koje u suradnji s ministarstvom financija te s ostalim ministarstvima predlaže mjere 
vanjskotrgovinske politike, nacrte zakona i odluka za reguliranje vanjske trgovine. 
Posebnu ulogu u uređenju i nadzoru međunarodnog prometa robe i usluga imaju 
državne banke (centralna banka) i uprava carina. 
Drugu vrstu čine posebne misije, ustanove i asocijacije ili zajednice čija je zadaća 
unapređivanje vanjske trgovine, analiziranje međunarodne trgovine, utvrđivanje 
rezultata poduzetih mjera i predlaganje novih mjera za poboljšanje položaja zemlje na 
svjetskom tržištu. Trgovačka misija sastavljena je obično od predstavnika nadležnih 
državnih tijela i predstavnika poslovnih krugova zemlje iz kojih misija dolazi, a zadatak 
joj je da se s predstavnicima druge zemlje dogovori o nizu mjera i sporazuma vezanih 
uz povećanje i poboljšanje postojećih međusobnih gospodarskih odnosa. Misija ništa ne 
kupuje i ne prodaje, već samo razmatra poslovne probleme na najvišoj razini i 
pronalazi mogućnosti za njihova rješenja. Mješoviti savjeti imaju uži opseg djelatnosti 
sa zadatkom poboljšanja trgovinskih odnosa dviju zemlja. Strukovne komore, odnosno 
gospodarske komore (trgovačke komore, industrijske komore i dr.) i razna udruženja 
također razmatraju vanjskotrgovinsku djelatnost zemlje i daju odgovarajuće prijedloge 
temeljene na užim interesima njihovih članova. 


Treću vrstu čimbenika čine trgovačka društva koja se bave izvozom i uvozom robe i 
usluga. To je najmasovnija grupa u koju spadaju proizvođači ili potrošači roba ili 
davatelji različitih usluga u vanjskoj trgovini, koji izvoz i uvoz robe i usluga mogu 
obavljati neposredno (u vlastitoj režiji, odnosno u svoje ime i za svoj račun), ili 
vanjskotrgovinske poslove obavljaju posredstvom raznih — vanjskotrgovinskih 
posrednika (specijaliziranih vanjskotrgovinskih poduzeća). 


Vanjskotrgovinsko poslovanje izvoznika i uvoznika te poslovanje njihovih tuzemnih 
posrednika i ostalih uslužnih poduzeća koja pomažu pri obavljanju vanjskotrgovinskih 
poslova može se obavljati i u inozemstvu posredstvom vlastitih i mješovitih poduzeća, 
predstavništava i sličnih organizacijskih jedinica. 

Za naše razmatranje najzanimljivija je treća skupina sudionika u vanjskotrgovinskom 
poslovanju, koju u praksi nazivamo "vanjskotrgovinskom  operativom'', odnosno 
subjektima vanjske trgovine. Općenito, ti subjekti (prema imovinsko-pravnim obilježjima) 
mogu biti u državnom i privatnom vlasništvu. Vanjskom se trgovinom mogu baviti 
proizvodna poduzeća u vlastitoj režiji (izravan izvoz i uvoz vlastitih proizvoda ili usluga) ili 
se vanjskom trgovinom bave kao jedinom djelatnošću (specijalizirana vanjskotrgovinska 
poduzeća). 

Specijalizirana vanjskotrgovinska poduzeća bave se isključivo djelatnošću 
vanjskotrgovinskog prometa i njihova je zadaća posredovanje između proizvođača i potrošača 
robe, odnosno davatelja i korisnika raznih gospodarskih usluga. Ovisno o poslovnoj strategiji 
takvih vanjskotrgovinskih poduzeća i njihovoj financijskoj snazi, vanjskotrgovinske poslove 
mogu obavljati na sljedeće načine: 


- u svoje ime i za račun i po nalogu drugoga (komitenta), 


- u ime i za račun drugoga (nalogodavca - principala), 

- u svoje ime i za svoj račun. 


Radi lakšeg snalaženja u poslovanju s inozemstvom važno je znati tko je tko u vanjskoj 
trgovini i kojim se poslovima bavi odnosno koja mu je funkcija u odvijanju i kontroli 
vanjskotrgovinskog prometa. Stoga je najlakše zapamtiti funkcionalnu podjelu sudionika u 
vanjskoj trgovini i to: 


a) Vanjskotrgovinska poduzeća - nositelji vanjskotrgovinskih poslovnih 
transakcija. To su izvoznici i uvoznici robe ili gospodarskih usluga — poslovni 
partneri iz različitih zemalja koji ulaze u ugovorni odnos, potpisuju sva prava i obveze 
iz takvog ugovornog odnosa i snose poslovnu i zakonsku odgovornost za uredno i 
zakonito izvršenje vanjskotrgovinskog posla. 


b) Uslužna poduzeća koja prate izvršenje vanjskotrgovinskih poslovnih transakcija 
pružajući različite vrste proizvodnih i neproizvodnih usluga. To su, primjerice: 
poduzeća za prijevoz robe i putnika u međunarodnom pomorskom, riječnom, 
jezerskom, željezničkom, cestovnom, zračnom i cjevovodnom transportu, 
otpremnička — špediterska poduzeća, poduzeća za kontrolu kvalitete i količine robe u 
međunarodnom prometu, međunarodne prometne agencije za robu i putnike, javna 
skladišta, slobodne zone, carinska skladišta, pomorske i riječne luke, željezničke 
stanice, robni i kontejnerski terminali, međunarodne zračne luke, osiguravajuća 
društva, poslovne banke, vanjskotrgovinski posrednici, poduzeća za izvođenje 
investicijskih radova u inozemstvu, inženjerska i konzultantska poduzeća, 
marketinške agencije, informacijski servisi i dr. 


c) Državna tijela i institucije. U državna tijela ubrajamo Vladu Republike Hrvatske s 
najvažnijim ministarstvima u čijoj su nadležnosti vanjska trgovina i sveukupni 
ekonomski odnosi zemlje s inozemstvom i to: Ministarstvo gospodarstva, 
Ministarstvo financija, Ministarstvo turizma, Ministarstvo pomorstva, prometa i veza, 
Ministarstvo vanjskih poslova, Ministarstvo unutarnjih poslova i dr. Vlada Republike 
Hrvatske sa svojim ministarstvima ima temeljnu ulogu u uspostavljanju gospodarskih 
odnosa s drugim zemljama na državnoj razini, pripremi i potpisivanju bilateralnih i 
multilateralnih državnih ugovora, izradi i predlaganju zakona koji se odnose na 
ekonomske odnose s inozemstvom i vanjskotrgovinski sustav zemlje, pristupanju 
međunarodnim asocijacijama itd. U okviru ovih ministarstava djeluju tijela državne 
uprave koja izravno kontroliraju odvijanje poslovanja s inozemstvom i to: Carinska 
uprava, Porezna uprava, Tržišni inspektorat, sanitarni, veterinarski i fitopatološki 
inspektorati, odsjek MUP-a za suzbijanje gospodarskog kriminaliteta i dr. Pored tih 
ministarstava i institucija važan je sudionik u odvijanju ekonomskih odnosa s 
inozemstvom i Hrvatska narodna banka sa službom devizne dokumentarne kontrole, 
Ministarstvo financija s deviznim inspektoratom i drugim kontrolnim službama, 
Hrvatska gospodarska komora, Hrvatska banka za obnovu i razvitak, Državni zavod 
za mjeriteljstvo i normizaciju, razne državne agencije, institucije i ustanove. 


4.1. Institucionalizacija međunarodnih trgovinskih i monetarnih odnosa 


Međunarodno financiranje predstavljalo je neophodnu kariku koja je međunarodnom sustavu, 
zasnovanom na slobodnoj trgovini i zlatnom važenju, omogućila da tako dugo djeluje. 
Osnovni pristup dugoročnom financiranju bio je u Bretton-Woodskoj filozofiji sličan pristupu 
drugim dvama osnovnim područjima: novcu i trgovini. Američki prijedlog sadržavao je i 
ideju o osnivanju međuvladine banke; a Keynes se u svom prijedlogu o uspostavljanju 
klirinškog saveza jedva dotaknuo te ideje. 


Amerikanci su se zanimali za obnavljanje međunarodnog privatnog investiranja. U Bretton 
Woodsu predlagali su da se osnuje Međunarodna banka za obnovu i razvoj. 

Uloga Međunarodne banke bila je jasno utvrđena: da potiče i podržava privatne strane 
investicije, ali ne i da ih zamjenjuje. Međunarodna banka za obnovu i razvoj osnovana je u 
prosincu 1945. u Bretton Woodsu, gdje je sporazum potpisalo 28 zemalja. 


Do kraja 1949. godine broj članica Banke povećan je na 48. Autorizira- ni kapital Banke 
iznosio je 10 milijardi dolara. Kapital Banke činili su ulozi vlada, a ona je uz to mogla 
pozajmljivati novac i na novčanim tržištima svojih članica, ukoliko je za to dobila ovlast od 
odgovarajuće vlade. U početku Banka je poslovala isključivo sa razvijenim zemljama. 


Do kraja 1948. potrošila je gotovo sve zajmove za obnovu europskih zemalja (od 525 
milijuna $ svega 16 mil. potrošeno je u druge namjene). To je naišlo na žestoku kritiku 
malobrojnih zemalja u razvoju među tadašnjim članicama UN-a. Banka je bila postavljena na 
poslovnim osnovama, ali je prije svega morala ostvariva- ti dogovorene ciljeve - da se 
ograničava na dozvoljene profitne stope i da ne povećava svoj kapital. 


Svjetska banka (WB — World Bank), kako se ta banka danas naziva, predstavlja zapravo 
konglomerat niza institucija s različitim zadacima u financiranju gospodarskog razvoja. 
Tijekom više od 30 godina svoga postojanja grupa ustanova udruženih u Svjetsku banku 
odobrila je zajmove u iznosu većem od 30 milijardi $ u korist više od 40 zemalja Afrike, 24 
zemlje Azije i 23 zemlje zapadne hemisfere. 


Međunarodno udruženje za razvoj (IDA — International Development Association), osnovano 
1960. kao posredni rezultat diplomatske borbe za osnivanje SUNFED (Special United Nations 
Fund for Economic Development) u okviru Ujedinjenih naroda, danas predstavlja jedan od 
najvažnijih razvojnih instrumenata na međunarodnoj razini. 


Do sredine 1977. IDA je uložila u razvoj raznih zemalja gotovo 12 milijardi dolara. Krediti 
IDA-e trebaju se otplatiti tijekom 50 godina, s tim da su u početku beskamatni, po- slije 10 
godina počinju otplate sa simboličnom jednopostotnom kamatom u trajanju od 10 godina, da 
bi u preostalih 30 godina nastupila obveza vraćanja s kamatom od 3%. Spor između Svjetske 
banke i zemalja u razvoju vrtio se uglavnom oko alternative između privatnog i javnog 
financiranja. 


Društveno organizirano financiranje predstavljalo je u većini slučajeva jedini put ubrzanog 
razvoja za privrede koje su se oslobodile kolonijalističkog jarma i koje su imale sasvim malo 
vlastite akumulacije. Tako je došlo do otvorenog konflikta između izvjesnih razvijenih 
zemalja koje su tvrdile da je jedini put razvoja u traženju tuđeg privatnog kapitala i većine 
zemalja u razvoju koje su mogućnosti razvoja vidjele u vlastitom društvenoekonomskom 
preobražavanju, koji bi podržao efikasni javni sektor. 

Slika 5. Grupa Svjetske banke 


International Bank 

International Center 

Multilateral Investment 
Guarantee Agency (MIGA) 
1989. 


International Financial 
Corporation (IFC) 
19546 


Izvor: Prilagodeno prema www.worldbank.org 


Glavna je funkcija Svjetske banke kreditiranje razvoja tako da je postao vitalni izvor 
financijske i tehničke pomoći zemljama u razvoju diljem svijeta. To nije banka u uobičajenom 
smislu. Sastoji se od dviju razvojnih institucija i triju podružnica u vlasništvu svojih 185 
zemalja članica. Temeljne razvojne institucije obuhvaćaju: 


(A) International Bank for Reconstruction and Development (IBRD) (B) International 
Development Association (IDA). 


U podružnice spadaju: 

(1) International Financial Corporation (IFC) 

(2) Multilateral Investment Guarantee Agency (MIGA) 

(3) International Center for Settlement of Investment Disputes (ICSID). 


Svaka od institucija ima različitu, ali podupiruću ulogu u misiji smanjivanja siromaštva u 
svijetu i poboljšanju životnog standarda. IBRD se fokusira na zemlje srednjeg dohotka i 
siromašne zemlje koje se isplati kreditirati, dok se IDA fokusira na najsiromašnije zemlje u 
svijetu. Skupa osiguravaju zajmove s niskim kamatnim stopama te donacije i beskamatne 
zajmove za obrazovanje, zdravlje, infrastrukturu, komunikacije i slično u zemljama u razvoju. 

Institut Svjetske banke (World Bank Institute — WBI) kao dio Svjetske banke zadužen je za 
pomaganje zemljama širenjem globalnoga i lokalnog znanja kako bi te zemlje premostile 
razvojne izazove. Razvojni programi kreirani su u svrhu izgradnje vještina između grupa 
pojedinaca koji izvode određene zadatke, ali i s ciljem jačanja organizacije u kojoj rade kao i 
sociopolitičkog okruženja u kojemu djeluju. 


Kapacitetom razvoja, čija je svrha povećanje, smatra se sposobnost po- jedinaca, institucija i 
čitavog društva da riješe probleme, donose informirane odluke, odabiru prioritete i planiraju 
budućnost, kao i sposobnost implementacije programa i projekata te njihova održavanja 
tijekom vremena. Sposobnost izgradnje je u samoj srži razvoja i razvojne učinkovitosti. 
Uspjeh uvelike ovisi o sposobnosti društva da usvoji i iskoristi znanje. 


S obzirom na vremensku konvergenciju ciljeva i misija MMF-a i WB-a, međusobna 
kolaboracija posebno je važna za njihovu realizaciju. Makroekonomski menadžment sastoji se 
od stabilizacijskih i strukturalnih programa prilagođavanja. Stabilizacijski programi obično se 
vežu za MME, a programi strukturalnog prilagođavanja za WB. MMF se prvenstveno 
usredotočuje na upravljanje platnom bilancom, dok je prioritet WB-a dugoročni razvoj 
gospodarstava. 


MMF posebnu pozornost obraća na monetarnu i fiskalnu politiku, upravljanje deviznim 
tečajem i inozemno posuđivanje. WB je zadužen za razvojne ciljeve zemlje, kao što su 
mobilizacija domaćih resursa, poboljšanje efikasnosti alokacije resursa, reforma strukture 
ekonomskih inicijativa i institucionalnih reformi. MMF-ov pristup makroekonomskom 
menadžmentu bazira se na monetarnim varijablama, dok se pristup WB-a fokusira većinom 
na realne varijable u ekonomiji. 


Pristup MMF-a makroekonomskomu menadžmentu može se objasniti njegovim programima 
koji su ortodoksan odgovor makroekonomskim neravnotežama u nerazvijenim zemljama. 
Ortodoksni stabilizacijski programi zahtijevaju uporabu restriktivne monetarne i fiskalne 
politike kako bi se ograničila agregatna potražnja u svrhu postizanja makroekonomskih 
ciljeva poput stabilnosti platne bilance i cijena u srednjem roku, što je preduvjet ostvarivanja 
dugoročnoga održivog ekonomskog razvoja. Iako postoje određene razlike u programima, 
zajedničko im je održavanje stabilnosti platne bilance poradi održavanja i jačanja uvjeta za 
postizanje zadovoljavajuće stope dugoročnoga ekonomskog rasta bez inflacije. 


Tablica 8. Osnovne razlike između MMF-a i WB-a'' 


Međunarodni monetarni fond Svjetska banka (WB) 


(IMF) 
karakter monetarna institucija razvojna institucija 
orijentacija stanje potražnje u ekonomiji | stanje ponude u ekonomiji 
cilj monetarna stabilnost, promocija i financiranje 
financiranje kratkoročnog ekonomskog razvoja 


deficita platne bilance 


stavljanje na raspolaganje 
programa kreditiranja svim 


kreditiranje x na D kreditiranje projekata zemalja 
J élanovima industrijskih hanes J 
a X . u razvoju 
zemalja i zemalja u razvoju 
kreditni uvjeti kratkoročni/srednjoročni dugoročni krediti 


krediti 
Izvor: Prilagođeno prema Sen, H., 1999., 367-378. 


1 Sen, h. The IMF and World Bank approaches to macroeconomic management in de- veloping countries. Journal of 
Economics &Administrative Sciences, No. 5, 1999., 367-378. 

MMF-ov pristup dijeli ekonomiju na četiri sektora: privatni nefinancijski sektor, vladin 
sektor, bankovni sektor i inozemni sektor. Knjigovodstvena veza prikazana tokovima na 
računima sredstava, upućuje na činjenicu da se bilo koji sektor koji troši više od svojega 
dohotka mora financirati štednjom ostalih sektora, a takva prekomjerna potrošnja u ekonomiji 
moguća je jedino ako se financira neto štednjom inozemnog sektora. Analitički okvir MMF- 
ovih programa fokusiran je na platnu bilancu i njezine komponente kao i na cjelokupan 
makroekonomski razvoj. '® 


S aspekta teorije i prakse najvažnija komponenta MMF-ovih programa u slabo razvijenim 
zemljama je financijsko programiranje. Ono čini knjigovodstveni okvir koji integrira sustav 
računa, uključujući nacionalni dohodak i troškove, tekući i kapitalni račun platne bilance, 
račune središnje banke, bankovni sustav i vladu. Svi navedeni računi integrirani su u tijekove 
računa sredstava i monetarno istraživanje središnje banke. Kao posljedica toga, osnovna 
struktura MMF-ovih programa temelji se na analizi koja osigurava konzistentnost između 
utjecaja predložene politike i željenog stanja platne bilance. MMF-ov pristup 
makroekonomskomu menadžmentu temelji se na modelu financijskog programiranja koji 
povezuje financijski sektor s platnom bilancom. Osnovni cilj instrumenata politike je 
ostvarenje monetarne ravnoteže središnje banke. Ograničenja domaćih kredita povećanjem 
kamatnih stopa odnose se na promjene kredita privatnoga i vladinog sektora, dok se politika 
tečaja odnosi na promjene inozemnih rezervi sa svrhom postizanja željenog stanja platne 
bilance i stabilnosti cijena. 


U pristupu makroekonomskom menadžmentu WB rabi standard revidiranog minimuma 
(Revised Minimum Standard Model — RMSM). Model RMSM kreiran je 1973. godine i 
zapravo čini proširenje harrod-Domarova modela rasta koji povezuje investicije, uvoz i 
štednju s outputom. RMSM je opći računovodstveni okvir koji povezuje nacionalne račune i 
platnu bilancu, s posebnim naglaskom na jaz inozemnoga financiranja i projekciju ino- 
zemnog posuđivanja. 


Model naglašava važnost povezanosti štednje, stranoga kapitala, investicija i rasta. Središnja 
banka nastojala je premostiti jaz inozemne razmjene (foreign exchange gap) putem 
odobravanja zajmova za strukturalno prilagođivanje i zajmova za sektorsko prilagođivanje 
slabo razvijenim zemljama uz određen stupanj uvjetovanosti. 


S obzirom na to da MMF i WB kao globalne institucije povezuju zajednički ciljevi globalnog 
razvoja i stabilnosti i potreba međusobne suradnje, oni se međusobno i razlikuju s obzirom na 
to da su usmjereni i specijalizirani za posebna područja te moraju dizajnirati aranžmane i 
financijske instrumente koji su prilagođeni potrebama različitih tipova zemalja, kako bi se 
riješili njihovi razvojni problemi. 


4.2. Instrumenti i politika međunarodne trgovine 


Ekonomsku politiku konstituiraju osnovne komponente poput nositelja (oni koji provode 
ekonomsku politiku), ciljeva (koji su u ovisnom odnosu s ostalim komponentama i čija širina 
i brojnost govori o spektru ekonomske politike), instrumenata (način ostvarivanja ciljeva) i 
sredine (u kojoj se ekonomska politika ostvaruje). 


Ciljeve ekonomske politike može se definirati kao željena buduća stanja koja se nastoji 
ostvariti, ali i kao zadatke od kojih ni politika, ni ekonomska politika ne smiju odstupiti. 
Ciljeve se može podijeliti na: 


- neekonomske (ciljevi koje ima politika u širem smislu; očuvanje poretka, nezavisnosti, 
političke i gospodarske samostalnosti...) 


1s Grgić, M., Bilas, V.: nav. dj., 643-644. 

- ekonomske (odnose se na stvaranje narodnog dohotka, povećanje produktivnosti, 
proizvodnja dobara koja su potrebna stanovništvu, postizanje blagostanja naroda...) 


- socijalne (odnose se na nastojanje da stanovništvo bude zadovoljno te da bude postignuta 
socijalna ravnoteža). 


Ciljevi ekonomske politike različiti su u vremenu i prostoru, razlikuju se unutar određenih 
gospodarskih grana, razlikuju se po svojoj važnosti i intenzitetu, a ovise i o politici u širem 
smislu. 


Instrumenti u ekonomskoj teoriji koriste se manje precizno i samo parcijalno se obrađuju, 
dok se u ekonomskoj analizi koriste više, osobito u ocjenjivanju neke konkretne ekonomske 
mjere ili politike. Prema profesoru Kirschenu mogu se istaknuti sljedeći instrumenti: "° 


1) instrumenti u ekonomskoj analizi 


a) instrumenti iz grupe javnih financija odnose se na javne prihode i rashode te njihov 
saldo, mogu se dalje podijeliti prema razinama javne vlasti 


b) monetarno-kreditni instrumenti u nadležnosti su vlade, centralne banke te kreditnih 
institucija (državni krediti i zajmovi i slično) 


c) devizni (valutni) tečajevi odražavaju odnos valuta, mogu biti fiksni, različiti, plivajući 
isl. 
d) instrumenti direktne kontrole vrlo su snažni i koriste se u doba kriza; instrumenti 


kontrole vanjskih odnosa, instrumenti kontrole cijena dobara i usluga te instrumenti ostalih 
kontrola u nacionalnoj ekonomiji (investicije, potrošnja i slično) 


e) instrumenti reforme sustava odnose se na legislativne ili druge formalne oblike 
promjene strukture i institucija ekonomskog sustava — mogu biti kvantitativni, institucionalni i 
instrumenti međunarodnih institucija 


2) instrumenti u ekonomskoj teoriji 


a) instrumenti spoznaje koriste se u pripremanju neke odluke, kao njezina osnova (input- 
output tablice, privredne bilance, indeksi cijena ili proizvodnje kao objektivni instrumenti i 
slično) 

b) interventni instrumenti mogu biti globalnog i sektorskog karaktera (ograničenje 
kredita ili smanjenje nekih poreznih stopa na nacionalnoj razini ili pak regionalno ili u samo 
jednoj sferi ekonomske aktivnosti), a po karakteru mogu biti budžetski, monetarni ili direktni 
(odnose se na smanjenje ili povećanje proračunskih sredstava, intervencije na tržištu novca 
kreditima i zajmovima i na direktne akcije, npr. devalvacije valute) 


c) intranacionalni instrumenti reguliraju ekonomske odnose unutar neke zemlje 


d) strukturalni ili sistemski instrumenti dugoročno mijenjaju temelje funkcioniranja 
gospodarstva neke zemlje 


e) konjunkturni instrumenti ili instrumenti tekuće ekonomske politike djeluju na brzo 
uspostavljanje stanja koje je odstupilo od poželjnog. 


Zadatak izbora, specificiranja i primjene određenih instrumenata (mjera) ekonomske politike 
jest zadatak subjekata — nositelja politike. Pri selekciji instrumenata treba primijeniti 
određena načela: (a) političko-socijalno načelo nalaže da se u obzir uzmu potencijalni 
socijalni efekti određenih mjera ekonomske politike, ali i njihova primjenjivost i adekvatnost 
s politikom u širem smislu i (b) tehnička strana upućuje na (ne)mogućnost preciznog 
definiranja efekata primjene nekih mjera i obavezu imanja navedenog na umu. 


1 Kirschen, E. S.: Economic Policy in our Time. North-holland Pub. Co., Amsterdam, 1964. 

Prilikom primjene određenih mjera treba imati na umu: (a) intenzitet pojedinih mjera nije 
moguće egzaktno odrediti pa se često govori u rasponi- ma (b) vrijeme primjene mjere na što 
utječu različite okolnosti i (c) komplementarnost i koherentnost primjene različitih mjera i 
instrumenata. 


Sustav elemenata međunarodne trgovinske politike konstituiraju: 


1) ciljevi. Da bi neka zemlja mogla implementirati odgovornu međunarodnu trgovinsku 
politiku mora imati postavljene ciljeve. Oni su polazni 


element i njima se definira željeni učinak. Mogu se izraziti kvalitativno (unaprijediti 
konkretne izvore, unaprijediti platnu bilancu) i kvantitativno (apsolutne i relativne 
vrijednosti). Ciljevi moraju biti međusobno sukladni i komplementarni s razvojnim ciljevima 
odnosno s drugim ekonomskim ciljevima, moraju biti realno postavljeni (izraz mogućnosti, a 
ne želja) te imati svoje alternativne ciljeve. Ciljevi najčešće mogu biti povećanje izvoza, 
uravnoteženje platne bilance, promjena strukture izvoza i uvoza, promjene u geografskoj 
usmjerenosti izvoza, povećanje udjela usluga u strukturi izvoza i optimalna zaštita domaćeg 
gospodarstva. 


2) Sredstva, mehanizmi i instrumenti. Sredstva mogu biti u materijalnom obliku (financijska 
sredstva iz proračuna koja vlade koriste za poticanje izvoza) i nematerijalnom obliku 
(indirektniji način, različitim načinima podrške izvoznicima). Između instrumenata 
međunarodne trgovinske politike najvažniji su poticajni instrumenti (jamstva, porezne 
olakšice, carinske olakšice i domaće subvencije) i zaštitni instrumenti. Zaštitne je instrumente 
moguće dijeliti na:”° 


(1) carinska ograničenja 
- > uvozne i izvozne carine 
-  nadoplatne carine 
-  kompenzacijske carine 
- posebne carine 
- < promjenjive carine 
- ad valorem carine 


- < kombinirane carine. 
(2) necarinska graničenja 

- > subvencije 

- > licence i dozvole 

- < razne mjere 

- > standardi 

- < izvozne i uvozne kvote 

- < financijska kontrola 

- ostala ograničenja. 


3) Nadležna tijela, organi i subjekti. To su tijela i organi koji su nadležni za donošenje 
i izvršenje trgovinske politike (ministarstvo gospodarstva, ministarstvo financija, 
centralna banka, gospodarska komora). Različita vladina tijela koja kontroliraju i 


2 Onkvist, S., Shaw, J. J.: International Marketing — Analysis and Strategy. Merill Publishing Company, Columbus, Oh, 1989., 
66. 

propisuju ponašanje subjekata u međunarodnoj razmjeni (carinska služba, ovlaštene 
službe u okviru centralne banke, devizni inspektorat, institucije za kontrolu kvalitete, 
financijska policija i slično). 


Poslovni subjekti su izvoznici, uvoznici, špediteri, prijevoznici, različiti posrednici itd. 


Instrumenti međunarodne trgovinske politike 


Instrumenti trgovinske politike brojni su i često se dijele na carinske i ne- carinske. Odabir 
adekvatnog instrumenta obično se svodi na izbor između carina i necarinskih ograničenja. 
Prilikom vođenja zaštitne politike i uvođenja raznih instrumenata zaštite često se rabi različita 
argumentacija kojom se opravdava primjena određenog instrumenta. 


Argumente za zaštitu moguće je analizirati iz različitih perspektiva: 

(a) nacionalna perspektiva — kada se nastoji da nacija kao cjelina ima koristi od zaštite 
(b) perspektiva pojedinačne industrije — kada pojedina industrija ima koristi od zaštite 
(c) perspektiva faktora proizvodnje — kada posebni faktor ima koristi od zaštite 


(d) svjetska perspektiva — kada je u žarištu svjetsko blagostanje koje se potencijalno može 
povećati uvođenjem zaštite. 


Slika 4. Instrumenti trgovinske politike 

Izvor: Prilagođeno prema Onkvist, S., Shaw, J. J., 1988 

Carine 


Povijesno su se prve pojavile. Danas nisu veliko ograničenje međunarodnoj razmjeni. 
Prosječna carina je 4%. Carine su iznos u domaćoj valuti koji država naplaćuje od uvoznika 
Tobe prilikom prelaska državne granice. Carina je davanje koje država naplaćuje pri prijelazu 
robe preko carinske crte, ka- ko za potrebe državnog proračuna (fiskusa) tako i za potrebe 
ostvarivanja određenih utjecaja na VT razmjenu, kao što su zaštita domaće proizvodnje, 
poticanje njezinog razvitka i uravnoteženje platne bilance.” 

Carina je oblik posebnog poreza koji se obračunava i naplaćuje kad roba, na koju se plaća 
carina, prelazi carinsku granicu (crtu). Carinu plaćaju svi koji uvoze robu koja se carini. To 
znači da je carina državni prihod, a ujedno je i sredstvo zaštite domaćega gospodarstva od 
inozemne konkurencije." 

Drugim riječima, carina je davanje koje država naplaćuje pri prijelazu robe preko 
carinske crte, kako za potrebe državnog proračuna (fiskusa) tako i za potrebe 
ostvarivanja određenih utjecaja na vanjskotrgovinsku razmjenu, kao što su: zaštita 
domaće proizvodnje, poticanje njenog razvitka i uravnoteženje platne bilance. 

U teoriji i praksi međunarodne razmjene postoje različiti nazivi pojedinih vrsta carina prema: 
smjeru kretanja robe, svrsi carine, osnovici za obračun carine, subjektima odlučivanja o 
carinama, stupnju beneficiranja carina, učincima carina, vrstama robe koja se carini i dr. Neke 
od tih vrsta carina koriste se i u našem carinskom sustavu, pa ćemo u nastavku ukratko 
objasniti pojam i svrhu pojedinih vrsta carina. 

Uvozne carine — carine koje se obračunavaju i plaćaju na uvezenu robu za koju je propisano 
da podliježe plaćanju carinskih pristojbi. Imaju fiskalni karakter i mogu znatno puniti državni 
proračun, ali su i važan intervencionistički instrument svake države u zaštiti vlastite 
proizvodnje. 

Izvozne carine — carine koje se obračunavaju i plaćaju na izvezenu robu za koju je propisano 
da podliježe plaćanju carinskih pristojbi. Svrha joj je ekonomskim, a ne administrativnim 
putem (zabrana) otežati izvoz robe koje nema dovoljno na domaćem tržištu, odnosno kojom 
treba ponajprije zadovoljiti domaće potrebe. Ove se carine vrlo rijetko koriste, jer većina 
zemalja teži povećanju izvoza vlastitoga gospodarstva, a izvozne bi carine u tom slučaju 
djelovale destimulativno za izvoznike. 

Tranzitne carine — carine koje se obračunavaju i plaćaju na robu u tranzitu (provozu) preko 
neke zemlje. Ostale su samo kao pojam i danas se više ne koriste. 

Zaštitne carine — carine kojima se štiti domaće gospodarstvo od inozemne konkurencije i 
prodora te inozemne konkurencije na domaće tržište. Prvenstveni cilj ovih carina je 
ekonomske, a tek onda i fiskalne prirode. 

Fiskalne carine — carine kojima je osnovni cilj ostvarivanje javnih prihoda za financiranje 
javnih rashoda, a tek im je sekundarni cilj zaštita domaće proizvodnje. Mogu se obračunati i 
na uvoznu i na izvoznu robu. 

Prohibitivne carine — visoke carine koje jednostavno onemogućuju uvoz strane robe. Dakle, 
uvoz se ne zabranjuje administrativno, nego se ekonomski onemogućuje, jer bi zbog visokih 
carina i cijena uvezene strane robe bila previsoka. 

Carine na vrijednost uvezene robe (carine “ad valorem”) — carine koje se obračunavaju i 
plaćaju na vrijednost uvezene robe. Postoje dva oblika ovih carina: 


a) jedinstvena carina “ad valorem”, kod koje se na svu robu obračunava jedinstveni 
postotak od vrijednosti robe; 


b) specijalizirana carina “ad valorem”, kod koje je carinska stopa različita, ovisno o 
vrsti i kvaliteti robe, i kod koje se za kvalitetniju robu plaća veća carina. 


2! Andrijanić, I.: Poslovanje u vanjskoj trgovini, 94. 
? Više o tome: Lj. Baban-G. Marijanović, Međunarodna ekonomija, Osijek, 1998., str.130-150. 
23 

Isto, str. 132-138. 

Specifične carine — carine koje se obračunavaju i plaćaju prema količini uvezene robe 
(kilogram, litra, dužni metar, komad itd.). Kod ovih je carina carinsko opterećenje stalno. 
Carina je izražena u apsolutnom iznosu domaće valute. Državni prihod, a tim i carinsko 
opterećenje, ovisi o vrijednosti domaće valute. 

Kombinirane carine — carine kod kojih se primjenjuje kombinacija “ad valorem” i 
specifičnih carina. Dijele se na alternativne i periodične carine. Alternativne su carine one 
koje daju veće fiskalne elemente, a periodične koje se naizmjenično primjenjuju (u jednom 
razdoblju “ad valorem”, a u drugom specifične carine). 

Autonomne (samostalne) carine — carine koje svaka država, kao suverena institucija, 
samostalno (autonomno) i prema svojim potrebama određuje za sebe, utvrđujući pritom visinu 
pojedinih carinskih stopa. 

Ugovorne ili konvencionalne carine — carine koje dogovorno i međusobnim sporazumom - 
ugovorom utvrđuju dvije ili više država, zbog određenih zajedničkih interesa i međusobne 
gospodarske suradnje. Tako ove carine mogu biti: bilateralno, tripartitno ili multilateralno 
ugovorene. 

Preferencijalne carine — povlaštene ili beneficirane carine jedne države u odnosu na drugu 
ili druge države. Na uvoz robe iz države na koju se primjenjuju preferencijalne carine plaća se 
manja carina od uobičajene. U carinskom savezu, odnosno u carinskoj uniji države 
ugovornice međusobno smanjuju carinske stope sve do njihova ukidanja, tako da se na uvoz 
proizvoda iz tih zemalja ne plaća carina, osim eventualnih carinskih taksa. 

Diferencijalne carine — carine koje su veće od uobičajenih carina koje se primjenjuju prema 
drugim državama. 


Efektivne carine — carine čijom se primjenom izaziva efekt - učinak na druge ekonomske 
parametre (npr. na cijene, troškove proizvodnje itd.). Tako efektivne carine u zemlji uvoznici 
mogu utjecati na smanjenje uvoza (restriktivni carinski učinak) i na smanjenje potrošnje i 
povećanje proizvodnje (zaštitni učinak). Zbog povezanosti ekonomskih procesa i pojava 
carina obično izaziva višestruke učinke u gospodarstvu zemlje. 


Neefektivne carine — carine koje ne izazivaju izravne učinke u zemlji uvoznici. Hoće li 
carina biti efektivna ili neefektivna ovisi i o elastičnosti uvoza. Elastičnost uvoza može biti 
cjenovna i dohodovna, ali i niska i visoka. Kod visoke elastičnosti uvoza prema cijenama, 
carina ne mora djelovati na domaće cijene. Naime, ako svjetske cijene porastu, uvoz se može 
smanjiti. To znači da izvoznik može manje prodati. Uvoznik čak može carinsko opterećenje 
prevaliti na izvoznika, a ne na domaće cijene. 


Carine prema vrsti robe i stupnju obrade robe — ovisno o položaju pojedine grane, 
njezinim razvojnim ciljevima itd., primjenjuju se i različite carinske stope za industrijske, 
poljoprivredne i druge proizvode. Carinske su stope različite i s obzirom na stupanj obrade 
robe. Visokoindustrijalizirane zemlje koje uvoze sirovine iz trećih zemalja za daljnju preradu 
utvrđuju manju carinsku stopu za te proizvode. 

Antidempinške carine — povećane carine koje uvodi zemlja uvoznica prema zemlji izvoznici 
ako zemlja izvoznica primjenjuje dumping (dumping: izvoz robe u drugu zemlju po cijenama 
nižima od normalnih, odnosno po cijenama ispod cijene koja vrijedi za normalne trgovinske 
operacije sa sličnim proizvodom namijenjenim za potrošnju u izvozničkoj zemlji, ili ispod 
najviše usporedive cijene jednog sličnog proizvoda za izvoz u treću zemlju po normalnim 
trgovinskim operacijama, ili ispod cijene koštanja tog proizvoda u zemlji njegova podrijetla, 
uz razuman dodatak za prodajne troškove 1 profit). 

Konsolidirane carine — carine koje su dogovorene tijekom multilateralnih konferencija 
između zemalja članica GATT-a (multilateralne runde pregovora). 


Primažna carina — beneficirana carina kojom se daje prednost robi koja dolazi u zemlju 
putem domaćih brodova ili drugih domaćih prijevoznih sredstava (suprotno od diferencijalnih 
carina). 

Carina po jedinici mjere (bivši prelevman) - poseban oblik specifične carine, najčešće za 
uvoz poljoprivrednih proizvoda. Za razliku od carinske stope koja je statična, prelevman, 

odnosno carina po jedinici mjere je dinamička kategorija. Kada je domaća cijena viša od 
cijene uvezene robe, nakon što je u nju ukalkulirana zaštitna carina, razlika se ubire 
prelevmanom kao protekcionističkom mjerom države. Znači, ako su svjetske cijene 
poljoprivrednih proizvoda niže, država će, radi sprječavanja inozemne konkurencije, osim 
carine uvesti i prelevman. 

Superprelevman — dodatna zaštita iznad prelevmana. Ako carina i prelevman dovoljno ne 
zaštićuje domaću proizvodnju od inozemne konkurencije, vlada može utvrditi dodatnu mjeru 
zaštite — superprelevman. 

Izvancarinske pristojbe — dio su sustava posrednih poreza izvan uvoznih i izvoznih carina i 
taksa koje države naplaćuju na uvoz ili izvoz ili prilikom uvoza ili izvoza (primjerice: 
posebna taksa na uvezenu robu, ili pristojba za carinsko evidentiranje, itd.). 

Visina carinskog opterećenja određena je carinskom stopom, pod kojom podrazumijevamo 
postotak ili apsolutnu vrijednost koja se obračunava na carinsku vrijednost robe. Iz toga 
proizlazi da je carinska vrijednost vrijednost robe na koju se obračunava carinska stopa iz 
Carinske tarife. 


r g š ; pDA 
Vrste carinskih stopa jesu sljedeće: 
1. Prema načinu izražavanja carinske stope: 


a) carinske stope u postotku, 


b) carinske stope u apsolutnom iznosu. 


BD 


Prema rasponu: 
a) minimalne carinske stope, 


b) maksimalne carinske stope. 
3. U odnosu na povlastice: 


a) preferencijalne carinske stope, 


b) nepreferencijalne (diferencijalne) carinske stope. 
4. Prema samostalnosti odlučivanja o visini carinskih stopa: 


a) samostalne (autonomne) carinske stope, 


b) konvencionalne carinske stope. 
5. Prema stupnju obrade robe: 


a) carinske stope na sirovine, 
b) carinske stope na poluproizvode, 


c) carinske stope na finalne proizvode. 
6. U odnosu na sezonu (godišnje doba): 


a) sezonske carinske stope, 


b) nesezonske carinske stope itd. 


Carinske stope koje se izražavaju u postotku primjenjuju se kod “ad valorem” carina. 
Carina u apsolutnom iznosu (npr. 5 kuna po kg) primjenjuje se kod specifičnih carina. 
Carinska tarifa popis je svih carinskih stopa koje se naplaćuju na proizvode ili skupine 
proizvoda pri prelasku carinske crte. Ovaj popis sadrži proizvode razvrstane prema 
nomenklaturi, uz odgovarajuće carinske stope. Proizvodi su razvrstani po abecednom redu, 
visini carinskih stopa, namjeni, stupnju obrade ili podrijetlu s obzirom na materijal izrade. 
Carinska tarifa može sadržavati jedinstvene carinske stope, koje se primjenjuju bez obzira na 
zemlju podrijetla robe, odnosno nekoliko carinskih stopa za iste proizvode, ovisno o zemlji 1z 
koje se proizvod uvozi. 


4 Isto, str. 140. 

Carinske tarife mogu se razvrstati na sljedeće načine: prema smjeru kretanja robe (uvozna 
carinska tarifa, izvozna carinska tarifa), prema broju stupaca — kolona (jednokolonska, 
dvokolonska, trokolonska carinska tarifa), prema stupnju usklađenosti s drugim zemljama 
(usklađena — harmonizirana carinska tarifa, neusklađena — neharmnonizirana carinska tarifa) 
itd. 

Carinski kontingent određena je količina robe uvezena po nižoj carinskoj stopi od one 
određene carinskom tarifom. Primjenjuje se kao snižena carinska stopa ili čak kao potpuno 
ukidanje carinskih opterećenja za uvoz određene robe, obično radi ublažavanja loših 
posljedica na međunarodnom i/ili domaćem tržištu. Izražava se količinom i/ili vrijednošću na 
temelju propisa koji se posebno donosi. 


Direktni učinci carina manifestiraju se: 1. povećavanjem cijena uvozne robe i 2. 
povećavanjem prihoda u državnom proračunu — sve se više smanjuje, a to države 
nadoknađuju nekim drugim porezima. Postoji više podjela na vrste carina: 


1. podjela: prema pravcu kretanja roba: (i) izvozne (samo se iznimno uvode kada je 
neravnoteža ponude i potražnje), (ii) uvozne i (iii) tranzitne. 


2. podjela: prema načinu utvrđivanja: (i) vrijednosne ad valorem (kao postotak od carinske 
osnovice), (ii) specifične (količinske — određuju u fiksnom iznosu po jedinici robe), (iii) 
kombinirane (vrlo često jedan dio vrijednosna i sa carinom na količinu). 


3. podjela: prema funkciji: (1) Zaštitne carine — osnovni cilj je zaštita domaćih proizvođača jer 
imaju nižu produktivnost, više troškove 1 veće cijene (cjenovni segment); proizvodi su manje 
kvalitetni (kvalitativni segment); strana konkurencija je poticana subvencijama (kod nas 
poljoprivredni proizvodi). Cilj je da se zaštiti dani proizvođač kako bi imao vremena uložiti u 
vlastiti razvoj, vlastitu konkurentnost. (ii) Fiskalne carine, kojima je glavni motiv punjenje 
državnog proračuna. (iii) Antidampinške carine se uvode kako bi se neutralizirali učinci 
dampinga, prodaje proizvoda na stranom tržištu po cijeni koja je niža od domaćih. WTO ne 
dozvoljava damping, a ako zemlja dokaže da postoji damping od strane druge države i ako 
njezina domaća proizvodnja trpi od uvoza takvih proizvoda, država može pokriti tu razliku 
antidamping carinom. (iv) Preferencijalne carine — razlikuju se za iste proizvode iz različitih 
država. Prema WTO-u država ne smije odobravati preferencijalne carine, ukoliko to učini, to 
se mora primijeniti na sve članice WTO-a — pravilo nediskriminacije. (v) Prohibitivne carine 
— carine koje se utvrđuju u tako visokom iznosu da one u potpunosti ograničavaju uvoz. (vi) 
Taktične carine — carine koje se postave u višem iznosu kako bi se tijekom pregovaranja 
mogle sniziti na određenu razinu. (vii) Simbolične carine — to su izrazito niske carine koje 
nemaju zaštitnu funkciju, njihova glavna uloga je statistika evidencija uvoza. (viii) Stalne i 
povremene carine — stalne se ne mijenjaju tijekom godine, a privremene (sezonske) su one 
koje se mijenjaju tijekom sezone, radi se o carinama na poljoprivredne proizvode. 


4. podjela: prema načinu donošenja: (i) autonomne carine — one koje zemlja donosi 
samostalno, u pravilu su u višem postotku, odražavaju tu zaštitnu funkciju, a često i fiskalnu, 
(ii) dogovorne carine — utvrđuju se u procesu dogovaranja između zemalja, bilo da se radi o 
bilateralnim regionalnim ili multilateralnim sporazumima. Te su carine u pravilu niže. 


Pozitivni efekti carina ogledaju se u: 


(1) zaštiti domaćeg gospodarstva 

(2) uravnoteženju platne bilance 

(3) povećanju proizvodnje — barem u prvoj fazi — kratkoročno 
(4) poboljšanju uvjeta razmjene 

(5) punjenju proračuna — prihodi u državi proračun. 

Negativni efekti carina su: 
(1) smanjuje se obujam međunarodne razmjene 
(2) dolazi do porasta cijena 


(3) smanjuje se ND (nacionalni dohodak) 


(4) dolazi do redistribucije dohotka — potrošači gube, od proizvođača pre- ma 
potrošačima 

(5) smanjenje zadovoljstva potrošača 

(6) realokacija resursa iz nezaštićenih u zaštićene proizvodnje. 


Prihvatljivost carina za male zemlje: cijela teorija optimalne carinske zaštite bazirana je na 
modelu velike zemlje koja može utjecati na kretanje cijena. Male zemlje nisu u takvoj 
poziciji, one preuzimaju svjetske cijene (price-takers). I putem modela i statističkim 
podatcima dokazano je da su u stvarnom životu za male zemlje prihvatljivije niže carine. One 
imaju malo koristi od visokih carina tj. carinske zaštite, za razliku od velikih zemalja koje 
mogu ostvariti koristi od visokih carina. Mala zemlja ima visoku komponentu uvoza (carine 
poskupljuju uvoz). 


Komponenta uvoza — udio uvoza u BDP-u: poskupljenje uvoza zbog carina dovodi do 
povećanja razine cijena u maloj zemlji. Uvozna komponenta čini veliki dio izvoza male 
zemlje (proizvodnja se izvozi — izvozni proizvodi sadrže uvoz), pa tko plaća veće carine 
smanjuju konkurentnost izvoza, odnosno povećanje izvozne cijene. Prihvatljivije — imati nižu 
carinsku zaštitu. 


Postoje dvije vrste carinskih zaštita. 


(1) Nominalna carinska zaštita navedena je u carinskoj tarifi i naplaćuje se u postotku 
uvezene robe. No ona se može razlikovati od efektivne carinske zaštite ukoliko postoji carina 
i na uvoz različitih inputa: sirovina, repromaterijala, poluproizvoda tj. intermedijarnih 
proizvoda (proizvodi koji ulaze u gotov proizvod). Postojanje carine na intermedijarne 
proizvode direktno smanjuje ukupnu zaštitu gotovih proizvoda. 


(2) Efektivna carinska zaštita pokazuje ukupnu carinsku zaštitu uzimajući u obzir i carinu 
na uvoz različitih inputa koju su potrebni u određenoj 


proizvodnji. Ukupna, stvarna efektivna carinska zaštita može biti i manja od nominalne u 
tarifama (int. proizvodi smanjuju efektivnu carinsku zaštitu. Efektivna zaštitna carina ovisi o 
trima elementima: 


(a) nominalne carine na uvoz proizvoda određenog sektora 
(b) stope carine na uvoz intermedijalnih proizvoda koji se troše u tom sektoru (nominalni) 


(c) direktnom i indirektnom udjelu uvoznih intermedijalnih proizvoda u vrijednosti finalnog 
proizvoda tog sektora (uvozni koeficijent). 


Carinska tarifa u užem smislu sistematiziran je pregled cjelokupne robe koja podliježe naplati 
carine s naznačenim visinama carinske stope. 


Carinska tarifa u širem smislu sistematiziran je pregled cjelokupne robe koja podliježe naplati 
carine s naznačenim visinama carinske stope te sadržava i odredbe koje određuju carinske 
osnovice, mogućnosti smanjenja ili oslobađanja od carina i razne druge odredbe koje se 
odnose na carinjenje robe. 

2. Necarinska ograničenja 


Necarinska su ograničenja danas sve važnija jer su se carine smanjivale postupno i u prosjeku 
iznose 4-5%. Zemlje su tražile druge načine zaštite domaće industrije, dozvoljenih u okviru 
WTO-a — rezultat toga su necarinska ograničenja. Necarinska ograničena puno su manje 
transparenta od carina (relativno ih je teže utvrditi) te su puno više restriktivna. Razlozi 
uvođenja necarinskih ograničenja mogu biti: 


(1) mnoga necarinska ograničenja mogu se sakriti iza određenih propisa i odredbi koji su u 
potpunosti legalni, direktno ograničavaju međunarodnu razmjenu te se često donose u cilju 
zaštite od konkurencije. Pitanje koje se postavlja: je li opravdano zaštititi zdravlje ili se 
štitimo od konkurencije? 


(2) Takve mjere podložne su diskrecionom pravu administrativnog aparata, tj. često mogu 
postati dodatno restriktivni, to jest zahtijevati dodatne dokumente. Analize su pokazale da su 
vlade sklone necarinskim ograničenjima jer im se to čini bezbolnijem rješenjem koje se tiče 
nacionalnih politika. Necarinska ograničenja dijele se na četiri grupe: 


A. količinska ograničenja (uvozne kvote; uvozne i izvozne dozvole; zabrane uvoza i 
izvoza) 
B. mjere administrativnog protekcionizma (administrativne uvozne takse; šikanozni 


postupak pri carinjenju; obavezno miješanje strane robe s domaćom; vezivanje uvoza za 
kupnju domaće robe; obavezno korištenje domaćeg materijala; preferencijalne prijevozne 
tarife) 


C: tehnička ograničenja trgovine (zdravstveni i sanitarni propisi te standardi kvalitete; 
sigurnosni i industrijski standardi; propisi u vezi s pakiranjem i označavanjem, uključujući 
robnu marku; propisi u vezi s reklamiranjem i oglašavanjem) 

D. međunarodni restriktivni trgovinski sporazumi (Voluntary Export Restraints — VER- 


s:”dobrovoljno” ograničenje izvoza i Multi Fiber Arrangement — MFA sporazumi: odnose se 
na trgovinu tekstilom — ograničenja trgovine tekstilom). 


Nakon Drugog svjetskog rata osnovani su MMF i Svjetska banka. Već je tada postojala ideja 
da se zbog carinskih ratova koji su doveli do velikih gubitaka i bili su karakteristični za krizu 
1930-ih godina (politika beg-garthy-neighbour) osnuje organizacija koja bi regulirala 
međunarodnu razmjenu. SAD je na havanskoj konferenciji o trgovini i zaposlenosti koja je 
održa- na od 21. studenog 1947. godine do 24. ožujka 1948. godine predlagala da se osnuje 
Međunarodna trgovinska organizacija (ITO — International Trade Organisation) pa je u tom 
cilju usvojen konačni dokument, tzv. havanska povelja. 


Ciljevi havanske povelje bili su: (1) podizanje životnog standarda, (2) stabilnost proizvodnje i 
zaposlenosti, (3) poticanje razvoja nerazvijenih područja i zemalja, (4) unaprjeđenje i 
proširenje međunarodne trgovine na osnovi multilateralizma i nediskriminacije. 


Trgovinska pitanja regulirana su na sljedeći način: 
- međunarodna trgovinska politika mora polaziti od načela nediskriminacije 


- carine ostaju jedino legitimno sredstvo zaštite nacionalne proizvodnje, a druge barijere treba 
ukloniti 


- sve zemlje obvezuju se smanjivati carinske prepreke i postojeće preferencijalne aranžmane 
- kvantitativna ograničenja mogu se koristiti samo u iznimnim slučajevima 
- upotreba zaštitnih sredstava dozvoljena je za nedovoljno razvijena područja i zemlje 


- zemlje trebaju poštovati načelo jednakog tretmana uvoznih proizvoda s odgovarajućim 
domaćim proizvodom 

- subvencioniranje izvoza ne smije omogućiti prodaju na inozemnom tržištu po cijenama 
nižim od cijene na domaćem tržištu - međunarodna trgovina ne treba biti ograničavana 
javnim ili privatnim monopolima ili kartelima. 


Bez obzira na to što je havanska povelja bila sveobuhvatni dokument, ITO (Međunarodna 
trgovinska organizacija) nije osnovana jer je došlo do krize ratifikacije havanske povelje 
(SAD nije ratificirao taj sporazum), no havanska povelja imala je veliki utjecaj na GATT. 
Usporedno s održavanjem konferencije u havani, u Ženevi su vođeni pregovori o sniženju 
carina i donesen je dokument Opći sporazum o carinama i trgovini (General Agreement on 
Tariffs and Trade — GATT) koji je bio zamišljen kao privremeno rješenje, no kako havanska 
povelja nije bila ratificirana, on ju je zamijenio i ostao aktualan do osnivanja Svjetske 
trgovinske organizacije (WTO). GATT je stupio na snagu 1. siječnja 1948. i predstavlja skup 
pravila prema kojima zemlje potpisnice trebaju voditi svoju vanjskotrgovinsku politiku. 
Predstavlja i forum za usklađivanje nesuglasica o vanjskotrgovinskoj politici pojedinih 
zemalja članica. GATT su 1947. potpisale 23 zemlje, a broj članica kontinuirano se 
povećavao. Zemlje potpisnice sporazumjele su se oko triju temeljnih principa: 


1. princip nediskriminacije ili princip najpovlaštenije nacije - ako jedna zemlja odobri bilo 
kakve povlastice na uvoz iz druge zemlje, dužna je te povlastice primijeniti na uvoz iz svih 
ostalih zemalja potpisnica GATT-a 


2. princip zaštite domaće privrede carinama - ostala ograničenja (kvantitativna i 
kvalitativna) trebaju se ukinuti; izuzetak su poljoprivredni proizvodi, a dopušteno je uvođenje 
količinskih ograničenja i radi očuvanja stanja u bilanci plaćanja 


3. princip daljnjeg smanjivanja carina multilateralnim pregovorima - zahtijeva da se 
različite carinske tarife zemalja članica zatečene prigodom njihova pristupanja u GATT 
usklađuju i smanjuju daljnjim multilateralnim pregovorima (pregovori u rundama). 


U okviru GATT-a (od 1948. do osnivanja WTO-a) održano je osam rundi pregovora. 


Tablica 9. Runde pregovora u okviru GATT-a 


Naziv runde Efekti sniženja 
Broj (Vrijeme Mjesto prosj eene 
runde [održavanja održavanja carinske stope 
pregovora pregovora 
1. 1947. Geneva 
2. 1949. Anecy 
3. 1951. Torquay 
4. 1956. Geneva 4,00% 
5. 1961.—1962. Dillonova 5,00% 
6. 1964.— 1967. Geneva Kennedyjeva 35.00% 
7. 1973.—1979. Geneva Tokijska 26,40% 
8. 1986.—1994. Punta del Este |Urugvajska 40,00% 


Izvor: Baban, Lj.: Međunarodna ekonomija, EF Osijek i Ekonomist, 2000. 
U prvih pet rundi postignuto je prosječno smanjenje carina od 73% na industrijske proizvode. 
Visoko sniženje carina postignuto je u posljednjim trima rundama. 


a) Kennedyjeva runda multilateralnih sporazuma (1964.—1967.) - cilj smanjivanje svih carina 
za 50%. Rezultat: smanjivanje carina za 35% (ponderirani prosjek) na 60 000 industrijskih 
proizvoda. U pregovore su bila uključena i količinska ograničenja i carine na uvoz 

poljoprivrednih proizvoda. 1970-ih godina kriza MMS-a (napušta se sustav fiksnih te- 
čajeva), naftne krize. 


b)  Tokijska runda (1973.—1979.) - rezultati: smanjenje carina industrijskih zemalja za 
prosječno 33% u razdoblju od osam godina. Prosječna carinska stopa industrijskih zemalja 
smanjena je sa 6,2% na 4,2%. Rezultat je i kodeks ponašanja GATT-a u međunarodnoj 
razmjeni, čiji je cilj ukinuti praksu ograničavanja vanjske trgovine necarinskim barijerama 
kao što su: tehnički standardi; određivanje carinske osnovice da se spriječe carinici da 
proizvoljno određuju nerealno visoku carinsku osnovicu na uvoz nekih proizvoda; državne 


nabavke: jednako tretira- nje domaćih i stranih proizvođača). 


c) Urugvajska runda (1986.—1994.) — svrha: otklanjanje slabosti u disciplini i obuhvatu 
GATT-a. Predmet je bilo uključivanje usluga (banke, osiguranja, transport), patenata i 
autorskih prava. Pregovori su podijeljeni u dvije grupe: grupa za robu i grupa za usluge. Da bi 
se otklonile slabosti u disciplini predloženo je da se uvede automatsko pravo rješavanja 
sporova i obvezna arbitraža. Rezultati: smanjenje carina na industrijske proizvode za 
prosječno 34% (kod razvijenih zemalja to je smanjenje iznosilo 40%); kvantitativna 
ograničenja uvoza poljoprivrednih proizvoda i ostala necarinska ograničenja moraju se 
zamijeniti carinama. Potpisan je sporazum o intelektualnom vlasništvu (patenti, zaštitni 
znakovi, autorska prava); sporazum o trgovini uslugama i osnovan je WTO (počeo je s radom 
1. siječnja 1995. godine). 


I GATT i WTO sadrže ekonomsku i političku logiku smanjenja trgovinskih barijera: 


- ekonomska logika: zemlje imaju koristi od smanjivanja vlastitih trgovinskih 
ograničenja 


- politička logika: zemlje nisu voljne smanjiti ograničenja ako nisu sigurne da će i 
ostale zemlje to učiniti. 


Tretman necarinskih ograničenja u međunarodnoj trgovini. Najvažnija institucija je WTO, 
osnovan 1995. godine. Prethodio je GATT (sporazum a ne institucija), koji nije imao 
mogućnost sankcioniranja članica koje se nisu pridržavale sporazuma, što je i najveće 
ograničenje GATT-a. WTO je organizacija, ima mogućnost sankcija i institucija je u pravom 
smislu. To je bitno zato jer se prvi put 1970-ih na Tokijskoj rundi razgovaralo o necarinskim 
ograničenjima te su donesena pravila o necarinskim odredbama ali nisu bila obvezatna — 
zemlje su same odlučivale hoće li ih se pridržavati. Tek 1984.—1994. na Urugvajskoj rundi 
prvi se put razmatralo stvarno o problemima necarinskih ograničenja i doneseni su sporazumi 
koji su bili obvezujući za sve zemlje članice. 


Neke od postojećih skupina su: (i) sporazum o primjeni sanitarnih i fitosanitarnih certifikata, 
(ii) sporazum o tehničkim ograničenjima trgovine, (iii) sporazum o podrijetlu robe, (iv) 
sporazum o primjeni uvoznih licenci. Postoji dosta neujednačenosti u primjeni necarinskih 
ograničenja — najprisutnije su kod tehnoloških ograničenja zato što je pitanje standarda 
definitivno predmet unutarnje politike pojedine zemlje. Problem je prisutan jer WTO 
dozvoljava da sve članice mogu autonomno donositi svoje standarde ali moraju biti javno 
transparentni — objavljeni i prijavljeni WTO-u. Iako zemlje mogu imati svoje nacionalne 
standarde ipak se potiču da koriste međunarodne standarde. 


A. Količinska ograničenja. (1) Kvote (uglavnom uvozne) — definiraju apsolutnu vrijednost ili 
količinu do koje se uvoz može realizirati u određenom vremenskom periodu (što je najčešće 
ili kvartal ili godina). Postoje vrijednosne i kontingentne kvote. Kontingent je količinska 
kvota. Kvote djeluju poput uvozne carine, s tim da: (a) kvota može u potpunosti ograničiti 
uvoz, puno je restriktivnija dok carina samo može elastično smanjiti uvoz, (b) od kvote država 
nema koristi (proračun se ne puni) i (c) kvote povećavaju cijene više od carina (negativni 
efekt kvota). Carine su prihvatljivije jer imaju manje negativnih efekata od kvota. Sličnost se 
ogleda u tome da kvote kao zaštitni instrument štite domaću proizvodnju odnosno 
uravnotežuju platnu bilancu. (2) Uvozne i izvozne dozvole — dozvole koje uvoznik /izvoznik 
mora ishoditi od nadležnog organa kako bi realizirao uvoz/izvoz određenog proizvoda. 

Uvozne dozvole postoje za proizvode koji se tiču nacionalne sigurnosti, zdravlja ljudi, 
životinja, biljaka, zaštite okoliša, oružja. Obično se dodjeljuju na 6 mjeseci. (3) Zabrana 
uvoza i izvoza — embargo — iznimne mjere u pravilu za proizvode koji mogu biti opasni, tj. 
konkurentne proizvode. 


B. Mjere administrativnog protekcionizma. (1) Administrativne uvozne takse uvode se kao 
kompenzacija za smanjenje uvoznih carina, naplaćuju se na isti način kao i carine pri uvozu 
robe (npr. pri uvozu poljoprivrednih proizvoda). Danas su znatno reducirane i svrha im je 
strateškog obuhvata. (2) šikanozni postupak pri carinjenju pretjerano je inzistiranje na 
formalnostima carinskog postupka (npr. provođenje dokumentacije). Daju mogućnost 
diskrecionog prava. (3) Obavezno miješanje strane robe s domaćom primjenjuje se kod 
zemalja u koje se uvozi roba koja se proizvodi u zemljama uvoznicama ali je slabije kvalitete 
i skuplja, najčešće repromaterijali 1 sirovine i to u prehrambenoj industriji. Riječ je o mjerama 
koje nisu popularne niti ima previše koristi od njih, a najviše gube potrošači. Time se 
smanjuje kon- kurentnost domaćih proizvođača, a koriste se kod manje razvijenih zemalja. (4) 
Obavezno korištenje domaćeg materijala obveza je koju propisuje država, slično kao 
prethodna. (5) Vezivanje uvoza za kupnju domaće robe mjere su koje nisu dozvoljene 
pravilima WTO-a jer direktno diskriminiraju uvozne proizvode na štetu domaćih (ne odnose 
se na sirovine i na gotove proizvode). (6) Preferencijalne prijevozne tarife su niže tarife za 
domaću robu u od- nosu na stranu robu, i često se koriste. Smanjuju se troškovi domaće robe, 
a posljedica je povećanje cjenovne konkurentnosti. 


C. Tehnička ograničenja trgovine. Najčešće korištena necarinska ograničenja odnose se na 
različite mjere kontrole uvezene robe i primjene standarda. Postojanje različitih nacionalnih 
standarda znatno otežava međunarodnu razmjenu. Uvode se različiti standardi, ovisno o 
karakteristikama proizvoda, a najčešće ograničenja danas su fito-standardi, sanitarni i eko- 
standardi. WTO potiče uvođenje međunarodnih standarda (ISO — za kvalitetu, IEC — 
elektrotehnički standardi). Broj tehničkih ograničenja raste velikom brzinom. 


D. Međunarodni restriktivni trgovinski sporazumi. 


(1) VERs (voluntary export restraint) - dobrovoljno zaustavljanje izvoza, predstavlja izvozna 
ograničenja u okviru bilateralnih sporazuma između dviju zemalja pri čemu se zemlja 
izvoznica “dobrovoljno obvezuje da će ograničiti svoj izvoz u okviru dogovorene kvote ili 
fiksnog udjela na tržištu. Nastaju tijekom 1960-ih godina između SAD-a i Japana 
(prvenstveno zbog automobilske industrije, SAD je prisilio Japan da ograniči izvoz), a zatim i 
iz- među istočnih zemalja. Prisutni su bili i u industriji čelika, a poslije se šire i na potrošačku 
elektroniku. Raširenost 1990-ih godina bila je takva da je čak 


12% svjetske trgovine bilo pokriveno VERs-ovima — pretežno su autonomno jedna drugoj 
ograničavale izvoz “senzitivne industrije" — industrije kod koje je konkurencija vrlo visoka, a 
gdje razvijene zemlje polako gube konkurentnost. Na Urugvajskoj je rundi razmatrano 
obavezno ukidanje VERs-ova do 2000. godine, te danas više ne postoje. Zemlja izvoznica ima 
korist u zajamčenom tržišnom udjelu uz znatno smanjenje konkurencije, zatim cijene u 
VERs-ovu sporazumu u pravilu su više od svjetskih cijena, poboljšavaju se uvjeti (odnosi) 
razmjene zemlje izvoznice (term of trade — odnos između uvoza i izvoza). Koristi zemlje 
uvoznice manifestiraju se na način da štiti svoju (domaću) industriju, što je temeljna korist te 
da uravnotežuje platnu bilancu. Pozitivni efekti su zaštita domaće industrije i stabilnost 
plasmana zemlje izvoznice. Negativni efekti su porast cijena u zemlji uvoznici, smanjenje 
obujma razmjene (nulti) i diskriminacija VERs-ova sporazuma, jer diskriminiraju sve one 
konkurente koji nisu uključeni u taj sporazum. 


(2) OMA oblik (Orderly Marketing Agreement — redovni marketinški ugovor) uključuje 
pregovore između dviju vlada tijekom kojih se utvrđuju pravila upravljanja izvozom, 
monitoring razine međusobne trgovine, prava na savjete i konzalting. 

(3) MFA sporazumi (Multi-Fiber Agreement)“ - najpoznatiji i najveći dogovoreni kontingent 
koji je uključivao 41 zemlju izvoznicu i uvoznicu tek- stila i odjeće, a vrijedio je do kraja 
1994. godine kada je započela primjena pravila W TO-a. Ta vrsta sporazuma raširenija je od 
VERs-a, a odnose se na ograničenja trgovine tekstilom, te obuhvaćaju čak 75% svjetske 
trgovine tekstilom i uključeno je više od 50 zemalja. Bilateralni su (između 2 zemlje), bili su 
vrlo rašireni i restriktivni, najprije su krenuli između SAD-a i EU-a s trgovinom sintetičkih 
materijala. Urugvajskom rundom postignuti su dobri rezultati, tj. zaključilo se da će se 
postupno smanjivati i u potpunosti ukinu- ti 31. prosinca 2004. 


Tranzicijsko razdoblje (liberalizacija) trajalo je 10 godina: pod okriljem WTO-a najprije se 
1995. 17% trgovine liberaliziralo, 1998. 18%, 2002. 18% i do 31. prosinca 2004. 49,5% tj. u 
potpunosti su ukinuti svi MFA sporazumi. Negativni efekti MFA sporazuma su: (a) 
ograničavaju trgovinu (posebno za zemlje u razvoju), (b) efekt na cijene koje rastu i pogađaju 
potrošače (rastu zbog zaštite) i (c) zbog potrebe zaobilaženja MFA aranžmana radio se 
Reexport pa su se troškovi povećali. Pozitivni efekti MFA sporazuma su: (a) povećanje 
kvalitete svojih proizvoda — WTO smatra da su zemlje u razvoju profitirale jer su morale 
povećati kvalitetu, (b) došlo je do seljenja proizvodnje u manje razvijene zemlje izvan MFA 
aranžmana i (c) tekstilna industrija nije više primarno radno intenzivna, postala je kapitalno 
intenzivna, prvenstveno zbog ulaganja u automatizaciju. 


Razvoj WTO-a nakon Urugvajske runde podrazumijeva sljedeće: 


- ministarske konferencije održane su 1996. godine u Singapuru i 1998. godine u 
Ženevi 


- 1999. godine održao se ministarski sastanak u Seattlu, sudjelovalo je 135 zemalja 
članica, teme razgovora bile su: poljoprivreda, usluge, intelektualno vlasništvo, investicije, 
konkurencija, biogenetika i elektronska trgovina; došlo je do razilaženja mišljenja SAD-a, 
EU-a i zemalja u razvoju pa se nisu potpisivali ugovori 


- 2001. godine održana je Doha Development Agenda - ministarski sastanak (142 
zemlje članice), osnovne teme pregovora bile su poljoprivreda i tekstil, TRIPS (lijekovi). 
Rezultati: 


- započinje nova runda pregovora 
- pomoć zemljama u razvoju u primjeni postojećih WTO sporazuma 


- objašnjavanje TRIPS na način da osigura članicama pravo da poduzmu potrebne 
akcije u cilju zaštite javnog zdravstva 2003. godine održan je peti ministarski sastanak u 
Cancunu bez rezultata, mišljenja su se razilazila oko potpore poljoprivredi. 2005. godine u 
Hong Kongu 149 članica WTO-a usvojilo je kompromisan sporazum o ukidanju izvoznih 
subvencija za poljoprivredu do 2013. godine bogatim zemljama, koje će siromašnima, 
posebno afričkim proizvođačima pamuka, omogućiti veći pristup na tržišta razvijenih 
zemalja. Od 2006. godine SAD je obavezan ukinuti subvencije za pamuk (ključni proizvod za 
afričke zemlje). 


Nakon svega, preostaju pitanja: 
1. Treba li i dalje ići putem liberalizacije trgovine? 
2: Je li slobodna trgovina optimalno rješenje? 


Damping — nastaje sukob između razvijenih i nerazvijenih zemalja. Anti-damping su 
necarinska ograničenja, mjere administrativnog protekcionizma, po karakteristikama najbliže. 
Antidamping mjere su mjere prvenstveno anti- dampinške carine ali i embargo, koje uvodi 
zemlja uvoznica, kada dokaže da druga zemlja izvoznica izvozi po cijenama koje su niže od 
cijena na njezinom domaćem tržištu (zemlje izvoznice). 


2 Hodgson, J. S., Herander, M. G.: International Economic Relations. Prentice hall Inter., Inc., Englewood Cliffs, NJ, 1983., 
231., Onkvisit, S., Shaw, J. J.: nav. dj., 105. 

Dampinške cijene — niže od cijena u zemlji izvoznici, tj. damping je kada domaća cijena, 
odnosno prodaja proizvoda po cijeni koja je niža od cijene zemlje izvoznice. Nije lako 
dokazati da postoji damping, jer postoje razlozi zašto poduzeća moraju prodavati po nižim 
cijenama. Damping se ne smije brkati sa situacijom kada proizvođači prodaju proizvode koji 
su jeftiniji, tj. ispod prosječne svjetske cijene, to ne znači da postoji damping (razlog može 
biti taj da je zemlja možda više produktivna pa zato ima niže cijene ili ima niže troškove 
proizvodnje...) Damping bi postojao kada bi smanjivali cijenu radne snage samo u 
industrijama koje su izvozno orijentirane. S obzirom na razloge zbog čega se provodi (tj. s 
obzirom na razloge nižih cijena), damping možemo podijeliti u nekoliko grupa: (a) damping 
izvoznih premija, (b) socijalni damping, (c) transportni damping i (d) valutni damping. 


Damping izvoznih premija — odluka države o odobravanju izvoznih premija za određene 
izvozne proizvode ili za određena izvozna tržišta. 


Socijalni damping — rezultat nižih cijena radne snage u zemlji izvoznici u konkretnoj izvoznoj 
industriji (Kina). 


Transportni damping — rezultat nižih transportnih tarifa za izvozne proizvode. 


Valutni damping — ukoliko se može dokazati, rezultat je podcijenjenosti domaće valute. 1980- 
ih i 1990-ih godina provodili su ga Azijski tigrovi — pod- cijenjena valuta rezultira nižim 
izvoznim cijenama i višim uvoznim. Putem politike tečaja može se spustiti razina cijene koja 
je niža od cijene na domaćem tržištu. Damping se pretežno provodi u zemljama netržišne 
ekonomi- je. To su najčešće visoko subvencionirana poduzeća, koja ostvaruju ekstra profit na 
domaćem tržištu i zbog tog ekstra profita mogu smanjivati cijene i izvoziti po nižim cijenama. 


Prvi sporazum o antidampingu, odnosno o sankcioniranju dampinga, donio je GATT još u 
Tokijskoj rundi (1973.—1979.). Prvi se puta raspravljao i donio kodeks ponašanja na koji 
način sankcionirati damping. Problem s Tokijskom rundom bio je u tome što su odluke bile 
obvezujuće samo za zemlje koje su to htjele prihvatiti, a ne za sve, zbog čega te odluke nisu 
imale težinu. Tek je na Urugvajskoj rundi prvi put donesen Sporazum o antidampingu koji i 
danas vrijedi i obvezujući je za sve zemlje članice. Poduzeća izvoze, WTO ne ulazi u 
poduzeće, tj. ne ulazi u to postoji li damping, ali ima pravo kontrole nad mjerama koje se 
uvode da bi se anuliralo damping. Antidampinške mjere provodi država, a WTO ih kontrolira 
i propisuje postupak kako se zemlje mogu obraniti od dampinških cijena. Koraci definirani 
antidampinškim sporazumom koje zemlje moraju provesti da bi uvele antidampinške mjere 
su: 1) zemlje moraju dokazati da postoji damping, moraju izračunati visinu dampinga, 
odnosno koliko je cijena tog proizvoda niža od cijene u državi izvoznici (razlika u cijeni), 2) 
zemlja treba dokazati da njezina industrija trpi ili će trpjeti štetu zbog dampinga. Metode 
izračunavanja dampinga: (i) usporediti izvoznu cijenu s cijenom istog proizvoda na domaćem 
tržištu, (ii) izvoznu cijenu usporediti s cijenom na nekom drugom inozemnom tržištu, (iii) 
izračunati cijenu tako da se proizvodnim troškovima dodaju svi zavisni troškovi i jedna 
normalna profitna stopa. 


Subvencije 


Osnovni ciljevi utjecaja vlade na trgovinu putem subvencija jesu zaštita domaće industrije i 
poticanje izvoza. Subvencije mogu poprimiti čitav niz međusobno vrlo različitih oblika: 
gotovina, kamatna stopa, porez na dodanu vrijednost, porez na prihod poduzeća, porez na 
promet, osiguranje, zajam za prioritetni sektor, preferencijalna rediskontna stopa, koncesija, 
proračunska subvencija, povoljan devizni tečaj itd.” Postoje i takvi oblici subvencija koji nisu 
očigledni ni upadljivi. Osim uvođenja carina, domaća se proizvodnja može povećati i uvoz 
smanjiti pomoću subvencije proizvođačima koja se daje iz proračuna i porezom na potrošnju. 
U indirektnom smislu to je protekcionistički. Uz mjere restrikcije, postoje i mjere poticanja. 
Domaće subvencije namijenjene su domaćim proizvođačima bez obzira na to proizvode 


78 Previšić, J., Ozretić Došen, Đ.: Međunarodni marketing, Masmedia, Zagreb, 1999., 141. 

(prodaju) li se za domaće ili inozemno tržište, tzv. proizvođačke subvencije. To su dozvoljene 
subvencije i ne podliježu pod ingerenciju WTO-a. 


Izvozna subvencija (premija) rabi se kao poticaj izvoznicima da izvoze više tako da im podiže 
domaću cijenu izvoznog proizvoda s obzirom na svjetsku cijenu. Subvencija podiže cijenu i 
za proizvođača i za potrošača tako da potrošači žele manje trošiti, a proizvođači proizvode 
više i izvoz raste. 


Primjena tog instrumenta ovisi o stanju državnog proračuna. Izvozne subvencije namijenjene 
su isključivo izvoznicima (pod ingerencijom su WTO-a) — instrument su međunarodne 
trgovinske politike i nisu dozvoljene osim u iznimnim slučajevima. Nisu dozvoljene jer krše 
osnovni princip WTO-a: princip nediskriminacije. Favoriziraju se jedni na štetu drugih u 
međunarodnoj razmjeni. U stvarnosti razlika između domaćih i inozemnih subvencija nije 
toliko jednoznačna, to jest transparentna jer se prožimaju. Često korišten sinonim za 
subvencije je državna pomoć (state aid), no bolji je sinonim državna intervencija. 


Subvencije su svi troškovi države koje se plaćaju iz državnog proračuna ili porezni gubici u 
slučaju poreznih olakšica, koji se koriste za plaćanje ekonomskih aktivnosti. 


1) Problematika subvencija kontroverzno je područje jer nema države koja nešto ne potiče, 
tj. svaka ima aktivnu ulogu. Nema države bez subvencija s jedne strane, a s duge strane je 
dokazano da državna intervencija stvara distorziju (odstupanje od optimalnog), pa dolazi do 
suboptimalne alokacije resursa. U suštini to se događa zato jer se jedni favoriziraju (zaštićeni 
su) na račun drugih te se tako stvara poremećaj u strukturi koji ne daje dobre rezultate. 


2) Pokazalo se tijekom godina da su puno bolje rezultate dale subvencije koje su bile 
usmjerene svima podjednako, tzv. horizontalne subvencije (mjere). Te mjere izazivaju manje 
distorzija (poremećaja) nego direktne vertikalne mjere (sektorske subvencije). horizontalne 
subvencije karakteristične su za europski model što se ocjenjuje povoljnije, osobito gle- dano 
dugoročno. 


Postoje tri grupe subvencija: (1) horizontalne subvencije, (2) vertikalne subvencije, i (3) 
regionalne subvencije. 


Prva grupa: horizontalne subvencije — namijenjene su svim poduzećima, ne samo pojedinim, 
manje su selektivne i imaju znatno manji distorzivni efekt. Usmjerene su uglavnom na 
sljedeća područja: (a) istraživanje i razvoj (R&D) — jako je važno da i država potiče i ulaže u 
R&D, a ne samo poduzeća, jer kod R&D-a postoji znatan efekt eksternalija (najviši eksterni 
efekt je kod bazičnih istraživanja jer da se ona isplate potreban je dug rok i velika ulaganja za 
koja poduzeća nisu zainteresirana, stoga država mora ulagati u poduzeća, npr. farmaceutska 
industrija), (b) ekološka zaštita — subvencije za uvoz robe — tehnološki sofisticirane opreme 
namijenjene zaštiti okoliša (bez tih subvencija poduzeća nisu stimulirane te sama ne bi 
ulagala u tu opremu, zato uskače država), (c) mala i srednja poduzeća — jer imaju velika 
ograničenja (financijska, resursna, kadrovska, ograničenja pristupa informacijama, tehnologiji 
u odnosu na velika poduzeća) — pa se državnim subvencijama ispravljaju ti nedostaci; koristi: 
zapošljavanja — dolazi do raznih pozitivnih makroekonomskih efekata, (d) zapošljavanje, 
usavršavanje, prekvalifikacija — oslobođeni od doprinosa u prvoj godini zapošljavanja, 
plaćanje prekvalifikacija i slično; koristi: smanjuje se nezaposlenost, odnosno bolje da se 
usmjeri u takve programe jer bi privreda tako našla potrebne kadrove, (e) restrukturiranje — 
prestrukturiranje poduzeća osobito kod prijelaza s netržišnog na tržišno gospodarstvo; dati 
subvencije onim poduzećima koja imaju program restrukturiranja i mogu u kraćem roku 
postati uspješni, konkurentni na tržištu i samo ako poduzeće ima tržišni potencijal, (f) pomoć 
izvozu — države daju različite pomoći organiziranju sajmova, subvencioniranje konzalting 
usluga namijenjenih izvoznicima, marketinške usluge (poticanje izvoza). 


Druga grupa: vertikalne subvencije — sektorske ili vertikalne mjere odnosno subvencije — 
selektivne, distorzivne, namijenjene određenom sektoru, one samo odgađaju neophodne 
reforme u pojedinim sektorima, dugoročno im je efekt negativan. Treća grupa: regionalne 

subvencije — regionalne subvencije su pomoći određenim regijama, u pravilu manje 
razvijenima. U EU regionalna pomoć namijenjena je onim regijama koje su 75% ili niže od 
prosjeka EU i pomoć regijama koje imaju manje od 100 000 stanovnika (depopularizirane 
regije). U hrvatskoj regionalna pomoć postoji no znatno je manja od EU. Oblici izvoznih 
subvencija legitiman su oblik, koji je dopustio WTO, a to je izvozno financiranje, gdje države 
financiraju isključivo izvoznike na način da kreditiraju pripremu proizvodnje, financiraju 
izvoz tog proizvoda (zapravo kreditiraju kupca tog proizvoda) i daju državne garancije. 
Pravilima WTO-a i prema proceduri koja je utvrđena u WTO-u, izvozne subvencije nisu 
dozvoljene. Zemlja uvoznica (pogođena zemlja) može se na neki način zaštiti od WTO 
subvencija. Postoje dva načina kako se zaštititi: (1) članica WTO-a može koristiti proceduru 
rješavanja sporova pri WTO-u nakon što dokaže da druga zemlja provodi subvencije; zemlja 
uvoznica može uvesti carinu — kompenzacijsku carinu (razliku u cijeni), ako dokaže da je 
oštećena. (2) može provesti vlastitu istragu 1 prijaviti to WTO-u, a onda uvesti dodatnu carinu 
(slično je kao i kod antidampinga — najprije mora dokazati da trpi štetu a tek zatim uvesti) — 
carina isto traje maksimalno 5 godina. Kompenzacijske se carine ipak znatno rjeđe uvode 
(ovisno o godinama). Necarinska se ograničenja danas smatraju glavnim ograničenjima. 
Okvir necarinskih ograničenja po WTO-u: najčešće se koriste necarinske barijere (tehničke 
barijere), zatim antidamping mjere i različite licence (uvozne i izvozne dozvole). Koristi od 
ukidanja necarinskih ograničenja velika su i to je osnovni cilj WTO-a. Pojedinačno zemlje 
imaju koristi od ukidanja necarinskih ograničenja te ograničenja uopće. 


80 


5. PRAVNI OKVIR MEĐUNARODNOG POSLOVANJA 


5.1. Posebna obilježja međunarodnih ugovora 


Specifičnosti obavljanja vanjskotrgovinskih transakcija, problem transfera robe, kapitala i 
sigurnosti izvršenja preuzetih obveza od stranog partnera nametnule su potrebu reguliranja 
odnosa razmjene među državama. Gotovo je nezamislivo sklapanje ugovora među partnerima 
iz raznih zemalja ko- je nisu međusobno uredile odnose i suradnju (osim onda kad se ti 
poslovi obavljaju preko partnera iz neke treće zemlje). Stoga se može reći da je uvjet 
obavljanja razmjene između dvaju partnera iz raznih zemalja postojanje reguliranih odnosa 
medu državama kojima pripadaju ti partneri. 


Da su međudržavni dogovori, ugovori ili sporazumi postojali i prije, svjedoče srednjovjekovni 
ugovori (oko 90 gradova hanza lige, Povelja bana Kulina o trgovini s Dubrovčanima, ugovori 
između Rima i Kartage iz. 50. god. p. Krista itd.) kojima se regulirala razmjena i uklanjale 
smetnje u među- sobnoj razmjeni. Sve do svjetske krize (1929.—1934.) ugovori među 
državama odnosili su se na trgovinu (razmjenu) i transport (plovidbu). 


Državnim intervencionizmom u međunarodnim odnosima (ograničavanja, zabrane, 
otežavanje prometa robe i usluga i druge intervencije carinskim, deviznim, 
vanjskotrgovinskim i drugim sustavima) promijenjen je i sadržaj međudržavnog reguliranja 
razmjene. 


Trgovačkim ugovorima, sporazumima, protokolima i konvencijama suvremene države nastoje 
olakšati međusobnu razmjenu, ukloniti zapreke i ograničenja te stvoriti povoljniju klimu za 
obavljanje razmjene, što razumijeva i sigurnost poslova i partnera u razmjeni. 


Temeljne odredbe međudržavnih trgovačkih ugovora, sporazuma i konvencija sadrže 
ekonomska pitanja, ekonomske transakcije, ali se tim dokumentima reguliraju i druga pitanja 
međudržavne suradnje koja ne pri- padaju u ekonomsku i vanjskotrgovinsku razmjenu. 


Pružanje pomoći i davanja u obliku materijalnih 1 financijskih sredstava, stručnih savjeta, 
suradnja u proizvodnji i na drugim osnovama, u kojima nema plaćanja, vraćanja i izravnih 
protuusluga zemlje primatelja pomoći ili davanja, također su predmet ugovora i sporazuma. 


Suvremeni bilateralni i multilateralni međunarodni trgovački ugovori, sporazumi i konvencije 
temelje se na odredbama međunarodnog prava i ugovorenih normi iz prethodno sklopljenih 
takvih ugovora, prihvaćenih na međunarodnim konvencijama. Po istim načelima 
međunarodnog prava i prakse načinjeni su i drugi dokumenti na kojima se temelje suvremeni 
međudržavni ugovori, sporazumi i konvencije, kao što su: 


- Statut Organizacije Ujedinjenih naroda 


- Preporuka Konferencije UN-a za trgovinu i razvoj (UNCTAD), održane u Ženevi 1964. 
godine (šesta runda, Kennedyeva runda) 


- Deklaracija o načelima odnosa među državama članicama Konferencije o europskoj 
sigurnosti i suradnji (KESS), helsinki 1975. i druge. 


Isprepletenost međudržavnih odnosa, raznolikost transakcija, različitost zakonskih odredaba 
pojedinih zemalja i druge specifičnosti uvjetovale su i razne vrste ugovora, različita 
tumačenja ugovornih prava i obveza i drugih pojmova. S obzirom na to, spomenuti i drugi 
dokumenti i akti međunarodnih organizacija ureduju načela i klauzule kojima se reguliraju 
odnosi i ponašanja u vanjskotrgovinskoj razmjeni. 

A. Načela i klauzule u vanjskoj trgovini 


Temeljna načela međunarodnih trgovačkih transakcija, ugovaranja i realizacije poslova, 
načina i postupaka ponašanja pojedinih partnera i njihovih zemalja određena su Preporukom 
konferencije UN-a za trgovinu i razvoj. Prema međunarodnim pravnim normama koje se 
odnose na trgovačku razmjenu, osnovna su načela međunarodne razmjene: 


- sloboda trgovanja svake zemlje s drugim zemljama i slobodno raspolaganje prirodnim i 
drugim bogatstvima 


- poštovanje suverene jednakosti država 

- razvoj slobodne vanjske trgovine 

- uzajamna korist za zemlje koje sklapaju ugovore i za poslovne partnere tih zemalja 

- reciprocitet uzajamne uvjetovanosti 

- najveća moguća povlaštenost 

- preferencijal 

- savjesnost i poštenje 

- međunarodna pomoć nerazvijenim zemljama (ekonomska, tehnička, financijska i dr.). 


Pozivanje u ugovorima o poslovnim transakcijama na bilo koje od tih načela razumijeva jasna 
i precizna prava, odgovornosti i obveze poslovnih partnera i uklanja mogućnosti različitih 
tumačenja tih pojmova. Prema odredbama međunarodnog prava u vanjskotrgovinskoj 
razmjeni i međunarodnom transportu odnosi među partnerima reguliraju se posebnim 
klauzulama koje se unose u ugovore o suradnji. Na taj se način pojednostavnjuje procedura 
sklapanja ugovora i osigurava jednako tumačenje prava i obveza svakog poslovnog partnera, 
svake ugovorne strane. U dosadašnjim međunarodnim ugovorima i sporazumima najčešće su 
se ugrađivale ove klauzule: 


(1) Incoterms, koji predstavlja skup pojmova i izraza kojima se neposredno i iscrpno 
reguliraju ekonomsko-pravni odnosi između prodavatelja (izvoznika) i kupca (uvoznika), a 
posredno se odnose i na prijevoznike, otpremnike (špeditere), luke i pristaništa, pomorske 
agente, carinske organe, poduzeća za ugovornu kontrolu kakvoće i količine robe u 
međunarodnom prometu, osiguravajuća društva i druge. Pravila Incotermsa postaju obvezom 
ugovornih strana ako oba ugovorna partnera izrijekom ugovore njihovu primjenu. To se 
postiže tako da ugovorne strane u ugovornoj klauzuli o cijeni uz naznaku pariteta isporuke 
ugovorene robe obvezatno dodaju nastavak Incoterms 2010’, ili skraćeno Inc. 2010’. 


(2) Reciprocitet, koji podrazumijeva da zemlja koja je napravila ustupke nekoj drugoj 
zemlji od nje traži također adekvatan odgovarajući postupak. Tom se klauzulom omogućava 
uzajamno ponašanje ugovornih strana, tako što jedna ugovorna strana daje određenu 
pogodnost odnosno povlasticu, da bi od druge ugovorne strane dobila odgovarajuće 
pogodnosti. 


(3) Najveća povlaštenost podrazumijeva da će zemlja koja je sklopila ugovor i u njemu 
unijela tu klauzulu dobiti sva prava i povlastice koje su dane nekoj drugoj zemlji. Tom se 
klauzulom implicira unos u međunarodni ugovor da će svaka strana potpisnica ugovora 
(država) priznati drugoj strani potpisnici ugovora (državi) u određenim područjima uzajamna 
prava kao što su povlastice i olakšice koje je ona dala ili će dati bilo ko- joj trećoj državi. 

(4) lzjednačavanje s domaćim tvrtkama obvezuje zemlju koja je potpisala trgovinski 
ugovor u kojem je unijeta ta klauzula da pravnim i fizičkim osobama druge zemlje osigura isti 


tretman kao svojim pravnim i fizičkim osobama. Klauzula podrazumijeva izjednačavanje 
stranih subjekata s domaćim gospodarskim subjektima, tako što strani subjekt ne može imati 

lošiji pravni tretman od domaćeg gospodarskog subjekta, pri če- mu država osigurava stranim 
osobama ista prava koja imaju i domaće osobe. 


(5) Zlatna klauzula (engl. gold clauses, njem. Goldklauseln) predstavlja vrstu zaštitnih 
klauzula kojima se uključivanjem vrijednosti zlata, a koja je podložna znatno manjim 
promjenama nego vrijednosti pojedinih va- luta (novčanih jedinica), stranke osiguravaju od 
rizika promjene vrijednosti moguće ugovorene valute kao sredstva plaćanja. Najčešće 
korištena podvrsta zlatne klauzule je zlatna vrijednosna klauzula (Gold Value Clause). Takva 
klauzula sadrži naznaku cijene u jednoj valuti, s tim što je u toj valuti naznačena i cijena zlata 
u određenoj količini i čistoći na dan sklapanja ugovora. Uz to se određuje i promjena 
ugovorene cijene razmjerno promjeni cijene zlata u toj valuti uz obvezu plaćanja ta- ko 
određene cijene. Osim takve podvrste zlatnih klauzula poznate su i klauzula plaćanja u 
određenoj količini zlata i zlatna monetna klauzula, koje se međutim danas manje rabe. 


(6) Valutne klauzule (engl. currency clause, njem. Wahrungsklausel) unose se u prodajne 
ugovore kako bi se vjerovnik novčane obveze zaštitio od promjena vrijednosti novca u 
razdoblju između nastanka novčane obveze i trenutka njezina dospijeća. Tom se vrstom 
klauzula eliminira valutni rizik. 


Razumljivo je da države i njihovi poslovni partneri u međusobnim aranžmanima mogu 
postupati na razne načine i prema posebnim, specifičnim dogovorima i sporazumima. 
Međutim, kad su posrijedi ugovori među poslovnim partnerima opravdano je držati se 
prethodnih načela, a posebno klauzula, jer se u slučaju spora i arbitraže poštuju i primjenjuju 
te odredbe, bez obzira na to što nemaju snagu zakonskih akata. 


B. Vrste međunarodnih trgovačkih ugovora i sporazuma 


Ovisno o broju zemalja koje sudjeluju u pojedinim međunarodnim ugovorima ili 
sporazumima, a na osnovi klauzule na kojoj se temelje ugovori i sporazumi, postoji više vrsta 
aranžmana. Svi se ugovori i sporazumi mogu podijeliti na unilateralne, bilateralne i 
multilateralne, odnosno na ugovore s najvećom povlaštenosti, preferencijalne i reciprocitetne, 
te na međunarodne konvencije kao posebnu vrstu dogovora i sporazuma. 176 


Jednostrani (unilateralni) trgovački ugovori. Jednostranim trgovačkim ugovorima smatraju 
se davanja ili ustupanja (koncesije) jedne zemlje drugim zemljama besplatno, bez 
protunaknade ili obveze druge zemlje da daje ili vraća protuvrijednost drugoj državi, drugom 
partneru, davatelju pomoći ili poklona. Prema takvim ugovorima razvijene zemlje daju i 
pružaju pomoć nerazvijenima za gospodarski razvoj ili poslijeratnu obnovu i izgradnju po- 
slije prirodnih i drugih katastrofa, pa i u drugim neprilikama. U međunarodnim ekonomskim 
odnosima postoje i transferi novca, robe i drugih vrijednosti iz jedne zemlje u drugu zemlju, 
pri čemu ne postoji izravno plaćanje protunaknade zemlje u koju su transferirane te 
vrijednosti. Zapravo, riječ je o jednostranim plaćanjima, koja mogu biti privatna i javna, a u 
načelu ne- maju komercijalni karakter. 


Pri privatnim transferima pojedinci ili tvrtke i ustanove iz jedne zemlje šalju novac, robu, 
lijekove i druge vrijednosti rezidentima druge zemlje u obliku pomoći, poklona i drugih 
davanja pojedincima (doznake iseljenika 1 radnika zaposlenih u stranim zemljama) ili 
ustanovama (školama, bolnicama itd.). 


Javna davanja su (javni transferi) kada pojedine države ili njihova službena tijela šalju pomoć 
drugim državama, kada drugoj državi uplaćuju sredstva za plaćanje svojih diplomatsko- 
konzularnih predstavništava, vojnih snaga lociranih u stranoj zemlji, ili pak daju potpore 
nekim zemljama. U dosadašnjoj praksi unilateralnih transfera u međunarodnim odnosima 
karakteristični su razni pojavni oblici, od kojih ćemo neke ukratko opisati. 


Reparacije su ratne odštete koje, prema međunarodno priznatim obveza- ma iz ugovora o 
miru, plaćaju zemlje agresori drugim zemljama kao naknadu za materijalne štete uzrokovane 

ratom. Zemlja davatelj reparacija svoje obveze u novcu i robi podmiruje od svoje imovine ili 
dohotka. 


Ekonomska pomoć obuhvaća razne oblike potpore koje bogate i razvijene zemlje daju 
siromašnim i slabije razvijenim zemljama. 


Ekonomska se pomoć sastoji u jednostranim davanjima bez naknade i u odobravanju 
dugoročnih beskamatnih kredita ili zajmova s kamatom nižom od uobičajene tržišne. 


Dvostrani (bilateralni) trgovački ugovori. Bilateralne trgovačke ugovore sklapaju dvije 
države radi rješavanja vanjskotrgovinskih i drugih ekonomskih odnosa i transakcija. Tim se 
ugovorima uklanjaju smetnje i ograničenja u razmjeni medu tim zemljama, koja su uvedena 
intervencionističkim mjerama tih država. Postojeće intervencionisti¢ke mjere 
(vanjskotrgovinske, carinske, devizne i druge) ne primjenjuju se u cijelosti na razmjenu sa 
zemljom potpisnicom ugovora, pa se razmjena obavlja prema odredbama bilateralnog 
ugovora. Na toj su osnovi i trgovački ugovori instrumenti vanjskotrgovinske politike. Sadržaj 
je svakog ugovora specifičan, odnosi se na precizno dogovorene elemente i uglavnom je šireg 
značenja od čistih vanjskotrgovinskih transakcija. 


U dijelu vanjskotrgovinskih odnosa ugovorima se reguliraju pitanja uvoza, izvoza i tranzita, 
carinske povlastice i procedure, problemi transporta, dvostruko ili jednostruko oporezivanje, 
način plaćanja, arbitraže i druge odredbe (npr. vrijeme trajanja i sl.). Prema primijenjenoj 
klauzuli bilateralnog ugovora razlikuju se ugovori sklopljeni na načelu reciprociteta, posebnih 
povlastica, preferencijalni ugovori, i ugovori sklopljeni na načelu najveće povlaštenosti. 


Reciprocitetnim vanjskotrgovinskim ugovorima država potpisnica ugovora na načelu 
reciprociteta, obvezuje se na izvršenje ugovorom preuzetih obveza i uvjeta ako ih poštuje i 
izvršava i druga država potpisnica ugovora. Ako jedna država ne poštuje ugovorene odredbe, 
to automatski daje pravo i drugoj državi da ne izvršava svoje obveze. Zbog toga se taj oblik 
ugovaranja, klauzule ili načela i naziva dvostrano reciprocitetnim. Takve ugovore mogu 
potpisivati i treće zemlje, to su multilateralni reciprocitetni ugovori. 


Preferencijalni vanjskotrgovinski ugovori sklapaju se sa zemljama s kojima se žele ostvariti 
čvršće i intenzivnije veze, ekonomske i političke. Zemlja davatelj preferencijala daje carinske 
i druge povlastice samo nekim zemljama. Prema tim ugovorima uvoz u zemlju davatelja 
preferencijala iz zemlje na koju se odnosi preferencijal, a to je zemlja primatelj, oslobođen je 
plaćanja carina ili se carina plaća po nižim stopama od onih koje plaćaju izvoznici iz drugih 
zemalja kojima nije odobren preferencijal. To se odnosi i na druge, necarinske popuste i 
povlastice. Preferencijalni ugovori mogu biti generalni i neograničeni, za sve vrste robe i sve 
količine, ili posebni, samo za pojedine vrste robe, i kontingentirani, do količine utvrđene 
kontingentom, pa se ugovori mogu temeljiti na preferencijalnim kontingentima. Tipični su 
primjeri takvih ugovora između Engleske i članica Commonwealtha, ugovori između 
Portugala i španjolske (tzv. iberijska klauzula) i ugovori Norveške, švedske i Finske (tzv. 
nordijska klauzula). 


Ugovori s najvećom povlaštenosti (kao i preferencijalni) najčešće se odnose na carine i 
carinske olakšice ili povlastice. Države potpisnice ugovora s najvećom povlaStenosti, 
obvezuju se da će u međusobnim transakcijama, na načelu reciprociteta, jedna drugoj 
odobravati povlastice koje odobre bilo kojoj drugoj državi s kojom obavljaju razmjenu. 
Praktično, nijednoj drugoj državi neće biti dane povlastice veće od onih što ih može dobiti 
država potpisnica ugovora s klauzulom o najvećoj povlaštenosti. Povlastica koja se odobrava 
potpisnici takve vrste ugovora može biti generalna (za sve transakcije), posebna (za pojedine 
transakcije) 1 limitirana (za kontingente). 


Vanjskotrgovinski sporazumi i konvencije 


Kao i ugovori o međudržavnoj suradnji, i vanjskotrgovinski sporazumi mogu biti bilateralni i 
multilateralni, ovisno o broju zemalja potpisnica. 

Bilateralni sporazumi imaju istu funkciju i ulogu kao i bilateralni ugovori, a od 
vanjskotrgovinskih ugovora razlikuju se time što se, u načelu, sklapa- ju na kraće vrijeme i što 
se odnose na uža područja te reguliraju samo neka područja. Sporazumima se usklađuju neke 
vanjskotrgovinske transakcije, kao što su liste ili specifikacije robe koja će se uvoziti i 
izvoziti, način uvoza i izvoza te robe, način izdavanja odobrenja za izvoz i uvoz, određivanje 
kontingenata, način i uvjeti sklapanja ugovora i primjena klauzula u ugovorima, reguliranje 
kompenzacijskih aranžmana, način plaćanja i reguliranja salda po međusobnim računima, 
pitanja kreditiranja izvoza i uvoza itd. Intenzivnija i sveobuhvatnija intervencionistička 
politika suvremenih država i poremećaji u međunarodnim odnosima i razmjeni uvjetovali su 
pojavu sporazuma i njihovo kraće trajanje radi lakšeg prilagođavanja promjenama i 
uspješnijeg djelovanja intervencionističkih mjera. 


S obzirom na istu ulogu i funkciju sporazuma i ugovora, u praksi se ta dva pojma pojavljuju i 
kao sinonimi i istodobno mogu postojati. Tako se gotovo ista, ako ne i potpuno ista materija i 
isti sadržaj međudržavnog dogovora s jednom zemljom zove sporazum, a s drugom ugovor, 
što se odnosi i na multilateralne sporazume i ugovore. Suvremena međunarodna trgovačka i 
gospodarska razmjena, uza sva ograničavanja, intervencije i druge probleme 1 teškoće, vrlo je 
dinamična i neprestano se povećava. Identičnost funkcionalnih potreba i zahtjeva svih zemalja 
(iako s različitim ustrojstvom lili po- treba, različitim intenzitetom njihovim te različitim 
pozicijama i ciljevima), uvjetovala je sklapanje međusobnih aranžmana, ugovora i sporazuma, 
koje je prihvatila većina zemalja. 


Na pojavu multilateralnih ugovora i sporazuma utjecali su i Ujedinjeni na- rodi, njihove 
agencije i institucije, koje je potaknula svijest o upućenosti jednih na druge i međuzavisnosti 
jednih od drugih u međunarodnim razmjerima, širima od bilateralnih. 


Na taj način nastaju institucije i organizacije regionalnog i svjetskog karaktera, specijalizirane 
za određena područja, kao što su trgovina, carine, financije, ekonomska suradnja i druge. 
Temelj tih institucija, organizacija i zajednica čine multilateralni sporazumi ili ugovori 
između većeg broja zemalja članica, potpisnica tili ugovora ili sporazuma. Prema svom 
karakteru i sveobuhvatnosti. tj. broju zemalja, multilateralni sporazumi mogu biti regionalni 
međunarodni (kakve su regionalne ekonomske grupacije OECD, Europa 92, EFTA i dr.) i 
međunarodni, svjetski (kao što su GATT, UNCTAD, MMF i dr.). Prema specifičnosti 
područja na koje se odnose te s obzirom na predmet i sadržaj dogovaranja ili 
sporazumijevanja, razlikuju se: (i) ekonomski, za regionalne ekonomske grupacije, (ii) 
financijski, za regionalne i svjetske (MMF) financijske institucije i organizacije, (ili) 
trgovački, za regionalne i svjetske (GATT, UNCTAD i dr.) institucije i organizacije. 


Razumljivo je da se u multilateralnim sporazumima o uređenju gospodarskih odnosa tretiraju 
i financijska, trgovačka i druga pitanja i da se u multilateralnim sporazumima svjetske 
važnosti za veliki broj zemalja svijeta tretiraju i pitanja karakteristična za regionalne 
sporazume. Međutim, ista zemlja može istodobno biti članicom, potpisnicom i regionalnoga i 
svjetskoga multilateralnog sporazuma. Prihvaćanje odredaba multilateralnih sporazuma, 
ugovora i konvencija zavisi od volje i izbora pojedine zemlje jer neka zemlja svoju opciju 
temelji isključivo na vlastitim motivima, interesima i ciljevima ili očekivanjima od tih 
sporazuma. Osim međudržavnog reguliranja robne, vanjskotrgovinske i druge gospodarske 
razmjene, koja se određuje i potvrđuje trgovačkim ugovorima i sporazumima, postoje i druga 
važna područja međunarodne suradnje. 


Suradnja u pružanju tehničke, financijske i druge pomoći, zaštiti čovjekova okoliša, razvoju 
znanosti i primjeni znanstvenih dostignuća, zabrani korištenja atomske energije u 
nemiroljubive svrhe itd., također se regulira međunarodnim konvencijama. Konvencijama ili 
dogovorima reguliraju se razna zajednička pitanja i odnosi u međunarodnoj razmjeni i 
međunarodnim odnosima, ekonomskim, društvenim i političkim. Konvencija nema zakonsku 
snagu, već se očituje u volji potpisnika povelje da se ponašaju u duhu konvencije te da se 
sprečavaju i onemogućavaju drugi, na razne načine, uglavnom bez sile, da ne krše odredbe te 
konvencije. Konvencijama se ponajprije reguliraju odnosi u trgovini i plovidbi, industrijskom 

vlasništvu i prometu, a zatim i u području ekologije, zaštite okoliša (Konvencija o ozonskom 

sloju i zaštiti atmosfere) i druga aktualna pitanja opstanka i razvoja međunarodne i svjetske 
oye 27 

zajednice. 


5.2. Pravne tehnike i okviri sastavljanja međunarodnih ugovora 


Kupoprodajni ugovor najčešće se definira kao dvostrani pravni akt u koje- mu se prodavatelj 
obvezuje isporučiti ugovorenu robu ili pružiti dogovorenu uslugu dok se kupac obvezuje 
isplatiti ugovorenu cijenu na dogovoreni način i dogovorenim instrumentom plaćanja. To je i 
najčešća vrsta ugovora u međunarodnoj trgovini. Formalnopravno, kupoprodajni se ugovori 
mogu sklapati u pisanom obliku, usmeno ili čak konkludentnim činom kao zna- kom 
pristanka na danu ponudu. Mogu se sklapati u svoje ime i za svoj račun, u svoje ime a za tuđi 
račun te u tuđe ime i za tuđi račun. Kod takvih su ugovora u međunarodnoj trgovini problemi 
znatno izraženiji nego u unutarnjoj. Naime, vanjska trgovina robom i uslugama trgovina je 
između po- slovnih partnera iz različitih zemalja. 


Kolikogod je suvremeni svijet integriran i koliko god i život i poslovna praksa postaju sve 
sličniji, između pojedinih zemalja odnosno skupina zemalja još su uvijek velike razlike. One 
proizlaze iz stupnja razvijenosti, zemljopisnih i klimatskih razlika, razlika u kulturi, 
običajima, pravnim sustavima, valutama, jezicima itd. Razlike istina potiču međusobnu 
trgovinu ali je isto- dobno čine i rizičnijom, povećavaju mogućnost nesporazuma pa onda i 
izbi- janje sporova. Stoga je i problematika kupoprodajnih ugovora u međunarodnoj trgovini 
kompliciranija i kompleksnija od one iz unutarnje trgovine. 


Kako ne postoji “svjetsko” trgovačko pravo, za kupoprodajne ugovore u međunarodnoj 
trgovini u najmanju se ruku postavlja pitanje po kojem će se pravu ugovor sklopiti i tumačiti 
odnosno po kojem će se pravu rješavati eventualni sporovi, na kojemu će jeziku biti napisan 
kupoprodajni ugovor, čiji će sud rješavati sporove itd.” 

Pravo kupoprodajnoga ugovora. hrvatsko pravo, kao i većina prava drugih zemalja, priznaje 
ugovornim stranama autonomiju volje odnosno dopušta im da sporazumno izaberu pravo koje 
će se primjenjivati na dogovoreni kupoprodajni posao. U slučajevima kad se ugovorne strane 
o tome suglase, redovito se i u sam kupoprodajni ugovor unosi odredba (članak) u kojemu se 
izričito kaže koje je pravo mjerodavno za konkretni ugovor. 


Ako ugovorne strane to ne učine a dođe do nekog spora, najprije se mora odrediti mjerodavno 
pravo po kojemu će se tumačiti odredbe tog ugovora. To se mjerodavno pravo određuje 
prema tzv. kolizijskim normama međunarodnoga privatnog prava. Karakteristično je da je 
ugovor o prodaji jedini pravni posao međunarodne trgovine koji je uređen u svim nacionalnim 
pravnim sustavima a istodobno je i unificiran na međunarodnoj razini. U svim nacionalnim 
pravima on je obrađen u sustavu ugovornog prava, i to na prvom mjestu i opširnije od svih 
ostalih. Na međunarodnoj je razini ta problematika razriješena Konvencijom UN-a o 
međunarodnoj prodaji robe, poznatijom kao Bečka konvencija o prodaji robe iz 1980. 
Najkraće, Bečka konvencija o prodaji robe uređuje pitanja sklapanja ugovora o prodaji robe, 
forme ugovora, obveza prodavatelja, odgovornosti prodavatelja za nedostatke robe, obveze 
kupca, pitanja prijelaza rizika s prodavatelja na kupca te pitanja oslobođenja od odgovornosti 
za nastale štete i pitanja raskida ugovora. Bečka se konvencija o prodaji robe primjenjuje u 
slučajevima kad su ugovorne strane rezidenti različitih zemalja, kad su obje zemlje ratificirale 
Konvenciju te u slučajevima kad na njezinu primjenu upućuju kolizijske norme 
međunarodnoga trgovačkog prava. Ako je domaće pravo ugovoreno kao mjerodavno pravo ili 
na domaće pravo upućuju kolizijske norme, tada će se na pitanja sklapanja, valjanosti 
ispunjenja i prestanka ugovora primjenjivati propisi koji ureduju ugovor o prodaji u domaćem 
prometu. Domaće pravo jedne od ugovornih strana ili neke treće zemlje bit će mjerodavno 


7 Ljubić, F.: nav. dj., 501-504. 
38 Matić, B.: Međunarodno poslovanje, Sinergija, Zagreb, 2004.., 385-386. 

ako su ugovorne strane izričito isključile primjenu Bečke konvencije te ako je riječ o ugovoru 
u kojemu jedna od strana ima sjedište ili je državljanin države koja nije ratificirala 
konvenciju. Važno je znati da i u slučajevima kad je mjerodavno pravo neke treće zemlje, 
kupoprodajni ugovori moraju poštovati cijeli niz imperativnih (obvezujućih) pravnih propisa 
zemlje u kojoj se ugovor treba ispuniti. To su npr. devizni propisi, odnosno propisi o 
međunarodnim plaćanjima, carinski propisi, propisi o zaštiti zdravlja i okoliša, propisi o 
odgovornosti proizvođača i uvoznika za mane robe, propisi o zaštiti potrošača itd. Takvi 
propisi vrijede jednako i za domaća i za strana poduzeća pa je zato još važnije imati na umu 
njihov imperativni karakter i obratiti na to pozornost pri sastavljanju ugovora kad se 
preuzimaju posebni rizici i odgovornosti odnosno kad strani poslovni partner ograničava 
svoju odgovornost za ta pitanja. 


Sadržaj kupoprodajnih ugovora o izvozu i uvozu robe. S pravne točke gledišta u 
kupoprodajnom ugovoru razlikujemo bitne i nebitne elemente. Bitni element kupoprodajnog 
ugovora su ugovorne strane i predmet kupoprodaje. Ostali elementi kupoprodajnog ugovora 
kao što je cijena, paritet isporuke, način plaćanja, rok isporuke, način preuzimanja, način 
rješavanja sporo- va i drugo, pravno se tretiraju kao nebitni elementi ugovora. Iz toga nikako 
ne smijemo izvući zaključak da oni nisu važni nego samo to da je i bez njih sklopljeni ugovor 
pravovaljan. Potrebno je naglasiti da su s ekonomske točke gledišta, odnosno s točke gledišta 
poslovnih partnera, svi elementi kupoprodajnog ugovora u međunarodnoj trgovini važni za 
točnu i urednu provedbu kupoprodajnog posla. 


Dakle, s točke gledišta trgovaca može se reći da su zapravo svi elementi ugovora bitni, 
odnosno da je u ugovor važno staviti sve elemente koji su potrebni za jasno i nedvosmisleno 
određivanje svih obveza ugovornih strana. Na taj će se način i mogući nesporazumi i sporovi 
smanjiti na minimum. Zato se u praksi međunarodne trgovine rijetko i događa da ugovorne 
strane unesu u ugovor samo odredbe o predmetu kupoprodaje i odredbe o cijeni, već 
ugovaraju i sve ostale elemente kojima jasno utvrđuju međusobne ob- veze i prava. 
Uobičajeni elementi kupoprodajnog ugovora u međunarodnoj trgovini su: (a) naziv ugovornih 
strana, (b) naziv dokumenta, (c) predmet kupoprodaje, (d) količina predmeta kupoprodaje, (e) 
kvaliteta predmeta kupoprodaje, (f) način pakiranja robe i ambalaža, (g) cijena predmeta 
kupoprodaje s naznakom valute plaćanja, (h) paritet isporuke, (i) način plaćanja, (j) 
instrument plaćanja, (k) rok isporuke, (1) kvalitativno 1 kvantitativno preuzimanje robe, (m) 
garancije jamstva, (n) rješavanje sporova, (0) stupanje ugovora na snagu i (p) ostale klauzule. 


Kupoprodajni ugovori u međunarodnoj trgovini u praksi će sadržavati ponekad više, a 
ponekad i manje članaka, ovisno o vrsti robe, složenosti posla, njegovoj vrijednosti i trajanju, 
itd. Preporuka je da se ugovor nikad ne smije skraćivati na račun jasnoće i preciznosti 
njegovih odredbi. 


Forme (oblici) ugovora u poslovnoj praksi. hrvatski propisi kao i propisi većine zemalja 
određuju da se kupoprodajni ugovori u međunarodnoj trgovini sklapaju u pisanom obliku jer 
je to uvjet dobivanja izvoznih dozvola, jamstava, osiguranja financiranja posla i ostalog što 
prati uvoz i izvoz. O obliku (formi) ugovora o prodaji, stajalište je Bečke konvencije (čl. 11.) 
neformalnost tog ugovora u međunarodnoj trgovini. Drugim riječima, on se ne mora sklopiti 
ni potvrditi u pisanom obliku, niti je podvrgnut bilo kojim drugim zahtjevima u tom smislu, a 
samo postojanje ugovora može se dokazivati na bilo koji način, uključujući i svjedoke.” 
Najčešći oblici u kojima se pojavljuju kupoprodajni ugovori u vanjskotrgovinskoj praksi jesu: 


1) ponuda i prihvat ponude 
2) narudžba i potvrda narudžbe 
3) klasični kupoprodajni ugovor 


4) tipski (formularni) ugovor te 


2 Gorenc, V., Schwank, F., Slakoper, Z.: Međunarodna pravila za kupoprodaju, plaćanja i arbitraže. RRiF-plus, Zagreb, 1996., 
27-28. 

5) burzovne i aukcijske zaključnice. 


Kako bi došlo do sklapanja ugovora, jedna od budućih ugovornih stranaka mora ponuditi 
njegovo sklapanje, tj. sastaviti ponudu, a druga se mora očitovati o prihvaćanju ponude, što se 
naziva prihvatom ponude. 


Ponuda je prijedlog za sklapanje ugovora upućen određenoj osobi ili na više određenih osoba. 
Ispostavlja je prodavatelj i upućuje na kupca(e). Ona mora biti dovoljno određena i mora 
sadržavati nakanu ponuditelja da ga ob- vezuje u slučaju prihvaćanja. Ponuda je dovoljno 
određena ako je određen predmet ponude (roba ili usluga) te ako se, izričito ili prešutno, 
navodi količina i cijena odnosno elementi potrebni za njihovo utvrđivanje. 


Prihvat je izjava ili drugo ponašanje kupca iz kojeg proizlazi suglasnost s ponudom. Ako 
kupac u danom roku i u cijelosti prihvati danu ponudu, sklopljen je kupoprodajni odnos sa 
svim jasnim pravima i obvezama obiju ugovornih strana. Dakle, obvezna ponuda i prihvat te 
ponude zajedno čine kupoprodajni ugovor. 


Kupoprodajni ugovor pravovaljan je ako ima određenu formu sa svim dijelovima: uvodni dio, 
elemente kupoprodaje, zaključne odredbe i ostalo. Obično se kupoprodajni ugovor u vanjskoj 
trgovini primjenjuje pri opsežnijim poslovima isporuke investicijske opreme, izvođenja 
investicijskih radova u inozemstvu, kupoprodaje većih količina prehrambenih proizvoda, 
sirovina i slično, ali i pri kupoprodaji drugih proizvoda, posebice ako je riječ o 
vanjskotrgovinskim poslovima velike vrijednosti i specifičnim vanjskotrgovinskim poslovnim 
transakcijama.“ 


Događa se također da kupac (uvoznik) poduzima prvi korak u poslu i dobavljaču 
(prodavatelju) pošalje čvrstu narudžbu. Kad inozemni dobavljač pismeno potvrdi prihvat 
čvrste narudžbe, između njega i kupca uspostavljen je ugovorni odnos. 


Znači, čvrsta narudžba uvoznika i prihvat čvrste narudžbe prodavatelja (izvoznika) također je 
jedan od oblika kupoprodajnog ugovora odnosno uspostavljanja ugovornog odnosa koji jasno 
određuje sva prava i obveze ugovornih strana. Bitno je da ponuditelj prihvati čvrstu narudžbu 
uvoznika bez ikakvih izmjena. Prihvati li prodavatelj (ponuditelj) narudžbu uz određene 
izmjene, smatra se da je on dao tzv. protuponudu. 


U praksi se često događa da poslovni partneri razmijene upit 1 ponudu te nakon obavljenih 
trgovačkih pregovora pristupe izradi i potpisivanju kupoprodajnog ugovora sa svim 
elementima kojima se točno određuju prava i obveze svake ugovorne strane. Takvi se 
kupoprodajni ugovori u međunarodnoj trgovini rabe pri opsežnijim poslovima isporuke 
investicijske opreme, izvođenju investicijskih radova u inozemstvu te kupoprodaje većih 
količina gotovih proizvoda i sirovina. Općenito, klasični kupoprodajni ugovori se pojavljuju 
kad je riječ o VT poslovima velike vrijednosti i kad je riječ o netipičnim VT poslovnim 
transakcijama. Roba široke potrošnje i standardne kvalitete na međunarodnom se tržištu često 
prodaje prema unaprijed poznatim uvjetima. Iz tih razloga, udruženja proizvođača ili trgovaca 
pojedinim artiklima (npr. tekstilom, rezanom građom i slično) izrađuju tzv. tipske 
kupoprodajne ugovore koji su zapravo tiskanice na kojima se nalaze svi bitni sadržaji 
kupoprodajnih ugovora ali i bitne odredbe važne za trgovinu upravo takvom robom. 
Kupoprodaja putem tipskih ugovora se tako svodi na zaokruživanje usuglašenih odredbi te na 
upisivanje dogovorene količine 1 cijene robe. Tak- ve ugovore istodobno potpisuju i kupac i 
prodavatelj čime se kupoprodajni posao još više ubrzava i pojednostavnjuje što je posebno 
važno kad se radi o robi koja ima velik broj inozemnih kupaca. 


Burzovne zaključnice također su svojevrsni formularni ugovori na kojima su unaprijed 
otisnuti svi uvjeti prodaje određene robe koja se prodaje na toj burzi a koji su precizno 
određeni statutom dotične burze. Uz to, burzovne zaključnice glase i na točno određenu 
količinu robe. 


*° Prema: Andrijanić, I.: Poslovanje u vanjskoj trgovini, 154-156. 

Svaka burzovna zaključnica glasi na točno određenu minimalnu količinu robe koja se na toj 
burzi prodaje. Manju količinu nije moguće kupiti, a onaj tko želi veću količinu robe kupuje 
odgovarajući broj ugovora (zaključnica). Jedino što takvim ugovorima nedostaje je cijena 
kupoprodaje pa se ugovaranje posla svodi na dogovor o cijeni, a sklapanje ugovora na upis 
do- govorene cijene u zaključnicu i njezino potpisivanje. 


Sklapanje ugovora. Općenito, ugovor je sklopljen kad su se stranke sporazumjele o njegovim 
bitnim sastojcima. Trenutak sklapanja ugovora, tj. trenutak od kojeg se računa da je ugovor 
sklopljen, važan je jer je u tom trenutku nastao ugovor, nastale su međusobne obveze stranaka 
i započeli su teći razni rokovi utanačeni ugovorom. Zbog toga je taj trenutak potrebno 
precizno utvrditi. Za određivanje datuma sklapanja ugovora važno je razlikovati je li ugovor 
sklopljen među nazočnima ili među nenazočnima. Između nazočnih stranaka ugovor se 
smatra sklopljenim u trenutku kad ponuđena strana prihvati ponudu ponuditelja za sklapanje 
ugovora. Između nenazočnih, prihvat ponude i potvrda narudžbe stvaraju pravne učinke od 
trenutka kad ta izjava o suglasnosti stigne ponuditelju. Prihvat ponude i potvrda narudžbe bit 
će bez učinka ako izjava o suglasnosti ne stigne ponuditelju u roku koji je on odredio. 


Ispunjenje ugovora. Ispunjenje ugovora podrazumijeva da obje ugovorne strane, uredno i u 
A í ` x 31 
predviđenim rokovima, ispune sve ugovorom preuzete obveze. 


Osnovne obveze prodavatelja su isporučiti robu i predati dokumente koji se odnose na robu te 
prenijeti vlasništvo i snositi odgovornost za eventualne nedostatke na robi. 


Osnovne obveze kupca su platiti ugovorenu cijenu i primiti isporuku. 


Isporuka robe najčešće se definira kao stavljanje robe na raspolaganje kupcu na dogovorenom 
u mjestu i u dogovoreno vrijeme. Ona se sastoji od različitih radnji kojima je krajnji cilj 
kupcu omogućiti raspolaganje robom. 


Mjesto isporuke ugovorne strane mogu odrediti preciznim opisom zgrade, mjesta ili prostora 
odnosno korištenjem neke odredbe Incotermsa u kojima je uvijek precizno određeno mjesto 
isporuke (npr. tvornica proizvođača robe, paluba određenog broda u određenoj luci itd.). Ako 
mjesto isporuke ni- je određeno, primjenjuju se odredbe Bečke konvencije koje predviđaju 
mjesto isporuke s obzirom na vrstu prodaje. 


Krajnji rok isporuke (svejedno robe ili dokumenata) može se odrediti bilo preciznim 
navođenjem datuma bilo navođenjem broja dana, mjeseci ili tjedana od trenutka sklapanja 
ugovora ili od nekoga drugog trenutka (npr. od pribavljanja uvozne dozvole). Ako u ugovoru 
nije određen rok isporuke, smatra se da je to razuman rok nakon sklapanja ugovora. Obveza je 
prodavatelja isporučiti robu u skladu s ugovornim odredbama o količini, kvaliteti i vrsti 
pakiranja. Prema odredbama Bečke konvencije (čl. 35.), roba ima materijalne nedostatke ako: 


(a) nije prikladna za namjenu za koju se roba iste vrste uobičajeno upotrebljava 


(b) nije prikladna za osobitu namjenu koja je izričito ili prešutno stavljena na znanje 
prodavatelju u vrijeme sklapanja ugovora 


(c) nije one kvalitete kakva je predočena prodavatelju uzorkom ili modelom i 
(d) nije pakirana ili zaštićena na način uobičajen za takvu robu. 


Rizici koji mogu pogoditi robu koja je predmet transakcije, a čije vlasništvo treba prenijeti s 
prodavatelja na kupca, neizbježni su pratitelji procesa ispunjenja ugovora. Općenito vrijedi: 
ako je za uništenje ili štetu kriv jedan od suugovaratelja, on snosi i sve posljedice. Pravo 
pitanje odgovornosti na- staje zapravo kad je roba uništena ili oštećena bez krivnje nekog od 
suugovaratelja. Time se zapravo postavlja ključno pitanje, a to je pitanje trenutka prijelaza 
rizika s jednog poslovnog partnera na drugog. 


Mjerodavni propisi država i Bečka konvencija ne bave se definicijom rizika već samo 
određuju kad i pod kojim uvjetima rizik prelazi s prodavatelja na kupca. Drugim riječima, 


3! Mlikotin-Tomić, D.: Pravo međunarodne trgovine. školska knjiga, Zagreb, 1999. 

tako daju odgovore na pitanje tko snosi ekonomske posljedice gubitka ili oštećenja ako se to 
dogodi slučajno, dakle bez krivnje prodavatelja ili kupca a u razdoblju od sklapanja ugovora 
do njego- va ispunjenja. U poslovnoj praksi Bečka konvencija ipak ne zadovoljava sve 
potrebe trgovaca vezane za tu problematiku. 


Za iste svrhe trgovcima na raspolaganju stoje i pravila Incotermsa koja precizno i u potpunosti 
uređuju sva pitanja prijelaza rizika i raspoređivanja troškova. Tako se u praksi sva pitanja 
ispunjenja ugovora, rizika i troškova mogu riješiti jednostavnim ugovaranjem odgovarajuće 
klauzule Incotermsa. Koja će to klauzula biti ovisi o financijskoj situaciji ugovornih strana, 
vrsti prijevoza, vrsti i količini robe, pregovaračkoj snazi ugovornih strana itd. 


Isplata cijene je osnovna obveza kupca. Isplata se treba obaviti u dogovorenom iznosu, u 
dogovorenoj valuti i uz korištenje dogovorenog instrumenta plaćanja. Pri tome se moraju 
poštovati i svi imperativni devizni propisi koji tretiraju problematiku inozemnih plaćanja. Ako 
cijena u ugovoru nije ni izričito ni prešutno određena te ako u njemu ne postoje ni odredbe na 
osnovi kojih bi se ona mogla utvrditi, smatra se da su ugovorne strane prešutno pristale na 
prosječnu cijenu koja se za takvu robu dobivala u trenutku sklapanja ugovora. U slučaju da 
ugovorom nije određeno ni mjesto plaćanja, kupac je dužan cijenu platiti u sjedištu 
prodavatelja. Kad se prodaja obavlja predajom dokumenata, mjesto plaćanja je mjesto predaje 
dokumenata. 


Preuzimanje isporuke također je kupčeva obveza. Sastoji se od dvaju dijelova: 
(1) obavljanje svih radnji koje prodavatelju omogućuju isporuku, a potom kupcu i 
(2) preuzimanje robe. 


Da bi ostvario prava koja proizlaze iz ugovora, kupac mora i pregledati robu u što je moguće 
kraćem roku. U slučaju da postoje neki nedostaci, on prodavatelju treba u razumnom roku od 
trenutka njihova otkrića poslati obavijest u kojoj objašnjava narav nedostatka. Zastarni rok za 
isticanje pri- govora je dvije godine od dana stvarne predaje robe kupcu ako nisu ugovoreni 
dulji garantni rokovi. 


Rješavanje sporova iz kupoprodajnih ugovora u međunarodnoj trgovini moguće je 
sporazumom ugovornih strana, arbitražom ili na sudu. Trgovci nastoje izbjeći rješavanje 
sporova na sudovima koji su spori, skupi i vrlo formalni. Ako se spor ne može prevladati 
sporazumno, skloniji su koristiti se trgovačkom arbitražom. Kako bi to bilo jasno, najbolje je 
to napisati u posebnom članku u kupoprodajnom ugovoru. Arbitraža je privatni, tj. nedržavni 
sustav rješavanja sporova. Dvije su osnovne vrste arbitraža: 


(1) institucionalne i 
(2) ad hoc arbitraže. 


Institucionalne arbitraže, po pravilu, djeluju pri nacionalnim gospodarskim komorama, 
međunarodnim tijelima ili stručnim udruženjima. Ad hoc arbitraže razlikuju se od 
institucionalnih po tome što se konstituiraju za rješavanje određenog spora i nakon donošenja 
odluke prestaju postojati. Arbitražni postupak je strogo privatan. Detalji postupka i arbitražne 
odluke ne objavljuju se, osim uz pristanak stranaka. 


Osim stranaka, nijedna druga osoba nije ovlaštena sudjelovati u postupku. U postupku mogu 
sudjelovati samo stranke arbitražnog sporazuma, njihovi zastupnici, svjedoci i imenovani 
stručnjaci. Nijedna druga osoba ne može sudjelovati kao stranka u postupku. Treba 
napomenuti također da stranke imaju znatan stupanj kontrole nad načinom provedbe arbitraže. 


32 Isto. 

6. POSLOVNA ETIKA U MEĐUNARODNOM POSLOVANJU 


Poslovna etika primjena je etičkih načela u poslovnim odnosima i aktivnostima. Mnoga 
poduzeća imaju u pisanom obliku formalne etičke kodove koji pomažu menadžerima i 
ostalim zaposlenima u poduzeću da svoje ponašanje usklade s kodovima i načelima poslovne 
etike. Nepridržavanje usvojenih načela poslovne etike može poteći od pojedinca, skupine ili 
svih zaposlenih u jednom poduzeću. Za takva se poduzeća obično kaže da provode 
"gangstersko poslovanje". 

Poslovni moral predstavlja skup moralnih načela koja određuju ponašanje sudionika 
poslovnog komuniciranja, odnosno nepisana pravila ponašanja koja mora poštovati 
svaki poslovni čovjek. Čak i pri rješavanju sudskih sporova sudovi se, redovito, također 
rukovode načelima poslovnog morala, koja često dopunjuju pravne norme i služe sudskoj 
praksi kao izvor tumačenja pri određivanju sadržaja pravnih normi. Pravila poslovnog 
morala zahtijevaju korektne, dobre, dobronamjerne, poštene i slične odnose i 
izvršavanje svih obveza svakog poslovnog čovjeka navrijeme i točno onako kako je 
dogovoreno odnosno ugovoreno. 

Uz trgovački moral poslovni je moral temeljni čimbenik stvaranja ugleda i poslovnog 
boniteta poduzeća na domaćem i međunarodnom tržištu. Nepridržavanje načela 
poslovnog morala bilo od pojedinaca ili skupine zaposlenih u poduzeću povlači za sobom 
gubitak poslovnog boniteta, izbjegavanje sklapanja poslova domaćih i stranih ljudi s takvim 
poduzećem, rušenje ugleda poduzeća na domaćem i stranom tržištu, ali i rušenje poslovnog 
ugleda zemlje iz koje takvo poduzeće potječe. 

Poslovni i trgovački moral ogleda se osobito u zaštiti vlastitih interesa i interesa zajednice, u 
brižljivom postupanju s vlastitom imovinom i imovinom poslovnih partnera, pridržavanju 
domaćih zakonskih i drugih propisa u trgovačkom poslovanju, uvažavanju 1 pridržavanju 
zakonskih i drugih propisa u vanjskotrgovinskom poslovanju zemlje inozemnoga poslovnog 
partnera, rješavanju svih mogućih teškoća s domaćim i inozemnim poslovnim partnerima u 
dobroj vjeri i namjeri, te stvaranju potpunog povjerenja kod poslovnog partnera. 

Poslovni i trgovački moral krši onaj pojedinac, odnosno gospodarski subjekt, koji 
nedopuštenim radnjama ostvaruje poslove, ne izvršava ugovorne obveze, nesolidno i 
nemarno posluje, provodi nelojalnu konkurenciju, nanosi štetu poslovnom partneru, 
društvenoj zajednici i ugledu svoje zemlje. 

Najčešće kršenje načela poslovne etike i poslovnog ili trgovačkog morala vodi pojedinca ili 
poduzeće u gospodarski kriminalitet, čije su posljedice za počinitelja ne samo u kaznenim 
mjerama već i u trajnom gubitku ugleda na tržištu, moralnog srozavanja i osude društva. 


Poslovna etika i poslovni moral izgrađivali su se usporedno s razvojem društva i društvenih 
odnosa, i to kao skup pravila društva i društvene klase o sadržaju i načinu poštivanja 
međusobnih odnosa u poslovanju i obavljanju trgovačke djelatnosti. 

Povjerenje je osnova dobrih odnosa i uspjeha u trgovačkom poslovanju. Ono u velikoj mjeri 
olakšava, pojednostavljuje i time pojeftinjuje usluge trgovine u cjelini, čini je ekonomičnijom, 
a time i društveno korisnijom gospodarskom djelatnošću. Povjerenje je kapital koji donosi 
visoku stopu mnogobrojnih koristi. 

Povjerenje se stječe na djelu, u praksi, dugotrajnim, sustavnim i temeljitim radom, posebice u 
svezi s točnim izvršavanjem ugovornih obveza. 

Dakle, bit je poslovne etike i poslovnog, odnosno trgovačkog morala u korektnom 
pridržavanju i izvršavanju svih obveza propisanih ili prihvaćenih temeljem odluke 
mjerodavnih organa državne vlasti, ustanova i institucija, međunarodnih konvencija ili 
uredno sklopljenih ugovora, uz uvažavanje uobičajenih načela dobrih poslovnih običaja. 

Brižno postupanje dobrog gospodarstvenika u zaštiti svojih interesa i interesa svoje zemlje, uz 
korištenje dopuštenih sredstava, znači i obvezu brižnog postupanja s vlastitom imovinom, ali i 
imovinom poslovnog partnera. 


lako se etičnost i moralnost u izvršenju poslovnih obveza bilo koje kategorije ocjenjuje s dva 
stajališta: u odnosu na partnere u inozemstvu i u odnosu na partnere na domaćem 
tržištu, tu, u osnovi, ne treba postojati nikakva razlika. U odnosu na domaće partnere, bit 
poslovnog i trgovačkog morala svodi se na odnose u izvršavanju ugovornih obveza, usvojenih 
odluka i dogovora i zakonske dopustivosti sredstava 1 metoda u međusobnoj konkurentskoj 
utakmici. Prema inozemnim partnerima problem je u točnom pridržavanju preuzetih obveza 
i primjeni međunarodno usvojenih uzanci, pravila i postupaka. Radi zaštite ugovornih strana u 
međunarodnoj se poslovnoj praksi primjenjuju odgovarajuće sankcije po odluci arbitražnog 
suda, i to za partnera koji se ne pridržava ugovornih obveza, najčešće onda kada nastanu 
određene štete za ugroženoga poslovnog partnera u sporu. 


Ljudski postupci ocjenjuju se kao dobri ili loši, moralni ili nemoralni, ovisno o utvrđenim i 
prihvaćenim etičkim načelima u nekom društvu. Skup pravila ponašanja koja vrijede u 
obavljanju poslovnih aktivnosti zove se poslovna etika. Poslovna etika posebice dolazi do 
izražaja pri komuniciranju i vođenju poslovnih razgovora i pregovora. Različite kulture imaju 
različita pravila poslovne etike, a nije neobično da postoje razlike u poslovnoj etici unutar 
jedne te iste kulture, ovisno o poslovnim partnerima s kojima se surađuje. 


Poslovna etika primjena je etičkih načela u poslovnim odnosima i aktivnostima.” Mnoga 
poduzeća imaju u pisanom obliku formalne etičke kodove koji pomažu menadžerima i ostalim 
zaposlenima u poduzeću da svoje ponašanje usklade s kodovima i načelima poslovne etike. 


Poslovni moral predstavlja skup moralnih načela koja određuju ponašanje sudionika 
poslovnog komuniciranja, odnosno nepisana pravila ponašanja koja mora poštovati svaki 
poslovni čovjek. Pravila poslovnog morala zahtijevaju korektne, dobre, dobronamjerne, 
poštene i slične odnose i izvršavanje svih obveza svakog poslovnog čovjeka navrijeme i točno 
onako kako je dogovoreno odnosno ugovoreno. 


Uz trgovački moral, poslovni je moral temeljni čimbenik stvaranja ugleda i poslovnog 
boniteta poduzeća na domaćem i međunarodnom tržištu. Nepridržavanje načela poslovnog 
morala bilo od pojedinaca ili skupine zaposlenih u poduzeću povlači za sobom gubitak 
poslovnog boniteta, izbjegavanje sklapanja poslova domaćih i stranih ljudi s takvim 
poduzećem, rušenje ugleda poduzeća na domaćem i stranom tržištu, ali i rušenje poslovnog 
ugleda zemlje iz koje takvo poduzeće potječe.“ 


Poslovni i trgovački moral ogleda se osobito u zaštiti vlastitih interesa i interesa zajednice, u 
brižljivom postupanju s vlastitom imovinom i imovinom poslovnih partnera, pridržavanju 
domaćih zakonskih i drugih propisa u trgovačkom poslovanju, uvažavanju i pridržavanju 
zakonskih i drugih propisa u vanjskotrgovinskom poslovanju zemlje inozemnoga poslovnog 
partnera, rješavanju svih mogućih teškoća s domaćim i inozemnim poslovnim partnerima u 
dobroj vjeri i namjeri, te stvaranju potpunog povjerenja kod poslovnog partnera. 


Posebice je važno istaknuti da neuvažavanje dobrih poslovnih običaja, odnosno kršenja 
poslovne etike te poslovnog i trgovačkog morala može imati nesagledive negativne posljedice 
po prekršitelja, koji gubi povjerenje, ugled i bonitet u poslovnom svijetu, i to ne samo kod 
poslovnog partnera kojem je na taj način nanio štetu nego i kod drugih postojećih i 
potencijalnih partnera, koji na vrlo jednostavan način mogu dobiti podatke o njegovu 
bonitetu, a bonitetna informacija, osim njegova financijskog stanja (kreditne sposobnosti), 
sadrži i podatke o pouzdanosti, poslovnosti, načinu izvršavanja njegovih obveza prema 
partnerima, ugledu što ga uživa na domaćem i međunarodnom tržištu te općenito u 
poslovnom svijetu i slično. 


33 Andrijanić, I.: Vanjska trgovina : kako trgovati s inozemstvom, 116-119. 


34 Isto. 

Elementi poslovne etike neposredno utječu na uspjeh poslovnog pohvata. Brojni su pokušaji 
završili neuspješno jer se važnim aspektima poslovnog protokola nije poklanjala 
odgovarajuća pozornost. Kultura utječe na poslovnu etiku u cijelosti. Međutim, utjecaj je 
posebice izražen u sljedećim aspektima koje bi sudionici u međunarodnom poslovanju trebali 
svakako upoznati prije započinjanja bilo kakvog poslovnog odnosa:** 


- Pozdravljanje i ljubaznost. Pozdravljanje se može realizirati na različite načine. 
Postoje zemlje u kojima su poslovni ljudi neformalni i otvoreni, odnosno takve gdje je 
formalnost nužna i uključuje obavezno tituliranje osoba. U nekim zemljama stisak ruke 
predstavlja uobičajeni način pozdravljanja, u drugima se zazire od bilo kakvog fizičkog 
kontakta. 


- Darivanje. Čin darivanja određen je kulturnim normama. Ima zemalja u kojima 
postoje specifična pravila kojima se određuju legalnost i sadržaj poklona koji se daju/primaju 
u poslovnim odnosima. Također, postoje zemlje odnosno kulture gdje se velikodušni pokloni 
očekuju i/ili smatraju obaveznim. 


Poslovno odlučivanje. U zemljama koje karakterizira otvorenost i veća usmjerenost 
na sam posao nego na poslovni odnos, posao se može dogovoriti i zaključiti već prilikom 
prvog susreta. Nasuprot tome, postoje zemlje u kojima je pravilo da konačnoj poslovnoj 
odluci prethodi dugotrajan proces (nekoliko mjeseci, pa čak i godina) osobnog upoznavanja i 
postizanja koncenzusa na svim hijerarhijskim razinama. 


- Položaj žene. U poslovnom svijetu razlikuju se zemlje u kojima su žena i muškarac 
ravnopravni, zemlje u kojima je žena nepoželjna na upravljačkim funkcijama, zemlje u 
kojima žena ne može obavljati upravljačke funkcije i zemlje u kojima uopće nije moguće 
zaposliti žene. 


- Poslovni sastanci. Formalni poslovni sastanak, organiziran prema protokolu koji 
uključuje, između ostalog, prethodno slanje programa rada i popisa članova delegacija, u 
nekim zemljama ima odlučnu ulogu u zaključivanju međunarodnog posla. Suprotno, ima 
zemalja u kojima su poslovni sastanci veoma neformalni i s učestalim prekidima. Pravila 
poslovne etike razlikuju se od kulture do kulture i u pogledu točnosti 


dolaska na sastanke. Termini i rokovi imaju odlučno značenje i kad ste ih prihvatili, od vas se 
očekuje da ih ispunite. 


- Odijevanje. Primjerenost u odijevanju može znatno utjecati na uspješno okončanje 
međunarodnih poslova. Ovisno o kulturi, primjerenom se može smatrati odjeća od ležerne, 
gotovo sportske, do potpuno formalne. Poželjno je odjenuti se tako da se osoba osjeća 
ugodno, ali nije rijetkost da je uobičajeni način odijevanja potrebno modificirati radi 
usklađivanja s protokolom i običajima inozemnog okruženja. 


Prije započinjanja poslovnih odnosa s partnerima iz inozemstva preporučljivo je analizirati 
vlastita znanja o kulturi i poslovnoj etici okruženja iz kojeg dolazi inozemni partner te 
obilježja vlastite kulture i poslovne etike koja mogu eventualno iritirati partnera ili negativno 
utjecati na konačni uspjeh posla. U tom smislu valja naglasiti nekoliko glavnih specifičnosti 
koje se ne bi smjele zanemariti u poslovanju s partnerima iz deset različitih zemalja. Pravila u 
svezi darivanja u određenim dijelovima svijeta impliciraju postulat: “Nije važan poklon, već 
način na koji se daje i prima". Poklanjanje u inozemstvu, ako se želi učiniti na pravilan način, 
zahtijeva mnogo pažnje. 


Istaknut ćemo ovdje nekoliko primjera: 


- Japan: ne otvarajte poklon ispred japanskog partnera osim ako niste zatraženi, i ne 
očekujte da Japanac otvori vaš poklon. Izbjegavajte vrpce i mašne kao dijelove omota 
poklona. Mašne kakve mi poznajemo Japanci smatraju neatraktivnima, a boje vrpci mogu 


35 Prema: J. Previšić i Ð. Ozretić-Došen, nav. dj., 292. 

imali različita značenja. Ne darujte poklone sa slikom, crtežom, prikazom lisice ili jazavca. 
Lisica je simbol plodnosti, jazavac lukavstva. 


- Europa: izbjegavajte crvene ruže i bijelo cvijeće, parne brojeve i broj 13. Ne 
zamatajte cvijeće u papir. Ne trošite previše na poklone, može se pomisliti da želite 
podmićivati. 

- Arapski svijet: nikada ne poklanjajte pri prvom susretu — može se interpretirati kao 
mito. Ne dozvolite da izgleda kao da tražite priliku da poklon uručite kada ste nasamo s 
partnerom. To ostavlja loš dojam, osim ako dobro poznajete osobu kojoj poklanjate. 
Poklanjajte u nazočnosti drugih, u manje osobnom odnosu. 


- Latinska Amerika: nikada ne poklanjajte dok niste uspostavili osobni odnos, osim ako 
poklanjate da biste izrazili zahvalnost na gostoljubivosti. Poklon se treba uručiti tijekom 
društvenih susreta, nikako tijekom obavljanja posla. Izbjegavajte crnu i grimiznu 
(tamnoljubičastu) boju: obje su povezane s korizmom i žalosti u katoličkoj crkvi. 


Kina: poklanjanje nikada ne činite službenim — ni javno ni privatno. Pokloni se 
trebaju uručiti osobno, osim u slučaju zajedničkih svečanih, ceremonijalnih poklona koji se 
uručuju na banketima. 


Problemi vezani uz etiku u međunarodnom poslovanju postoje od trenutka pojave 
međunarodnog poslovanja. Neprekidna, ubrzana internacionalizacija i globalizacija, kao 
osnovna obilježja suvremenog tržišnog poslovanja, često svjedoče o brojnim pojavama 
neetičnog poslovanja. 


Koje su poslovne odluke etične i moralne, a koje to nisu? Općenito, koncept etike i poslovnog 
morala polazi od definicije dobrog i lošeg. U međunarodnom poslovanju u određivanju 
etičnosti ili neetičnosti poslovne odluke međunarodno poduzeće primjenjuje neke univerzalne 
kriterije. Ono će se ponašati moralno i etično ako uvažava sljedeće: 


- djelatnost i akcije poduzeća ne smiju naškoditi ljudima niti ih razočarati 
- poduzeće ne smije sakriti i ne obznaniti važne informacije vezane uz proizvod 
- poduzeće se ne smije baviti protuzakonitim aktivnostima 


- poduzeće ne smije davati lažna obećanja. Nažalost praksa pokazuje da se spomenuti 
kriteriji često ne poštuju i da međunarodna poduzeća u želji za maksimalizacijom profita 
nerijetko nanose štetu potrošačima, zaposlenima i okolini. Takvi postupci i odluke uglavnom 
se opravdavaju činjenicama da se radilo u najboljoj namjeri, imajući u vidu interese poduzeća, 
da se smatralo kako poduzeto nikada neće dospjeti u javnost i štoviše, da se očekivalo kako će 
međunarodno poduzeće u takvim nakanama i akcijama zaštititi one koji su u njima 
sudjelovali. Neetične odluke i ponašanja mogu rezultirati kratkoročnim koristima za 
poduzeće. Međutim, dugoročne su posljedice negativne — otkriće o neetičnom poslovanju 
dovodi do narušavanja i gubitka ugleda poduzeća, gubitka povjerenja kupaca i potrošača, 
prekida odnosa s poslovnim partnerima itd., odnosno može uzrokovati prestanak poslovanja i 
likvidaciju poduzeća. Učinci poslovnih odluka i akcija poduzeća prelaze granice unutarnjeg te 
utječu na veliki broj ljudi i pojava u vanjskom okruženju međunarodnih poduzeća. Ukoliko je 
djelovanje takvo da na bilo koji način može naškoditi ljudima, ozlijediti ih i dovesti u 
opasnost koja nadilazi mogućnosti njihove samostalne kontrole, poduzeće se nalazi pred 
etičkim problemom. Temeljno obilježje većine etičkih problema jest njihova složenost. Uz 
svaki etički problem vežu se alternativne mogućnosti rješavanja, široke, često nesagledive 
posljedice, nepredviđeni događaji i osobne implikacije. Etički problemi s kojima se 


exv [vre 


sljedeći.” 


© Akhter, S. h.: Global Marketing Management. Prentice hall, Englewood Cliffs, New Jer- sey, 1989., 159. 
37 Hosmer, L. T.: The Ethics of Management. Irwin, homewood, II, 1987., 17-22. 

Propagandne poruke. Istina u promociji, posebice u aktivnostima ekonomske propagande 
složenog je karaktera, a uključuje i emocionalne komponente. Propagandne poruke nerijetko 
su oblikovane tako da pretjeruju u hvaljenju proizvoda ili ističu svojstva koja proizvod uopće 
nema tj. obmanjuju potrošače ili ne iznose bitne činjenice. 


S druge strane, poruka koja se pojavljuje u medijima poznatima po nepouzdanosti, i koja 
uključuje bombastične i pretjerane tvrdnje bit će neistinita, samim time neetična i u svakom 
slučaju dugoročno neuspješna. Uspjeh leži između dviju krajnosti, a svaki puta se poduzeće 
iznova nalazi pred dvojbom gdje se i kako postaviti između njih. Neetično ponašanje 
međunarodnog poduzeća u odnosu na promotivne aktivnosti općenito, a posebice u 
ekonomskoj propagandi nepopravljivo ugrožava povjerenje potrošača. 


Unaprjeđenje prodaje. Besplatni uzorci proizvoda i popusti na cijenu učestale su tehnike 
kojima međunarodna poduzeća nastoje privući kupce i potrošače. Razni oblici unaprjeđenja 
prodaje javljaju se i u uslužnom sektoru. 


Cijene. Diskriminacija potrošača putem cijena također je jedan od mogućih etičkih problema. 
Cijena, čak i kada je određena isključivo prema ekonomskim elementima troškova i potražnje, 
može imati štetne posljedice za neke potrošače ili korisnike usluga. 


Radni uvjeti. Mnogi zaposlenici, najčešće tvornički i fizički radnici, obavljaju poslove u 
neprimjerenim uvjetima. Izloženost previsokim ili preniskim temperaturama, vlaga, buka, 
loše osvjetljenje, nepostojanje ventilacije, otrovni plinovi i udisanje raznoraznih prašina i 
kemikalija, itd., nerijetko se mogu pronaći na većini radnih mjesta. Iako većina zemalja ima 
državne, regionalne i lokalne propise o sigurnosti na radu i minimalnim uvjetima koji moraju 
biti zadovoljeni, realna situacija daleko je od idealne. Čak i najrazvijenija gospodarstva u 
svijetu ne oskudijevaju poduzećima čiji radni uvjeti ne udovoljavaju propisanima. 


Obilježja proizvoda i usluga za potrošače. Promjene u kvaliteti (smanjenje kvalitete) i rizici 
koji postoje u primjeni proizvoda, često ostaju nepoznati potrošačima, zbog propusta 
međunarodnog poduzeća da potrošače na primjeren način informira o funkcijama, 
vrijednostima i ostalim obilježjima proizvoda. 


Brojni su, i nažalost, svakodnevni primjeri u kojima pojedina međunarodna poduzeća moraju 
povlačiti već prodane proizvode u korištenju zbog naknadno utvrđenih tvorničkih pogrešaka. 
štoviše, to se događa i s proizvodima poput zrakoplova i automobila koji su namijenjeni 
prijevozu ljudi i kojima je osnovno obilježje sigurnost korištenja. 


Poduzeća bi trebala imati etičke standarde ponašanja koji će bez obzira na pritisak 
konkurencije ili druge čimbenike koji mogu negativno utjecati na poziciju poduzeća na tržištu 
i siliti ga na inferiorniji proizvod radi smanjenja troškova poslovanja uvijek polaziti od načela 
sigurnosti proizvoda i njegove neškodljivosti za potrošača. 


Diskriminacija u zapošljavanju. U mnogim zemljama, pa i međunarodnim poduzećima, i 
danas je vrlo naglašena diskriminacija u zapošljavanju. Izražava se najviše u odnosu na: spol, 
dob, rasu, vjeru, status nerezidenta, narodnosti, itd. Poseban problem u zapošljavanju 
predstavlja diskriminacija u napredovanju na hijerarhijskoj ljestvici upravljanja i rukovođenja. 
Odnosi se na ista obilježja kao kod zapošljavanja. Navedene skupine mogu se uposliti, ali 
nemaju iste šanse kao ostali uposlenici da napreduju i postižu viši status u poduzeću. 


Otpuštanje zaposlenih kao protumjera pooštrenim uvjetima poslovanja postalo je dosta 
učestala pojava, posebice u velikim međunarodnim poduzećima. Reduciranje broja zaposlenih 
se provodi s ciljem poboljšanja efikasnosti (primamo smanjenja troškova) i uglavnom daje 
pozitivne rezultate za poduzeće. Međutim, posljedice koje osjećaju otpušteni nisu samo 
ekonomske i socijalne prirode, već vrlo često izazivaju mnoge somatske promjene u osoba 
koje su takvom postupku izvrgnute, lako nužne, odluke o otpuštanju viška zaposlenih, trebale 
bi se donositi s više etike i uvažavanja ljudskog faktora. 


Zagađivanje okoliša. lako su ispuštanje i odlaganje otrovnih i opasnih nusproizvoda 
regulirani zakonima, nisu rijetka međunarodna poduzeća koja nažalost ilegalno ispuštaju i na 

zabranjena mjesta odlažu opasne tvari, tekućine i plinove te tako zagađuju okolinu. Posebice 
u međunarodnom poslovanju, manje razvijene i zemlje u razvoju često postaju odlagališta 
otpadnih, otrovnih i opasnih tvari čije je pravo podrijetlo obično dobro prikriveno, upravo 
zbog svijesti i znanja odlagatelja da su takve aktivnosti ilegalne. Posljednjih godina ubrzan je 
trend premještanja tzv. prljavih i nepoželjnih industrija (kemijska industrija, industrija 
duhana) u zemlje u razvoju, ali i prljavog i nepoželjnog otpada (nuklearni otpad, kemijski 
otpad). Visokorazvijene zemlje posljednjih su nekoliko godina iz ekoloških i strateških 
razloga smanjile iskorištavanje vlastitih sirovinskih resursa (šume i rudna bogatstva) i 
intenzivnije počele koristiti te resurse u zemljama u razvoju. Danas se u mnogim zemljama 
određene skupine ljudi protive naglom širenju cestovnih mreža (autocesta) i nekih turističkih 
sadržaja namijenjenih masovnom turizmu. Očito je da će u budućnosti očuvanje prirode biti 
jedan od primarnih ciljeva u većini zemalja, što će znatno utjecati kako na proizvode i usluge 
i njihova obilježja, tako i na način i vrstu potrošnje. 


Podmićivanje. Općenito, podmićivanje se u cijelom svijetu osuđuje kao neetičan čin. Čak i u 
zemljama za koje se zna da u njima podmićivanje čini dio poslovne prakse, sve je više ljudi 
koji ga ne odobravaju. Svaki oblik davanja koji se provodi s ciljem da se utječe na nečiju 
poslovnu odluku, smatra se neprimjerenim i predstavlja etički problem. Svi sustavi etike 
polaze od potrebe jednakosti i smatraju podmićivanje vrijednim osude. Ipak, nije rijetkost da 
se u ime međunarodnog poduzeća nude novac, darovi ili neke specijalne usluge kako bi se 
ostvario određeni cilj poslovanja. Otkrivanje i javno obznanjivanje takvih postupaka dovodi 
do gubitka povjerenja potrošača i narušavanja ugleda međunarodnog poduzeća. Podmićivanje 
je najčešće povezano s državnim nabavkama od međunarodnih poduzeća, davanjem koncesija 
lokalnih vlasti za iskorištavanje određenih resursa ili dobivanjem krupnih poslova na 
međunarodnim i/ili lokalnim natječajima. Budući da odluke u ime lokalnih vlasti donose 
državni dužnosnici, to su česte pojave, ali rjeđe i osude tih osoba za podmićivanje. 


U razmatranjima poslovne etike ne smije se zaboraviti na pojavu podmićivanja u poslovnim 
odnosima. Stoga, nameće se potreba isticanja osnovnih vrsta podmićivanja. 


- Plaćanja u svrhu pospješivanja rješavanja problema. Isplata male svote novca u 
gotovini ili davanje poklona javnim djelatnicima nižeg ranga radi bržeg razrješenja otpreme, 
pregleda dokumentacije ili nekog drugog rutinskog posla u obavljanju transakcija. 


- Posrednička provizija. Posredovanje u pregovorima radi pospješivanja kupoprodaje 
na neuobičajeni način, isplaćuje se izvanredna provizija koja nije proporcionalna uslugama 
koje posrednici obavljaju. Posrednici često zahtijevaju da im se dio ili cijeli iznos provizije 
položi na račun u banci u nekoj trećoj zemlji. 


Politički nameti. Nameti poprimaju političku formu kada krše lokalne zakone i 
običaje Tu spadaju i druga plaćanja, koja nisu ilegalna, ali su izvršena s namjerom 
ostvarivanja direktnih ili indirektnih koristi. 


- Gotovinske isplate. Gotovinske isplate daju se važnim osobama, a iz sredstava 
namijenjenih za podmićivanje ili nekih drugih i to obično u nekoj trećoj zemlji. Razlozi za 
gotovinske isplate mogu bili raznovrsni: radi dobivanja porezne olakšice, zaključivanja 
ugovora ili preferencijalnog tretmana u odnosu prema konkurenciji. 


Odluke stručnjaka o etičkim aspektima poslovanja osnivaju se na znanjima, iskustvu i 
osobnoj pronicljivosti. Međunarodno poduzeće čije aktivnosti ne počivaju na etičkim 
zasadima, bez sumnje je glavni krivac i mora snositi punu odgovornost za svoje postupke. 
Udio u krivnji za neetičko ponašanje poduzeća imaju tijela i djelatnici vladinih institucija čiji 
je zadatak praćenje odvijanja marketinških i općenito poslovnih aktivnosti na tržištu. 

Međunarodno poduzeće se izlaže etičkom riziku? kada: 

- daje prednost kratkoročnim financijskim dobicima u odnosu na dugoročnu korist 

- zanemaruje ili krši interne ili profesionalne etičke kodekse 

- traži jednostavna rješenja za etičke probleme i zadovoljava se trenutačnim stanjem 


- ne želi problemu pristupiti s etičkog aspekta ukoliko takav pristup zahtijeva 
financijske izdatke radi donošenja prave odluke 


stvara unutrašnju atmosferu koja destimulira etično i potiče neetično ponašanje 
- etičke probleme upućuje pravnom odjelu 
- promatra etiku isključivo kao element odnosa s javnošću 


- ponašanje poduzeća prema zaposlenima nije temeljno na istim principima kao i 
ponašanje poduzeća prema kupcima/potrošačima 


- uvodi nelojalne standarde poslovanja 

- nema stav, politiku niti proceduru koje se odnose na tretiranje etičkih problema 
- nema internog mehanizma koji bi upućivao na alarmantnu situaciju 

- nema izgrađen sustav komuniciranja unutar organizacije 


- pokazuje razumijevanje i brigu isključivo za potrebe i zahtjeve dioničara ili vlasnika 
udjela u poduzeću 


- potiče zaposlene na napuštanje vlastitih etičkih vrijednosti i stavova. 


Etičko ponašanje u međunarodnom poduzeću može se poticati putem jedinstvene politike i 
standarda u poslovanju. Formalni, pisani oblik pravila i standarda ponašanja zove se etički 
kodeks. 


Takvim se dokumentom definiraju moralno prihvatljiva pravila ponašanja za sve zaposlene i 
određuju kazne za njihovo eventualno kršenje. Osim sustava i strukture vrijednosti 
organizacije, izraženih u etičkome kodeksu poduzeća (a koji su u funkciji poticanja i 
nagrađivanja željenog ponašanja zaposlenih), moralne vrijednosti pojedinca također imaju 
veoma važnu ulogu. 


Međunarodno poduzeće treba izbjegavati zapošljavanje osoba sklonih neetičnom ponašanju, 
odnosno mora ustrajati na njihovom udaljavanju. Uz moralne vrijednosti pojedinca i sadržaj 
etičkog kodeksa poduzeća, ponašanje uprave također je od ključne važnosti. Uprava treba 
ustrajati na institucionalizaciji etičkih pravila ponašanja na svim razinama, a svojom etičkom 
sviješću i ponašanjem služiti kao primjer svim zaposlenima. U cilju razvoja i poticanja 
etičnog ponašanja mogu se izraditi i razne upute kojima se interno određuje etička struktura 
odluka. 


One pomažu osobama koje odlučuju tako da im omogućuju spoznaju o zastupljenosti 
pretpostavki u njihovim odlukama. Vrijednost liste dolazi do izražaja u situacijama 
nesigurnosti u odlučivanju. 


Jedna takva lista jest i ona čiji je autor Schermerhorn. Lista se sastoji od sljedećih sedam 
koraka: (1) prepoznati dvojbu i razjasniti je, (2) prikupiti sve činjenice, (3) nabrojati sve 
opcije, (4) testirati svaku opciju traženjem odgovora na pitanja: je li legalno, je li u redu, je li 
korisno, (5) odlučiti, (6) dodatno provjeriti odluku odgovaranjem na pitanja: kako bih se 
osjećao da moja obitelj sazna za ovo, kako bih se osjećao da se moja odluka pojavi u 
dnevnom tisku, (7) poduzeti akciju. 


*8 Cooke, R. A.: Danger Signs of Unethical Behavior: how to Determine If Your Firm Is at Ethical Risk. Journal of Business 
Ethics, 10, 1991., 249-253. Citirano prema Akhter; S. h., nav. dj., 161. 

Uključivanje etike u poslovanje međunarodnog poduzeća nipošto ne podrazumijeva 
zanemarivanje poduzetničkih motiva i odricanje od stjecanja dobiti. Baš obrnuto, 
zanemarivanje etičkih aspekata, posebice u današnjim uvjetima konkurentske borbe na 
svjetskom tržištu, ugrožava pozicije poduzeća, njegov dugoročni opstanak, rast i razvoj. 


Međunarodno poduzeće koje riskira igrajući se povjerenjem potrošača, dobavljača i dioničara 
ili vlasnika udjela, naposljetku snosi najveće negativne posljedice. 


Bit je poslovne etike i poslovnog, odnosno trgovačkog morala u korektnom pridržavanju i 
izvršavanju svih obveza propisanih ili prihvaćenih temeljem odluke mjerodavnih organa 
državne vlasti, ustanova i institucija, međunarodnih konvencija ili uredno sklopljenih 
ugovora, uz uvažavanje uobičajenih načela dobrih poslovnih običaja. 


Brižno postupanje dobrog gospodarstvenika u zaštiti svojih interesa i interesa svoje zemlje, uz 
korištenje dopuštenih sredstava, znači i obvezu brižnog postupanja s vlastitom imovinom, ali i 
imovinom poslovnog partnera. 

7. OBLICI TRGOVANJA I VRSTE SPECIJALIZIRANIH 
TRŽIŠTA ROBE I USLUGA U MEĐUNARODNOM 
POSLOVANJU 


Oblici trgovanja s inozemstvom su različiti i prilagođavaju se svakoj konkretnoj poslovnoj 
situaciji. Tako će, primjerice, pri planiranju izvoza neke robe na neko strano tržište domaći 
izvoznik razmisliti što mu je povoljnije i što može dati bolje poslovne efekte — izvoziti robu 
uvoznicima s tog tržišta koji rade po komisionom nalogu nekog drugog korisnika te robe, ili 
svoju robu prodavati preko odabranog zastupnika ili distributera na tom tržištu, organizirati 
vlastitu vanjskotrgovinsku mrežu na stranom tržištu i preko nje prodavati robu na tom tržištu 
itd. 


Ipak, osnovni oblici trgovanja s inozemstvom jesu izravno trgovanje (u svoje ime i za svoj 
račun) i posredničko trgovanje (u svoje ime ali za račun nalogodavca ili u tuđe ime i za tuđi 
račun). 


7.1. Izravan i neizravan nastup na inozemnom tržištu 


Pod osnovnim oblicima vanjske trgovine odnosno oblicima nastupa na inozemnom tržištu 
podrazumijevamo izravnu i posrednu trgovinu odnosno izravan i posredan izvoz, izravan 
i posredan uvoz i tranzitnu trgovinu. 


Osnovni čimbenici koji utječu na izbor oblika vanjskotrgovinskog poslovanja s inozemstvom 
Lac 11:39 
jesu: 


- visina raspoloživoga kapitala nositelja vanjskotrgovinskog posla, 


- visina transportnih i drugih troškova od proizvođača do krajnjeg potrošača u 
inozemstvu, 


- zaštita vlastitih interesa proizvođača na stranom tržištu, poglavito njegova prisutnost na 
stranom tržištu za koje je proizvođač zainteresiran. 

Tome se mogu pribrojiti i neki drugi čimbenici koji utječu na odluku o obliku nastupa 
proizvođača na inozemnom tržištu (bilo da izvozi svoje proizvode ili da uvozi određene 
proizvode za vlastite potrebe), na primjer: 

- poznavanje inozemnog tržišta, 

- raspoložive poslovne veze na inozemnom tržištu, 

- reference i ugled vlastitog poduzeća na inozemnom tržištu, 


- složenost proizvoda ili usluge kojom se trguje, 


- mogućnost organiziranja kvalitetne trgovačke mreže u inozemstvu s pratećim 
skladištima i servisima i sl., 


- procjena isplativosti izravnoga ili neizravnog nastupa na inozemnom tržištu (visina 
provizije vanjskotrgovinskog posrednika u odnosu na troškove obavljanja 
vanjskotrgovinskog prometa u vlastitoj režiji) i dr. 


Neposredno ili neizravno uključivanje u vanjskotrgovinsku razmjenu ovisi o tome je li 
proizvođač, koji želi plasirati svoju robu na inozemno tržište ili uvesti robu iz inozemstva za 
vlastite potrebe, neposredan nositelj vanjskotrgovinskog posla izvoza ili uvoza, odnosno 


° A. Katunarić, Vanjska trgovina - principi i praksa, Zagreb, 1983., str. 54-57. 

obavlja li taj proizvođač sve osnovne radnje u vanjskotrgovinskoj poslovnoj transakciji, ili taj 
izvoz i/ili uvoz povjerava specijaliziranom vanjskotrgovinskom poduzeću, koje samostalno 
obavlja sve poslovne transakcije i potpuno ostvaruje sve vanjskotrgovinske odnose s 
inozemnim poslovnim partnerima. 


7.1.1 Neizravan (posredan) nastup na inozemnom tržištu 


Pri posrednom nastupu na inozemnom tržištu, odnosno neizravnom izvozu i uvozu robe, 
domaći se proizvođač odnosno trgovac uključuje u strano tržište putem specijaliziranih 
vanjskotrgovinskih poduzeća, koja su najčešće locirana u zemlji u koju se roba izvozi. 
Proizvođač robe nije izravan - direktan izvoznik odnosno uvoznik robe, već svoje proizvode 
prodaje ili predaje vanjskotrgovinskom posredniku (specijaliziranom vanjskotrgovinskom 
poduzeću), koji obavlja sve radnje u svezi s ostvarenjem vanjskotrgovinskog posla. 
Posredničko - specijalizirano vanjskotrgovinsko poduzeće, kao nositelj vanjskotrgovinskog 
posla, obavlja pritom niz radnji kao što su: istraživanje inozemnog tržišta, organizacija 
ekonomske promidžbe, pregovaranje s inozemnim poslovnim partnerima, rješavanje svih 
poslovnih i administrativnih problema koji se javljaju tijekom realizacije vanjskotrgovinskog 
posla, uključujući i veliki broj usluga koje prate izvršenje izvoza, uvoza ili nekog drugog 
vanjskotrgovinskog posla od trenutka sklapanja kupoprodajnog ugovora do konačne 
realizacije izvoza odnosno uvoza. 

Neizravan nastup na inozemnom tržištu ima i prednosti i nedostatke. 

Prednosti neizravnog nastupa na inozemnom tržištu jesu:“" 

- Proizvođač robe prodaje svoje proizvode specijaliziranom vanjskotrgovinskom 
poduzeću koje preuzima sve rizike i probleme prodaje ili kupnje robe na inozemnom 
tržištu. Ovim se načinom izvoza i uvoza robe proizvođač oslobađa svih briga za 
organizaciju interne i vanjske službe vanjske trgovine, odnosno organizacije izvozno- 
uvoznog odjela u vlastitom poduzeću i pratećih - vanjskih organizacijskih jedinica na 
stranom tržištu, što mu omogućuje da svojoj proizvodnoj djelatnosti posveti veću brigu 
i da proizvodnju uskladi sa zahtjevima inozemnog tržišta ili na temelju preporuka i 
uputa što ih dobiva od specijaliziranog vanjskotrgovinskog poduzeća koje iscrpno 
istražuje i prati kretanja na inozemnom tržištu. Na taj način domaći proizvođač može 
osigurati i prednost u odnosu na ostale proizvođače istovrsne robe. 

Pri ovom načinu nastupa na inozemnom tržištu domaći proizvođač nema troškova 
obrade i istraživanja inozemnog tržišta, jer se koristi uhodanom organizacijom 
specijaliziranoga posredničkoga vanjskotrgovinskog poduzeća. 

Prodajom robe neposredno specijaliziranom vanjskotrgovinskom poduzeću (ako je riječ 
o poslovima kod kojih posredničko vanjskotrgovinsko poduzeće radi u svoje ime i za 
svoj račun), proizvođač robe isključuje iz svog poslovanja sve financijske i druge rizike 
koji prate robu u tijeku ostvarenja vanjskotrgovinskog posla od njegova početka do 
svršetka. 

Prodaja proizvedene robe brža je, a time i veći koeficijent obrtaja kapitala, što se 
neposredno odražava na uspješnost i unosnost poslovanja. 

Uključujući se u strana tržišta putem specijaliziranih vanjskotrgovinskih posredničkih 
poduzeća, proizvođač robe koristi se uhodanom, čvrstom i stabilnom pozicijom 
posredničkog poduzeća na međunarodnom tržištu, a često i njegovim kapitalom za 
financiranje i kreditiranje izvoza i uvoza robe i usluga, dakako, ako je riječ o snažnom i 
stabilnom specijaliziranom vanjskotrgovinskom poduzeću odlična boniteta. 


Nedostaci neizravnog nastupa na inozemnom tržištu mogli bi se sažeti u sljedećem: 
- Proizvođač robe ne može aktivnije sudjelovati u prodaji svoje robe na inozemnom 
tržištu i time neposredno utjecati na povećanje prodaje svoje robe u inozemstvu. 


4 Isto, str. 55. 

- Proizvođač, uglavnom, ne obrađuje sustavno inozemno tržište i ne stvara određenu 
čvrstu poziciju za prodaju svojih proizvoda. Naime, proizvođač ne može od 
vanjskotrgovinskog posrednika očekivati uvijek posebnu brigu, jer posredničko 
vanjskotrgovinsko poduzeće prodaje na inozemnom tržištu robu raznih proizvođača i 
često daje prednost jednoj ili drugoj robi odnosno proizvođaču. To, dakako, ovisi i o 
zainteresiranosti vanjskotrgovinskog posrednika za svog komitenta - proizvođača, 
kurentnosti proizvodaéeve robe na međunarodnom tržištu, visini zarade 
vanjskotrgovinskog posrednika koju ostvaruje iz poslovanja s proizvođačem i dr. 

- Proizvođač robe obično ne može predstaviti kvalitetu i prednosti svojih proizvoda i 
neposredno upozoriti kupca na sve njene odlike i prednosti te na taj način proširiti broj 
kupaca i interesenata za svoje proizvode. 


Nepostojanje neposrednog dodira sa stranim tržištima posebice se nepovoljno odražava na 
osvajanje novih tržišta i elastično usklađivanje proizvodnje sa zahtjevima kupaca na 
inozemnom tržištu. Isto tako u neposrednoj vezi sa stranim partnerima proizvođač može, u 
određenim okolnostima, ostvariti povoljnije uvjete prodaje i niže troškove vanjskotrgovinskog 
posla. 

Navedene prednosti i nedostatke neizravnog nastupa na inozemnom tržištu valja promatrati 
samo uvjetno. Naime, specijalizirano vanjskotrgovinsko poduzeće uvijek će naći svoj interes 
u povjerenim mu poslovima izvoza ili uvoza od strane proizvođača u zaradi od dobivene 
provizije ili postignute razlike u cijeni (razlika između nabavne cijene robe u zemlji i prodajne 
cijene u inozemstvu). S druge strane, proizvođač se oslobađa određenih briga i troškova 
vezanih uz vlastitu organizaciju izvoza i/ili uvoza, a vrlo često i uz neizvjesnost prodaje 
svojih proizvoda na inozemnom tržištu ili rizik da pri uvozu robe za vlastite potrebe ne 
postigne najpovoljnije moguće uvjete. Sigurno je, međutim, da se najbolji rezultati kod 
ovakvog nastupa na inozemnom tržištu postižu onda kad postoji usklađen poslovni odnos 
između proizvođača i specijalizirana vanjskotrgovinskog poduzeća i kad u poslovanju i 
planiranju vanjskotrgovinskog prometa (izvoza i uvoza) dobro surađuju i zajednički nastupaju 
na inozemnom tržištu. 


7.1.2 Izravan (direktan) nastup na inozemnom tržištu 


Vrlo oštra konkurencija na svjetskom tržištu nametnula je proizvođačima različitih dobara 
posebnu brigu za što kompletnije i djelotvornije neposredno i izravno uključivanje u prodaju 
svojih proizvoda na domaćem i stranom tržištu. 

Posebno se nametnula potreba svrhovite i elastične organizacije vanjske trgovine te 
ostvarivanja neposrednog dodira s kupcima iz inozemstva radi što bržeg i najisplativijeg 
ostvarenja izvoza vlastitih proizvoda (plasmana vlastitih proizvodnih ili neproizvodnih 
usluga). 

Izravno uključenje u vanjskotrgovinski promet osigurava proizvođaču robe velike mogućnosti 
prilagođavanja proizvodnje željama kupaca i svakodnevnoj potražnji novih, privlačnijih, 
sofisticiranijih, suvremenijih i praktičnijih proizvoda. Uz to proizvođač izravnim nastupom na 
stranom tržištu osigurava ažurne podatke o kretanju strane proizvodnje, stanju ponude i 
potražnje na tom tržištu, postizivim cijenama i drugim uvjetima kupoprodaje, trendovima, 
inovacijama i sl. 

Neposredna ili izravna prodaja na stranim tržištima, postala je aktualna pri proizvodnji i 
plasmanu proizvoda visokog stupnja obrade, složenih i sofisticiranih proizvoda za koje su 
nužne posebne upute o rukovanju, načinu uporabe, održavanju i sl., složene investicijske 
opreme, elektroničkih strojeva i uređaja, brodova i zrakoplova i drugih proizvoda 
individualne proizvodnje, koji, uglavnom, nemaju univerzalnu primjenu. Prodaja ovih 
proizvoda redovito je vezana uz pružanje posebnih usluga proizvođača robe, bilo da je riječ o 
uslugama montaže, puštanja u pogon, školovanja osoblja kupca za uporabu i održavanje 
proizvoda i sl. 


101 


Proizvođaču se kao temeljni problem nameće pitanje dobrog poznavanja inozemnih tržišta, 
uspostavljanje čvrstih i pouzdanih poslovnih veza na inozemnim tržištima, stvaranje imidža 
vlastite tvrtke na inozemnom tržištu, stvaranje povjerenja kod inozemnih poslovnih partnera i 
osiguranje dovoljnog broja stalnih tradicionalnih kupaca za svoje proizvode, na čemu domaći 
proizvođač i gradi svoju dugoročnu poslovnu politiku vezanu uz planiranje proizvodnje i 
izvoznu usmjerenost. 

Prednosti izravnog nastupa proizvođača na inozemnom tržištu mogu se, uz ostale, svesti na 
sljedeće: 


- Proizvođač sam organizira izvoz svojih proizvoda i uvoz za svoje potrebe, 
prilagođavajući organizaciju izvoza i uvoza svojim potrebama i tržištima na koja 
prodaje svoje proizvode ili s kojih uvozi raznu robu za svoje potrebe. 


- Temeljitom i studioznom obradom stranog tržišta, usmjerenom na prodaju vlastitih 
proizvoda, proizvođač može stvarno ocijeniti svoje izglede za plasman svojih 
proizvoda na tom tržištu i isplativost takvog plasmana. 


- Obavljajući sam izvoz vlastitih proizvoda, isključuje svako miješanje u prodaji od 
strane trećih osoba i ostvareni financijski rezultat ne dijeli s posrednicima. 


- Solidnim poslovanjem, kulantnim i dobrim poslovnim odnosima na inozemnom tržištu, 
proizvođač stvara stabilnu i trajnu vezu sa stranim poslovnim partnerima, dobar glas i 
čvrstu poziciju u poslovnom svijetu, što mu omogućuje slobodu odlučivanja i 
ugovaranja uvjeta trgovine i proširenja izvoza razmjerno njegovim mogućnostima. 


- Zahvaljujući unutarnjoj i vanjskoj izvozno-uvoznoj organizaciji omogućeno mu je bolje 
poznavanje stanja na inozemnom tržištu, običaja i uzanci u vanjskotrgovinskom 
poslovanju, širenja poslovnih poznanstava i sl., što mu olakšava brzo prilagođavanje 
potrebama inozemnog tržišta i svakom novonastalom stanju na tom tržištu. 


Nedostaci izravnog nastupa na inozemnom tržištu bili bi sljedeći: 


- Izravna prodaja robe na inozemnom tržištu redovito zahtijeva velike troškove za 
održavanje unutarnje vanjskotrgovinske organizacije i trgovačke mreže u inozemstvu, 
pa stoga nije prikladna za proizvođače koji raspolažu ograničenim kapitalom. 


Proizvodno poduzeće mora, u ovom slučaju, u sklopu vlastite organizacije obavljati 
cjelokupno vanjskotrgovinsko poslovanje - od istraživanja inozemnog tržišta do 
konačnog ostvarenja izvoznih ili uvoznih poslova, a to znači, kako je proizvođač 
primoran osigurati istraživanje, kreiranje poslova, tehničku pripremu i ostvarenje 
svakoga vanjskotrgovinskog posla, odnosno organizirati odgovarajući marketinški tim 
koji će pokrivati ovo područje njegove djelatnosti. Stoga mora raspolagati 
odgovarajućim stručnim osobljem koje odlično poznaje cjelokupnu problematiku 
vanjskotrgovinskog poslovanja, deviznog poslovanja, način obrade inozemnog tržišta i 
tehniku izvršenja vanjskotrgovinskih poslova. 


Ukoliko proizvodno poduzeće ne izvozi, odnosno ne uvozi kontinuirano veće količine 
Tobe, već to čini povremeno, tada troškovi vlastite organizacijske jedinice za vanjsku 
trgovinu mogu znatno povećati troškove poslovanja i dovesti u pitanje isplativost 
izvoznih odnosno uvoznih poslova što ih obavlja u vlastitoj režiji. 


Izravan nastup na inozemnom tržištu automatski znači i preuzimanje svih rizika (robnih 
i financijskih) što prate ostvarenje vanjskotrgovinskih poslova, a mjere osiguranja od 
robnih i financijskih odnosno komercijalnih i nekomercijalnih rizika mogu značajno 
opteretiti troškove poslovanja s inozemstvom. 


Izravan izvoz vlastitih proizvoda zahtijeva veće angažiranje kapitala i korištenje, 
najčešće, skupih kredita te neposredno utječe na usporavanje obrtaja financijskih 
sredstava i na unosnost poslovanja. 

Očito je da i ovaj oblik nastupa na inozemnom tržištu, kao i posredan način, imaju svoje 
prednosti i nedostatke, pa pri donošenju poslovne odluke o tome kako obavljati poslove 
vanjskotrgovinskog prometa valja pomno odvagnuti što se u kojem slučaju isplati u odnosu na 
postavljeni poslovni cilj. 


Poduzeću koje želi izravno izvoziti svoje proizvode ili uvoziti za svoje potrebe stoji na 
raspolaganju i mogućnost kombiniranja navedenih oblika nastupa na inozemnom tržištu. 
Izravan se nastup može koristiti pri izvozu glavnih proizvoda, a ostali izvoz odnosno uvoz 
može se povjeriti posredničkoj vanjskotrgovinskoj organizaciji, čime se, u određenim 
okolnostima, racionalizira ukupna vanjskotrgovinska djelatnost. 


7.2. Oblici trgovanja u međunarodnoj razmjeni — specijalizirana tržištroba 
i usluga i načini prodaje 


Razvojem međunarodne trgovine specijalizirala su se posebna tržišta i oblikovali posebni 
načini trgovanja pojedinim robama, uslugama, novcem, devizama i vrijednosnim papirima na 
svjetskom tržištu. 

Općenito se prema predmetu trgovanja odnosno kupoprodaje razlikuju: tržište robe, 
tržište usluga i tržište kapitala ili financijsko tržište (devizno tržište, tržište novca i 
vrijednosnih papira). 

Svako od tih tržišta može biti specijalizirano za pojedine vrste roba, usluga i financijskih 
poslovnih transakcija. Stoga su se, ovisno o predmetu trgovanja, razvila i posebno 
organizirana 1 specijalizirana tržišta za pojedine vrste roba ili za različite vrste roba (npr. 
mješoviti međunarodni sajmovi), proizvodnih i neproizvodnih usluga i raznih financijskih 
transakcija. Ovisno o vrsti specijaliziranih tržišta razvili su se i posebni oblici trgovanja na 
takvim tržištima, ali i posebne uzance koje se primjenjuju pri ugovaranju određenih poslova u 
međunarodnoj razmjeni (npr. pri ugovaranju izvođenju investicijskih radova, postupku 
međunarodnih licitacija i dr.). 

U poslovnim pregovorima s inozemnim partnerima koriste se različiti oblici trgovačkog 
pregovaranja i poslovnoga komuniciranja pri prodaji ili kupnji određene robe ili proizvodnih i 
neproizvodnih gospodarskih usluga. Pošto je, na bilo koji način, uspostavljena poslovna veza 
između partnera zainteresiranih za izvršenje određene vanjskotrgovinske poslovne 
transakcije, važno je odabrati pravi oblik trgovačkog pregovaranja, vezan uz pripremu posla 
(upit, ponuda, pregovaranje o cijeni, sporazumijevanje između poslovnih partnera u svezi sa 
svim komercijalno-financijskim i tehničko--tehnološkim uvjetima kupoprodaje predmetne 
robe ili usluge i sl.). 

O prvom koraku pri nastupu na inozemnom tržištu ovisit će u velikoj mjeri i konačan 

uspjeh vanjskotrgovinskog posla, koji rezultira sklapanjem kupoprodajnog ugovora, naplatom 
izvezene robe ili obavljene usluge inozemnom partneru, ali i zadovoljstvom inozemnog kupca 
primljenom robom ili obavljenom uslugom. 
Najčešći operativni oblici prodaje robe i usluga u vanjskoj trgovini jesu: licitacijska prodaja, 
prodaja na temelju uzoraka, prodaja po viđenju robe u cijelosti, prodaja robe prema 
standardnoj oznaci, prodaja robe izravnim trgovačkim pregovorima i prodaja robe 
putem Interneta. 


7.2.1. Prodaja na međunarodnim sajmovima robe i usluga 


Međunarodni sajam predstavlja oblik organiziranog tržišta, odnosno mjesto (prostor, 
organizaciju) na kojem dolazi do prostorne i vremenske koncentracije ponude i potražnje robe 
ponuđača iz cijeloga svijeta. Međunarodni sajmovi omogućuju i domaćim i inozemnim 
proizvođačima izlaganje i osobno prikazivanje njihovih proizvoda mnogim zainteresiranim 
kupcima, a kupcima upoznavanje s najnovijim stanjem i dostignućima u proizvodnji. To 

olakšava uspostavljanje poslovnih veza između prodavatelja i potencijalnih kupaca, pridonosi 
povećanju transparentnosti (preglednosti) tržišta, olakšava oblikovanje cijena i sl. 

Uobičajen je i naziv "Međunarodni sajam uzoraka", koji se određuje kao mjesto na kojem 
predstavnici poduzeća trguju prema uzorcima što ih izlažu posjetiteljima sajma radi 
razgledavanja, upoznavanja sa svojstvima proizvoda čiji je prezentant izloženi uzorak, 
demonstracije funkcioniranja proizvoda, cijene i drugih komercijalno-financijskih uvjeta 
prodaje i, ponajviše, radi sklapanja kupoprodajnih ugovora s potencijalnim kupcima. 
Prikazivanjem najnovijih tehničkih dostignuća u pojedinim područjima gospodarstva, sajmovi 
pridonose poboljšanju kvalitete i racionalizacije proizvodnje i pružanja gospodarskih usluga. 
Međunarodni sajmovi ujedno pridonose i racionalizaciji robne razmjene i smanjenju troškova 
trgovine. 

Međunarodna sajamska prodaja obavlja se, dakle, na posebno uređenom prostoru s 
objektima - paviljonima, štandovima, uređajima i drugom opremom potrebnom radi izlaganja 
različitih vrsta proizvoda, u unaprijed utvrđenom vremenu održavanja što ga određuje uprava 
sajma, s popisom izlagača i ostalim informacijama poslovnom svijetu i drugim posjetiteljima 
sajma. 

Osobitost je međunarodnog sajma u tome što se izložena roba, redovito, ne prodaje, već se 
ostvaruje neposredni susret ponuđača robe (prodavatelja) i interesenata za tu robu 
(potencijalnih kupaca). Iako se znatan dio poslovnih dogovora i ugovora obavi i za vrijeme 
održavanja međunarodnog sajma, najviše se poslova sklopi nakon završetka sajma, u 
nastavku trgovačkih pregovora. 

Na međunarodnim sajmovima ne mora biti izložena sva roba, jer se sajamska prodaja može 
obaviti i na temelju prospekata, tehničkih opisa, nacrta ili kataloga iz kojih kupac doznaje 
bitna svojstva proizvoda što ga želi kupiti, posebice ako su to standardizirani proizvodi. 
Kupoprodajni se ugovor može sklopiti i na temelju izloženih uzoraka. U tom slučaju jedan se 
uzorak predaje kupcu radi usporedbe s robom koju će mu isporučiti prodavatelj. 

Međunarodni sajmovi mogu se podijeliti na: opće (mješovite-univerzalne) međunarodne 
sajmove, specijalizirane međunarodne sajmove i međunarodne salone i izložbe. 

Na općim se međunarodnim sajmovima izlaže i nudi raznovrsna roba široke i proizvodne 
potrošnje iz svih krajeva svijeta (npr. proljetni i jesenski Međunarodni zagrebački velesajam). 
Predmet izlaganja i prodaje na specijaliziranim međunarodnim sajmovima jest skupina 
proizvoda određene gospodarske grane (npr.: elektronike, medicinske opreme, tekstila i 
tekstilnih proizvoda, kože i obuće, poljoprivrednih proizvoda i strojeva, knjiga i papira, drva i 
namještaja, vina 1 dr.). 

Na međunarodnim salonima i izložbama izlažu se pojedini proizvodi koji su zanimljivi za 
određeni krug potrošača (npr. sajam informacijske tehnologije "INFO", „Interliber“, Educa“ i 
dr. u Zagrebu, salon automobila u Parizu, izložba vina u Ljubljani i dr.). 

Međunarodni sajmovi prilika su za proizvođače-izvoznike da upoznaju veći broj 
zainteresiranih kupaca sa svojim proizvodima i da stupe s njima u izravan poslovni dodir, a za 
kupce da na jednom mjestu mogu usporediti istovrsne proizvode različitih proizvođača i 
dobiti potrebne informacije o uvjetima prodaje. To su, uglavnom, razlozi koji čine 
međunarodne sajmove i sajamsku prodaju zanimljivima i važnima u međunarodnoj razmjeni 
robe i usluga. 


7.2.2. Prodaja putem međunarodnih aukcija 


Međunarodne su aukcije organizirana i specijalizirana tržišta za aukcijsku prodaju velikih 
količina određene robe koja se prodaje onom kupcu koji za robu ponudi najvišu cijenu. 
Osnova je aukcijskog tržišta javno nadmetanje potencijalnih kupaca, koje se obavlja na 
javnim i unaprijed određenim i poznatim mjestima. 

Općenito, aukcije su poseban oblik sučeljavanja ponude i potražnje i osobit način sklapanja 
kupoprodajnih ugovora pri izboru najpovoljnijeg kupca. Po tome su aukcije slične licitacijama 

(javnim nadmetanjima), s time što su i prodavatelji i kupci prisutni javnom nadmetanju 
(licitiranju) na aukciji na kojoj se nalazi i roba kojom se trguje. 

U međunarodnoj robnoj razmjeni aukcijsko se tržište javlja početkom XVII. stoljeća, kad 
Nizozemsko istočno-indijsko trgovačko društvo organizira prvi put u Amsterdamu i 
Rotterdamu prodaju robe iz prekomorskih zemalja javnim nadmetanjem. Te su aukcije ubrzo 
postale poznate i važne za međunarodnu trgovinu čajem, kavom, duhanom, paprom i drugim 
začinima, indigom i ostalom tzv. "kolonijalnom robom". Nakon Amsterdama aukcijsko tržište 
razvija London, a kasnije i drugi gradovi u Europi i svijetu (posebice veće pomorske luke). 
Karakteristično je za aukcije (za razliku od robnih burzi), da se na njima prodaje roba čija 
kvaliteta nije ujednačena, koja ima svoju individualnu specifičnu vrijednost i koja nije 
zamjenjiva (nefungibilna roba). Stoga su predmetom aukcijske prodaje najčešće primarni 
proizvodi, kao što je sirova vuna (neprana i nečešljana), drvo i drvna građa, krzno, sirova 
koža, čaj, duhan i slični proizvodi. Osim navedene robe na aukcijskom se tržištu prodaje i 
lakopokvarljiva roba kao što su: razni prehrambeni proizvodi, voće, povrće, riba, rezano 
cvijeće ili neka druga nestandardizirana roba (nestandardizirana kava, kakao, vino, sagovi, 
životinjske dlake, kaučuk i dr.). 

Isto tako na aukcijskom se tržištu prodaje havarirana roba, tj. roba koja je bila oštećena u 
pomorskom prijevozu (havarija broda), kao i roba koju kupac odbija preuzeti jer ne odgovara 
ugovorenoj ili propisanoj kvaliteti. Prodavatelji takve robe, najčešće zbog njene 
pokvarljivosti, nemogućnosti njena držanja u skladištu, gubitaka koje bi imali ako bi takvu 
robu prodavali redovitim putovima prodaje, financijskih gubitaka što bi ih imali zbog 
propadanja robe i vremenske oskudice, primorani su da je što brže prodaju i zato se koriste 
aukcijskim prodajama. 

Osim toga, na aukcijama se prodaju i nezamjenjivi predmeti velike umjetničke ili povijesne 
vrijednosti, npr.: umjetničke slike poznatih majstora, antikviteti, numizmatički predmeti, 
rijetki predmeti kulturno-povijesnog značenja i sl. 

Predmetom aukcijske prodaje može biti i zaplijenjena roba i stvari (npr. od strane carinskih 
organa ili nekoga drugoga nadležnog organa, primjerice policije), roba koja je oduzeta 
njenom vlasniku na temelju sudske odluke (npr. na temelju sudske odluke o stečaju, redovite 
likvidacije poduzeća i sl.), roba s greškom 1 dr. 

Vrste aukcija mogu biti: stalne i povremene, sudske i izvansudske, slobodne i prisilne, aukcije 
robe u redovitoj trgovini i aukcije robe koja je predmetom neredovite trgovine. 

Stalne se aukcije održavaju redovito na nekom određenom mjestu i za određenu robu 
predstavljaju izabrani način prodaje u redovitoj trgovini takvom robom. Održavaju se u 
određeno vrijeme u sezoni pristizanja pojedinih proizvoda koji se na takvim aukcijama 
prodaju. Stalne aukcije smještene su u određenim trgovinskim središtima i imaju redovito 
svoja pravila kojima se regulira javno nadmetanje kupaca. Suvremena trgovinska središta 
važna za međunarodnu trgovinu i stalnu aukcijsku prodaju određenih vrsta roba su: 


- Sankt Petersburg (krzno, sagovi) 

- London (kaučuk, vuna, čaj, kava, indigo, krzna, voće, drvo, koža, perje i dr.) 
- Liverpool (vuna) 

- Rotterdam (kava, čaj, duhan, začini, kakao, cink, kaučuk) 
- Amsterdam (kava, čaj, duhan, začini, kaučuk) 

- Antwerpen (vuna, koža) 

- Bremen (vuna, drvo) 

- Le Havre (drvo) 

- Lisabon (ribe) 

- New York (koža, krzno, ribe) 

- Singapore (cink, kaučuk) 


105 


- Calcuta (indigo, čaj, juta) 
- Sidney (vuna) 

- Melbourne (vuna) 

- Capetown (vuna, pluto) 


- Yokohama (ribe) i dr. 

Povremene aukcije održavaju se prema potrebi, i to obično jednokratno. Razlozi 
održavanja povremenih aukcija obično su posljedica nastupa nepredviđenih ili izvanrednih 
događaja, koji prodavatelja - vlasnika robe prisiljavaju na aukcijsku prodaju svoje robe. 
Obično je riječ o prodaji havarirane robe, robe s greškom, sezonskoj ili prigodnoj rasprodaji 
robe i sl. 


Sudske i prisilne aukcije organizira neki službeni organ uprave (sud, carina, financijska 
policija, policija i sl.) na temelju provedenoga zakonskog postupka (prodaja imovine nakon 
stečaja poduzeća, prodaja zaplijenjene robe, robe za koju nije u zakonskom roku plaćena 
carina i ostale uvozne pristojbe, robe koja u zakonskom roku nije podignuta iz carinskog 
skladišta i sl.). Prisilne aukcije mogu biti provedene i iz drugih razloga (npr. prodaja 
havarirane robe, robe s greškom, lakopokvarljive robe koja nije prodana u redovitom 
trgovačkom poslu i odgađanje čije prodaje bi dovelo do njena uništenja itd.). 


Trgovačke aukcije na veliko predstavljaju prodaju velikih količina robe (sirovina, 
reprodukcijskog materijala, prehrambenih proizvoda i sl.), čiji su kupci trgovci na veliko koji 
te robe preprodaju trgovini na malo, ili veliki potrošači koji te robe izravno nabavljaju za 
svoje potrebe (npr. prerađivačka industrija). Ove aukcije obično imaju karakter stalnih aukcija 
i značajne su za međunarodnu trgovinu određenim vrstama roba. Postoje i trgovačke aukcije 
na malo, ali one imaju lokalni karakter prodaje robe trgovcima na malo. 


Organizacija i poslovanje međunarodnih aukcija uređeni su posebnim propisima 
svake zemlje u kojima takva aukcijska mjesta postoje. Aukcijska organizacija, odnosno 
aukcijsko mjesto, veletrgovačka je organizacija koja organizira i obavlja aukcijske poslove na 
temelju posebnih uvjeta i odobrenja (dozvola za rad) što ih propisuju nadležni organi u 
dotičnoj zemlji ili na temelju posebnih licenci koje se izdaju organizatorima i voditeljima 
aukcijske organizacije. Dakle, međunarodne aukcije posluju kao veletrgovačka društva, sa 
svojom upravom, objektima i drugom opremom potrebnom za urednu, redovitu i nadziranu 
aukcijsku prodaju, pri čemu se osobito vodi briga o zaštiti prodavatelja i kupaca predmeta 
aukcijskog poslovanja. 


Aukcionator ili licitator jest osoba ili organizacija koja posjeduje robu iz bilo kojeg 
naslova, koja se brine o organizaciji provedbe aukcije 1 sklapanju poslova, odnosno osoba ili 
organizacija koja priprema i organizira aukcijsku prodaju robe za račun drugih osoba putem 
javnog nadmetanja. Ako je aukcijska prodaja osnovna djelatnost nekog poduzeća (trgovačkog 
društva) i njegova isključiva specijalnost, tada je riječ o aukcijama u užem smislu. Aukcije 
mogu održavati i pojedini prodavatelji, sami ili udruženi radi ovako organizirane prodaje 
robe. U mnogim zemljama postoje posebne prostorije (dvorane) u kojima se održavaju 
aukcijska nadmetanja kao, na primjer, Mincing Lane u Londonu, De Brakke Grond u 
Amsterdamu, Het algemeen Verkooplokaal u Rotterdamu, Sojuz-Pušnina u Sankt Petersburgu 
i dr. 

Aukcijska prodaja i kupnja robe obavlja se preko aukcijskih posrednika (engl. Auction 
Broker, Selling & Buying Broker; njem. Auktions Makler, Verkaufs & Einkaufs Makler; franc. 
Courtier) ili preko prodajnih i nabavnih posrednika. 

Aukcijske organizacije mogu imati i službenog posrednika kojeg imenuje nadležni državni 
organ, gradska uprava, trgovačka komora, sud ili neke druge službene institucije. U 
Nizozemskoj postoji tzv. deurwaarder, u Belgiji huissier, u Francuskoj commisaires 
priseurs i dr. 


4 Isto, str. 73. 

Prodajni posrednici, zaposleni na aukcijama, vrsni su poznavatelji robe kojom se na aukciji 
trguje. Oni određuju uvjete preuzimanja robe na prodaju, razvrstavaju je u lotove određene 
približne kvalitete, određuju minimalne cijene od kojih počinje nadmetanje na aukciji i vode 
prodaju aukcijske robe. 

Nabavni posrednici također su vrsni poznavatelji robe kojom se na aukciji trguje, iskusni su 
poznavatelji aukcijskih običaja, uvjeta rada, načina i tehnike trgovanja, a imaju i svoje stalno 
mjesto na aukciji, pa kupci za sudjelovanje u aukcijskom poslovanju ne moraju uplaćivati 
posebni depozit aukcijskoj blagajni. 

Aukcijski posrednici, kao izvrsni stručnjaci za trgovinu određenom robom, često i izvan 
aukcije služe kao neutralni arbitri pri rješavanju eventualnih sporova između prodavatelja i 
kupca robe. 


Za svoje usluge aukcijski posrednici naplaćuju od svojih komitenata - nalogodavaca 
posredničku proviziju. 


Upoznavanje zainteresiranih kupaca s aukcijom i datumom njena održavanja obavlja se 
publiciranjem ili slanjem aukcijskih lista. Veletrgovačke aukcije šalju pretežno aukcijske 
liste što ih sastavljaju aukcionatori. Aukcijska lista sadrži: 


- naziv i mjesto održavanja aukcije, 

- datum održavanja aukcije, 

- imeili naziv onoga tko provodi aukciju, 

- opis cjelokupne količine robe koja dolazi na aukcijsku prodaju, 
- opis svake pojedinačne partije robe prema vrsti i kvaliteti, 


- naznaku mjesta gdje se roba nalazi i vrijeme u kojem se roba prije početka 
aukcijske prodaje može razgledati, 


uvjete prodaje na aukciji koji su obvezni za sve kupce i prodavatelje (da li postoji 
obveza uključivanja nabavnog, odnosno prodajnog aukcijskog posrednika, način 
utvrđivanja količine robe prema odgovarajućim mjerama za pojedinu robu, način 
uzimanja uzoraka, način davanja ponude od strane kupaca, dopuštene minimalne cijene 
od kojih počinje nadmetanje, dopuštene minimalne razlike u cijeni prigodom 
nadmetanja, uvjeti plaćanja i preuzimanja robe od strane kupca, odnosno preuzimanje 
aukcijske zaključnice, obveze prodavatelja do trenutka prodaje, odnosno isporuke robe, 
opseg i pravo reklamacije u slučaju nesklada količine s težinskom notom, odricanje 
prava prigovora na kvalitetu, pravo prodavatelja u slučaju zakašnjenja kupca pri 
plaćanju ili preuzimanju kupljene robe, obveza prodavatelja da osigura robu na 
skladištu do određenog roka njena preuzimanja, pravo odbijanja kupca, odnosno 
nedopuštanja kupcu pristupa na aukciju, traženje kaucije - depozita što ga kupac polaže 
u blagajnu aukcijske organizacije, troškovi aukcije i njihov način plaćanja, rješavanje 
sporova i sl.). 

Uvjeti prodaje na aukciji mogu biti objavljeni u posebnoj aukcijskoj listi za prodavatelje 
i posebnoj za kupce, ili su sadržani u jednoj zajedničkoj aukcijskoj listi. 


Posebno se određuju uvjeti primanja robe na aukcije, a propisuje ih aukcija prodavateljima 
koji dopremaju robu na aukciju. Tim se uvjetima vrlo precizno određuju: način preuzimanja, 
razvrstavanja, skladištenja, troškovi i obveze prodavatelja te način vraćanja robe, odnosno 
stavljanja neprodane robe na prodaju na sljedećoj aukciji (ako roba nije prodana na prvoj 
aukciji). 

Početak aukcijskog poslovanja počinje tako da prodavatelji šalju ili sami dovoze robu na 
aukcijsko ili javno skladište (obično u blizini mjesta održavanja aukcijskog sastanka). 
Aukcijski posrednici razvrstavaju robu u pojedinačne manje partije, približno slične kvalitete. 
To su tzv. aukcijski lotovi. Roba sortirana u lotove omogućuje lakšu prodaju i bolji pregled 
raspoloživih količina robe, osobito za kupce manje kupovne moći. Svaki se lot označuje 

brojem uz oznaku specifičnosti kvalitete i količine i ima posebnu tzv. težinsku notu (engl. 
Weight Note), koja označuje težinu lota ili broj komada robe u lotu. Za obavljeno 
razvrstavanje robe i njeno slaganje u lotove aukcijski posrednici naplaćuju uobičajenu 
naknadu (tzv. "lot money") u fiksnom iznosu ili u postotku od postignute prodajne cijene. 
Obično se troškovi aukcijskih posrednika, zajedno s ostalim troškovima aukcije što ih moraju 
platiti prodavatelj ili kupac, objavljuju u uvjetima prodaje na aukciji. Uvjeti prodaje mogu, 
osim troškova, imati naznačene i popuste koji se odobravaju kupcu u slučaju nastalih 
oštećenja glede količine robe. Međutim, u odnosu na kvalitetu robe koja se prodaje na aukciji, 
nema nikakvih popusta i ne dopuštaju se reklamacije, jer se smatra da je kupac prije kupnje 
imao priliku razgledati robu i utvrditi njenu kvalitetu.“ 


Ako roba koja se prodaje na aukciji nije uskladištena na mjestu prodaje, mogu se koristiti 
uzorci koji se nalaze pokraj aukcijske dvorane, ili se prije početka nadmetanja za svaki lot, pri 
otvaranju lota, izvade uzorci koji se podijele prisutnim kupcima. Aukcionator, međutim, ne 
preuzima odgovornost da će roba iz lota odgovarati predstavljenom uzorku, niti se u tom 
slučaju dopuštaju reklamacije od strane kupaca. 

Aukcijski sastanak započinje u određeni sat i na određenome mjestu ili u dvorani, uz uvjete 
prodaje i kupnje utvrđene u objavljenoj aukcijskoj listi. Voditelj aukcijskog sastanka (osoba 
ovlaštena od nadležnog organa vlasti ili osoba koju imenuje aukcijska organizacija) objavljuje 
prisutnim sudionicima aukcijskog sastanka početak rada aukcijskog mjesta i daje riječ 
aukcijskom posredniku. 


Aukcijski posrednik priopćuje prisutnim interesentima koja se partija i koja vrsta robe prodaje 
i pod kojim uvjetima. Prodaja robe na aukcijskom sastanku obavlja se uobičajenim izrazima, 
kao, na primjer: "tel-quel, "en-bloc", "roba razgledana", "roba nije razgledana", "tako kako 
stoji i leži", "roba sa svim greškama, uključujući i greške i manjkavosti glede količine" i sl. Za 
pojedine lotove izdaju se i posebni katalozi s iscrpnim opisom robe, njene kvalitete i 
podrijetla, kako bi kupci iz tih podataka mogli izvući odgovarajuće zaključke. Kod 
lakopokvarljive robe koja se prodaje na aukciji, radi orijentacije kupaca, objavljuje se i ime 
broda i vrijeme njegova prispijeća s robom u luku iskrcaja, jer prodaja takve robe počinje 
odmah nakon prispijeća broda u određenu luku.“ 

Cijene robe koja će se prodavati na aukciji mogu biti unaprijed određene kao osnovne 
(početne) cijene od kojih počinje nadmetanje. Obično se takve cijene unaprijed objavljuju u 
aukcijskim popisima ili katalozima ("raspisne cijene"). Prije početka nadmetanja na aukciji te 
cijene moraju najprije prihvatiti nazočni interesenti. Ako se to ne postigne, cijene se ne mogu 
sniziti niti se, u načelu, prodavatelj i roba mogu povući s aukcije. Roba koja se zbog 
neprihvaćanja početne cijene nije mogla prodati na prvoj aukciji, ponudit će se za prodaju na 
sljedećoj organiziranoj aukciji, ali se prodavatelj robe i aukcionator mogu i drukčije 
sporazumjeti, što ovisi o uzancama pojedine aukcije ili o uvjetima pod kojima prodavatelj 
predaje robu aukcionatoru na prodaju. 


Postoji i drugi način, kod kojeg prodavatelj ne određuje minimalnu raspisnu cijenu, već se na 
aukciji odmah počinje s nadmetanjem, odnosno s početnom cijenom što je ponude 
zainteresirani kupci. Nakon što se za pojedini lot robe postigne najviša ponuđena cijena, 
aukcionator objavljuje je li zadovoljan ponudom i prihvaća li ponuđenu cijenu. Tek kada 
aukcionator prihvati ponuđenu cijenu, prodaja se smatra zaključenom. Ako aukcionator ili 
prodavatelj ne prihvate ponuđenu najvišu cijenu, robu će povući s aukcije, s tim da na 
sljedećoj aukciji za istu robu moraju početi s nižim raspisnim cijenama u odnosu na cijenu 
postignutu na prvom aukcijskom sastanku. 

Nadmetanje na aukciji počinje kada rukovoditelj aukcijskog sastanka objavi početnu cijenu, 
a zainteresirani kupci nude "na više", s time da se pri nuđenju "na više" moraju pridržavati 
minimalne razlike od zadnje ponuđene cijene, kako je to određeno u uvjetima prodaje prema 
aukcijskoj listi te aukcije. Nakon svake ponude rukovoditelj aukcijskog sastanka objavljuje 
najvišu ponuđenu cijenu i pita nazočne nudi li tko više. Ako nitko ne ponudi višu cijenu i ako 


# Isto, str. 74. 
8 Isto, str. 74-75. 


108 


je zadnja ponuđena cijena viša od početne (s kojom se suglasio vlasnik robe), rukovoditelj 
aukcijskog sastanka proglašava ponuđača najviše cijene kupcem partije (lota) robe koja se 
licitirala, navodeći njegovo ime i postignutu cijenu ili "udaranjem čekića". Nakon toga 
zaključuje prodaju predmetne partije (lota) robe i na isti način otvara nadmetanje za sljedeću 
partiju (lot) robe. 

Budući da se i vlasnik robe i zainteresirani kupac teško snalaze na aukcijama bez posrednika, 
koji izvrsno poznaju mjesne običaje trgovanja na određenoj aukciji, upotrebu specifičnih 
izraza pri nadmetanju, tehniku odvijanja nadmetanja koje se vrlo brzo provodi i sl., dobro je 
da se koriste uslugama aukcijskih posrednika. Kupac se može koristiti svojim nabavnim 
aukcijskim posrednikom (Buying Broker, Einkaufs Makler), a prodavatelj, odnosno vlasnik 
robe prodajnim aukcijskim posrednikom (Selling Broker, Verkaufs Makler). 


Ako je za robu koja se prodaje na određenoj aukciji zainteresiran uvoznik - kupac robe iz 
inozemstva, odnosno ako je roba koja se kupuje na aukciji namijenjena izvozu, inozemni 
kupac mora uključiti i izvoznika iz zemlje u kojoj se aukcija održava. Obično je to 
komisionar. Ako posao izvoznika obavlja aukcijski posrednik (Buying Broker, Einkaufs 
Makler), aukcijska organizacija može tražiti da za njega jamči jedan mjesni trgovac poznat po 
svom bonitetu. Inozemni kupci na aukcijama, ovisno o uvjetima prodaje na pojedinim 
aukcijama, moraju kupovati robu putem aukcijskih posrednika i izvoznika-komisionara. Inače 
prodavatelj može tražiti od kupca da unaprijed položi protuvrijednost namjeravane kupnje u 
cijelosti ili djelomično, prema minimalnim raspisanim cijenama, ili da osigura posebno 
jamstvo i slično. Prodavatelj ne mora kupcu dopustiti pristup na aukciju ako ga ne poznaje ili 
ako je riječ o kupcu s kojim iz prethodnih poslova ima loše iskustvo jer nije izvršavao svoje 
obveze. 

Nakon završene aukcije, aukcijski posrednik prima od aukcionatora aukcijsku zaključnicu, 
koja sadrži najvažnije podatke o zaključenom poslu i kojom se potvrđuje obavljena 
kupoprodaja robe na aukciji. Isporuka robe obavlja se na skladištu predajom skladišnice ili 
naloga za isporuku robe njenom kupcu. 

Kupac može preuzeti robu (iz javnog skladišta, carinskog skladišta, slobodne zone ili nekog 
drugog skladišta) tek kada izvrši plaćanje, i to obično promptno. Na nekim se aukcijama, kod 
takvog načina plaćanja, odobrava i popust (kasa skonto) u visini 1% od vrijednosti kupljene 
robe. Sve do trenutka dok kupac ne izvrši plaćanje, roba je uskladištena na teret i rizik 
prodavatelja. Plaćanje "prompt" različito se vremenski utvrđuje na pojedinim aukcijama, a 
kreće se od sedam dana na više. Tako se pod promptnim plaćanjem za aukciju vune u 
Londonu uzima rok od sedam dana, a roba se, nakon toga, bez naknadnih troškova za kupca 
može podići sa skladišta najkasnije za pet dana. Kod aukcije krzna u Londonu i New Yorku 
rok plaćanja je 30 dana od dana zaključenog posla, a na aukcijama duhana u Amsterdamu 
plaćanje se može obaviti i mjenicom, koja dospijeva najduže za tri i pol mjeseca ili u gotovom 
uz 1% kasa skonta. 

Za kupce robe na aukciji važno je znati da mnoge aukcijske organizacije, pri ispostavljanju 
aukcijske zaključnice, traže od kupca polaganje depozita (otprilike 20-30% vrijednosti 
zaključnice), na temelju kojeg kupcu izdaju potvrdu težine (Weight Note), koja je sastavni 
dio skladišnice i koja se zajedno sa skladišnicom predaje skladištaru pri preuzimanju robe. 
Kod aukcija sirovina uobičajeno je davanje bonusa kupcu kao odštetu za manjkavu količinu 
robe u lotu, čije određivanje nije uvijek precizno. Bonusi se odobravaju u robi (npr. 0,5 kg za 
svakih 100 kg), ili u postotku od vrijednosti kupljene robe. 

Konačno utvrđivanje težine prodane robe obavlja se na razne načine, prema vrsti robe i prema 
uvjetima prodaje na aukcijama, a može se i posebno vagati na zahtjev i trošak kupca - nakon 
zaključenog posla. Ako se roba nalazi uskladištena u slobodnim carinskim skladištima ili u 
slobodnim lučkim zonama, odnosno pod carinskim nadzorom, a namijenjena je izvozu, kao 
konačna zaključena i preuzeta količina robe uzima se količina koju je takvo skladište 
službeno utvrdilo. Cijene se na aukciji određuju pretežito za netotežinu, pa je stoga kod robe 

koja zahtijeva posebno pakiranje tara posebno naznačena, ili se uzima prosječna tara na 
ra X : H Sopa Pee 44 
osnovi izračunanog prosjeka nekoliko koleta lotova, svežnjeva, vreća i sl. 


Na aukcijama voća i povrća, prodaje svježe ribe i sl., poznatima pod nazivom 
"nizozemske aukcije" (niz. Afslag), cijena se formira drugačije nego što je prethodno 
navedeno. Aukcionator na takvim aukcijama započinje nadmetanje nazočnih kupaca 
postavljanjem vrlo visoke početne cijene, po kojoj bi svaka prodaja bila nemoguća, spuštajući 
tako postavljenu cijenu sve do prvog prihvata, odnosno sve dok jedan od nazočnih kupaca ne 
prihvati objavljenu spuštenu cijenu i time je čitava partija robe prodana. U ovom slučaju 
kupac ostaje bez mogućnosti stvarnog nadmetanja i često plaća robu, za koju je zainteresiran, 
po višoj cijeni nego što bi je platio na običnoj aukciji, jer nikada ne zna kad će drugi kupci 
prihvatiti aukcionatorovu objavljenu cijenu. Stoga prodavatelj može za svoju robu postići 
cijene koje su često veće od prosječnih cijena te robe na tržištu. 

Označavanje ponuđenih cijena "na niže" obavlja se pomoću uređaja sličnog satu, na kojem se 
kazaljke okreću u obrnutom smjeru od kazaljki sata. 

U Njemačkoj se ovaj sustav aukcija naziva "Abschlagauktion", a u Engleskoj "Dutch 
Auction". 


U Sjedinjenim Američkim Državama tijekom aukcija za voće i povrće upotrebljava se 
specijalni uređaj za nadmetanje pod nazivom "Salevision", koji istodobno na deset mjesta 
projicira ponuđenu cijenu sa svih priključenih aukcijskih tržišta, a robu dobiva zadnji ponuđač 
10 sekundi nakon ponuđene cijene. 


7.2.3. Burze i burzovno trgovanje 


Burza je stalno i organizirano tržište na kojem se redovito trguje zamjenjivim 
(fungibilnim), odnosno tipiziranim robama prema standardnoj oznaci, uslugama, 
vrijednosnim papirima i novcem. To je i mjesto (zgrada) gdje se sastaju kupci i 
prodavatelji, koji prema posebnim pravilima i uzancama sklapaju kupoprodajne poslove. 
Način poslovanja na burzama omogućuje trgovanje robom, vrijednosnim papirima, devizama, 
novcem i uslugama iz cijeloga svijeta, pri čemu se omogućuje sklapanje velikih trgovačkih 
poslova bez prisutnosti predmeta burzovnog poslovanja, na malom prostoru i u kratkom 
vremenu (katkad se to vrijeme mjeri sekundama ili minutama). 


Prema predmetu poslovanja, burze se dijele na: 


- robne burze, na kojima se prodaje roba proizvedena u velikim količinama, 
standardizirana (ujednačene kvalitete) 1 zamjenjiva (jedna partija može se zamijeniti 
bilo kojom drugom partijom istovrsne robe); to su npr.: pšenica, kukuruz, ječam, šećer, 
kava, kakao, koža, kaučuk, pamuk, obojene kovine (bakar, olovo, nikal, cink), 
plemenite kovine (zlato, srebro, platina), dijamanti, te razne druge sirovine, 
poluproizvodi, poljoprivredni proizvodi, meso, sokovi itd., pa čak i krumpir; pri 
sklapanju kupoprodajnog ugovora roba ne mora biti na licu mjesta, već se poslovi 
sklapaju na osnovi njenog uzorka; 


burze usluga, na kojima se prodaju usluge prijevoza, osiguranja, posredovanja i dr. 
(npr. burze za osiguranje i pomorski brodski prostor, burze za kooperacije i dr.); 


novčane i devizne burze (valutne burze), na kojima se trguje stranim novcem 
(valutama) i devizama; 


efektne burze — burze vrijednosnica, na kojima se trguje vrijednosnim papirima 
(dionicama, obveznicama i dr.). 


Prema imovinsko-pravnim obilježjima burze se mogu podijeliti na: 


či Isto, str. 77. 

- službene burze, koje se nalaze pod neposrednim nadzorom državnog organa (u 
zemljama Zapadne i Srednje Europe) i 


- privatne burze, koje posluju kao privatno dioničko društvo (u anglosaksonskim 
zemljama). 


Poslovanjem burze rukovodi upravni odbor burze (Board of Managers), koji donosi pravila 
poslovanja i uzance burze. 

Cjelokupno poslovanje burze provodi se u različitim odborima ili komitetima, kao što su: 
izvršni komitet, kontrolni komitet, komitet za burzovna pravila i uzance, komitet za 
informacije i statistiku, komitet za standardizaciju i klasifikaciju robe, arbitražni komitet, 
komitet (odbor) za kotacije i dr. 

Burzovne poslovne transakcije smiju zaključivati samo članovi burze, a posredovanja u 
burzovnim poslovima redovito obavljaju burzovni posrednici - brokeri (makleri). Trgovačke 
poslove na burzi mogu obavljati i nečlanovi burze koji od burze dobiju "burzovnu kartu", ali 
samo putem burzovnih posrednika. 

Burzovni posrednici mogu od svoga komitenta dobiti različite vrste naloga, koji se, u odnosu 
na slobodu djelovanja brokera, mogu podvesti pod dvije osnovne vrste, i to: 


- tržišni nalog (Market Order), prema kojem broker obavlja kupnju ili prodaju robe po 
najpovoljnijim cijenama koje se formiraju toga trenutka na burzi, ili 


- ograničeni nalog (Limited Order), prema kojem broker obavlja kupnju ili prodaju 
samo ako može postići određenu (limitiranu) cijenu. 


Obavljeni poslovi obračunavaju se putem obračunske blagajne burze (Clearing House), 
pri kojoj svaki član burze ima svoj račun na kojem raspolaže novčanim sredstvima potrebnim 
za isplatu obavljenih dospjelih poslova. Zaključeni burzovni poslovi obračunavaju se tako da 
se isplaćuju samo razlike koje preostaju poslije kompenzacije dugovanja i potraživanja 
pojedinih članova burze. 

Na burzovnom sastanku formiraju se cijene robe ili nekoga drugog predmeta burzovnog 
poslovanja (npr. vrijednosnih papira, novca, deviza). 

O svim poslovima koji su sklopljeni na burzovnom sastanku službenik burze vodi evidenciju, 
kako bi se nakon završetka burzovnog sastanka mogle ispostaviti zaključnice i nalozi za 
burzovnu blagajnu. 

Burzovne su kotacije službena burzovna izvješća o postignutim cijenama na održanom 
burzovnom sastanku. Objavljuju se da bi se s njima upoznali svi članovi burze i svi 
potencijalni kupci i prodavatelji koji posluju na toj burzi. 

Kotacije robnih burza sadrže popis proizvoda, oznaku valute, jediničnu mjeru proizvoda i 
cijenu za pojedine proizvode ili druge predmete poslovanja burze koja je ostvarena na 
proteklom burzovnom sastanku. 

Izvješće o postignutim cijenama sadrži najnižu i najvišu cijenu koja je postignuta za 
tekuću godinu, a najčešće i cijenu koja je postignuta istog datuma protekle godine. Cijena se 
izražava u engleskim funtama (GBP - Lstg) ili SAD dolarima (USD - US$). Da bi se lakše 
pratilo kretanje cijena u određenom razdoblju, burza obično navodi i odstupanja između 
cijena postignutih na zadnjem sastanku za koje se daje izvješće i cijena postignutih na 
prethodnim sastancima. Posebno se daju izvješća za promptne poslove, a posebno za 
terminske poslove, i to samo za onu robu kojom burza posluje. 

Na osnovi burzovnih kotacija poslovni ljudi mogu kalkulirati cijenu svoje robe ili 
ocijeniti realnost cijene koju nudi inozemni dobavljač. Da bi se burzovna kotacija mogla lakše 
koristiti u poslovnom svijetu, potrebno je, uz podatke o postignutim cijenama robe, naznačiti i 
podatke o standardu robe, mjestu i roku isporuke itd. Na osnovi takvih burzovnih podataka 
izvoznici i uvoznici zaključuju poslovne transakcije s robom za koju u trenutku sklapanja 
ugovora ne mogu precizno utvrditi kolika će biti cijena u trenutku provođenja ugovora. Zbog 
toga poslovni partneri za takvu robu ugovaraju samo temeljnu cijenu, koja vrijedi na dan 
sklapanja ugovora. Konačnu cijenu određuju na dan isporuke prema cijeni koja se formira na 

određenoj burzi upravo na taj dan. Ugovorne strane mogu u tom slučaju obaviti tekuća 
plaćanja prema temeljnoj cijeni, a razlika se doda ili oduzme ovisno o tome je li konačna 
cijena viša ili niža od temeljne (tzv. "on-call poslovi"). 

Važno je, stoga, stalno pratiti burzovna izvješća ako se trguje nekom standardiziranom 
robom koja se kupuje ili prodaje po čitavom svijetu (npr. pšenica, kukuruz, ječam, šećer, 
kava, kakao, koža, kaučuk, pamuk, obojene kovine i dr.). 


Na burzama su dvije vrste posrednika: 


- brokeri (courtieri ili makleri), koji rade po nalogu nalogodavca (u načelu ne rade za 
vlastiti račun, osim u novije vrijeme, kad su brokeri također dobili pravo raditi u svoje 
ime i za svoj račun), 


- džoberi ("jobbers" u Velikoj Britaniji i SAD-u) i dileri ("dealers" u SAD-u), koji 
posluju isključivo za vlastiti račun, odnosno za račun organizacije u kojoj rade. 


Osnovni izgled (shema) burzovnog izvješća 
Cijene sa sastanka za koji 
se izvještaj objavljuje 


Predmet jer Cijene s Srednja - | % promjene 
burzovnog J prethodn Najniž | Najviš | prosječna | cijene u 
poslovanja og e e cijena odnosu na 


sastanka kotacija prethodni 


sastanak 


ŠEĆER (BCP) 
50+ rafinirani 


Trgovanje robom na burzama svojstveno je zemljama razvijene tržišne ekonomije. Robne 
burze organizirane su samo za trgovinu robom standardne kvalitete. To je tzv. "fungibilna" 
roba, koja je količinski zamjenjiva, jer je točno određene kvalitete. 


Budući da su međunarodne robne burze mjerodavne za formiranje cijena raznovrsnoj robi, 
njihove kotacije predstavljaju prosječnu svjetsku cijenu za pojedine vrste roba. 

Najpoznatije robne burze u svijetu jesu:“ 

SAD 

CHICAGO BOARD OF TRADE (CBOT, CBT) 


- kukuruz, zob, soja, sojino brašno, sojino ulje, pšenica; 


45 Prema: I. Andrijanić, Poslovanje na robnim burzama, Mikrorad, Zagreb, 1994., str. 25. 

CHICAGO MERCANTILE EXCHANGE (CME) 


- živa stoka, stoka za tov, žive svinje, neprerađena svinjska slanina, tesana drvena građa; 
CHICAGO RICE AND COTTON EXCHANGE (CRCE) 
- riža; 
COFFEE, SUGAR AND COCOA EXCHANGE, NEW YORK (CSCE) 


- kakao, kava "C", šećer br. 11 (svjetski), šećer br. 14, bijeli šećer; 
COMMODITY EXCHANGE INC, NEW YORK (COMEX) 


- aluminij, bakar, visokokvalitetni bakar, srebro, zlato; 
KANSAS CITY BOARD OF TRADE (KCBT) 


- pšenica (tvrda ozima); 
MID-AMERICA COMMODITY EXCHANGE, CHICAGO (MCE, MACE) 


- živa stoka, žive svinje, kukuruz, zob, soja, sojino brašno, pšenica (meka ozima), 
njujorško zlato, njujorško srebro, platina; 
MINNEAPOLIS GRAIN EXCHANGE (MPLS) 


- pšenica (tvrda crvena proljetna), zob; 
NEW YORK COTTON EXCHANGE (NYCTE) 


- pamuk br. 2, narančin sok; 
NEW YORK MERCANTILE EXCHANGE (NYME) 


- paladij, platina, ulje za lozenje br. 2, bezolovni benzin, sirova nafta, propan. 
EUROPA 
LONDON METAL EXCHANGE (LME) 


- aluminij, bakar (klasa 1), bakar (standardni), olovo, nikal, srebro, cink (visoka klasa), 
cink (posebno visoka klasa), kositar; 


BALTIC EXCHANGE 

- London Grain Futures Market: EZ pšenica, EZ ječam; 
- London Meat Futures Exchange: živa stoka, svinje; 

- London Potato Futures Market: krumpiri; 


- Soyabean Meal Futures Association: sojino brašno; 
INTERNATIONAL PETROLEUM EXCHANGE OF LONDON (IPE) 


- ulje za loženje br. 2, sirova nafta, nafta za gorivo, benzin; 


LONDON FUTURES AND OPTIONS EXCHANGE (FOX) sastoji se iz tri burze: London 
Cocoa Terminal Market (za kakao), United Sugar Terminal Association (za šećer) i Coffee 
Terminal Market Association Of London (za kavu) 


- kakao br. 6, kava (Robusta), šećer br. 6 (sirovi), šećer br. 5 (bijeli); 
LONDON RUBBER TERMINAL MARKET ASSOCIATION 


- kaučuk; 
THE LONDON GOLD MARKET (LGM) 


- zlato; 
THE LONDON SILVER MARKET (LSM) 


- srebro; 
PARIS FUTURES EXCHANGE 


- bijeli šećer, kakao, kava (Robusta), maslac. 

Ostale poznatije burze u svijetu: 


Kanada: THE WINNIPEG COMMODITY EXCHANGE - domaći ječam za tov, domaći 
ječam za tov iz Alberte, domaća zob za tov, raž, domaća pšenica za tov, laneno 
sjeme, sjeme repice, zlato; 

Brazil: a) SAO PAOLO COMMODITIES EXCHANGE - stoka, stoka za tov, pamuk, kava 
(Arabic), kava (Robusta), kakao, kukuruz, smrznuti pilići, soja, sojino brašno, 
sojino ulje, zlato; 

b) BOLSA MERCANTIL & DE FUTUROS - zlato, kava, brojleri, živa stoka, žive 
svinje; 

Hong Kong: HONG KONG FUTURES ECHANGE - šećer, soja, zlato; 

Malezija: KUALA LUMPUR COMMODITY EXCHANGE - sirovo palmino ulje, kaučuk, 
kakao; 

Australija: SYDNEY FUTURES ECHANGE - živa stoka, vuna, zlato; 


Japan: TOKYO COMMODITY EXCHANGE FOR INDUSTRY - zlato, srebro, platina, 
kaučuk, pamučna pređa, vunena pređa. 


Na robnim burzama postoje dvije osnovne vrste poslova: promptni i terminski, a njihov 
naziv određuje dan izvršenja sklopljenog posla. Osnovna razlika između ovih dviju vrsta 
burzovnih poslova jest u tome što se kod promptnih poslova prodaje realno postojeća roba, a 
kod terminskih to ne mora biti. Druga je razlika u nakani sudionika pri sklapanju burzovne 
kupoprodaje. Naime, zaključivanje promptnog posla podrazumijeva stvarnu prodaju predmeta 
kupoprodaje, a kod terminskih poslova toga najčešće nema. Terminski poslovi, u načelu, 
imaju spekulativan karakter. 


Promptni poslovi (engl. cash, spot) na robnim burzama obavljaju se odmah, a prodana se 
roba stvarno isporučuje kupcu koji plaća u skladu s propozicijama burze. Mogu se sklapati 
samo za onu robu koja u trenutku sklapanja posla postoji (npr. u javnim skladištima, u brodu, 
u luci ili u plovidbi i sl.) i koja se u određenom kratkom roku može isporučiti njezinu 
vlasniku. Kao dokaz stvarnog postojanja robe pri promptnoj prodaji na burzi služi skladišnica, 
tovarni list ili pomorski konosman. Prema sadržaju tih dokumenata i njihovu datumu mora 
biti vidljivo da u tom trenutku roba doista postoji. Čak ako u trenutku sklapanja promptnog 
posla određena roba i ne postoji, mora biti osigurano da roba u utvrđenom kraćem roku bude 
raspoloživa i da se može uredno isporučiti kupcu. Prema tome, promptni poslovi na robnim 
burzama nemaju spekulativan karakter, jer ugovornim stranama nije cilj zarada na razlikama 
u cijeni kao kod terminskih poslova na burzama. 


Iako burzovne zaključnice sadrže potrebne podatke za promptne poslove, ipak ugovorne 
strane mogu odrediti i druge komercijalne uvjete isporuke. 

Uvjeti promptne-efektivne prodaje na robnoj burzi zaključuju se prema propisima burze na 
kojoj je obavljen posao. 


Terminski poslovi (engl. futures - future markets - future contracts) na burzama izrazitog su 
spekulativnoga karaktera. Za njih je svojstveno da se izvršenje sklopljenog posla ugovara za 
neki budući datum, odnosno u određenom ugovorenom roku od dana sklapanja terminskog 
posla. 

S obzirom na to, obje ugovorne strane računaju na određenu promjenu cijene koja može 
nastati od dana sklapanja terminskog posla do dana dospijeća njegova izvršenja. Smisao je 
ovih poslova u očekivanju sudionika burzovnog poslovanja (prodavatelja i kupaca) da će se 
ostvariti određena razlika između cijene koja je bila na dan sklapanja posla i cijene u 
određenom budućem terminu. 

Za razliku od promptnih poslova, terminski poslovi mogu trajati duže ili kraće vrijeme, što 
ovisi o volji ugovornih strana. Dospijeće terminskog posla može biti na određeni dan u istom 

mjesecu u kojemu je zaključen posao, a može trajati i nekoliko mjeseci od dana zaključivanja, 
ali ne duže od godine dana. 


Terminski se posao zaključuje popunjavanjem burzovnog standardnog obrasca, koji sadrži 
sve elemente kupoprodaje, osim cijene i roka. Partneri izaberu neki od termina koji su 
utvrđeni burzovnim uzancama te utvrde cijenu robe. Zaključak je čvrst ukoliko se partneri 
dogovore obaviti kupoprodaju ugovorenog dana, bez obzira na cijenu robe toga dana. 
Zaključak može biti ugovoren i s pravom partnera na opciju (izbor), pri čemu partner koji 
odustane nije obvezatan drugom partneru platiti nikakvu odštetu. Ako je posao ugovoren s 
premijom, partner koji odustane plaća drugome ugovoreni iznos premije.“ 

Premijski poslovi najvažniji su terminski poslovi. Posebna vrsta premijskog posla jest posao s 
"dvojnom premijom", kada špekulant na burzi kupuje od drugog partnera određenu robu za 
određeni rok, i za to sklapa odgovarajući ugovor. Taj isti ugovor odmah preprodaje sljedećem 
partneru za isti termin što ga je ugovorio s prvim partnerom. U oba slučaja ugovara premiju. 
Ako odustane od ugovora, gubi premiju, a ako traži ispunjenje ugovora, dobiva premiju. Na 
taj način dvostruko se osigurao, a njegova odluka o odustajanju ili ispunjenju ugovora ovisi o 
razini cijene pri dospijeću termina. 

Tehnika izvršenja terminskog posla počinje tako da špekulant kupuje ugovor za jedan termin, 
a zatim ga prodaje za drugi termin očekujući da će cijena tog predmeta kupoprodaje porasti. 
Takvog špekulanta nazivamo "hosist" (američki naziv bull - bik), i on špekulira na očekivani 
porast cijene koja mu donosi zaradu u visini razlike od ugovorene i narasle cijene. To znači da 
takav špekulant kupuje ugovor po nižoj cijeni koja je kotirala na dan sklapanja posla, a 
prodaje po višoj cijeni za neki od sljedećih termina. Dobitak špekulanta sastoji se od 
postignute razlike u cijeni, uz odbitak kamata na uloženi kapital i ostalih troškova koji prate 
ostvarenje posla. 

U takvim se poslovima pojavljuje i druga vrsta špekulanata, tzv. "besisti" (američki bear - 
medvjed). Oni računaju na pad cijene, pa kupuju ugovor u sadašnjem ili bližem terminu po 
višoj cijeni i istodobno kupuju novi ugovor u nekom daljnjem terminu po nižoj cijeni. Kad se 
cijena ugovorenog zaključka snizi o dospijeću zaključka, nositelj posla zarađuje razliku koja 
se obračunava na obračunskoj blagajni burze kao i kod hosista. 

Posebnu vrstu terminskih poslova predstavljaju "hedging" (hedžing) poslovi. Pri takvom se 
burzovnom poslu kupac ili prodavatelj osigurava od mogućeg pada ili porasta cijene, a 
najčešće se u robnom prometu javlja kao osiguranje od rizika kretanja cijene nekoj sirovini. 
Hedging posao predstavlja kombinaciju promptnoga i terminskog posla koji se odvija 
otprilike na sljedeći način.“ 

Tvornica pamučnih proizvoda, na primjer, dobila je veliku narudžbu, s time da isporuka 
uslijedi za pola godine ili još kasnije. Fiksna cijena za proizvode (finalne) ugovorena je na 
temelju sadašnje cijene pamuka. Da bi se osigurala od povišenja cijene pamuka, tvornica 
može odmah kupiti potrebne količine pamuka i držati ih na skladištu dok ne započne 
proizvodnja. To, međutim, dovodi do zaleđivanja obrtnih sredstava, do nepotrebnog 
opterećenja skladišnog prostora i mogućeg rizika da se pamuk pokvari. 

Mnogo je ekonomičnije kupiti pamuk po "budućoj" cijeni. U tom slučaju tvornica se 
osigurava od rizika povećanja cijene tako da na burzi zaključi dva istovjetna terminska posla. 
Pri prvom poslu tvornica se pojavljuje kao kupac, a pri drugome kao prodavatelj. Ako pri 
prvome poslu izgubi, na drugome će zaraditi. Na taj način tvornica će u potrebnom roku 
dobiti pamuk po "sadašnjoj" cijeni. 

U navedenom slučaju hedging je neutralizirao moguću razliku u cijenama. Takvim se poslom 
proizvođač - izvoznik osigurao od mogućeg gubitka koji bi nastao zbog povećanja cijene 
osnovne sirovine za izradu finalnog proizvoda, a to mu je i bio osnovni cilj. 

Hedging poslovi nisu špekulativnog značaja niti se njima postiže zarada na razlici u cijeni, 
kao što je to kod drugih terminskih poslova. 


4 Prema: I. Kraljić, Vanjskotrgovinsko poslovanje i financiranje, Pula, 1982., str. 85-87. 
“7 Isto, str. 85-86. 

Vrlo rijetko terminski burzovni poslovi završavaju stvarnom prodajom robe, jer su to poslovi 
u kojima se špekulira s promjenama u cijenama do kojih dolazi u vremenskom razmaku od 
trenutka kad je zaključen ugovor do njegova dospijeća za izvršenje. Ako se terminski posao 
ipak završi stvarnom prodajom robe, prodavatelj posebnim obrascem ("transferable notice") 
izvješćuje obračunsku blagajnu burze o danu stvarne prodaje robe, tj. o danu izvršenja posla, i 
to od 1 do 7 dana prije roka stvarne prodaje. Obračunska blagajna burze dostavlja primljeni 
izvještaj svim zainteresiranim burzovnim posrednicima (senzalima, brokerima) koji imaju 
nepokrivene zaključke s određenom robom. U roku od 30 minuta zainteresirani senzali 
prihvaćaju ugovor, ili ga dalje prodaju drugim kupcima, sve dok se zaključak ne zaustavi kod 
krajnjeg kupca-senzala, koji od svog komitenta (krajnjeg korisnika robe) ima nalog za stvarnu 
kupnju robe. Roba koja se prodaje nalazi se u skladištima koja imaju posebno ovlaštenje od 
burze. Pravo vlasništva nad robom kupac robe stječe prijenosom skladišnice (varanta) na 
svoje ime. 


7.2.4. Prodaja putem međunarodnih licitacija 


Gospodarski subjekti (poduzeća, odnosno trgovačka društva), državne ili druge ustanove 
raspisuju licitaciju kad je riječ o većim nabavama opreme, sirovina, prehrambenih proizvoda, 
potrošne robe, izvođenju investicijskih radova i sl. 


Isto se tako preko licitacijske prodaje obavlja i plasman vlastitih roba ili usluga na 
domaćem ili na međunarodnom tržištu. Dakle, raspisivač licitacije može biti i prodavatelj i 
kupac određene robe ili usluga, uglavnom, kad je riječ o nabavi ili prodajama robe ili usluga 
većih vrijednosti. 

Licitacije ili javna nadmetanja mogu biti: 


- ograničena samo za domaće ponuđače, 
- otvorena za domaće i strane ponuđače - sudionike licitacije, 


- predviđene samo za određeni broj specijaliziranih ponuđača, kad je riječ o nabavama ili 
prodajama specifičnih roba ili usluga. 


Obično se licitacija objavljuje u službenom ili poslovnom glasilu zemlje raspisivača licitacije, 
a često i u dnevnim listovima kako bi se s uvjetima licitacije upoznao što širi krug 
zainteresiranih ponuđača ili kupaca (osobito kad se kao kupci mogu na licitaciju javiti i 
fizičke osobe). 


Prednosti su licitacijskog postupka za organizatore licitacije u tome što se više ponuđača 
međusobno nadmeće koji će ponuditi povoljnije uvjete da bi dobio posao (bez obzira jesu li 
prodavatelji ili kupci). Osim toga, organizator - raspisivač licitacije siguran je da se ponuđena 
cijena i drugi komercijalno-financijski uvjeti, što ih je prihvatio, ne mogu kasnije mijenjati, 
bez obzira na to hoće li zbog promjena na tržištu ti uvjeti postati nepovoljniji za onog s kime 
je zaključio posao. 

Za organizatora licitacije nepovoljno je to što bi možda u izravnim trgovačkim pregovorima s 
ponuđačem postigao povoljnije uvjete. Isto tako, s obzirom na širinu svjetskog tržišta, 
organizator licitacije nije siguran da su se na licitaciju javili najpovoljniji ponuđači, bilo da 
nisu informirani o raspisanoj licitaciji, bilo da u tom trenutku nisu poslali svoje ponude. Zbog 
toga organizator licitacije često i sam upozorava određeni krug potencijalnih ponuđača 
(posebice one za čije je ponude zainteresiran) o raspisanoj licitaciji. 


Postupak međunarodne licitacije može se podijeliti u dva dijela. U prvom dijelu 
(pretkvalifikacijski postupak) utvrđuju se elementi i izrađuje dokumentacija, za generalne- 
provedbene projekte s izrađenim nacrtima, opisima i tehničko-tehnološkim proračunima. Isto 
tako se u pretkvalifikacijskom postupku utvrđuju i komercijalni uvjeti. Prvi dio licitacijskog 
postupka završava objavljivanjem licitacije i publiciranjem dokumentacije na osnovi koje 

ponuđači mogu izgraditi ponude. Licitacijska dokumentacija obično se objavljuje uvezana u 
knjigu - tender. 


Osnovni elementi međunarodne licitacije u prvoj fazi sadrže: 
- poziv za nuđenje, 
- upute ponuđačima, 


- oblik i sadržaj ponude (kako ponuda mora biti izrađena, na osnovi kojih standardnih ili 
drugih tiskanica, što mora sadržavati 1 sl.), 


- rokove i upute za podnošenje ponuda, 


obavijesti o datumu i postupku otvaranja ponuda i izboru najpovoljnijeg ponuđača, 

- opće uvjete ugovora, 

- posebne uvjete ugovora, 

- tehničke specifikacije s popisom roba i usluga, 

- oblike pojedinih jamstava što ih traži raspisivač licitacije. 

Poziv za nuđenje objavljuje se u službenim novinama zemlje raspisivača licitacije i 
njime se daju informacije o poslovnom pothvatu - projektu koji je predmet licitacije. 

Objavljivanje "poziva za nudenje", odnosno "stavljanje ponuda" (Invitation to Tender) 
sadrži naziv licitacije, ime i adresu raspisivača licitacije, datum do kojeg treba podnijeti 
ponudu, cijenu tendera (otkupa tenderske dokumentacije) i adresu na kojoj se tender može 
nabaviti. 
U drugom dijelu licitacijskog postupka prikupljaju se ponude i izabire najpovoljniji ponuđač 
radi sklapanja ugovora. Ponude se moraju podnijeti do točno određenog datuma (due date). 
Obično se odmah nakon toga, dan kasnije ili neki drugi utvrđeni dan (opening date), otvaraju 
sve ponude i provjerava se jesu li svi ponuđači predali potpunu ponudbenu dokumentaciju. 
Nakon toga komisija raspisivača licitacije objavljuje izvještaj s licitacije u kojem su navedeni 
svi ponuđači čije su ponude kompletne, s vrijednošću njihovih ponuda. Zatim se pristupa 
izboru najpovoljnijeg ponuđača. Pritom se obično uzima u obzir kvaliteta ponuđene robe, 
cijena, rok isporuke, uvjeti plaćanja, korištenje domaće robe i radne snage, ponuda za 
kompenzacijski ili barter posao itd. 

Ponuda na raspisanu licitaciju obično se podnosi u određenoj formi (Bid Form) i 
sastoji se od tri dijela: 


- komercijalnih uvjeta ponuđača, 
- tehničke dokumentacije i 


- bankarske garancije. 


117 


8. PRIPREME ZA POČETAK POSLOVANJA U 
MEĐUNARODNOJ TRGOVINI 


8.1. Osnove korištenja poslovnih informacija u međunarodnom poslovanju 


8.1.1 Osnovna informacijska podloga 


Za poslovni uspjeh posebno je važno osigurati nužnu informacijsku podlogu koja će pomoći u 
radu i omogućiti kvalitetnu usmjerenost u poslovanju s inozemstvom. To se, poglavito, odnosi 
na: 


- upoznavanje sa svim općim i posebnim aktima poduzeća u kojem ste zaposleni, 


- upoznavanje s kratkoročnim, srednjoročnim i dugoročnim planovima poduzeća te 
planom ostvarenja vaše organizacijske jedinice, 


- upoznavanje s poslovnim izvještajima poduzeća u nekoliko proteklih godina, 


- iscrpnu analizu kartoteke, odnosno baze podataka o postojećim i potencijalnim 
mušterijama u zemlji i u inozemstvu i podacima o bilo kakvoj uspostavljenoj pisanoj ili 
usmenoj komunikaciji s drugim poslovnim partnerima, bez obzira na to je li s njima 
zaključen neki posao ili su samo evidentirani u bazi podataka, 


- analizu važnijih ostvarenih poslova, 


- pregled izravnih i posrednih poslovnih veza u zemlji i u inozemstvu, 


osiguranje zbirke aktualnih zakonskih i drugih propisa, uputa, rješenja i sl. kojima se 
uređuju ekonomski odnosi naše zemlje s inozemstvom, 


- upoznavanje s vanjskotrgovinskim, deviznim, carinskim i drugim bitnim propisima 
pojedinih zemalja s kojima trgujete ili namjeravate trgovati, 


- pretplatu na stručne specijalizirane časopise i druge pisane materijale iz područja 
vanjske trgovine koju "pokrivate", 


- dobivanje kataloga međunarodnih sajmova i izložaba, 


- posjedovanje priručnika s bitnim globalnim i specifičnim podacima o pojedinim 
zemljama svijeta, atlasa svijeta i karte prometnica u pojedinim zemljama, 


- upoznavanje s transportnim tarifama i tarifama ostalih uslužnih djelatnosti u vanjskoj 
trgovini (npr. lučkih usluga, troškova skladištenja u javnim, carinskim i drugim 
skladištima, premija osiguranja za pojedine robe i rizike i dr.), 


- opskrbljenost stručnim priru¢nicima iz tehnike vanjskotrgovinskog poslovanja, 
bankarstva, financija, međunarodnoga trgovačkog prava, transporta, osiguranja, 
marketinga, tablicama za preračunavanje zakonitih jedinica jednog sustava u drugi, 
tablicama kamatnog računa, rječnicima poslovnih izraza i drugim nužnim rječnicima, 
katalozima, prospektima i drugim informativnim materijalima, propagandnim uzorcima 
za proizvode ili usluge s kojima trgujete, privrednim adresarima itd. 


Ipak, jedan od odlučujućih čimbenika poslovnog uspjeha leži u kvalitetnim, pravodobnim i 
nadasve pouzdanim poslovnim informacijama. Pođemo li samo od teškoća s kojima se 
sučeljavamo na međunarodnom tržištu, gdje se, osim vanjskih snaga nacionalnog okruženja, 
pojavljuju i vanjske snage međunarodnog okruženja, od oštre konkurentske borbe za tržište, 
komercijalnih i nekomercijalnih rizika, političkih pitanja, državnog intervencionizma, 
kriminala, neizvjesnosti i sl., dobivamo barem grubu predodžbu o količini potrebnih 

informacija za poslovanje uz minimalan rizik i uz mogućnost ostvarivanja maksimalnog 
profita. 


Zahvaljujući silnome razvoju kompjutorske tehnologije i telekomunikacijskih veza, poslovne 
informacije mogu se danas pribaviti iz velikog broja izvora, a njihovo pribavljanje nije nužno 
vezano uz velike financijske izdatke. Stoga i mala poduzeća, uz uvjet da raspolažu 
kvalitetnim i spretnim osobljem, sposobnim da brzo i djelotvorno identificira izvore željenih 
informacija, mogu pribaviti odgovarajuće podatke, adekvatno ih interpretirati i primijeniti, te 
tako ostvariti solidne preduvjete nužne za uspješno ostvarenje postavljenih poslovnih ciljeva i 
vlastita razvoja. 

Vrste i količine informacija potrebnih za uspješno poslovanje u izvozu i uvozu mogle bi 
se svrstati u pet skupina koje se najčešće primjenjuju u poslovnoj praksi: 


- informacije o ponudi 

- informacije o potražnji 

- informacije o bonitetu potencijalnoga poslovnog partnera 
- informacije o zakonskom okviru izvršenja posla 


- informacije o zavisnim troškovima izvršenja izvoznoga odnosno uvoznog posla. 


Informacije o ponudi 


Ovu skupinu čine informacije o ponuđačima različitih, nama potrebnih roba i/ili gospodarskih 
usluga. Budući da na međunarodnom tržištu za većinu roba i usluga prevladavaju ponuđači, u 
praksi nije teško pribaviti informaciju gdje postoji ono što nam je potrebno, ali su nam te 
informacije bitne da možemo odabrati najpovoljnijeg ponuđača. Što je veći izbor mogućnosti, 
lakše će nam biti odabrati onu najpovoljniju glede cijene, kvalitete, roka isporuke robe ili 
izvršenja usluge, načina i instrumenta plaćanja, pariteta isporuke i niza drugih podataka koji 
su sastavni dio svake iscrpne i ozbiljne ponude u vanjskotrgovinskom poslovanju. 


Informacije o potražnji 


Svjetsko tržište karakterizira, uglavnom, golema ponuda raznovrsnih roba i gospodarskih 
usluga. Međusobna konkurencija ponuđača utječe i na veliku šarolikost cijena i ostalih 
komercijalno-financijskih, ali i tehničko-tehnoloških uvjeta prodaje. U trgovini općenito, pa i 
u međunarodnoj, vlada osnovno načelo: Uvijek je lakše nešto kupiti negoli prodati. Uspjeti se 
probiti na međunarodno tržište i pritom postići i dobar financijski rezultat - za svakog je 
izvoznika težak zadatak. Za izvoznika je "dobro obavljen posao" uvjetovan odličnim 
poznavanjem međunarodnog tržišta i posjedovanjem bitnih poslovnih informacija o stvarnoj i 
potencijalnoj potražnji, konkurenciji istih ili sličnih ponuđača onoga što i mi želimo nuditi, 
tehničko-tehnološkim prednostima i nedostacima konkurencije, njihovoj snazi i uvjetima što 
ih nude na međunarodnom tržištu, rizicima i mogućim načinima osiguranja od poslovnih 
rizika itd. 


8.1.2 Internet u poduzetništvu i sustavu poslovnih informacija“ 


Vrijednost komunikacijske tehnologije sve više raste, a time raste i vrijednost izvora 
informacija spremnih za prijenos, pohranjivanje i korištenje na mjestima gdje je to potrebno. 
Takav oblik informacija je digitalni oblik, koji je izvor informacije budućnosti. Zbog toga je 
potrebno izdvojiti Internet, kao izvor informacija koji pruža neslućene mogućnosti. 


Uz korištenje i uporabu Interneta moguće je smanjiti troškove i povećati učinkovitost 
poslovanja. Lako pronalaženje najniže cijene preko Interneta, u bilo koje vrijeme, spustit će 
cjenovnu granicu onima koji prodaju proizvode. Osim aspekta komunikacije, informiranja, 

pružanja, pribavljanja ili prenošenja informacija, Internet ima i drugi aspekt, a to je prodaja 
proizvoda putem Interneta. Naime, zainteresirani kupci mogu pregledavanjem interaktivnih 
kataloga na Internetu odabrati određene proizvode, naručiti ih putem mreže, gdje se narudžba 
izravno prenosi prodavaču, a plaćanje se obavlja kreditnom karticom, a sam proizvod šalje se 
poštom ili izravno kupcu putem računala ako je, na primjer, riječ o kupnji određenog 
softverskog programa. Važno je napomenuti da se narudžbe mogu primati s bilo kojega 
mjesta na svijetu. Znači da je riječ o međunarodnoj trgovini. 


Stvaranje baze klijenata. Pronalaženje novih klijenata ili baze novih klijenata nije uvijek 
lagan zadatak. On uključuje pozornu analizu tržišta 1 testiranje kupaca. Internet je gotova baza 
koja uključuje nekoliko milijuna ljudi svih skupina. U tako velikoj skupini možemo lako naći 
nove klijente ili kupce, ako je naša prisutnost na Internetu poznata. 


Analiza proizvoda. Mnogi korisnici analiziraju i uspoređuju proizvode 1 izvješćuju o svojim 
rezultatima na Internetu. Vrlo često možemo naći barem jednu osobu kojoj je poznat proizvod 
koji mi trenutačno testiramo ili kupujemo. Na Internetu možemo naći izvješće iz prve ruke o 
djelovanju tog proizvoda prije nego potrošimo veliku svotu novaca na taj proizvod. 


Analiza tržišta. Velik broj korisnika Interneta izvrstan je uzorak u istraživanju potencijalnog 
tržišta za novi proizvod ili servisnu uslugu. Ovakvo istraživanje može doprijeti do mnogo 
ljudi i s manje napora za istraživača. Jednom kada je proizvod na tržištu, možemo ispitati 
stupanj zadovoljstva korisnika proizvodom ili uslugom. 


Stručni savjet ili pomoć. Osim mogućnosti analize proizvoda, na Internetu postoji i veći broj 
stručnjaka čija je prisutnost široko poznata i vrlo lako su dostupni. Često možemo dobiti 
besplatan savjet i pomoć u problemima od istih ljudi koje velike organizacije, časopisi ili 
slične stručne udruge vrlo skupo plaćaju. 


Regrutiranje novih zaposlenika. Internet ima mnoge liste zaposlenja i objavljene sažetke 
(životopise) za buduće poslodavce. Novi sažetci (životopisi) konstantno se šalju "Usenet" 
grupi da bi ponuda novih znanja bila uvijek potpuna. 


Brzi pristup informaciji. Pristupanje informaciji preko Interneta mnogo je brže nego slanje i 
prijenos putem faksa ili poštanskih servisa. Možemo pristupiti informaciji iz zemalja širom 
svijeta i uspostaviti interaktivnu vezu s udaljenim računalima bilo gdje. 


Rasprostiranje informacije. Dokumente (podatke) možemo učiniti dostupnima milijunima 
korisnika stavljanjem na računala spojena na Internet. Popularnost pristupa informaciji jedino 
je ograničena sviješću javnosti o njenoj dostupnosti i sadržaju. Hypertext dokumenti 
omogućuju djelotvornu metodu predstavljanja informacije pretplatnicima ili širokoj 
populaciji. World Wide Web dokumenti i upisivanje naše stranice na veću web stranicu 
povećava dostupnost dokumenta bazi klijenata čiji je broj veći od naklade mnogih velikih 
dnevnih novina. 


Brza komunikacija. Elektronska pošta dokazala je da je djelotvorno rješenje problema 
telefonske veze. Kontaktiranje putem elektronske pošte omogućilo je novu metodu 
komunikacije, koja ima i brzinu telefonskog razgovora i još uvijek omogućuje polutrajnost 
poštanske pošiljke. Elektronska pošta može biti poslana iz svakog mjesta gdje postoji Internet 
servis ili pristup Internetu, tako da poslovni ljudi mogu biti u stalnom dodiru s najnovijim 
detaljima o uslugama. 


Prijenos dokumenata uz minimalne troškove. Prijenos "on-line" dokumenata pomoću 
Interneta vrlo je brza operacija koja može uštedjeti značajne količine novaca koji se troše na 
poštanske usluge ili usluge kurirskih organizacija, koje mogu i kasniti, a pošiljke se pri 
transportu mogu izgubiti ili oštetiti. Ako prijenos dokumenta na Internetu ne uspije, uvijek se 
može pokušati ponovno, budući da je trošak prijenosa isti. 


Savjeti i pomoć stručnjaka. Istraživači i direktori mogu komunicirati preko Interneta s 
drugim osobama koje rade slično istraživanje ili sličan posao. Komuniciranje s "jednakima" 
omogućuje ljudima da međusobno razmijene svoje ideje, probleme i moguća rješenja. Vrlo 

često utvrdi se da su se drugi ljudi koji rade na istom području, već susreli s problemom koji 
je jednak našem. Tako je putem Interneta moguće dobiti savjet za našu situaciju i kreirati 
rješenje koje je temeljeno na znanju koje smo podijelili s kolegama. 


Nove poslovne prilike. Mnogi poduzetnici u stalnoj su "potrazi" za novim i inovativnim 
idejama koje mogu postati komercijalni pothvati. Korisnici Interneta stalno dolaze do takvih 
novih ideja, ne samo zbog istraživačke tradicije Interneta nego i zbog suradničke atmosfere 
koja vlada na Internetu. 


EDI — elektronička razmjena podataka. Većina banaka, velikih korporacija, državnih 
institucija, telekomunikacijskih, energetskih i sličnih velikih sustava u razvijenim zapadnim 
zemljama već danas koristi sustave elektroničke razmjene informacija, dokumenata, uplata, 
naplata, radnih naloga i narudžaba, koji su objedinjeni u EDI (eng. Electronic Data 
Interchange) sustav standarda. 

EDI je standard elektroničkog poslovanja i transakcija s poslovnim partnerima. Budući 
da EDI pokriva sve elemente poslovanja koji se inače obavljaju papirnatom komunikacijom, 
često se kao opisni pojam EDI tehnologije koristi termin "paperless-trading". EDI sustav bitno 
se razlikuje od sustava elektroničke pošte, jer, iako se i EDI bazira na razmjeni poruka, ova je 
razmjena automatizirana, sigurna, s jamstvom primitka, autentifikacijom pošiljatelja i drugim 
funkcijama nužnim da bi EDI bio pouzdano rješenje za ozbiljno poslovanje. 

Glavne praktične prednosti automatizacije poslovanja EDI sustavom su: brži ciklus 
trgovanja, mogućnost implementacije novih poslovnih procesa, kao npr. Just-in-Time 
proizvodnja, poboljšanje brzine reakcije na zahtjeve klijenata i poslovnih partnera, odnosno 
tržišta. 

Dodatne prednosti su: smanjenje troškova uredskog materijala, smanjenje potrebnog uredskog 
osoblja, veća sigurnost dokumenata, potvrde primitka dokumenata, bolji nadzor protoka 
informacija, sredstava i materijala, bolje komunikacije s poslovnim partnerima i klijentima... 


Banke i druge financijske institucije prvi su veliki korisnici EDI sustava u području 
elektroničkog prijenosa novca (eng. Electronic Funds Transfer - EFT), dok su državne 
institucije u razvijenim zemljama počele koristiti EDI u svrhu praćenja i naplate poreza, 
analize statističkih podataka ekonomskog sustava i dr. Implementacija EDI sustava sadrži pet 
osnovnih elemenata: ispis podataka iz računalnog sustava, prijevod podataka u prenosivi 
oblik, prijenos podataka u obliku poruke, interpretacija poruke na strani primatelja, prijenos 
podataka u korisničku aplikaciju na strani primatelja. 


Vanjskotrgovinska poduzeća moraju danas Internet upotrebljavati za dobivanje informacija, a 
pored dobivanja informacija vjerojatno će se najbrže širiti i područje elektroničkog 
poslovanja. 


S obzirom da većina poduzeća koristi Internet uglavnom za traženje informacija, treba 
svakako raščlaniti mogućnosti uporabe Interneta u dobivanju poslovnih informacija potrebnih 
za vanjskotrgovinsko poslovanje. Zbog sve veće količine informacija izradba učinkovite 
strategije pri dobivanju informacija je nužna. Često je vrlo teško naći kvalitetne izvore i 
mnogo puta se korisnik u svoj toj poplavi informacija izgubi. Korisnik može potrošiti mnogo 
vremena ako ne zna gdje može naći uporabne i kvalitetne podatke. 


Internet je prije svega komunikacijsko sredstvo i sve informacije na Internetu nije moguće 
dobiti besplatno. Kako je informacijska industrija vrlo unosan posao, najkvalitetnije podatke 
potrebno je skupo plaćati. 


Internet je i najvažniji medij za posredovanje informacija, jer svi veliki ponuditelji poslovnih 
informacija nude svoje baze podataka preko Interneta. Ranije su to znanje mogli koristiti 
samo informacijski stručnjaci. S razvojem Interneta to se promijenilo. Želja svih ponuditelja 
informacija je prodrijeti do krajnjega korisnika. Zbog toga je cijena poslovnih informacija 
zadnjih godina pala te su neki najpoznatiji informacijski servisi izgubili dio poslova ili sasvim 
propadaju. 

8.1.3 Informacije o bonitetu potencijalnoga poslovnog partnera 


U svakom poslovnom odnosu, prije sklapanja ugovora, kupca odnosno prodavatelja - 
poslovnog partnera, treba provjeriti. Ako je poduzeće solidno, s dugogodišnjom tradicijom, 
ako pravodobno plaća račune a mjenice mu nikada nisu bile protestirane, onda to poduzeće 
zaslužuje povjerenje, a u suprotnom - svaki će oprezan izvoznik zahtijevati plaćanje unaprijed 
ili će zatražiti bankarsku garanciju i sl. 


Općenito, bonitet (credit rating, credit solvency, Bonität, lat. bonus, dobar, valjan) 
predstavlja formalna i materijalna svojstva subjekta koja ga čine sigurnim dužnikom, bilo da 
je riječ o poslovnoj banci u koju se ulažu financijska sredstva ili o poduzeću kojemu se 
odobravaju krediti, odnosno prema kojemu vjerovnici stvaraju određena financijska 
potraživanja. U poslovnoj praksi riječ bonitet sintetički izražava vrijednost, pouzdanost, 
poslovnu i posebice kreditnu sposobnost. To je širok pojam, koji nije isključivo vezan uz 
kreditnu sposobnost, odnosno financijsku snagu poduzeća ili gospodarskog subjekta, već 
obuhvaća i niz obilježja poduzeća na temelju kojih se stvara slika o njegovoj poslovnosti, 
uvedenosti na određenom tržištu, načinu izvršavanja njegovih obveza prema partnerima, 
ugledu što ga uživa na domaćem i međunarodnom tržištu te općenito u poslovnom svijetu i sl. 


Da bi se izbjegao rizik u poslovanju (rizik naplate, izvršenja posla ili rizik izgleda i kvalitete 
naručene robe, usluge i dr.), potrebno je znati s kim se ulazi u posao. Zbog toga je potrebno 
tražiti obavijesti o bonitetu poslovnog partnera. 


Poslovna informacija o partneru, na temelju koje se donosi procjena o njegovu sveukupnom 
bonitetu, obuhvaća opće i posebne podatke, i to: 


1) opći podaci: 


- pravna forma poduzeća vašeg partnera u inozemstvu (npr.: dioničko društvo, 
društvo s ograničenom odgovornošću, komanditno društvo i dr.), 


- kod kojeg je suda upisan u trgovački registar, 

- kad je poduzeće osnovano, 

- kako je tekao razvoj tog poduzeća, 

- kojim se djelatnostima bavi, 

- koliko ima zaposlenih, 

- koje su mu bankovne veze, 

- koje su mu eventualne poslovne veze u Hrvatskoj, 
- kakav mu je ugled na tržištu, 


- ostali opći podaci (ovisno o djelatnosti i drugim značajkama inozemnog poduzeća i 
predmetu poslovne transakcije koju namjeravate ostvariti s tim poduzećem); 


2) posebni podaci: 
- stanje kapitala i njegova likvidnost, 


opće financijsko stanje poduzeća, 


solidnost i urednost u poslu (način izvršavanja ugovornih obveza), 
- podrijetlo i struktura kapitala, 

- imena i imovinsko stanje najodgovornijih ljudi u poduzeću, 

- procjena kreditne i poslovne sposobnosti. 


Provjera boniteta inozemnoga kupca osobito je važna ako mu odobravate izvozni kredit. 
Kreditna sposobnost ino-partnera obuhvaća opseg i strukturu njegove imovine, kao, na 

primjer: zgrade, zemljišta, strojeve, uređaje, zalihe robe na skladištima (sirovine, 
reprodukcijski materijali, gotovi proizvodi, nedovršena proizvodnja i dr.), poslovni fond 
poduzeća, stanje računa kod poslovne banke, realna potraživanja, vrijednosne papire, ulaganja 
izvan poduzeća, dugovanja, hipoteke i sl. 


Pri odobravanju dugoročnijih izvoznih kredita osobito je važno da ispitivanje boniteta vašega 
budućeg dužnika proširite i na dobivanje drugih bitnih obavijesti i procjena, kao što su: opće 
političko i gospodarsko stanje u zemlji partnera, devizna likvidnost te zemlje i urednost u 
obavljanju platnog prometa s inozemstvom, pouzdanost poslovnih banaka, stabilnost 
nacionalne valute i odnos prema ugovorenoj valuti plaćanja, opća kreditno-monetarna politika 
zemlje partnera, sustav osiguranja izvoznih kredita, devizni i vanjskotrgovinski propisi itd. 


U vanjskotrgovinskoj praksi najčešće se koriste sljedeći izvori informacija o bonitetu 
poslovnog partnera: 


- domaće i/ili inozemne poslovne banke, 


- specijalizirane agencije (posebice u SAD-u i Zapadnoj Europi, npr. američka 
korporacija DUN & BRADSTREET — "D & B" jedna od najpoznatijih korporacija za 
pribavljanje bonitetnih informacija o inozemnom poslovnom partneru utemeljena još 
1841. godine.), 


- trgovačke (gospodarske) komore, 
- javne i privatne ustanove za unapređivanje vanjske trgovine, 


- špediterska poduzeća (uglavnom za informacije o solidnosti i urednosti inozemnog 
partnera u svezi s preuzimanjem ili isporučivanjem robe, odnosno izvršenjem usluge), 


- druga vanjskotrgovinska poduzeća koja imaju iskustvo u poslovanju s ino-partnerom 

čiji se bonitet ispituje. 

U Hrvatskoj gospodarskoj komori - Regionalnoj komori Zagreb pruža se usluga ocjene i 
davanja informacija o bonitetu inozemnih tvrtki, banaka i drugih gospodarskih subjekata. 
Svrha je davanja ovakvih informacija smanjenje rizika za domaća poduzeća u poslovanju s 
inozemstvom i omogućivanje donošenja bržih i utemeljenijih poslovnih odluka pri planiranju 
ugovaranja vanjskotrgovinskih poslovnih transakcija s nepoznatim partnerima iz inozemstva. 


Hrvatska gospodarska komora u mogućnosti je izraditi bonitetno izvješće za bilo koju tvrtku u 
zemlji i bilo gdje u svijetu, pri čemu se koristi širokom mrežom izvora informacija. 

Struktura bonitetnih izvješća koje izrađuje HGK uključuje opće podatke o tvrtki, 
strukturu zaposlenih, dionice i njihovu strukturu, vlasničku i poslovodnu strukturu (podaci o 
dioničarima, upravi, nadzornom odboru, revizoru poslovanja), rokove podmirenja obveza, 
članstvo u poslovnim bankama, proizvode i usluge (struktura najvažnijih proizvoda i usluga, 
struktura najvažnijih kupaca i dobavljača), financijske rezultate poslovanja u proteklih 
nekoliko godina, podatke o važnim sporovima tvrtke u zemlji i svijetu. 


Zahtjevi za dobivanje bonitetnih izvješća dostavljaju se Komori putem telefona, telefaxa ili e- 
mailom. U zahtjevu treba navesti: naziv tvrtke, adresu i državu, a kad je riječ o bonitetima iz 
SAD-a i saveznu državu u kojoj tvrtka posluje. Ispis boniteta je na hrvatskom jeziku, a na 
prethodni zahtjev korisnika bonitet se prevodi na engleski jezik. Svaka bonitetna informacija 
je povjerljiva, stoga je korisnik dužan bonitetnu informaciju, dio informacije ili komentar iz 
izvještaja tretirati kao poslovnu tajnu i koristiti samo za sebe. 


Rok za dobivanje bonitetne informacije ovisi o hitnosti. Razlikuju se tri razine hitnosti: 
normal - u roku od 12 dana, express - u roku od 8 dana, superflash - u roku od 2 dana. Cijena 
bonitetnog izvješća ovisi o zemlji iz koje se bonitetno izvješće traži i brzini dobavljanja 
bonitetnog izvješća. 


poduzeću s kojim želite poslovati, možete to učiniti preko web stranica Sudskog registra. 
Sudski registar javna je knjiga u koju se upisuju podaci o pravnim osobama, prije svega 

trgovačkim društvima, ali i ustanovama, zadrugama, gospodarskim interesnim udruženjima, 
trgovcima pojedincima te podružnicama inozemnih trgovačkih društava, prema Zakonu o 
Sudskom registru Republike Hrvatske. Postoji nekoliko skupina u koje su svrstani podaci: 


1. temeljni podaci o subjektu upisa (tvrtka, sjedište, temeljni kapital i sl.) 
predmet poslovanja - djelatnosti 


članovi društva - osnivači 


članovi nadzornog odbora 


2. 
3. 
4. članovi uprave 
5. 
6. pravni odnosi (pravni oblik, osnivački akti, statut, i sl.) 
ve 


podaci o podružnicama. 


Ova baza podataka osmišljena je kao povijesna baza podataka, što znači da svaki podatak 
koji je jednom upisan zauvijek ostaje upisan u bazi podataka Sudskog registra. Na taj način 
vođenja Sudskog registra moguće je ispisati povijesni izvadak sa svim podacima koji su ikada 
bili upisani. 

Osim toga vodi se i evidencija svakog pojedinog upisa u Sudski registar, tj. kada je upis 
nastao, kada je sudac potpisao rješenje, kada je ono postalo pravomoćno te kada je koji 
podatak prestao vrijediti. 


Sudskom registru mogu pristupiti samo autorizirani korisnici, koji imaju dodijeljeno 
korisničko ime 1 korisničku lozinku. 


8.2. Izbor i uspostavljanje poslovnih veza na stranom tržištu 


Izbor poslovne veze na stranom tržištu uvjetovan je nizom čimbenika, od kojih su najvažniji: 
- vrsta proizvoda koji se izvozi i područja potrošnje kojoj taj proizvod pripada, 
- put prodaje robe, 
- obilježja stranog tržišta, 
- obilježja izvozne politike, mogućnosti izvoznika i dosadašnji nastup na tržištu, 
- ostali čimbenici. 


Na izbor poslovne veze na tržištu utječe i namjena proizvoda, ovisno o tome je li riječ o proiz- 
vodu namijenjenom investicijskoj ili širokoj potrošnji. Kao poslovna veza u inozemstvu se 
može pojaviti komisionar - uvoznik, zastupnik - agent, distributer - samostalni zastupnik, 
diler, broker i drugi. 


Je li riječ o robi široke potrošnje, problem je zamršeniji, jer se na stranom tržištu pojavljuje 
velik broj mogućih poslovnih partnera, bilo da je riječ o trgovačkoj mreži na veliko i malo, 
izravnim potrošačima ili posrednom plasmanu putem zastupnika. U takvim slučajevima 
izvoznik često pribjegava pokusnim prodajama koristeći se iskustvima inozemne konkuren- 
cije. 

Put plasmana robe izravno utječe i na izbor poslovne veze u inozemstvu. U izravnom izvozu 
dolaze u obzir ove značajne mogućnosti za uspostavljanje poslovnih veza na stranom tržištu: 

- posrednička poduzeća koja, ovisno o pravno-ekonomskom položaju i odnosima prema 
principalu, mogu biti u svojstvu zastupnika, komisionara, distributera, brokera, maklera 
isl.; 

- proizvodna poduzeća, kao krajnji potrošači određenih proizvoda, s kojima se izvozno 
poduzeće može vrlo često povezati neposredno, bez posrednika; 

- trgovačka poduzeća kao predstavnici trgovačke mreže na veliko ili na malo u 
određenim zemljama (robne kuće, otpremničke kuće, mnogofilijalna poduzeća, pot- 
rošačke zadruge i sl.); 

- filijale, vlastita konsignacijska skladišta, mješovita poduzeća i slični organizacijski 
oblici djelovanja određenog poduzeća na stranom tržištu; 

- državna poduzeća, organi ili ustanove u stranoj zemlji (direkcije za opskrbu, direkcije 
za materijalne rezerve, opskrba vojnih potreba, zdravstvenih i prosvjetnih ustanova, 
komunalnih poduzeća i slično). 


Odluka glede izbora poslovne veze na stranom tržištu, i u slučaju izravne i posredne prodaje 
robe, podliježe odgovarajućoj ocjeni i poslovnoj računici. Među najvažnije komponente treba, 
u ovim analizama, uzeti u obzir sljedeće: 

- predvidivi (mogući) opseg poslova, 

- kvalitetna i ostala svojstva robe, 

- postizive cijene, 

- visina i struktura zavisnih troškova prodaje u pojedinim poslovnim alternativama, 

- regularnost poslovnih odnosa, 

- mogućnost i poželjnost zadržavanja nadzora nad tržištem, izravne obrade tržišta, izrav- 
nog snošenja troškova ekonomske propagande, osiguranja ostalih uvjeta za uspješan 
rad na tržištu (servisna služba, demonstriranje robe 1 sl.), 

- ostale koncepcije poslovne politike izvoznika. 


Ako izvoznik nakon određenog vremena ustanovi da je propusna snaga (kapacitet, 
apsorpcijska snaga klijentele) odabrane veze nedovoljna za novonastale uvjete izvoza 
(povećane količine robe), on može i proširiti postojeće poslovne veze nakon već stečene 
afirmacije na takvom tržištu. Na primjer, može izabrati novog zastupnika, osnovati 
konsignacijsko skladište 1 slično. 

Osim svega navedenog, posebno mjesto u izboru poslovne veze na stranom tržištu predstavlja 
za izvoznika i spomenuti bonitet inozemnoga poslovnog partnera. 

U svakom slučaju, izbor poslovne veze na stranom tržištu može predstavljati presudni trenu- 
tak u nastojanju izvoznika da se na određeno strano tržište uvede, da svojim proizvodima ili 
uslugama stekne povjerenje kupaca i potrošača i da to tržište zadrži. 


Ako je riječ o uspostavljanju poslovnog dodira i izboru poslovne veze pri uvozu robe, 
odnosno pronalaženju najpovoljnijih dobavljača iz inozemstva, postupak se može izvesti na 
više načina i u načelu je jednostavniji nego pri poslovima izvoza. Naime, inozemni 
proizvođači različitih vrsta robe i sami nastoje uspostaviti i održavati stalne poslovne dodire 
sa stvarnim i potencijalnim kupcima njihove robe, stoga obrada tržišta i uspostavljanje 
poslovnih veza pri uvoznim poslovima ne zahtijeva od uvoznika onolike napore i mjere, koji 
su preduvjet uspjeha kod izvoznih poslova. 


Izbor poslovne veze kod uvoznih poslova obavlja se najčešće slanjem upita poznatim 
inozemnim dobavljačima iz različitih zemalja, prikupljanjem informacija o raznim 
proizvođačima ili posredničkim trgovačkim organizacijama specijaliziranim za trgovinu 
određenim skupinama proizvoda (privredni adresari, specijalizirane agencije za pružanje 
poslovnih informacija, zastupnici inozemnih proizvođača u zemlji uvoznika, predstavništva u 
inozemstvu i sl.), neposrednim poslovnim vezama i razgovorima na međunarodnim 
sajmovima i izložbama, raspisivanjem međunarodnih licitacija za nabavu opreme i drugih 
roba (sirovina, repromaterijala, velikih količina prehrambenih artikala i sl.), kao i drugim 
oblicima izbora poslovne veze na inozemnom tržištu. 


U praksi ćete se koristiti raznovrsnim načinima uspostavljanja poslovnih veza s inozemnim 
partnerima. Međutim, najsigurniji je put do uspostavljanja solidnih poslovnih veza na 
inozemnom tržištu prikupljanje poslovnih informacija s adresama inozemnih tvrtki i 
mjerodavnih osoba u tim tvrtkama, za koje pretpostavljate, ili ste sigurni, da su zainteresirane 
za poslovnu suradnju s vašim poduzećem. 


Za početak ćete, najvjerojatnije, stupiti u dodir s inozemnim tvrtkama putem pisane poslovne 
komunikacije. Ako nakon prvih međusobnih razmjena pisanih informacija prosuđujete da 
inozemni poslovni partner ima ozbiljne poslovne namjere, i ako ste u ulozi onoga koji nešto 
prodaje inozemnom partneru, sigurno ćete ubrzo uspostaviti i neposredan poslovni dodir sa 

stranom tvrtkom i ovlaštenom osobom, s kojom ćete nastaviti trgovačke pregovore i 
dogovore. Često se iz uspješnih poslovnih veza s inozemnim poslovnim partnerom može 
"roditi" i osobno prijateljstvo s mjerodavnom osobom s kojom ste i započeli svoju poslovnu 
suradnju. Takvo prijateljstvo može učvrstiti dugoročno i vaše poslovne odnose, ali ga ne 
smijete zlorabiti ni koristiti se njime suprotno dobrim poslovnim običajima i poslovnom 
moralu. 


Pri izboru poslovne veze odnosno poslovnih partnera na domaćem i inozemnom tržištu 
koristite sve mogućnosti što vam ih pružaju prethodno spomenuti izvori i načini korištenja 


čeone 


firmama u nas 1 u svijetu. 


8.3. Priprema za osnivanje i početak poslovanja vlastitog trgovačkog 
društva za obavljanje poslova vanjskotrgovinskog prometa 


Ako ste se, pošto ste upoznali bit poslovanja u vanjskoj trgovini, odlučili za vlastito 
poduzetništvo u razmjeni robe i usluga s inozemstvom i osnivanje trgovačkog društva 
(pravna osoba) koje ćete registrirati za obavljanje poslova vanjskotrgovinskog prometa, ili 
ako već imate svoje trgovačko društvo pa želite proširiti postojeću djelatnost i na poslove 
vanjske trgovine, preostaje vam da izradite vlastiti plan i program svih radnji što ih morate 
obaviti prije početka operativnog poslovanja u vanjskoj trgovini. 


Vaš plan i program aktivnosti, prije početka poslovanja u vanjskoj trgovini, neka bude 
temeljit i neka obuhvati svaku pojedinost onoga što treba uraditi, i to redoslijedom koji bi 
mogao sadržavati sljedeće: 


- Pregled djelatnosti u vanjskoj trgovini za koje ste zainteresirani, odnosno predmet 
poslovanja vašeg trgovačkog društva. 


- Procjena potrebnoga poslovnog prostora, opreme i drugih sredstava za obavljanje 
djelatnosti u vanjskoj trgovini za koje ste se odlučili. 


- Utvrđivanje potrebe za profesionalnim osobljem koje će vam obavljati poslove u 
vanjskoj trgovini (ukoliko za početak nećete sami obavljati te poslove). 


- Proračun troškova poslovanja vašeg trgovačkog društva (barem za prvih šest mjeseci od 
trenutka početka rada vašeg trgovačkog društva, odnosno prvih troškova koje ćete imati 
u ovom poslu). 


- Proračun minimalnih prihoda što ih iz poslovanja u vanjskoj trgovini morate ostvariti da 
biste pokrili sve rashode, odnosno izdatke iz ove djelatnosti. 


- Izbor tvrtke (imena) vašega trgovačkog društva i oblika društva (društvo osoba ili 
društvo kapitala). 


- Registracija trgovačkog društva, odnosno upis trgovca pojedinca u trgovački registar 
(rok, osoba koja će to obaviti, potrebna dokumentacija i sl.). 


- Osiguranje propisane dokumentacije i poslovnih knjiga što ih trgovačko društvo ili 
trgovac pojedinac obvezno vodi. 


- Obavljanje ostalih radnji prije početka poslovanja (izbor poslovne banke, otvaranje 
deviznog i žiro-računa, dobivanje carinskog broja i šifre, sklapanje ugovora sa 
zaposlenim djelatnicima, prijava zaposlenih mirovinskom i invalidskom osiguranju, 
utvrđivanje radnog vremena za zaposlene itd.). 


- Slanje poziva vašim domaćim i inozemnim poslovnim partnerima i prijateljima na 
predstavljanje vašeg društva te, eventualno, davanje oglasa u pogodnom dnevnom tisku 
ili na televiziji o vašem društvu i djelatnostima kojima se bavite. 


126 


- Određivanje datuma početka rada i operativnog poslovanja vašeg društva u vanjskoj 
trgovini. 


Za svaku radnju što je morate poduzeti odredite rokove i predvidite odgovarajuće troškove. U 
početku vjerojatno nećete imati velike prihode pa brižljivo gospodarite raspoloživim novcem, 
jer novac je lako potrošiti, ali ga je teško steći. 


Ako ste u ulozi manjega vanjskotrgovinskog poduzetnika, preporučujemo vam da, barem za 
početak, uspostavite dobre poslovne veze s potencijalnim domaćim komitentima i, ako je to 
moguće, s odgovarajućim specijaliziranim vanjskotrgovinskim posrednicima u inozemstvu. 
Putem njih ćete najbrže i najjeftinije doći do potencijalnih kupaca vaše robe u inozemstvu ili 
proizvođača iz inozemstva robe koju želite uvesti u Hrvatsku. Provizija koju ćete im platiti za 
njihove posredničke usluge obično je mnogo manja od troškova što biste ih imali ako sami 
poduzimate skupa i dugotrajna istraživanja inozemnog tržišta, barem dok dobro ne upoznate 
domaće i strano tržište i ne uspostavite odgovarajući broj poslovnih veza u zemlji i 
inozemstvu. 


Prije svega morate biti sigurni zbog čega ste se odlučili za obavljanje poslova vanjske 
trgovine i temelji li se vaša odluka na stvarnom uočavanju vaših mogućnosti, tržišnih 
okruženja, stvarnih i potencijalnih mušterija (klijentele), postojeće konkurencije većih i 
manjih vanjskotrgovinskih poduzeća, financijske problematike što prati vanjskotrgovinsko 
poslovanje itd. Uz to dobro razmislite o rizicima koji vas u ovoj djelatnosti očekuju i koliko 
ste upućeni u sustav osiguranja protiv komercijalnih i nekomercijalnih rizika i u sve finese 
tehnike vanjskotrgovinskog poslovanja. 


Važno je da proučite novi Zakon o trgovačkim društvima, kojim se uređuje: 
- javno trgovačko društvo, 
- komanditno društvo, 
- dioničko društvo, 
- društvo s ograničenom odgovornošću (trgovačka društva), 
- tajno društvo (koje nije trgovačko društvo) i 
- gospodarsko interesno udruženje. 


Na vama je da izaberete onaj tip trgovačkog društva koji će vam, uzevši u obzir sve njegove 
prednosti i nedostatke, ponajbolje odgovarati. 


Uz to vam preporučujemo da se posavjetujete s iskusnim pravnikom, koji će vam najbolje 
rastumačiti što znači pojedino trgovačko društvo, kako će se odredbe Zakona o trgovačkim 
društvima primjenjivati u praksi, o čemu morate voditi računa ako ste vlasnik trgovačkog 
društva, što možete obaviti uz pomoć javnog bilježnika, kakva je uloga komercijalnih revizora 
idr. 


Nakon potankog istraživanja tržišta i procjene okolnosti, odnosno pošto ste obavili sve 
pripremne radnje navedene u uvodnom dijelu ovog prikaza, pronašli ste, recimo, poslovnog 
ortaka u kojeg imate puno povjerenje 1 koji raspolaže vlastitim prostorijama pogodnim za 
otvaranje zajedničkoga trgovačkog društva koje će se baviti poslovima vanjskotrgovinskog 
prometa (ili će uz djelatnost vanjskotrgovinskog prometa biti registrirano i za veleprodajno i 
maloprodajno poslovanje u unutarnjoj trgovini, za proizvodnju i druge djelatnosti). 


Vi raspolažete odgovarajućim novčanim sredstvima potrebnim za opremanje poslovnih 
prostorija, za početno financiranje uvoza i izvoza te za plaćanje određenih pristojbi za 
registraciju i početak poslovanja tvrtke (troškovi plaća zaposlenih u početku rada, doprinosi, 
polog kod poslovne banke i sl.). 


S partnerom prođite i utvrdite sve elemente vaših budućih poslovnih odnosa, i to na 
posebnom zajednički potpisanom dokumentu, koji bi mogao obuhvatiti sljedeće: 

- procjenu vrijednosti udjela svakoga poslovnog partnera u zajedničkoj tvrtki, 


- način snošenja troškova i raspodjele ostvarene dobiti iz poslovanja tvrtke (prema 
alikvotnom udjelu), 


način snošenja rizika gubitka i odgovornosti prema vjerovnicima, 


način upravljanja poduzećem, prava ostalih zaposlenih, visina plaća za pojedina radna 
mjesta (osim za vlasnike, čija plaća ovisi o ostvarenoj dobiti), način poticaja zaposlenih 
za rezultate rada, izbor odgovarajućih stručnjaka za rad u poduzeću, radno vrijeme, 
pravila poslovnog ponašanja i rada u poduzeću i sl., 


utvrđivanje privredne djelatnosti kojom će se poduzeće baviti (prema Zakonu o 
trgovačkim društvima to može biti obavljanje svake dopuštene djelatnosti koja nije 
zakonom zabranjena ili nije suprotna moralu društva), 


utvrđivanje pravnog statusa (npr.: javno trgovačko društvo, tajno društvo, dioničko 
društvo, društvo s ograničenom odgovornošću i dr.), određivanje izvršnog direktora, 
odnosno osobe ovlaštene za zastupanje i predstavljanje poduzeća, eventualno 
određivanje prokurista (prokura: ovlaštenje za sklapanje ugovora i obavljanje pravnih 
poslova i radnji u svezi s poslovanjem poduzeća bez ograničenja), 


- podjela prava i dužnosti između vas i vašeg partnera u odnosu na osnivanje i 
poslovanje poduzeća itd. 


Nakon osnovnih pripremnih radnji procjenjujete (pretpostavka, ali i preporuka) da bi za vaše 
buduće obavljanje djelatnosti vanjskotrgovinskog prometa bilo najpovoljnije osnovati i 
registrirati društvo s ograničenom odgovornošću (u nastavku: d.o.0.), znači - društvo 
kapitala. 


U trgovački registar bit će upisano: 
1. tvrtka, sjedište i predmet poslovanja društva, 
2. ukupni iznos temeljnoga kapitala, 
3. dan sklapanja društvenog ugovora, 
4 


. vrijeme trajanja društva, ako je ono određeno društvenim ugovorom ili izjavom o 
osnivanju društva, 


5. imena članova uprave, predsjednika i članova nadzornog odbora, ako ga društvo ima, 
njihovo prebivalište i JMBG, 


6. ovlasti za zastupanje društva, 
7. ime i prezime i JMBG, odnosno OIB i tvrtka jedinoga osnivača. 


Osim navedenih bitnih zakonskih odredaba o društvu s ograničenom odgovornošću uputno je 
da se iscrpno upoznate i s ostalim odredbama o d.o.o. koje se odnose na: odgovornost članova 
društva i članova uprave društva, pravne odnose između društva i članova, organe društva itd. 

Ako sami niste potpuno sigurni da ćete znati kvalitetno obaviti postupak osnivanja i 
registracije svoga d.o.o., povjerite taj posao umješnom pravniku. Bitno je da sposobnom 
pravniku, s iskustvom u ovim poslovima, pripremite sve podatke kao podlogu za podnošenje 
prijave za upis u trgovački registar, kako je to već navedeno. 


Izaberite naziv svoje tvrtke. Neka to bude, na primjer: "MERKUR" Trgovačko društvo za 
unutarnju i vanjsku trgovinu, d.o.o., 10000 Zagreb, Đorđićeva 11, Hrvatska. 


Aktom o osnivanju važno je precizno odrediti djelatnost vašeg društva. Ona se utvrđuje na 
temelju Jedinstvene nomenklature djelatnosti, odnosno za obavljanje trgovačke djelatnosti 
prema Nomenklaturi trgovačkih struka. Djelatnost vanjskotrgovinskog poslovanja regulirana 
je Zakonom o trgovini. Točno definiranje djelatnosti vanjskotrgovinskog prometa robe 

obavlja se i na temelju Nomenklature trgovačkih struka, a djelatnost vanjskotrgovinskog 
prometa usluga utvrđuje se prema vrstama usluga što ih utvrđuje Zakon o trgovini. 


Za poslove vanjskotrgovinskog prometa subjekta upisa nema posebnih uvjeta. Naime 
Zakonom o trgovačkim društvima određeno je da predmet poslovanja trgovačkog društva 
može biti obavljanje svake dopuštene djelatnosti. Dopuštena je svaka djelatnost koja nije 
zakonom zabranjena ili nije suprotna moralu društva. 


Trgovačko društvo može početi obavljati djelatnost ili djelatnosti koje čine predmet 
njegova poslovanja upisan u trgovačkom registru nakon što registarskom sudu podnese 
odluku nadležnog upravnog organa kojom se utvrđuje da udovoljava tehničkim, 
zdravstvenim, ekološkim i drugim uvjetima propisanima za obavljanje te ili tih djelatnosti. 
Ako je zakonom za pojedine djelatnosti propisano da ih mogu obavljati samo određeni oblici 
trgovačkih društava, te da se pojedine djelatnosti mogu obavljati samo na temelju suglasnosti, 
dozvole ili drugoga akta državnog organa ili neke institucije, takve djelatnosti mogu obavljati 
samo trgovačka društva za koja je to zakonom određeno, odnosno samo ako za to dobiju 
propisanu suglasnost, dozvolu ili drugi akt državnog organa ili institucije. 


Predmet poslovanja trgovačkog društva upisuje se u trgovački registar naznakom 
djelatnosti koje ga čine. Osim djelatnosti upisane u trgovački registar, trgovačko društvo 
može obavljati i druge djelatnosti koje služe obavljanju djelatnosti koja je upisana u trgovački 
registar, ako se one u manjem opsegu ili uobičajeno obavljaju uz upisanu djelatnost (vidi 
članak 32-36 Zakona o trgovačkim društvima). 


Uz pretpostavku da ste odlučili da predmet poslovanja vašeg trgovačkog društva bude 
trgovina na veliko i posredovanje u trgovini, onda se u okviru te djelatnosti možete baviti 
poslovima unutarnje i vanjske trgovine, pa i onima za koje se traži posebna suglasnost ako 
tu suglasnost dobijete od nadležnog državnog organa ili institucije. Prije podnošenja prijave 
za upis u sudski (trgovački) registar provjerite broj šifre pod kojom se upisuje pojedini 
predmet poslovanja, odnosno djelatnosti. 

U sklopu poslovanja u vanjskoj trgovini možete, osim poslova izvoza i uvoza, obavljati i 
druge poslove vanjskotrgovinskog prometa (npr.: zastupanje inozemnih tvrtki i 
konsignacijsku prodaju strane robe; poslove međunarodnog otpremništva - špedicije; poslove 
međunarodnog prijevoza robe i putnika, turističke poslove s inozemstvom, poslove 
međunarodnoga trgovinskog posredovanja, npr. reeksportne poslove, poslove vezane 
trgovine, poslove privremenog izvoza i uvoza robe na oplemenjivanje, otvaranje i poslovanje 
javnih, carinskih i drugih skladišta u međunarodnom robnom prometu). Drugim riječima, 
možete se baviti svim poslovima vanjske trgovine navedenima u posebnom poglavlju ove 
knjige, osim izvoza i uvoza oružja, streljiva, predmeta naoružanja, opreme i pribora 
namijenjenih civilnoj zaštiti te otrova. 


Upisom u sudski registar vaše će trgovačko društvo dobiti "matični broj subjekta upisa" 
(MBS) koji je nepromjenjiv i neponovljiv i ne može se dodijeliti drugom subjektu upisa ni 
nakon mogućeg prestanka vašeg trgovačkog društva kojemu je taj broj dodijeljen pri 
osnivanju. 


Ako vam se u međuvremenu javi neki bogati rođak ili znanac sa stalnim boravkom u 
inozemstvu (pravna ili fizička osoba), koji vam se želi pridružiti i uložiti kapital u osnovni 
ulog u vaš "Merkur" d.o.o. kao ulagač sa svim pravima i obvezama koje iz toga proizlaze, 
dužan vam je dostaviti i dokaz da je upisan u odgovarajući registar (knjigu) države čiju 
pripadnost ima (ako je pravna osoba). Ako je riječ o fizičkoj osobi, dovoljno je da podnese 
dokaz kojim se utvrđuje njezin identitet. Međutim, prije vašeg zahtjeva za upis u sudski 
registar dužni ste zatražiti od nadležnog organa da vam izda odobrenje da i ta strana osoba 
može biti upisana u vaše d.o.o.. Ovo je vrlo važno, jer ćete i tom strancu morati isplatiti, 
odnosno transferirati alikvotni dio njegove dobiti iz rada i poslovanja svog (zajedničkog) 
d.o.0. 


Vodite računa o tome kako je način snošenja troškova i raspodjele dobiti iz poslovanja vašeg 
d.0.0. s vašim partnerom samo dio vaših međusobnih financijskih odnosa. Ako se, naime, i 


129 


vaš partner želi osobno uključiti u obradu tržišta te kreiranje i dobivanje poslova za vaše 
zajedničku društvo, uputno je da se odmah na početku rada dogovorite (pa čak i pismeno 
uredite) kako će se valorizirati i vaš i njegov rad i rezultati tog rada (npr. posebnom plaćom, 
odobravanjem određenog postotka od vrijednosti dobivenog posla ili ostvarene provizije i sl.) 
Budite uvjereni da ćete sa svojim partnerom uvijek zadržati dobre poslovne i prijateljske 
odnose, uz puno međusobno povjerenje, ako precizno i korektno uredite i međusobna prava i 
obveze u odnosu na financijska pitanja iz zajedničkog poslovanja. 


Ako ste, pak, sami osnivač i vlasnik vašeg d.o.o., sami ćete odlučivati o svemu - o raspodjeli 
ostvarene dobiti, o zapošljavanju djelatnika, o uzimanju ili davanju kredita, o novim 
investicijama i dr., ali ćete i sami snositi rizik za sve moguće poslovne promašaje i gubitke. 


Kad procijenite sve rizike i uklonite sve dvojbe oko osnivanja vašega trgovačkog društva, još 
jedanput sve izračunajte, provjerite i analizirajte, pa se tek onda počnite pripremati za početak 
rada svog "Merkura", u koji ćete, možda, uložiti sve što imate i još se, eventualno, i 
zadužiti. 


8.4. Osnove strategije ulaska na strano tržište 


8.4.1. Osnove marketinga i stvaranje informacijskih osnova za selekciju stranih tržišta 


Zadatak je marketinga u vanjskoj trgovini da se inozemno tržište sustavno i aktivno obrađuje i 
stvaraju svi uvjeti unutar poduzeća da bi se poslovanje s inozemstvom najpovoljnije 
provodilo, pri čemu poduzeće, koristeći se svim instrumentima marketinga u strategiji izvoza, 
prodire do konačnog potrošača robe ili usluga koje se žele izvoziti, odnosno pri planiranju 
uvoza robe ili gospodarskih usluga - sve do proizvođača robe koja se želi uvoziti odnosno 
davatelja određenih gospodarskih usluga za koje su zainteresirani domaći korisnici. 


Marketing u vanjskoj trgovini djeluje u sklopu politike poduzeća kao sustavna i planirana 
primjena kombinacije instrumenata prodajne politike ili nabavne politike radi postizanja 
najpovoljnije prodaje ili nabave. Marketing u vanjskoj trgovini može se odnositi na sve 
dijelove vanjske trgovine, ali zbog svoje posebne važnosti izvozni bi poslovi trebali imati 
prednost. 


Primjenjujući međunarodni marketing, kao posebni dio vanjskotrgovinskog marketinga, 
poduzeće može, radi usvajanja najpovoljnijih mogućnosti prodaje u pojedinim zemljama i 
mjestima, razviti djelatnosti koje se sastoje od kombinacija izvoza, izravnih investicija u više 
inozemnih tržišta, reimporta ili proizvodnje po inozemnoj licenci. Odluka uprave poduzeća o 
takvim kombinacijama i izabranim aktivnostima karakterizira njegovu poduzetničku 
filozofiju, odnosno - kako to poduzeće želi vidjeti svoj položaj i svoju funkciju u društvu i 
gospodarstvu, kao i njegov odnos prema tržišnim partnerima u izabranim zemljama. 


Međunarodni je marketing, prema tome, skup svih aktivnosti kojima se neko 
međunarodno orijentirano poduzeće koristi za pridobivanje kupaca na raznim 
nacionalnim tržištima. Izbor tih aktivnosti i njihova primjena te ovisnost o zahtjevima 
pojedine regije i odnos prema različitim rizicima u pojedinim zemljama ukazuju na to kako je 
usmjerena poslovna filozofija poduzeća i u kojoj su mjeri prihvaćeni suvremeni oblici i 
metode promišljanja poslovne politike poduzeća i strategije nastupa na inozemnom tržištu. 
Kombinaciju aktivnosti na različitim nacionalnim tržištima, koja se oslanjaju na međunarodni 
marketing, npr. stvaranje izvozne platforme, uspostavljanje osnove za ponovni uvoz, 
ostvarivanje povezane proizvodnje ili sustavne prodaje itd., ilustrirat ćemo na sljedećem 
primjeru:” 


# Prema: F. U. Jahrmann, Aussenhandel, Ludwigshafen, 1994., str. 186. 

Licencna 
proizvodnja 
u Poljskoj 


Vanjskotrgovinsko 
poduzeće u 
Hrvatskoj 


Izravno ulaganje Izravno ulaganje 
u Egiptu u Španjolskoj 


Montaža u Turskoj 
kao izravno ulaganje 


Međunarodna koncepcija marketinga hrvatskog poduzeća 


Kupci na svjetskom tržištu 


Različiti utjecaji okoline 


Glavni cilj marketinga u vanjskoj trgovini trebao bi biti ostvarivanje interesa vlastitog 
poduzeća što je bolje moguće, uz uvjet da se želje kupaca mogu na odgovarajući način 
zadovoljiti. Pritom posebno treba upozoriti na sve rizike u vanjskoj trgovini i na posebne 
teškoće koje se javljaju iz raznovrsnih pravnih, gospodarskih, kulturnih i političkih okvirnih 
uvjeta na međunarodnom tržištu. 


Razlika između marketinga usmjerenog na domaće tržište i onoga u vanjskoj trgovini 
usmjerenog na inozemno tržište leži u samom tržištu. Razlika je u sadržaju koncepcije 
marketinga i strategije marketinga koji se na inozemnom tržištu definira prema različitim 
čimbenicima okruženja. 


Formalna načela i izgradnja koncepcije marketinga ne razlikuju se, pa se pri metodičnom 
osmišljavanju koncepcije i strategije marketinga moraju uvažiti i sljedeća djelomična 
područja koja se pojavljuju i u marketingu u vanjskoj trgovini:*“ 


50 Isto, str. 187. 

Formulacija glavnih 
ciljeva poduzeća 


Stvaranje osnove 
za informacije 


Analiza tržišta Ispitivanje vlastite 
(izgledi i rizici sposobnosti za 
u pojedinim državama) djelovanje u inozemstvu 


Formulacija određenih 
ciljeva marketinga 


Strategija marketinga za 
izabrana strana tržišta 


Strategija ponude Strategija distribucije Strategija komunikacije 
vezana za strana tržišta vezana za strana tržišta vezana za strana tržišta 


Marketing mix-odluka 


Marketinški plan i 
osvajanje stranog tržišta 


Stvaranje informacijskih osnova 


Imajući na umu određene glavne ciljeve poslovne politike poduzeća i strategije njegova 
poslovanja s inozemstvom, u prvom je redu potrebno stvoriti informacijske osnove. Na 
temelju njih izrađivat će se strategija marketinga za pojedinačna izabrana tržišta. Da bi se 
mogla ocijeniti spremnost poduzeća za preuzimanje izgleda 1 rizika na vanjskim tržištima i 
njegova sposobnost za ulazak na ta tržišta, potrebno je analizirati tržište i spremnost, odnosno 
sposobnost poduzeća za takvu poslovnu aktivnost. Kao izvor informacija za analizu tržišta 
može poslužiti posebno istraživanje vanjskog tržišta. 


Selekcija stranih tržišta 


1. Prethodna analiza tržišta 
Prethodnom analizom tržišta valja obuhvatiti one zemlje koje su, sa stajališta poslovnih 
interesa vanjskotrgovinskog poduzeća, potencijalna ili već "uhodana" strana tržišta. Pritom je 
preporučljivo, uz što manje troškova, provjeriti uklapaju li se pojedina strana tržišta u 
osnovnu koncepciju poslovne strategije poduzeća i udovoljavaju li minimalnim zahtjevima 
što ih vanjskotrgovinsko poduzeće očekuje u poslovanju s gospodarskim subjektima iz tih 
zemalja. 
Prethodna analiza tržišta trebala bi osigurati da se pomoću selektivnog postupka pobliže ne 
analiziraju ona vanjska tržišta koja poduzeću zbog određenih posebnosti ne odgovaraju. 
Pri izvođenju prethodne analize tržišta ciljevi rukovodstva poduzeća mogli bi biti sljedeći: 

- minimalna isplativost 

- minimalni očekivani prihod 

- minimalna kupovna moć 

- neznatno ulaganje kapitala 

- minimalni inozemni rizici. 
Ti se ciljevi redovito moraju odmjeriti da bi se istaknula njihova pojedinačna relevantnost. 
Sve države koje dolaze u obzir unesu se na poseban listić da bi se mogli ispitati, analizirati i 
ocijeniti sveukupni uvjeti stvarnih tržišnih, gospodarskih i političko-pravnih okruženja. 

Mjerilo ocjenjivanja pri takvom selektivnom izvoru ne bi trebalo biti prestrogo. Sve države 
koje ne ispunjavaju minimalne uvjete ne uzimaju se u obzir za pravu analizu tržišta. 


Kontrolni listić za prethodnu analizu tržišta 
Tržišta Azija Amerika Europ 
a 
ko 


Političko-pravni 
čimbenici: 

- politički sustav 

- ekonomsko ustrojstvo 
- stabilnost. 
Socio-kulturni 
čimbenici: 

- društvena struktura 

- školstvo 

- značenje religija. 
Geografsko-demografski 
čimbenici: 

- infrastruktura 

- razvitak populacije 

- bogatstvo sirovina. 
Tehnološko-privredni 
čimbenici: 

- razvoj privrede 

- tehnološki razvoj 

- položaj i struke 

- trgovinske prepreke. 
Potencijal tržišta: 

- tržišni opseg 

- tržišni rast 

- kupovna moć 

- konkurencija. 


Mjerilo ocjena: 1= odgovara odlično, 2= odgovara solidno, 3= ispunjava 
minimalne zahtjeve, | 4= odgovara slabo, 5= ne odgovara 


Sabiranje pronalaženja broja potencijalnih vanjskih tržišta na ovaj način, poduzeću se 
posebno preporučuje: 

- kod ograničenih plaćevnih mogućnosti, 

- ako se proizvod posebno dobro uklapa u pojedinim zemljama, 

- pri popunjenim kapacitetima ili pri postupnom proširivanju kapaciteta, 

- za izbjegavanje nepovoljnih političkih/pravnih uvjeta okruženja, 

- za bolje iskorištavanje određenih potreba, 

- za iskorištavanje razmjerno kratkih transportnih putova, 

- pri velikom kupovnom potencijalu u određenim zemljama, 

- pri posebno povoljnom stanju u odnosu na konkurenciju, 

- za izbjegavanje ili smanjivanje govornih prepreka, 

- za izbjegavanje prepreka u trgovanju, 
- za iskorištavanje povoljnih nalazišta sirovina. 


2. Analiza tržišta 


Analiza tržišta trebala bi ocijeniti trgovinsku privlačnost pojedinoga stranog tržišta i na njemu 
postojeću konkurentnost za svako poduzeće, odnosno postojeću ponudu. Pritom mogu u uži 
izbor ući strana tržišta koja su temeljito analizirana prema sljedećim kriterijima (npr. putem 
bodovne liste): 


- opseg tržišta, to jest koja se količina robe može prodati na tom stranom tržištu u 
određenom vremenskom roku, 

- rast tržišta, to jest u kojoj je mjeri moguć postotni rast trenutačnih količina i 
vrijednosti vezanih za opseg tržišta, 

- struktura kupca, to jest koliko ima potencijalnih kupaca i kakav je odnos između 
kupaca na veliko i malo, 

- kupovna moć, to jest visina raspoloživog dohotka, 

- raspon cijena, to jest spektar postignutih cijena za slične proizvode, 

- pristup tržištu, to jest u kojoj se mjeri može računati s problemima pri uvozu, 

- ponuda konkurencije, to jest u kojoj se mjeri nude slični proizvodi, postoje li slabe 
točke na proizvodima konkurencije, 

- način trgovanja, to jest postoje li određeni običaji ili obveze pri sastavljanju 
kupoprodajnog ugovora (npr. uvjeti isporuke ili uvjeti plaćanja) o kojima valja voditi 
računa, 

- distribucijski zahtjevi, to jest određeni putovi prodaje i očekivane usluge koje moraju 
biti uzete u obzir, 

- komunikacija, to jest u kojem su opsegu poduzete mjere za upoznavanje drugih s 
proizvodima i poduzećima te za promidžbu proizvoda, 

- prodajni potencijali i tržišni uvjeti, to jest koja se količina prodaje u odnosu na 
proizvodnost može postići u nekom kraćem vremenskom razdoblju, 

- potreba kapitala, to jest iznos kapitala za određeno vremensko razdoblje potreban za 
osvajanje tržišta i uvođenje proizvoda, 

- politički i pravni uvjeti, to jest kolika je politička i pravna sigurnost, 

- gospodarski uvjeti, to jest u kojoj mjeri treba računati s gospodarskim rizicima koji bi 
mogli utjecati na poslovanje. 


Ako kriteriji ocjenjivanja nemaju jednaku važnost, potrebno je pomnožiti privlačnost 
pojedinih elemenata ocjenjivanja s faktorom važnosti te rezultat podijeliti sa sumom faktora 
važnosti. 
Analiza tržišta zaključuje se uspostavom redoslijeda onih čimbenika koji se pojedinoj tvrtki 
čine privlačnim na stranom tržištu. Pritom se selektiraju tržišta na koja, zbog njihove 
privlačnosti, treba baciti težište, koja imaju prednost u obradi, i ona tržišta s manjim brojem 
bodova koja se tretiraju kao stalna tržišta ili povremena tržišta. 

Analiza tržišta za određenu zemlju, s kriterijima ocjenjivanja privlačnosti te izgleda i 
rizika na koje se može računati, prikazana je u sljedećoj tablici: 

Analiza tržišta za zemlju... 


Privlačnost Izgledi 
do 100 
brit Važnost čimbenika 
Rizici 
Kriterij ocjenjivanja do 
1. Izgledi 
- Opseg tržišta 
- Rast tržišta 
- Kupovna moć 
- Pristup tržištu 
- Struktura tržišta 
- Prodajni potencijal 


2. Rizici 
- Ponuda konkurencije 
- Potreba za kapitalom 
- Politički rizici 
- Gospodarska stabilnost 
- Kulturni/vjerski problemi 
- Običaji trgovanja 


3. Segmentacija tržišta 

Za posebno privlačna tržišta sa stajališta ukupne poslovne strategije poduzeća, poduzeće 
može, radi daljnje diferencijacije i osiguranja većega poslovnog uspjeha, provesti naknadnu 
segmentaciju, radi određivanja homogenih grupacija kupaca odnosno regija unutar pojedinoga 
stranog tržišta. Pri segmentaciji prema grupaciji kupaca mogu se pojaviti varijable, npr. 
zanimanje, dob, vjera, bračno stanje i dr. Pri segmentaciji prema regijama mogu se odabrati 
varijable vezane uz geografske lokacije, kao što su, npr.: industrijska središta, primorska 
mjesta, područja okupljanja i sl. 

Segmenti dobiveni za određeno strano tržište mogu se usporediti s tržišnim segmentima 
nekog drugog tržišta. Ako postoje istovjetnosti, mogu se ti istovjetni segmenti, prisutni na 
različitim tržištima, objediniti radi planiranja marketinga i osvajanja tržišta. Na taj način 
mogu se odrediti i referentna tržišta za daljnje mjere i poslovne aktivnosti poduzeća. 

Na temelju rezultata segmentacije tržišta postavlja se pitanje: Hoće li poduzeće u skladu s 
ukupnom tržišnom strategijom opsluživati sve segmente tržišta ili će privući samo određene 
tržišne segmente, i to eventualno s različitim tržišnim strategijama? 


8.4.2. Ispitivanje i prilagođavanje vlastitih sposobnosti djelovanja 


Kao informacijsku podlogu za utvrđivanje strategija na stranom tržištu potrebno je preispitati, 
uz analizu stranog tržišta, i vlastitu sposobnost za djelovanje na dotičnom tržištu. Pritom treba 
analizirati sljedeća područja vezana uz poslovnu strategiju poduzeća: 

- sposobnost djelovanja koja se odnosi na proizvod, tj. utvrditi je li dotični proizvod, 
glede primjene, kvalitete, opreme, obilježja, veličinu pakiranja, trajnosti, pouzdanosti, 
sigurnosti, imidža i uputa za korištenje, podoban za određeno područje, odnosno koje 
posebne mjere moraju biti poduzete da bi se proizvodi prilagodili po svojim 
značajkama i osobnostima zahtjevima tržišta; 

- sposobnost djelovanja koja se odnosi na osoblje, tj. provjeriti je li raspoloživo oso- 
blje, zaposleno na poslovima vanjske trgovine odnosno kreiranja vanjskotrgovinske 
politike poduzeća, prema svojim stručnim kvalitetama, psihičkom i fizičkom 
opterećenju, komunikativnosti, sposobnosti prilagođavanja i sl., pripremljeno za 
izabrana strana tržišta; 

sposobnost djelovanja u odnosu na proizvodnju, tj. provjeriti zadovoljavaju li 
postojeći proizvodni kapaciteti potrebe stranog tržišta i u kojem su opsegu potrebni 
proizvodni kapaciteti, nabava materijala i osiguranje profesionalno osposobljenog 
osoblja (u to područje spada i provjera da li bi dijelovi postrojenja trebali biti prebačeni 
u inozemstvo, ovisno o tome je li riječ o izravnim investicijama u inozemstvu); 
sposobnost djelovanja koja se odnosi na kapital, tj. provjeriti je li na osnovi tijeka 
novca i na temelju vlastitoga kredibiliteta i raspoloživoga kreditnog osiguranja, kojim 
će biti pokrivena potreba za vlastitim i stranim kapitalom, stvoren preduvjet za 
osvajanje i održavanje tržišta, izgradnju distribucijskih putova za svaku pojedinu 
zemlju, za promidžbu, zapošljavanje i školovanje osoblja, zakup skladišta, odvijanje 
transporta i odobrenje kredita dobavljačima. 


Rezultat analize treba pokazati može li poduzeće odmah početi djelovati na izabranom 
stranom tržištu ili je pojedine elemente strategije nastupa na inozemnom tržištu potrebno 
prilagoditi stvarnim okolnostima (posebice ako je riječ o zahtjevnim tržištima), te u kojem se 
vremenskom okviru može računati na početak aktivnosti poduzeća na stranom tržištu. 

Radi osiguranja uspješnog početka poslovanja na stranom tržištu, poduzeće mora raspolagati 
količinama koje odgovaraju prosječnoj predviđenoj prodaji, ali i s određenim rezervama dođe 
li do povećanja opsega prodaje. Kvalitetna prognoza opsega moguće prodaje stoga je važan 
preduvjet za uspješnu tržišnu strategiju, uz odabir odgovarajućih stranih tržišta i ispitivanje 
odgovarajućih mogućnosti djelovanja na stranom tržištu. 


8.4.3. Prognoze prodaje 


Dobra prognoza prodaje utoliko je stvarnija što su točnije analizirane i pogođene želje kupca 
na stranom tržištu i apsorpcijska snaga stranog tržišta. Kao izvor informacija ovdje mogu 
poslužiti mnogobrojne institucije za vanjsku trgovinu, trgovačke i industrijske komore, 
specijalizirane agencije s kvalitetnom i pouzdanom bazom bitnih podataka, a i sami sudionici 
na tržištu. Kao informacijski instrument za sustavno istraživanje tržišta mogu poslužiti i 
istraživanja tržišta drugih zemalja. 

Nekad se u analizi tržišta istraživala ponajprije trenutačna zanimljivost stranog tržišta u 
odnosu na proizvod ili uslugu koja se na to tržište namjeravala izvoziti. Pritom se u većini 
slučajeva nisu koristile razrađene (matematičke) metode istraživanja tržišta, koje su u 
suvremenoj obradi, promatranju i predviđanju tržišta postale sastavnim dijelom istraživanja 
njegove promjenjivosti radi pravodobnog prepoznavanja trendova, mode, reakcije i želje 
kupaca, te promjene strukture tržišta. Pritom poduzeće osobito zanima djelotvornost izabrane 
tržišne strategije radi mogućih pravodobnih reakcija. 

Pri redovitoj potrebi za prikupljanjem informacija teško je razlikovati analizu tržišta i 
promatranja tržišta, jer na promatranje tržišta treba gledati kao na neprekidnu analizu tržišta. 
Metode istraživanja stranog tržišta, bilo da je riječ o sekundarnom ili primarnom istraživanju, 
putem upita, promatranja, eksperimenata o ispitivanju trendova ili analogija, ne razlikuju se 
od istraživanja domaćeg tržišta, ali je pri istraživanju stranog tržišta sposobnost uspješnog 
djelovanja uvjetovana vrstom i posebnostima sudionika na tržištu i izvorima informacija. 


Predviđanje tržišta, kao rezultat istraživanja tržišta, trebalo bi dati podatke o budućim 
odnosima na tržištu, iz kojih se tada, u obliku prognoza mogućeg opsega prodaje, mogu 
izvesti pokazatelji odnosno zaključci o vlastitim mogućnostima prodaje i tržišnom udjelu 
vlastitog poduzeća na stranom tržištu. 


Pritom se uzima u obzir sljedeće: 

broj svih postojećih očekivana maksimalna 
potrošača na x potrošnja potrošača u 
stranom tržištu danim uvjetima 
okruženja 


Kapacitet stranog tržišta kao 
apsorpcijska snaga stranog 
tržišta 


Opseg stranog tržišta kao broj stvarnih 
ukupnost stvarnog prometa = potrošača na 


2 prosječna potrošnja po 


cree . I potrošaču 
jednim proizvodom u stranom tržištu 


određenom razdoblju 
Udio na stranom tržištu kao 
vlastiti ostvareni ili predviđeni =  vlastitiopsegprometa x 100 
tržišni udio za određeni opsegtržišta 
proizvod 


8.4.4. Marketinška strategija u obradi stranog tržišta 


Marketinška strategija obuhvaća plansku i sustavnu primjenu svih instrumenata prodajne 
politike na stranom tržištu i ona je, na temelju svoga tržišno-osvajačkoga karaktera, sastavni 
dio srednjoročne i dugoročne marketinške politike. Marketinški instrumenti mogu se s istim 
učinkom primijeniti i kao taktički instrumenti u području kratkoročne marketinške politike, 
ponajviše kao reakcija poduzeća na tržišne promjene, no njihova se primjena iz strateških i 
taktičkih razloga razlikuje. 

U planiranju marketinga utvrđuje se diferencirana (vremenska) primjena marketinških 
instrumenata. 

Izradom marketinške strategije za strano tržište potrebno je provesti odabir i odabrati 
intenzitet pojedinih marketinških instrumenata te njihovu najpovoljniju kombinaciju, tj. 
odlučiti o raznim načinima provođenja marketinga. 


Primjenjivi marketinški instrumenti mogu se objediniti na sljedeći način: 


Politika Politika Politika Politika Politika Distribucijska 
proizvoda asortimana cijena uvjeta komunikacije politika 


itika ugovaranja 


Politika ponude 


Marketinška strategija 


Zbog različitosti stranih tržišta u mnogim će slučajevima doći do diferencijacije marketinških 
strategija, pri čemu, u određenim okolnostima, pojedini elementi marketinških instrumenata 
imaju veću ili manju mogućnost standardizacije. 

Strategija pogodna za pojedina strana tržišta proizlazi iz spoznavanja tržišno strukturnih 
profila ili analize jačih i slabijih strana tržišta pojedinih zemalja i mora slijediti specijalne 
marketinške ciljeve kao što su tržišni udio i kratkoročni ulazak na strano tržište. 

Na taj način analiza profila tržišnih struktura može otkriti da postoje određeni tržišni 
nedostaci kao što su, npr., nedostaci u prodaji, promidžbi, nedostaci na proizvodu ili u 
konkuriranju, koji uz primjenu određenih marketinških instrumenata mogu biti uklonjeni u 
korist poduzeća. 

Analizom jačih i slabih strana dobiva se uvid u mogućnost primjene marketinških strategija, i 
to tako da se razjašnjavaju posebno dobre ili loše strane proizvoda tog poduzeća u odnosu na 
isti proizvod konkurentskog poduzeća. 


Pri razvoju strategije za strano tržište treba voditi računa o sljedećim koracima: 


Raspolaganje sadržaja markentinških instrumenata 
koji se odnose na tržište pojedine zemlje 


v 


Izrada raznih strateških mogućnosti u najpovoljnijoj 
kombinaciji djelovanja marketinških instrumenata 


v 


Provjera u odnosu na ispunjenje ciljeva poduzeća i marketinških 
ciljeva i potrebne sposobnosti djelovanja poduzeća 


v 


Određivanje trenutačno povoljne strategije 


v 


Pravodobne prilagodbe promijenjenim okolnostima 


8.4.5. Strategija ponude na stranim tržištima 


1. Politika proizvoda i asortimana 

Politika proizvoda i asortimana obuhvaća sve odluke i mjere vezane uz kvalitetu i oblikovanje 
proizvoda i asortimana proizvoda koji moraju biti ponuđeni na određenom tržištu, u odnosu 
na specifične zahtjeve tog tržišta. Pojedini okvirni uvjeti i specifičnosti stranog tržišta u 
mnogim slučajevima ne dopuštaju uniformiranost ponude, već zahtijevaju diferenciranje 
tržišta. 

Kvalitetom proizvoda označava se njegova tehnička izvedba, napose rok trajanja, radni 
učinak, postojanost vrijednosti i primjene, koja se mora usmjeriti prema posebnim željama 
kupaca i pravnim propisima pojedinih zemalja. 

Glede oblikovanja proizvoda vanjski izgled i oprema ambalaže variraju od zemlje do zemlje. 
U tom pogledu može doći do različitosti u dizajnu iz funkcionalnih i estetskih razloga, koji, 
međutim, zbog uporabe određenih boja, može naići na odbijanje kupaca, bilo iz vjerskih 
razloga ili zbog načina razmišljanja pojedinih kulturnih okruženja i tradicije. 

Pakiranje proizvoda trebalo bi, s jedne strane, ako se pakira za transport, zaštititi proizvod u 
različitim uvjetima, tj. tako da bude funkcionalno i trajno, a s druge strane mora imati 
prodajno poticajne značajke i služiti kao nositelj informacija, odnosno kao sredstvo za bolje 
prepoznavanje proizvoda. 

Količina uporabljene ambalaže (koja može biti u svezi s politikom cijena) može također 
utjecati na odluku o kupnji. U nekim je zemljama zabranjena ambalaža izrađena od slame ili 
drugih sličnih materijala, ili zakoni propisuju smanjene količine pakiranja. Može se također 
dogoditi da i sam kupac iz ekoloških razloga izbjegava kupnju proizvoda s prevelikom 
količinom, odnosno preglomaznom ambalažom. 

Markiranje (označavanje) proizvoda najčešće podliježe posebnim zahtjevima uvoznih vlasti, 
pa se određeni navodi i upute (npr.: označavanje zemlje podrijetla robe, upute o pridržavanju 
sigurnosnih odredaba i normi, navodi o sadržaju ili kemijskim sastojcima, upute za uporabu 
na jeziku zemlje u koju se proizvodi izvoze itd.) moraju unaprijed predvidjeti i osigurati prije 
ugovaranja i izvršenja izvoznih poslova. U SAD-u postoji nekoliko posebnih zakona o 

propisnoj markaciji npr. za tekstilna vlakna, prehrambene proizvode, kozmetiku, lijekove ili 
opasne sastojke. 


Posebnu važnost ima i osiguranje usluga kupcima, što se ponajviše odnose na tehničku skrb, 
ponudu dodatne opreme i rezervnih dijelova, usluge školovanja i osposobljavanja osoblja 
inozemnoga kupca, jamstva za kvalitetu isporučenih proizvoda uz odgovarajući garantni Tok, 
besplatno servisiranje proizvoda u garantnom roku itd. 
Tržišna politika koja ide prema kupcu, ne čekajući da se kupac sam pojavi, omogućuje 
izvozniku da na mnogim stranim tržištima ostvari određene prednosti pred konkurencijom i 
time osigura dodatne izvozne poslove. Aktivno pružanje besplatnih usluga kupcu djeluje i na 
povoljniji imidž proizvoda. 
Imidž proizvoda trebao bi kod kupca pobuditi osjećaj nepromjenjivosti kvalitete. Proizvodi 
određene marke, koji su već prisutni na stranom tržištu, uvjetuju i kod drugih proizvođača 
visok stupanj standardizacije njihovih proizvoda. Ako je riječ o stranom tržištu s visokim 
stupnjem individualnosti, proizvode treba prilagoditi posebnim željama i ukusima kupaca na 
tom tržištu. 
Ime proizvoda mora na svim jezicima izabranog tržišta biti lako izgovorljivo, kratko i zvučno, 
s upečatljivim znakom proizvođača. Proizvodi koji se prodaju širom svijeta najčešće asociraju 
na visoki bonitet, koji se od strane kupaca prenosi i na druge proizvode tvrtke (transfer 
imidža). 
Kreiranje asortimana odnosi se na sljedeća područja: 

- izbor (selekcija proizvoda) 

- nadopunu asortimana (dokupnja proizvoda) 

- prilagođavanje asortimana (varijacije proizvoda) 

- poboljšavanje asortimana (inovacije proizvoda) 

- odabir asortimana (isključenje proizvoda). 


Pri izboru proizvoda odabiru se proizvodi pogodni za određeno tržište iz dosadašnjeg 
programa tvrtke na drugim stranim tržištima. Ovaj pristup je, glede cijene, jeftin, i pritom se 
mogu iskoristiti iskustva stečena na drugim stranim tržištima. Ako je na domaćem ili nekom 
drugom stranom tržištu zapaženo smanjenje prodaje nekog proizvoda zbog, npr., većih 
zahtjeva kupaca, promjene modnih trendova i sl., onda se taj problem može kompenzirati 
prodajom dotičnog proizvoda na onim stranim tržištima gdje takvi zahtjevi ne postoje. 


Pri nadopuni asortimana kupuju se od inozemnih ili domaćih proizvođača komplementarni 
proizvodi, radi dodatne ponude na određenim stranim tržišnim segmentima. Specijalizirani 
proizvođač je, s druge strane, zainteresiran za prilagođavanje nekom svestranom ponuđaču 
(npr. izvoznom trgovcu na veliko). 


Pod prilagođavanjem asortimana podrazumijevaju se varijacije izvedbe, poboljšanje kvalitete, 
izgleda, dizajna i sl. Osnovna je zadaća prilagođavanja asortimana približiti pojedinačne 
proizvode ili cijeli proizvodni asortiman uporabnim navikama neke određene zemlje, odnosno 
njenim pravnim normama kao što su npr. odredbe uvoza ili propisi o normama i kvaliteti. Ova 
područja ukazuju na diferencijacijski potencijal u trgovanju s inozemstvom, jer za svako 
strano tržište, pokatkad čak i za svaki njegov segment, mogu postojati različite potrebe 
prilagođavanja, koje proizlaze iz nacionalnih, političkih, kulturoloških i drugih posebnosti 
svakog tržišta. U određenoj su mjeri te posebnosti zastupljene u svakoj od uvoznih odredaba, 
koje se u svakom trenutku mogu promijeniti 1 stoga zahtijevaju prilagođavanje asortimana. U 
nepovoljnim uvjetima može doći čak i do odustajanja od određenoga stranog tržišta zbog 
prevelikih troškova ili nemogućnosti prilagođavanja raspoloživog asortimana proizvoda 
namijenjenih izvozu. 

Poboljšanjem asortimana, tj. proizvodnim inovacijama, novi proizvodi ulaze u ukupni 
asortiman kako bi mogli zadovoljiti promijenjene zahtjeve stranog tržišta. To se događa kad 
neke druge jeftinije mjere nisu bile dovoljne da bi se zadovoljile određene specifičnosti 
tržišta. Poboljšanje asortimana može uslijediti putem diferencijacije ili diverzifikacije 
proizvoda. 

Pri diferencijaciji proizvoda tržištu se nude dodatni i/ili modificirani proizvodi. Kod stranih 
tržišta koja tek treba osvojiti, proizvodi se moraju značajnije razlikovati od istih što ih nudi 
konkurencija, kako bi se pobudilo zanimanje kupaca. Na već osvojenim tržištima 
diferencijacija proizvoda provodi se pri kraju "životnog ciklusa" nekog proizvoda, kako bi se 
njegovom posebnom izvedbom produžio njegov opstanak na tržištu. 

Pri diverzifikaciji proizvoda tvrtka proširuje postojeći asortiman potpuno novim proizvodima, 
koji su, međutim, u uskoj vezi s dosadašnjim asortimanom. 

Pri isključivanju asortimana određeni se proizvodi isključuju (i zamjenjuju novima) jer su 
došli do kraja svog "životnog ciklusa", ili su se pokazali nepogodnima za neko tržište. Razlog 
tome može biti u promijenjenim željama kupaca, u nastupu nekih ekoloških promjena i 
pooštrenih uvjeta zaštite čovjekove okoline, zastarjelosti proizvoda i sl. 

Isključivanje asortimana na stranom tržištu s visokim zahtjevima kupaca može, pod 
određenim uvjetima, dovesti do uvođenja istog proizvoda na manje zahtjevno tržište. 
Isključivanje nekog proizvoda trebalo bi uslijediti, ako je to moguće, tek kada se osigura drugi 
novi proizvod koji bi ga trebao nadomjestiti. U suprotnom bi moglo doći do vremenske 
praznine u odnosu na prisutnost izvoznika na stranom tržištu, a time i do problema ponovnog 
osvajanja pozicije na stranom tržištu. Isključenje proizvoda ne smije uslijediti prekasno kako 
se ne bi izgubili kupci. 

U sklopu politike asortimana treba odlučiti je li pametnije ponuditi široki asortiman s velikim 
brojem proizvoda ili uski asortiman s malim brojem proizvoda, odnosno je li bolje koristiti se 
asortimanom u većem broju različitih izvedaba (varijacija) proizvoda ili manjim brojem 
izvedaba. 

Sve odluke koje treba donijeti, a odnose se na proizvod i asortiman, moraju biti pripremljene 
nakon analize proizvoda i asortimana. Ta analiza može se provesti za pojedini proizvod 
proizvodno-pozicijskom analizom i analizom životnog ciklusa proizvoda, a za asortiman 
analizom strukture zastarijevanja proizvoda i ispitivanjem proizvoda koji su zamijenili 
zastarjele proizvode. 

Pri izradi strategije proizvoda i asortimana za pojedine zemlje treba uzeti u obzir sve 
analizirane čimbenike koji utječu na prodaju, polazeći od specifičnosti stranog tržišta, 
okvirnih uvjeta i vlastitih mogućnosti proizvođača, uz kombinaciju različitih mogućnosti 
primjene politike proizvoda i asortimana. 


2. Politika cijena i uvjeta prodaje 
Politika cijena i uvjeta prodaje obuhvaća sve odluke i mjere koje se odnose na ugovorne 
obveze poduzeća. Dok su mjere u području politike proizvoda i asortimana i politike 
distribucije dugoročnije prirode, politika cijena i uvjeta prodaje prilično je fleksibilna, pa u 
mnogim slučajevima njihovo konačno utvrđivanje dolazi tek nakon konačnog sklapanja 
ugovora. Odgovarajuća primjena ovih marketinških instrumenata može imati akviziterski 
učinak i utjecati na poboljšanje vlastite konkurentnosti. 
U mjerama strategije ugovaranja presudno je sljedeće: 

- formiranje cijena, 

- odobravanje kredita dobavljačima, 

- uvjeti isporuke, 

- uvjeti plaćanja, 

- modaliteti isporuke. 


Kao preduvjet za djelotvornu politiku cijena potrebno je provesti analizu cijena za pojedinu 
zemlju, koja bi trebala dati podatke o trendu cijena, strukturi cijena i njihovim kategorijama. 
Pritom se mogu koristiti različite veze s inozemstvom, informacije gospodarskih komora, 
inozemna gospodarska i druga udruženja, izvješća o tržišnim kretanjima ili informacije 
poslovnih banaka, kreditnih institucija i dr. 

Strategija cijena u izvozu odredit će se na kraju obavljene analize ovisno o zemlji i 
asortimanu proizvoda namijenjenih izvozu u tu zemlju. 

Staro je pravilo da se za "pravu cijenu" svaka roba može prodati. Stoga i strategija cijena u 
okviru prodajne politike tvrtke ima presudnu ulogu u ostvarenju izvoznih poslova. Pritom 
treba voditi računa i o korisnosti proizvoda za potencijalnog kupca i o dosadašnjoj strukturi 
cijena na tržištu, jer pretpostavka o korisnosti proizvoda i te kako utječe na prihvaćanje cijene 
od strane inozemnoga kupca. Npr., pri izvozu elektrotehničkih proizvoda u industrijski 
razvijene zemlje viša se cijena može opravdati i održati zbog više tehničke razine proizvoda i 
kupovne snage potrošača, ali bi iste proizvode bilo teško prodavati u zemljama u razvoju, jer 
tamošnje stanovništvo ne raspolaže takvom kupovnom snagom, a i drugi su im proizvodi 
važniji. Dakle, korisnost proizvoda ne mora realno odgovarati njegovoj cijeni. 


Ispravan tržišni omjer između cijene i korisnosti proizvoda može se, u načelu, postići samo 
odgovarajućom politikom cijena i proizvoda, koja time još jače naglašava potrebu 
najpovoljnijega kombiniranja marketinških instrumenata. 
Budući da svako tržište ima svoje vlastite gospodarske, sociološke i političke značajke, ni 
cijena robe ne može na svim tržištima biti ista (prostorna raznolikost cijena). No 
diferencijacija u cijeni ne smije biti prevelika jer može doći do preprodavanja robe iz zemlje s 
nižom razinom cijena u onu zemlju u kojoj se postiže viša cijena. Ta je opasnost ipak 
smanjena zbog troškova transporta, osiguranja, uvozno/izvoznih procedura, rizika naplate i sl. 
Do razlike u cijeni može doći i zbog razlike u količini robe koja se prodaje. Trgovci na veliko 
(veleprodaja - grosisti), kupujući velike količine robe, dobivat će odgovarajuće popuste u 
cijeni (količinski rabati, progresivni i lančani popusti, bonusi i sl.), za razliku od kupaca "na 
malo". Postoji razlika i u odnosu na skupinu potrošača, npr., robne će kuće imati veći popust 
na robu nego specijalizirane prodavaonice. Cijena će ovisiti i o kategorijama kupaca: obrtnici 
će proizvod dobiti po povoljnijim cijenama nego privatne osobe ili državna poduzeća. 
Kad poduzeće utvrdi univerzalnu odnosno jedinstvenu cijenu za sve potrošače, osobito u 
obliku javno objavljena cjenika, onda je riječ o univerzalnoj strategiji cijena. Ako se 
distribucija obavlja putem nekoliko posrednika, onda se pojedinačno utvrđivanje cijene može 
prepustiti njima. Navode li se pojedinačne cijene, čija visina ovisi o određenom tržištu i uz 
koje se vodi računa o načinima distribucije i konkurentnosti na tržištu, onda je riječ o 
autonomnoj strategiji cijena. 
Ako je pritom riječ o uvođenju novog proizvoda na strano tržište, onda se proizvođač pri 
određivanju cijene novog proizvoda često koristi svojim monopolističkim položajem na tom 
tržištu. Odredi li pritom previsoku cijenu, onda će proizvod kod određenih krugova kupaca 
pobuditi osjećaj korisnosti i time dobiti na prestižu, a ako je utvrđena cijena preniska, kupac 
će često imati dojam "masovnog proizvoda". 
Ako izvoznik nailazi na konkurenciju na stranom tržištu, on će se snalaziti ponajviše prema 
cijenama njihovih proizvoda na tržištu, a ne po onima u vlastitoj zemlji. Ako je cijena u 
vlastitoj zemlji niža od one na stranom tržištu, onda izvoznik može djelovati kao "obarač 
cijena" i tako steći znatan udio na stranom tržištu. 
U sklopu politike osvajanja stranog tržišta mogu se razlikovati dvije daljnje strategije cijena: 

- strategija apsorpcije cijena i 

- strategija penetracije cijena. 


Pri strategiji apsorpcije cijena na početku se nametne visoka cijena, koja, kako se tržište više 
osvaja, postupno pada. Ovom se strategijom izvozni proizvod stavlja u neku vrstu 
monopolnog položaja i može se primijeniti samo kod proizvoda visoke kvalitete ili onih 
proizvoda čijim se posjedovanjem postiže određeni prestiž u društvu. Nedostatak je ove 
strategije što nakon početne visoke cijene uvijek dolazi do padanja cijene, što često izaziva 
gubitak imidža proizvođača na tržištu, a i djeluje uznemirujuće na kupce. 

Strategija apsorpcije cijena preporučuje se kod proizvoda s kratkim "životnim ciklusom", 
visokim stupnjem noviteta ili pri smanjenoj konkurenciji na stranom tržištu. Često je za 
ovakvu strategiju posebno pogodna okolnost koja se odnosi na konkurentnost u zemljama u 
razvoju, poglavito ako postoji ograničenje uvoza od strane države radi zaštite vlastite privrede 
i domaćih poduzeća, jer se tako mogućoj konkurenciji onemogućuje pristup na to tržište. 

Strategijom penetracije na početku se nametne niska cijena proizvoda što se izvoze na strano 
tržište, koja većim prodorom na to tržište postupno raste. Ova je strategija osobito pogodna 
pri strategiji brzog osvajanja tržišta, no može imati smisla ako proizvod posjeduje manji 
stupanj noviteta i nailazi na bezbrojne slične konkurentne proizvode na tržištu, tako da 
identitet samog proizvoda ne bi bio dovoljan da bi se privukli kupci. Zbog toga se proizvod 
ponajprije mora nametnuti svojom cijenom. Ako je cijena uvođenja na tržište zamjetno niža 
od cijene već postojećih sličnih proizvoda na tržištu, može doći do borbe oko cijena, koja, pod 
određenim okolnostima, može završiti na štetu onoga koji se prvi pojavio na stranom tržištu. 
Pri uspješnoj strategiji penetracije nestajat će drugi sudionici - konkurenti na stranom tržištu, 
tako da se nakon toga s većim udjelom na tržištu može postupno podizati cijena. 

Strategija penetracije bit će za poduzeće najpodnošljivija ako se izvozni proizvodi mogu u 
zemlji izvoznici proizvoditi po znatno nižoj cijeni nego što se proizvode u zemlji uvoznici, 
tako da, usprkos nižim cijenama izvoza, neće nastati gubici za izvoznika. U suprotnom bi se 
gubici na stranom tržištu, u fazi osvajanja tržišta, trebali kompenzirati na drugim tržištima ili 
putem strategije postupnog povećavanja cijena, ako se tijekom vremena postigne željena 
pozicija na tom tržištu. 

Na mnogim se stranim tržištima mora više ili manje računati s utjecajem države. Postoji mo- 
gućnost da od strane države budu određene fiksne cijene, maksimalne i minimalno moguće 
cijene za uvozni proizvod, ili da pri promjeni cijene mora postojati dozvola države. Država 
također može utjecati na poskupljenje proizvoda uvođenjem posebnih taksa na uvoz, ili putem 
određenih vanjskotrgovinskih, deviznih, carinskih i izvancarinskih mjera otežati uvoz ili ga 
zapravo onemogućiti. 


S druge se strane posebnim poticajnim mjerama u zemlji izvoznici izvoz potiče i olakšava (a 
pokatkad jedino tako i omogućuje) odobravanjem subvencija i drugih oblika poticanja izvoza 
(npr. odobravanjem povoljnih kredita, premija ili davanjem poreznih olakšica i sl.), što 
izvoznicima iz tih zemalja omogućuje da cijenu svojih proizvoda namijenjenih izvozu održe 
dovoljno niskom da bi bila konkurentna na inozemnom tržištu. Međutim, pritom ne smije 
doći do sumnje da izvoznik nudi svoju robu po damping cijenama, jer bi u tom slučaju vrlo 
brzo bile primijenjene državne protumjere zemlje uvoznice (antidampinške mjere). 
Pod damping cijenama u vanjskoj se trgovini redovito podrazumijevaju one cijene koje se 
formiraju ispod "normalne vrijednosti" za dotičnu vrstu robe u zemlji uvoza. Ako izvoznik 
može prodavati svoju robu po takvim cijenama zbog posebno niskih troškova proizvodnje, ili 
se na određeno vrijeme (privremeno) želi odreći pokrivanja troškova u zemlji uvoza, to 
zemlja uvoznica neće uvažavati. Odlučujuće je da damping cijene, po kojima se roba želi 
prodati u nekoj zemlji, narušavaju strukturu cijena na stranom tržištu i tako gospodarstvu u 
zemlji uvoza mogu štetiti. Prema odredbama GATT-a takav izvoz treba osuditi, a države, koje 
su pogođene dampinškim cijenama uvozne robe, mogu poduzeti odgovarajuće mjere za 
zaštitu svoje privrede, uključujući i određene restrikcije uvoza robe iz zemlje čiji izvoznici 
prodaju robu po dampinškim cijenama. 
Kao važni uvjeti koji određuju cijenu u vanjskoj trgovini mogu se navesti: 

- UVjeti isporuke, 

- uvjeti plaćanja, 

- krediti inozemnog dobavljača, 

- modaliteti isporuke, kao što su: rok isporuke, fleksibilnost isporuke i kalkulacije. 


Pojedini uvjeti isporuke i uvjeti plaćanja za izvoznika znače veći ili manji dodatak na cijenu u 
matičnoj zemlji, odnosno na vlastitu cijenu koštanja, što se izračunava različitim vrstama 
vanjskotrgovinskih kalkulacija. Pri prodaji investicijskih dobara izvoznik mora računati s 
odobrenjem srednjoročnih ili dugoročnih kredita kupcima, ali i s drugim troškovima koji 
mogu znatno povećati izvoznu cijenu. 

Kratki rokovi isporuke podrazumijevaju visoki akviziterski potencijal izvoznika. Pri osvajanju 
inozemnog tržišta kratki rokovi isporuke mogu izvozniku donijeti znatne prednosti pred 
konkurentima i snažno privući interes inozemnih kupaca te utjecati na poboljšanje imidža 
proizvoda. 

Mogućnost brze isporuke proizvoda može dovesti do toleriranja cijena jer će izvoznici 
naginjati tome da naplate i višu cijenu ako inozemni kupac inzistira na kratkom roku 
isporuke. 

Kratki rokovi isporuke mogu djelovati i na snižavanje cijena ako izvoznik time smanjuje rok 
skladištenja i ako može reducirati rok vezivanja vlastitoga kapitala do trenutka naplate 
izvezene robe, jer tako odmah djeluje i na smanjenje troškova kapitala. 


8.4.6. Strategija distribucije na stranim tržištima 


Zadatak je politike distribucije najpovoljnije osiguravanje prisutnosti na stranom tržištu i mo- 
gućnost redovite i pravodobne nabave proizvoda ili usluge nekog poduzeća. Stoga politika 
distribucije, u osnovi, obuhvaća sve postavljene marketinške ciljeve uza sve odluke i mjere 
koje vode do izgradnje i korištenja svih pogodnih putova prodaje na stranom tržištu. 
Uspostava distribucijskih putova, izbor distribucijskih partnera i organizacija koje će obavljati 
prodaju robe za svako pojedino strano tržište, strateški gledano, poslovna je aktivnost 
dugoročnijega karaktera, kojom se određuje način pojavljivanja i nastupanja na stranom 
tržištu. 

Pitanje najpovoljnijega opskrbljivanja robom pojedinih prodajnih kanala je, nasuprot tome, s 
marketinškoga gledišta, taktički kratkoročno rješivo, s ciljem da se proizvodi ili usluge, za 
kojima postoji stalna potražnja, u odgovarajućoj kvaliteti i izvedbi u pravo vrijeme dopreme 
na mjesto isporuke. 

Pri izgradnji putova prodaje na stranom tržištu valja riješiti načelno pitanje: U kojoj će mjeri 
proizvođač određenog proizvoda ili usluge imati mogućnost i pravo korištenja odgovarajućeg 
puta prodaje na stranom tržištu? 

Redovito su potreba za kapitalom i distribucijski troškovi obrnuto razmjerni s udaljenošću 
tržišta. Stoga donošenje odluke o određenom distribucijskom sustavu ima trajnu važnost za 
izvoznika. 

Npr., prodaja proizvoda izvoznom posredniku kao posrednom izvozniku u zemlji gdje je proi- 
zvod proizveden, nanosi manje prodajne i transportne troškove s donekle kratkim rokom 
vezivanja kapitala, a prodaja putem podružnice u inozemstvu (u zemlji odredišta), kao obliku 
izravnog izvoza, zahtijeva veliki kapital i uz pretpostavku postojanja blizine tržišta i 
potražnje. 


Izbor pogodnih putova prodaje i prodajnih struktura može se olakšati uz prethodnu 
analizu protoka proizvoda i analizu kupaca proizvoda. 


Analizom protoka proizvoda istražuje se, na temelju već postignutog udjela na tržištu, 
doprinos svakoga pojedinoga odabranoga prodajnog puta na ukupno opskrbljivanje tržišta. 
Pritom se mogu uočiti određene nepravilnosti ili nepokrivenosti pri protoku proizvoda i tako 
odrediti pogodniji putovi prodaje za svako pojedino strano tržište. 

Analizom kupaca proizvoda istražuje se struktura kupaca u svakoj pojedinoj zemlji radi 
utvrđivanja posebno pogodnih putova distribucije u odnosu na stupanj koncentracije 
potražnje. 

Kod obiju analiza mogu se očekivani ili stvarni troškovi putova prodaje usporediti sa 
stupnjem djelotvornosti izabrane strategije plasmana. 

Stupanj djelotvornosti određene strategije plasmana može se ocijeniti kvantitativno (npr. po 
stupnju pokrivenosti tržišta i postignutom prometu) i kvalitativno (po imidžu pojedinog puta 
prodaje i intenzitetu prodaje u odnosu na konkurenciju i na očekivanje kupaca). 

Uspjeh plasmana, koji se po svom vrednovanju razlikuje za svaki pojedini proizvod, ovisi o 
sljedećim aktivnostima na tržištu: 

- pre-akviziciji, napose promatranjem tržišta, vezama s potencijalnim kupcima, javnim 

informiranjem i davanjem savjeta; 

- glavnoj akviziciji putem ispravno usmjerene promidžbe i stručnih savjeta; 

- praćenju dobivenih naloga ili narudžbi davanjem ponuda, analizom konkurenata, pri- 
premanjem ugovora i sl.; 

- urednom izvršenju naloga dostavom, montažom, upućivanjem i odvijanjem plaćanja; 

- naknadnim vezama pružanjem usluga kupcu, opskrbom rezervnim dijelovima, 
informiranjem kupaca o poboljšanim izvedbama proizvoda itd. 


Pri odabiru distribucijskih putova treba se odlučiti za vlastitu ili tuđu prodaju. 
Pri vlastitoj prodaji, na putu do krajnjeg korisnika - preuzimatelja robe na stranom tržištu 
proizvođač - izvoznik uključuje samo vlastite prodajne službe, na primjer: 

- sektor izvoza u proizvođačkoj tvrtki, 

- vlastitu tvrtku za prodaju robe u zemlji izvoznici, 

- vlastite prodajne podružnice s otpremnim skladištima u zemlji odrednici, 

- pogone u inozemstvu, 

- trgovačke putnike (delegate) kao namještenike tvrtke, 

- trgovačke posrednike koji su pravno samostalni, ali gospodarski usko povezani s 

matičnim proizvođačem - izvoznikom. 


Pri korištenju tuđe prodaje distribucija se prepušta pravno i gospodarski samostalnim 
subjektima, od kojih se najčešće koriste: 

- izvozne trgovačke kuće u zemlji izvoznici, 

- izvoznici / uvoznici u zemlji odredišta, 

- trgovci na veliko i malo te posrednici na pojedinom stranom tržištu, 

- licenčne tvrtke, 

- ugovorni trgovci, napose povlaštene tvrtke (franchise), ako postoji veća gospodarska 

samostalnost, 
- trgovački posrednici veće gospodarske samostalnosti na stranom tržištu. 


Kao mješoviti oblik vlastite i tuđe prodaje robe postoje različiti oblici kooperacije, kao što su 
joint-venture ili izvozna društva. 

Odabir načina prodaje i partnera ovisit će, s jedne strane, o pristupačnosti stranog tržišta, 
njegovu gospodarskom sustavu i postojećim oblicima prodajnih kanala, a, s druge strane, o 
tome je li tržište ocijenjeno kao vrlo važno i perspektivno, je li to tržište na kojem bismo 
željeli biti prisutni ili je to tržište na koje možemo samo povremeno računati. 

Jači će izvoznici na otvorenim stranim tržištima s jednostavnom prodajnom strukturom 
osnivati svoje podružnice u inozemstvu koristeći se vlastitom prodajom robe, posebice ako je 
to tržište ocijenjeno kao vrlo važno. Na državno zaštićenim tržištima više će se primjenjivati 
kooperacijski oblici prodaje, a pri djelomično otvorenim stranim tržištima s dobrom 
strukturom prodaje preporučljivo je korištenje tamošnjih distribucijskih partnera. 


8.4.7. Strategija komunikacije na stranom tržištu 


Cilj komunikacijske politike vezane za strano tržište jest stvaranje i očuvanje pozitivnoga i 
specifičnoga profila poduzeća za svako pojedino strano tržište i njegove proizvode radi 
poticanja prodaje. Komunikacijska politika stoga obuhvaća sve odluke i mjere za informiranje 
određenih ciljnih skupina o tvrtki i njezinim tržišnim dostignućima. 
Instrumenti komunikacijske politike obuhvaćaju: 

- rad s javnošću na stranom tržištu, 

- promidžba na stranom tržištu, 

- poticanje prodaje putem prodajnih službi usmjerenih na pojedino strano tržište. 


Radom i odnosima s javnošću poduzeće se trudi stvoriti i očuvati pozitivnu sliku o sebi kao i 
svoj jedinstven identitet (Corporate Identity) na stranom tržištu. Stoga je za poduzeće osobito 
važno zauzeti pozitivno stajalište te stvoriti povjerenje i simpatije kod inozemnih poslovnih 
partnera i potrošača njegovih proizvoda. 

Da bi se postigao određeni stupanj prepoznatljivosti na stranom tržištu, promidžba može 
uslijediti zajedno s drugim tvrtkama (ili srodnim grupacijama) ili u sklopu ukupnog 
predstavljanja zemlje domicila tvrtke, za što su osobito pogodni sajmovi 1 izložbe. 

Daljnji instrumenti rada i odnosa s javnošću mogu biti intervjui u tisku, na radiju i 
televiziji. Na javnost mogu poticajno djelovati i dobrotvorni prilozi, darovi ili zaklade, 
organizirana primanja, publikacije i drugo. Ciljna je skupina pritom ili strano tržište u svojoj 
ukupnosti ili određeni autoriteti kao što su političari, novinari, udruženja ili znanstvenici. 


Primjena pojedinih instrumenata komuniciranja u inozemstvu ovisi o dosadašnjem 
postignutom stupnju poznatosti i imidža vlastite tvrtke i njenih proizvoda na stranom tržištu, 
kao i imidža vlastite zemlje na stranom tržištu. Na taj se način postojeća slika o vlastitom 
ugledu na stranom tržištu uspoređuje s onim što je postigla konkurencija, ali i s onim što 
bismo željeli na stranom tržištu postići. Ako sadašnje stanje u svezi s ugledom naše tvrtke na 
stranom tržištu nije zadovoljavajuće, možemo se koristiti sljedećim posebnim mjerama:*! 

- mjerama za poboljšanje znaka tvrtke (Corporate Design), koje obuhvaćaju vizualne 

elemente znaka kao, npr., znak tvrtke, formu, kombinaciju boja; 

- mjerama za poboljšanje kulture tvrtke (Corporate Culture), koje se na temelju 
razumljivosti i samouvjerenosti ponašanja tvrtke očituju prema unutra i prema van, te 
uključuju elemente kao što su, npr., poslovna "klima" u tvrtki, način rukovođenja, 
tradicija, usvojeni sustav vrijednosti i dr.; 

- mjerama za poboljšanje komunikacija poduzeća (Corporate Communication), koje 
služe boljem sporazumijevanju u samoj tvrtki i uspješnijem prenošenju poruka izvan 
tvrtke. 


Dok su odluke i mjere vezane za rad s javnošću, strateški gledano, dugoročnije prirode, 
poticanje prodaje ima kratkoročniji karakter. 


Poticanje prodaje (Sales Promotion) treba unaprijediti i pojačati tijek prodaje putem 
uključenih službi prodaje u zemlji i inozemstvu i, ako je to moguće, brzo dovesti do sklapanja 
ugovora. Poticanjem prodaje trebalo bi približiti proizvode ili usluge tvrtke potencijalnim 
kupcima na stranom tržištu, što je usko povezano s distribucijskom politikom. Mjere poticanja 
prodaje, koje se odnose na strano tržište, najčešće su sljedeće: 

- prodajno usmjerena i proizvodno specifična izobrazba suradnika u stranim službama 

prodaje, 

- priprema pokusnih pakiranja u specifičnoj izvedbi za pojedinu zemlju, 

- podjela darova, pri čemu se vodi računa o običajima određene zemlje, 

- uvođenje "akcijskih tjedana" i prigodnih prodaja, 

- organizirani posjeti tvrtki s mogućnošću kupovanja po povoljnijim cijenama (ovisno o 

vrsti proizvoda i kupaca), 

- sajmovi 1 izložbe i dr. 


Promidžbom u inozemstvu nastoji se kupca približiti određenom proizvodu ili usluzi što ih 
tvrtka nudi. Stoga se pod promidžbom u vanjskoj trgovini podrazumijeva ukupnost svjesnih, 
sustavno planiranih i financijski dovoljno potkrijepljenih nastojanja za privlačenje kupaca u 
inozemstvu, pružanjem informacija koje se odnose na određeni proizvod ili uslugu tvrtke, sa 
svrhom da se na gledište i mišljenje stvarnih i potencijalnih kupaca djeluje bez prisile, u 
racionalnoj i u emocionalnoj oblasti. 


Zbog postojanja posebnosti svakoga stranog tržišta, politika promidžbe trebala bi 
koncepcijski i provedbeno biti prilagođena svakom pojedinom tržišnom segmentu u 
inozemstvu. Pri utvrđivanju politike promidžbe trebalo bi voditi računa o aktivnostima 
izvoznika kao što su: 


1. analiza promidžbe 
2. utvrđivanje ciljeva promidžbe za proizvod i asortiman 


5! Isto, str. 206. 

. utvrđivanje proračuna troškova promidžbe 

. izbor ciljnih skupina za promidžbene mjere 
. razvoj alternativnih promidžbenih strategija 
. određivanje promidžbene koncepcije 

. oblikovanje promidžbenog programa 

8. kontrola promidžbe. 

Analizom promidžbe trebao bi se utvrditi dosadašnji uspjeh u postizanju promidžbenih ciljeva 
na pojedinim segmentima stranog tržišta, što se postiže prikupljanjem mišljenja i izjava o 
stupnju poznatosti proizvoda i o njegovu imidžu. 

Ciljevi promidžbe mogu, u kvantitativnom smislu, predstavljati postignutu veličinu vlastitog 
tržišnog udjela izvoznika ili ostvareni promet ili dobitak, a u kvalitativnom smislu ostvareni 
imidž proizvoda i dubinu djelovanja promidžbe na stranom tržištu. Potonji treba dati podatke 
o tome do koliko je osoba stigla poruka promidžbe, koliko njih ju je svjesno prihvatilo, koliko 
njih se sjeća promidžbenih poruka naše tvrtke, kod koliko njih je pobuđeno zanimanje za 
kupnju i koliko njih je kupilo proizvod. 

Mjerodavni čimbenici za određivanje visine promidžbenog proračuna, odnosno izdataka za 
promidžbenu akciju, trebali bi (teoretski) biti ciljevi promidžbe, no u praksi se redovito visina 
opravdanosti troškova promidžbe određuje na temelju mogućeg prometa i dobiti koja se želi 
postići na određenom tržištu. 

Ciljna skupina za promidžbu u inozemstvu jesu sve osobe ili institucije koje su voljne kupiti 
proizvod, kojima su i upućeni apeli promicanja proizvoda. Ovdje će doći do formiranja 
različitih segmenata ciljnih skupina, i u odnosu na različite vrste usluga i proizvoda, i na 
temelju različitih mentaliteta, običaja, kulture i drugih obilježja stranih tržišta. 

Kao nositelji promidžbene koncepcije i planiranja promidžbe mogu se uključiti samostalne 
promidžbene agencije, koje dobro poznaju stanje na tržištu i koje će pravodobno izabrati i 
usmjeravati odgovarajuća sredstva i medije promidžbe te koncipirati propagandnu poruku. 

Pri formulaciji propagandne poruke mjerodavne su kulturološke i jezične značajke stranog 
tržišta. No treba voditi brige i o socio-ekonomskim prilikama izabrane ciljne skupine. 
Medijima promidžbe nazivaju se nositelji promidžbe (npr. stručni časopisi), koji sredstvo 
promidžbe (npr. oglas) prezentiraju određenoj ciljnoj grupi. Njihovo uključivanje u velikoj 
mjeri ovisi o medijskoj strukturi, stupnju iskorištenosti ciljne grupe (npr. nepismeni) i vrsti 
proizvoda (proizvodi za potrošnju ili investicijska dobra). 

Sredstva promidžbe mogu biti oglasi u dnevnim novinama (osobito ako je riječ o proizvodima 
za potrošnju), oglasi u stručnim časopisima (osobito ako su to investicijska dobra), 
promidžbena pisma (kod ponuda koje zahtijevaju dodatna objašnjenja), prospekti i katalozi 
(osobito ako je riječ o ponudi cjelokupnog asortimana), spotovi na radiju i televiziji (osobito 
kod masovnih proizvoda), plakati i transparenti (za ponude vezane za određeno mjesto), kao i 
probe proizvoda i darovi vezani uz proizvod. 

Strategija komunikacije na stranom tržištu vrlo se rijetko provodi na različitim tržištima na 
isti način, jer je uvjetovana različitim pravnim, kulturološkim i socijalnim značajkama. 
Prihvaćanje proizvoda ili usluge nekog poduzeća i pozitivno prihvaćanje identiteta same 
tvrtke u najvećoj će mjeri ovisiti o uspješnosti strategije komuniciranja sa stranom sredinom. 
Stoga se pri planiranju osvajanja novih i značajnih tržišta, posebice kada je riječ o manjim i 
srednjim tvrtkama, preporučuje uključivanje specijalista za promidžbu, koji imaju bogato 
iskustvo 1 koji odlično poznaju različita tržišta, njihove običaje, tradiciju, potrebe, želje, 
preferencije i mogućnosti kupaca na tim tržištima. 

Kombinacija elemenata marketinga, odnosno primjena marketing-mixa i elemenata pojedinih 
instrumenata marketing-submixa, provodi se u praksi ovisno o veličini tvrtke i njezinim 
financijskim mogućnostima, ali i o specifičnostima određenog stranog tržišta za koje se 
donosi marketinški plan prije početka konkretnog poslovanja i izvoza na to tržište. Shematski 
to izgleda ovako: 

Politika proizvoda 


Politika asortimana Submix politike 


ponuda 
Politika cijena 


Politika uvjeta 


Izgradnja distrib. putova 


Odabir distrib. partnera Submix politike 


eee ARS Marketing-mix 
distribucije E 


Podjela robe 


Prodajna politika 


Rad s javnošću 


Submix politike 


Promidžba komunikacija 


Poticaj prodaje 


8.4.3. Marketinško planiranje i pokretanje poslovanja na stranom tržištu 


Marketinško planiranje 


Marketinško planiranje koje se odnosi na strano tržište uključuje sustavni prikaz programa 
djelovanja poduzeća na stranom tržištu na temelju analiziranog stanja na stranom tržištu. 
Program djelovanja izvoznika na stranom tržištu proizlazi iz odabrane marketinške strategije 
poduzeća, radi stvaranja, izgrađivanja, održavanja i napuštanja marketinških pozicija za 
određenu aktivnost poduzeća. 
Pritom posebnu važnost za završavanje i financiranje programa marketinškog plana ima 
naknadna kontrola uz moguće revizije plana i kombiniranog sustava planiranja. 
Završavanje potrebnih aktivnosti na stranom tržištu može se olakšati putem međusobno pove- 
zane tehnike planiranja. Zato je potrebno navesti podatke o roku trajanja priprema pojedine 
aktivnosti, do kada najkasnije moraju biti završene određene radnje, kako, npr., uvođenje 
proizvoda na strano tržište ne bi predugo trajalo, i koji je rok do ulaska s odabranim 
proizvodima na strano tržište. "Kritični put" što ga tvrtka pri izlasku na strano tržište treba 
prijeći, predstavljen je tada kao zbroj svih aktivnosti, koje slijede jedna za drugom, odnosno 
očekivani ukupni rok trajanja marketinškog plana. On se po mogućnosti može intenziviranjem 
i ubrzavanjem pojedinih aktivnosti skratiti, no time se ujedno povećavaju troškovi uvođenja 
proizvoda na tržište. 
Za sve aktivnosti iz marketinškog plana treba osigurati odgovarajuća financijska sredstva. 
Marketinški plan za strano tržište uključuje dijelove, čija dubina i detaljiziranost osobito ovise 
o opsegu (veličini) vanjskotrgovinskih poslova i roku trajanja vanjskotrgovinskih aktivnosti, i 
to: 

- planiranje aktivnosti 

- planiranje prometa i 

- financijski proračun. 
Planiranje aktivnosti raščlanjuje se u odnosu na različite već navedene aktivnosti marketinške 
strategije, vezano uz njihovo vremensko provođenje i s mogućom daljnjom podjelom prema 
proizvodu odnosno segmentu tržišta. 

Planiranje prometa raščlanjuje se u odnosu na aktivnosti koje je potrebno provesti u predviđe- 
nom razdoblju na određenim stranim tržištima odnosno segmentima tržišta. 

Pri planiranju financijskog proračuna utvrđuju se novčana sredstva koja stoje na raspolaganju 
za određena razdoblja vezana uz mjere marketinške politike ili u odnosu na pojedinačne 
aktivnosti tvrtke. 

Nakon isteka pojedine planske jedinice, provjerom ispravnosti planiranja marketinga, treba 
pravodobno otkriti eventualna odstupanja koja se, u načelu, odnose na vremenska ili 
financijska odstupanja. 

Nakon dorade plana, koja se temelji na rezultatima i spoznajama dobivenim nakon obavljene 
provjere planiranja marketinga, treba, ako je to nužno, planirano razdoblje produžiti za onaj 
rok koji je utrošen na izvršenje prošle planske aktivnosti, kako bi se osigurala stalnost 
marketinškog plana za odabrano strano tržište. 


U nastavku je prikazana shema marketinškog plana za jedno inozemno tržište.” 


Marketinški plan za inozemno tržište X 


Vrijeme/kuna Siječanj Veljača Ožujak 
Financijski Promet Financijski Promet 
proračun proračun 
Mjere/ treba | OStVA | treba | OSLVA | treba | OSLVA | treba | Ostva 
tržišni uspieh reno reno reno -reno 


; Marketing-miks 
politike 
Politika proizvoda 
Politika distribucije 
Politika cijena 
Politika uvjeta 
Politika komunikac. 

2. Ostale mjere tvrtke 
- izvoznika 
U području osoblja 
U području nabave 
U području proizv. 

3. Tržišni uspjeh 
Proizvod A 
Proizvod B 
Proizvod C 


Pokretanje poslovanja na stranom tržištu 


Pretpostavimo da je na temelju provedenog marketinškog planiranja i cjelokupnih 
marketinških aktivnosti pobuđeno zanimanje potencijalnih kupaca na stranom tržištu. U tom 
je slučaju sljedeći korak tvrtke konkretno pokretanje poslovanja na stranom tržištu, koje se, u 
odnosu na vrstu proizvoda, temelji pretežito na jednoj ili više aktivnosti kao što su:* 

- predstavljanje proizvoda, odnosno organizacija ponude na sajmovima 1 izložbama, 

- sudjelovanje na aukcijama, 

- obrada pitanja i upita kupaca sa stranog tržišta, 


5 Isto, str. 211. 
53 Isto, str. 212. 

- obrada provedenih ispitivanja na stranom tržištu, 
- (osobno) uspostavljanje veza putem prodajnih organizacija u inozemstvu, 
- prikaz prodajnih mjesta na stranom tržištu. 


Jedna od najčešćih mjera za uspostavljanje veza i poslovanja na stranom tržištu jest 
prikaz ponuda na sajmovima i izložbama, jer oni pokazuju niz prednosti za kupce odnosno 
uvoznike na stranom tržištu, kao što su: 

- prostorna i vremenska koncentracija ponuda, 

- potpunost ponude na općim ili specijaliziranim sajmovima, 

- mogućnost trenutačnog zaključivanja ugovora, 

- mogućnost provjere robe unaprijed, dobivanja savjeta i objašnjenja od stručnih osoba, 

mogućnost uspoređivanja s ponudom konkurencije, 

- informacije i razgovor (informativni razgovori sa stranim ponuđačima robe često vode 

do sklapanja poslova nakon održavanja sajma), 

- pravodobno prepoznavanje tendencija razvoja ponude istih ili sličnih proizvoda na 

tržištu itd. 

Za ciljano pokretanje poslovanja često su pogodniji specijalizirani sajmovi ili izložbe 
određene gospodarske djelatnosti, jer se na njima prikazuje kompletna ponuda i lakše koristi 
mogućnost uspoređivanja vlastitih dostignuća tvrtke u odnosu na konkurenciju. Dok u većini 
zemalja Europske unije postoji naglašeni trend za takvom vrstom izložaba, u industrijski 
manje razvijenim zemljama osjeća se veća organiziranost univerzalnih sajmova i 
sveobuhvatnih izložaba. 

Kako troškovi sudjelovanja na sajmovima nisu zanemarujući, treba najprije ispitati njihov uči- 
nak za izvoznika, pogotovo glede vrste, vremena održavanja i imidža sajma te mogućnosti 
kvalitetne pripreme za sudjelovanje na međunarodnom sajmu. 

Sudjelovanje na aukcijama može također biti vrlo djelotvorno za pokretanje prodaje, osobito 
u fazi uvođenja na tržište. Aukcijska mjesta često su svjetskih centri trgovanja određenim 
vrstama robe, posebice sirovinama. 

Ako se potencijalne kupce - uvoznike iz inozemstva potaknulo nekom promidžbenom 
mjerom, domaći izvoznik može od njih očekivati izravne upite o predmetu kupoprodaje za 
koji su zainteresirani. Pritom je najvažnije odgovoriti na sve upite koji dolaze iz inozemstva, 
čak i onda ako za određeni upit, iz različitih razloga, u tom trenutku ne postoji poseban interes 
izvoznika. Zbog imidža poduzeća i postojeće konkurencije u svijetu odgovor mora uslijediti u 
što kraćem vremenu, pri čemu izvoznik naglašava i mogućnost isporuke nekog proizvoda ili 
izvršenje tražene usluge. Opširnost odgovora pritom ovisi o mjeri zainteresiranosti za pojedini 
upit. 

Upiti iz inozemstva mogu stići u bilo kojem obliku prenošenja (pismom, telefaksom, 
telefonski, ostalim oblicima telekomunikacija ili usmenim putem). Odgovor izvoznika slijedi 
najčešće u istom obliku, iako se pisani oblici odgovora - ponuda preferiraju zbog njihove 
dokumentiranosti. 

Odgovaranje na upite iz inozemstva trebalo bi, po mogućnosti, uslijediti na jeziku na 
kojem je upit dobiven, ili nekom drugom uobičajenom jeziku komunikacije u vanjskoj 
trgovini, što također postavlja određene zahtjeve pred osobu koja obrađuje primljeni upit. 
Primitak odgovora - ponude na jeziku na kojem je upit bio napisan stvara kod zainteresiranog 
kupca - uvoznika dobro ozračje i često povoljno utječe na nastavak poslovnih razgovora i 
konačnog dogovora o kupoprodaji. 

Pri nejasnoćama i nepotpunostima u odnosu na dobiveni upit, uputno je da izvoznik zatraži od 
inozemnog interesenta dodatne podatke potrebne za ispostavljanje precizne i jasne ponude. 
Na taj se način može izbjeći razočaranje kod potencijalnog uvoznika zbog dobivanja netočne 
odnosno pogrešne ili nepotpune ponude te tako pridonijeti osjećaju inozemnog partnera o 
stručnosti izvoznika na tom području. 

Na upite iz inozemstva može se odgovoriti i alternativno i/ili nadopunjavajuće, radi skretanja 
pozornosti uvozniku na raspoloživi širi asortiman izvoznika. Pritom inozemnog partnera treba 
upozoriti na različite mogućnosti primjene proizvoda, na veličinu i dizajn ambalaže, posebne 

pogodnosti koje se uvozniku nude pri kupnji šireg asortimana proizvoda i sl. Kod masovnih i 
konzumnih proizvoda interesentu treba skrenuti pozornost na mogućnost dobivanja 
odgovarajućih popusta u cijeni za robu koja se naručuje u većim količinama. 


U određenim gospodarskim granama ili kod određenih proizvoda često se koristi mogućnost 
slanja pokusnih pošiljaka robe ili predstavljanje kolekcija uzoraka inozemnom interesentu. 
Time se omogućuje provjera ponuđenih proizvoda u odnosu na njihove značajke, prije nego 
što se inozemni kupac - uvoznik odluči na kupnju. Ovaj se način primjenjuje samo ako je to 
za određene proizvode uobičajeno, ako su pokusne pošiljke nužne zbog nemogućnosti 
drukčije provjere reagiranja kupaca - krajnjih potrošača na proizvode koji se izvoze i ako 
takve pokusne prodaje nisu preskupe. Često je uvjet za primjenu pokusnih prodaja postojanje 
odgovarajućih putova distribucije na inozemnom tržištu (npr.: inozemni zastupnici, 
distributeri, dileri, trgovački putnici i dr.). 

Upiti iz inozemstva od zainteresiranih uvoznika mogu se objaviti i u posebnim publikacijama. 
Poseban oblik upita iz inozemstva predstavlja raspisivanje međunarodnog natječaja (među- 
narodne licitacije) za prikupljanje ponuda od većeg broja ponuđača. Ovaj se oblik 
prikupljanja konkurentnih ponuda osobito koristi kod velikih projekata, nabave postrojenja, 
isporuka robe u velikim količinama i, općenito - kod velikih investicijskih pothvata. Tom 
vrstom upita koriste se osobito državne institucije i javna poduzeća. Uspoređivanjem cijena, 
kvalitete, roka isporuke i ostalih važnih elemenata ponuda, dobivenih od različitih izvoznika, 
investitor iz inozemstva odabire najpovoljniju pristiglu ponudu. 

9. UVOD U OPERATIVNO MEĐUNARODNO POSLOVANJE 


9.1. Osnove ugovaranja u međunarodnoj trgovini 


Radi izbjegavanja suvišnih rizika i mogućih sporova s inozemnim poslovnim partnerom 
posebno je važno dobro poznavati načine sklapanja kupoprodajnih ugovora u vanjskoj 
trgovini, čija je kvalitetna priprema i sastavljanje preduvjet urednog izvršenja bilo kojega 
vanjskotrgovinskoga poslovnog aranžmana i sprječavanje nastanka mogućih šteta i gubitaka, 
koji se mogu pojaviti zbog ugovornih nedorečenosti ili nejasnoća. 


Za uspješnu pripremu, sastavljanje i potpisivanje vanjskotrgovinskih ugovora nije moguće 
poznavati zakonske propise svih zemalja svijeta. No potrebno je da vanjskotrgovinski 
poduzetnik shvati pojam ugovora i ugovornog odnosa koji sklapa s inozemnim poslovnim 
partnerom, da ima jasnu sliku o tome koja prava stječe i koje obveze preuzima iz sklopljenog 
ugovora, je li ugovorom potanko precizirano sve što se odnosi na obveze prodavatelja i kupca 
robe, odnosno davatelja i korisnika neke gospodarske usluge, je li precizno ugovoren način i 
instrument plaćanja, rokovi i način izvršenja svih obveza ugovornih strana, mogućnost 
dopune ili raskida ugovornog odnosa, prava na naknadu štete pri neispunjenju ugovornih 
obveza od strane poslovnog partnera, način rješavanja mogućih sporova što proistječu iz 
ugovora itd. 


9.1.1. Općenito o ugovorima u vanjskoj trgovini 


Općenito: ugovor je suglasno izjavljena volja dviju ili više osoba sa svrhom da između njih 
nastane, promijeni se ili prestane određeni pravni odnos. 


Ugovor se može definirati i kao dvostrani pravni posao koji nastaje suglasnim očitovanjem 
volje najmanje dviju stranaka. 


Ugovori koji se sklapaju u vanjskoj trgovini, dakle u razmjeni robe i usluga s inozemstvom, 
najčešće su ugovori o prodaji, odnosno o prodaji/kupnji, ovisno o tome u kojoj se ulozi 
trgovac pojavljuje. Trgovac može ove ugovore sklapati: 


- usvoje ime i za svoj račun (poslovi u svoje ime i za svoj račun); 
- usvoje ime a za tuđi račun (komisionar - komisijski poslovi — komisijski ugovori); 
- utude ime i za tuđi račun (zastupnik — zastupnički poslovi — agentski poslovi). 


Kupoprodajni ugovor je dvostrani ugovor o razmjeni robe za novac, pri čemu jedna strana 
(prodavatelj) preuzima obvezu isporučiti ugovorenu robu, a druga strana (kupac) isplatiti 
ugovorenu cijenu. 


Dakle, kupoprodajnim se ugovorom jedan poslovni partner obvezuje da će isporučiti 
određenu robu ili izvršiti neku uslugu drugom poslovnom partneru, koji će za tu robu ili 
uslugu platiti dogovoreni iznos u dogovoreno vrijeme, na dogovoreni način i dogovorenim 
instrumentom plaćanja. U iznimnim slučajevima, ako je tako ugovoreno, obvezu plaćanja 
dogovorenog novčanog iznosa može zamijeniti obveza prijeboja dugovanja kontraisporukom 
Tobe ili izvršenjem neke kontrausluge (npr. kod kompenzacijskih poslova). 


Kupoprodajni je ugovor sastavljen od bitnih i nebitnih elemenata. Bitni su elementi 
kupoprodajnog ugovora oni koje obligacijsko pravo smatra toliko važnima da ugovor bez 
njih nije potpun. To su: predmet kupoprodajnog ugovora (proizvod, sirovina, repromaterijal i 

dr.) i cijena. Ugovorne strane mogu ugovorom odrediti i druge elemente kao bitne kad jedna 
ugovorna strana ne želi prihvatiti ugovor ako takvi elementi nisu ugovoreni. Nebitni elementi 
ugovora svi su elementi bez kojih ugovor može biti zaključen. To su, npr., odredbe o načinu 
transporta, o osiguranju robe pri komisionom poslu, o zateznim kamatama i dr. Međutim, 
potrebno je naglasiti da su u vanjskoj trgovini svi elementi kupoprodajnog ugovora važni za 
njegovo točno i uredno izvršenje. Vrlo se rijetko događa da ugovorne strane unesu u ugovor 
samo predmet kupoprodaje i cijenu, već ugovaraju i sve ostale elemente kojima jasno 
utvrđuju međusobne obveze i prava. Čine to zbog toga što je u slučaju spora vrlo teško 
dokazivati obveze druge ugovorne strane, ako nisu točno naznačene u kupoprodajnom 
ugovoru. 


Ugovorne se strane (posebice u vanjskoj trgovini) nastoje zaštititi od mogućeg 
nepridržavanja ugovornih obveza druge ugovorne strane, pa se u ugovor često unose odredbe 
kojima se učvršćuje kupoprodajni ugovor. To su, npr., odredbe o ugovornoj kazni, 
odustatnini (što je ugovorna strana, koja samovoljno odustane od izvršenja svoje ugovorne 
obveze, mora isplatiti drugoj ugovornoj strani), o jamstvu treće osobe (obično banke) da će 
druga ugovorna strana izvršiti svoje obveze iz ugovora, odredbe o zalogu, pravu zadržaja 
(retencije) dužnikove stvari, o zateznim kamatama pri kašnjenju u plaćanju, avansu što 
ga kupac plaća prodavatelju prije isporuke robe, o kauciji i dr. 


Mijenjanje ili raskidanje kupoprodajnog ugovora prije ispunjenja ugovornih obveza može 
nastati sporazumnom voljom subjekata ugovornog odnosa (ugovornih strana), kad jedna 
ugovorna strana ne ispuni uredno svoju obvezu iz ugovora (ili tu obvezu uopće ne ispuni) do 
roka dospijeća te obveze, ali i zbog djelovanja događaja koji su izvan volje i utjecaja 
ugovornih strana (elementarne nepogode, rat, mjere državnih organa i sl.). Mijenjanje ili 
raskidanje ugovora moguće je samo uz pisani pristanak obiju ugovornih strana. 


Radi lakšeg snalaženja prikazani su sastavni dijelovi kupoprodajnog ugovora, koji se u 
vanjskotrgovinskoj praksi najčešće pojavljuju kod klasičnih poslova izvoza i uvoza. 


9.1.2. Forme ugovaranja u međunarodnome poslovanju 


Kupoprodajni ugovor i ugovorni odnos u vanjskoj trgovini nastaje najčešće kad kupac 
(uvoznik), kojemu treba određena roba ili usluga iz inozemstva, sastavlja pismeni upit 
inozemnom dobavljaču u kojem navodi svoje potrebe i želje. Inozemni dobavljač, na temelju 
primljenog upita, sastavlja ponudu sa svim podacima iz kojih kupac može utvrditi odgovara li 
ponuđena roba (ili usluga) i ostali uvjeti kupoprodaje njegovim potrebama i mogućnostima. 


Ako ponuđeni uvjeti dobavljača odgovaraju kupcu (uvozniku), on dobavljaču šalje čvrstu 
narudžbu. Kad inozemni dobavljač pismeno potvrdi prihvat čvrste narudžbe, smatra se da je 
između njega i kupca uspostavljen ugovorni odnos. Znači: čvrsta narudžba uvoznika i 
pismeni prihvat čvrste narudžbe od strane izvoznika jedan je od oblika ugovaranja, 
odnosno uspostavljanja ugovornog odnosa, sa svim pravima i obvezama ugovornih strana, 
kao da je riječ i o prethodno opisanom kupoprodajnom ugovoru. Pritom je bitno da ponuditelj 
prihvati čvrstu narudžbu uvoznika bez ikakvih izmjena, jer bi u tom slučaju uvoznik imao 
pravo odustati od svoje obveze kupnje, odnosno plaćanja predmeta kupoprodaje. 


Ako inozemni dobavljač bez prethodnog uvoznikova upita pošalje uvozniku čvrstu ponudu s 
rokom valjanosti te ponude do određenog datuma, a uvoznik je u tom roku pisanim putem 
prihvati u cijelosti (npr. tekstom: "Ovime čvrsto i neopozivo prihvaćamo vašu čvrstu ponudu 
broj ... od dana ...... u cijelosti ...."), također se smatra da je između njih uspostavljen 
kupoprodajni odnos sa svim pravima i obvezama obiju ugovornih strana. Znači: čvrsta 
ponuda i prihvat čvrste ponude u roku njezine valjanosti jedan je od oblika 
uspostavljanja kupoprodajnog odnosa u vanjskoj trgovini. 


Treći je primjer da poslovni partneri razmijene upit i ponudu i, nakon obavljenih trgovačkih 
pregovora, pristupe izradi i potpisivanju kupoprodajnog ugovora sa svim elementima 

kojima se točno određuju prava i obveze svake ugovorne strane (kako je to prethodno i 
prikazano). 


Ponuda inozemnog dobavljača može sadržavati klauzulu o roku valjanosti (u praksi: "opcija 
ponude"). U tom roku kupac je dužan prihvatiti ponudu, jer nakon isteka roka ponuditelj ima 
pravo izmjene ponuđenih uvjeta (npr. cijene, roka isporuke, raspoložive količine za promptnu 
isporuku 1 sl.). Isto tako kupac ne smije mijenjati uvjete koje mu je ponudio ponuditelj, jer se 
u tom slučaju ponuditelj ne mora držati izmijenjenih uvjeta ponude. 


Kad kupac šalje inozemnom ponuditelju čvrstu narudžbu, on može mijenjati ponuđene uvjete, 
tj. može unijeti u narudžbu određene elemente koji su za njega povoljniji ili dopuniti ponudu 
inozemnog dobavljača nekim drugim elementima (npr. naručiti veću količinu robe, zahtijevati 
kraći rok isporuke, drukčiji način plaćanja od zahtijevanog i sl.). Inozemni ponuditelj može 
takvu čvrstu narudžbu prihvatiti ili odbiti. Ako ponuditelj prihvati primljenu čvrstu narudžbu 
(bez obzira na promjene što ih je u odnosu na čvrstu ponudu kupac unio u svoju čvrstu 
narudžbu) i pošalje potvrdu čvrste narudžbe inozemnom kupcu, smatra se da je između njih 
sklopljen kupoprodajni ugovor. 


Postoji 1 mogućnost da uvoznik, na temelju spoznaje o cijeni i nekim drugim uvjetima 
prodaje inozemnog dobavljača, pošalje inozemnom dobavljaču svoju čvrstu narudžbu, ali 
da inozemni dobavljač izmijeni neke elemente iz takve dobivene čvrste narudžbe. U tom 
slučaju ugovorni odnos nije uspostavljen sve dok se elementi čvrste narudžbe kupca i potvrde, 
odnosno prihvata čvrste narudžbe od strane inozemnog dobavljača međusobno potpuno ne 
izjednače. 

Kupoprodajni ugovor (čiji su elementi prethodno opisani) pravovaljan je ako ima određenu 
formu sa svim dijelovima: uvodni dio, elemente kupoprodaje, zaključne odredbe 1 ostalo. 
Obično se kupoprodajni ugovor u vanjskoj trgovini primjenjuje pri opsežnijim poslovima 
isporuke investicijske opreme, izvođenja investicijskih radova u inozemstvu, kupoprodaje 
većih količina prehrambenih proizvoda, sirovina i sl., ali i pri kupoprodaji drugih proizvoda, 
posebice ako je riječ o vanjskotrgovinskim poslovima velike vrijednosti i specifičnim 
vanjskotrgovinskim poslovnim transakcijama. 


Kad se između poslovnih partnera uspostave trajne poslovne veze i kad izvoznik opskrbljuje 
inozemnog uvoznika određenim proizvodima duže vrijeme, između njih se obično zaključuje 
okvirni ugovor na određeno razdoblje, najčešće na godinu dana. Takav ugovor sadrži 
osnovne podatke o bitnim elementima ugovora, a cijene, rokovi isporuke i specifikacija robe 
utvrđuju se posebnim ugovorima. Okvirni ugovor najviše služi prodavatelju da bi mogao 
predvidjeti buduće isporuke te na osnovi toga planirati i usmjeravati svoju proizvodnju. 


Zaključnica se primjenjuje u trgovini burzovnom robom. To je tiskanica (formular) koja 
sadrži samo bitne elemente kupoprodaje: vrstu robe, količinu, cijenu i datum. U svezi s 
plaćanjem, rokom isporuke i ostalim uvjetima kupoprodaje, primjenjuju se odgovarajuće 
uzance. Zaključnicu ispostavlja broker (makler, courtier) u tri primjerka, od kojih po jedan 
dobivaju isporučitelj, kupac i broker (posrednik). 


Zaključnica služi i pri aukcijskoj prodaji (međunarodne robne aukcije), a i u drugim 
slučajevima tipizirane kupoprodaje robe i usluga. U biti je slična tipskim kupoprodajnim 
ugovorima. 


Roba široke potrošnje sa standardnom kvalitetom na međunarodnom se tržištu najčešće 
prodaje prema standardnim uvjetima, a za pojedine su standardizirane artikle udruženja 
proizvođača utvrdila tipske kupoprodajne ugovore. Kupoprodaja putem tipskih ugovora 
svodi se na utvrđivanje količine i cijene predmeta kupoprodaje između ugovornih strana, a 
ostali uobičajeni elementi unaprijed su otisnuti na obrascu (tiskanici) takvog ugovora. Tipski 
ugovor istodobno potpisuju kupac i prodavatelj, pa je tako pojednostavljen postupak 
kupoprodaje, posebice kad je riječ o velikom broju narudžaba iz inozemstva. 

9.1.3. Ugovaranje cijena u vanjskoj trgovini 


Cijena ima jednu od najvažnijih uloga pri sklapanju vanjskotrgovinskog posla, pod uvjetom 
da su svi tehničko-tehnološki elementi zadovoljeni. Politika cijena u izvozu sastavni je dio 
ukupne poslovne strategije izvoznika. Važnost cijena u izvozu roba i usluga na duži rok ne 
smije se zanemariti, jer neprihvatljiva cijena može dovesti do gubitka stranog tržišta i 
prodiranja konkurencije. 


Cijena kao element izvozničke ponude 


Cijena u ekonomskom smislu jest novčani izraz vrijednosti robe (ili usluge), a u imovinsko- 
-pravnom smislu naknada za robu (ili uslugu) izražena u novcu. 


Devizna prodajna cijena jest cijena robe (ili usluge) izražena u određenoj valuti prema 
propisima plaćanja i naplate u razmjeni robe i usluga s inozemstvom. 


O visini cijene ovisi privlačnost ponude, a prema tome i spremnost potencijalnog kupca da 
stupi u poslovni odnos s ponuđačem te da s njime sklopi kupoprodajni ugovor. O visini 
ugovorene cijene ovisi i financijski rezultat poslovne transakcije, koji izvoznik ocjenjuje kao 
rentabilnost izvoznog posla, a uvoznik kao devizni odljev, tj. devizni iznos što ga mora platiti 
inozemnom dobavljaču. 


Izvoznik nastoji za određenu kvalitetu robe ili usluge koju nudi kupcu postići najveću 
moguću cijenu, kojom pokriva sve troškove i ostvaruje određenu dobit. S druge strane, 
uvoznika (kupca) zanima je li ponuđena cijena u skladu s kvalitetom predmeta kupoprodaje. 


Povoljniji ili nepovoljniji položaj prodavatelja i kupca pri ugovaranju cijene pretežno ovisi o 
stanju na tržištu, tj. odnosu ponude i potražnje u određenom trenutku na tržištu. 


Potrošna dobra širokog asortimana (npr. kozmetički, farmaceutski, kemijski proizvodi i sl.) 
obično se prodaje po kataloškim cijenama. Takve se cijene usklađuju s potrebama određenog 
tržišta kojemu su proizvodi namijenjeni. Kataloške su cijene odraz proizvodnosti rada, 
politike cijena izvoznika i visine tekućih tržišnih cijena u zemlji u koju se proizvodi izvoze. 
Cijene se povremeno ispravljaju, a katalozi povlače iz uporabe i tiskaju novi ili se katalogu 
dodaju umeci s olakšicama za kupca ovisno o opsegu nabave, načinu plaćanja i sl. 


Formiranje cijena i provođenje politike cijena za investicijska dobra i usluge vrlo je složeno. 
Obrada prodajne cijene ovih predmeta kupoprodaje počinje primitkom upita sa zahtjevom 
kupca ili poziva za sudjelovanje na međunarodnoj licitaciji, a završava sklapanjem 
kupoprodajnog ugovora. Pri određivanju prodajne cijene izvoznik nastoji da ona bude 
prihvatljiva za obje ugovorne strane. 


Izvoznik investicijskih dobara i usluga u svojoj ponudi izvješćuje kupca o cijeni koja je 
dobivena na osnovi analize opsega i vrste njegovih obveza prema kupčevu upitu. Konačna 
cijena koju izvoznik navodi u ponudi dobije se tako da se kalkulira svaka pojedina troškovna 
pozicija u vezi s izgradnjom investicijskog dobra, zatim se te pozicije zbroje. 


Glavne dijelove kalkulacije cijene u ponudi izvoznika čine troškovi proizvodnje i 
prodajna cijena proizvođača (obično "franco tvornica proizvođača u zemlji"), nakon čega se 
dodaju uobičajene stavke troškova ovisno o paritetu isporuke (CIF, FOB, FCA, CIP, DAF i 
sl.), te pokriće rizika, osiguranje i očekivana zarada. Tako iskalkulirana cijena izvoznika 
gotovo se redovito ispravlja (snižava ili povećava) ovisno o položaju izvoznika na tržištu 
zemlje uvoznice te o zainteresiranosti inozemnoga kupca za ponuđenu robu ili uslugu. 


Prvi ispravak iskalkulirane cijene izvoznik čini na osnovi procjene stranoga i domaćeg tržišta, 
a prije slanja ponude inozemnom kupcu. Drugi ispravak ponuđene cijene odvija se pod 
utjecajem inozemne konkurencije, uz zahtjev inozemnoga kupca, poslovnog interesa 
izvoznika da bi ponudom povoljnijih uvjeta osvojio strano tržište i prodao nagomilane zalihe 

robe, te pod utjecajem drugih okolnosti. Posljednji ispravak ponuđene cijene daje kupac iz 
inozemstva, koji nastoji postići što povoljniju cijenu. 


Budući da kupac odlučuje o izboru inozemnog dobavljača, izvoznik mora ocijeniti sve što bi 
moglo utjecati na konačni izbor kupca i nastojati da odgovarajućom poslovnom taktikom (čiji 
je važan dio upravo pitanje cijene) dobije izvozni posao. 


Načini ugovaranja cijene 


U kupoprodajnom se ugovoru cijena kao bitni element ugovora utvrđuje posebnom klauzulom 
u kojoj su obuhvaćeni: 


- visina cijene za jedinicu mjere, 


- valuta u kojoj je cijena izražena (npr. US dolari, Lstg - engleske funte, Sfrs - švicarski 
franci i sl.), 


- paritet isporuke za koji cijena vrijedi (npr. EXW,CIF, FAS, FOB, DEQ i dr., tako da 
se uz cijenu od npr. USD 100.000 stavi i napomena da ta cijena vrijedi na paritetu 
isporuke CIF New York), 


- podaci o ambalaži (ovisno o tome je li ambalaža uračunata u cijenu ili ne, npr.: bruto 
za neto, što znači da je ambalaža uračunata u cijenu, ili "ambalaža gratis", ili "cijena 
ambalaže posebno se zaračunava u visini 1% od vrijednosti robe" 1 sl.), 


- određeni popusti u cijeni (ako su ugovoreni, npr.: količinski rabat, bonus, kasa skonto) 
i dr. 


Odredbe o cijeni u klauzuli kupoprodajnog ugovora moraju biti točno utvrđene kako bi se 
izbjegle nejasnoće, dvosmislenost i mogućnost različitog tumačenja obveza ugovornih strana 
u odnosu prema cijeni predmeta kupoprodaje. 


U vanjskotrgovinskoj praksi postoje dva osnovna načela ugovaranja cijene: izravno 
(direktno) i posredno (indirektno). 


Izravnim (direktnim) ugovaranjem cijene utvrđuje se cijena za odgovarajuću tehničku 
jedinicu mjere robe i ukupne vrijednosti pošiljke (na primjer: USD 80.- po toni, što za 100 
tona robe čini ukupno USD 8.000.-). Ako se ta cijena ne mijenja u tijeku izvršenja 
kupoprodajnog ugovora (npr. zbog ugovaranja klizne skale, uvjetovanoga količinskog rabata i 
dr.), zovemo je fiksna cijena ili čvrsta cijena. 


Posredno (indirektno) utvrđivanje prodajne cijene postoji kad se ugovorom kupac obveže da 
za kupljenu robu plati onu cijenu koja vrijedi na tržištu određenog dana. Na primjer, pri 
ugovaranju isporuke pšenice iz buduće žetve kupac i prodavatelj mogu čvrsto ugovoriti sve 
elemente osim cijene, a klauzulu o cijeni unose da kao prodajna cijena vrijedi cijena prema 
burzovnoj kotaciji na čikaškoj burzi CME (Chicago Mercantile Exchange) na dan isporuke 
pšenice. Pri posrednom ugovaranju, cijene mogu biti: cijena koja vrijedi na nekom tržištu, 
cijena koju određuje neka ustanova, prosječna cijena na određenoj burzi ili na nekoliko burzi 
određenog dana i sl. U praksi taj oblik ugovaranja cijene dolazi do izražaja u prometu 
burzovnih artikala. 


Dakle, ovisno o vrsti robe i tržišnim okolnostima, prodajne se cijene robi mogu utvrditi ili 
ugovoriti kao:** 
- fiksne cijene, 
- burzovne cijene i 
- klizne cijene. 
U vanjskoj trgovini poznate su sljedeće vrste cijena: 


** Prema: Franjo Amon, Priprema, ugovaranje i izvršavanje poslova trgovine s inozemstvom, Priručnik o trgovini s inozemstvom, 
RRIF, Zagreb, 1998., str. 23 i dalje. 

- Osnovna cijena nastaje u skladu s uvjetima iz kupoprodajnog ugovora i može se 
naknadno ispravljati. Ugovara se za one proizvode kod kojih se u trenutku sklapanja 
kupoprodajnog ugovora ne može točno odrediti kakva će biti kvaliteta isporučene robe, 
ambalaže i sl. Kad kupac primi robu, osnovnoj se cijeni dodaje ili oduzima određeni 
iznos (jer se ugovara i postotak od osnovne cijene) u skladu s utvrđenom kvalitetom 
robe 1 sl. 


Prosječna cijena ugovara se samo za robu standardizirane kvalitete (burzovni artikli), 
pa se, slično kao i kod osnovne cijene, konačna cijena snizuje ili povećava u skladu s 
kvalitetom isporučene robe. 

Orijentacijska cijena služi najčešće za informiranje inozemnoga kupca o okvirnoj 
cijeni predmeta kupoprodaje. Pritom izvoznik ima pravo da orijentacijsku cijenu, pri 
ispostavljanju čvrste ponude ili sklapanju kupoprodajnog ugovora, izmijeni u skladu s 
utvrđenim uvjetima kupoprodaje (npr. paritetom isporuke, količinom, ugovorenom 
kvalitetom 1 sl.). 

Cijena proizvođača sadrži troškove proizvodnje, društvene i druge zakonom propisane 
doprinose i ukalkuliranu zaradu proizvođača (akumulaciju). 

Cijena prema korisnom sadržaju utvrđuje se prema izmjerenom stupnju korisnih 
sastojaka sadržanih u uzorku robe. Npr., cijena rude utvrđuje se prema korisnom 
sadržaju metala, mlijeka prema postotku masnoće, voćnih sokova prema postotku 
prirodnog voćnog soka i sl. 

Tržišna cijena jest srednja cijena na određenom području u određeno vrijeme, koja se 
formira na temelju zakona ponude i potražnje na lokalnom, nacionalnom, regionalnom 
ili svjetskom tržištu. 

Svjetska cijena jest prosječna cijena robe na svjetskom tržištu. Najčešće se 
poistovjećuje s burzovnim cijenama standardizirane robe koja je predmet burzovnih 
poslovnih transakcija. Za robu koja nije predmet burzovnih transakcija, svjetska se 
cijena utvrđuje pod djelovanjem zakona ponude i potražnje, odnosno u međusobnoj 
konkurenciji sudionika međunarodne trgovine. 

Monopolska cijena nastaje pod izravnim utjecajem jakih monopolskih organizacija, a 
osim prosječnog profita, takvim monopolističkim organizacijama donosi i superprofit. 
Damping-cijena niža je cijena od postojećih cijena u zemlji kupca ili prodavatelja. 
Formira se osobito radi osvajanja novih tržišta, proširenja opsega prodaje ili 
istiskivanja konkurencije s tržišta. Dampinška cijena može biti čak i ispod cijene 
troškova proizvodnje u zemlji podrijetla robe. Takve cijene utvrđuju najčešće veća 
kapitalistička poduzeća i monopoli. Međutim, pokatkad i država potpomaže dampinške 
cijene odobravanjem olakšica, premija i povlastica proizvođaču - izvozniku da bi se 
povećao izvoz i ostvario devizni priljev ili iz političkih razloga. Da bi zaštitile interese 
vlastite privrede, države donose restriktivne mjere koje se primjenjuju na uvoz 
proizvoda s dampinškim cijenama (antidumping). 


Burzovna cijena utvrđuje se na burzama za robe koje su predmet burzovnog 
poslovanja. Ako se pri sklapanju kupoprodajnog ugovora ugovorne strane dogovore da 
će primijeniti burzovnu cijenu, onda se moraju točno dogovoriti koja je to burza čija će 
se kotacija za robu smatrati ugovorenom cijenom. Ugovorne se strane moraju 
dogovoriti i o tome hoće li biti mjerodavna cijena na početku ili na završetku 
burzovnog sastanka, ili će to biti prosječna cijena koja se formira na burzi određenog 
dana. 


Klizajuća (fluktuirajuća) je ona cijena koja se formira kad se obje ugovorne strane 
dogovore da će, u slučaju promjena u troškovima proizvodnje u zemlji prodavatelja, 
ispraviti ugovorene cijene prema određenom postupku. Ta je vrsta cijene česta u 
vanjskoj trgovini, posebice kad je riječ o dugoročnijim poslovima veće vrijednosti i kad 
na tržištu prodavatelja (izvoznika) ima češćih promjena cijena materijala izrade i plaća 
proizvodnih radnika. Izračunava se primjenom metode klizne skale. 

10. INSTRUMENTI PLATNOG PROMETA S INOZEMSTVOM 


Platni promet s inozemstvom uređen je odredbama deviznog režima pojedine zemlje, 
mjerama i uputama središnjih banaka te zaključenim međunarodnim platnim i drugim 
sporazumima između država. 


U praksi postoje dva načina plaćanja: gotovinsko (plaćanje u gotovu - obično u kraćem roku 
do 90 dana od dana isporuke robe ili izvršenja neke gospodarske usluge) i bezgotovinsko 
(naplata u kreditnom poslu, odnosno plaćanje isporučene robe ili izvršene usluge u roku 
dužem od 90 dana). 


Plaćanje i naplaćivanje u poslovanju s inozemstvom najčešće se provodi uporabom: 1. 
međunarodnoga dokumentarnog akreditiva, 2. bankovne doznake, 3. dokumentarne 
naplate (inkaso poslovi - inkaso dokumenata) i drugih instrumenata plaćanja i osiguranja 
naplate (ček, mjenica, komercijalno kreditno pismo, promissory note i dr.), ovisno o tome o 
kakvom je vanjskotrgovinskom poslu riječ (kupoprodaja robe ili izvršenje gospodarske 
usluge), kolika je vrijednost posla, koji je način plaćanja ugovoren (gotovinski, kreditni), 
kakav je bonitet inozemnog dužnika i dr. 


Pritom je za svakog poduzetnika u vanjskoj trgovini najvažnije znati koji instrument plaćanja 
u određenim poslovnim okolnostima valja izabrati, bez obzira na to je li u ulozi izvoznika ili 
uvoznika. 


U nastavku su prikazani najuobičajeniji instrumenti platnog prometa s inozemstvom koji se 
primjenjuje u praksi vanjskotrgovinskog poslovanja. 


10.1. Međunarodni dokumentarni akreditiv 


Međunarodni dokumentarni akreditiv je instrument međunarodnog plaćanja, kojim 
nalogodavac (inozemni kupac - uvoznik) stavlja putem poslovne banke korisniku 
(inozemnom dobavljaču - izvozniku) na raspolaganje određeni iznos deviza, koje korisnik 
akreditiva može naplatiti tek kada ispuni određene uvjete. Koristi se za plaćanje u robnom 
prometu. 

Primjenom međunarodnoga dokumentarnog akreditiva zaštićuju se interesi obiju strana u 
akreditivnom poslovanju. Izvoznik je, naime, siguran da će predajom urednih otpremnih 
(transportnih) i robnih dokumenata navedenih u akreditivu i ispunjenjem ostalih uvjeta iz 
akreditiva (npr. roka isporuke što se utvrđuje iz otpremnih dokumenata i sl.) doći do naplate 
izvezene robe, jer mu isplatu dokumenata osigurava banka. Kupac je, s druge strane, siguran 
da će banka isplatiti samo one dokumente koji su u akreditivu izričito propisani, a koji mu 
osiguravaju pravo raspolaganja predmetom kupoprodaje. 


U poslovanju međunarodnim dokumentarnim akreditivom pojavljuju se ove osobe: 


1. nalogodavac (Applicant for the Letter of Credit), u međunarodnoj robnoj razmjeni to 
je redovito kupac (uvoznik) koji daje nalog svojoj poslovnoj banci da na temelju 
financijskog pokrića što ga ima u toj banci otvori akreditiv u korist inozemnoga 
poslovnog partnera (dobavljača - izvoznika), 


2. akreditivna banka (The Issuing Bank), koja otvara međunarodni dokumentarni 
akreditiv na zahtjev nalogodavca, a u korist korisnika akreditiva, točno prema 
uputama dobivenima u nalogu za otvaranje akreditiva, 

3. korisnik (The Beneficiary), obično prodavatelj (izvoznik), koji predočenjem 
određenih dokumenata na naplatu i ispunjenjem ostalih uvjeta u akreditivu stječe 
pravo naplate svote navedene u akreditivu. 

Uz ove osobe, u akreditivnom se poslovanju pojavljuju: 

a) avizirajuća banka (The Notifying Bank) - obavještavajuća banka, koja izvješćuje 


korisnika da mu je otvoren akreditiv i šalje mu obavijest o uvjetima akreditiva, ne 
preuzimajući obveze za isplatu akreditiva, 


b) isplatna banka (The Paying Bank), koja je ovlaštena za isplatu akreditiva te isplaćuje 


svotu iz akreditiva prema nalogu akreditivne banke (obično je to avizirajuća, odnosno 
poslovna banka korisnika akreditiva), 


c) potvrđujuća banka (The Confirming Bank), posrednička banka koja preuzima čvrstu 


obvezu prema korisniku da će mu isplatiti akreditivnu svotu pod uvjetima iz 
akreditiva (najčešće poslovna banka izvoznika), 


d) negocirajuća banka (The Negotiating Bank), koja je ovlaštena isplatiti korisniku 


akreditivnu svotu uz predočenje uvjetovanih dokumenata u određenom vremenu. Ona 
je u zemlji izvoznikova bankovna veza akreditivne banke i njena je uloga prihvaćati 
dokumente i otkupljivati mjenice te ih dostavljati akreditivnoj banci. 


Osnovna podjela akreditiva u međunarodnoj vanjskotrgovinskoj praksi jest sljedeća: 


Odlazeći (uvozni - nostro) akreditivi, koje domaći uvoznici otvaraju u korist 
inozemnog prodavatelja (izvoznika). 


Dolazeći (izvozni - loro) akreditivi, koje inozemni uvoznik otvara domaćem izvozniku. 


Opozivi akreditivi, koji se mogu u svako doba izmijeniti ili opozvati bez prethodne 
obavijesti korisniku. U svakom akreditivu mora biti jasno naznačeno je li opozivi ili 
neopozivi, a ako takve oznake nema, akreditiv se smatra neopozivim. Posebno je važno 
za korisnika akreditiva da odmah nakon otvaranja akreditiva u njegovu korist provjeri 
je li riječ o opozivom akreditivu te da od nalogodavca za otvaranje akreditiva odmah 
zatraži izmjenu glede upisa da je riječ o neopozivom akreditivu. 


Neopozivi akreditiv jamstvo je banke da će ispuniti preuzete obveze ako su ispunjeni 
akreditivni uvjeti. Obveza banke ne može se mijenjati bez pristanka svih sudionika u 
akreditivnom poslu. To znači da se akreditiv ne može opozvati bez pristanka korisnika. 
Neopozivi je samo onaj akreditiv u kojem je navedeno da je neopozivi, a to je potrebno 
izričito naglasiti već pri sklapanju kupoprodajnog ugovora i pri otvaranju akreditiva. 


Potvrđeni neopozivi dokumentarni akreditiv jest akreditiv kojim neka banka (uz 
akreditivnu) preuzima solidarnu odgovornost i obveze koje ima akreditivna banka. U 
nastavku je priložena shema naplate izvoza u Japan putem akreditiva. Zagrebačka 
banka potvrđuje neopozivi akreditiv što ga je otvorila The Tokyo Bank i tako preuzima 
na sebe odgovornost i obveze što ih korisnik ("Mineralmetal") ima na temelju 
otvorenog akreditiva prema akreditivnoj banci. Tako je izvoznik, zahvaljujući 
potvrđivanju (konfirmaciji) domaće banke (koja je ujedno i njegova poslovna banka), 
osiguran dvostruko te izbjegava rizik transfera pokrića s akreditivne na potvrđujuću 
banku, tečajne, političke i druge rizike. Domaći izvoznik "Mineralmetal" naplaćuje 
akreditivnu vrijednost podnoseći potrebne dokumente domaćoj banci, koja je taj 
akreditiv potvrdila. Domaća, tj. Zagrebačka banka, osigurava pokriće (rambusira) 
zahvaljujući kontokorentnim odnosima s inozemnom bankom, tj. zaduživanjem 
tekućeg računa inozemne banke. 


Nepotvrđeni akreditiv takav je akreditiv kojim akreditivna banka izravno obavještava 
korisnika o otvorenom akreditivu ili ga obavještava putem svoje korespondentne banke 
u zemlji korisnika. Pritom inozemna korespondentna banka ne ulazi ni u kakvu obvezu 
prema korisniku, osim uloge aviziranja. 


Prenosivi i neprenosivi akreditivi, već prema njihovu nazivu, označavaju može li se 
prenositi s korisnika akreditiva na drugu osobu. 


Prenosivi akreditiv postoji onda kad je izričito naznačen kao prenosiv. Na osnovi 
takvog akreditiva korisnik ima pravo banci, koja je pozvana da izvrši isplatu ili 
akceptiranje, ili banci ovlaštenoj da izvrši negociranje, izdati uputu da akreditiv u 

cjelini ili djelomice stavi na raspolaganje jednom ili nekolicini drugih korisnika. 
Akreditiv se može prenijeti i više puta, a prenošenje se obavlja prema odredbama u 
izvornom (originalnom) akreditivu. Ime nalogodavca akreditiva zamjenjuje se imenom 
prvoga korisnika, osim ako se ne zahtijeva da ono ostane. Prenosivi akreditiv 
primjenjuje se kad se korisnik akreditiva pojavljuje kao posrednik u nekoj 
vanjskotrgovinskoj poslovnoj transakciji pa često svom dobavljaču mora također 
otvoriti dokumentarni akreditiv. Umjesto otvaranja posebnoga akreditiva, on to može 
učiniti prenošenjem akreditiva koji je otvoren u njegovu korist. Da bi se očuvala 
diskrecija komercijalnih odnosa, banka koja prenosi akreditiv redovito izostavlja ime 
prvog nalogodavca, pa se kao nalogodavac prema drugom korisniku pojavljuje 
prvobitni korisnik. Isto je tako u povratnom smislu: fakture krajnjega korisnika i ostala 
potrebna akreditivna dokumentacija bit će u daljnjem transferu zamijenjene fakturama 
prvoga korisnika. Prenosivi akreditiv može se i bez posebne napomene prenositi bilo u 
cjelini, bilo u dijelovima. 


Obični (jednokratni) akreditiv služi samo za jednokratno iskorištenje akreditivnog 
iznosa i služi u praksi pri jednokratnoj isporuci robe (jednokratnoj isporuci cijele 
količine predmeta kupoprodaje). 


Rotativni, odnosno revolving akreditiv takav je akreditiv koji ne prestaje vrijediti 
iskorištenjem akreditivnog iznosa, već se nakon naplate akreditivnog iznosa obnavlja 
opet na početni iznos. To obnavljanje (rotiranje - revolviranje) akreditiva traje dok se 
ne dostigne maksimalni iznos koji se određuje svotom ili brojem rotacija prvoga 
akreditivnog iznosa (na primjer: USD 700.000 ili USD 100.000 x 7 rotacija). 
Korištenje pojedinih tranši može se uvjetovati vremenski, ali uvijek do maksimalno 
određenog iznosa. Ugovaranjem rotativnog (revolving) akreditiva izbjegava se 
izdavanje novih naloga za otvaranje akreditiva, što je posebice važno pri uzastopnim 
isporukama. Takav je akreditiv povoljan za nalogodavca jer je potrebno manje pokriće 
(samo za visinu tranše), a provizija bankama plaća se prema stvarno obavljenim 
tranšama. 


Akreditiv "po viđenju" isplaćuje se odmah nakon predočenja dokumenata. Ovdje nije 
riječ o specijalnoj vrsti akreditiva, već o redovnom postupku isplate akreditivnih 
dokumenata bez odgađanja. 


Terminski akreditiv jest akreditiv čija je naplata odgođena za određeno vrijeme (npr. 
6 mjeseci od dana predočenja akreditivnih dokumenata). Ovakvi su akreditivi 
posljedica različitih okolnosti (npr. devizne nelikvidnosti zemlje kupca, povoljnijeg 
položaja kupca na tržištu, slabe platne sposobnosti nalogodavca u trenutku davanja 
naloga za otvaranje akreditiva i sl.), ali, u načelu, znače prikriveni način kreditiranja 
kupca. Nepovoljni su za korisnika akreditiva, koji će takve akreditive prihvatiti samo 
ako želi zadržati svoju poziciju na određenome stranom tržištu ili ako za njegovom 
robom postoji slaba potražnja. 


Stand-by akreditivi sadrže obvezu akreditivne banke da korisniku isplati novčanu 
svotu, ali ne uz uobičajene akreditivne dokumente već uz predočenje pismene izjave 
korisniku da nalogodavac (kao korisnikov dužnik) o dospijeću, prema osnovnom poslu, 
nije izvršio svoju obvezu (npr. obvezu isporuke robe). Ovi akreditivi sadržajno 
odgovaraju bankovnoj garanciji (činidbenoj) i u tom se obliku prakticiraju. 


Akreditiv domiciliran u zemlji izvoznika predstavlja akreditiv čija se naplata obavlja 
u zemlji izvoznika odmah nakon predočenja akreditivnih dokumenata. U svim drugim 
slučajevima akreditiv je domiciliran u inozemstvu (pri banci u zemlji inozemnog 
partnera ili pri banci u nekoj trećoj zemlji). Izvoznik - korisnik akreditiva pri 
ugovaranju posla mora nastojati da akreditiv bude domiciliran u njegovoj zemlji, a 
uvoznik - nalogodavac za otvaranje akreditiva nastojat će uvijek da domicil akreditiva 
bude u njegovoj zemlji. 

Uz navedene vrste akreditiva u vanjskotrgovinskoj praksi pojavljuju se i sljedeći akreditivi: 


Podakreditivi (Back-to-back Letter of Credit, Gegenakreditiv), odnosno 
protuakreditivi koji se primjenjuju onda kad akreditiv nije prenosiv, pa se umjesto 
prijenosa drugom prodavatelju otvara novi akreditiv (podakreditiv). Prema tome, 
postoje dva akreditiva: prvi akreditiv korisnik ustupa banci, a drugim se akreditivom 
(podakreditivom) koristi stvarni isporučitelj robe. 


Akceptacijski akreditiv pojavljuje se u poslovnim odnosima sa zemljama Zapada 
(osobito sa SAD-om), a postupak je kod njega sljedeći: kupac (uvoznik) izdaje nalog za 
otvaranje akreditiva svojoj banci. Istodobno putem akreditivne banke izdaje nalog 
posredničkoj banci u zemlji izvoznika da prodavatelju (izvozniku) dade neopozivo 
pismeno obećanje da će mu, ispuni li svoju obvezu predajom uvjetovanih dokumenata 
do roka važenja akreditiva, u zamjenu akceptirati mjenicu, koju će izvoznik vući 
(trasirati) na nju do visine fakturne vrijednosti. Umjesto isplate u gotovini, nakon 
predočenja dokumenata izvoznik dobiva samo akcept banke iz svoje zemlje na mjenici 
koju je trasirao na nju. Ovakav akcept poznate banke, u uvjetima razvijenoga 
eskontnog tržišta, omogućuje izvozniku: eskontiranje mjenice prije roka njezina 
dospijeća (ako mu je hitno potreban novac), plaćanje svojih obveza indosiranjem 
(prijenosom) potraživanja na svog vjerovnika ili čekanje na naplatu do roka dospijeća. 


Negocijacijski akreditiv pojavljuje se u odnosima sa zemljama Dalekog istoka i s 
angloameričkim područjem. Pri otvaranju ovog akreditiva prodavatelj vuče mjenicu na 
svoju banku. Kupčeva banka ovlašćuje svoju korespondentnu banku da otkupi mjenicu 
("authority to purchase"). Za izvršenu isplatu po mjenici (otkup) akreditivna banka 
dostavlja svom korespondentu pokriće. Unovéenjem mjenice kod negocijacijske 
(isplatne) banke posao za prodavatelja nije završen, već tek onda kad banka iskupi 
mjenicu. Dakle, izvoznici se pri otvaranju negocijacijskog akreditiva osiguravaju 
zahtijevajući da vuku mjenicu na banku, ali po nalogu kupčeve banke ili tražeći 
potvrdu banke u svojoj zemlji. 


Nalog za isplatu (authority to pay) opozivi je akreditiv, jer prodavatelj (izvoznik) vuče 
mjenicu na korespondentnu banku u svojoj zemlji. Za izvoznika je posao završen kad 
korespondentnoj banci podnese dokumente i mjenicu koju mu ona isplati. 


Akreditiv s crvenom klauzulom predstavlja odstupanje od pravila da se akreditivni 
iznos isplaćuje nakon predočenja dokumenata ili isplatom mjenice. Riječ je o tome da 
se crvenom tintom u akreditiv (po nalogu kupca) unosi klauzula da se isporučitelju 
mora isplatiti dio akreditivnog iznosa kao avans, bez podnošenja akreditivnih 
dokumenata. Odobravaju ga kupci (uvoznici) agentima - dobavljačima od osobita 
povjerenja. Isplaćene akontacije kasnije se obračunavaju pri predočenju akreditivnih 
dokumenata. Ipak je uobičajeno da korisnik ovakvog akreditiva pri podizanju avansa 
redovito podnosi banci tratu uz pismenu obvezu da će akreditivom predviđenu 
dokumentaciju predočiti banci u skladu s uvjetima akreditiva. 


Reeksportni akreditivi pojavljuju se pri uvozu i izvozu u reeksportnim poslovima. Tu 
je, zapravo, riječ o dva akreditiva: loro i nostro. Reeksportno poduzeće traži od kupca 
iz zemlje namjene robe otvaranje akreditiva u svoju korist, a svome dobavljaču iz 
zemlje podrijetla robe otvara nostro akreditiv. Loro akreditiv mora biti usklađen s 
nostro akreditivom tako što će reeksportno poduzeće imati dovoljno vremena pribaviti 
potrebne robne i otpremne dokumente i na osnovi njih iskoristiti loro (dolazeći) 
akreditiv iz izvoznog posla. Dakako, akreditivni iznosi tih dvaju akreditiva su različiti, 
odnosno loro akreditiv glasi na iznos koji je viši za iznos zarade reeksportera i pokriće 
troškova reeksportnog posla. 

10.2. Bankovna doznaka u platnom prometu s inozemstvom 


Bankovna doznaka u inozemstvo predstavlja komitentov nalog svojoj poslovnoj banci za 
isplatu određene svote deviza inozemnoj fizičkoj ili pravnoj osobi koja je u nalogu naznačena, 
a na temelju komitentova financijskog pokrića što ga ima u svojoj poslovnoj banci. 


U međunarodnim plaćanjima domaća banka po nalogu svoga komitenta nalaže inozemnoj 
(obično korespondentnoj) banci isplatu određene novčane svote u obliku odobrenja na računu 
ili isplate u gotovini korisniku te doznake. 


U vanjskotrgovinskoj praksi bankovna se doznaka koristi u sljedećim slučajevima: 


- za plaćanje robe manjih vrijednosti unaprijed, odnosno prije prispijeća robe u zemlju 
uvoznika (npr. pri hitnom uvozu nekoga rezervnog dijela opreme koja je prethodno 
uvezena od inozemnog partnera), 


za plaćanje gospodarskih usluga izvršenih od strane inozemnih poslovnih partnera (npr. 
plaćanje investicijskih radova, popravaka, turističkih usluga u inozemstvu, transportnih 
usluga i dr.), 


za plaćanje ugovorenog avansa (predujma) bez obzira na njegovu visinu, prije isporuke 
robe ili izvršenja neke gospodarske usluge, ali uz odgovarajuće osiguranje nalogodavca 
za izvršenje doznake u inozemstvo od rizika neizvršenja ili nepotpunog izvršenja 
ugovornih obveza inozemnoga korisnika bankovne doznake (npr. bankovnim jamstvom 
za povrat doznačenog iznosa uz naplatu odgovarajućih kamata od datuma izvršene 
doznake do datuma povrata doznačenih sredstava zbog neispunjenja ugovornih obveza 
korisnika doznake ili pokrićem u robi 1 sl.), 


za plaćanje anuiteta po kreditnom aranžmanu s inozemnim dobavljačem, odnosno 
inozemnim vjerovnikom (npr. inozemnom bankom ako je odobrila financijski kredit), 


za ostala nerobna plaćanja (npr. stipendije u inozemstvu, darovanja, nasljedstva, 
pomoći i sl.), 


za plaćanja unaprijed pri uvozu robe, bez obzira na njezinu vrijednost, kad između 
poslovnih partnera postoje duže i dobre poslovne veze i kad je uvoznik osvjedočen o 
odličnom bonitetu inozemnog dobavljača, iako je preporučljivo (ako je riječ o 
uvozniku) odrediti neku razumnu granicu tog povjerenja i visine vrijednosti bankovnih 
doznaka u inozemstvu koje će se izvršavati bez posebnog osiguranja od mogućih rizika 
financijskoga gubitka zbog mogućnosti iznenadnog stečaja inozemnog dobavljača ili 
nekih drugih rizika koji mogu nastati i izvan volje inozemnoga poslovnog partnera. 


Tehnika izvršenja bankovne doznake u inozemstvo jednostavna je i sastoji se u izdavanju 
posebnog naloga banci za izvršenje doznake u inozemstvo. Na temelju financijskog pokrića, 
što ga nalogodavac za izvršenje doznake u inozemstvo mora imati kod svoje poslovne banke, 
banka će izvršiti bankovnu doznaku u skladu s primljenim uputama ispisanim na posebnom 
obrascu "nalog za izvršenje doznake u inozemstvo". 


Dakle, poslovna će banka, na temelju osiguranoga financijskog pokrića od strane komitenta - 
nalogodavca, dati nalog svojoj inozemnoj korespondentnoj banci (ili svojoj filijali u 
inozemstvu) da inozemnom korisniku (dobavljaču neke robe ili izvršitelju neke gospodarske 
usluge) isplati određenu svotu deviza. 


Isplata inozemnom korisniku obavlja se instrumentima platnog prometa njegove zemlje, i to u 
gotovu, prijenosom na njegov tekući račun i slično. 


Bankovna doznaka može biti: nostro i loro (kao i kod akreditiva), robna (ako je osnova 
plaćanja vrijednost robe ili plaćanje avansa), nerobna (odnosi se na plaćanje usluga i troškova 
u međunarodnom prometu), uvjetna (kad se od inozemnog korisnika doznake zahtijeva da 
ispuni određene obveze, npr. predaju mjenice ili bankovne garancije, čime se nalogodavac za 
izvršenje doznake osigurava od rizika da inozemni partner ne izvrši svoju ugovornu obvezu), 

bezuvjetna (kad se isplata, odnosno doznaka obavlja bez ikakvih uvjeta), konvertibilna (služi 
za plaćanje u konvertibilnim devizama), nekonvertibilna (služi za plaćanja u zemlji i naplate 
iz zemlje s kojima je zaključen klirinški način plaćanja i kod kojih se doznake vode u 
obračunskoj valuti, a plaćaju se i naplaćuju u kunama preko HNB itd.). 


Uspoređujući međunarodni dokumentarni akreditiv 1 doznaku, možemo ustanoviti da je 
akreditiv uvjetovani instrument međunarodnoga platnog prometa, a doznaka nije, osim u 
slučaju uvjetovane doznake, kad kupac, prije nego što dade nalog za izvršenje doznake, traži 
od prodavatelja da mu osigura bankovno jamstvo ili akceptira mjenicu (s bankovnim 
jamstvom - avalom ili bez njega), kako bi se osigurao da i prodavatelj izvrši svoj dio 
ugovorne obveze. 


10.3. Dokumentarna naplata - inkaso dokumenata 


Dokumentarna se naplata (inkaso dokumenata - inkaso posao) u međunarodnom platnom 
prometu pojavljuje kao robni i nerobni inkaso posao. 


Robni inkaso u platnom prometu s inozemstvom primjenjuje se kad između izvoznika i 
uvoznika postoji izgrađeno uzajamno povjerenje stečeno na osnovi dugogodišnjeg poslovanja, 
ili kad su uvjeti na tržištu takvi da uvoznik diktira uvjete plaćanja, a izvoznik ima interes za 
plasman svoje robe na tom tržištu. 


Tehnika inkaso dokumenata sastoji se u tome da izvoznik nakon otpreme ugovorene robe 
izdaje inkaso nalog, koji zajedno s priloženim dokumentima i instrukcijama upućuje svojoj 
banci da sama ili putem svoje korespondentske veze ostvari naplatu. Na temelju zahtjeva 
izvoznika robni će dokumenti biti predani uvozniku na jedan od sljedećih mogućih načina: 


- nakon plaćanja svote na koju faktura (ili fakture) glasi, prema klauzuli "dokumenti uz 
plaćanje" - ("D/P" - "documents against payment"), 


- nakon akceptiranja mjenice, prema klauzuli "dokumenti uz akceptiranje" ("D/A" - 
"documents against acceptance") ili 


- nakon što uvoznik izda potvrdu o preuzimanju dokumenata uz prilaganje bankovnog 
jamstva. 


Dokumentarna naplata, odnosno inkaso posao može biti ugovoren kao naplata komercijalnih 
papira (faktura, otpremni dokumenti, dokumenti osiguranja, dokumenti o vlasništvu i dr.) s 
vrijednosnim papirima ili bez njih. 

Nerobni ili čisti inkaso predstavlja naplatu vrijednosnih papira (čekova, mjenica, 
amortiziranih obveznica i dr.) koje ne prate komercijalni papiri. Prigodom njihove predaje 
banci na inkaso, koja ih preuzima radi naplate u drugom mjestu ili u inozemstvu preko 
svojega bankovnoga korespondenta, novčani se iznos vlasniku odobrava tek nakon naplate. 
Nakon predaje vrijednosnih papira bankama na inkaso prijenos se obavlja pomoću tzv. inkaso 
indosamenta. 


Sudionici u dokumentarnoj naplati jesu: 


- nalogodavac - klijent koji povjerava posao naplate svojoj banci i dostavlja joj 
dokumente, 


- dostavna banka (remitent) - kojoj nalogodavac povjerava posao, 


- naplatna banka - svaka banka (osim dostavne) koja je uključena u postupak naloga za 
naplatu, 


- prezentirajuća banka - naplatna banka koja prezentira dokumente trasatu, 


- trasat - osoba kojoj se prezentiraju dokumenti radi naplate. 

Nalogodavac u svom nalogu daje točne instrukcije kako moraju postupati ovlaštene banke. 
Banke provjeravaju odgovaraju li primljeni dokumenti onim dokumentima koji su navedeni u 
nalogu za naplatu (inkaso) i nemaju drugih obveza u vezi s dokumentima. Banka predočuje 
trasatu primljene dokumente, koji se mogu uručiti uz plaćanje "po viđenju" (a-vista), tj. banka 
zahtijeva iskup dokumenata bez odgode, dostavljajuci nalogodavcu (izvozniku) 
protuvrijednost financijskih sredstava. 


Ako u nalogu nije jasno naznačeno kako će se obaviti naplata, komercijalni se papiri predaju 
samo uz plaćanje u domaćoj ili stranoj valuti. Naplaćeni se iznosi bez odgode stavljaju na 
raspolaganje banci od koje je primljen nalog za naplatu, a koja ih prosljeđuje nalogodavcu. 


Uputno je za izvoznika, ako je već prisiljen isporučiti robu uz inkaso dokumenata, da ugovori 
inkaso posao s bankovnim jamstvom. Bankovno jamstvo ipak daje izvozniku veću sigurnost 
da će isporukom robe i predajom dokumenata doći do naplate svojih potraživanja. Uostalom, 
ozbiljna poslovna banka i neće izdati jamstvo za inkaso posao ukoliko ni sama nema 
povjerenja u poslovni bonitet kupca - uvoznika, koji joj nije teško provjeriti. 


Inkaso posao bez bankovnog jamstva primjenjuje se, uglavnom, kod manjih i srednje 
vrijednih vanjskotrgovinskih poslova te kad su prodavatelj i kupac stalni poslovni partneri 
kojima je takvo jamstvo, s obzirom na postupak njegova izdavanja i troškove - nepotrebno. 


Inkaso poslovi pružaju i kupcu i prodavatelju određenu sigurnost, ali ipak postoje rizici 
neakceptiranja mjenice ili neplaćanja, što izravno pogađa prodavatelja, a i rizici iskupa 
dokumenata ili akceptiranja mjenice bez viđenja robe, što pogađa kupca. Usprkos tome, ovaj 
instrument plaćanja i naplate u vanjskotrgovinskoj praksi prilično je raširen u poslovanju 
naših vanjskotrgovinskih izvozničkih poduzeća. 


Preporučuje se vanjskotrgovinskim poduzetnicima da se, barem u početku uspostavljanja 
dugotrajnijih poslovnih veza s inozemnim kupcima, ovim instrumentom naplate koriste uz 
zahtjev za izdavanje bankovnog jamstva ili uz akceptiranje mjenice od strane inozemnog 
kupca i mjenično jamstvo (aval) banke, u čiji su bonitet potpuno sigurni. 


Shema dokumentarne naplate s prikazom redoslijeda inkaso posla, od sklapanja 
kupoprodajnog ugovora i isporuke robe do naplate dokumenata, odnosno preuzimanja robe 
nakon otkupa robnih i ostalih dokumenata, prikazana je u nastavku. 

11. POSLOVNI RIZICI I OSIGURANJE OD RIZIKA U 
MEĐUNARODNOM POSLOVANJU 


Pri izvršavanju robnoga i financijskoga dijela vanjskotrgovinske poslovne transakcije postoji 
mogućnost nastupa budućega neizvjesnog događaja, neovisnog o volji sudionika vanjskotrgovinske 
razmjene, ili preciznije: neovisnog o volji onoga tko je takvim događajem izravno pogođen. Taj 
neizvjesni događaj može izazvati djelomičnu ili potpunu štetu, odnosno djelomični ili potpuni gubitak, 
pa čak i poslovnu propast za jednu ili obje ugovorne strane. 


Rizik u poslovanju s inozemstvom možemo definirati kao prijeteću mogućnost da nastupe 
vremenski i prostorno nepredviđeni događaji izazvani subjektivnim okolnostima ("ljudski faktor") 
ili objektivnim okolnostima (okolnosti izvan mogućnosti utjecaja sudionika u vanjskotrgovinskoj 
razmjeni), zbog čega može nastati šteta. Dakle, rizik označava neku opasnost, gubitak ili mogućnost 
neuspjeha upravo zato što, kao budući neizvjestan događaj, može imati neželjene posljedice, bez obzira 
na to kako je nastao. 


11.1. Uvod u problematiku poslovnih rizika 


Za kupca - uvoznika postoji rizik hoće li primiti robu upravo one kvalitete i količine kakvu je 
naručio i platio. Osim toga, uvijek postoji rizik da se robi na putu do kupca nešto dogodi, bilo 
havarija transportnog sredstva, a time i djelomično ili potpuno uništenje robe, bilo da se roba 
na putu pokvari ili ošteti pri prekrcaju, skladištenju i slično. Isto tako postoji mogućnost da se 
od trenutka sklapanja ugovora do trenutka prispijeća robe do kupca smanji cijena robe koju 
kupac dalje prodaje, pa on izgubi očekivanu dobit. 


Za prodavatelja je važno pitanje naplate isporučene robe ili izvršene usluge, koja može 
izostati zbog raznih razloga, npr. zbog nesposobnosti plaćanja (insolventnosti) inozemnoga 
kupca, prisilne odgode (moratorija) plaćanja u zemlji kupca, ratnog stanja, valutnih 
poremećaja, stečaja kupca i sl. 


Kupcu je najvažnije da kvaliteta i količina robe, koju je naručio i primio, bude u skladu s 
kupoprodajnim ugovorom, a prodavatelju da kupac plati robu u skladu s ugovornom 
klauzulom o plaćanju. Znači, kupca ponajprije zanima uredan robni dio izvršenja 
kupoprodajnog ugovora, a prodavatelja uredno i pravodobno plaćanje od strane kupca. 


Za rizik je bitno da se ne može predvidjeti ni spriječiti nastup opasnosti nepredvidiva 
događaja (inače se ne bi moglo govoriti o riziku). Isto tako, teško je izračunati opseg štete 
koja može nastati nastupi li neki nepredviđeni događaj, osobito kad je riječ o rizicima što 
prate međunarodnu razmjenu robe i usluga. 


Rizici mogu biti prenosivi i neprenosivi, odnosno pretežito neprenosivi. 


Za pojedine rizike može se utvrditi vjerojatnost njihova nastupa i visina moguće štete. 
Prednost uočavanja takvih rizika jest u tome što se njihov negativni učinak može smanjiti ili 
izbjeći njihovim prenošenjem na odgovarajuće organizacije koje se profesionalno bave 
ugovornim preuzimanjem snošenja rizika uz naplatu premije osiguranja na osnovi određenih 
pravila i tarifa. Takvi se rizici nazivaju prenosivi rizici. 

Obično su takvi rizici posljedica objektivnih okolnosti na koje pojedinac, odnosno 
gospodarski subjekt - poduzeće nije moglo utjecati niti ih svojom voljom ukloniti. Osiguranje 
protiv takvih rizika provodi se kod odgovarajućih osiguravajućih društava sklapanjem 
ugovora o osiguranju i uplatom premije osiguranja za rizike obuhvaćene policom osiguranja, 
što je osiguravatelj predaje osiguraniku kao potvrdu da će osobi naznačenoj u polici, ili osobi 
na koju je polica prenesena, nadoknaditi štete koje nastanu ako se ostvare osigurani rizici, 
odnosno da će isplatiti iznos na koji je roba osigurana, a koji je naznačen u polici. 

Neprenosivi, odnosno pretežito neprenosivi rizici jesu oni kojima nije moguće odrediti 
vjerojatnost nastupa, pa time ni visinu štete. Tako se isključuje mogućnost prenošenja brige o 
riziku na osiguravatelja ili neku drugu organizaciju, a poduzeću preostaje da se samo pobrine 
oko sprječavanja i smanjivanja negativnih učinaka provođenjem odgovarajuće politike rizika. 


rizik izvoznoga kredita, transportni rizici, ratni rizik, politički rizik i djelomice rizik cijene. 


U pretežito neprenosive rizike ubrajaju se: rizik izgleda i kvalitete robe na putu i skladištu, 
rizik smanjenja vrijednosti robe pod utjecajem tržišnih okolnosti, rizik izvoza, rizik ispunjenja 
kupoprodajnog ugovora (rizik preuzimanja, odnosno isporuke robe), rizik cijene prodaje pri 
izvozu ili nabave pri uvozu i slično. 

Najjasnija i najjednostavnija je podjela poslovnih rizika u vanjskotrgovačkoj praksi na: 
skupinu robnih rizika i skupinu financijskih rizika. 


11.2. Robni rizici i načini osiguranja od robnih rizika u vanjskoj trgovini 


Robni rizici odnose se na robni dio izvršenja posla i obuhvaćaju sve one događaje koji na bilo 
koji način utječu na odstupanje od ugovornih klauzula što se odnose na robu, odnosno na 
predmet kupoprodaje. 


Najčešće se ovi rizici odnose na isporuku robe nezadovoljavajuće kvalitete, količine i drugih 
svojstava; na rizik odstupanja od izvršenja ugovornih obveza u skladu s ugovornim 
klauzulama (npr.: zakašnjenja u isporuci ili odustajanje od isporuke, odbijanje preuzimanja 
isporučene robe i sl.); rizik plasmana robe pripremljene za izvoz ili rizik nabave sirovina, 
repromaterijala i drugih proizvoda iz inozemstva; rizik djelomičnoga ili potpunog uništenja 
robe u tijeku transporta i dr. 


Ove rizike, stoga, možemo podijeliti u sljedeće skupine: 
- rizik vrste, kvalitete i količine robe, 
- tržišni rizik nabave i prodaje, 
- rizik izvršenja kupoprodajnog ugovora i 


- transportni rizik. 


11.2.1. Rizik vrste, kvalitete i količine robe 


Rizici vrste, kvalitete i količine robe mogu nastati zbog sniženja kvalitete robe u tijeku 
transporta, uskladištenja i drugih manipulacija robom ili gubitka u količini robe od mjesta 
polazišta do mjesta odredišta, odnosno do trenutka njena preuzimanja od strane kupca u 
inozemstvu. Taj rizik pogađa osobito one vrste roba koje su podložne utjecaju klimatskih i 
temperaturnih promjena (lako se kvare ili gube neke kvalitativne osobine), oštećenjima ili 
drugim gubicima u tijeku transporta ili skladišnih manipulacija (curenje, lom, rasipanje i 
slično). 


Rizik vrste (izgleda) i kvalitete robe pogađa osobito sezonske robe ili robe prigodne potrošnje 
(npr. artikli za božićne i novogodišnje blagdane, ljetna sezonska roba - kupaći kostimi, modni 
artikli za pojedina godišnja doba i sl.), dakle sve vrste proizvoda pri kojima odlučujuću ulogu 
u njihovu plasmanu čini ukus potrošača i trenutna moda potrošnje. 


Iz toga slijedi da izvoznik mora osigurati sve uvjete da roba, prema ugovorenoj vrsti, kvaliteti, 
izgledu, količini, recepturi, standardu (ako je predmet kupoprodaje standardizirana roba) i u 
točno ugovoreno vrijeme bude dopremljena na ugovoreno mjesto isporuke. Ukoliko izvoznik 
ne ispuni točno te svoje obveze, može nastupiti rizik kvarenja robe, manjega ili većega 

gubitka ugovorene kvalitete, količinskoga gubitka (kala) iznad uobičajenog (npr. pri isporuci 
svježeg voća, povrća i drugih pokvarljivih roba, živih životinja, eteričnih tekućina i dr.), rizik 
smanjenja cijene sezonske robe za koju naglo opada potražnja ukoliko se pravodobno nije 
pojavila na tržištu, rizik da zbog neodgovarajućeg standarda propisanog u zemlji uvoza 
mjerodavni organi zabrane njeno puštanje u promet na tržištu zemlje uvoza i slično. 


Spomenuti rizici, izazvani izvoznikovim neodgovarajućim izvršenjem ugovornih obveza, 
često rezultiraju uvoznikovim nepreuzimanjem robe, odnosno stavljanjem takve robe 
izvozniku na raspolaganje i njegov trošak glede daljnjih postupaka s robom (npr. vraćanje 
robe o trošku izvoznika u njegovu zemlju, uskladištenje robe na trošak izvoznika, 
nemogućnost naplate isporučene robe, zahtjev uvoznika za znatnim smanjenjem cijene takve 
Tobe, što može izazvati velik gubitak za izvoznika i sl.). Uz to se za izvoznika pojavljuje rizik 
improvizirane prodaje takve robe na inozemnom tržištu, što najčešće može imati nesagledivu 
financijsku štetu i gubitak ugleda na inozemnom tržištu. 


Uz navedeno, inozemni uvoznik može od izvoznika tražiti naknadu štete za izmaklu dobit, 
gubitak vlastitih mušterija, ugrožavanje vlastitog ugleda na domaćem tržištu i sl., što se 
najčešće precizira ugovornim klauzulama o naknadi štete uvozniku za slučaj nastupa 
navedenih rizika (npr. penali za zakašnjenje u isporuci, jamstvo banke za dobro izvršenje 
posla, smanjenje cijene u postotku od vrijednosti isporučene robe koja po kvaliteti i/ili 
količini ne odgovara ugovorenoj itd.). 


Od rizika vrste, kvalitete i količine robe izvoznik se može osigurati na različite načine, 
posebice ukoliko se pojavljuje isključivo kao posrednik pri plasmanu robe na inozemno 
tržište. Ti su načini: 
- pravodobno osiguranje (ugovaranje) odgovarajućega transportnog sredstva, prikladnog 
za prijevoz određene vrste robe, 


- odgovarajuće uskladiStenje robe i osiguranje stručnog rukovanja robom uz 
odgovarajuću brigu o robi u tijeku transporta i u skladištu, 


- osiguranje odgovarajućih uvjerenja sanitarnih, veterinarskih, fitopatoloških i drugih 
nadležnih inspektorata prije otpreme robe inozemnom kupcu, 


- ugovaranje usluga specijalizirane ovlaštene organizacije za kontrolu količine i kvalitete 
robe u međunarodnom prometu, sa zahtjevom da provjere količinu, kvalitetu i druga 
svojstva robe koja je predmetom kupoprodaje, nadziru transportna sredstva, skladište i 
rukovanje robom (klauzula o provjeri količine, kvalitete i preuzimanja robe obično se 
unosi u kupoprodajni ugovor, a provjera se može obaviti i pri otpremi robe u skladištu 
izvoznika i pri njenom prispijeću na odredište u inozemstvu), 


- temeljito poznavanje tržišta prodaje i nabave, osobito za sezonske artikle ili artikle čiji 
je plasman vezan uz prigodne datume, pri čemu je nužno dinamiku proizvodnje 
uskladiti sa zahtjevima tržišta (priprema robe za izvoz, pravodobna otprema i dostava 
inozemnim kupcima i sl.), 


- precizno ugovaranje između kupca i prodavatelja svih pojedinosti kojima se određuje 
vrsta, kvaliteta i količina robe, prijevozno sredstvo, način skladištenja, rok dopreme 
robe na tržište kupca i način kvalitativnoga i kvantitativnog preuzimanja robe. 


11.2.2. Tržišni rizik nabave i prodaje 
Rizik nabave i prodaje, odnosno uvoza i izvoza u vanjskoj trgovini posljedica je subjektivnih i 
objektivnih okolnosti koje otežavaju ili potpuno onemogućuju izvršenje planiranog uvoza ili 


izvoza. Subjektivne okolnosti odnose se na slabosti u poduzeću, sustavu rada i stručnosti 
osoblja u pripremi i izvršenju planiranih poslova izvoza i uvoza. 


166 


Objektivne okolnosti odnose se na vanjske utjecaje, na koje poduzeće ne može utjecati, npr. 
sustavne mjere državnih organa u oblasti reguliranja robnoga i platnog prometa s 
inozemstvom (ograničenja uvoza i izvoza, devizna ograničenja, regionalno usmjeravanje 
izvoza i uvoza, privremeni ili dugotrajniji moratorij plaćanja prema inozemstvu i dr.). 


Uklanjanje uzroka koji mogu izazvati pojavu tržišnih rizika nabave i prodaje može se provesti 
na sljedeće načine: 


- uklanjanjem subjektivnih slabosti u vanjskotrgovinskom poduzeću, 


- primjenom samoosiguranja na osnovi trajnog praćenja posljedica objektivnih uzroka 
nastanka tržišnog rizika. 


Na objektivne uzroke pojave tržišnog rizika teško je utjecati i ne mogu se izbjeći, ali se njihov 
negativni učinak može bitno smanjiti praćenjem događaja koji ih izazivaju. To se posebice 
odnosi na sprječavanje gomilanja zaliha robe, koje se zbog mjera nadležnih državnih organa 
ili nekih drugih uzroka ne mogu izvesti ni ostvariti planirani devizni priljev. 


Izvoznik se osigurava od takvih rizika temeljitim istraživanjem inozemnog tržišta i 
informiranjem o stvarnom stanju na određenom tržištu, povećanjem proizvodnosti rada, 
jačanjem konkurentne sposobnosti na stranom tržištu, unapređivanjem prodaje, poboljšanjem 
ekonomske propagande, poboljšanjem kvalitete robe koju nudi na stranom tržištu, davanjem 
povoljnijih uvjeta prodaje (niže cijene, popusti, kraći rokovi isporuke, kreditiranje inozemnih 
kupaca i sl.). 


Od rizika nabave (uvoza) uvoznik (kupac) najbolje se osigurava ako pravodobno osigura 
stalne izvore opskrbe sirovinama, reprodukcijskim materijalom, prehrambenim proizvodima, 
investicijskom opremom, rezervnim dijelovima i sl., ako potrebnu robu nabavlja u 
najpogodnije vrijeme, kad joj je cijena najniža, ako na temelju srednjoročnih i dugoročnih 
planova unaprijed ugovori nabavu potrebnih količina i tako postigne određene popuste u 
cijeni. 


11.2.3. Rizik izvršenja kupoprodajnog ugovora 


Rizici izvršenja kupoprodajnog ugovora u vanjskoj trgovini postoje zbog mogućnosti 
neizvršenja dospjelih obveza jedne ugovorne strane, čime ona izravno nanosi štetu drugoj 
ugovornoj strani. Obično se taj rizik pojavljuje u dva slučaja: 


1. kad prodavatelj ne isporuči ugovorenu robu ili ne izvrši ugovorenu uslugu (bilo da 
kasni u isporuci robe ili izvršenju usluge, bilo da uopće ne izvrši svoju ugovornu 
obvezu) i 


2. kad kupac odbije preuzeti isporučenu robu ili kad uskrati isplatu primljene robe. 


Kupac se osigurava od rizika isporuke robe tako da ispita solidnost poslovanja inozemnog 
dobavljača, da ugovori penale za neizvršenje isporuke ili za kašnjenje u isporuci i da 
ugovornom klauzulom zahtijeva od prodavatelja bankovnu garanciju za uredno izvršenje 
posla. 


Prodavatelj se osigurava od rizika preuzimanja robe i isplate od strane kupca tako da iscrpno 
ispita bonitet inozemnoga kupca, ugovorom točno odredi trenutak prijelaza rizika i plaćanja 
Tobe, da od kupca zatraži izdavanje bankovne garancije i ugovori kvalitativno i kvantitativno 
preuzimanje robe u svojoj zemlji (najbolje u svome skladištu). Isto tako, ako prodavatelj 
predviđa mogućnost nastanka rizika u svezi s preuzimanjem robe i plaćanjem, on može 
ugovoriti instrument osiguranja plaćanja, najčešće međunarodni dokumentarni akreditiv 
potvrđen od banke izvoznika, akreditiv i mjenično pokriće (s time da se uz akcept mjeničnog 
dužnika zahtijeva i mjenični aval - jamstvo banke), te bankovnu garanciju da će kupac izvršiti 
svoje obveze predviđene ugovorom. 

I kupac i prodavatelj moraju imati na umu da sve dodatne mjere osiguranja, a posebice 
bankovne garancije, izazivaju i dodatne troškove, koji poskupljuju vanjskotrgovinsku 
poslovnu transakciju, ali su te mjere katkad i za jednoga i za drugoga poslovnog partnera 
nužne, osobito ako je riječ o poslovima velikih vrijednosti. 


Iako su i uvoznik i izvoznik izloženi rizicima izvršenja kupoprodajnog ugovora, ipak je taj 
rizik za kupca manji, jer ga može jednostavno izbjeći uvjetovanjem isplate ugovornog iznosa 
kvalitativnim i kvantitativnim preuzimanjem robe, odnosno tek pošto se sam, ili na temelju 
certifikata izdanog od ovlaštene organizacije za kontrolu kvalitete i količine robe, uvjeri da je 
primio upravo onakvu robu kakvu je i naručio. Međutim, za izvoznika je taj rizik mnogo teži i 
može značiti opasnost da doživi potpunu štetu zbog insolventnosti inozemnoga kupca. Naime, 
nakon preuzimanja robe inozemni kupac može postati platno nesposoban ili jednostavno ne 
želi platiti robu. Osim toga, postoji mogućnost da, iako je ugovoreno plaćanje u roku od 90 
dana od dana isporuke robe, u tom razdoblju dođe do iznenadnih odluka nadležnih državnih 
organa u zemlji kupca, kojima se privremeno ili trajnije zabranjuju sva plaćanja u inozemstvo 
i sl. Za izvoznika se rizik pojavljuje i kad kupac odbija preuzeti već isporučenu robu ili 
preuzeti dostavljene dokumente, ili kad postoji opasnost da odustane ili odstupi od ugovora i 
prije početka isporuke. 


Iz toga proizlaze tri moguće vrste opasnih događaja koji uvjetuju pojavu gospodarskog rizika 
za izvoznika: 


- roba isporučena, dokumenti predani, dužnik se usteže od plaćanja ili postaje platno 
nesposoban; 


- roba isporučena, dokumenti poslani, dužnik se usteže preuzeti dokumente; 


- proizvodnja započeta, odnosno roba spremna za otpremu, a dužnik odustaje od 
ugovora. 


Ako inozemni kupac odbija preuzeti robu ili dokumente ili odustane od ugovora bez ikakve 
krivnje izvoznika, izvoznik može od inozemnoga kupca zahtijevati ispunjenje njegovih 
ugovornih obveza, odnosno tražiti naknadu štete na temelju arbitražnoga, odnosno sudskog 
postupka. Međutim, i ovaj postupak skriva opasnost neizvjesnosti glede krajnjeg ishoda i 
dužine njegova trajanja, što izvozniku ni u kojem slučaju nije u interesu. Stoga će svaki 
oprezan izvoznik najprije provjeriti s kime posluje i prethodno pribaviti pouzdanu informaciju 
o bonitetu inozemnoga kupca i njegovoj solidnosti u izvršavanju ugovornih obveza. 


Ipak, najveća je opasnost za izvoznika ako inozemni kupac padne pod stečaj (stvarni ili lažni) 
ili odbije plaćanje već isporučene i preuzete robe, jer u drugim slučajevima izvozniku ostaje 
mogućnost da isporučenu robu vrati i nađe drugoga kupca bez obzira na to što će trpjeti 
određene neplanirane troškove, ali neće imati potpuni poslovni gubitak. Budući da se rizik 
neplaćanja od strane inozemnoga kupca može pojaviti i kod ugovorenoga gotovinskog 
plaćanja ili kod kreditnog aranžmana, važno je da i u jednom i u drugom slučaju izvoznik 
osigura naplatu svojih potraživanja izravnim ili neizravnim načinima osiguranja naplate. Kod 
gotovinskog plaćanja naplatu će osigurati odgovarajućim instrumentom plaćanja (npr. 
akreditiv, inkaso dokumenata, odnosno dokumentarna naplata uz bankovnu garanciju, visok 
avans od ugovorene cijene i sl.). 


11.2.4. Transportni rizici 


Transportni rizik predstavlja zbroj svih mogućih šteta koje mogu nastati na robi pri njenom 
prijevozu, odnosno opasnosti koje se mogu dogoditi na transportnom putu od mjesta polazišta 
do mjesta odredišta i koje mogu izazvati djelomičnu ili potpunu štetu na robi. Takvi rizici 
osobito su naglašeni jer je roba na transportnom putu izvan nadzora prodavatelja i kupca. 


Rizici se u transportu najčešće dijele na ove vrste: 


- osnovni transportni rizici, 

- dopunski transportni rizici, 

- ratni i politički rizici. 
U osnovne transportne rizike ulaze: opasnosti od prometnih nezgoda - nesreća (sudar 
vozila, iskliznuće prijevoznog sredstva, prevrnuće, pad zrakoplova i dr.), elementarne 
nepogode (oluja, prolom oblaka, poplava, snježne mećave, zaleđivanje dijelova mora, rijeka, 
jezera i kanala, klizanje tla, grom, potres i dr.), požar 1 eksplozija u prijevoznom sredstvu 
(jedino požar izazvan samozapaljenjem robe ne ulazi u osnovne rizike, jer je riječ o šteti koja 
je uslijedila zbog prirodne mane ili kojega drugog svojstva robe), razbojstvo, provalna krađa 
(djelomična krađa - pilferage ili krađa cijelih koleta), kao i neisporuka pošiljke. 


Dopunski rizici vezani su uz svojstvo robe koja se prevozi i obuhvaćaju: krađu, vlagu, lom, 
curenje, rasipanje, rđanje, pokisnuće, štete od slatke i morske vode, kvarenje robe, znojenje i 
zagrijavanje robe i slične štete koje nastaju zbog loše ambalaže i prirodnih osobina robe. 


Posebnu skupinu dopunskih rizika čine tzv. manipulativni rizici, koji obuhvaćaju štete što 
nastaju zbog neispravnog iskrcaja, ukrcaja i prekrcaja tereta. 


Ratni i politički rizici nastaju zbog neprijateljstava između pojedinih zemalja ili zbog 
izvanrednih događaja, odnosno stanja u nekoj zemlji. 

Izvoznik i uvoznik osiguravaju se od transportnih rizika najprije točnim ugovaranjem 
transportne klauzule (FOB, CIF, FAS, EXW, CIP i dr.) i posebnim ugovaranjem osiguranja 
od transportnih rizika, koje se provodi pri osiguravajućim društvima. 


Osiguravajuća društva dijele transportno osiguranje na domaći kargo (teret) i međunarodni 
kargo. Sa stajališta vanjske trgovine zanima nas međunarodni kargo, koji obuhvaća tri 
osnovne skupine osiguranja: 


a) osiguranje uvoznog karga (osiguranje robe pri uvozu), 
b) osiguranje izvoznog karga (osiguranje robe pri izvozu) i 


c) osiguranje tranzitnog karga. 


Prema predmetu osiguranja, transportno osiguranje dijelimo na: 
- osiguranje prijevoznih sredstava ili kasko osiguranje, 
- osiguranje robe ili kargo osiguranje, 


- osiguranje vozarine (koja se može osigurati u bruto ili neto iznosu) i 


osiguranje odgovornosti vozara (koja s obzirom na pravnu osnovu može biti: ugovorna 
odgovornost i izvanugovorna odgovornost, a s obzirom na nužnost sklapanja ugovora, 
može biti dobrovoljna i obvezna). 


Osiguranje od transportnih rizika provodi se na temelju ugovora o osiguranju s 
osiguravajućim društvom, koje se obvezuje da će, ako nastupi događaj koji predstavlja 
osigurani slučaj, isplatiti osiguraniku ili nekoj trećoj osobi naknadu, odnosno ugovorenu 
svotu. 


Ovisno o izjavi nalogodavca (osiguranika) od kojih sve rizika želi osigurati robu u transportu, 
osiguravatelj određuje visinu premije osiguranja (cijena rizika, odnosno cijena osiguranja), 
koja je znatno viša ako se roba osigurava od svih transportnih rizika. Zbog toga je u politici 
osiguranja važno voditi računa o štednji i opsegu osiguranja koje nepotrebnim troškovima 
neće znatno utjecati na cijenu robe. 


Međutim, isto tako valja uzeti u obzir i sve specifičnosti koje su vezane uz vrstu i svojstva 
robe, transportni put, prijevozno sredstvo, ratne opasnosti, štrajkove i druge političke nemire u 
pojedinim zemljama i sl., jer nastupe li takvi rizici, koji nisu obuhvaćeni u polici osiguranja, 
osiguravatelj neće isplatiti nastalu štetu, što može imati nesagledive materijalne i druge 
posljedice za izvoznika ili uvoznika. 

Nastane li šteta na robi tijekom transporta, osiguranik je dužan odmah izvijestiti 
osiguravatelja o nastanku rizika i nastaloj šteti, dati sve podatke 1 priložiti svu raspoloživu 
dokumentaciju radi utvrđivanja naravi, uzroka, visine štete i ostalih bitnih okolnosti na 
temelju kojih se utvrđuje pravo korisnika osiguranja na naknadu štete. 


Odštetna dokumentacija, odnosno isprave obuhvaćaju: policu osiguranja, prijevoznu ispravu 
(teretnicu ili tovarni list), zapisnik o utvrđivanju štete, trgovačke fakture za robu koja je 
predmetom osiguranja, proteste prijevozniku, korespondenciju s pojedinim sudionicima u 
transportu, zapisnik havarijskoga komesara o nastaloj šteti, zapisnik nadležnog organa 
unutarnjih poslova (policije), ako je riječ o krađi i dr. U prikupljanju ove dokumentacije i 
provođenju postupka odštetnog zahtjeva pomoći će vam vaš špediter. 


Osiguravatelj će osiguraniku nadoknaditi štetu pod uvjetom da između osiguranih rizika i 
nastale štete postoji uzročna veza, da osiguranik nije kriv za nastalu štetu i ako su ispunjeni 
svi uvjeti, odnosno ugovorne odredbe koje uređuju međusobna prava i obveze između 
osiguravatelja i osiguranika. 


Franšiza je svako osiguranikovo sudjelovanje u dijelu štete, a ugovara se u postotku od svote 
osiguranja ili u apsolutnom iznosu, koji osiguratelj nije dužan nadoknaditi ako je ona 
ugovorena u polici osiguranja. Smisao je franšize u tome da se iz osiguranja, odnosno 
naknade štete, isključe tzv. "bagatelne štete" ili štete neznatne vrijednosti, jer često postupak 
oko utvrđivanja takvih šteta i njihova likvidacija iznosi više nego vrijednost same štete. 
Korištenjem instituta franšize osiguranik plaća i manji iznos premije osiguranja. 


Samopridržaj, za razliku od franšize, predstavlja ograničenje osiguravateljeve obveze u 
odnosu na visinu štete i ima karakter odbitnog iznosa od visine utvrđene štete u ugovorenom 
postotku. 


Sustav provedbe transportnog osiguranja u praksi izgleda ovako: 


Osiguranik ili osoba koju on ovlasti (špediter), u pismenom obliku, odnosno ponudi, 
prijavljuje osiguravajućem društvu svoju pošiljku za osiguranje od određenih transportnih 
rizika na određenom transportnom putu. Ova se ponuda naziva prijava ili ponuda, a sadrži 
sve elemente za sklapanje ugovora o osiguranju i tiskana je na standardnom obrascu 
(tiskanici) svakoga osiguravajućeg društva. 


Prijava za osiguranje popunjava se u određenom broju primjeraka, a donji dio prijave 
(ponude) popunjava osiguravatelj i taj dio služi kao osiguravateljeva potvrda da je prihvatio 
prijavu. U taj dio, koji nosi naziv polica, osiguravatelj unosi broj police, širinu pokrića i 
premiju osiguranja. 


Kad je to potrebno, osiguravatelj može izdati i policu osiguranja, no najčešće se to neće 
dogoditi, jer za uvozne pošiljke ne dolazi u obzir cirkulacija u prometu. Potvrda, zapravo, 
služi carini za utvrđivanje visine carinske vrijednosti (podatak o visini premije na temelju 
kojeg se izračunavaju troškovi osiguranja od inozemnog polazišta do hrvatske granice, 
odnosno hrvatske pomorske luke). Ova potvrda ujedno služi osiguraniku za ostvarenje naplate 
eventualno nastale štete. 

Osiguranje izvozne pošiljke obavlja se tako da osiguranik (izvoznik) sam ili, što je 
uobičajeno, putem svog špeditera, osiguravatelju dostavi prijavu, odnosno potvrdu za 
osiguranje pošiljke, koja također sadrži sve bitne elemente za sklapanje ugovora o osiguranju. 
Na temelju podataka iz prijave - ponude, a ovisno o vrsti prijevoza, osiguravatelj izdaje: 


a) policu osiguranja na engleskom jeziku (engleska pomorska polica, odnosno Marine 
policy) s odgovarajućim institutskim klauzulama (A, B ili C) te policama za 
osiguranje od rata i štrajka, ako je riječ o međunarodnoj pomorskoj pošiljci, ili 


b) vlastitu policu na engleskom, ili nekom drugom stranom jeziku, ako je riječ o ostalim 
granama transporta (tzv. "nepomorske grane transporta"). 

Polica se izdaje u najmanje dva primjerka, od kojih je jedan primjerak izvornik (original), i on 
se predaje osiguraniku, a drugi primjerak zadržava osiguravatelj za svoje potrebe. 


U osiguranju robnih pošiljaka u međunarodnom prijevozu mogu se izdati dvije vrste polica, i 
to: tzv. prenosive ("po naredbi" - "to order") i neprenosive police. Na svakom primjerku 
police treba naznačiti kakav je primjerak (original, duplikat, triplikat i dr.). 


Posebno je važna izvozna polica osiguranja, jer ona ima višestruko značenje, odnosno ona 
je: dokazna isprava kojom osiguravatelj priznaje svoju obvezu iz ugovora o osiguranju, 
odnosno isprava o njegovu dugu; dokazna isprava kojom se potvrđuje da je sklopljen ugovor 
o osiguranju; instrument prijenosa prava i obveza iz ugovora o osiguranju, jer osiguranik 
može svoja prava iz osiguranja prenijeti na drugu osobu ne samo cesijom ili indosiranjem na 
poleđini police već i jednostavnim ustupanjem police; legitimacijski papir kojim osiguranik, 
odnosno oštećena osoba dokazuje svoje pravo na naknadu štete ako je u trenutku nastanka 
štete imao interes na osiguranoj robi ili ga je stekao nakon toga. 


11.3. Financijski rizici i načini osiguranja 


Financijski su rizici opasnost koja može djelomično ili potpuno onemogućiti da se plaćanje i 
naplata, odnosno financijska likvidacija vanjskotrgovinskog posla, izvrši na ugovoreni način i 
u ugovorenom roku. Dakle, financijski rizici mogu znatno utjecati na pogoršanje 
predviđenoga financijskog rezultata, a pokatkad njihove posljedice prelaze okvire poslovnih 
interesa vanjskotrgovinskih poduzeća i negativno se odražavaju na interese šire društvene 
zajednice i gospodarstva u cjelini. 


Oni se pojavljuju kao posljedica subjektivnih osobina uvoznika, koje dovode do toga da 
kupac ne plaća u roku ili da postane insolventan, ili su posljedica određenih mjera državne 
vlasti kao što su restriktivni propisi iz oblasti deviznog poslovanja i platnog prometa s 
inozemstvom, kao i tržišnih okolnosti koje utječu na kretanje odnosa u prometu valuta na 
svjetskom novčanom i deviznom tržištu. 


U vanjskotrgovinskoj praksi uobičajena je podjela ovih rizika na: 


- komercijalne rizike, koji proizlaze iz volje dužnika i/ili jamca da ne izvrši plaćanje, iz 
zatezanja plaćanja i/ili iz platne nesposobnosti, uvijek kad je dužnik i/ili jamac 
gospodarsko, odnosno privatno poduzeće, 


- nekomercijalne rizike, pod kojima podrazumijevamo rizike kod kojih se kao dužnik 
i/ili jamac pojavljuje država ili neko državno poduzeće. 


Na veličinu komercijalnog rizika utječu razni čimbenici, kao što su: trgovačke navike i bonitet 
dužnika, odnosno njegov poslovni ugled, koji se ogleda u njegovoj moralnoj, intelektualnoj i 
fizičkoj sposobnosti za obavljanje vanjskotrgovinskih poslova. Pri osiguranju izvoznih kredita 
na veličinu rizika utječu i opći ekonomski uvjeti, tendencija ekonomskih kretanja u 
dužnikovoj zemlji tijekom ugovaranja i trajanja kreditnog posla, te pravni sustav i uvjeti za 
naplatu stranog potraživanja u dužnikovoj zemlji. 


Nekomercijalni rizici nisu vezani uz sposobnost trgovačkog poslovanja. Oni se dijele na: 


- Katastrofičke rizike, koji su rezultat razarajućih prirodnih sila i događaja koji 
izazivaju gubitak ljudskih života i velika pustošenja pojedinih područja. U ove rizike 
ubrajaju se: potres, pomicanje ili klizanje tla, vulkanske erupcije, poplave, uragani, 
veliki požari i druge prirodne nepogode. Osnovna im je značajka da čovjek ne može 
utjecati na uzrok njihova nastanka i stoga predstavljaju tzv. "višu silu". Neki od ovih 
rizika uključeni su u pojedine police osiguranja. Institutska klauzula B engleske 
pomorske police izričito navodi pokriće rizika potresa, vulkanske erupcije ili groma, a 
osiguranje od nekih drugih rizika valja posebno ugovoriti. 

- Političke rizike, odnosno političko-socijalne rizike, koji predstavljaju opasnosti što 
mogu nastati zbog iznenadnih mjera državnih organa dužnikove zemlje (npr. zabrane 
uvoza, otezavanje transfera ili moratorij plaćanja prema inozemstvu, platna 
nesposobnost dužnikove zemlje, eksproprijacija, nacionalizacija i sl.) koje mogu 
dovesti do toga da uvoznik - dužnik postane nesposoban za izvršenje svoje ugovorne 
obveze. U ove se rizike ubrajaju i izvanredni, neočekivani i nepovoljni događaji, kao 
što su: ratovi, pobune, štrajkovi, građanski nemiri, revolucije, prevrati, odnosno smjene 
političke vlasti i sl., koji također mogu onemogućiti uvoznika iz takvih zemalja da 
izvrši plaćanje ugovorenog iznosa. 


Ove je rizike veoma teško, odnosno nemoguće procijeniti. Politički, odnosno političko- 
socijalni rizik ne može se osigurati, osim ako ga ne osiguraju državni organi ili specijalne 
ustanove za osiguranje nekomercijalnih rizika radi unapređenja izvoza iz vlastite zemlje. 


Neposredan političko-socijalni rizik postoji kad izvoznikova roba ili potraživanje budu 
neposredno uvučeni u ratne događaje, bilo razaranjem, pljenidbom, zadržavanjem ili 
pljačkom, bilo da je kupac, odnosno primatelj robe nestao ili poginuo zbog rata. Također 
može doći do zapljene robe od strane državnih organa, bez naknade, kao što može nastati 
rizik zbog štrajka ili bune, zbog čega može biti oštećena roba ili primatelj. Tinjajuca 
konfliktna stanja, koja mogu dovesti do smjenjivanja vladajućih krugova i promjene 
društveno-političkog uređenja neke zemlje, znak su za neposredan politički rizik. 


Posredan političko-socijalni rizik postoji kad se unutarnje konfrontacije u nekoj zemlji 
unaprijed sagledavaju i kad postoji mogućnost pregleda stanja u toj zemlji za određeno 
vremensko razdoblje, pa tek pošto se stanje procijeni sigurnim, otprema se roba ili sklapaju 
poslovi. 


Radi lakšeg uočavanja, praćenja i osiguranja od financijskih rizika podijelili smo ih prema 
uzrocima i posljedicama u odnosu na novčani, odnosno financijski aspekt likvidacije 
vanjskotrgovinskih poslovnih transakcija na sljedeće: 


- rizik cijene, 

- rizik izvoznoga kredita, 
- rizik konvertiranja, 

- rizik transfera, 

- tečajni rizik, 

- valutni rizik, 


- politički rizik i dr. 


11.3.1. Rizik cijene 


Rizik cijene je opasnost da dođe do poskupljenja predmeta kupoprodaje, odnosno do 
promjene ugovorene visine cijene bilo na štetu kupca ili na štetu prodavatelja. 


Ukoliko zbog utjecaja ponude i potražnje na tržištu dođe do povećanja cijene predmeta 
kupoprodaje, koja je u trenutku sklapanja kupoprodajnog ugovora ugovorena kao čvrsta - 
fiksna cijena, štetu će snositi prodavatelj - izvoznik. 


S druge strane, ukoliko padne cijena, koja je tijekom izvršenja kupoprodajnog ugovora na 
međunarodnom tržištu ugovorena kao čvrsta, štetu će snositi kupac - uvoznik. 


Uzroci koji mogu izazvati promjenu u cijeni predmeta kupoprodajnog ugovora mogu biti 
dvojaki: jedni se odnose na odstupanje od ugovornih klauzula, kao što su naknadni zahtjevi 
kupca ili prodavatelja, nepravodobno preuzimanje robe, zakašnjenje u isporuci robe ili u 
izvršenju neke gospodarske usluge i slično, a drugi se odnose na promjene tržišnih okolnosti, 

odnosno promjene ugovorene cijene zbog promjene u troškovima proizvodnje u zemlji 
prodavatelja ili troškovima gradnje (izvođenja investicijskih radova) u zemlji kupca - 
investitora. 


Zaštita od rizika cijene provodi se pouzdanim sustavom, koji se sastoji u stavljanju tzv. 
"rezerve na ugovorenu cijenu robe", unošenjem u kupoprodajni ugovor klauzule o "reviziji 
ugovorene cijene". Djelovanje ove klauzule ostvaruje se konkretnom primjenom već 
spomenute "metode klizne skale". 


11.3.2. Rizik izvoznoga kredita 


Rizik izvoznoga kredita u svojoj biti predstavlja opasnost za izvoznika robe ili usluga na 
kredit da kupac u inozemstvu neće u ugovorenom roku uz ugovorene uvjete platiti isporučenu 
robu ili izvršenu uslugu. 


Uzroci opasnosti da izvoznik ne naplati svoja financijska potraživanja prema odobrenom 
kreditu inozemnom uvozniku jesu u sljedećem: 


- da inozemni kupac (dužnik) ne izvrši svoju obvezu plaćanja (otplate) kredita u 
ugovorenom roku zbog insolventnosti, nesolidnosti u izvršavanju ugovornih obveza, 
stečaja 1 sl. (subjektivni čimbenici); 


- da do nemogućnosti naplate dospjelih potraživanja prema odobrenom kreditu dođe 
zbog djelovanja uzroka neovisnih o volji kupca - dužnika i nemogućnosti da na takve 
uzroke utječe, odnosno da ublaži njihovo negativno djelovanje ili ih ukloni (objektivni 
čimbenici). 

U skupinu rizika izvoznoga kredita, koji djeluju mimo kupčeve volje i mogućnosti da ih 
ukloni, ubrajaju se: gospodarsko stanje u zemlji kupca, moguće političke i gospodarske 
promjene u zemlji kupca, konjunkturna variranja većeg opsega (krize), opće političko stanje u 
zemlji kupca i u svijetu, ratni sukobi, štrajkovi i građanski nemiri, djelovanje slučaja više sile 
idr. 


I subjektivni i objektivni razlozi i uzroci nastanka rizika izvoznoga kredita takve su prirode, 
vjerojatnosti i intenziteta da ih izvoznik najčešće ne može sam podnijeti. Zbog toga, u načelu, 
dolazi do podjele rizika izvoznoga kredita između izvoznika i njegove zemlje, koja je 
zainteresirana za proširenje međunarodne razmjene i povećanje izvoza putem svojih 
vanjskotrgovinskih poduzeća, pa preuzima na sebe veći dio rizika izvoznoga kredita. 


Da bi se uklonile mnoge zapreke što stoje na putu izvoznoj ekspanziji domaćega 
gospodarstva, država je često primorana vlastitim financijskim sredstvima intervenirati u 
gospodarstvu tako što osniva specijalizirane državne ustanove koje se na neprofitabilnoj 
osnovi bave osiguranjem izvoznoga kredita. 


Načelo podjele izvoznog rizika između izvoznika i njegove zemlje ostvaruje se tako da 
izdavanjem dokumenata o osiguranju kreditnoga izvoznog posla, putem ovlaštenih ustanova, 
država na sebe preuzima jamstvo prema izvozniku da će, uz određene uvjete, nadoknaditi 
moguće štete prouzročene djelovanjem elemenata kreditnog rizika. 


Osiguranje vanjskotrgovinskog posla izvoznog kredita provodi se na temelju izvoznikove 
molbe koju podnosi nadležnoj ustanovi uz predočenje svih propisanih dokumenata i podataka 
o samom poslu (tekst ugovora, kalkulacije izvoznika, dokumenti o registraciji posla kod 
nadležnih vanjskotrgovinskih i deviznih organa, informacija o kreditnoj sposobnosti kupca s 
izvještajem nadležne ustanove o stanju i izgledima u platnom prometu sa zemljom kupca i 
dr.). 


Uz navedeno, izvoznik je dužan pružiti vjerodostojne dokaze da je poduzeo sve mjere glede 
redovnog osiguranja od rizika izvoznoga kredita u odnosu na kupca - dužnika iz inozemstva. 


Ovaj dio izvoznikove obveze sastoji se obično od: 

- osiguranja naplate ugovorenog avansa, 


- osiguranja izdavanja jamstva poznate banke iz zemlje kupca ili neke svjetske banke, 
odnosno izdavanja supergarancije, 


- mjeničnog pokrića odobrenoga kredita uz mjenični akcept kupca (vučena - trasirana 
mjenica izvoznika na kupca), a prema potrebi i mjeničnim jamstvom ugledne banke 
(mjenični bankovni aval), 


- informacije o bonitetu inozemnoga kupca i dr. 


Iz shvatljivih razloga država ne prihvaća rizik izvoznoga kredita u cijelosti, nego najviše do 
90 odnosno 95% (ovaj postotak varira od zemlje do zemlje), a ostatak pokriva izvoznik. Tako 
se utječe na izvoznika da izbjegava sumnjive i nedovoljno pripremljene kreditne izvozne 
poslove i nesolidne poslovne partnere u inozemstvu. 


11.3.3. Rizik konvertiranja 


Rizik konvertiranja, odnosno rizik pretvaranja jedne valute u drugu radi podmirenja 
dospjelih obveza nastaje zbog nepostojanja mogućnosti da se kod žiro centrale pri 
bilateralnom klirinškom obračunu (konvertiranju) platni nalozi u domaćim, nacionalnim 
valutama pretvaraju u ugovorenu valutu plaćanja (najčešće u valutu zemlje izvoznika) radi 
isplate dospjelih obveza u korist inozemnih izvoznika - vjerovnika. 


Dakle, ovaj rizik znači odgodu plaćanja prema inozemstvu, jer država ne izvršava pretvaranje 
nacionalne valute u drugu ili zadržava isplatu domaćim izvoznicima dospjelu priljevom neke 
strane valute. 


Posljedice su takvih okolnosti za izvoznika da ne može pravodobno naplatiti svoja 
potraživanja, koja 


Rizik konvertiranja moze se smanjiti boljim usklađivanjem međudržavnih ekonomskih 
odnosa s obzirom na opseg i vrijednost isporuka u jednom i drugom smjeru, privremenim 
zaustavljanjem isporuke robe u zemlju dužnika tijekom trajanja ovog rizika, donošenjem 
posebnih zakonskih propisa o kontigentiranju izvoza i uvoza, vezivanju izvoza uz uvoz po 
količini i vrijednosti i dr. 


11.3.4. Rizik transfera deviznih sredstava 


Transfer znači doznačavanje valute u inozemstvo, pa rizik transfera znači nemogućnost 
izvršenja platnih naloga iz zemlje uvoznika u zemlju izvoznika u skladu s ugovornim 
obvezama. 


Rizik transfera posljedica je autonomnih, intervencionističkih i drugih mjera državnih vlasti u 
zemlji uvoznika, kojima se kupac ometa ili sprječava da izvrši svoje obveze plaćanja prema 
dobavljaču iz inozemstva. Te obveze proistječu iz sklopljenoga kupoprodajnog ugovora, 
činjeničnog stanja o prijamu robe ili bankovne kontragarancije izvoznika (za već primljeni 
avans), akceptiranih, a pokatkad i avaliranih mjenica od strane banke u zemlji kupca i dr. 


Budući da rizik transfera nije uvjetovan subjektivnom voljom kupca - uvoznika ni njegovom 
insolventnošću, već okolnostima koje su izvan njegova utjecaja, na njega je vrlo teško 
djelovati ili ga potpuno ukloniti. Budući da se ovaj rizik ubraja u skupinu nekomercijalnih 
rizika, osigurava se kod nadležnih ustanova, odnosno državnih organa i drugih ustanova, kako 
je to navedeno u prikazu osiguranja od rizika izvoznoga kredita. 

11.3.5. Tečajni rizik 


Tečajni rizik nastaje kao posljedica određenog stanja na svjetskom novčanom i deviznom 
tržištu i znači mogućnost nastanka štete za jednog od poslovnih partnera zbog fluktuirajućih 
tečajeva ugovorene valute plaćanja. Šteta se, dođe li do promjene vrijednosti ugovorene 
valute u odnosu na nacionalnu valutu jedne ili druge ugovorne strane, odražava na odstupanje 
od predviđenih poslovnih, odnosno financijskih učinaka, koji pogađaju izvoznika tako da za 
izvezenu robu ili izvršenu uslugu dobije isti iznos ugovorene valute koja je u međuvremenu 
izgubila na svojoj vrijednosti, a uvoznika tako da plaća ugovoreni iznos valute kojoj je u 
međuvremenu vrijednost znatno porasla. 


Ugovarajući kupoprodajnu cijenu s mogućnošću djelovanja tečajnog rizika, kupac u tom 
trenutku doista ne zna nabavnu cijenu predmeta kupoprodaje. Da bi to utvrdio, treba pričekati 
dospijeće roka isplate i na dan izvršenja obveze plaćanja, prema važećem tečaju valute 
plaćanja na slobodnom deviznom tržištu, utvrditi koliko jedinica svoje domaće valute mora 
isplatiti da bi otkupio ugovoreni iznos valute plaćanja. 


Budući da ovaj rizik može pogoditi i uvoznika i izvoznika, uputno je da se od njega osiguraju 
tako da ugovore isplatu ugovorene kupoprodajne cijene u valuti plaćanja po intervalutnom 
tečaju između te i neke druge čvrste valute, koji će ostati na snazi na dan efektivnog izvršenja 
plaćanja. Pritom treba izabrati neku čvrstu valutu od obostranog povjerenja (npr. EURO, 
CHF, USD), za koju se pouzdano zna da u tijeku izvršenja kupoprodajnog ugovora i 
financijske likvidacije posla neće doživjeti znatnije promjene u odnosu na ugovorenu valutu 
plaćanja. 


Ovakav je način osiguranja posebice važan ako je riječ o razmjeni s partnerima iz zemlje s 
mekom valutom, odnosno sa zemljom s kojom se platni promet utvrđuje u nekoj obračunskoj 
valuti, na primjer u obračunskim dolarima. 


11.3.6. Valutni rizik 


Valutni rizik nastaje zbog iznenadne promjene glede povećanja ili smanjenja vrijednosti 
jedinice određene valute kao zakonskog sredstva plaćanja, nastale kao posljedica odluke 
nadležne državne vlasti, odnosno kao odraz određene gospodarske politike zemlje. 

Valutni rizik nastaje kad se uspostavi novi intervalutni tečaj neke valute u odnosu na 
druge valute, a javlja se u dva oblika. To su: 


- devalvacija i 


- revalvacija. 

Budući da je devalvacija češća pojava, to je i izvoznik izloženiji ovom riziku. Valutni 
rizik može nanijeti velike štete, pa postoji i mnogo metoda i načina pogodnih za 
minimiziranje valutnog rizika. Može ih se klasificirati na interne i eksterne metode. 


Interne metode služe se oruđima upravljanja rizicima koja su dio vlastitog financijskog 
menadžmenta poduzeća između poslovno povezanih kompanija, a kao podlogu nemaju 
nikakve ugovore s trećom stranom izvan poduzeća. Ove metode obuhvaćaju: prijeboj 
(netting), kompenzaciju (matching), tehniku prijevremenog i odgođenog plaćanja (leading 
and lagging), politiku varijacije cijena (price variation policy) i upravljanje aktivom i 
pasivom (asset/liability management). Neke od ovih metoda mogu biti ograničene propisima i 
kontrolom, neke od njih u pojedinim zemljama nisu dopuštene, a u drugima postoje određene 
restrikcije. 


Pod eksternim tehnikama se podrazumijevaju ugovorni odnosi izvan skupine povezanih 
kompanija radi smanjenja rizika od gubitka na tečajnim razlikama. 


Garancija vlade za pokriće valutnog rizika važan je poticaj izvoznicima. Uz jamstva za rizike 
izvoznih kredita vladine ustanove i agencije pružaju svojim izvoznicima i osiguranje od 

valutnog rizika. Izvoznici za to osiguranje plaćaju malu premiju, a zauzvrat vladina agencija 
preuzima kompletan valutni rizik, što može značiti eventualni dobitak, ali i gubitak. 


11.3.7. Politički rizik 


Politički rizik je rizik što nastaje kao posljedica raznih političkih događaja, kao što su: ratovi, 
revolucije, eksproprijacije, nacionalizacije, nemiri, štrajkovi, pobune i sl., kao i druge 
neočekivane intervencionističke mjere deviznih i drugih ograničenja radi zaštite interesa 
zemlje u društveno-političkom i gospodarskom smislu. 

Djelovanje ovih događaja prijeti opasnošću da izvoznik ne uspije naplatiti 
protuvrijednost isporučene robe ili izvršene usluge, ili da ne može raspolagati svojom robom 
prije njene predaje kupcu, jer je napustila teritorij njegove zemlje i došla pod udar 
neočekivanih mjera druge zemlje. U takvim uvjetima ostvarivanje naplate ili nastojanje da se 
naplata izvrši prisilno, nije moguće ni u kojem obliku. Dužnik - kupac je, na primjer, mogao i 
uplatiti odgovarajuću protuvrijednost kod svoje banke u domaćoj valuti s nalogom za doznaku 
istog iznosa u korist inozemnog izvoznika, ali je pod djelovanjem događaja i mjera zemlje 
dužnika obustavljen ili ograničen svaki transfer tijekom trajanja tih mjera (moratorij plaćanja 
u inozemstvo). 


Politički rizik može pogoditi i uvoznika, bilo da primi oštećenu robu ili da mu roba stigne sa 
zakašnjenjem, bilo da je uopće ne primi zbog raznih događaja, npr.: eksproprijacije, 
nacionalizacije, zadržavanja robe na transportnom putu zbog štrajkova, građanskih nemira, 
ratne zapljene robe i sl. U tim slučajevima za uvoznika mogu nastati znatne štete u 
proizvodnji, štete zbog nemogućnosti ispunjenja ugovornih obveza prema trećim osobama i 
sl. 


Poseban je slučaj kad država ima ulogu uvoznika. Zemlje u razvoju nemaju dovoljno 
organiziranu vanjsku trgovinu pa se te države, u nedostatku samostalnih uvoznika, putem 
nekog od svojih državnih organa same pojavljuju u ulozi uvoznika. Ako takva država zapadne 
u gospodarske teškoće, pa ne može udovoljavati svojim obvezama, odnosno ne može plaćati 
inozemnim vjerovnicima u preuzetim rokovima, takav se događaj smatra također političkim 
rizikom. Za inozemnog vjerovnika - izvoznika takav je slučaj ipak povoljniji nego da je 
isporučio robu privatnoj tvrtki, jer država ne propada, pa svoje potraživanje može i poslije 
ostvariti, kad se stanje u zemlji uvoznici smiri, tj. kad prestanu djelovati uzroci koji su doveli 
do nemogućnosti naplate potraživanja od nadležnih organa u toj zemlji. 


Prema djelovanju političkog rizika i posljedicama što ih izaziva u tijeku izvršenja izvoznog 
posla na kredit, poduzimaju se u praksi dvojake mjere zaštite i osiguranja. Jedna skupina 
mjera znači osiguranje prema kupcu: 

- ugovaranje plaćanja cijelog iznosa kupoprodajne cijene unaprijed, otvaranjem 
neopozivoga, pokrivenoga i potvrđenoga međunarodnoga dokumentarnog akreditiva, 
domiciliranog u zemlji izvoznika, s važnošću do kraja ugovorenog roka isporuke, ili 

- otvaranje neopozivoga mjeničnog depozita, domiciliranog u zemlji izvoznika, uz 
obvezno avaliranje mjenice od strane neke prvorazredne banke iz treće zemlje, ili 


- pribavljanje neopozive bankovne garancije odgovarajućeg teksta, izdane od strane neke 
prvorazredne banke iz treće zemlje. 


Druga skupina mjera osiguranja naplate izvezene robe ili izvršenih usluga u slučaju nastupa 
bilo kojeg od političkih rizika, po načelu podjele rizika između izvoznika i države, predstavlja 
osiguranje od rizika izvoznoga kredita kod domaće osiguravajuće ustanove. 


Prema vanjskotrgovinskim propisima Hrvatske nekomercijalnim se rizicima smatraju: 


- neuspio pokušaj naplate potraživanja po isteku šest mjeseci od dospijeća, ako je dužnik 
država ili državna organizacija, 

- politički događaji koji utječu na nemogućnost naplate ili rat u zemlji dužnika, 


- uveden opći moratorij plaćanja, odnosno zabrana bilo kojeg transfera deviznih 
sredstava u inozemstvo, 


- zabrana uvoza robe (odbijanje izdavanja uvozne dozvole) ili jednostrani raskid 
kupoprodajnog ugovora od strane države ili državne organizacije u ulozi kupca, 


- onemogućavanje izvoznika da raspolaže robom nakon što je roba napustila domaći 
carinski teritorij (zapljena, uništenje, oštećenje i sl.) do njenog prispijeća na odredište, 
odnosno onemogućavanje prodaje i predaje robe kupcu, 


- elementarne nepogode i nesreće katastrofalnih razmjera i posljedica (katastrofički 
Tizici). 

12. POSLOVNE TRANSAKCIJE U VANJSKOJ TRGOVINI 


12.1. Priprema, ugovaranje i izvršenje izvoznog posla 


Izvoz znači prodaju robe iz određene zemlje inozemstvu, čime se pribavljaju potrebna 
devizna sredstva za plaćanje uvoza i drugih deviznih obveza prema inozemstvu. 


Osim izvoza robe (trgovina u užem smislu) postoji i izvoz usluga (trgovina u širem 
smislu), koji se u praksi naziva "nevidljivi izvoz". 


Izvoz se ubraja u redovite vanjskotrgovinske poslove kod kojih se prodavatelj nalazi u 
zemlji, a kupac u inozemstvu. Dakle, izvoz obuhvaća prodaju robe od strane domaćeg 
rezidenta inozemnom kupcu, tj. roba izlazi iz domaćega carinskog područja u carinsko 
područje kupca i naplaćuje se u ugovorenim devizama. 


Ovisno o carinskom postupku, izvoz robe možemo podijeliti na: 

- < konačan (redoviti) izvoz, 

- izvoz robe radi vanjske proizvodnje, 

- privremeni izvoz s obvezom vraćanja u nepromijenjenom stanju i 
- ponovni izvoz i ostale vrste izvoza. 


Ostale vrste izvoza vezane su uz posebne poslovne transakcije s inozemstvom, bilo da je riječ 
o transakcijama vezane trgovine, kooperacijskim poslovima sa stranim partnerima, 
međunarodnom trgovinskom posredovanju, uslužnim i drugim transakcijama s inozemstvom. 


Temeljna pretpostavka za izvršenje svakog izvoznog posla jest da izvozničko poduzeće 
raspolaže robom odgovarajuće vrste i kvalitete za koju na inozemnom tržištu postoji 
potražnja. To može biti roba vlastite proizvodnje, roba kupljena na domaćem tržištu radi 
izvoza, ili roba koju specijalizirano vanjskotrgovinsko poduzeće izvozi na inozemno tržište 
kao posrednik - komisionar domaćeg proizvođača - komitenta. 


Dakle, vaše vlastito vanjskotrgovinsko poduzeće, kao što je već spomenuto u prethodnim 
poglavljima, može poslovati na sljedeće načine: 


- u svoje ime i za svoj račun (ako se bavite proizvodnjom određene robe koju sami i 
izvozite, ili ako kupujete robu od drugih domaćih proizvođača i nakon toga izvozite 
inozemnom kupcu, pri čemu sva korist od obavljena posla pripada vašem poduzeću, ali 
snosite i sve rizike iz takvog posla); 


u svoje ime, a za tuđi račun (pri čemu se vaše poduzeće pojavljuje kao 
vanjskotrgovinski posrednik - komisionar, jer prodaje tuđu robu, ali prema inozemnom 
kupcu - uvozniku nastupa kao nositelj posla, pri čemu sva korist od takva posla pripada 
vašem domaćem komitentu, koji snosi i rizike što u tom poslu nastanu, osim rizika koji 
nastaju vašom krivnjom, a vašem poduzeću pripada dogovorena visina komisione 
provizije za obavljeni posao u postotku od ugovorene vrijednosti izvoza); 


u tuđe ime i za tuđi račun (pri čemu zastupate svog nalogodavca - principala, čiju 
robu prodajete na određenom tržištu po njegovim eksportnim cijenama, od kojih 
dobivate odgovarajuću zastupničku proviziju u postotku od utvrđene eksportne cijene 
vašeg principala). 


Prije ulaska u bilo koji izvozni posao potrebno je izraditi pretkalkulaciju izvoznog posla, 
uzeti u obzir sve troškove u zemlji i inozemstvu i visinu moguće prodajne cijene na 

inozemnom tržištu, te na kraju izračunati je li taj posao unosan ili su vam troškovi veći od 
protuvrijednosti deviznog priljeva (preračunano u domaću valutu, u Hrvatskoj - kune). 


Uobičajeni sudionici u izvršenju nekoga izvoznog posla jesu: 


izvoznik (to je vaše d.0.0.), 
domaći proizvođač (vaš komitent čiju robu izvozite), 
inozemni kupac (uvoznik iz inozemstva), 


krajnji korisnik robe koju izvozite (to mogu biti: proizvodna poduzeća, ako je riječ o 
proizvodima investicijske potrošnje, sirovinama, repromaterijalu 1 sl., ili fizičke osobe 
— pojedinci, ako je riječ o proizvodima široke potrošnje), 


inozemni agent - posrednik (kojim se možete koristiti za uspostavljanje poslovne veze 
s uvoznikom proizvoda koje izvozite ili za druge poslovne informacije), 


ovlaštena banka u zemlji (vaša poslovna banka putem koje ćete naplatiti izvezenu 
robu i obaviti sve druge financijske transakcije s inozemstvom, kao i financijski 
obračun s vašim komitentom u zemlji, te na temelju devizne naplate ostvariti 
odgovarajuća devizna prava u postotku od neto deviznog priljeva), 


inozemna poslovna banka (korespondentna banka vaše poslovne banke, putem koje 
će uvoznik iz inozemstva plaćati u vašu korist), 


međunarodni otpremnik - špediter (špediter koji će na temelju vaše dispozicije 
obaviti za vas cjelokupnu organizaciju otpreme robe u inozemstvo; osigurati robu od 
odgovarajućih transportnih rizika kod osiguravajućeg društva, ovisno o ugovorenom 
paritetu isporuke, vrsti robe, transportnom putu, prijevoznom sredstvu i sl.; obaviti kod 
nadležne carinarnice - carinske ispostave izvozno carinjenje robe na temelju izvozne 
dokumentacije; izvješćivavati vas o otpremi i prispijeću robe na odredište; dostaviti 
vam odmah nakon otpreme robe u inozemstvo sve izvozne dokumente na temelju kojih 
dokazujete da ste robu izvezli i proveli svoj dio ugovorne obveze i koje, ako je plaćanje 
ugovoreno akreditivom, predočite svojoj poslovnoj banci radi naplate; dostaviti vam 
nakon obavljena posla svoj račun za obavljene usluge s priloženim računima ostalih 
uslužnih i drugih organizacija koje su sudjelovale u ovom poslu, npr.: račun 
prijevoznika, osiguravajućeg društva - policu osiguranja, organizacije za kontrolu 
količine i kvalitete robe, carinskog skladišta, javnog skladišta, raznih inspektorata, 
potvrde o plaćenim taksama itd.), 


inozemni korespondent - špediter (špediter u zemlji uvoznika), koji će po nalogu 
vašeg špeditera preuzeti brigu o prispjeloj robi, obaviti uvozno carinjenje i otpremiti 
robu uvozniku, odnosno, po njegovu nalogu, krajnjem korisniku, 


poduzeće za međunarodni prijevoz robe (brodarsko, željezničko, cestovno ili 
zrakoplovno), koje će prevesti robu koju izvozite od tvornice ili skladišta vašega 
komitenta do odredišta u inozemstvu, 


osiguravajuće društvo (kod kojeg će špediter po vašem nalogu i uputama osigurati 
robu na putu od određenih rizika, uplatiti premiju osiguranja i dobiti policu osiguranja, 
na temelju koje, nastupi li neki od osiguranih rizika, imate pravo podnijeti zahtjev za 
naknadu štete), 


ovlašteno poduzeće za ugovornu kontrolu kvalitete i kvantitete robe u 
međunarodnom prometu (npr. "Euroinspekt", Zagreb), koje će vam za izvršenu 
kontrolu izdati odgovarajući certifikat - uvjerenje (ako je ugovorom takva kontrola 
predviđena), 


ostala uslužna poduzeća, ovisno o vrsti robe, njenom usputnom pretovaru, 
skladištenju, prepakiranju, ponovnom markiranju koleta, sortiranju i sl. (na primjer: 

javna skladišta, slobodne zone, carinska skladišta, pomorske ili riječne luke, 
međunarodne zračne luke, prometne agencije i dr.), 


nadležna carinarnica, odnosno carinska ispostava (koja će obaviti izvozno carinjenje 
vaše robe), 


Hrvatska narodna banka - služba devizne dokumentarne kontrole (kod koje ćete 
evidentirati zaključeni izvozni posao i koja će kontrolirati jeste li u zakonskom roku 
naplatili izvezenu robu), 


Hrvatska gospodarska komora (koja će vam izdati uvjerenje o podrijetlu robe koju 
izvozite, ako je to ugovorom ili propisima zemlje uvoznika predviđeno), 


ostali sudionici - ovisno o vrsti vanjskotrgovinskog posla, režimu izvoza, potrebi 
osiguranja od nekomercijalnih rizika, izdavanju dozvola za izvoz od nadležnoga 
republičkog ministarstva, izdavanju sanitarnih, veterinarskih 1 fitopatoloških uvjerenja 
(tu se, znači, još mogu pojaviti: nadležni tržišni, sanitarni, veterinarski i fitopatološki 
inspektorati, Državni zavod za normizaciju i mjeriteljstvo, Ministarstvo za financije, 
Ministarstvo gospodarstva i dr.). 


Osnovni podaci o izvoznome poslu jesu: 


opis predmeta izvoza (trgovački naziv robe koju izvozite), 


opis kvalitete i navođenje standardne oznake (ako je riječ o standardiziranim 
proizvodima), 


količina robe (fiksno određena - npr. 1000 komada, 200 tona, 2000 metara i sl. ili 
približna, uz odgovarajuću toleranciju - mogućnost manjeg odstupanja - npr. 15.000 
tona pšenice +/-5%), 


cijena u ugovorenoj valuti (fiksna - nepromjenjiva, ili odrediva, s jasnom naznakom 
kako će biti određena konačna cijena - npr. pozivom na kotaciju određene burze na dan 
isporuke na koji će roba, koja je predmet izvoza, kotirati na toj burzi), 


paritet isporuke (npr. EXW, CIF, FOB, FAS, DAF, FCA, CIP, CPT, DES i dr. - 
prema transportnim klauzulama "Incotermsa 2000", čije objašnjenje možete naći u 
posebnom poglavlju ove knjige), 


podaci o ambalaži (koja se, ovisno o njenoj vrijednosti, ugovara uz cijenu različitim 
izrazima, kao npr.: franko ambalaža, ambalaža gratis, ambalaža uključena u cijenu, 
ambalaža se zaračunava posebno, povratna ambalaža, bruto za neto, posebno pakiranje 
i zaštita robe u ambalaži od vanjskih utjecaja - npr. voštani papir, plastični "film" preko 
robe i sl.) i o dimenzijama koleta, 


pojedinačna težina paleta i ukupna težina pošiljke (ukupnu težinu u tonama morate 
usporediti s dimenzijama ambalaže koja čini ukupnu zapremninu pošiljke u prostornim 
- kubičnim metrima, jer će vozar po sustavu težina/zapremnina - W/M naplatiti 
prijevoznu tarifu po težini, ako je više tona od kubičnih metara, odnosno po 
zapremnini, ako je kubičnih metara više od ukupne tonaže pošiljke), 


način prijevoza (željeznica, kamion, pomorski ili riječni brod, zrakoplov), 


rok isporuke (fiksan, npr. 27. veljače 2002., ili odrediv - npr. 15 dana nakon obavijesti 
o otvaranju međunarodnoga dokumentarnoga neopozivog akreditiva u korist izvoznika, 
30 dana od dana sklapanja kupoprodajnog ugovora i sl.), 


način plaćanja (gotovinski ili na kredit), 


instrument plaćanja i osiguranja naplate (akreditiv, bankovna doznaka, inkaso 
dokumenata, ček, mjenica, bankovna garancija i sl.), 

- carinski tarifni broj i imenovanje robe prema carinskoj tarifi (carinski tarifni broj i 
imenovanje robe nalazite u carinskoj tarifi, a ako niste sigurni spada li roba u taj tarifni 
broj, nazovite svog špeditera, koji će vam pomoći da izvoznu robu uredno deklarirate), 


režim izvoza (roba koju izvozite može biti na režimu LB - slobodan izvoz, na režimu 
K - kontingenta za koji je nužno prethodno zatražiti rješenje nadležne komore ili u 
nekim zemljama nadležnog ministarstva, te na režimu D - dozvola za čiji je izvoz 
prethodno potrebno dobiti odobrenje nadležnog ministarstva), 


informacija o svim troškovima izvoznog posla (npr.: troškovi prijevoza, osiguranja, 
skladištenja, kontrole količine i kvalitete, lučkih pristojbi, raznih inspektorata, loko- 
prijevoza, pretovara, manipulacija robom, troškovi cijene usluge špeditera itd., o čemu 
iscrpnu informaciju dobivate od svog špeditera, troškovi platnog prometa s 
inozemstvom - bankovni troškovi, kamate na angažirana vlastita financijska sredstva 
itd., odnosno svi troškovi koje, kao izvoznik, morate uzeti u obzir pri izradi 
pretkalkulacije izvoznog posla), 


provizija izvoznika (vaša provizija koju ćete naplatiti od svoga domaćega komitenta 
čiju robu izvozite, ako je riječ o posredničkom - komisionom poslu, a koja se obično 
utvrđuje komisionim ugovorom između vašeg poduzeća i domaćega komitenta ili na 
temelju dobivenoga komisionog naloga i pisanog sporazuma o visini vaše izvozničke 
provizije, koja se utvrđuje u određenom postotku od vrijednosti izvezene robe), 


ostali podaci (ovisno o vrsti vanjskotrgovinskog posla, vrsti robe, specifičnostima 
vanjskotrgovinskog poslovnog aranžmana i sl. - npr. kod pripreme ugovora o izvođenju 
investicijskih radova u inozemstvu podaci mogu obuhvatiti pojedinosti ugovora o 
gradnji, montaži, isporuci opreme, kooperantima i potkooperantima, konzultantskim 
uslugama, radnoj snazi, načinu obračuna, rokovima izvođenja, organizaciji gradilišta u 
inozemstvu, obračunu i naplati radova po tzv. "situacijama", vođenju knjigovodstva u 
inozemstvu i u zemlji, načinu konačnog obračuna radova, primjeni klizne skale itd.). 


Preporučujemo vam da za svaki izvozni posao vodite urednu dokumentaciju, koju možete 
odlagati u poseban fascikl, s time da na početku imate ispisan pregled svih sudionika koji se u 
poslu pojavljuju, uz osnovne podatke o poslu izvoza. 


Pod pretpostavkom da ste na određeni način stupili u poslovnu vezu s domaćim 
komitentom i inozemnim zainteresiranim kupcem - uvoznikom, cjelokupno izvršenje 
izvoznog posla može se podijeliti u tri faze: 


- pripremne radnje, 
- ugovaranje posla i njegovo operativno izvršenje, 
- zaključne radnje (naplata, financijski obračun sa svim sudionicima u poslu, 
evidentiranje i arhiviranje dokumentacije). 
Pripremne radnje izvoznog posla, po uobičajenom redoslijedu, obuhvaćaju: 
- određivanje vrste proizvoda namijenjenih izvozu, 


- pronalaženje domaćih proizvođača - komitenata pogodnih za isporuku robe 
namijenjene izvozu, 


- pronalaženje potencijalnih inozemnih kupaca - uvoznika odabranih proizvoda 
(uspostavljanje poslovnih veza i prethodni trgovački razgovori o predmetu izvoza), 


- dobivanje upita od inozemnog kupca - uvoznika, 


- izrada vlastitoga terminskog plana izvoznika za ostvarenje predmetnoga izvoznog 
posla (podsjetnik), 

- slanje upita domaćem proizvođaču (ili proizvođačima), čije proizvode namjeravate 
plasirati na inozemno tržište (telefaksom, dopisom, teleksom, a pokatkad, bude li hitno, 
telefonskim ili izravnim usmenim dogovorom), 


- dobivanje čvrste ponude domaćega komitenta - proizvođača robe namijenjene 
izvozu sa svim komercijalno-financijskim 1 tehničko-tehnološkim uvjetima pod kojima 
je voljan prodati svoju robu, na paritetu EXW - Ex Works, odnosno franko njegova 
tvornica, 


izvoznikovo slanje upita svom špediteru o zavisnim troškovima koji prate robu u 
izvozu, 


dobivanje špediterove pisane informacije o svim zavisnim troškovima (transport, 
osiguranje, takse, pregledi robe, utovar, pretovar, skladišnina, posebna pratnja robe i 
dr.), 


izrada pretkalkulacije izvoznog posla, uz dodavanje ostalih pratećih troškova i 
izračunavanje isplativosti predmetnog izvoza (uz pretpostavku da morate znati koliku 
cijenu možete postići na inozemnom tržištu - tzv. "moguća prodajna cijena" na 
odgovarajućem paritetu, npr. CIF Mumbay - Cost, Insurance and Freight, Mumbay, 
odnosno: cijena, osiguranje i vozarina s naznakom odredišne luke Mumbay, 


traženje informacije o bonitetu inozemnoga kupca - uvoznika, ukoliko ga dobro ne 
poznajete, ili je riječ o osobito vrijednom izvoznom poslu, kreditiranju inozemnoga 
kupca i riziku naplate izvoznoga kredita i sl. (informaciju o bonitetu inozemnog 
partnera možete zatražiti od Hrvatske gospodarske komore, preko mreže World Trade 
Centra u većini zemalja svijeta, poslovnih banaka i drugih spomenutih specijaliziranih 
agencija za pružanje raznih poslovnih informacija), 


izrada čvrste ponude inozemnom kupcu - uvozniku sa svim komercijalno- 
financijskim i tehničko-tehnološkim uvjetima prodaje robe koju izvozite (vaša ponuda 
mora imati u zaglavlju naznaku da je riječ o "čvrstoj ponudi" s određenim rokom 
važnosti, odnosno opcije ponude, npr. 30 dana od datuma njena izdavanja, a sadrži 
obično sve elemente koji se poslije unose u kupoprodajni ugovor, ukoliko inozemni 
kupac prihvati vašu ponudu), 


naknadne korekcije komercijalno-financijskih uvjeta iz čvrste ponude, ako to kupac 
iz inozemstva traži i ako su moguće (npr.: odgovarajući popust u cijeni, skraćenje roka 
isporuke, odobravanje komercijalnoga kredita inozemnom kupcu i sl.), s time da se 
korekcije u cijeni prethodno moraju dogovoriti s domaćim proizvođačem, a na zavisne 
troškove, osim na visinu provizije izvoznika, uglavnom je teško utjecati ili ih uspjeti 
smanjiti, 


izvoznikova definitivna čvrsta ponuda inozemnom kupcu - uvozniku (recimo da 
vam se ispod tako ponuđenih uvjeta posao ne bi isplatio), 


prihvat vaše čvrste ponude od strane inozemnoga kupca - čvrsta narudžba 
inozemnoga kupca - uvoznika, 


potvrđivanje čvrste narudžbe inozemnom kupcu, 

sklapanje kupoprodajnog ugovora izvoznika s inozemnim kupcem - uvoznikom 
(više o kupoprodajnim ugovorima u vanjskoj trgovini u posebnom poglavlju ove 
knjige), 


osiguranje naplate od inozemnog kupca (prije isporuke robe svaki će razuman 
izvoznik osigurati naplatu ugovorenog posla, npr.: ugovaranjem otvaranja 
međunarodnoga neopozivoga dokumentarnog akreditiva u njegovu korist odmah nakon 
sklapanja ugovora; izvršenjem doznake cjelokupnog iznosa ugovorenog posla od strane 
inozemnoga kupca u korist izvoznika, uz eventualno jamstvo izvoznikove banke da će 
taj doznačeni iznos kupcu biti vraćen s kamatama ukoliko izvoznik ne izvrši svoju 

ugovornu obvezu; traženjem jamstva poslovne banke uvoznika da će izvozniku biti 
plaćen ugovoreni iznos odmah nakon isporuke robe; ugovaranjem uplate avansa 
određenog dijela ugovorenog iznosa u korist izvoznika, uz izdavanje bankovnog 
jamstva da će preostali dio ugovorenog iznosa biti plaćen bankovnom doznakom 
odmah po preuzimanju robe od strane uvoznika; ugovaranjem inkaso naplate - 
dokumentarne naplate uz jamstvo banke itd.). 


Najvažniji dio pripremnih radnji (uspostavljanje poslovne veze na inozemnom i 
domaćem tržištu, pronalaženje kupca ili kupaca u inozemstvu, prikupljanje informacija o 
bonitetu poslovnih partnera i dr.), možete lakše riješiti ako pozorno proučite poglavlje o 
poslovnim informacijama u vanjskoj trgovini. 


Operativno izvršenje izvoznog posla slijedi odmah nakon potpisivanja kupoprodajnog 
ugovora o izvozu vaše robe, a obuhvaća sljedeće: 


- obavijest domaćem komitentu - proizvođaču da je ugovor sklopljen, naplata 
osigurana i da može započeti s proizvodnjom, ili, ako već ima robu na skladištu, da 
robu pripremi za izvoz, 


- dostava dispozicije (naloga) špediteru da obavi svoj dio posla (sve ono što ste mu 
napisali u dispoziciji), 

- potvrda primitka dispozicije od strane špeditera, 

- obavijest proizvođača da je roba spremna za isporuku, 


- obavijest špeditera da je rezervirao i ugovorio prijevozno sredstvo te izvijestio 
proizvođača o datumu kad će se roba moći ukrcati na prijevozno sredstvo, 


- dostava svih robnih i ostalih dokumenata špediteru radi izvoznog carinjenja 
(izvoznikove fakture, dozvole, uvjerenja o robi, specifikacije itd.). Ostale dokumente za 
izvozno carinjenje i otpremu robe priprema špediter sam (jedinstvena carinska 
deklaracija za izvozno carinjenje robe, transportni dokumenti, polica osiguranja, 
sanitarni, veterinarski ili fitopatološki certifikati i dr.), 


- izvozno carinjenje robe kod nadležne carinarnice, odnosno carinske ispostave, 
- otprema robe u inozemstvo, 


- kvalitativno i kvantitativno preuzimanje robe od strane inozemnoga kupca, 


obavijest inozemnoga kupca izvozniku da je uredno preuzeo isporučenu mu robu, 


- uobičajeno pismo zahvalnosti izvoznika inozemnom kupcu za povjereni posao. 


Zaključne radnje izvoznog posla obuhvaćaju sljedeće: 


- dostava svih robnih, transportnih, osiguravateljnih, carinskih i drugih 
dokumenata od strane špeditera izvozniku, uz račun špeditera za izvršene usluge, 


- dopis (telefaks, teleks, obični dopis) inozemnom kupcu - uvozniku da mu je roba 
otpremljena, s podacima o pošiljci i prijevoznom sredstvu, 


- dostava ovjerene izvozne dokumentacije izvoznikovoj poslovnoj banci radi naplate 
(ako je plaćanje ugovoreno akreditivom ili inkasom dokumenata), odnosno hitna 
dostava robne i ostale dokumentacije inozemnom kupcu radi preuzimanja robe od 
prijevoznika (ako je plaćanje izvršeno bankovnom doznakom ili nekim drugim 
instrumentom plaćanja pri kojem se dokumenti ne moraju predočiti poslovnoj banci na 
naplatu), 


- obavijest poslovne banke izvozniku o deviznom priljevu, 


- izrada definitivne (obračunske) kalkulacije izvoznog posla na temelju ostvarenoga 
deviznog priljeva i svih troškova prema dokumentiranim računima svih sudionika u 

poslu, uz obračun poreza na uslugu obavljenog izvoza prema propisanim stopama 
poreza na usluge, 


isplata prema računu špeditera (koji sadrži i troškove ostalih uslužnih poduzeća što 
su sudjelovala u ostvarenju izvoznog posla), 


primitak računa domaćega komitenta - proizvođača za isporučenu robu, 


izvoznikov nalog banci za isplatu, odnosno raspored isplate deviznog priljeva na 
devizni račun vašega domaćega komitenta i vaš devizni račun (vaša provizija), 
odnosno, ako je vama ili vašem komitentu, ili obojici, potrebna domaća valuta, nalog 
banci za isplatu protuvrijednosti deviznog priljeva u domaćoj valuti na žiro-račun vašeg 
komitenta i vaš žiro-račun (nakon odbitka svih troškova). Nalog banci za isplatu 
domaćega komitenta izradit ćete prema njegovu računu. Ako ste pri izvozu robe svoga 
domaćega komitenta postigli višu cijenu od one što ju je vaš komitent utvrdio u svojoj 
čvrstoj ponudi, njemu će pripasti ta pozitivna razlika u postignutoj cijeni, a vama 
dogovorena provizija u postotku od tako postignute cijene. Dakako, vaš domaći 
komitent može vas nagraditi povećanom provizijom za postignutu veću cijenu njegove 
robe od one što ju je očekivao, ali je uputno da to s vašim domaćim komitentom 
unaprijed dogovorite; 


izrada tzv. "Kontrolnika izvoza" u skladu sa zakonskim propisima o obveznoj 
evidenciji vanjskotrgovinskog prometa, 


evidentiranje izvršenog izvoznog posla u odgovarajuću poslovnu knjigu izvoznih 
zaključaka, 


evidentiranje izvoznoga posla u tzv. Nadzornu knjigu izvoza robe, 


dopis domaćem komitentu uz zahvalu na povjerenom poslu, 


računovodstveno praćenje izvršenog izvoza (komisionar u svom računovodstvu 
provodi samo knjiženje svote svoje fakture komitentu za obavljene usluge izvoza, 
odnosno za visinu fakturirane provizije, a komitent u svom računovodstvu provodi 
knjiženja na temelju komisionarova izvještaja o obavljenom poslu izvoza, jer sva korist 
i šteta u tom poslu pripadaju komitentu), 


analiza rezultata izvoznog posla i vlastite zarade (provizije izvoznika) nakon odbitka 
svih troškova, 


arhiviranje dokumentacije izvoznog posla (čuvanje sve propisane dokumentacije 
potrebne pri provjeri izvoznikova poslovanja od strane financijske policije, devizne 
inspekcije i zbog drugih razloga dokazivanja izvršenja ugovornih obveza, naknadnih 
reklamacija i sl.). 


Cjelokupan prikaz tehnike pripreme, ugovaranja, operativnih i zaključnih radnji jednog 
konkretnog izvoznog posla, s pratećom dokumentacijom 1 korespondencijom, obrađen je u 
posebnom poglavlju ove knjige. 


12.2. Priprema, ugovaranje i izvršenje uvoznog posla 


Uvoz znači kupnju robe i usluga u inozemstvu i plaćanje uvezene robe ili obavljene usluge 
inozemnim proizvođačima, odnosno davateljima usluga. 


Uvozom se osigurava nabava robe ili usluga koje se ne proizvode, odnosno ne mogu se 
osigurati u okviru nacionalne privrede. Uvoz omogućuje i nabavu neke robe ili usluge po 
jeftinijoj cijeni od one po kojoj bi se takva roba ili usluga mogla nabaviti na domaćem tržištu. 


Uvozom se osiguravaju sljedeći gospodarski ciljevi zemlje: 

Uvoz 


nabava sirovina i reprodukcijskog materijala kojima se omogućuje proizvodnja i 
normalno funkcioniranje gospodarskog sustava, odnosno opskrba robama kojih na 
domaćem tržištu nema ili ih nema u dovoljnim količinama, a nužne su za podmirenje 
proizvodne potrošnje u zemlji; 


nabava robe široke potrošnje koje na domaćem tržištu nema ili je nema u dovoljnoj 
količini, čime se osigurava bolja opskrbljenost domaćeg tržišta i potpunije podmirenje 
onih potreba koje su nužne za održavanje i povećanje životnog standarda sveukupnog 
stanovništva zemlje; 


interventnim uvozom određene robe osigurava se potrebna ravnoteža robno-novčanih 
odnosa na domaćem tržištu, čime se neposredno utječe na onemogućavanje 
monopolističkih pozicija pojedinih proizvođača na domaćem tržištu; 


nabavom suvremene opreme i tehnologije omogućuje se izgradnja, osuvremenjivanje i 
proširenje kapaciteta za proizvodnju robe i pružanje usluga za koje u zemlji postoje 
povoljni uvjeti i mogućnosti visokoproduktivne i unosne proizvodnje; 


korištenje povoljnih uvjeta na svjetskom tržištu za kupnju određene robe u trenutku kad 
su na svjetskom tržištu ti uvjeti najpovoljniji, čime se pozitivno utječe na racionalno 
trošenje raspoloživih deviznih sredstava i potpuniju opskrbu nužnim robama i 
uslugama iz inozemstva itd. 


robe može imati različite namjene, o čemu ovisi i plaćanje odgovarajućih uvoznih 


pristojbi i poreza na uvoz, odnosno daljnji promet takvom robom. U gospodarskoj praksi 
uobičajena je podjela uvoza prema namjeni na: 


opremu 
reprodukcijski materijal i sirovine 

rezervne dijelove za tekuće održavanje 
rezervne dijelove za investicijsko održavanje 
osobnu potrošnju 

potrošni materijal 


sirovine, reprodukcijski materijal i rezervne dijelove radi proizvodnje za izvoz, koji se 
plaćaju sredstvima iz robnih kredita 


rezervni dijelovi za tekuće održavanje uvozne opreme 


rezervni dijelovi za investicijsko održavanje uvozne opreme. 


Uobičajeni sudionici u izvršenju nekoga uvoznog posla isti su kao i kod izvoznog 


posla, 


s tim da se u ulozi nositelja posla sada pojavljuje uvoznik. 


Izvršenje uvoznog posla može se, kao i kod izvoznog posla, podijeliti u tri faze: 
pripremne radnje, ugovaranje posla i njegovo operativno izvršenje, zaključne radnje 
(plaćanje, financijski obračun sa svim sudionicima u poslu, evidentiranje i arhiviranje 
dokumentacije). 


Cjelokupan prikaz tehnike pripreme, ugovaranja, operativnih i zaključnih radnji jednog 
konkretnog uvoznog posla, s pratećom dokumentacijom i korespondencijom, obrađen je u 
posebnom poglavlju ove knjige. 

12.3. Kooperacijski poslovi s inozemstvom 


12.3.1. Dugoročna proizvodna kooperacija 


Pojam i temeljne ekonomske značajke 


Pod dugoročnom proizvodnom kooperacijom podrazumijeva se dugoročna gospodarska 
suradnja domaćega proizvodnog poduzeća i strane osobe, koja se sastoji u zajedničkom 
programiranju razvoja, osvajanju proizvodnje, proizvodnji i međusobnim isporukama 
proizvoda i sastavnih dijelova. 

Proizvodnja i međusobna isporuka proizvoda 1 sastavnih dijelova pretpostavlja da je predmet 
takvih kooperacijskih ugovora uvijek proizvodnja nekoga gotovog proizvoda. Proizvodnja 
može biti podijeljena u dvije ili više etapa. Međusobne isporuke u dugoročnoj proizvodnoj 
kooperaciji grupirane su u praksi u četiri oblika: 

1. Prva skupina obuhvaća isporuku sastavnih dijelova radi ugrađivanja u gotov 
proizvod i ima podvarijante, prema kojima: 

a) kooperanti međusobno isporučuju sastavne dijelove koje ugrađuju u iste proizvode 
ili proizvode iste vrste, što znači da isporučuju jedan drugome sastavne dijelove, a 
ne gotov proizvod, i oba kooperanta, na osnovi tih dijelova, svaki za sebe 
proizvodi isti proizvod (ili proizvod iste vrste), 

b) jedan kooperant (domaći ili strani) isporučuje drugome kooperantu sastavne 
dijelove, a drugi u kontraisporuci isporučuje gotove proizvode u koje ugrađuje te 
dijelove (ako partneri ugovore proizvodnju dvaju ili više proizvoda, moguće su i 
kombinacije međusobnih isporuka). 

2. Druga skupina proizvodne kooperacije jest oblik suradnje u kojoj strani partner 
domaćem poduzeću isporučuje sirovine ili poluproizvode, a domaći partner 
kontraisporučuje proizvode u koje je ugradio te uvezene sirovine ili 
poluproizvode. 

3. Treća skupina dugoročne proizvodne kooperacije odnosi se na isporuku sastavnih 
elemenata sustava, odnosno postrojenja ili uređaja koji služe za upotpunjavanje, 
odnosno dovršavanje: 

a) industrijskih, energetskih, poljoprivrednih, prometnih ili drugih sustava, odnosno 
postrojenja, 

b) kontrolnih, regulacijskih, upravljačkih i informacijskih sustava i uređaja 
(elektronički, pneumatski, hidraulični, finomehanički, finoelektrotehnički i sl. ele- 
menti). 

Isporuka sastavnih elemenata sustava u okviru dugoročne proizvodne kooperacije 

može se odvijati na dva načina, odnosno u dvije podskupine: 

a) partneri međusobno (obostrano) isporučuju sastavne elemente sustava radi njihova 
kompletiranja i ugradbe u sustav kod drugog partnera, 

b) jedan suugovaratelj (bilo domaći ili strani) isporučuje drugome sastavne elemente 
sustava, a drugi suugovaratelj isporučuje partneru gotov sustav, u koji su ugrađeni 
primljeni sastavni dijelovi kao i sastavni dijelovi vlastite proizvodnje. 

4. Četvrta skupina ovakvih kooperacijskih odnosa s inozemstvom obuhvaća 
proizvodnju i međusobnu isporuku gotovih proizvoda iste vrste. Pod pojmom 
istovrsnih proizvoda podrazumijevaju se oni proizvodi koji imaju iste ili slične 
dijelove i koji služe istoj namjeni. Budući da je proizvodnja i isporuka samo jedan od 
tri spomenuta obvezatna elementa svake kooperacije, proizvodnja i međusobna 
isporuka gotovih proizvoda smatra se kooperacijom samo ako ugovor obuhvaća i za- 
jedničko programiranje razvoja i osvajanje proizvodnje. 


Poslovima dugoročne proizvodne kooperacije s inozemstvom često prethodi kupnja 
licence, koja, ako je dobro odabrana i proračunana, može imati važan pozitivan utjecaj na 

tehnološki razvoj domaćega kooperanta, razvoj novih proizvoda namijenjenih plasmanu na 
domaćem i inozemnom tržištu, manji odljev deviznih sredstava za uvoznu supstanciju i sl. 
Ujedno se domaćim proizvodnim poduzećima pruža mogućnost da s manjim financijskim 
sredstvima osvoje suvremeniju proizvodnju i oslobode se izdvajanja sredstava za dugotrajna 
tehnološka istraživanja novih proizvoda. 


Ekonomske značajke poslova dugoročne proizvodne kooperacije predstavljene su postizanjem 
znatnih ekonomskih učinaka za kooperante, a ujedno i za ekonomsku i stabilizacijsku politiku 
zemlje i njena gospodarstva. 


Dugoročna proizvodna kooperacija s inozemstvom javlja se kao jedna od značajnih 
mogućnosti pojačanog plasmana proizvedenih roba na strana tržišta razvijenijih zemalja i 
čvrste valute plaćanja. 


Ta osobina dugoročne proizvodne kooperacije njena je marketinška prednost, uz koju 
postoje i sljedeće: 

- predmet prodaje, odnosno izvoza međunarodno je verificiran proizvod, 

- osiguran je uvoz potrebnih dijelova, 

- rizik prodaje je manji jer je riječ o proizvodu koji je, u načelu, afirmiran na tržištu, 

- moguća su zajednička nastupanja na inozemnim (trećim) tržištima, 

- postoji razmjena u istraživanju tržišta, odnosno marketinškog programa, 

- postoji razmjena organizacijskih iskustava, a dugoročnost proizvodne kooperacije 
osigurava isključenje kratkoročnih poslovnih rizika, 

- manje su potrebe za kapitalnim ulaganjima, osigurana je isplativost ulaganja, a obrt 
financijskih sredstava je brži. 


Dugoročna proizvodna kooperacija s inozemstvom bitno utječe na povećanje proizvodnih 
serija, što omogućuje smanjenje troškova proizvodnje bez zahvaćanja u tehnološki proces. 
Izboren povoljan položaj domaćeg partnera u kooperaciji omogućuje primjenu suvremene te- 
hnologije u svim etapama proizvodnih procesa i racionalizaciju proizvodnje, a samim time 
jeftiniju proizvodnju i veću konkurentnu sposobnost pri plasmanu finalnog proizvoda na 
strana tržišta. 

Neprekidna serijska proizvodnja i njeno ponavljanje utječe na izvježbanost radnika u toj 
proizvodnji i na daljnje poboljšanje tehnologije, iz čega treba rezultirati i kvaliteta i niži 
troškovi proizvodnje. Ugovorom se najčešće predviđa međusobna razmjena inovacija i teh- 
ničkih poboljšanja proizvoda, pa se otvara mogućnost stalnog inoviranja kooperiranog 
proizvoda i postizavanja svjetske razine tehničke kvalitete proizvoda. 

Jedna od važnih značajki dugoročne proizvodne kooperacije s inozemnim partnerima jest 
u tome što ona jednostavno nameće potrebu bržeg osamostaljenja domaćih poduzeća u 
vlastitom razvoju proizvoda koji su predmetom kooperacije, odnosno postizanja 
konkurentnosti vlastite proizvodnje na svjetskom tržištu. 

Ovakav oblik gospodarske suradnje omogućuje ravnomjerniju i sigurniju dinamiku 
prodaje proizvoda iz kooperacije, koja je, neosporno, osigurana izvozom tih proizvoda 
stranom partneru. Najčešće se takav izvoz i ne može ostvariti redovitim izvozom ako je strano 
tržište za uvoz takvih proizvoda zatvoreno ili je strana konkurencija toliko jaka da je redoviti 
izvoz bio neisplativ. 

Dugoročna proizvodna kooperacija podrazumijeva nužnost stalnog praćenja i istraživanja po- 
nude i potražnje za proizvodima iz kooperacije, i na stranom i na domaćem tržištu, ovisno o 
tome s kojim se dijelom kooperacijske proizvodnje zadovoljavaju potrebe domaćeg, a s kojim 
inozemnog tržišta. Iz navedenog slijedi mogućnost fleksibilnog planiranja proizvodnje i prila- 
gođavanja potrebama domaćega i stranog tržišta dinamikom i rokovima isporuka. 

Jedna od prednosti proizvodne kooperacije jest i u tome da se izvoz utvrđuje i planira, uglav- 
nom, prema poznatim kupcima koji otprije nekoliko godina imaju ujednačene potrebe nabave 
proizvoda koji je predmet kooperacije. Pouzdanije planiranje plasmana proizvoda na osnovi 
kooperacije bitno utječe i na sigurnost ukupnog plasmana ostale proizvodnje domaćeg podu- 
zeća, stabilnije privređivanje i ostvarivanje očekivanih poslovnih rezultata. 

Ugovor o dugoročnoj proizvodnoj kooperaciji pravni je posao s elementom "inozemnosti", jer 
je jedna od ugovornih strana u tim ugovorima pravna ili fizička osoba - stranac. 

Inozemni kooperant, odnosno suugovaratelj, može biti i pravna i fizička osoba, iako je u 
praksi češće prisutna pravna osoba. Uvjet koji se postavlja za stranog suugovaratelja jest 
njegovo sudjelovanje u proizvodnji sastavnih dijelova, odnosno proizvoda koji su predmet 
kooperacije. Međutim, dopušteno je da strani kooperant ne bude osoba koja sudjeluje u 
kooperacijskoj proizvodnji ako propisi njegove zemlje zabranjuju proizvođaču izravno skla- 
panje takvih ugovora sa stranim osobama. Ovakvi su slučajevi iznimka u praksi proizvodnih 
kooperacijskih odnosa s inozemstvom. 

Međutim, u dugoročnu proizvodnu kooperaciju ne moraju biti uključena samo dva par- 
tnera kao kooperanti. U praksi se pojavljuje i višestrana ili multilateralna kooperacija, bilo na 
jednoj ili na drugoj strani. U takvim slučajevima riječ je o većem broju kooperanata u jednom 
poslovnom pothvatu. 
lako, dakle, postoje okolnosti kad se u kooperaciji pojavljuje više subjekata, ipak je to 
bilateralni ugovor, a to se događa onda kad jedan kooperant u proizvodnji angažira svoje 
potkooperante. Domaći kooperant zaključuje sa svojim potkooperantima interni sporazum, 
kojim se uređuju međusobni odnosi, prava i obveze. Kad domaće poduzeće nastupa u 
kooperaciji s potkooperantima, samo je ono nositelj prava i obveza u kooperacijskom ugo- 
voru. Njegov inozemni partner može, ali ne mora, znati za aranžman s potkooperantima. U 
kojoj će mjeri strani partner biti upoznat s tim sporazumom, ovisi o okolnostima konkretnog 
slučaja i namjerama domaćeg poduzeća.” 

Od suugovaratelja u poslu dugoročne proizvodne kooperacije zahtijeva se i ispunjavanje 
uvjeta podobnosti, ponajviše radi osiguranja ispunjenja preuzetih obveza iz ugovora. 

Pod podobnošću domaćega kooperanta, koja se ustanovljuje ispitivanjem subjektivnog ele- 
menta, podrazumijeva se da domaće proizvodno poduzeće raspolaže odgovarajućim 
osobljem, kapacitetima (uključujući i opremu) i proizvodnom tehnologijom, kako bi bilo 
sposobno samo ili zajedno sa svojim potkooperantima ovladati proizvodnjom sastavnih 
dijelova iz kooperacije, odnosno predmetom kooperacije, u vrijednosti od najmanje 15% 
vrijednosti jedinice gotova proizvoda koji je predmet kooperacije. 

Posebnu važnost u pripremi poslova dugoročne proizvodne kooperacije s inozemnim 
partnerom ima ekonomsko-tehničko-tehnološki elaborat, koji bi morao značiti sintezu svih 
komercijalno-financijskih i tehničko-tehnoloških obilježja kooperacije. Elementi koje bi takav 
elaborat morao sadržavati prije ugovaranja dugoročne proizvodne kooperacije s inozemnim 
partnerom, jesu: 

1. osnovni podaci o domaćem poduzeću i stranoj osobi, 

2. osnovni podaci o tehničko-tehnološkim rješenjima (koji su predmet kooperacije i 

kojima se osigurava osvajanje proizvodnje na višoj tehnološkoj razini), 

3. podaci o tehnologijama koje se primjenjuju za istu proizvodnju i obrazloženje zbog 
čega je izabrana tehnologija koja je predmet ugovora, podaci o produktivnosti rada, 
dohotku i unosnosti poslovanja, podaci o elementima na osnovi kojih je utvrđena cije- 
na tehnologije, kao i drugi podaci o ekonomskoj svrhovitosti proizvodnje koja će se 
obavljati na osnovi ugovora, s posebnim osvrtom na ostale rezultate koji se očekuju, 

4. podaci o osnovnim sirovinama i reprodukcijskom materijalu koji se upotrebljavaju, o 
energetskim izvorima koji se upotrebljavaju u procesu proizvodnje proizvoda prema 
sklopljenom ugovoru i o odnosu udjela domaćih i uvoznih sirovina, reprodukcijskog 
materijala i podaci o eventualnom potrebnom uvozu opreme, 

5. podaci o osiguranju uvjeta za očuvanje i zaštitu čovjekove sredine, 

podaci o izvorima sredstava potrebnih za izvršavanje ugovora, 
7. podaci o stručnom osoblju i programu njihova osposobljavanja za izvršavanje obveza 
preuzetih ugovorom, 


m 


5 Prema: M. Giunio, Mjesto i značenje dugoročne proizvodne kooperacije, poslovno-tehničke suradnje i prijenosa industrijskog 
vlasništva u sistemu ekonomskih odnosa s inozemstvom, Zagreb, 1986., str. 274. 

8. podaci o osiguravanju najpovoljnije proizvodnje u tehničkom, tehnološkom, 
energetskom, sirovinskom i ekonomskom pogledu, 

9. podaci o mogućnosti plasmana na domaćem i stranom tržištu, 

10.učinci zaključenog posla na platnobilančni položaj države. 


Iako je ugovaranje poslova dugoročne proizvodne kooperacije s inozemstvom u hrvatskom 
zakonodavstvu i gospodarskoj praksi liberalizirano, smatramo uputnim istaknuti važnost 
izrade realnoga ekonomsko-tehničko-tehnološkog elaborata, kako bi hrvatska poduzeća u 
ovakve poslove ulazila tehnički, tehnološki i ekonomski dobro pripremljena. 

Više od trećine svjetske proizvodnje i trgovine strojeva i opreme potječe iz međunarodne su- 
radnje na temelju proizvodne kooperacije. Suvremena međunarodna proizvodna kooperacija, 
kao što je već rečeno, uključuje niz gospodarskih aktivnosti svih kooperanata, koji bi se 
shematski mogli prikazati na sljedeći način:*“ 


Shema aktivnosti i metoda dugoročne proizvodne kooperacije 


Metoda kooperacije 


Vrsta aktivnosti 


Istraživački rad 1 
razvoj 


Transfer 
industrijskog 
vlasništva i 
razmjena 
znanstvenih i 
tehničkih podataka 
Investicijska 
ulaganja i radovi iz 
projektne 
kooperacije 


Proizvodnja na 
osnovi kooperacije 


Marketinški 
program 


Podjela i koordinacija 
zadana između partnera 
kapaciteta 


Koordinacija na izradi 
projekata, = uključujući i 
razmjenu informacija 
vezanih uz projekt 


Razmjena tehničko- 
tehnoloških inovacija i 
patenata uz moguću pro- 
daju licenca, know-how i 
tehničke pomoći 


Zajednički poslovi 
sudjelovanjem u konzorciju 
poduzeća 


Zajednička proizvodnja i 
prodaja 


Zajednički sporazumi 
vezani uz skladišta, 
prijevozne kapacitete, di- 
stribuciju, postprodajne 
servise i podjelu tržišta 


Zajedničko korištenje 


Korištenje partnerovim 
istraživačkim potencijalima i 
izgradnja zajedničkih 


istraživačkih institucija 


Osnivanje zajedničkih služba 
za informiranje i zajedničkih 
konzaltinških institucija 


Uspostava 
inženjeringa 


zajedničkog 


Osnivanje zajedničkih 
proizvodnih kapaciteta uz 
pronalaženje što djelotvor- 
nijeg korištenja već posto- 
jećeg viška proizvodnih 
kapaciteta partnera 


Uspostava zajedničkih 
skladišta i distribucijskih 
centara uz pronalaženje 
načina za uporabu viškova 


skladišnih i drugih kapaciteta 


Izvor: "East West Industrial Cooperation", United Nations, 1979/10. 


Sadržaj ugovora o dugoročnoj proizvodnoj kooperaciji 


Ugovaranju poslova dugoročne proizvodne kooperacije prethode opsežni pripremni radovi i 


iscrpne analize s ocjenom poslovnih učinaka što ih donosi takva kooperacija. 


%* Prema: M. Marković, Međunarodni marketing, Split, 1994., str. 439. 

Tek kada ekonomsko-tehničko-tehnološki elaborat dokaže svrhovitost sklapanja ugovora o 
kooperaciji i kada se usklade interesi obiju ugovornih strana, sastavlja se ugovor. Poslovni će 
ljudi pri sastavljanju ugovora o dugoročnoj proizvodnoj kooperaciji uvijek voditi računa o 
tekućoj poslovnoj i trgovačkoj praksi u vanjskoj trgovini, te će radi jasnoće i potpunosti 
ugovora unijeti u ugovor i neke druge odredbe kojima će svoj ugovorni odnos što preciznije 
regulirati. 

Uzimajući u obzir prisilnopravne odredbe zakona te, unutar njih, slobodu ugovornih strana, 
ugovor o dugoročnoj proizvodnoj kooperaciji morao bi sadržavati ove odredbe: 


tvrtku, odnosno naziv, te sjedište obaju ugovaratelja, 

. predmet ugovora (navesti jednu od spomenutih varijanti iz četiri osnovne skupine 

međusobnih isporuka), 

3. cijenu ili elemente na temelju kojih se ona može odrediti (utvrditi jediničnu prodajnu 
cijenu za svaki dio proizvoda koji je predmet kooperacije između ugovornih strana na 
odgovarajućem paritetu isporuke, međusobnu vrijednost isporuka, izravnavanje 
eventualnih razlika u vrijednostima međusobnih isporuka i dr.), 

4. o zajedničkom programu razvoja (zajedničko programiranje proizvodnje, projekti- 

ranje, rad na istraživanju i razvoju novoga industrijskog proizvoda i sl.), 

o dinamici osvajanja zajedničke proizvodnje, 

vrijeme početka zajedničke proizvodnje, 

početak i dinamiku međusobnih isporuka (dinamika međusobnih isporuka ovisit će 

o početku zajedničke proizvodnje, zato je uputno odmjeriti vlastite kapacitete 

proizvodnje kako naknadno ne bi došlo do kašnjenja pri prvim isporukama), 

8. specifikaciju sastavnih dijelova, odnosno proizvoda (opseg i vrijednost isporuka u 
jednom i drugom smjeru, iscrpna specifikacija, opis i broj dijelova itd., obično se 
utvrđuju posebnim ugovorom između ugovornih strana), 

9. valuta obračuna, odnosno plaćanja međusobnih isporuka, 

10.način plaćanja međusobnih isporuka (voditi računa o izbalansiranim vrijednostima, 
da uvoz ne bude veći od izvoza, izabrati instrument plaćanja - obično akreditiv, 
odrediti sustav obračuna preko kontokorenta ili posebnog računa i dr.), 

11.vrijeme obračuna međusobnih isporuka (mjesečno, kvartalno, polugodišnje), 

12.trajanje ugovora (obično 5 godina, a iznimno 3 godine), 

13.međusobno izvješćivanje o tehničkim i tehnološkim inovacijama i tehničkim una- 
pređenjima, 

14.dan i mjesto sklapanja ugovora, 

15.ugovorna kazna za slučaj zakašnjenja u isporuci (utvrditi uobičajen rok tolerancije 
i postotak od fakturne vrijednosti koji isporučitelj mora platiti primatelju za kašnjenje 
u isporuci), 

16.rokovi i način podmirenja pasivnog salda, 

17.jamstvo za kvalitetu isporučenih proizvoda ili sastavnih dijelova, uključujući i 
odredbu o opsegu jamstva, 

18.trajanje jamstva (jamstvo kvalitete izrade i materijala), 

19.ugovorna kontrola kvalitete i kvantitete robe i preuzimanje robe (prethodna 
kontrola robe, kontrola na odredištu, rokovi prigovora na kvalitetu i dr.), 

20.način i rokovi uklanjanja utvrđenih nedostataka, 

21.opći uvjeti otpreme robe (pakiranje robe, obilježavanje robe, prateća 
dokumentacija), 

22.tehnička pomoć i osposobljavanje domaćeg osoblja, 

23.istupanje na tržišta trećih zemalja (može se utvrditi posebnim, odnosno naknadnim 
pismenim sporazumom), 

24.prijenos prava i obveza iz ugovora na treću osobu, 

25.poslovna tajna, 

26.izmjene i dopune ugovora, 


ee 

27.prijevremeni raskid ugovora (navesti razloge, kao što su prestanak gospodarske 
potrebe za daljnjom kooperacijom, stečaj jedne od ugovornih strana, viša sila, grube 
povrede ugovornih obveza i sl.), 

28.viša sila (rat, pobune, mobilizacija, štrajk u tvrtkama ugovornih strana i njihovih 
važnih potkooperanata, epidemija, požar, eksplozije, prometne i prirodne katastrofe, 
odluke mjerodavnih državnih organa i dr.), 

29.način rješavanja sporova - arbitražna klauzula i primjena mjerodavnog prava, 

30.adresa za korespondenciju, 

31.autentičan tekst, 

32.određivanje nositelja prava i obveza utvrđenih u ugovoru, 

33.broj primjeraka ugovora, 

34.stupanje ugovora na snagu (staviti klauzulu da ugovor stupa na snagu tek pošto ga 
potpišu ovlaštene osobe obiju ugovornih strana i nakon što ga odobre mjerodavni 
organi domicilnih zemalja obiju ugovornih strana). 


Zakonskim propisima Hrvatske određeno je da domaće poduzeće može sa stranom osobom 
sklopiti ugovor o dugoročnoj proizvodnoj kooperaciji s rokom trajanja od najmanje tri godine. 
Vrijednost izvoza na temelju takvog ugovora mora biti najmanje jednaka vrijednosti uvoza 
obavljenog na temelju tog ugovora. 

Ako je roba koja se izvozi ili uvozi na temelju ugovora o dugoročnoj proizvodnoj kooperaciji 
u vrijeme sklapanja, odnosno izmjena i dopuna tog ugovora, razvrstana na slobodni izvoz ili 
uvoz, izvozi se i uvozi slobodno do izvršenja tog ugovora. Ako je izvoz ili uvoz robe na 
temelju ugovora o dugoročnoj proizvodnoj kooperaciji reguliran kontingentom ili dozvolom, 
poduzeće izvozi ili uvozi tu robu na temelju pribavljene suglasnosti Ministarstva 
gospodarstva. Ta suglasnost istodobno predstavlja utvrđeno pravo na izvoz ili uvoz na temelju 
te osnove i vrijedi tako dugo kao i ugovor. 

Zakonom je propisano da ugovor o dugoročnoj proizvodnoj kooperaciji mora biti sklopljen u 
pisanom obliku. 

Ovi se ugovori i njihove izmjene i dopune prijavljuju republičkom organu uprave nadležnom 
za poslove ekonomskih odnosa s inozemstvom u roku od 30 dana od dana potpisivanja 
ugovora, odnosno izmjena i dopuna ugovora. Ugovor postaje pravovaljan na dan upisa u 
registar. 

Dugoročna proizvodna kooperacija spominje se i u Zakonu o osnovama deviznog sustava, de- 
viznog poslovanja i prometu zlata. Prema tom zakonu domaća osoba koja izvozi ili uvozi 
robu na temelju ugovora o dugoročnoj proizvodnoj kooperaciji može plaćanje i naplatu sa 
stranom osobom ugovarati preko kontokorenta, s pravom prijeboja dugovanja i potraživanja, 
uz odobrenje Hrvatske narodne banke. Dugovni ili potražni saldo na kontokorentu ne može 
biti veći od 40% od iznosa isporuka izvršenih u prethodnoj godini po osnovi uvoza ili izvoza 
robe i usluga. 

Plaćanja koja proistječu iz ugovora o multilateralnoj dugoročnoj proizvodnoj kooperaciji 
obavljaju se preko deviznog računa kod banke ovlaštene za poslove s inozemstvom, u skladu 
sa sklopljenim ugovorom o toj kooperaciji. 


Cjelokupna shema osnovnih sudionika dugoročne proizvodne kooperacije s inozemstvom, s 
navedenim oblicima mogućih međusobnih isporuka, međusobnim financijskim obračunom 
preko kontokorenta ili posebnih računa, prikazana je u nastavku. 

12.3.2. Poslovno-tehnička suradnja s inozemstvom 


Pojam i ekonomske značajke 


Poslovno-tehnička suradnja, kao jedan od viših oblika gospodarske suradnje s inozemstvom, 
u određenom je smislu sofisticiraniji kooperativni odnos između domaćih poduzeća i stranih 
osoba. Zapravo poslovno-tehnička suradnja s inozemstvom obuhvaća široko područje zaje- 
dničkog djelovanja u različitim granama gospodarskih i društvenih djelatnosti i ostvaruje se u 
različitim oblicima. 

Iz toga proizlazi da je poslovno-tehnička suradnja oblik gospodarske suradnje 
između gospodarskih subjekata u domaćem i međunarodnom prometu roba i usluga 
radi uvođenja svih novosti i znanja u organizaciju i proces proizvodnje i prometa. Ona 
pridonosi dopunjavanju i međusobnoj uskladbi tehničke, ekonomske i poslovne suradnje 
usmjerene na ekonomski razvoj zemalja iz kojih partneri sklapaju ugovor o poslovno- 
tehničkoj suradnji.” 

Često se poslovno-tehnička suradnja vezuje uz neki drugi viši oblik gospodarske 
suradnje, kao što je dugoročna proizvodna kooperacija, pribavljanje i ustupanje materijalnog 
prava na tehnologiju, zajednička ulaganja i sl. Ova veza ne mora biti istodobna. Naime, 
poslovno-tehnička suradnja može prethoditi nekom drugom od nabrojenih poslovnih odnosa, 
a može se nastaviti nakon prestanka tog odnosa. Za razliku od dugoročne proizvodne 
kooperacije, koja je uz određenu različitost oblika ipak relativno ograničena, poslovno- 
tehnička suradnja moguća je u mnogo većem broju modaliteta, dajući partnerima veću 
slobodu i kreativnost.” 

Pod poslovno-tehničkom suradnjom podrazumijeva se suradnja domaćeg poduzeća i 
strane osobe koja se sastoji u zajedničkom: 

1. istraživanju i ostvarivanju izuma, tehničko-tehnoloških inovacija i tehničkih 

unapređenja, na temelju zajednički utvrđenog programa, 

2. istraživanju, projektiranju izradi dokumentacije i osvajanju proizvodnje određenog 
proizvoda, na temelju određenoga materijalnog prava na tehnologiju, 

3. istraživanju tržišta radi plasmana proizvoda proizvedenih u zajedničkom poslovanju 
(zajedničko ulaganje, dugoročna proizvodna kooperacija ili poslovno-tehnička 
suradnja), 

4. proizvodnji proizvoda radi zajedničkog plasmana na tržište, 

5. istupanju na strano tržište u određenim poslovima (npr. u vezi s poslovima 
inženjeringa), osim istupanja koja se obavljaju isključivo radi kupnje i prodaje robe i 
obavljanja usluga, 

6. održavanju uređaja i instrumenata i osposobljavanju osoblja za rad s uređajima i in- 
strumentima, 

7. znanstveno-istraživačkom radu i studijama u vezi s određenim pitanjima važnim za 
zemlju. 


Temeljne ekonomske značajke poslovno-tehničke suradnje s inozemstvom, ponajprije s 


aspekta razmjene robe i usluga s inozemstvom, određene su sljedećim ciljevima: 
- povećanje broja tehničkih inovacija, 
- unapređenje tehnologije proizvodnje, 
- školovanje i osposobljavanje osoblja, 
- prodiranje na strana tržišta, 
- povećanje konkurentnosti na tržištu. 


Poslovno-tehnička suradnja može obuhvatiti i tzv. "kooperativni marketing", koji se 
sastoji u: 
- istraživanju kooperativne proizvodnje (proizvodnja prema licenci, ugovorna 
proizvodnja, franšizing proizvoda ili usluga, montažna proizvodnja i usluge, joint 
venture i dr.), 


5 M. Marković, nav. dj., str. 435. 
58 M. Giunio, nav. dj., str. 285. 

- istraživanju kooperativne razmjene (franšizing distribucije, grupni marketing, za- 
jednička prodaja u inozemstvu i dr.). 

Poslovno-tehničkom suradnjom s inozemnim partnerom domaće poduzeće može pribaviti i 
osvojiti suvremenu tehnologiju stranog partnera, ali ga istodobno vezati na kupnju proizvoda 
iz tako pribavljene i osvojene tehnologije (klauzula "povratne kupnje" ili buy-back klauzula). 
Isto tako, domaće poduzeće može, na osnovi pribavljene tehnologije, zaključiti ugovor o 
poslovno-tehničkoj suradnji sa stranim partnerom o obvezi zajedničkog plasmana na trećim 
tržištima uz unošenje klauzule za zajedničko snošenje rizika za takav plasman. 
Jedan od oblika ovakve gospodarske suradnje temelji se na ugovoru o subliferenciji, odnosno 
na obvezi domaćeg poduzeća da stranom partneru isporučuje određene dijelove proizvoda 
prema određenom programu, ili da se domaće poduzeće uključuje u isporuke opreme stranog 
partnera ili njegovu izgradnju industrijskih i drugih građevina. Ovaj oblik razlikuje se od 
kooperacije jednostranošću, a od običnih isporuka (prodaje) dugoročnošću na temelju 
zajedničkog programa.” 
Polazeći od osnovnih ciljeva poslova dugoročne poslovno-tehničke suradnje, a to je unapređe- 
nje tehnologije i znanja te poboljšanje položaja kooperanata na tržištu, važno je utvrditi kako i 
na koji način te ciljeve postići. Pritom se polazi od analize djelovanja niza čimbenika koji su 
po svojoj biti različiti i mogu se svrstati u sljedeće tri skupine: 

- organizacijska - koja obuhvaća cjelovit nastup na tržište, izbor sudionika, podjelu uloga 
i zadataka u proizvodnji i prometu, utvrđivanje mreže poslovnih i robno-tehničkih 
ispostava u zemlji i inozemstvu i dr.; 

- materijalna - koja obuhvaća kupoprodaje prema količini, kvaliteti i drugim značajkama, 
komercijalne uvjete nastupa, izgradnju i zakup objekata za uredno i uspješno poslovanje 
(poslovni prostor i skladišta), opremu nužnu za rad prema predmetu s kojim se istupa na 
tržište (strojevi, aparati, vozila 1 dr.); 

- financijska - pod kojom se podrazumijeva udruživanje sredstava, kreditiranje, 
financiranje poslovnih pothvata, zajednička ulaganja i dr. 


Čest je slučaj da se poslovno-tehnička suradnja s inozemnim partnerom nadovezuje na ugovor 
o dugoročnoj proizvodnoj kooperaciji s istim partnerom. Pritom se poslovno-tehnička 
suradnja razvija u okviru plasmana predmeta proizvodne kooperacije, bilo na domaćim 
tržištima kooperanata ili u zajedničkom nastupu na tržišta trećih zemalja. Iz ovoga slijedi 
kako se predmet suradnje, na toj osnovi, proširuje, prema potrebi, i na usluge inženjeringa, 
konzaltinga, know-how-a u organizaciji i tijekovima radnih procesa na temelju vlastitih 
iskustava kooperanata, na tehničku pomoć, kreditiranje poslovnih aranžmana, organizaciju 
prodajne mreže u inozemstvu 1 dr. 

Takva raznolikost oblika u kojima se poslovno-tehnička suradnja pojavljuje zahtijeva od 
domaćih poduzeća da pozorno ispitaju bonitet stranog partnera, njegov poslovni ugled, 
položaj na tržištu i tehničko-tehnološku razvijenost njegove proizvodnje. Ako je riječ o 
znanstveno-istraživačkim institutima, važno je upoznati njihove reference i postignute uspjehe 
u znanstveno--istraživačkom radu. 


Dakle, poslovno-tehnička suradnja može biti uspostavljena u područjima: 

1) znanstveno-istraživačkog rada (plan istraživanja, razvoj i uvođenje pronalazaka, 
tehničko--tehnološke inovacije i tehnička unapređenja, izradbe studija 1 analiza radi 
određenih tehničko-tehnoloških, ekonomskih i tržišnih istraživanja u okvirima 
zajedničkog programa i sl.), 

2) intelektualnih usluga (projektantska, konzaltinška i inženjering poduzeća te 
poduzeća koja se bave tržišnim istraživanjem te unapređenjem organizacije 
proizvodnje, rada i poslovanja - menadžment i sl.), 

3) proizvodnje i plasmana proizvoda ili usluga (pribavljanje materijalnog prava na 
tehnologiju, subliferantni odnosi, poslovi dorade, obrade i prerade - oplemenjivanja 
robe, lizing, franšizing itd.). 


® M. Giunio, nav. dj., str. 285-286. 

Ugovaranje poslovno-tehničke suradnje sa stranim partnerom 


Ugovore o poslovno-tehničkoj suradnji može sklapati veći broj subjekata. Osim proizvodnog, 
ovaj ugovor može sklopiti i drugo poduzeće, odnosno svaka gospodarska organizacija koja 
ispunjava uvjete za obavljanje predviđenog oblika poslovno-tehničke suradnje s ino- 
zemstvom. 


Ugovorima o poslovno-tehničkoj suradnji mora se osiguravati suradnja temeljena na suvreme- 
nim tehničkim dostignućima te na ekonomičnosti i unapređivanju proizvodnje i obavljanju 
usluga. 


Prije ugovaranja ovakvih oblika gospodarske suradnje sa stranim partnerima domaće 
poduzeće mora provesti vrlo opsežne pripreme, uz ocjenu svih mogućih poslovnih rizika i 
isplativosti namjeravane poslovne konstrukcije. Pritom valja imati na umu da je riječ o 
složenom problemu glede organizacije rada i uporabe sredstava obiju ugovornih strana, uz 
elemente prometa tehnologije i kapitala. 


Predmet suradnje, kako je već istaknuto, može biti različit (promet robe, proizvodne usluge i 
radovi, tehnička pomoć, know-how i druga znanja i iskustva u proizvodnji i organizaciji 
radnih procesa i dr.). Složenost financiranja ovog oblika gospodarske suradnje, pitanje izvora 
financijskih sredstava i drugi problemi koji prate ugovaranje poslovno-tehničke suradnje, zah- 
tijevaju od oba partnera veliko poslovno iskustvo i znanje u stvaranju konstrukcije posla i 
njegovoj provedbi. 
Ugovor o poslovno-tehničkoj suradnji formalno najčešće sadrži sljedeće elemente: 

- tvrtku, odnosno naziv i sjedište suugovaratelja, 

- predmet ugovora, 

- cijenu, odnosno troškove, te način određivanja cijene, odnosno troškova, 

- početak suradnje, 

- trajanje ugovora. 


Ostale elemente ugovora, ovisno o području u kojem će se suradnja odvijati, određuju 
ugovorne strane, s time da je sadržaj ugovora o poslovno-tehničkoj suradnji sličan sadržaju 
ugovora o dugoročnoj proizvodnoj kooperaciji sa stranim osobama. 


Radi lakšeg snalaženja u praksi navedeni su elementi ugovora koji, uglavnom, obuhvaćaju 
najčešće slučajeve iz naše vanjskotrgovinske prakse i koji se, prema potrebi, mogu prilagoditi 
svakom konkretnom slučaju ugovaranja poslovno-tehničke suradnje sa stranim partnerima. 


Ugovor o poslovno-tehničkoj suradnji s inozemnim partnerom može, u praksi, sadržavati 
sljedeće odredbe: 

1. tvrtke, odnosno nazivi, te sjedišta obaju ugovaratelja, 

2. cilj ugovora (ovdje se obično ističe obostrani interes ugovornih strana da uz najpo- 
voljnije uvjete plasiraju svoja dostignuća u tehnologiji proizvodnje, tehnici, 
istraživačko-razvojnom radu, iskustva u projektiranju i izvođenju radova i sl.), 

3. predmet ugovora (na primjer: projektiranje objekata, radova, radnih procesa, 
organizacijskih rješenja; izvođenje radova s isporukom opreme i materijala; obav- 
ljanje stručno-tehničkog nadzora nad radovima; obavljanje poslova kolaudacije 
obavljenih radova; financiranje-kreditiranje preuzetih radova i projekata i sl.), 

4. obrada tržišta i promidžba (utvrditi, na primjer, obostranu obvezu da se ustroje 
posebne službe za obradu tržišta i promidžbene aktivnosti u vezi s predmetnim 
ugovornim odnosom, te obvezu svakoga ugovornog partnera da izvješćuje drugu 
ugovornu stranu o rezultatima ostvarene poslovne suradnje, podjelu troškova obrade 
tržišta i promidžbe i sl.), 

5. izrada i dostavljanje zajedničke ponude (utvrditi opseg sudjelovanja svake 
ugovorne strane, izradu zajedničke ponude trećim osobama, utvrditi međusobno 
razgraničenje obveza i garancija i dr.), 

6. sklapanje ugovora s kupcem - investitorom (ovaj ugovor potpisuju obje ugovorne 
strane s investitorom ili samo jedna ugovorna strana, ali uz obvezu druge ugovorne 
strane da izvrši svoj dio obveza do granice utvrđene u zajedničkoj ponudi), 

7. cijena, odnosno troškovi i način određivanja cijene, odnosno troškova, 

početak suradnje između ugovornih strana, 

9. izvršenje ugovora (osiguranje koordinacije u zajedničkom radu, dinamika i pregled 
tijeka poslova, sudjelovanje svake ugovorne strane u isporuci materijala, stavljanje 
stručnih radnika na raspolaganje na gradilištu, dinamika ulaganja financijskih sredsta- 
va, imenovanje rukovoditelja radova na gradilištu, vođenje evidencije o izvršenim 
radovima, troškovima, ispostavljanje dokumentacije radi naplate od investitora, 
postupak u slučaju reklamacije od strane investitora i dr.), 

10.poslovni rizik (poslovni rizik - gubitak obično pokrivaju obje ugovorne strane 
razmjerno vrijednosti njihova udjela u određenom poslu), 

11.odgovornost prema trećim osobama (svaka od ugovornih strana snosi potpunu 
odgovornost prema trećim osobama ukoliko je ona nastala kao posljedica neizvršenja 
ili neodgovarajućeg izvršenja pripadajućeg joj dijela ugovorne obveze prema 
projektu, odnosno ako se obveze troškovno ne mogu logično razgraničiti na 
sudionike, onda ugovorne strane solidarno odgovaraju u razmjeru vrijednosti udjela 
svake od njih u ukupnom poslu), 

12.trajanje ugovora (npr. 5 godina, iznimno 3 godine), 

13.prijevremeni raskid ugovora (slično kao i kod ugovora o dugoročnoj proizvodnoj 
kooperaciji), 

14.viša sila, 

15.rješavanje sporova, 

16.izmjene i dopune ugovora, 

17.cesija (prijenos) prava i obveza iz ugovora na druge osobe, 

18.posebna utanačenja, 

19.stupanje ugovora na snagu (kao i kod ugovora o dugoročnoj proizvodnoj 
kooperaciji), 

20.broj primjeraka ugovora na autentičnom jeziku. 

Ostale elemente ugovora, ovisno o oblasti u kojoj će se suradnja odvijati, određuju 
ugovorne strane. 


12.3.3. Transfer tehnologije 


Pod transferom tehnologije podrazumijeva se prijenos gospodarski primjenjivih tehnoloških 
rješenja (novi proizvodi, novi proizvodni postupci, tehnička racionalizacija itd.) i 
tehničkih znanja i iskustva (know-how) s jednoga gospodarskog subjekta - davatelja teh- 
nologije i titulara prava koje se prenosi na drugoga gospodarskog subjekta - stjecatelja 
tehnologije, uz plaćanje određene naknade. 


U odnosu na tradicionalne oblike gospodarskih odnosa, tj. razmjene gotovih roba, tran- 

sfer tehnologije noviji je oblik gospodarskih odnosa, koji omogućuje: 

- davatelju tehnologije da rezultate svog istraživačkog rada gospodarski eksploatira i 
putem trećih osoba i na taj način postigne znatne financijske učinke; 

- stjecatelju tehnologije da bez angažiranja vlastitih financijskih sredstava i istraživačkog 
potencijala za razvoj novih tehnoloških rješenja, stječe već gotova tehnološka rješenja, 
čijim usvajanjem razvija, upotpunjuje i/ili unapređuje svoj proizvodni program, što 
dovodi do povećanja poslovnog uspjeha i konkurentnosti na tržištu, ali i do izbje- 
gavanja nekih carinskih ograničenja pri uvozu gotovih proizvoda. 


Prijenos tehnologije moze se ostvariti širokim pravnim instrumentarijem: ugovorom o 
licenci, ugovorom o zajedničkom ulaganju, ugovorom o kooperaciji, ugovorom o izvođenju 
investicijskih radova (osobito prema "turn-key" sustavu), ugovorom o franšizingu itd. 

Ugovor o licenci - gospodarska važnost ugovora o licenci 


Ugovor o licenci javlja se u pravnom prometu kao najčešći pravni instrument prijenosa tehno- 
logije, ali i netehničkih rješenja, dakle gospodarski primjenjivih i ekonomski iskoristivih 
nematerijalnih dobara. 


Osnovna ekonomska i pravna značajka takvog ugovora ogleda se u činjenici da temeljem 
ugovora o licenci treće osobe stječu pravnu mogućnost za stvarnim iskorištavanjem tuđeg ne- 
materijalnog dobra - neovisno o tome je li ono zaštićeno ili nezaštićeno, čije je korištenje, 


inače, 


jedno od osnovnih prava samog titulara prava, te da takvim korištenjem ne dolazi do 


povrede (a time ni do odgovornosti za povredu) prava titulara. 


Gospodarska važnost ugovora o licenci ogleda se u mogućnosti: 


da se nematerijalna dobra mogu kretati u pravnom prometu u granicama jedne zemlje 
ili prelazeći te granice, 

da titular prava, koje je predmet ugovora o licenci, može crpiti imovinsku korist iz svog 
prava, osim korištenjem u svom pogonu i iskorištavanjem tih prava tako da trećim 
osobama, temeljem ugovora o licenci, dopušta korištenje prava uz plaćanje odgova- 
rajuće licencne naknade, čija bi visina morala predstavljati naknadu za izvršena ma- 
terijalna ulaganja 1 intelektualne napore u stvaranju dobara koja su predmetom ugovora 
o licenci, 

da titular prava (kao davatelj licence) prenosi na stjecatelja licence samo jedno od 
svojih ovlasti, 

da ovlasti stjecatelja licence za iskorištavanje predmeta ugovora o licenci, i to u 
granicama i na način određen ugovorom o licenci, 

da titular prava ostaje i dalje subjektom zaštite, premda se samim pravom koristi treća 
osoba (temeljem ugovora o licenci), 

da stjecatelj licence može stvarno iskorištavati tuđe nematerijalno dobro u gospodarske 
svrhe, uz plaćanje licencne naknade, koja je, u načelu, mnogo niža od potrebnih i 
izvršenih ulaganja financijskih sredstava u razvoj dobra koje je predmet ugovora o 
licenci, 

da stjecatelj licence iskorištavanjem licenciranog dobra razvija ili unapređuje svoje 
proizvodne potencijale, 

da stjecatelj licence na temelju ustupanja dobra može unaprijediti vlastiti istraživački 
proces, 

da se osposobljava osoblje za primjenu suvremenih znanstvenotehnoloških dostignuća, 
čime se podiže opća razvojna razina zemlje stjecatelja tehnologije. 


Ekonomske značajke i specifičnosti licenca proizlaze iz ovlasti što ih stjecatelj licence dobiva 
temeljem ugovora s davateljem licence. Tako razlikujemo: 


proizvodnu licencu, prema kojoj stjecatelj licence stječe pravo iskorištavanja licence 
za proizvodnju određene robe, 

prodajnu licencu, prema kojoj stjecatelj licence dobiva pravo na prodaju proizvoda što 
ih proizvodi na temelju kupljene licence (proizvodna i prodajna licenca međusobno su 
povezane), 

licencu za iskorištenje, prema kojoj stjecatelj dobiva pravo uporabe proizvoda koji je 
proizveden na temelju licence (npr. određeno postrojenje i sl.), 

licencu za izvoz, prema kojoj stjecatelj licence stječe pravo izvoza proizvoda što ga 
izrađuje na temelju kupljene licence, 

licencu za uvoz, koja stjecatelju daje pravo uvoza proizvoda koji se proizvode u 
inozemstvu na temelju patenata i, eventualno, njihove prodaje u zemlji ili inozemstvu 
(u trećim zemljama). 

Pojam i osnovna obilježja ugovora o licenci 


U većem broju zemalja ugovor o licenci je "inominantan ugovor"“, a naša zemlja pripada 


uskom krugu zemalja koje su taj ugovor uvrstile u zakonski katalog imenovanih ugovora. 


U zemljama koje nisu normirale ugovore o licenci, sadržaj i obilježje ugovora o licenci je, 
stoga, u velikoj mjeri tipizirala poslovna praksa, tako da se takav ugovor može: 


- uvrstiti u red tipičnih ugovora autonomnoga privrednog prava“ i 

- definirati kao ugovor kojim titular nekog prava, prava industrijskog vlasništva (patenta, 
modela ili uzorka, žiga), nekog drugoga zaštićenog dobra (npr. industrijskog obliko- 
vanja, koje je zaštićeno autorskim pravom) ili nezaštićenog dobra (know-how), kao 
davatelj licence, prenosi to pravo na drugu osobu - stjecatelja licence. Stjecatelj licence 
na taj način stječe pravo iskorištavanja predmeta licence uz određenu naknadu. 


U zemljama koje su ugovor o licenci regulirale zakonskim odredbama, za određenje pojma 
ugovora o licenci mjerodavne su odredbe odgovarajućeg propisa. U nas ugovor o licenci 
definira Zakon o obveznim odnosima kao ugovor kojim se davatelj licence obvezuje 
stjecatelju licence ustupiti u cjelini ili djelomično pravo iskorištavanja izuma, tehničkog 
znanja i iskustva, žiga, uzorka ili modela, a stjecatelj licence obvezuje se da mu za to plati 
određenu naknadu. 


Modaliteti ugovora o licenci 


Davanje licence znači za njenog davatelja ograničenje njegovih prava. Budući da se ugovo- 
rom o licenci mogu i na strani stjecatelja licence javiti određena ograničenja, ugovor o licenci 
javlja se u nekoliko oblika: 

- isključivi, neisključivi i mješoviti ugovori o licenci, 

- prostorno ograničeni i prostorno neograničeni ugovori o licenci, 

- vremenski ograničeni i vremenski neograničeni ugovori o licenci, 

- kvantitativno ograničeni i kvantitativno neograničeni ugovori o licenci. 


Isključivi ugovori o licenci (isključiva licenca) jesu ugovori kojima davatelj licence prenosi 
na stjecatelja licence isključivo pravo iskorištavanja predmeta licence u vremenskim i 
prostornim granicama važenja prava koje je predmet ugovora. Isključivost se ogleda u pravu 
stjecatelja licence da svakoj trećoj osobi, uključivo i davatelju licence, zabrani iskorištavanje 
predmeta licence za vrijeme trajanja ugovora o licenci. Isključivost se ogleda i u obvezi 
davatelja licence da se suzdrži od radnji kojima bi osobno ili putem trećih osoba (sklapanjem 
daljnjih ugovora o licenci) iskorištavao predmet ugovora na ugovorenom području, a za 
vrijeme važenja ugovora. 

Neisključivi ugovori o licenci (neisključiva licenca) jesu ugovori kojima davatelj licence pre- 
nosi na stjecatelja licence neisključivo pravo iskorištavanja predmeta licence. Stjecatelj 
licence dobiva pravo iskorištavanja predmeta ugovora o licenci, ali davatelj licence zadržava 
pravo da sam iskorištava predmet licence u cijelosti ili djelomično, odnosno da sklapanjem 
licencnih ugovora s trećim osobama na njih prenosi (identično) pravo iskorištavanja predmeta 
licence kao što je to prenio i na prethodnog stjecatelja licence. 

Mješoviti ugovori o licenci (mješovita licenca) jesu ugovori kojima davatelj licence prenosi 
na stjecatelja licence pravo isključivoga korištenja predmeta licence na određenom području, 
a neisključivo pravo na drugom području. 

Prostorno ograničeni ugovori o licenci jesu ugovori kojima se stjecatelju licence ograničava 
pravo iskorištavanja predmeta ugovora na određenom području (jedne države, regije i sl.). Do 
prostornog ograničavanja ugovora o licenci najčešće dolazi onda kada davatelj licence i sam 
iskorištava predmet licence i ne želi da proizvodi stjecatelja licence (proizvedeni prema 
njegovoj licenci) konkuriraju na određenom tržištu proizvodima davatelja licence. 


9 Tli neimenovan ugovor, tj. ugovor koji nije zakonski normiran. 
él Pobliže o tipologiji ugovora: A. Goldštajn, Ugovori autonomnog privrednog prava, Informator, Zagreb, 1974., str. 16. 

Vremenski ograničeni ugovori o licenci jesu ugovori koji se sklapaju na određeno vrijeme. 
Ugovori o licenci najčešće se i sklapaju na određeno vrijeme, a trajanje ugovora ovisi o 
elementima, kao što su: visina licencne naknade, modaliteti ugovora, kvaliteta prava koje se 
prenosi, trajanje zaštite prava koje se prenosi i sl. 

Vremenski neograničeni ugovori o licenci jesu ugovori koji se sklapaju na neodređeno 
vrijeme. Ugovori o licenci sklopljeni na neodređeno vrijeme ne traju vječno. Po prirodi stvari, 
ako je predmet ugovora neko zaštićeno dobro - patent, model, uzorak ili žig, ugovor može 
trajati toliko dugo koliko traje 1 zaštita tih dobara, odnosno ugovor može biti sklopljen na vri- 
jeme koje odgovara trajanju zaštite najmlađeg prava. Ranijim prestankom zaštite pojedinih 
prava ne prestaje ugovor o licenci, već se razmjerno smanjuje licencna naknada. 

Kad je predmet ugovora o licenci neko nezaštićeno dobro (know-how ili nepatentirani izum), 
ugovor o licenci traje tako dugo koliko je to isplativo za stjecatelja licence, pri čemu su važne 
dvije okolnosti: a) da je predmet ugovora tajan i b) da nije zastario u odnosu na važeće stanje 
tehnike i tehnologije. 

Kvantitativno ograničeni ugovori jesu ugovori kod kojih davatelj licence prenosi na 
stjecatelja licence pravo iskorištavanja predmeta licence uz ograničenje količina predmeta 
(proizvoda) koji mogu biti proizvedeni na temelju tog ugovora. 

Kvantitativno neograničeni ugovori jesu ugovori kod kojih stjecateljevo pravo 
iskorištavanja predmeta licence nije ograničeno količinom predmeta koji mogu biti 
proizvedeni na temelju tog ugovora. 


Predmet ugovora o licenci 


Najveći broj gospodarski primjenjivih nematerijalnih dobara, tehničkih (izum, know-how) ili 
netehničkih (oblikovanje proizvoda, likovna oprema proizvoda, znak kojim se označava 
proizvod ili usluga), štite se pravom industrijskog vlasništva. 

Zaštita pravom industrijskog vlasništva usmjerena je na to da se titularu prava priznaju 
prohibitorne ovlasti, odnosno isključivo pravo iskorištavanja određene intelektualne tvorevine 
(materijalnog dobra), što istodobno znači i isključivanje svakog trećeg da se zaštićenim 
dobrom koristi bez suglasnosti titulara prava. Drugim riječima, titular prava stječe negativne 
ovlasti temeljem kojih ostvaruje monopolni položaj na tržištu u odnosu na zaštićeno dobro. 


Na osnovi toga mogle bi se izvući sljedeće značajke prava industrijskog vlasništva: 
- isključivost, 
- teritorijalnost, 
- formalnost. 


Prema načelu isključivosti, pravo iskorištavanja predmeta zaštite priznaje se samo titularu 
prava. 

Prema načelu teritorijalnosti, prava industrijskog vlasništva imaju isključivi učinak na po- 
dručju pravnog sustava koji ih je priznao i čiju zaštitu uživaju. 

Prema načelu formalnosti, zaštite nekih od oblika prava industrijskog vlasništva nema tako 
dugo dok se zaštita ne zatraži za određeno materijalno dobro i ne bude, nakon provedena 
postupka, priznata aktom organa mjerodavnog za te poslove (Zavod za patente). 

U skladu s načelom isključivosti, titular prava može ustupiti svoje pravo iskorištavanja 
zaštićenog dobra trećoj osobi temeljem ugovora o licenci. 

U skladu s načelom teritorijalnosti, nematerijalna dobra štite se propisima zemlje priznanja 
prava. U nas je to Zakon o zaštiti izuma, tehničkih unapređenja i znakova razlikovanja, koji se 
kao lex loci protectionis primjenjuje i na ugovore o licenci s inozemnim elementom, kad je 
predmet ugovora nematerijalno dobro zaštićeno odredbama tog zakona. 

U skladu s načelom formalnosti, a prema Zakonu o zaštiti izuma, prava industrijskog 
vlasništva kojima se štite određena nematerijalna dobra jesu: patent, model, uzorak i žig. 


Patentom se štiti izum koji je: 

a) novo tehničko rješenje određenog problema, 

b) rezultat stvaralačkog rada, 

c) tehnički izvodljiv i 

d) primjenjiv u industrijskoj ili drugoj djelatnosti. 
Patent traje dvadeset godina, računajući od dana podnošenja prijave patenta, što utječe i na 
trajanje samog ugovora o licenci. Naime, trajanje ugovora o licenci ograničeno je trajanjem 
zaštite, tako da ugovor o licenci koji je sklopljen na dulje vrijeme od vremena zaštite dobra 
koje je predmet ugovora, prestaje ili bi morao prestati samom činjenicom prestanka patentne 
zaštite. 
Modelom se štiti novi oblik određenoga industrijskoga ili zanatskog proizvoda, odnosno nje- 
gova dijela. 
Uzorkom se štiti nova slika ili crtež koji se mogu prenijeti na određeni industrijski ili zanatski 
proizvod, odnosno njegov dio. 
Trajanje zaštite modela ili uzorka je deset godina, također računajući od dana podnošenja 
prijave, tako da ni ugovor o licenci ne bi mogao biti sklopljen na dulji rok od roka trajanja 
zaštićenog dobra. 
Žigom (robnim ili uslužnim) štiti se znak koji je u gospodarskom prometu namijenjen razli- 
kovanju robe, odnosno usluga iste ili slične vrste raznih proizvođača, odnosno davatelja 
usluga. 
Žig traje deset godina, računajući od dana podnošenja prijave, ali se njegovo važenje može 
produžavati neograničen broj puta, tako da žig doista može biti neograničena trajanja. 
Ukoliko se žig održava u važnosti, a to je pravo (i obveza kod ugovora o licenci) titulara 
prava, ugovor o licenci žiga može biti sklopljen na neodređeno vrijeme. 
Da bi se isključili negativni učinci načela teritorijalnosti zaštite prava industrijskog vlasništva, 
ustanovljena je i međunarodna zaštita Pariškom konvencijom o zaštiti prava industrijskog 
vlasništva.“ Dikcijom te Konvencije prava industrijskog vlasništva jesu: patent, korisni 
model, industrijski uzorci ili modeli, tvornički ili trgovački žig, uslužni žig, trgovačko 
ime i oznaka ili ime podrijetla. U taj pojam nije uključeno jedno nematerijalno dobro, dobro 
poznato pod nazivom know-how ili, u slobodnom prijevodu, znanje i iskustvo. Iako danas 
prevladava mišljenje kako 1 znanje i iskustvo pripadaju krugu prava industrijskog vlasništva, 
ne mogu uživati zaštitu koja pripada pravima industrijskog vlasništva, jer nisu obuhvaćeni 
katalogom prava industrijskog vlasništva Pariške konvencije. 
Pod znanjem i iskustvom (engl. know-how, hrv. znati kako) poslovna praksa podrazumijeva 
znanje kako nešto učiniti (engl. knowledge of how to do something). To predstavlja sva 
znanja i iskustva koja se ne mogu prijaviti radi stjecanja patenta, ali koja su prijeko potrebna 
da bi se mogao primijeniti neki patentiran ili nepatentiran izum. Primjenjuje se u proizvodnji, 
tehnologiji, administraciji, financijama, organizaciji, tehnici i dr. 
Znanje i iskustvo, odnosno know-how, zanimljivi su za stjecatelja licence samo ako su tajni ili 
donekle tajni, tj. ako su poznati samo vrlo uskom krugu ljudi. 


Sadržaj ugovora o licenci 


U pravnim sustavima u kojima ugovor o licenci nije normiran zakonom, sadržaj ugovora pot- 
puno ovisi o volji ugovornih strana, premda je tipiziranost takvih ugovora odredila njihov 
sadržaj. 

Pravo Europske unije temelji se na čl. 85. i 86. Rimskih ugovora, kojima se regulira slobodna 
gospodarska utakmica između autonomnih gospodarskih subjekata i zabranjuje im se 
sklapanje svih sporazuma ili ugovornih stipulacija koje bi imale za cilj sprječavanje, 
ograničavanje ili remećenje slobodne utakmice. Uredbama Europske komisije ipak se 


© Pariška konvencija donesena je 1883. godine u Parizu. Naknadne revizije: 1900. u Bruxellesu, 1911. u Washingtonu, 1925. u 
Haagu, 1934. u Londonu, 1958. u Lisabonu i 1967. u Stockholmu. 

predviđaju neke iznimke u odnosu na generalnu zabranu restriktivnih ugovornih odredaba što 
se odnosi i na ugovore o licenci. 


U pravnim sustavima u kojima je ugovor o licenci normiran zakonom, razlikuju se obvezatan 
od fakultativnog sadržaja ugovora. 


Obvezatan sadržaj ugovora o licenci određen je odgovarajućim propisima. Obvezatan 
sadržaj ugovora o licenci (patenta ili know-howa) određen je: 

- pozitivnom enumeracijom - naznačuje se što sve ugovor mora sadržavati da bi se 
zaštitila domaća ugovorna strana i 

- negativnom enumeracijom - naznačuje se koje su ugovorne klauzule zabranjene jer, 
prema mišljenju zakonodavca, ugrožavaju položaj domaće ugovorne strane, ali i javni 
interes. 

- Ugovor o licenci, stoga, mora sadržavati odredbe o: 

- garanciji kvalitete - kojom davatelj patenta ili znanja i iskustva jamči da će se primje- 
nom patenta ili znanja i iskustva proizvesti roba ugovorene kvalitete, 

- unapređenju i poboljšanju - kojom se davatelja licence tereti da za važenja ugovora 
stavlja stjecatelju licence na raspolaganje sva poboljšanja na patentu i znanju i iskustvu, 

- ekološkoj garanciji - kojom davatelj licence patenta i znanja i iskustva jamči da 
primjena patentiranog izuma ili znanja i iskustva neće štetno utjecati na zdravlje i život 
ljudi, odnosno na stvari i životnu okolinu, 

- garanciji nepovredivosti prava trećih - kojom davatelj licence jamči da se stavlja- 
njem u promet proizvoda proizvedenih prema pribavljenom izumu neće povrijediti 
prava trećih osoba, odnosno da će nadoknaditi štetu stjecatelju licence ako bi ovaj bio 
prisiljen prekinuti prodaju i/ili proizvodnju proizvoda zbog postojećih prava trećih 
osoba. 


Restriktivne odredbe koje ugovor o licenci ne smije sadržavati jesu: 

- klauzula zabrane istraživanja i razvoja - kojom bi stjecatelju licence bilo zabranjeno 
da unapređuje, dopunjuje i nadalje razvija pribavljeni patent ili znanje i iskustvo, te da 
u svoje ime zaštićuje inovacije do kojih dođe vlastitim istraživanjem, 

- "tying klauzula" - kojom bi se stjecatelj licence ograničio u samostalnom odlučivanju 
o nabavi ili korištenju sirovina, reprodukcijskog materijala, rezervnih dijelova i 
opreme, odnosno kako ne bi bio "vezan" da navedene artikle nabavlja isključivo od 
davatelja licence, 

- klauzula teritorijalnog ograničenja - kojom bi se stjecatelju licence zabranio ili 
ograničio izvoz u određene zemlje, osim u one zemlje u kojima davatelj licence sam 
iskorištava predmet licence ili je dao isključivu licencu nekoj osobi u toj zemlji, 

- klauzula restrikcija nakon isteka ugovora - kojom bi se stjecatelju licence zabranilo 
da se nakon prestanka ugovora koristi izumom, odnosno znanjem i iskustvom ili da i 
nakon prestanka ugovora plaća naknadu za korištenje predmeta ugovora. 


Poštovanje odredaba o obvezatnom sadržaju ugovora o licenci važno je zato što takav ugovor 
neće biti upisan u registar ugovora što ga vodi mjerodavni organ uprave, jer bi se po ocjeni 
tog organa takav ugovor mogao smatrati pravno nevaljanim. Daljnji uvjet pravne valjanosti 
ugovora o licenci jest pisani oblik takvih ugovora. 


Uz obvezatne odredbe, ugovor o licenci sadrži i fakultativne odredbe, koje sa stajališta 
ugovornih strana nisu ništa manje važne. Stoga bi svaki ugovor o licenci morao sadržavati 
sljedeće odredbe: 


1. Naziv i sjedište ugovornih strana 
2: Svrha (cilj) ugovora 
3: Definicija i opseg licence: 


- iskljuciva ili neiskljuciva licenca, 
- pravo korisnika na davanje podlicence 


4. Licencna naknada: 
- trenutak nastanka licencne naknade, 

- način obračuna licencne naknade, 
- rokovi obračuna licencne naknade, 
- način i rokovi plaćanja 
5. Označavanje licenciranih proizvoda 
Knjigovodstvena evidencija licenciranih proizvoda kod stjecatelja licence 
Osposobljavanje osoblja stjecatelja licence u pogonima davatelja licence 
Upis licence u registar 
Troškovi upisa 
10.Izručenje pisane dokumentacije 
11.Izvješćivanje stjecatelja licence o poboljšanjima i izmjenama, te dužnostima njihova 
ustupanja bez naknade 
12.Obveza davatelja licence da na snazi održi zaštitu predmeta licence 
13.Posljedice poništavanja patenta ili žiga 
14.Obveze sudionika glede obrane licence prema trećima 
15.Garancija davatelja licence o potpunoj tehnologiji 
16.Garancija davatelja licence o nadoknadi štete stjecatelju licence, koja bi mogla nastati 
primjenom licencirane tehnologije 
17.Garancija davatelja licence da primjena licence nije štetna za ljude i čovjekovu 
okolinu 
18. Trajanje ugovora 
19.Izmjene ugovora 
20.Prijevremeni otkaz ugovora i otkazni rok 
21.Vraćanje dokumentacije od strane stjecatelja nakon prestanka ugovora o licenci 
22. Utjecaj prestanka ugovora na proizvodnju i poslove u tijeku 
23.Ugovaranje mjerodavnog prava i način rješavanja eventualnih sporova 
24. Ostale uobičajene ugovorne klauzule prema specifičnostima licencnog posla. 


oma 


Priprema i ugovaranje poslova transfera tehnologije 


Pripremna faza za sklapanje ugovora o transferu tehnologije sa stajališta domaćih poduzeća 
mora se promatrati u kontekstu njihova interesa i položaja u odnosu na stranog partnera. Taj 
interes i položaj mogu biti dvojaki, bilo da domaće poduzeće stječe od stranih prodavatelja 
pravo industrijskog vlasništva ili nezaštićene intelektualne tvorevine, bilo da ta prava ustupa 
inozemnim interesentima. 

Odluka o kupnji licence proizlazi iz ukupne poslovne politike i strategije domaćeg poduzeća, 
a temelji se na svestranom razmatranju mnogih pitanja vezanih uz taj specifični vanj- 
skotrgovinski posao. Rezultat takvih razmatranja, uz osiguranje očekivanih poslovnih 
učinaka, jest izbor najpovoljnijeg rješenja što ga nude pojedini ponuditelji. 

Pri planiranju ustupanja vlastite licence, domaće poduzeće mora voditi računa o tome da će 
potencijalni inozemni partner također razmatrati ista pitanja i da će njegova odluka o kupnji 
licence ovisiti o postignutom ugledu davatelja licence na tržištu, o kvaliteti i svim ostalim 
tehničkim, tehnološkim i ekonomskim prednostima što ih nudi ponuditelj, o prednostima što 
mu ih kupnja licence od određenog ponuditelja pruža glede postizanja povoljnijeg položaja na 
tržištu za određeni proizvod koji će se proizvoditi po pribavljenoj tehnologiji. Osim toga, 
inozemni kupac vodit će sigurno računa o usvojenoj tehničko-tehnološkoj koncepciji vlastite 
proizvodnje. 

Pripreme za sklapanje licencnih ugovora široko su područje aktivnosti i rada marketinškog 
tima i davatelja i stjecatelja licence, uz izravno uključivanje stručnjaka ekonomskih, tehničkih 
i pravnih profila. 

Ekipa ekonomista ima zadatak analizirati isplativost investicijskog ulaganja na osnovi 
licencne ponude, perspektivu tehničkog napretka iz područja tehnologije na koju se ponuda 
odnosi i, osobito, moraju analizirati tržišta za proizvode i usluge koje treba proizvoditi na 
osnovi dobivene licence. 

Tehnički stručnjaci dužni su komparativnom analizom, ako je to moguće, utvrditi prednost 
tehnološkog rješenja što ga nudi davatelj licence u odnosu na druga tehničko-tehnološka 
rješenja domaćih i/ili inozemnih konkurentskih tvrtki. 

I konačno, specijalizirani pravnici moraju, uz dobro poznavanje patentnog prava, odnosno 
prava industrijskog vlasništva, pronaći najbolju formulaciju za interese koje stjecatelj ili 
davatelj licence žele postići. Budući da je patentna licenca često vezana uz druge kategorije 
prava industrijskog vlasništva, osobito uz robne i uslužne žigove, pravnici moraju biti odlično 
upoznati sa svim područjima prava industrijskog vlasništva, uključujući i konkurentsko pravo. 
Budući da je svaki licencni ugovor istodobno i ugovor iz šireg područja civilnoga i gospodar- 
skog prava, nužno je poznavanje tih prava, i iscrpna obrada pitanja jamstva davatelja licence, 
odredbe o arbitraži, pravnom poretku u skladu s kojim se moraju rješavati mogući sporovi i 
dr. 


Plaćanje licencne naknade može biti ugovoreno na različite načine: 

1. U fiksnom iznosu, koji se može platiti odjednom ili u ratama. Budući da ovaj način 
plaćanja nije vezan uz rezultate korištenja prenesenog prava, smatra se da je pogodan 
za davatelja licence. 

2. Preko royaltiesa, kad je iznos naknade vezan uz opseg proizvodnje ili uz prodajnu 
cijenu proizvoda proizvedenog prema licenci. Smatra se da je ovaj način plaćanja 
licencne naknade povoljniji za stjecatelja licence, jer je vezan uz njeno korištenje. 

3. Na osnovi ostvarene dobiti, kad plaćanje dospijeva tek nakon ostvarenja dobiti na 
temelju licencirane proizvodnje. 

4. Ugovaranjem minimalne ili maksimalne naknade, bez obzira na ostvarenu dobit iz 
licencirane proizvodnje. 

5. Ugovaranjem plaćanja naknade za korišteno materijalno pravo na tehnologiju u 
okviru prodajne cijene materijala potrebnog za proizvodnju, koji kupac tehnologije 
kupuje od davatelja tehnologije. U ovom slučaju ugovorom treba precizirati: 
dinamiku isporuke, količinu isporučenog materijala, asortiman, cijenu materijala, 
ukupnu vrijednost i rokove isporuke. 


Priprema i izvršenje poslova transfera i primjene tehnologije, odnosno industrijskog 
vlasništva, predstavljaju složene i specifične poslovne aktivnosti i jedne i druge ugovorne 
strane. Bez šire analize i osiguranja od tržišnih rizika nabave i prodaje, nije se uputno upuštati 
u takve poslove, posebice ako je riječ o domaćim poduzećima kao kupcima sofisticirane 
tehnologije. 

Sama kupnja licenci, bez dugoročnog sagledavanja svih učinaka koji iz toga proizlaze, 
obično ne daje očekivane rezultate. Stoga je potrebno ponajprije osigurati potrošače, odnosno 
kupce za proizvod koji će se proizvoditi prema pribavljenoj tehnologiji, odnosno, s aspekta 
izvozno orijentiranog poduzeća, osigurati uspješniji i konkurentniji izlazak na inozemno 
tržište. 


12.3.4. Zajednička ulaganja s inozemstvom (Joint Venture) 

Ulaganje inozemnog kapitala (u različitim oblicima) u domaća poduzeća, odnosno 
gospodarsko-pravne subjekte, poseban je oblik dugotrajnije gospodarske suradnje domaćih 
poduzeća i stranih osoba. 

Pojam i značajke zajedničkih ulaganja 


Poslovi zajedničkih ulaganja, poznatih u poslovnoj praksi pod nazivom joint-venture, 
mogu se promatrati sa stajališta: 

- ulaganja stranih osoba u domaća poduzeća radi ostvarivanja zajedničkih poslovnih 
ciljeva i ostvarivanja odgovarajuće dobiti iz zajedničkoga poslovnog pothvata i 

- ulaganja domaćih poduzeća u inozemstvu, sa sličnim ili istim motivom koji se 
odnosi na osnivanje vlastitog poduzeća u inozemstvu, odnosno čime se lakše ostvaruju 
ciljevi poslovne politike domaćeg poduzeća usmjereni, uglavnom, na ostvarivanje 
povoljnijega financijskog rezultata poslovanja na inozemnom tržištu u suradnji s ino- 
zemnim poslovnim partnerom. 

Ekonomski motivi za ulaženje u poslove zajedničkih ulaganja mogu biti različiti 1 sa sta- 
jališta inozemnog ulagača i sa stajališta domaćeg ulagača, odnosno domaćeg poduzeća koje s 
inozemnim poslovnim partnerom sklapa ugovor o zajedničkom ulaganju. 

Motivi inozemnog partnera za ulazak u poslovni aranžman zajedničkog ulaganja s našim 
poduzećem temelje se na jednostavnoj ekonomskoj računici, koja obuhvaća: 

- stupanj isplativosti ulaganja vlastitih novčanih ili nenovčanih sredstava (stvari ili 
prava), odnosno prednosti što mu ih takva ulaganja donose u odnosu na ulaganja u 
vlastitoj zemlji ili s partnerima iz trećih zemalja, 

- poslovni ugled i bonitet partnera iz naše zemlje, odnosno njegove materijalne, 
financijske, kadrovske i tehničko-tehnološke mogućnosti, 

- perspektivnost tržišta i sigurnost ulaganja, posebice sa stajališta svih komercijalnih i 
nekomercijalnih rizika što takva ulaganja prate (visina profita, sigurnost transfera 
ostvarene dobiti i početnog uloga, mogućnost reinvestiranja uloženih sredstava itd.). 

Drugim riječima, inozemni partner bit će spreman ući u posao zajedničkog ulaganja s 
domaćim poduzećem samo ako mu to ulaganje donosi veću zaradu od one koju bi ostvario u 
nekom drugom poslovnom aranžmanu i ako mu je pruženo odgovarajuće jamstvo za povrat 
uloženih sredstava i naplatu ostvarene dobiti. 

Osnovni motivi domaćih poduzeća za ugovaranje poslova zajedničkih ulaganja s 
inozemnim partnerima uglavnom su sljedeći: 

- nedostatak vlastitih financijskih sredstava potrebnih za modernizaciju, proširenje i 

izgradnju novih proizvodnih ili uslužnih kapaciteta, 

- pribavljanje suvremene tehnologije, proizvodnih iskustava i znanja u znanstvenoj 
podjeli rada i suvremenoj organizaciji radnih procesa u proizvodnji, gospodarskim 
uslugama i pratećim djelatnostima, 

- iniciranje vlastitoga znanstveno-istraživačkoga i inovatorskog rada, 

- lakše usvajanje i razvoj novih proizvoda, 

- bolje iskorištavanje energetskih izvora, 

- racionalnije korištenje domaćih sirovina i reprodukcijskih materijala, 

- povećanje proizvodnosti rada i poboljšanje kvalitete proizvoda, 

- povećanje ekonomičnosti i isplativosti poslovanja, 

- povećanje izvoza vlastitih proizvoda ili smanjenje uvoza, 

- sigurnije i dugoročnije planiranje proizvodnog asortimana namijenjenog izvozu i 
domaćem tržištu i dr. 


Zajednička ulaganja sa stranim osobama u hrvatskoj gospodarskoj praksi 


Ključno jamstvo zaštite interesa stranih osoba za ulaganje njihova kapitala, stvari i prava u 
Hrvatsku predstavlja Ustav Republike Hrvatske, kojim je određeno sljedeće: 
- prava stečena ulaganjem kapitala ne mogu se umanjiti zakonom ni drugim 
pravnim aktom, 
- stranom se ulagaču jamči slobodno iznošenje dobiti - transfer profita, 
- stranom se ulagaču jamči slobodno iznošenje uložena kapitala - repatrijacija 
kapitala (članak 49. st. 415 Ustava Republike Hrvatske). 


Osnovna je značajka pravnog okružja za strana ulaganja u Hrvatsku njihov posve nacionalni 
tretman, što znači da se gospodarstveno-pravni režim jednako primjenjuje za domaće i strane 
ulagače. Jedina je razlika u tome što strani ulagač stječe prava na dodatna jamstva kakva se 

ne daju domaćim ulagačima i što ima manja porezna opterećenja, a i odgovarajuće carinske 
olakšice. 


Liberalnost hrvatskog zakonodavstva omogućuje stranim osobama različite vrste 
ulaganja, i to: 


1. Zajedničko ulaganje na ugovornoj osnovi 

Ovaj se oblik ulaganja odnosi na slučajeve kada strana i domaća osoba uređuju međusobni 
odnos isključivo ugovorom o zajedničkom ulaganju, a posebice način upravljanja, odnosno 
sudjelovanja u upravljanju poslovanjem sukladno uloženim sredstvima, raspodjeli dobiti, ali i 
riziku poslovanja, ako nastane gubitak. 


2. Zajedničko ulaganje na korporativnoj osnovi 

Ovaj se oblik zajedničkih ulaganja odnosi na zajedničko osnivanje poduzeća, odnosno trgo- 
vačkih društava - dioničko društvo, društvo s ograničenom odgovornošću i komanditno 
društvo, tj. uobičajene vrste trgovačkih društava karakteristične za zemlje razvijenoga 
tržišnoga gospodarstva, u skladu sa Zakonom o trgovačkim društvima Republike Hrvatske. 
Propisi o trgovačkim društvima u Hrvatskoj sukladni su međunarodnoj praksi pa su 
odgovarajuća prava stranog ulagača posve zaštićena, kao što su zaštićena i sva ugovorena 
prava. Za osnivače takvih društava osnivački kapital mora premašiti minimalnu vrijednost što 
je određuje mjerodavni republički organ. 

Stranim ulagačima otvorena je mogućnost kupnje dionica ili udjela u trgovačkom društvu, 
najprije u postupku pretvorbe poduzeća s društvenim kapitalom u trgovačko društvo s 
određenim vlasnikom (i to samo u dionička društva ili društva s ograničenom odgovornošću), 
a razvojem burza vrijednosnih papira (koje u Zagrebu, Varaždinu i Osijeku već postoje), 
dopuštat će se i portfolio ulaganja stranih osoba. 


3. Poduzeća u potpunom vlasništvu stranaca 

Strana osoba ili više njih mogu osnovati vlastito poduzeće u Republici Hrvatskoj. Poduzeće 
se osniva u jednom od spomenutih oblika trgovačkih društava. 

Dok su zajednička ulaganja dopuštena u svim gospodarstvenim djelatnostima, ulaganja su 
isključivo zabranjena u: poduzeća za proizvodnju i promet predmeta naoružanja i vojne 
opreme, poduzeća u željezničkom i zračnom prometu, poduzeća veza i telekomunikacija kao i 
poduzeća koja obavljaju neke specifične djelatnosti i od strateškog su značenja za Republiku 
Hrvatsku. U banke i osiguravajuća društva moguća su mješovita ulaganja, odnosno 
ulaganja stranih osoba s domaćim pravnim osobama. 

Poduzeća koja su cjelovito u vlasništvu stranih osoba imaju jednak položaj kao i sva druga 
domaća poduzeća, osim što ne mogu, s drugim stranim osobama, osnivati nova poduzeća u 
mješovitu vlasništvu. Budući da se vlasniku poduzeća u stranom vlasništvu priznaje status 
stranog ulagača, ulaganje s drugom domaćom osobom dopušteno je, uz primjenu 
predviđenih poreznih, carinskih i drugih olakšica. 

U smislu Zakona o trgovačkim društvima, strana je osoba potpuna izjednačena s domaćim 
osobama, pa za osnivanje vlastitog poduzeća u Hrvatskoj više nije potrebno tražiti odobrenje 
nadležnog ministarstva, nego samo ispuniti propisane obrasce, podnijeti odgovarajuće dokaze 
o registriranom sjedištu izvan Hrvatske, ispunjavati uvjete glede obavljanja određene 
gospodarske djelatnosti u Hrvatskoj (dakle svih djelatnosti, osim onih koje su izričito 
zabranjene) i upisati tvrtku u trgovački (sudski) registar pri nadležnome trgovačkom sudu i u 
skladu sa Zakonom o trgovačkim društvima Republike Hrvatske, isto kao što to rade i domaće 
pravne osobe. 

Strani ulagač osniva trgovačko društvo ili sudjeluje u osnivanju trgovačkih društava uz uvjet 
uzajamnosti, koja se pretpostavlja. Jedino ograničenje predviđeno je u slučaju ulaganje u 
društvo osoba. Tako inozemno društvo kapitala može biti član u društvu osoba s registriranim 
sjedištem u Hrvatskoj samo onda ako je uz njega u društvu barem još jedan član, domaće 
društvo kapitala ili domaća fizička osoba koja osobno odgovara za obveze društva. 

Ulaganja stranih osoba nisu rokom ograničena, kao što nije predviđena minimalna ni 
maksimalna vrijednost udjela stranog ulagača. 


U svim vrstama spomenutih poduzeća (trgovačkih društava) u kojima je prisutno zajedničko 
ulaganje na korporativnoj osnovi, direktor poduzeća može biti strani državljanin. 

Strani ulagač može ulagati kapital, zajedno s domaćom osobom, u mješovitu banku ili 
drugu financijsku organizaciju, u mješovito društvo za osiguranje, te u zadruge i privatnu 
radnju. Odlukom Hrvatske narodne banke određena je najniža vrijednost osnivačkog fonda 
banke. Propisima je određen najmanji iznos početnog fonda sigurnosti u osiguravajućem 
društvu, s tim da strani ulagač mora imati više od 20 a manje od 50% udjela. 


Prema propisima Republike Hrvatske kapital u Hrvatsku mogu ulagati strane pravne i fi- 
zičke osobe. Status stranoga ulagača priznaje se i građanima Hrvatske s boravištem u 
inozemstvu, kako bi i oni mogli steći povlastice u svezi sa stranim ulaganjima u određenim 
prilikama (porezne i carinske olakšice i dr.). 

Strani je ulagač i strana osoba koja ima vlastito poduzeće u Republici Hrvatskoj. 

Ulozi domaćih ulagača mogu biti u hrvatskoj nacionalnoj valuti, stvarima i pravima, a ulozi 
stranih ulagača mogu biti u devizama, stvarima, pravima i hrvatskoj nacionalnoj valuti 
koja se, prema propisima o deviznom poslovanju, može prenijeti u inozemstvo. Strani ulagač 
može uložiti i hrvatsku nacionalnu valutu stečenu otkupom i konverzijom obveza po 
određenim inozemnim kreditima, u skladu s propisima što uređuju kreditne odnose s 
inozemstvom. Suugovaratelji mogu izravno konvertirati vanjski dug u ulog u postojeće 
poduzeće i banku. 

Strani i domaći ulagači mogu uložiti prava što ih se može novčano izraziti. To mogu biti sva 
prenosiva prava, primjerice: prava industrijskog vlasništva (patenti, modeli za uporabu, 
industrijski uzorci, tvornički i trgovački žigovi, trgovačka imena i naznake podrijetla), know- 
how i autorska prava. Propisima Republike Hrvatske u ovoj oblasti određeno je koja 
ograničenja ugovorne strane ne smiju unositi u ugovore o zajedničkom ulaganju. Tako se 
zabranjuje u ugovore unositi sljedeća ograničenja: 

- ograničenje primatelju tehnologije da primjenjuje, unapređuje, upotpunjuje i dalje 
razvija prenesenu tehnologiju, te da u svoje ime zaštićuje inovacije do kojih dođe 
vlastitim istraživanjem, 

- ograničenje primatelju tehnologije da samostalno odlučuje o nabavci ili uporabi 
sirovine, reprodukcijskog materijala 1 dijelova opreme, 

- zabranu ili ograničenje primatelju tehnologije da izvozi proizvode i usluge, osim u 
države u kojima davatelj tehnologije ima ili je dao isključivo pravo proizvodnje, 
odnosno obavljanja usluga za iste proizvode i usluge, 

- zabranu uporabe industrijskih prava i know-how-a i nakon prestanka ugovora, odnosno 
obvezu primatelja tehnologije da plaća naknadu za prenijetu tehnologiju 1 nakon 
prestanka ugovora. 


Prava industrijskog vlasništva zaštićuju se prijavom Državnom zavodu za patente. 

Strani i domaći ulagači mogu, u okviru zajedničkog ulaganja, ulagati i stvari. Pri ulaganju u 
trgovačko društvo (poduzeće) postupa se slično kao i pri ulaganju prava. Kada se ulažu stvari 
u vlasništvu, pravo se gubi u korist poduzeća, a ulagač zauzvrat dobiva prava u trgovačkom 
društvu u koje je uložen kapital (dionice odnosno udjel). Kada se unosi samo pravo zakupa 
stvari (lizing), ulagač ostaje vlasnikom stvari, a dobiva onoliko prava u društvu koliko, 
temeljem vrijednosti naknade, odgovara pravu što je uloženo. 

U svezi sa založnim pravom nema nikakvih ograničenja. Strana i domaća osoba može steći 
založno pravo na pokretne stvari i nekretnine. Moguća je i hipoteka na nekretnine koje se 
još uvijek nalaze u tzv. "državnom vlasništvu". 

Ograničenja nema niti kada su u pitanju pokretne stvari, dok su određene granice postavljene 
za nekretnine. Strana pravna i fizička osoba, uz uvjet uzajamnosti, može biti nositelj prava 
vlasništva nad poslovnim zgradama, poslovnim prostorijama, sredstvima rada, stanovima i 
stambenim prostorijama, te nad građevinskim zemljištem, kad je moguće pravo vlasništva, 
odnosno gradnja takvih zgrada. 

Stranoj pravnoj i fizičkoj osobi može se dati pravo na uporabu građevinskog zemljišta u 
državnom vlasništvu za gradnju poslovnih i stambenih zgrada. Osnovni je uvjet za stjecanje 
vlasništva nad nekretninama te prava uporabe državnoga građevinskog zemljišta obavljanje 
djelatnosti strane pravne i fizičke osobe u Republici Hrvatskoj. Budući da stranac može imati 
u vlasništvu zgrade i pravo uporabe zemljišta na kojem je zgrada sagrađena, te može slobodno 
raspolagati tim nekretninama (prodavati i otuđivati domaćim i stranim pravnim i fizičkim 
osobama), pravo je uporabe zapravo izjednačeno s pravom vlasništva. 

Stranim se ulagačima jamči uredan i slobodan prijenos dobiti, što uređuje Ustav Republike 
Hrvatske. Stranim se ulagačima jamči slobodna repatrijacija uložena kapitala, bilo prodajom 
uloga bilo prijenosom neto imovine, nakon likvidacije ili stečaja poduzeća u koje je strana 
osoba uložila kapital. 

Knjigovodstvo i obračunavanje poslovnog učinka obavlja se, također, prema važećim 
propisima u Hrvatskoj, u prvom redu prema odredbama Zakona o računovodstvu. Nakon 
isteka obračunskog razdoblja predviđena ugovorom, dobit se obračunava i konvertira u stranu 
valutu, poslije čega se može iznijeti iz Hrvatske. Ugovorom o ulaganju mora se predvidjeti 
način, rok i tečaj konverzije svote hrvatske nacionalne valute u stranu valutu, a u primjeni je 
poglavito srednji tečaj što ga određuje Hrvatska narodna banka. 

Ugovor o stranom ulaganju mora biti u pisanom obliku. Autentični tekst mora biti na 
hrvatskom jeziku, ali se pri registraciji ugovora prilaže i prijevod na drugi jezik, prema 
dogovoru ugovornih strana. Ugovor, u roku od 30 dana nakon zaključivanja, valja dati 
Ministarstvu gospodarstva na ocjenu ustavnosti i zakonitosti. Ako se ocjena ne dobije u roku 
od daljnjih 30 dana, smatra se da je ugovor u skladu s propisima. Primjenom tzv. "instituta 
šutnje" administracije izbjegavaju se zastoji u postupku odobravanja takvih ugovora. 

Kada je riječ o posve stranim ulaganjima, njihovo odobrenje mora biti izričito. Nakon 
davanja pozitivne ocjene, ugovor se upisuje u registar Ministarstva gospodarstva, a osnivanje 
poduzeća obavlja se upisom u sudski registar nadležnoga privrednog suda. 

Odobrenje, odnosno prešutno odobrenje zajedničkih ulaganja znači samo da su ugovori u 
skladu s propisima, dok su svi drugi uvjeti prepušteni slobodnom ugovaranju. Zato završnu 
pravnu ocjenu ugovora daje, odnosno provodi nadležni sud. 

Kod stranih se ulaganja primjenjuje nacionalni tretman, tj. domaći propisi kakvima se 
uređuje status pravnih subjekata, propisi radnog prava, deviznog i vanjskotrgovinskog 
poslovanja, carinskoga i poreznog sustava, te propisi o knjigovodstvu, računovodstvu i dr. 
Spomenuti su propisi poglavito prinudno-pravne naravi i moraju se primijeniti. Unutar 
granica postavljenih prinudnim propisima, može se ugovoriti i strano pravo. 

Mogući sporovi između ugovornih strana mogu se rješavati pred domaćim sudovima. 
Međutim, u praksi se mnogo više koristi arbitraža, odnosno arbitražni sud, koji brže i 
učinkovitije rješava sve nesporazume između stranih i domaćih ulagača. 

Propisi Republike Hrvatske dopuštaju da ugovorne strane ugovore nadležnost domaće ili 
strane institucionalne (stalne) ili ad-hoc arbitraže. Republika Hrvatska primjenjuje sve važnije 
međunarodne konvencije o priznavanju i izvršenju stranih sudskih i arbitražnih odluka. 

Jedan od važnih motiva za ulaganje stranog kapitala u Hrvatsku je, svakako, slobodan uvoz 
robe i oslobođenje plaćanja carine za opremu koja se uvozi po osnovi uloga strane osobe u 
hrvatsko poduzeće. 


Ulogom strane osobe u domaće poduzeće ili radnju smatra se: 

- oprema koju strana osoba uveze, bilo da je njeno vlasništvo ili njome raspolaže na 
temelju ugovora s trećom osobom o kupoprodaji te opreme, uzimanjem u lizing i po 
drugoj pravno valjanoj osnovi, koja joj omogućuje raspolaganje tom opremom 
najmanje tijekom predstojećeg petogodišnjeg razdoblja; 

- oprema koju hrvatsko poduzeće ili radnja uveze, ako je oprema kupljena deviznim 
sredstvima pribavljenima ulogom strane osobe; 

- opremom se smatraju i novi osobni automobili, pod uvjetom da vrijednost uvezenog 
automobila iznosi najmanje 25% od vrijednosti ostale opreme iz Rješenja Ministarstva 
financija uvezene do trenutka carinjenja osobnog automobila. To znači da vrijednost 

automobila (a može ih biti više, jer nema ograničenja na samo jedan automobil) može 
biti do 25% vrijednosti ukupnog stranog uloga, te da carinjenje automobila može 
uslijediti tek po carinjenju druge opreme specificirane u Rješenju Ministarstva 
financija. 


Kada po osnovi uloga stranog kapitala automobile uvoze poduzeća koja se bave rent-a- 
car djelatnošću, tada se osobni automobili smatraju "ostalom opremom", i u ovom slučaju 
automobili moraju biti novi. 


Priprema i ugovaranje poslova zajedničkog ulaganja 


Ako postoje razlozi i motiviranost domaćeg poduzeća za ulazak u poslove zajedničkih 
ulaganja sa stranom osobom, nužno je da provede niz istraživanja, analiza i provjera prije 
donošenja konačne poslovne odluke i prije nego odredi koju će poslovnu strategiju u tom 
smislu odabrati. 


S obzirom na delikatnost, heterogenost i složenost pravnih i ekonomskih odnosa ugovornih 
strana po osnovi zajedničkog ulaganja, nužno je da domaće poduzeće odredi (kao i kod 
ostalih kooperativnih poslova s inozemstvom) stručni radni tim ekonomista, pravnika i 
tehničara, koji će, svaki u svome području i zajednički, na temelju analiza ključnih podataka, 
izraditi ekonomski-tehničko-tehnološki elaborat s odgovarajućim prijedlogom poslovne 
odluke. 


Pripremna etapa zajedničkog ulaganja sastoji se od sljedećih područja razmatranja i 
analize: 


1. Pravne osnove zajedničkog ulaganja: 
- precizno tumačenje zakonskih propisa kojima se utvrđuju osnove i okviri kojih se 
treba pridržavati pri zaključivanju ugovora o zajedničkom ulaganju, 
- ograničenja koja se moraju uvažavati pri zaključenju ugovora o zajedničkom 
ulaganju sa stranim partnerima (zakonska ograničenja), 
ciljevi zajedničkog ulaganja (u osnovi: ulaganje stranoga kapitala radi osiguranja 
povećanja opsega i kvalitete proizvodnje, suvremene organizacije radnih procesa uz 
korištenje suvremene tehnologije i unapređenje izvoza domaćeg poduzeća, što treba 
rezultirati povećanim opsegom dobiti, koju treba podijeliti sa stranim partnerom 
razmjerno vrijednosti uloga ugovornih strana u zajednički pothvat), 
predmet ulaganja: 
a) materijalna dobra: 
- nekretnine (zgrade, infrastruktura i dr.), 
- pokretna dobra (osnovna sredstva, strojevi, uređaji, aparati i dr.), 
- obrtna sredstva (sirovine, poluproizvodi, pomoćni i drugi materijali 1 dr.); 
b) nematerijalna dobra: 
- zaštićena prava (patenti, licence, robni žig, trgovačko ime i dr.), 
- nezaštićena prava (know-how, tehnička pomoć, tehničko ili komercijalno vođenje 
zajedničkog pogona, marketing i dr.); 


c) financijska sredstva u ugovorenoj valuti namijenjena za izgradnju novih 
objekata, nabavu opreme ili unošenje u fond obrtnih sredstava zajedničkog 
pogona; 


- prava vlasništva - koja svaka ugovorna strana zadržava nad svojim dijelom uloga i 
alikvotnim dijelom rezultata što proizlaze iz zajedničkog ulaganja, 

- prijenos prava vlasništava i obveza na treću stranu ili domaću osobu, 

- utvrđivanje prava i obveza ugovornih strana, 

sankcije zbog povrede ugovornih obveza, 

garancije u korist stranog partnera, 

trajanje važnosti ugovora i ostale ugovorne klauzule (prijevremeni raskid ugovora, 

upravljanje i rukovođenje zajedničkim pogonom, stupanje ugovora na snagu i dr.). 

2. Ekonomske osnove zajedničkog ulaganja: 

- utvrđivanje visine, odnosno vrijednosti uloga domaćega i inozemnog partnera na 
početku poslovne suradnje, u tijeku suradnje i na kraju suradnje, 

- podjela ostvarene dobiti iz zajedničkog ulaganja razmjerno vrijednosti uloga svake 
ugovorne strane, 

- pokrivanje mogućih gubitaka iz zajedničke suradnje, razmjerno vrijednosti uloga, 

- odgovornost prema trećim osobama, koja nastane iz poslovanja zajedničkog 
pogona itd. 


3. Financijske osnove zajedničkog ulaganja: 
- knjigovodstvena evidencija zajedničkog ulaganja, 
- utvrđivanje financijskog rezultata poslovanja zajedničkog pogona, 
- porezi i doprinosi iz zajedničkog poslovanja s poreznim olakšicama i oslobođenjima, 
- doznačivanje dobiti i povrat uloga stranog partnera i dr. 


Solidna i stvarna priprema pravnih, ekonomskih i financijskih osnova zajedničkog ulaganja sa 
stranim poslovnim partnerom, uz nedvojbeno osiguranje transfera ostvarene dobiti i povrata 
uloga stranom partneru, čine bitan preduvjet zainteresiranosti stranog ulagača za sklapanje 
ugovora o zajedničkom ulaganju i operativnog provođenja zajedničkoga poslovnog pothvata. 
Bez takvih priprema i garancija bilo bi neozbiljno i iluzorno ulaziti u poslovne pregovore s 
potencijalnim inozemnim ulagačem, čiji su motivi za ulazak u ovakve poslovne aranžmane 
već opisani. 

Sloboda ugovaranja poslovnih partnera pri poslovima zajedničkog ulaganja uvjetovana je 
zakonskim propisima zemlje domicila ugovornog partnera u čije se poduzeće ulažu 
odgovarajuća sredstva. Ipak, zakonodavstva većine zemalja dopuštaju ugovornim stranama 
slobodu unošenja ugovornih klauzula koje nisu u bitnoj suprotnosti s pozitivnim zakonskim 
odredbama. Naime, raznolikost poslovnih slučajeva u praksi nameće potrebu da se ugovornim 
stranama omogući elastičnije ugovaranje međusobnih prava i obveza, upravo radi zaštite 
interesa stranog ulagača i stvaranja povjerenja stranog ulagača u sigurnost njegovih ulaganja. 


Ugovor o zajedničkom ulaganju morao bi, stoga, sadržavati odredbe o sljedećim pitanjima: 


- preambula, u kojoj se identificiraju ugovorne strane, 

ciljevi ulaganja, 

predmet ugovora - djelatnost u sklopu koje se obavlja ulaganje (područje suradnje), 
ulog (sredstava koja se ulažu), i to: 

a) iznos sredstava što ih ulaže domaći suugovaratelj, 

b) iznos sredstava što ih ulaže strani suugovaratelj, 

c) rokovi i način ulaganja (dinamika ulaganja), 

d) pravni status uloženih sredstava; 

utvrđivanje dohotka: 

a) osnove i mjerila za utvrđivanje udjela strane osobe u dohotku, 
b) uvjeti, način i rokovi isplate udjela strane osobe u dohotku, 

c) uvjeti, način i rokovi vraćanja vrijednosti uloženih sredstava; 


snošenje gubitka, 
način osiguranja deviznih i drugih sredstava za isplatu stranoj osobi na ime njenog 
udjela u dohotku i vraćanje vrijednosti uloženih sredstava, 


sastav i mjerodavnost zajedničkog organa poslovanja i način izbora tog organa, 
način rješavanja međusobnih sporova, 

statusna pitanja, 

ostale obveze domaćeg partnera, 

ostale obveze stranog partnera, 

osiguranje kvalitete proizvoda, 

- obveze preuzimanja proizvoda, 

istupanje na trećim tržištima, 

radni odnosi, 

obuka domaćeg osoblja od strane inozemnog partnera, 
troškovi boravka stranih stručnjaka, 

prijenos prava i obveza, 


trajanje i prestanak ugovora, 
viša sila, 


izmjene ugovora, 

učinak kasnijih propisa u našoj zemlji, osobito prisilnih, 
dozvole i odobrenja, 

mjerodavno pravo, 

autentični tekst ugovora, 

stupanje ugovora na snagu, 

garancije i osiguranja, 

marketinški program. 


Navedene odredbe, uobičajene u ugovorima o zajedničkom ulaganju, samo okvirno upućuju 
na pitanja o kojima su se ugovorne strane dužne dogovoriti prije sklapanja samog ugovora. 
Konačan tekst ugovora o zajedničkom ulaganju, koji se obično kombinira s proizvodnom ko- 
operacijom ili nekim drugim oblikom gospodarske suradnje, sadrži i niz drugih pojedinosti 
kojima domaći i inozemni suugovaratelji uređuju međusobna prava i obveze. Posebno je 
važno da se ugovorne strane u svakoj prilici mogu pozvati na osnovni ugovor u rješavanju 
mogućih nesuglasica ili nejasnoća. 


Međusobni obračun domaćega i stranog partnera po osnovi zajedničkih ulaganja i rezultatima 
proizvodnje treba prilagoditi svakom pojedinom slučaju takve poslovne transakcije. Radi 
lakšeg snalaženja u praksi, u nastavku je prikazan primjer takvog obračuna. 


ZAJEDNIČKO ULAGANJE I OBRAČUN REZULTATA PROIZVODNJE 


(slijedi naziv proizvoda) 


I. Zajednička ulaganja 
a) Strani partner 


1) Oprema za proizvodnju USD kn 
2) Tehnička dokumentacija recepture, 

zaštitni znak i know-how USD kn 
3) Financijska sredstva USD kn 

Ukupno USD kn 

b) Domaći partner 

1) Zemljište m2 kn 
2) Proizvodna hala m2 kn 
3) Skladište sirovina i materijala m2 kn 
4) Skladište gotovih proizvoda m2 kn 
5) Oprema za proizvodnju m2 kn 
6) Instalacije za proizvodnju i ostale 

potrebe zajedničkog pogona m2 kn 
7) Troškovi usvajanja, uvođenja i 

uhodavanja nove proizvodnje m2 kn 
8) Obrtna sredstva kn 

Ukupno kn 


SVEUKUPNA VRIJEDNOST ZAJEDNIČKOG ULAGANJA 
Odnos udjela ugovornih strana u ukupnom ulaganju: 


a) strani partner % 

b) domaći partner % 

II. Predračun za jednogodišnju proizvodnju i podjela dobiti 

Jednogodišnja proizvodnja (slijedi naziv proizvoda i planirani opseg proizvodnje i prodaje) 

- Amortizacija: a) strani partner USD kn 
b) domaći partner USD kn 

- Pogonska energija kn 


- Sirovine i poluproizvodi po normativima kn 
- Pomoćni materijal po normativima kn 
- Osobni dohoci radnika u zajedničkom pogonu kn 
- Održavanje zgrada i strojeva zajedničkog pogona kn 
- Kamate % kn 
- Osiguranje imovine zajedničkog pogona kn 
- Opći troškovi - režija pogona kn 
- Troškovi prodaje kn 
- Troškovi propagande ( % od maloprodajne cijene robe) kn 
- Porez na promet % kn 
- Trgovački rabat % kn 
a) Troškovi proizvodnje i prodaje - ukupno: kn 
b) Ukupan prihod po prodajnoj cijeni na malo od 

kn po jedinici mjere: kn 
c) DOBIT (b-a) kn 

Podjela dobiti: 

1) strani partner % kn USD 

2) domaći partner % kn 
Kalkulirao: Odobrio: 
U (mjesto i datum) 


Primjer ugovora o zajedničkom ulaganju 


U nastavku je dan prikaz zajedničkog ulaganja domaćeg i inozemnog partnera u društvo 
s ograničenom odgovornošću. Ovo je ulaganje nastalo kao posljedica dugogodišnje poslovne 
suradnje između domaćeg poduzeća “X” i inozemnog partnera “Y”, koji su do tada svoje 
poslovne odnose temeljili na klasičnim uvozno-izvoznim poslovima. 


Prije sklapanja ugovora o zajedničkom ulaganju, poslovni su se partneri sporazumjeli o 
temeljnim odredbama takvog ugovora koji je obuhvatio: 


1. Opće odredbe 

2. Tvrtku i zaštitni znak 
3. Predmet poslovanja 
4. Članove društva 

Temeljni kapital i poslovne udjele 
5.1. Povećanje temeljnog kapitala 
5.2. Smanjenje temeljnog kapitala 
5.3. Prijenos udjela 
5.4. Povlačenje vlastitog poslovnog udjela 
5.5. Knjigu udjela 


6. Upravljanje društvom 
6.1. Skupštinu društva 
6.2. Upravu društva 


7. Zastupanje i potpisivanje društva 

8. Temeljne financijske izvještaje i raspored rezultata poslovanja društva 
9. Organizaciju i način poslovanja 

10. Poslovnu tajnu 

11. Objavljivanje priopćenja društva 

12. Izmjene i dopune ugovora 

13. Trajanje i prestanak društva 

14. Arbitražu 

15. Prijelazne i završne odredbe 

Integralni tekst ugovora izgledao je ovako: 


UGOVOR O ZAJEDNIČKOM ULAGANJU 


Ovaj je ugovor sklopljen dana ......... 2001. godine između: 
Poduzeća “X”, sa sjedištem u Splitu, 0. eee , Hrvatska, kojeg zastupa A. A., direktor 
i 
Poduzeća “Y”, sa sjedištem u Baselu, ...................<.<..... , Švicarska, kojeg zastupa B. B., direktor. 
1. OPĆE ODREDBE g 
Clanak 1. 


Ovim se ugovorom o zajedničkom ulaganju osniva društvo s ograničenom odgovornošću pod tvrtkom “XY” d.o.0. za 
proizvodnju i trgovinu, Split, ......... , Hrvatska (u daljnjem tekstu DRUŠTVO), te se utvrđuju temeljna pravila glede 
pravnog statusa DRUŠTVA i uređuju međusobni odnosi članova DRUŠTVA u skladu sa zakonskim propisima Republike 
Hrvatske i zajedničkim interesima članova DRUŠTVA. 


2. TVRTKA I ZAŠTITNI ZNAK 
Članak 2. 


Tvrtka DRUŠTVA glasi: 
“XY” društvo s ograničenom odgovornošću za proizvodnju i trgovinu. 
Skraćeno tvrtka glasi: “XY” d.o.o. 


Članak 3. 
DRUŠTVO u svom poslovanju upotrebljava zaštitni znak, pečat i žig, čiji oblik, veličinu te način uporabe propisuje 
Uprava DRUŠTVA. 


3. PREDMET POSLOVANJA 
Članak 4. 


DRUŠTVO obavlja sljedeće djelatnosti: 
proizvodnja osnovnih kemikalija, 
proizvodnja premaznih proizvoda i sl., 
proizvodnja sapuna, deterdženata i parfema, 
proizvodnja proizvoda od gume i plastičnih masa, 
reciklaža, 
trgovina na veliko i posredovanje u trgovini, 
kopneni prijevoz i cjevovodni transport, 
prateće i pomoćne djelatnosti u prometu i to: 
a) međunarodni prijevoz robe u međunarodnom cestovnom prometu, 
b) usluge međunarodnog otpremništva (špeditera), 
c) malograniéni promet, 
d) zastupanje stranih tvrtki. 


DO TSN eo 


Clanak 5. 


Osim djelatnosti iz članka 4. ovog ugovora, DRUŠTVO može obavljati i druge djelatnosti koje služe obavljanju 
navedenih djelatnosti, ako se one obavljaju uz registrirane djelatnosti u manjem opsegu ili kako je to uobičajeno. 


4. ČLANOVI DRUŠTVA : 
Clanak 6. 
Utvrđuje se da status osnivača u DRUŠTVU imaju: 
1. Poduzeće “X” iz Splita, oe, , Republika Hrvatska, upisano u Trgovački registar 
okeane 1992., pod brojem ........ eee 
2. = Poduzeće “Y” iz Basela, oe , Švicarska, upisano u Trgovački registar ..................... 1938.., pod 
brojem seserinis 
5. TEMELJNI KAPITAL I POSLOVNI UDJELI 
Članak 7. 
Temeljni kapital DRUŠTVA na dan zaključenja ovog ugovora iznosi: na CHF (slovima: 
ETRE E RER ENTI švicarskih franaka), što prema srednjem tečaju Hrvatske narodne banke, na dan 
zaključenja ovog ugovora o zajedničkom ulaganju, iznosi protuvrijednost Od oles ee eeeeee kn (slovima: 

PRE SIRE AVRR ORE RR RKO EE RJE TRAPA kuna), plativo u gotovom, opremi, know-how-u ili u drugom 
naturalnom obliku. 


Članak 8. 
Članovi DRUŠTVA preuzimaju temeljne uloge u DRUŠTVU uplatama u novcu u sljedećim iznosima: 


1. Poduzeće “X” preuzima temeljni ulog uplatom u novcu u svoti od .................. kn (slovima: 
senate REPNOG POR VE PORE RTA kuna) i u poslovnom prostoru u vrijednosti Od ............................ kn 
(SLOVIMA! svedska vade o ada vies sets kuna). 

2 Poduzeće “Y” preuzima temeljni ulog uplatom u novcu u svoti Od wee kn (slovima: 
dod A oo voda dea kuna), davanjem know-how-a u vrijednosti od: ...................<<< kn 
(slovima: seieren kuna) i davanjem tehničke opreme u obliku strojeva za proizvodnju 
registriranog predmeta poslovanja u vrijednosti od: ..................0..0. kn (SLOVIMA: ......00000 aaa vana 
kuna). 


Odnos između visine preuzetoga temeljnog uloga pojedinog člana DRUŠTVA i ukupnog iznosa temeljnog kapitala 
predstavlja poslovni udjel člana u DRUŠTVU. a 
Clanovi DRUŠTVA stječu prava i obveze u DRUŠTVU razmjerno visini svojih poslovnih udjela. 


5.1. POVEĆANJE TEMELJNOG KAPITALA ` 
Clanak 9. 


DRUŠTVO može povećati temeljni kapital uplatama novih ili povećanjem postojećih temeljnih uloga te unošenjem 
rezervi i dobiti u temeljni kapital. 

Odluku o povećanju temeljnog kapitala donose osnivači koji predstavljaju najmanje tri četvrtine temeljnog kapitala, 
a na osnovi izmjene ovog ugovora u dijelu kojim se regulira visina temeljnog kapitala DRUŠTVA i preuzeti 
temeljni ulozi od strane pojedinih članova DRUŠTVA. 


Članak 10. 


Osnivači DRUŠTVA imaju pravo prvenstva da u roku od mjesec dana od dana donošenja odluke o povećanju 
temeljnog kapitala preuzmu temeljne uloge u omjeru svojih uloga u temeljnom kapitalu DRUŠTVA. 


5.2. SMANJENJE TEMELJNOG KAPITALA 
Članak 11. 


DRUŠTVO može smanjiti temeljni kapital samo na osnovi zajedničke odluke i potpisa članova DRUŠTVA o 
izmjeni ovog ugovora te pošto se provede postupak propisan Zakonom o trgovačkim društvima Republike 
Hrvatske (u nastavku: ZAKON). 


Članak 12. 


Smanjenje temeljnog kapitala provodi se uvijek smanjenjem temeljnih uloga članova DRUŠTVA ili povlačenjem 
njihovih poslovnih udjela. 

Nakon podnošenja prijave registarskome sudu o nakani smanjenja temeljnog kapitala, Uprava DRUŠTVA mora, u 
smislu članka 463., stavka 2. ZAKONA, obavijestiti vjerovnike o roku u kojem od DRUŠTVA mogu tražiti 
podmirenje, odnosno osiguranje svojih potraživanja. 

Prijavu registarskome sudu za upis izmjene odredaba ovog ugovora o smanjenju temeljnog kapitala Uprava 
DRUŠTVA može podnijeti po isteku roka danog vjerovnicima u smislu stavka 2. ovog članka. 


5.3. PRIJENOS UDJELA S 
Clanak 13. 


Član DRUŠTVA može raspolagati svojim poslovnim udjelom samo na način i pod uvjetima predviđenim ovim 
ugovorom, a na drugačiji način samo ako takvo raspolaganje odobri Skupština DRUŠTVA, ili ako svi članovi 
DRUSTVA za takvo raspolaganje jednoglasno dadu svoj pisani pristanak. 


Članak 14. 


Poslovni udjel u DRUŠTVO djeljiv je uvijek kada član DRUŠTVA prenosi svoj udjel u DRUŠTVO, bez obzira 
prenosi li dio udjela ili cijeli udjel na više stjecatelja. 


Prigodom diobe udjela, potrebno je primijeniti odredbe ZAKONA o najmanjem iznosu temeljnog uloga i o 
najmanjem iznosu koji se za to mora uplatiti. 


Članak 15. 
Udjeli u DRUŠTVU mogu se prenositi u cijelosti ili djelomično, a mogu se i nasljedivati. 


Pod prijenosom udjela, u smislu stavka 1. ovog članka, smatra se svako naplatno ili besplatno raspolaganje 
udjelom, koje nije izričito uređeno drugim odredbama ovog ugovora. 


Članak 16. 


Član DRUŠTVA koji želi prenijeti cijeli poslovni udjel ili dio poslovnog udjela, odnosno u njemu sadržana 
određena prava, članu DRUŠTVA ili trećoj osobi naplatnim ili besplatnim pravnim poslom, dužan je prethodno 
ponuditi na otkup ulog ostalim članovima DRUŠTVA (pravo prvokupa). 

Član mora o svojoj namjeri obavijestiti Upravu DRUŠTVA pisanim zahtjevom upućenim preporučenim pismom s 
povratnicom ili osobnom dostavom uz potvrdu primitka, navodeći uvjete prijenosa, poslovni udjel, odnosno 
prava koja prenosi, cijenu i druge uvjete prijenosa, te ime treće osobe koja želi otkupiti udjel, odnosno prava pod 
navedenim uvjetima. 


Svaki drugačiji zahtjev člana DRUŠTVA u svezi s prijenosom poslovnog udjela, podnesen u drugačijem obliku, ili 
bez traženih zahtjeva utvrđenima u stavku 2. ovog članka, ništavan je i bez pravnog učinka. 


Članak 17. 


Uprava DRUŠTVA dužna je bez odgađanja, ali svakako u roku od 15 (petnaest) dana od dana primitka ponude, 
obavijestiti ostale članove DRUŠTVA pisanim podneskom (u nastavku: ponuda o pravu prvokupa) poslanim 
preporučenim pismom s povratnicom. 


Članak 18. 


Članovi DRUŠTVA ostvaruju pravo prvokupa razmjerno odnosu njihova poslovnog udjela u temeljnom kapitalu, u 
trenutku primitka ponude o pravu prvokupa. 


Član DRUŠTVA koji želi koristiti pravo prvokupa dužan je u roku od 15 (petnaest) dana od dana primitka ponude 
o pravu prvokupa dostaviti preporučenim pismom s povratnicom ili osobnom dostavom uz potvrdu primitka 
obavijesti kojom priopćuje odluku o korištenju prava prvokupa (u nastavku: Odluka o korištenju prava 
prvokupa). 


Članak 19. 


Uprava DRUŠTVA dužna je u daljnjem roku od 10 (deset) dana od isteka roka za dostavu Odluke o korištenju 
prava prvokupa dostaviti obavijest preporučenim pismom s povratnicom ustupatelju poslovnog udjela i svim 
članovima DRUŠTVA kojom se obavještavaju da su članovi DRUŠTVA koristili pravo prvokupa (u nastavku: 
Obavijest o korištenju prava prvokupa). 


Članak 20. 


U postupku prijenosa poslovnog udjela i ostvarivanja prava prvokupa, sva priopćenja članovima DRUŠTVA, kao i 
priopćenja člana DRUŠTVA Upravi DRUŠTVA, moraju se u istovjetnom sadržaju dostaviti članu DRUŠTVA 
koji prenosi poslovni udjel te svakom članu DRUŠTVA preporučenim pismom s povratnicom ili osobnom 
dostavom uz potvrdu primitka. 


Članak 21. 


Član DRUŠTVA koji želi prenijeti poslovni udjel može u svako doba, u tijeku trajanja postupka prava prvokupa, 
povući zahtjev za prijenos poslovnog udjela putem opoziva dostavljenog Upravi DRUŠTVA preporučenim 
pismom s povratnicom. 


Članak 22. 


U slučaju korištenja prava prvokupa, prijenos poslovnog udjela po toj osnovi izvršit će se u roku od 30 (trideset) 
dana od primitka obavijesti o korištenju prava prvokupa. 


Članak 23. 

U svako doba, u slučaju da: 

a) u svezi s prvom ponudom o pravu prvokupa nitko od članova DRUŠTVA ne koristi pravo prvokupa u roku 
određenom člankom 18. ovog ugovora, odnosno 

b) poslovni udjel ne bude prenesen u roku od 120 (stodvadeset) dana od dana primitka Obavijesti o korištenju 
prava prvokupa iz razloga koji se ne mogu pripisati krivnji ili blažoj odgovornosti člana DRUŠTVA koji 
prenosi poslovni udjel, odnosno 

€) Uprava DRUŠTVA i ostali članovi DRUŠTVA na drugačiji način krše odredbe ovog članka, član DRUŠTVA 
koji prenosi poslovni udjel ovlašten je u daljnjem roku od 60 (šezdeset) dana od isteka naprijed navedenih 
rokova prenijeti poslovni udjel osobi koju je označio u zahtjevu za prijenos poslovnih udjela sukladno 
navedenim uvjetima, poštivajući druga ograničenja utvrđena ovim ugovorom u svezi s prijenosom poslovnih 
udjela. 


5.4. POVLAČENJE VLASTITOG POSLOVNOG UDJELA 
Clanak 24. 


DRUŠTVO je jednoglasnom odlukom Skupštine DRUŠTVA uvijek ovlašteno povući vlastiti poslovni udjel ili 
udjel svog člana u slučaju: 

-  kada je to predviđeno odredbama ovog ugovora, 

- kada založni vjerovnik stekne udjel, a članovi DRUŠTVA i DRUŠTVO ne pokažu interes da taj udjel otkupe, 

- kada se u pogledu člana DRUŠTVA steknu važni razlozi koji opravdavaju povlačenje njegova udjela u 

DRUŠTVU. 

Smatrat će se da takvi razlozi postoje kada član DRUŠTVA grubo povrijedi svoje članske dužnosti ili na drugi 
način djeluje protiv interesa DRUŠTVA. 

Ocjenu o postojanju takvih razloga donosi Skupština DRUŠTVA. 


Članak 25. 

U slučaju povlačenja udjela, DRUŠTVO je vlasniku udjela dužno nadoknaditi njegovu tržišnu vrijednost, a to može 
učiniti samo iz sredstava koja premašuju iznos temeljnog kapitala ili iz sredstava rezervi DRUŠTVA. 

Po donesenoj odluci o povlačenju udjela, članovi DRUŠTVA dužni su donijeti odluku o izmjeni ugovora o 
zajedničkom ulaganju u dijelu koji regulira preuzete temeljne uloge i visinu kapitala DRUŠTVA. Kad je prema 
odredbama ovog ugovora potrebno utvrditi tržišnu vrijednost udjela, Skupština DRUŠTVA dužna je imenovati 
revizora ili sudskog vještaka financijske struke koji će odrediti stvarnu tržišnu vrijednost udjela. 


Članak 26. 


Prava i obveze koji proizlaze iz udjela u DRUŠTVU, u slučaju stjecanja vlastitog udjela u smislu odredaba ovog 
članka, miruju, osim u slučaju povećanja temeljnog kapitala DRUŠTVA. 

U roku od godine dana nakon što DRUŠTVO stekne vlastiti udjel, Uprava DRUŠTVA dužna je o tome obavijestiti 
sve članove DRUŠTVA, te im ponuditi otkup udjela po utvrđenoj tržišnoj vrijednosti. 

Ako svi članovi DRUŠTVA pokažu interes za otkup, obvezni su u roku od 15 (petnaest) dana od dana prihvata 
ponude s DRUŠTVOM zaključiti ugovor o prijenosu udjela. 

Pravo na otkup pripada pojedinom članu prema omjeru koji čini međusobni odnos udjela u DRUŠTVU svih 
članova, prema temeljnom kapitalu DRUŠTVA. Ako nitko od članova ne pokaže interes za otkup, Uprava 
DRUŠTVA ovlaštena je oglasom u glasilu DRUŠTVA ponuditi udio na otkup osobama koje nisu članovi 
DRUŠTVA. 


5.5. KNJIGA UDJELA : 
Clanak 27. 


Uprava DRUŠTVA obvezna je voditi knjigu udjela DRUŠTVA u koju se upisuju podaci u smislu članka 410., 
stavak 1. ZAKONA, te sve pravno relevantne činjenice vezane za prijenos ili opterećenje udjela. 

Uprava DRUŠTVA dužna je knjigu udjela voditi ažurno, na način da svaku promjenu podataka, koja se u knjizi 
evidentira, bez odlaganja uskladi sa stvarnim stanjem i o nastaloj promjeni u roku od 3 (tri) dana obavijesti 
registarski sud. 


Članak 28. 


Izmjene podataka u knjizi udjela Uprava DRUŠTVA provodi na zahtjev ovlaštene osobe ili na temelju vlastitog 
saznanja, ako je istinitost podataka utvrđena kao nesporna. 

Smatra se da je upis u knjigu udjela izvršen s danom s kojim je od strane Uprave DRUŠTVA zaprimljen zahtjev za 
upis, bez obzira kada je upis zaista proveden. 

U siječnju svake godine Uprava DRUŠTVA obvezna je, u smislu članka 410., stavak 3. ZAKONA, podnijeti 
registarskom sudu izvod s podacima iz knjige udjela. 

Na članstvo u DRUŠTVU može se pozivati samo onaj tko je upisan u knjigu udjela. 


6. UPRAVLJANJE DRUŠTVOM 
Članak 29. 
DRUŠTVOM upravljaju članovi DRUŠTVA u skladu sa ZAKONOM i odredbama ovog ugovora. 
Članak 30. 


Organi upravljanja DRUŠTVOM su Skupština DRUŠTVA i Uprava DRUŠTVA. 

Ukoliko se za trajanja DRUŠTVA ispune zakonske pretpostavke za obvezno formiranje Nadzornog odbora u 
DRUŠTVU, članovi DRUŠTVA dužni su donijeti odluku o izmjeni ovog ugovora, kojom će regulirati sastav, 
nadležnost i način izbora članova Nadzornog odbora. 


6.1. SKUPŠTINA DRUŠTVA | 
Clanak 31. 


Članovi DRUŠTVA ostvaruju pravo upravljanja DRUŠTVOM putem Skupštine DRUŠTVA, koju održavaju prema 
potrebi, a najmanje jedanput godišnje. 

Broj glasova u DRUŠTVU određuje se temeljem članka 445., stavak 2. ZAKONA, tako da svaki iznos od 100 CHF 
(slovima: sto švicarskih franaka) temeljnog uloga daje članu DRUŠTVA jedan glas. 

Kada je ovim ugovorom određeno da pojedine odluke donosi samo DRUŠTVO, onda se o tim pitanjima odlučuje 
na Skupštini DRUŠTVA. 

Član Uprave DRUŠTVA mora sudjelovati u radu Skupštine DRUŠTVA. 


Članak 32. 


Skupština DRUŠTVA odlučuje o pitanjima koja su joj stavljena u nadležnost ZAKONOM, kao i o pitanjima 
određenima ovim ugovorom, a osobito o: 

financijskim izvješćima te uporabi dobiti, odnosno pokriću gubitka; 

izmjenama Društvenog ugovora; 

povećanju i smanjenju temeljnog kapitala te podjeli i povlačenju poslovnih udjela; 

zahtjevu za uplatama temeljnih uloga; 

prestanku i preoblikovanju DRUŠTVA; 

izboru i razrješenju te davanju razrješnice članovima Uprave DRUŠTVA; 

imenovanju revizora za ispitivanje radnji obavljenih u osnivanju DRUŠTVA ili radnji vođenja poslova 

DRUŠTVA, ako to zatraži Uprava DRUŠTVA; 
8. poduzimanju pravnih poslova i radnji koji prelaze okvire redovitog vođenja poslova, a napose poslova koji se 
odnose na kupnju, prodaju i opterećenje nekretnina; 


MO e ata 

9. davanju prokure, preuzimanju mjeničnih obveza, preuzimanju jamstva, garancijama svih vrsta i uzimanju 
zajmova, odnosno kredita iznad iznosa koji odlukom utvrdi Skupština DRUŠTVA; 

10. sklapanju pravnih poslova iznad iznosa koji odlukom utvrdi Skupština DRUŠTVA ili koji se uklapaju u 
razdoblje duže od 5 (pet) godina, a premašuju okvir redovitih komercijalnih ugovora; 

11. bitnim promjenama proizvodnog ili prodajnog programa DRUŠTVA; 

12. donošenju poslovnika u svom radu te obavljanju svih poslova suglasno ZAKONU i ovom ugovoru. 


Clanak 33. 
Pravo sazivanja Skupštine DRUŠTVA pripada Upravi DRUŠTVA i svakom članu pojedinačno. 
Skupština DRUŠTVA održava se, u pravilu, u sjedištu DRUŠTVA, a Uprava DRUŠTVA može, u opravdanim 
slučajevima, odlučiti hoće li se Skupština DRUŠTVA održati na nekom drugom mjestu. 
O danu održavanja i dnevnom redu Skupštine DRUŠTVA, Uprava DRUŠTVA dužna je izvijestiti svakog člana 
DRUŠTVA preporučenim pismom ili osobnom dostavom uz potvrdu primitka, i to u roku od najmanje 15 (petnaest) dana 
prije dana održavanja Skupštine DRUŠTVA. 


Članak 34. 


Skupština DRUŠTVA ovlaštena je donositi odluke ako joj prisustvuju članovi DRUŠTVA koji imaju najmanje 
40% (četrdeset posto) temeljnog kapitala DRUŠTVA. 
Ako na Skupštini ne bude zastupljen temeljni kapital u navedenoj visini, Skupština DRUŠTVA će se odgoditi i mora se 
ponovno sazvati u roku od najmanje 15 (petnaest) dana od dana učinjene odgode, uz jednaki dnevni red. 
Ukoliko se je na Skupštini trebalo odlučivati o pitanjima čije rješavanje zahtijeva hitnost, Uprava DRUŠTVA može 
odlučiti da ovaj rok bude i kraći. 
Pri sazivu nove Skupštine DRUŠTVA, Uprava DRUŠTVA dužna je ponoviti predviđenu proceduru sazivanja, uz 
upozorenje članovima DRUŠTVA da će ponovljena Skupština DRUŠTVA biti ovlaštena za donošenje valjanih odluka 
bez obzira na visinu zastupljenog kapitala na Skupštini. 


Članak 35. 


Skupština DRUŠTVA odlučuje većinom danih glasova, ako ZAKONOM i ovim ugovorom za odlučivanje o 
pojedinim pitanjima nije predviđeno drukčije, pod pretpostavkom da je uredno sazvana. 
Odluku o promjeni pravnog statusa DRUŠTVA, odluku o diobi ili pripajanju DRUŠTVA, odluku o povlačenju udjela te 
ulaganju kapitala DRUŠTVA u visini većoj od 50% (pedeset posto) temeljnog kapitala DRUŠTVA, Skupština 
DRUŠTVA može donijeti samo ako je takva odluka izglasana tročetvrtinskom (3/4) većinom ukupnog broja glasova 
upisanih u knjizi udjela. 


Članak 36. 

Radom Skupštine rukovodi predsjednik Skupštine DRUŠTVA, a u slučaju njegove spriječenosti, potpredsjednik 
Skupštine. U slučaju njihove spriječenosti, Skupština će za svaku pojedinu sjednicu odrediti osobu koja će rukovoditi 
radom Skupštine na prijedlog članova DRUŠTVA s pravom glasa koji pojedinačno ili zajedno raspolažu s više od 20% 
(dvadeset posto) glasova u Skupštini. 

Skupština imenuje predsjednika Skupštine DRUŠTVA na razdoblje od 4 (četiri) godine, na prijedlog članova 
DRUŠTVA koji raspolažu s najmanje 20% (dvadeset posto) glasova u Skupštini DRUŠTVA. Predsjednik Skupštine 
može biti imenovan na tu dužnost bez ograničenja broja mandata. 

Članak 37. 
Odluke Skupštine DRUŠTVA obvezuju sve članove DRUŠTVA, bez obzira jesu li bili prisutni ili su glasali protiv. 


Ništavna je odluka Skupštine DRUŠTVA čiji je sadržaj zabranjen ili je svrha odluke materijalno nemoguća. 
Pobijati se može ona odluka Skupštine koja je suprotna ZAKONU. 


6.2. UPRAVA DRUŠTVA , 
Clanak 38. 


Uprava DRUŠTVA sastoji se od jednog člana, direktora, kojeg imenuje Skupština DRUŠTVA na neodređeno 
vrijeme, do opoziva. . 
Clan Uprave DRUŠTVA može biti razriješen na vlastiti zahtjev ili odlukom Skupštine iz važnih razloga. 


Članak 39. 


Za direktora DRUŠTVA može biti imenovana osoba koju u skladu sa ZAKONOM imenuje Skupština DRUŠTVA, 
a odlukom Skupštine DRUŠTVA ili Uprave mogu se postaviti i dodatni uvjeti za osobu koja se imenuje. 

Za člana Uprave DRUŠTVA ne može biti imenovana osoba za čije imenovanje postoje zapreke iz članka 239., 
stavak 2. ZAKONA. 

Članak 40. 

Uprava DRUŠTVA vodi poslove DRUŠTVA na vlastitu odgovornost. 

Uprava DRUŠTVA mora voditi poslove DRUŠTVA s pozornošću urednog i savjesnog gospodarstvenika te čuvati 
poslovnu tajnu DRUŠTVA. 

Uprava vodi poslove DRUŠTVA i upravlja njegovom imovinom, a pritom je još dužna i ovlaštena poduzeti sve 
radnje i donijeti sve odluke koje smatra potrebnima za uspješno vođenje poslova DRUŠTVA i njezino djelovanje. 

U obavljanju svojih poslova, Uprava može osnivati odbore ili druga tijela koja joj pomažu u radu. 


7. ZASTUPANJE I POTPISIVANJE DRUŠTVA 


Članak 41. 
Član Uprave - direktor DRUŠTVA zastupa DRUŠTVO samostalno i pojedinačno, u zemlji i u inozemstvu. 

Uprava DRUŠTVA može dati drugoj osobi pisanu punomoć za sklapanje određenih vrsta ugovora i poduzimanje 
drugih pravnih radnji, odnosno za sklapanje pojedinačno određenih ugovora i poduzimanje drugih pojedinačno određenih 
pravnih radnji. 

Punomoć daje član Uprave, u okviru svojih ovlaštenja za zastupanje DRUŠTVA. 


8. TEMELJNI FINANCIJSKI IZVJEŠTAJI I RASPORED REZULTATA POSLOVANJA 


Clanak 42. 
Skupština DRUŠTVA raspravlja godišnje financijsko izvješće te prihvaća izvješće Uprave DRUŠTVA o 
rentabilnosti DRUŠTVA i o prijedlogu upotrebe dobiti. 
Temeljni financijski obračun mora biti deponiran pri sjedištu DRUŠTVA najmanje 15 (petnaest) dana prije 
održavanja Skupštine, a članovi DRUŠTVA imaju pravo uvida u financijski obračun. 
Članak 43. 
Na osnovi kriterija propisanih ZAKONOM utvrđuje se financijski rezultat poslovanja DRUŠTVA te se utvrđuje 
upotreba ostvarene dobiti. 
Dvadeseti dio ostvarene dobiti tekuće godine, umanjen za iznos eventualnog gubitka iz proteklih godina, unosi se u 
zakonske rezerve, i to sve dok iste ne dostignu petinu temeljnog kapitala DRUŠTVA. 
Članak 44. 
Dobit se isplaćuje članovima DRUŠTVA u omjeru u kojem njihov temeljni udjel sudjeluje u temeljnom kapitalu 
DRUŠTVA. 
Dobit se isplaćuje onim članovima DRUŠTVA koji su upisani u knjigu udjela na posljednji dan poslovne godine za 
koju se dobit isplaćuje, ako ne postoji zabilježba o drugačijem raspolaganju ostvarenom dobiti. 
Članak 45. 
Uprava DRUŠTVA, na temelju suglasnosti Skupštine DRUŠTVA, može tijekom poslovne godine iz predvidivog 
dijela neto dobiti isplatiti članovima DRUŠTVA predujam u ime dobiti. 
Isplata predujma dobiti ne može prijeći iznos polovice prošlogodišnje dobiti. 
Predujam se ne može isplatiti ako je u računu dobiti i gubitka za proteklu godinu iskazan gubitak. 
Članak 46. 
DRUŠTVO podmiruje gubitak iz sredstava rezervi DRUŠTVA. Ako sredstva rezervi DRUŠTVA ne pokrivaju 
ukupan iznos gubitka, Skupština DRUŠTVA odlučuje o načinu pokrivanja gubitaka. 
Uprava DRUŠTVA obvezna je sazvati Skupštinu DRUŠTVA uvijek kada uoči da je DRUŠTVO izgubilo 40% 
(četrdeset posto) ili više od ukupnog iznosa temeljnog kapitala. 


9. ORGANIZACIJA I NAČIN POSLOVANJA 
Članak 47. 
U DRUŠTVU se mogu organizirati organizacijski dijelovi, prema potrebama procesa rada u DRUŠTVU. 
O unutarnjoj organizaciji DRUŠTVA u smislu stavka 1. ovog članka odlučuje Uprava DRUŠTVA. 
Članak 48. 
DRUŠTVO može izvan svog sjedišta osnivati podružnice u kojima obavlja djelatnost, a koje nemaju svojstvo 
pravne osobe. 


U svrhu djelotvornog i racionalnog poslovanja mogu se osnivati i druge pravne osobe u cjelokupnom ili 
djelomičnom vlasništvu DRUSTVA. 


10. POSLOVNA TAJNA 
Članak 49. 

Poslovnom tajnom u DRUŠTVU utvrđuju se one isprave i podaci vezani za poslovanje DRUŠTVA ili rad 
zaposlenih čije bi priopćavanje neovlaštenim osobama bilo protivno interesima DRUŠTVA ili se ZAKONOM ili drugim 
propisima smatraju poslovnom tajnom. 

Poslovnom tajnom smatraju se isprave i podaci istraživačkog i konstruktivnog rada, inovacijski dokumenti, softver, 
način postupanja u komercijalnim poslovima i odnosima te visina plaće pojedinog zaposlenog u DRUŠTVU. 

Poslovnom tajnom smatraju se ujedno i podaci koje nadležni organ proglasi poslovnom tajnom, koje neki organ 
kao povjerljive podatke priopći DRUŠTVU, ponude i prijave na natječaje do objavljivanja rezultata natječaja, koji su od 
posebna interesa za DRUŠTVO, i tehničko-tehnološka dokumentacija koja se odnosi na tehnološko znanje. 

Obveza čuvanja poslovne tajne ne prestaje niti nakon što osobe na koje se odnose izgube status na temelju kojega 
su odgovorne za čuvanje poslovne tajne DRUŠTVA. 


11. OBJAVA PRIOPĆENJA DRUŠTVA 
Članak 50. 

Objavljivanje podataka i priopćenja DRUŠTVA, kada je to određeno ZAKONOM, obavljat će se u “Narodnim 
novinama” Republike Hrvatske. 

DRUŠTVO će za svoje članove DRUŠTVA osigurati redovito, potpuno i pristupačno izvješćivanje na način 
utvrđen aktima DRUŠTVA i ZAKONOM. 

Način izvješćivanja i odabir medija, odnosno pojedinih dnevnih listova putem kojih će se obavljati izvješćivanje, 
utvrđuje Uprava DRUŠTVA. 


12. IZMJENE I DOPUNE UGOVORA 
Članak 51. 
Ovaj ugovor može se izmijeniti samo odlukom Skupštine DRUŠTVA. 
većinom od najmanje tri četvrtine (3/4) danih glasova. 
Iznimno od odredbe prethodnog stavka ovog članka, odluke u svezi s člankom 455., stavak 2. ZAKONA donosi se 
običnom većinom. 

13. TRAJANJE I PRESTANAK DRUŠTVA 3 
Clanak 52. 
Trajanje DRUŠTVA nije vremenski ograničeno. 


Odluku o prestanku DRUŠTVA donosi Skupština glasovima koji predstavljaju tri četvrtine (3/4) svih članova 
DRUŠTVA. 


14. ARBITRAŽA 
Članak 53. 
Sve moguće nesporazume koji bi proizašli iz ovog ugovora, ugovorne će strane pokušati ponajprije riješiti 
sporazumno i u dobroj volji. 
U slučaju da u tome ne uspiju, svi mogući nesporazumi bit će rješavani ispred stalnog arbitražnog suda pri 
Hrvatskoj gospodarskoj komori u Zagrebu. 
Članak 54. 
Arbitražni sud sporove rješava uz primjenu hrvatskog prava. 
Ugovorne strane obvezuju se izvršiti sve odluke arbitražnog suda, koje su konačne i obvezne za obje ugovorne 
strane. 


15. PRIJELAZNE I ZAVRŠNE ODREDBE e 
Clanak 55. 
Ovaj ugovor stupa na snagu i primjenjuje se danom upisa DRUSTVA u sudski registar. 
Članak 56. : 

U znak suglasnosti te preuzimanja prava i obveza iz ovog ugovora, osnivači DRUŠTVA vlastoručno potpisuju ovaj 
ugovor, koji je sastavljen u 6 (šest) istovjetnih primjeraka, od kojih svaka ugovorna strana zadržava po 2 (dva) primjerka, 
a 2 (dva) primjerka ostaju na uporabu DRUŠTVU. 

Članak 57. 

Ovaj ugovor o zajedničkom ulaganju između poduzeća “X” i poduzeća “Y” sastavljen je na engleskom jeziku. 

Prijevod ovog ugovora na hrvatski jezik mora biti izvršen od strane ovlaštenog prevoditelja i od ovlaštene osobe 
ovjeren, a služi DRUŠTVU za potrebe upravnih postupaka kod nadležnih tijela Republike Hrvatske i u druge službene 
svrhe sukladno zakonskim propisima. 

Za poduzeće “X”: Za poduzeće “Y”: 


12.3.5. Ostali oblici poslovne suradnje s inozemstvom 


Od ostalih oblika ekonomsko-tehničke suradnje s inozemstvom ovdje ćemo ukratko opisati: 
međunarodni konzalting, inženjering, ugovorno rukovođenje i montažnu proizvodnju u 
inozemstvu. 


12.3.5.1. Međunarodni konzalting 


Međunarodni konzalting posebna je vrsta međunarodne razmjene, odnosno višeg oblika eko- 
nomsko-tehničke suradnje u kojoj konzaltinško poduzeće izvozi proizvode najvišeg stupnja 
obrade, odnosno to je djelatnost usmjerena na razvoj sposobnosti privrednih subjekata za 
upravljanje resursima, za njihovo korištenje te za uspješniji razvoj. 

Konzaltingom se smatra aktivnost nezavisnih kvalificiranih osoba, timova stručnjaka na 
identificiranju i istraživanju problema vezanih za ciljeve, organizaciju, procedure i 
metode, preporučujući odgovarajuće praktične akcije i pomažući uvođenje tih 
preporuka. 


Pod upravljačkim konzaltingom podrazumijeva se profesionalni servis za potrebe 
nositelja odgovornosti u poduzećima i drugim organizacijama na analiziranju i rješavanju 
praktičnih problema, pri čemu se prenosi uspješna i provjerena upravljačka praksa iz jednog 
sustava u drugi. 


Analogno tomu konzaltinško poduzeće pri nastupu na strano tržište polazi od primjene 
znanstveno utemeljenih i u praksi provjerenih upravljačkih, tehnoloških, organizacijskih i 
drugih znanja, iskustava i metoda koje se predlažu investitoru radi racionalnoga i 
djelotvornoga korištenja i upravljanja resursima. Pretežito je riječ o intelektualnim 
uslugama, u koje se ubraja: izrada prethodnih studija (Pre-feasibility i Feasibility study) 

potrebnih naručitelju - investitoru za donošenje odluke o izgradnji građevinskog objekta. 
Ovamo se ubraja: istraživanje tržišta, izvori energije, sirovina, radna snaga, itd., a nakon toga: 
izrada idejnog projekta, glavnog projekta, predračuna troškova i investicijske tehničke 
dokumentacije, prikupljanje ponuda za izvođenje radova i njihove ocjene, kao i sve drugo što 
spada u tehničku dokumentaciju potrebnu za izgradnju nekog objekta.* 


U konzaltinška poduzeća ubrajaju se i poduzeća specijalizirana za razradu tehnoloških 
procesa i materijala te za rješavanje problema povezanih s industrijskim ili komercijalnim 
osvajanjem noviteta. 


U konzaltinške usluge ubrajaju se i kontrola i stručni nadzor nad izvođenjem 
građevinskih radova, izrada obračunskih situacija, izrada i provedba konačnog obračuna te 
preuzimanje radova. 


Za svoje usluge konzaltinško poduzeće naplaćuje od svog naručitelja odgovarajuću 
cijenu, koja može biti dogovorena paušalno, ili se određuje u postotku od vrijednosti radova 
ili prema trajanju konzaltinških usluga. 


Konzalting se razlikuje od inženjeringa po tome što projektantsko konzaltinško poduzeće 
ne obavlja radove koji spadaju u kategoriju izgradnje investicijskog objekta i njegove opreme. 
Stoga se ovdje može govoriti o konzaltinškom inženjeringu, koji obuhvaća sve kreativne, 
visokostručne i odgovorne intelektualne aktivnosti upravljanja, odnosno rad na stvaranju 
uvjeta za praktično ostvarenje ciljeva i strategije razvoja određene gospodarske aktivnosti. 


12.3.5.2. Inženjering - inženjering poslovi u inozemstvu 


Inženjering predstavlja niz nadovezujućih radnji na ostvarenju zamisli, odnosno 
ostvarenja nekoga investicijskog pothvata, npr., izgradnje neke tvornice, prometnog čvorišta, 
robne kuće, hotela ili nekog drugoga investicijskog objekta. 


Inženjering obuhvaća sva prethodna istraživanja, izradu investicijskog programa, 
projektiranje objekta i tehnologije, izbor tehnologije i tehnološkog postupka, izradu glavnih i 
izvedbenih projekata, izvođenje investicijskih radova, izgradnju objekta, naručivanje, nabavu, 
dopremu i montažu opreme, puštanje u pokusni pogon, kolaudaciju (tehničko preuzimanje) 
objekta, konzalting, marketing, analizu poslovanja novog objekta i eventualnu daljnju 
suradnju u tijeku nove proizvodnje.“ 


Iz navedenog proizlazi da inženjering obuhvaća šire područje djelovanja od konzaltinga, 
posebice u odnosu na osiguranje mnogobrojnih različitih struka tehničke, tehnološke, 
geološke, hidrološke, ekonomske, pravne, organizacijske, transportne, financijske i druge 
prirode. Inženjering obuhvaća sve vrste geoloških, klimatoloških i drugih istraživanja, 
tehničko-tehnoloških projektiranja, marketinških istraživanja (nove tehnologije, nabave 
sirovina i reprodukcijskog materijala, prodaje budućeg proizvoda i položaja novog proizvoda 
na domaćem i stranim tržištima, raspoloživosti osoblja, njihova tehničkog obrazovanja i 
kulture, osiguranja financijskih sredstava, organiziranja gradilišta, dopremanja opreme i 
potrebnih sirovina te izgradnje novog objekta i dr.). 


Inženjering poslovi u inozemstvu obično se odnosi na velike, složene i dugoročne 
investicijske pothvate, pri čemu domaće inženjering poduzeće, ovisno o vrsti investicije, 
pruža sve ili dio navedenih usluga inženjeringa stranome investitoru. Budući da su to složeni 
investicijski pothvati, nakon završetka investicijskog pothvata domaće inženjering poduzeće 
obično ostaje u trajnijim poslovnim vezama s inozemnim investitorom, posebice onima koje 
se odnose na područje organizacije prodaje i izvoza, inovacije proizvoda, analize poslovanja, 
proširenja postojećih kapaciteta 1 sl. 


6 Prema: M. Marković, nav. dj., str. 445. 
% Prema: Trgovački rječnik, str. 222. 

Najčešće se inženjering poslovi u inozemstvu zaključuju na temelju raspisanoga javnog 
međunarodnog natječaja (licitacije), na kojem taj posao pribavlja specijalizirano inženjering 
poduzeće koje ponudi najpovoljnije uvjete. 

Ako inženjering poduzeće ne može samo obaviti sve poslove vezane uz izgradnju i 
opremanje nekoga investicijskog objekta (bilo da je riječ o prevelikom opsegu poslova ili 
nema dovoljno vlastitih organizacijskih i drugih kapaciteta), tada se može stvoriti konzorcij 
inženjering poduzeća, ili glavno inženjering poduzeće uključuje određeni broj podizvođača 
(subkontraktora). 


U praksi se pojavljuju dvije vrste inženjering poduzeća:“ 


NASI 


1. Inženjering poduzeće koje izvodi tzv. "čisti" inženjering, pri kojem se obvezuje 
izraditi samo investicijski projekt sa svim konstrukcijsko-tehničkim i tehnološkim 
pojedinostima dostatnima za izgradnju objekata, s tim što tu izgradnju inženjering 
poduzeće ne obavlja. Takvo inženjering poduzeće u svezi s projektom izrađuje i 
ekonomske studije o opravdanosti, isplativosti i izvodljivosti industrijskih i drugih 
objekata, izrađuje tehničko--tehnološku dokumentaciju i pruža druge usluge. 


2. Inženjering poduzeće koje posluje po sustavu "ključ u ruke", pri kojem, osim 
kompletnog tehničko-konstrukcijskoga i proizvodno-tehnološkog projekta, organizira 
i izgradnju objekta, izvodi pokusnu proizvodnju, obavlja korekture na temelju 
pokusne proizvodnje i investitoru predaje objekt osposobljen za redovitu proizvodnju. 
Pokatkad obavlja i nadzor redovite proizvodnje tijekom određena razdoblja. 


Uz inženjering usluge, putem svojih inženjering poduzeća, razvijene zemlje obično 
plasiraju i opremu za investicijski objekt koji se gradi u inozemstvu, prodajući stranim 
investitorima i licence na svoju tehnologiju. 


Ugovori o suradnji iz područja inženjeringa redovito čine osnovu za zajednički nastup 
domaćih i stranih poduzeća na trećim tržištima u projektiranju, izgradnji i opremanju 
industrijskih i drugih objekata, pri čemu je važna uloga marketinške aktivnosti inženjering 
poduzeća. 


12.3.5.3. Ugovorno rukovođenje (Management contracting) 


U govorno rukovođenje poseban je oblik prijenosa znanja (tehnologije i know-how-a), koji 
se regulira ugovorom, obično između poduzeća koje takve usluge daje i poduzeća iz 
nerazvijene zemlje, koje, na taj način, rješava svoje probleme nedostatka stručnjaka, odnosno 
visokoobrazovanih i stručnih rukovoditelja. 


Ovaj oblik poslovne suradnje posebice je zanimljiv za izvođače ugovornog rukovođenja, 
jer im omogućuje odgovarajući ulazak na određeno strano područje s perspektivom duže 
prisutnosti na njemu. 


Ugovorom o ugovornom rukovođenju precizno se definira područje rukovođenja i 
odlučivanja rukovoditelja, kojeg ustupa izvođač ugovornog rukovođenja. Uobičajeno je da 
ugovori o rukovođenju traju onoliko dugo koliko je potrebno da se osposobi rukovodeće 
osoblje poslovnog partnera u ovom poslu. 


Ovaj oblik poslovne suradnje s inozemstvom često može biti početna faza u 
uspostavljanju nekih drugih, viših oblika ekonomsko-tehničke suradnje (raznih vrsta 
kooperacijskih poslova, transfera tehnologije, zajedničkih ulaganja i sl.). 


Ugovorno rukovođenje posebno je zanimljivo u tercijarnom sektoru usluga, osobito u 
turističko-hotelijerskoj i ugostiteljskoj djelatnosti. 


65 Prema: M. Marković, nav. dj., str. 446. 

12.3.5.4. Montažna proizvodnja u inozemstvu 


Montažna proizvodnja u inozemstvu odnosi se na prijenos djelomične proizvodnje u 
inozemstvo, odnosno izvoz montažnih dijelova, podsklopova i sklopova za proizvodnju 
(montiranjem) trajnih potrošačkih dobara. 


Najčešće se primjenjuje u automobilskoj industriji, industriji kućanskih aparata ("bijele 
tehnike"), elektrotehnici i dr. radi nižih troškova i konkurentne prodajne cijene gotovih 
proizvoda iz takve montažne proizvodnje. 


Ugovaranje montažne proizvodnje obavlja se između dva partnera - jednog iz razvijene a 
drugog iz nerazvijene zemlje. 


Motivi partnera iz razvijene zemlje za ugovaranje montažne proizvodnje u inozemstvu 
jesu: smanjenje transportnih troškova, manje carinsko opterećenje za uvoz dijelova, liberalniji 
režim uvoza, niži troškovi radne snage, jačanje konkurentske sposobnosti i osvajanje novog 
tržišta. 

Partner iz nerazvijene zemlje uglavnom je potaknut mogućnošću zapošljavanja postojeće 
ili nove radne snage, stvaranjem boljeg položaja prema konkurenciji na tržištu (jer ostvaruje 
vlasništvo nad gotovim proizvodima iz montažne proizvodnje), mogućnošću da mu partner iz 
razvijene zemlje pomogne pri izgradnji suvremenijeg pogona, školovanju osoblja, 
organizaciji, marketingu i sl. 


lako je riječ o nižem stupnju ekonomsko-tehničke suradnje s inozemstvom, ipak se 
putem ovog oblika poslovne suradnje mogu stvoriti osnove za ugovaranje viših oblika 
kooperacijskih odnosa (dugoročna proizvodna kooperacija, zajednička ulaganja i sl.). 


Montažna proizvodnja posebno se razvila u nekim slobodnim zonama u svijetu. Te su 
slobodne zone ujedno i veliki distributivni centri za pojedine geografske regije.“ 


12.3.5.5. Ugovorna proizvodnja u inozemstvu 


Ugovorna proizvodnja u inozemstvu za proizvođače je viši stupanj proizvodne 
suradnje, jer na osnovi stranoga tehničkog know-how-a i eventualno na osnovi uvezenoga 
reprodukcijskog materijala proizvodi gotov proizvod koji se već afirmirao na stranim 
tržištima, te isporukom tih proizvoda povećava izvoz svoje zemlje. 


Dakle, riječ je o proizvodnji proizvoda koje domaći proizvođač finalizira za stranog 
partnera na temelju njegova know-how postupka i uvoznoga reprodukcijskog materijala. 


Strani partner (iz razvijene zemlje) - naručitelj ugovorne proizvodnje motiviran je za ovaj 
oblik poslovne suradnje posrednom internacionalizacijom vlastitoga proizvodnog procesa, 
proširenjem svoga proizvodnog programa, uz zadržavanje kvalitete gotova proizvoda, 
izbjegavanjem problema oko radne snage i drugih problema koji mogu nastati zbog 
nepoznavanja strane zemlje i tržišta, iskorištavanjem prednosti statusa domaćeg proizvođača 
na tržištu svog partnera, nižih troškova proizvodnje u inozemstvu, mogućnosti plasmana 
ostalog asortimana, izvoza dijelova, reprodukcijskog materijala i zaliha, osiguranja stalne 
prisutnosti svog poduzeća na stranom tržištu ili razvijanja ostalih oblika proizvodno-poslovne 
suradnje na tom stranom tržištu i sl. 


Domaći partner (iz nerazvijene zemlje) najčešće je zainteresiran za ugovaranje ovakvih 
poslova radi zapošljavanja svojih proizvodnih kapaciteta i osposobljene radne snage na 
programu koji nije skopčan s rizikom, jer problem plasmana rješava kooperant; radi 
ovladavanja stranim tehničkim know-how postupkom i proizvodom s uglednom trgovačkom 
markom, radi sigurne mogućnosti za prodor na konkretnom tržištu i nastupa na 
međunarodnom planu, ostvarenja deviznog priljeva i odgovarajućeg dohotka, uspostave 


$ Prema: Trgovački rječnik, str. 367. 

suradnje sa stranim proizvođačem koji ima imidž i mogućnosti za proširenje poslovne 
a pe 7 #49. 67 

suradnje s domaćim ugovarateljem itd. 

4.4. Inozemna izravna ulaganja u međunarodnoj razmjeni 


12.4. Inozemna ulaganja: pojam i podjela 


Inozemno ulaganje postaje važan dio međunarodnih ekonomskih odnosa u drugoj 
polovini 19. stoljeća. Liberalna ekonomija postaje dominantno obilježje industrijski najvećih i 
najrazvijenijih zemalja, smanjuju se carine i potiče međunarodna robna razmjena te ukidaju 
barijere za međunarodno kretanje kapitala. Njegova oplodnja sve više se prenosi s 
nacionalnog na međunarodno tržište. To se čini pomoću inozemnog ulaganja u čemu 
sudjeluju poduzeća, države i pojedinci. 


Prema klasifikaciji MMF-a i OECD-a“ inozemna se ulaganja dijele se na izravna 
inozemna ulaganja, portfolio inozemna ulaganja i ostala inozemna ulaganja (slika 21). 
Slika 21. Vrste inozemnih ulaganja 


rama Dužnički vrijednosni papiri 
Portfolio 


Dionice do 10% vrijednosti poduzeća 


Osnivanje novih poduzeća 


INOZEMNA 
ULAGANJA , E mn 2 ; 
Izravna Kupovina postojećih poduzeća iznad 10% vrijednosti 
ee 
Krediti 
Octals 
Ostalo 


Izvor: D. Pavlovié 


Novčano ulaganje smatra se inozemnim izravnim ulaganjem (engl. foreign direct 
investment — FDI) ako investitor kupuje najmanje 10% dionica poduzeća u državi koja nije 
njegova rezidentna s namjerom da osigura trajni interes u to poduzeće i ostvari znatan utjecaj 
na upravljanje njime. Ulaganje se može odvijati u trima oblicima: 


1. dionički kapital — investicija u kupovinu dionica postojećeg poduzeća ili u osnivanje 
novoga 


2. reinvestirana dobit — umjesto raspodjele dobiti putem dividende i njezinog transfera u 
centralu, ona ostaje u inozemnom poduzeću — afilijaciji 


3. unutarkompanijski krediti. 


Prema načinu ulaska, ulaganja mogu biti u postojeća poduzeća (“brownfield”) ili u 
osnivanje novog poduzeća (“greenfield”). Iako investitor moze biti pojedinac, fond, zaklada, 
država i drugi, daleko najvažniji svjetski investitori ekonomski su najsnažnija poduzeća 
razvijenih država — multinacionalne kompanije. 


€ Prema: M. Marković, nav. dj., str. 451. 


# International Monetary Fund: Balance of Payments Manuel, Washington: IMF, New York, Washington , 1993.; OECD 
Benchmark definition of foreign direct investment, Third edition, 1996. 

Portfolio inozemna ulaganja su ona ulaganja kod kojih investitor kupuje vrijednosne 
papire (obveznice, zapise) ili dionice pojedinog poduzeća, ali do iznosa od 10% ukupne 
vrijednosti. Portfolio investitori ne sudjeluju u upravljanju poduzećem, već su zainteresirani 
za sigurnost uloženog kapitala, vjerojatnost porasta njegove vrijednosti i dobit koju će on 
generirati. Njihovo ulaganje u pojedino poduzeće najčešće nema obilježje dugoročnosti već je 
ono u velikoj mjeri određeno kratkoročnim kretanjima na financijskim tržištima.“ 


U ostala inozemna ulaganja ubrajaju se kreditni aranžmani između dviju ili više 
država, međunarodnih organizacija, kao i sve ostale investicije koje se ne ubrajaju u direktna i 
portfolio inozemna ulaganja. Tu se, uglavnom, radi o javnom kapitalu za razliku od izravnih i 
portfolio ulaganja od kojih dominantnu ulogu ima privatni kapital. 


Hrvatsko zakonodavstvo definira inozemna ulaganja na sličan način. hrvatskim 
Ustavom” država osigurava svim poduzetnicima (dakle i inozemnim — op. D.P.) jednaki 
pravni položaj na tržištu, a zajamčeno je i slobodno iznošenje uloženog kapitala te dobiti. 


Zakon o deviznom poslovanju’' definira izravna ulaganja kao sva ulaganja rezidenata u 
inozemstvu i nerezidenata u hrvatskoj. Namjera uspostavljanja trajnih ekonomskih odnosa i 
ostvarivanja znatnog utjecaja na upravljanje po Zakonu” iskazana je u slučajevima: 


1. osnivanja ili povećanja temeljnog kapitala trgovačkog društva u potpunom vlasništvu 
ulagača, osnivanja podružnice ili stjecanja već postojećeg trgovačkog društva u potpuno 
vlasništvo ulagača ili ulaganja radi obavljanja djelatnosti poduzetnika pojedinca 


2. ulaganja u novo ili već postojeće trgovačko društvo ako ulagač time stječe ukupno 10% ili 
više udjela u temeljnom kapitalu trgovačkog društva, odnosno 10% ili više glasačkih prava 
nakon ispunjenja uvjeta iz prethodnog stavka 


3. kredita na rok od 5 godina ili duže radi uspostavljanja trajnih ekonomskih odnosa, ako 
krediti imaju obilježja podređenog ili hibridnog potraživanja. 

Prema UNCTAD-u” postoje četiri osnovna cilja koje poduzeće želi ostvariti prilikom 
investiranja u inozemstvo: 

1. market seeking — investiranje zbog širenja tržišta 

2. efficiency seeking — investiranje zbog povećanja efikasnosti 

3. resource seeking — investiranje zbog jeftinijih faktora proizvodnje ili, u slučaju prirodnih 
bogatstava, zbog lakšeg pristupa njima 


4. asset seeking — investiranje zbog uvećanja imovine, pri čemu se radi i o materijalnoj i 
nematerijalnoj imovini. Kod investiranja u zemlje u razvoju veću ulogu igra materijalna 
imovina, dok je kod FDI-a u razvijene zemlje, osobito multinacionalnih kompanija iz zemalja 
u razvoju, vrlo važno pribavljanje nematerijalne imovine poput licenci, patenata i brandova. 


Uz to, postoji i strateški cilj investiranja, koji obično definiraju vlade pojedinih država koje 
potiču multinacionalne kompanije na inozemna ulaganja u vitalne inpute poput nafte i plina. 


69 Inernational Monetary Fund: Balance of Payments Manuel, Washington: IMF, New York, Washington, 1993. 
70 Ustav Republike hrvatske, NN br.: 85/10, čl. 49 

n Zakon o deviznom poslovanju, NN br.: 96/2003, čl. 9. 

72 Isto, čl. 9 


73 UNCTAD: World Investment Report 2006 - FDI from Developing and Transition Economies: Implications for Development, 
Overview, United Nations, New York and Geneva, 2006., 26. 

12.5.1. Vertikalna inozemna izravna ulaganja 


Ulaganje u inozemstvu u cilju osnivanja ili kupovine poduzeća koje će proizvoditi dio ili 
dijelove nekog složenog proizvoda naziva se vertikalnim ulaganjem. Multinacionalne 
kompanije sele pojedine faze proizvodnog procesa na lokacije gdje su proizvodni faktori 
jeftiniji ili/i dostupniji. Sve je veći broj, osobito složenijih tehničkih proizvoda, koji su 
sastavljeni od dijelova proizvedenih u različitim državama. Neki proizvodi, poput automobila 
i aviona, danas se gotovo i ne mogu racionalno proizvesti od komponenti koje su izrađene 
samo u jednoj zemlji jer je došlo do takve internacionalizacije i specijalizacije proizvodnje da 
gotovo i nema države u kojoj se proizvode svi dijelovi potrebni za ugradnju u jedan tako 
složeni proizvod. 


Slika 22. Vertikalna ulaganja 


SJEDIŠTE 
MNC 
Snabdijevanje poduzeća 
u sastavu MNC 


Snabdijevanje 


Snabdijevanje drugih > Inozemna i : 
afilijacija u j proizvodna inozemnih 
ma kupaca izvan 
i 


Snabdijevanje 
lokalnog 


Izvor: D. Pavlović 


Koristeći se lokacijskim prednostima i nižim cijenama pojedinih dijelova, osobito složenih 
tehničkih proizvoda, multinacionalne kompanije ostvaruju konkurentsku prednost i u 
matičnim zemljama i u inozemstvu, potiskujući nacionalna poduzeća ili ih prisiljavajući da 
postanu multinacionalna tj. da i ona internacionaliziraju proizvodnju. 


Vertikalno dezintegrirani proizvodni pogoni ne služe samo za snabdijevanje multinacionalnih 
kompanija u matičnoj zemlji, već im je funkcija obično višestruka (slika 22). Nastoje na bazi 
superiorne tehnologije i ekonomije obujma osvojiti lokalno tržište, te snabdijevaju druge 
afilijacije unutar multinacionalne kompanije, ali samostalno nastupaju i prema potencijalnim 
kupcima na trećim tržištima. 


12.5.2. Horizontalna izravna inozemna ulaganja 


Vertikalna ulaganja uglavnom se poduzimaju radi smanjenja troškova proizvodnje, dok se 
radi širenja tržišta poduzimaju horizontalna ulaganja. To su ulaganja u inozemstvu radi 
osnivanja novog ili kupovine postojećeg poduzeća koje će replicirati cjelokupnu postojeću 
proizvodnju investitora (slika 23). 

Slika 23. Horizontalna ulaganja 


MATIČNA 7FMI IA 


Matično poduzeće 


ZEMI IA “A” ZEMI IA “R” ZEMLJA “C” 
_ _ 
Poduzeće 3 
Dadiiandn 1 Dadiizasna 9 


Izvor: D. Pavlović 


Osnovni ekonomski motivi za taj tip ulaganja jesu direktna prisutnost na inozemnom tržištu, 
zaobilaženje carinskih i drugih davanja kojima mogu biti opterećeni uvozni proizvodi, te 
transportni troškovi koji kod nekih, jeftinijih roba, mogu znatnije utjecati na konačnu cijenu. 


Uz to, taj tip ulaganja poduzima se, i u razvijenim i u zemljama u razvoju, u onim 
proizvodnjama (željezo, bakar, aluminij) gdje je proizvodnju nemoguće ili ekonomski 
neracionalno dijeliti. 


U složenom unutarkompanijskom poslovanju, koje je karakteristika multinacionalnih 
kompanija, ponekad je teško povući jasnu crtu između vertikalnih i horizontalnih ulaganja. 
Naime, određeno poduzeće može u inozemstvu proizvoditi finalni proizvod, ali istovremeno 
njegovim dijelovima snabdijevati poduzeća u sastavu multinacionalne kompanije i izvan nje. 
Ukupna vrijednost prodanih dijelova može prelaziti vrijednost prodanih finalnih proizvoda pa 
ulaganje, iako je inicijalno bilo horizontalno, po svojim je ekonomskim učincima postalo 
vertikalno. 


12.5.3. Ekonomski uvjeti nastanka i razvoja inozemnih izravnih ulaganja 


Drugu polovina 19. i početak 20. stoljeća, sve do izbijanja Prvog svjetskog rata, karakterizira 
brzi rast međunarodne trgovine i inozemnih izravnih ulaganja. Taj se period, osobito 1870.— 
1913., često naziva zlatnim dobom kapitalizma. 


I dok je od 1500. do 1800. svjetska trgovina rasla po prosječnoj stopi nešto većoj od 1% 
godišnje, nakon 1820. rast se u realnim iznosima ubrzao na prosječno 3,5% godišnje, pa se 
tako europska trgovina u 19. stoljeću uvećala za 40 puta.” Udio trgovine u BDP-u izražen u 
stalnim cijenama porastao je s 1% u 1820. na 7,9% u 1913.” Veliki broj zemalja Latinske 
Amerike, Azije, Australija 1 Novi Zeland te dijelovi Afrike uključilo se u međunarodnu 
trgovinu. 


Rast međunarodne trgovine odvijao se istovremeno s rastom inozemnih izravnih ulaganja. 
Glavnina ulaganja u periodu do Prvog svjetskog rata potjecala je iz Zapadne Europe. Godine 
1874. ukupni iznos stranih ulaganja Velike Britanije, Francuske i Njemačke iznosio je 6 


74 Wolf, M.: Why Globalization works. Yale University Press, London, 2005., 109. 
75 Isto 110. 

milijardi USD. Do 1914. iznos inozemnih izravnih ulaganja tih triju država narastao je na 33 
milijarde USD, od ukupne sume svjetskih ulaganja koja je iznosila 44 milijarde USD. Velika 
Britanija je u periodu 1874.—1914. bila najveći pojedinačni investitor s prosječnim iznosom 
inozemnih ulaganja od 4% nacionalnog dohotka u 70-im do 9% nacionalnog dohotka u 1914. 
godini.“ Glavnina investicija bila je usmjerena u transportnu, prije svega željezničku 
infrastrukturu te u primarni sektor u koji se slijevalo više od polovice ukupnih inozemnih 
izravnih ulaganja. No, važno je bilo učešće inozemnih izravnih ulaganja i u sekundarnom 
sektoru, osobito u Rusiji, koja je u to vrijeme bila drugi najveći primatelj inozemnih izravnih 
ulaganja, iza SAD-a.” 


I u razvijenim i u manje razvijenim zemljama tržišta kapitala ubrzano su se razvijala 
tako da je do 1900. godine učešće inozemne imovine u svjetskom BDP-u naraslo je na 
18,6%, što je ponovo dostignuto tek u osamdesetim godinama 20. stoljeća. Izbijanje Prvog 
svjetskog rata dogodilo se u periodu znatnog ekonomskog rasta, kako u razvijenim, tako i u 
manje razvijenim zemljama. U kratkom se vremenu promijenila proizvodna struktura 
industrijski najrazvijenijih zemalja i, umjesto međunarodnog tržišta, osnovna zadaća bilo je 
snabdijevanje zemlje robama nužnim za uspješno vođenje rata, a potom za obnovu u ratu 
stradalih dobara. Rat i svjetska ekonomska kriza 1929.—1933. znatno su usporili 1 
međunarodnu trgovinu i međunarodno kretanje kapitala, osobito u Europi i Americi (manje u 
Japanu i drugim azijskim državama). 


Ponovo je zaživio protekcionizam s kraja 18. i početka 19. stoljeća (tablica 19). U samo tri 
godine, od 1929. do 1932. svjetska trgovina pala je za 70% po vrijednosti i za 25% mjereno u 
realnim pokazateljima. Cijene su se strmoglavile, a trgovinske restrikcije rasle su širom 
svijeta. Rasle su i carine, uvodila se količinska i devizna ograničenja te stvarale druge barijere 
nesmetanom odvijanju međunarodne robne razmjere. Slijedila je velika nezaposlenost i 
zaoštravali se odnosi među državama i na gospodarskom i na političkom planu. Međunarodni 
tokovi roba i kapitala vraćaju se na razinu prve polovine 19. stoljeća. Kao posljedica toga, 
učešće inozemnih ulaganja u bruto društvenom proizvodu svijeta palo je sa 20% u periodu 
prije 1914. na 5% u 1945. Razina iz razdoblja prije 1914. dostignuta je tek 1985. godine.” 


Tablica 19. Prosječne carine na uvezene industrijske proizvode 


1875. 1913. 1931. 1950. 

Francuska 12-15 20 30 18 
Njemačka 4—6 17 21 26 
Italija 8—10 18 46 25 
Velika Britanija 0 0 na. 23 
Europska Unija - - - - 
Kanada na. 26 na. 

SAD 40 —50 44 48 14 


Izvor: Bordo D. M., Eichengreen B., Irwin D. A.: Is Globalization Today Really Different than 
Globalization a Hundred Years Ago? Brookings Trade Forum, May 1999., 63. 


76 Bairoch, P., Kozul-Wright, R.: Globalization Myths: Some historical Reflections on Integration, Industrialization and Growth 
in the World Economy. UNCTAD, No. 113, March 1996., 11. 
77 Isto, 11. 


78 Wolf, M.: nav. dj., 113. 


” Zbašnik, D.: Financijski rizici globalizacije. Ekonomija/Economics, godina 13, br. 1, Za- greb, listopad 2006., 288. 

Kraj Drugog svjetskog rata međunarodna ekonomija dočekala je u potpunom rasulu. 
Međunarodna trgovina bila je uništena nekonvertibilnošću valuta i protekcionističkim 
mjerama koje su donijele mnoge države od svjetske ekonomske krize do Drugog svjetskog 
rata. Samo pet država imalo je potpuno konvertibilne valute, a većina svjetskog stanovništva 
živjelo je u državama koje su provodile netržišnu ekonomsku politiku.“ Pred kraj Drugog 
svjetskog rata, na Međunarodnoj monetarnoj konferenciji u Bretton Woodsu u srpnju 1944. 
udareni su temelji poslijeratnoj monetarnoj politici, a osnovani su i Međunarodni monetarni 
fond i Svjetska banka. 


Liberalizaciju trgovine nakon Drugog svjetskog rata potaknule su Sjedinjene Američke 
Države, putem pregovora u okviru GATT-a*' od 1947. do 1994. i potom Svjetske trgovinske 
organizacije. U okviru GATT-a održano je ukupno 8 “rundi” pregovora. Urugvajska runda 
polučila je najvažnije rezultate u liberalizaciji međunarodne trgovine, ali i u novom pristupu 
međunarodnim investicijama i zaštiti intelektualnog vlasništva. Industrijski razvijene zemlje, 
predvođene SAD-om, obećale su državama u razvoju liberalizaciju uvjeta za međunarodnu 
trgovinu njihovim robama u zamjenu za razgovore od dva nova međunarodna sporazuma, 
Sporazumu o trgovinskim aspektima prava intelektualnog vlasništva (TRIPS)* i Sporazumu o 
trgovinskim aspektima investicija (TRIMS). 


Zemlje u razvoju smatrale su ponuđeni TRIPS Sporazum nepovoljnim, no nakon različitih 
pritisaka i uvjeravanja u financijsku korist koju će im donijeti otvaranje tržišta razvijenih 
država za njihove proizvode popustile su i prihvatile ga. Među većim brojem izračuna koristi 
od rezultata Urugvajske runde, OECD je npr. procijenio da će ukupna korist iznositi 274,1 
mlrd. USD, od čega će dobit za države u razvoju biti 89,1 mlrd. USD.** Urugvajska runda 
pregovora započela je u rujnu 1986. i završila u prosincu 1993. usvajanjem sporazuma kojem 
je pristupilo 117 država.“ 


lako su dogovori u okviru Urugvajske runde predstavljali najvažniji pomak u dotadašnjim 
pregovorima u okviru GATT-a i, ukupno uzevši, pridonijeli razvoju međunarodne trgovine i 
investicija, optimističke prognoze o financijskim koristima za zemlje u razvoju nisu se 
ostvarile. Smatra se da su financijski rezultati bili povoljniji za razvijene zemlje, a da su 
najveći gubitnici upravo najslabije razvijene zemlje. 


Da bi se ublažilo sve veće nezadovoljstvo zemalja u razvoju rezultatima Urugvajske runde, u 
okviru WTO-a*' započela je u Dohi (Katar) u studenom 2001. deveta runda razgovora u 
okviru GATT/ WTO nazvana i Razvojnom rundom (Development Round). No, razgovori su 
prekinuti bez ikakvih dogovora, najviše zbog odbijanja razvijenih zemalja, posebno SAD-a, 
da smanje potpore poljoprivrednom sektoru. Unatoč svim manjkavostima međunarodnih 
sporazuma u okviru GATT/WTO-a, ipak su nakon Drugog svjetskog rata učinjeni znatni 
pomaci u liberalizaciji međunarodne trgovine i međunarodnog kretanja kapitala što je stvorilo 
uvjete za ponovni rast međunarodne ekonomske suradnje i omogućilo gospodarski oporavak i 
razvoj znatnog dijela svijeta. Kao posljedica poduzetih mjera, od 1950. do 1973. godine 
zabilježen je najbrži rast bruto društvenog proizvoda po glavi stanovnika u novijoj povijesti 
(tablica 20). 


80 Sachs, J. D., Warner, A.: Economic Reform and the Process of Global Integration. Brookings Papers on Economic Activity, 
1995. 


si General Agreement on Trade and Tariffs — Opći sporazum o trgovini i carinama. 
82 Trade Related Aspects of Intelectual Property Rights. 
83 Trade Related Investment Measures. 


84 Stiglitz, J., Charlton A.: Fair Trade for All, How Trade Can Promote Development. Oxford University Press, Oxford, 2005., 
46. 
ss Stiglitz, J.: Globalization and its dicontents. Penguin Books Ltd, London, 2002., 7. 


86 Stiglitz, J., Charlton A.: Fair Trade for All, How Trade Can Promote Development, 47. 


s7 World Trade Organization — Svjetska trgovinska organizacija. 

Tablica 11. Rast BDP-a po stanovniku, svijet i glavne regije, 1500.—1998. (prosječne godišnje 
kumulativne stope) 


Regija 1500-1820. 1820-1870. 1870-1913. (1913-1950. /1950—-1973. 1973-1998. 
Zapadna Europa 0,15 0,95 1,32 0,76 4,08 1,78 
Zapadni teritoriji 10,34 1,42 1,81 1,55 2,44 1,94 

Japan 0,09 0,19 1,48 0,89 8,05 2,34 

Azija (bez Japana) 0,00 + 0,11 0,38 + 0,02 2,92 3,54 
Latinska Amerika 0,15 0,10 1,81 1,42 2,52 0,99 

Ist. Europa i bivši0,10 0,64 1,15 1,50 3,49 -1,10 
SSSR 

Afrika 0,01 0,12 0,64 1,02 2,07 0,01 

Svijet 0,05 0,53 1,30 0,91 2,93 1,33 


Izvor: Maddison, A.: The World Economy: A Millenniel Perspective. OECD 2001., 136. 


Rast BDP-a bio je praćen i brzim rastom izvoza, osobito industrijskih proizvoda, s tim da je 
taj rast nakon 1950. bio znatno brži od rasta BDP-a (tablica 13 i 14). Izvoz je u periodu od 
1870.—1913. rastao po prosječnoj stopi od 3,4%, 1950.—1973. po stopi od 7,9%, a od 1973. do 
1998. po stopi od 5,1%. Međutim, u periodu od 1913.—1950. izvoz je rastao po stopi od samo 
0,9% (tablica 21), a rast izvoza u razdoblju 1998.—2008. kod odabranih zemalja vidljiv je iz 
grafikona 8. 


Tablica 12. Rast izvoza industrijskih proizvoda, svijet i glavne regije 1870.—1998. (prosječne 
godišnje kumulativne stope u %) 


Regija 1870—1913. — (1913—1950. 1950-1973. — [1973—1998. 
Zapadna Europa 3,24 — 0,14 8,38 4,79 
Zapadni teritoriji“ [4,71 2,27 6,26 5,92 

Ist. Europa i bivšiß,37 1,43 9,81 2,52 

SSSR 

Latinska Amerika 3,29 2,29 4,28 6,03 

Azija 2,79 1,64 9,97 5,95 

Afrika 4,37 1,90 5,34 1,87 

Svijet 3,40 0,90 (7,88 5,07 


Izvor: Maddison, A.: The World Economy: A Millenniel Perspective. OECD 2001., 127. 


Kao što se vidi iz grafikona 8, nakon 1998. izvoz raste puno brže kod tranzicijskih i zemalja u 
razvoju, a posebno brzi rast bilježi Kina. lako je veličina ukupnog godišnjeg izvoza na kojoj 
se taj rast ostvarivao kod zemalja u razvoju i tranzicijskih zemalja bila znatno niža, ipak je u 
prvom desetljeću 21. stoljeća došlo do znatnih promjena među najvećim svjetskim 


88 SAD, Kanada, Australija i Novi Zeland. 
89 SAD, Kanada, Australija i Novi Zeland. 

izvoznicima, pa su zemlje poput Kine, Rusije, Republike Koreje, Indije, Meksika i Brazila 
pretekle veliki broj zapadnih zemalja koje su u većem dijelu 20. stoljeća bile glavne svjetske 
izvoznice roba, usluga i kapitala. 


Grafikon 1. Relativni godišnji rast izvoza, 1998 —2008., OECD ukupno=1.0 

Izvor: OECD Factbook 2010: Economic, Environmental and Social Statistics, OECD 2010., 69. 
(http://dx.doi.org/10.1787/8 18444001112). 


Brzi rast inozemnih izravnih ulaganja od druge polovine 80 -ih godina prošlog stoljeća 
rezultat je više čimbenika. Svjetska se ekonomija počela oporavljati nakon recesije izazvane 
naftnim šokom” u 1970-im godinama, zaživjela je liberalizacija trgovine i investicija 
pregovarana prethodnih godina u okviru GATT-a, a dodatno je pospješena i nizom 
bilateralnih dogovora te unilateralnih mjera usmjerenih na olakšanje kretanja roba i kapitala. 
Sve to, uz privatizaciju niza djelatnosti, posebno sektora usluga, stvorili su i ekonomski i 
formalno pravni okvir za rast inozemnih izravnih ulaganja. 


Uvođenje novih tehnologija i pad cijena transportnih i komunikacijskih usluga (grafikon 9), 
omogućili su ekonomsko povezivanje na globalnom planu i stvorili uvjete za plasman kapitala 
i organiziranje proizvodnje i u najudaljenijim krajevima. 


Tablica 13. Smanjivanje razdaljine 


U periodu Najbrži transport je bio S brzinom od 

1500 —1840. Brodovi na ljudski pogon iļl7 km/sat 
konjske zaprege 

1850 —1900. Parobrodi (60 km/sat 
Parne lokomotive 110 km/sat 
Automobili 130 km/sat 


* Uobičajeni izraz za nagli rast cijena nafte u prvoj polovini 70-ih godina prošlog stoljeća. 

d 1900. do danas Avioni na propelere 500-700 km/sat 


Mlazni avioni 850-1200 km/sat 


Izvor: Prema Cavusgil, T. S., Knight, G., Riesenberger, R. J.: International Business: Strategy, 
Management and the New Realities, Pearson Education, Inc., New Jersey, 2008., str. 34. 


Grafikon 2. Kretanje cijena komunikacijskih usluga u razdoblju 1930.—2000.*' (u USD 1990.) 


03 1950. 1970. 2000. 


Izvor: Cavusgil, T. S., Knight, G., Riesenberger, R. J.: International Business: Strategy, Management, 
and the New Realities. Pearson Education, Inc., New Jersey, 2008., 41. 


I dok je u zadnjim desetljećima 20. stoljeća glavnina investicija bila plasirana u industrijski 
najrazvijenije zemlje poput SAD-a i Velike Britanije, od početka ovoga stoljeća stanje se 
znatno mijenja. Kao što se vidi, između deset zemalja najvećih primateljica inozemnih 
izravnih ulaganja, čak su četiri zemlje u razvoju i tranziciji. 


Zadnjih desetljeća 20. stoljeća dolazilo je do promjene u sektorskoj usmjerenosti inozemnih 
izravnih ulaganja. Padalo je učešće primarnog i sekundarnog, a raslo učešće tercijarnog 
sektora. No, nakon nedavne financijske krize dolazi i tu do velikih promjena. Rastu ulaganja u 
sekundarni sektor (prerađivačku idustriju), a padaju ulaganja u primarni i tercijarni sektor. 


Tako je u 2010. od ukupnih ulaganja 22% bilo plasirano u primarni, 48% u sekundarni, a 30% 
u tercijarni sektor.” 


Na prijelazu 20. u 21. stoljeće, zbog poremećaja na financijskim burzama došlo je do pada 
izravne inozemne ulagačke aktivnosti pa je iznos ostvaren 2000. premašen tek 2006. godine,” 
a rast je nastavljen i 2007. u kojoj je zabilježen najveći priljev i odljev inozemnih izravnih 
ulaganja u povijesti. Nakon 2007. veći dio svijeta zahvaćen je financijskom krizom pa u 2008. 
i 2009. godini dolazi do pada inozemnih izravnih ulaganja, a u 2010. ponovo dolazi do 
laganog rasta (grafikon 10). 


91 Cijena telefonskog poziva između New Yorka i Londona u trajanju od tri minute. 


92 UNCTAD: World Investment Report 2006, United Nations, New York and Geneva, 2011., 8-9. 
93 UNCTAD: World Investment Report 2006, United Nations, New York and Geneva, 2006.; UNCTAD: World Investment 
Report 2008, United Nations, New York and Geneva, 2008. 

Grafikon 3. Priljev inozemnih izravnih ulaganja, deset najvažnijih zemalja primateljica 2009. 
i 2010. (milijarde dolara) 


SAD (1) 
Kina (2) 


Hong Kong, Kina (4) 


Belgija (17) 

Brazil (15) 
Njemačka (6) 
Velika Britanija (3) 
Rusija (7) 


Singapur (22) 


Francuska (10) 20 40 60 


80 100 120 140 160 180 200 220 240 


Izvor: UNCTAD, World Investment Report, New York, Geneva, 2011., 4. 


Kretanje inozemnih izravnih ulaganja u ovom stoljeću karakterizira rast broja zemalja 
primateljica FDI-a te rast sudjelovanja investicija iz zemalja u razvoju i tranzicijskih zemalja, 
kako međusobno, tako i u razvijene zemlje. 


Rast broja zemalja primateljica rezultat je politike liberalizacije kretanja kapitala koji je od 
80-ih godina prošlog stoljeća karakterističan za ekonomske politike mnogih zemalja. Brzi 
ekonomski razvoj i potreba za energijom i sirovinama potaknuli su multinacionalne 
kompanije industrijski razvijenih zemalja, ali i Kine, Indije i drugih, da ovladaju energetskim 
i rudnim bogatstvima čiji se izvori često nalaze u zemljama koje prije nisu bile uključene u 
međunarodne tijekove poduzetničkog kapitala. Uz to, promjene ekonomskog i političkog 
sustava u Rusiji i ostalim zemljama bivšeg socijalističkog uređenja, uključile su i petnaestak 
europskih zemalja među primatelje, a zadnjih nekoliko godina i među investitore u 
inozemstvu. 


Države poduzimaju različite aktivnosti na privlačenju inozemnog kapitala. Aktivnosti se 
mogu podijeliti u tri grupe: promjene u nacionalnim zakonodavstvima, financijske mjere, 
usmjerene na smanjivanje poreza te davanje različitih financijskih poticaja, te promotivne 
mjere, namijenjene podizanju ugleda zemlje, posebno sigurnosti investiranja. 


Tek uspostavom tržišnih gospodarstava u dotadašnjim socijalističkim europskim državama, 
ekonomskim i političkim reformama u Kini, Indiji i drugim azijskim te nekim afričkim i 
južnoameričkim državama, početkom 90-ih godina, promjene u nacionalnim 
zakonodavstvima vezanim uz inozemna izravna ulaganja postaju globalnom pojavom. Kao 
što se vidi iz tablice 23, broj država koje su ih izvršile od 2000.—2010. godine prilično je 
velik. 


Tablica 14. Izmjene nacionalnih zakonodavstava, 2000.—2010. (broj promjena) 


2000. 2001. (2002. (2003. 12004. 2005. 2006. 2007. 2008. (2009. (2010. 


Broj zemalja koje/0 W1 M2 82 1103 92 91 68 54 BO {74 
su uvele promjene 


Broj 150 207 (246 [242 270 _ 203 1177 98 106 1102 [149 
zakonodavnih 
promjena 

Liberalizacija/ 147 [193 234 218 234 |162 [142 (74 83 FL 01 
Poticanje 


Reguliranje/ 3 14 12. 24 B6 41I B5 24 B3 Bl 48 
Ograničenja 


Izvor: UNCTAD: World Investment Report, Non-Equity Modes of International Production and 
Development, New York, Geneva, 2011., 94. 


Broj zakonskih promjena i broj zemalja koje su ih izvršile od 2000.— 2004. brzo je rastao. No, 
od 2005. godine usporavaju se procesi promjena u nacionalnim zakonodavstvima u vezi s 
inozemnim izravnim ulaganjima. Uz to, povećava se i broj promjena koje ograničavaju 
nekontrolirani priljev inozemnog poduzetničkog kapitala. Dok su 2000. godine od 150 
promjena u nacionalnim zakonodavstvima samo tri promjene bile usmjerene na ograničavanje 
ulaska inozemnih izravnih ulaganja, u 2010. od ukupno 149 promjena čak njih 48 imalo je 
ograničavajući karakter. To očito pokazuje da su države sve više svjesne kako inozemna 
izravna ulaganja, uz brojne pozitivne učinke koje mogu imati na gospodarski i ukupni rast i 
razvoj, ako se odvijaju bez adekvatne kontrole i preciznog zakonskog okvira mogu imati i 
ozbiljne negativne posljedice. 


Usporedno s promjenama u nacionalnim zakonodavstvima, odvijao se i proces smanjenja 
poreza, osobito poreza na dobit, kao mjere usmjerene na privlačenje inozemnih izravnih 

š . < . $ $ 9 mne A 4 
ulaganja. Proces je započeo sredinom 80-ih godina prošlog stoljeća i traje do danas.? 


Koliko je važna ukupna strategija ekonomskog i sociopolitičkog razvoja neke zemlje u 
privlačenju inozemnih ulaganja pokazuju rezultati istraživanja koje je 2002. provela MIGA 
(Multilateral Investment Guaranty Agency), Agencija za garancije investicija u okviru 
Svjetske banke (tablica 24). 


Tablica 15. Najutjecajniji čimbenici pri izboru lokacije za inozemna izravna ulaganja 


Pristup kupcima (17% 
Stabilno socijalno i političko okruženje 64% 
Lakoća poslovanja 54% 
Pouzdanost i kvaliteta infrastrukture i komunalnih usluga 50% 
Mogućnost zapošljavanja tehničkih stručnjaka 39% 
Mogućnost zapošljavanja rukovodećih radnika 38% 
Razina korupcije 36% 
Cijena rada 33% 
Kriminal i sigurnost 33% 
Mogućnost zapošljavanja stručnih i obučenih radnika 32% 
Visina poreza 29% 
Cijena komunalnih usluga 28% 
Kvaliteta prometnica 26% 
Pristup sirovinama 24% 
Kvaliteta visokog općeg i tehničkog obrazovanja 24% 
Raspoloživa zemlja sa svom infrastrukturom 24% 


* Vidi opširnije u: Pavlović, D.: Utjecaj visine poreza na dobit na priljev inozemnih ulaganja. Ekonomski pregled, br. 11(58), 
Zagreb, 2007., 732-748. 

Lokalni porezi 24% 
Pristup dobavljačima 23% 
(Odnosi sa radnicima i sindikalna organiziranost 23% 
Zračni promet 23% 


Izvor: MIGA, Foreign Direct Investment Survey, January, 2002., 12. 


Među dvadeset najvažnijih čimbenika koji su okarakterizirani kao vrlo utjecajni za odluke 
kompanija o izboru lokacije za investicije, visina poreza bila je tek na jedanaestome mjestu. 
Uz pristup potrošačima, multinacionalne kompanije najvažnijim čimbenicima smatraju 
stabilno socijalno i političko okruženje, lakoću poslovanja, kvalitetu i pouzdanost 
infrastrukture i komunalnih usluga te mogućnost zapošljavanja stručnih i obrazovanih 
tehničkih i rukovodnih radnika. 


Polazeći od istraživanja koje je provela MIGA, slično istraživanje provedeno je 2010. godine 
u hrvatskoj.“ htjelo se utvrditi razlikuje li se i u kojoj mjeri motivacija kojom se rukovode 
hrvatska poduzeća od motivacije kojom se rukovode najveće svjetske multinacionalne 
kompanije. Istraživanje je provedeno na 13 hrvatskih poduzeća koja imaju ulaganja u 
inozemstvo. Upitnikom se tražilo da menadžeri, od deset ponuđenih, izaberu tri čimbenika 
koja su za njih najvažnija pri odabiru inozemne lokacije za ulaganje. Rezultati istraživanja 
prikazani su u tablici 25. 


Tablica 16. Najvažniji čimbenici pri izboru lokacije za ulaganje hrvatskih poduzeća 


Rang (Čimbenik Br. odgovora% poduzeća 
l. Pristup kupcima 9 69,23 
2. Cijena rada 8 61,54 
B. Stabilno socijalno i političko okruženje 5 38,46 
4. Visina poreza 5 38,46 
5. Lakoća poslovanja 4 30,77 
6. Pouzdanost i kvaliteta infrastrukture 4 30,77 
7. Mogućnost zapošljavanja stručnih i rukovodećih 23,08 
radnika 
8. Cijena komunalnih usluga 1 7,69 
9. Niska razina korupcije 0 0 
10. Nizak opći kriminal i dobra osobna sigurnost 0 0 


Izvor: Pavlović, D., Stojsavljević, S., Vlahović, D.: Najvažniji čimbenici koji utječu na odluke 
investitora o inozemnim ulaganjima. Zbornik VPŠ Libertas, Zagreb, 2010., 95. 


Istraživanje je pokazalo da se motivi hrvatskih menadžera u velikoj mjeri razlikuju od motiva 
menadžera velikih multinacionalnih kompanija (tablica 26). Strani menadžeri na prva tri 
mjesta stavljaju pristup kupcima, stabilno socijalno 1 političko okruženje te lakoću poslovanja. 
To su čimbenici koji se mogu svrstati u pokazatelje koliko je određena zemlja otvorena za 
nove sudionike na svom tržištu te koliko je ulazak novim sudionicima olakšan ili otežan. 


Zanimljivo je da su čimbenici poput cijene rada i visine poreza smješteni iza prvih pet mjesta 
na listi. Iz toga proizlazi da su stranim menadžerima cijena rada i porezi na pojedinom tržištu 
manje bitni nego npr. lakoća poslovanja ili razina korupcije. hrvatska poduzeća, kao i strana, 


95 Istraživanje su proveli Duško Pavlović i Sanja Stojsavljević. 

također u prva tri mjesta stavljaju pristup kupcima i stabilno socijalno i političko okruženje. 
Ali za razliku od onog što je pokazala MIGA, gdje je cijena rada na sedmom mjestu, domaća 
poduzeća cijenu rada stavljaju na visoko drugo mjesto. Osim tog čimbenika, znatnije je 
odstupanje i kada je riječ o visini poreza. Dok je u rezultatima MIGE tek na devetom mjestu, 
domaća poduzeća pozicionirala su visinu poreza na čak četvrto mjesto. 


Tablica 17. Komparativni prikaz vrednovanja pojedinih relevantnih čimbenika od strane hrvatskih i 
stranih ulagača 


ČIMBENIK MIGA HRVATSKA 
RANG % RANG |% 
Pristup kupcima 1. 17 1. 69,2 
Stabilno socijalno i političko okruženje 2 64 3 38,5 
Lakoća poslovanja 3. 54 5. 30,8 
Pouzdanost i kvaliteta infrastrukture i komunalnih. 50 17 23,1 
usluga 
Mogućnost zapošljavanja rukovodećih radnika 5 38 6 30,8 
Niska razina korupcije 6 36 - 0 
Cijena rada 7. 33 2. 61,5 
Visina poreza 9 29 4. 38,5 
Nizak opći kriminal i dobra osobna sigurnost 8 33 - 0 
Cijena komunalnih usluga 10. 28 8. 7,7 


Izvor: Pavlović, D., Stojsavljević, S., Vlahović, D.: Najvažniji čimbenici koji utječu na odluke 
investitora o inozemnim ulaganjima. Zbornik VPS Libertas, Zagreb, 2010., 95. 


Hrvatskim je poduzećima cijena rada na stranom tržištu i visina poreza znatno važnija nego 
stranim poduzećima. Poduzeća razvijenih zemalja posjeduju dovoljno sredstava koja im 
dozvoljavaju da pristanu na možda nešto višu cijenu rada (ili poreze) ako im to donosi 
dugoročno uspješnije rezultate, posebno u osvajanju novih, velikih tržišta. Uz to, 
sofisticiranim računovodstvenim metodama, velika svjetska poduzeća lako transferiraju dobit 
iz lokacija s visokim porezima u lokacije s niskima. Posebno je zanimljiva razlika u 
stavovima domaćih i inozemnih menadžera o važnosti korupcije i kriminala pri izboru 
lokacije za inozemna ulaganja. Domaćim menadžerima nije bitno hoće li u određenoj zemlji 
biti suočeni s kriminalnim radnjama pri ostvarenju investicije ili će to moći činiti potpuno 
legalno i slobodno. Republiku hrvatsku svakodnevno “krase” korupcijske afere. Od onih koje 
se dotiču “sitnih riba”, ali u posljednje vrijeme sve više i onih koje se dotiču samog državnog 
vrha. Vodeća hrvatska poduzeća našla su se u glavnim ulogama u aktualnim sudskim 
procesima. Sukladno tome, takvi rezultati istraživanja možda jesu zabrinjavajući, ali ne i 
iznenađujući. Atmosfera koja se razvila u hrvatskoj očito je podržala razvoj takvih stavova 
kod ljudi koji su odgovorni za gospodarsku situaciju pa se to pokazuje i u stavovima o 
čimbenicima koji presudno utječu na ulaganje u inozemstvu. I multinacionalne kompanije i 
hrvatska poduzeća, čini se, vole pri investiranju u inozemstvu imati ekonomske i društvene 
okolnosti koje su slične onima u matičnoj državi. 


Inače, kao što se vidi na slici proces donošenja odluke o inozemnom ulaganju 
relativno je dug i odvija se u fazama. 

U prvoj fazi investitori utvrđuju moguće lokacije (zemlje) i njihove ključne 
čimbenike. U drugoj fazi uspoređuju procjene različitih lokacija kako bi identificirali najbolji 
odnos ključnih čimbenika koji su im važni za ulaganje. Utvrđuje se odnos cijena i kvalitete 

proizvodnih čimbenika. Potom se u trećoj fazi utvrđuju detaljni elementi koji uključuju 
procjenu snage i slabosti te troškova na svakoj od lokacija. U četvrtoj fazi posjećuje se zemlja 
i moguća mjesta za ulaganje te se vrši financijsko modeliranje. U petoj fazi utvrđuje se 
zakonska osnova za rad, pribavlja se lokacija (zemljište) te vrši izgradnja i regrutiranje 
zaposlenika. 


Slika 8. Proces izbora lokacije za inozemno ulaganje 


j 
(generalno do 3 
lokacije-zemlje 


Izvor: World Bank Group, Multilateral Investment Guarantee Agency: Investment Promotion Agency 
Performance Review 2006., www.fdi.net/documents/worldbank/database/ipa (12. 1. 2012.) 


Prikazani proces izbora lokacije upućuje na to da obično prolazi i po nekoliko godina od 
inicijalnog kontakta s inozemnim ulagačem do izbora lokacije, izgradnje poduzeća i 
pokretanja proizvodnje. 


Dug proces odlučivanja je i razumljiv kad se imaju na umu potencijalne prednosti, ali i 
nedostaci i rizici koje poduzeća imaju prilikom ulaganja u inozemstvu. Prije donošenja odluke 
o ulaganju potrebno je pažljivo razmotriti i prednosti kao i nedostatke. To je osobito važno 
kod kapitalno intenzivnih projekata jer su potrebni iznosi za ulaganje, u pravilu, visoki, a u 
slučaju pojave većih političkih, ekonomskih ili/i drugih rizika, teško je izvršiti povrat uloženih 
sredstava. Najznačajnije prednosti i nedostaci su slijedeći: *“ 


Prednosti 

- veća kontrola marketinga prodaje i strategije 

- niži troškovi snabdijevanja zemlje domaćina s proizvodima matice 

- izbjegavanje uvoznih kvota koje se odnose na sirovine ili finalne proizvode 
- mogućnost boljeg prilagođavanja proizvoda potrebama lokalnog tržištu 

- bolja percepcija proizvoda od strane lokalnih potrošača 

- veća kvaliteta post-prodajne aktivnosti 

- veći profitni potencijal. 

Nedostatci 


- značajnija ulaganja kapitala 


°° Parboteeh, K.P., Cullen, J.B.: Strategic International Management, 5. Edition, South- WesternCengage Learning, 2011., str. 
166 

- angažiranje ključnih menadžera za poslove u poduzeću u inozemstvu ili za potrebe 
obuke lokalnog menadžmenta 


- povećani troškovi koordiniranje jedinica raspršenih diljem svijeta 
- veća izloženost investicije lokalnom političkom riziku (npr. izvlaštenje) 


- veća izloženost financijskom riziku. 


Suvremeni trendovi u kretanju inozemnih izravnih ulaganja 


Sudjelovanje strane imovine (portfelj FDI) u svjetskom bruto domaćem proizvodu koji je 
zabilježen s prijelaza iz 19. u 20. stoljeće dostignut je tek u 80-im godinama prošlog 
stoljeća.” Prelazak na tržišnu ekonomiju velikog broja zemalja, ekonomsko i političko 
otvaranje Kine, Indije i drugih azijskih država, ekonomski rast Brazila i većeg broja drugih 
latinskoameričkih zemalja te opći procesi liberalizacije kretanja roba i kapitala, najvažniji su 
čimbenici brzog rasta inozemnih izravnih ulaganja, osobito nakon 1990. godine. Sada gotovo 
da i nema zemlje koja u većoj ili manjoj mjeri nije uključena u međunarodne tokove roba i 
kapitala. 


Veličina inozemnih izravnih ulaganja 


Uz opći proces prelaska na tržišnu ekonomiju koji je pogodovao međunarodnim 
investicijskim aktivnostima, stvaran je i pravni okvir koji je investitorima jamčio sigurnost 
ulaganja, transfer dobiti, izbjegavanje dvostru kog oporezivanja te im je nudio porezne i druge 
olakšice u cilju privlačenja inozemnih izravnih ulaganja. To je, potpomognuto brzim 
razvojem transportnih i komunikacijskih sredstava i infrastrukture te padom cijena 
transportnih i komunikacijskih usluga, dovelo do izuzetno brzog širenja poduzetničke 
aktivnosti najvećih svjetskih poduzeća na globalnom planu, putem inozemnih izravnih 
ulaganja. 


Grafikon 5. Trendovi u kretanju FDI u svijetu 1990.—2010., u mlrd. USD 


Sadom s uON 66 sa o tTH CNH DOTS 
DD ano DA DS oo mo ooo ooo. < 


Izvor: UNCTAD, World Investment Report 2005, United Nations, New York and Geneva, 2005., 
2006., 2008., 2011. 


97 Wolf, M.: nav. dj., 113. 

Grafikon 11 pokazuje kretanje FDI-a u svijetu od 1990.—2010. Vidi se da je, unatoč 
stanovitim oscilacijama, u promatranom periodu godišnji iznos inozemnih izravnih ulaganja 
porastao s oko 200 milijardi dolara u 1990. na 


1244 milijardi dolara u 2010., dakle, više od šest puta. Najveći iznos inozemnih izravnih 
ulaganja bio je u 2007. godini i iznosio je gotovo 2000 milijardi, a nakon toga je, kao 
posljedica ekonomske krize, u 2008. i 2009. došlo do znatnog pada da bi u 2010. inozemna 
izravna ulaganja ponovo porasla. 


Najvažniji davatelji i primatelji inozemnih izravnih ulaganja 


Iako su se u drugom polugodištu 2007. godine već počeli osjećati prvi znaci financijske krize, 
sve tri grupe zemalja (razvijene zemlje, zemlje u razvoju i tranzicijske zemlje) imale su rast 
priljeva inozemnih izravnih ulaganja u odnosu na 2006. godinu, pa je u 2007. godini 
zabilježen najveći iznos ulaganja u povijesti (grafikon 11). Nakon toga slijede dvije godine 
pada, a u 2010. dolazi do laganog oporavka ulagačkih aktivnosti. 


Rast od oko 5% u 2010. u odnosu na 2009. godinu” posljedica je, prije svega, povećanog 
ulaganja u zemlje u razvoju i tranziciji“ koje su po prvi puta primile više od pola ukupnih 
svjetskih inozemnih izravnih ulaganja.“ 


Umjereni rast ulaganja u 2010. rezultat je rasta prekograničnih spajanja i preuzimanja (M&A) 
dok su “greenfield” ulaganja zabilježila pad. Posebno su bila intenzivna spajanja i 
preuzimanja poduzeća iz zemalja u razvoju koja su se u 2010. udvostručila u odnosu na 2009. 
godinu. To je dovelo do promjene u ukupnim odnosima među zemljama najvažnijim 
primateljicama inozemnih izravnih ulaganja što je dobro vidljivo iz grafikona 11.'°' Zadnjih 
godina inozemna ulaganja u zemlje u razvoju i tranzicijske zemlje rastu znatno brže nego u 
razvijene. Osobito je intenzivan rast ulaganja u južnu, istočnu i jugoistočnu Aziju koji je u 
2010. bio za čak 24% viši nego u 2009. godini. U 2010. ulaganja u zemlje jugoistočne Europe 
(tu spada i hrvatska) i bivšeg Sovjetskog Saveza smanjile su se u odnosu na 2009. za 5%. 
Pad ulaganja u hrvatsku u 2010. bio je višestruko veći (grafikon 12), što pokazuje da je veliko 
smanjenje ulaganja u našu zemlju mnogo više rezultat ekonomskih i drugih problema u samoj 
hrvatskoj, nego rezultat ekonomskih kretanja u svijetu. 


I u ovome stoljeću najveći investitori u inozemstvo bile su multinacionalne kompanije. No, 
zbog velikog rasta cijena nafte i velikih zarada po toj osnovi, drugi najveći investitor zadnjih 
godina postali su državni fondovi (sovereign welth funds) zemalja izvoznika nafte, posebice 
Ujedinjenih Arapskih Emirata. Zbog svjetske ekonomske krize došlo je početkom 2008. do 
zastoja investicijske aktivnosti svih zemalja, a najviše zemalja u razvoju koje su najviše 
pogođene krizom zbog velikog pada cijene energenata i metala . 


Nakon 2007. godine dolazi do znatne razlike u dinamici inozemnih ulaganja između 
razvijenih zemalja i zemalja u razvoju i tranziciji. Ulaganja iz zemalja u razvoju i tranziciji u 
2010. porasla su u odnosu na 2009. za 21% i u ukupnim svjetskim ulaganjima činila su 29% 
dok su u 2007. činila samo 


16%. Glavni ulagači među zemljama u razvoju i tranzicijskim zemljama bili su hong Kong, 
Kina i Rusija, a znatno je raslo učešće ulaganja podrijetlom iz latinoameričkih zemalja, 
posebno Brazila, Cilea i Meksika. 103 


98 Vidi opširnije u: UNCTAD, World Investment Report, United Nations, New York and Geneva, 2011. 

9 UNCTAD u tranzicijske zemlje ubraja bivše socijalističke države srednje i jugoistočne Europe te države nastale raspadom 
bivšeg Sovjetskog Saveza. 

100 UNCTAD, World Investment Report, United Nations, New York and Geneva, 2011., Figure 1.3., 3. 

101 UNCTAD i dalje zasebno iskazuje podatke za Kinu i hong Kong iako je to sada ista država. 

102 UNCTAD, World Investment Report, United Nations, New York and Geneva, 2011., 5. 


103 UNCTAD, World Investment Report, United Nations, New York and Geneva, 2011., 6-7. 

12.5.5. Inozemna izravna ulaganja u Republici Hrvatskoj 


Izmjenama druStvenoekonomskog uređenja i prelaskom sa socijalističkog na tržišno 
gospodarstvo 1990-ih godina, Republika hrvatska mijenja i dotadašnji odnos prema 
inozemnom kapitalu. Najprije se, u prvoj polovici 


90-ih godina, aktivnost usmjerila prema dijaspori te prema dijelu poduzetnika iz hrvatske. 
Podržavljenu imovinu željelo se zadržati u hrvatskom vlasništvu pa se, uz pokušaj privlačenja 
dijaspore, nizom financijskih mjera (menadžerski krediti i sl.) nastojalo potaknuti domaće 
ulagače na kupovinu državnih poduzeća. Rezultati su bili poražavajući. Uglavnom su izostale 
važnije investicije dijaspore, pogotovo onog dijela koji je imao dobro poduzetničko znanje i 
iskustvo, a domaći su ulagači kupovali poduzeća više s ciljem rasprodaje njihove imovine, 
nego s ciljem njihova restrukturiranja, obnove kapitalne opreme i prilagođavanja njihovog 
proizvodnog programa suvremenim zahtjevima svjetskog tržišta. Rezultat je bio 
upropaštavanje niza poduzeća, deindustrijalizacija hrvatske i nagli rast nezaposlenosti. 


Uz to, stvorene su nove međunarodne okolnosti, izgubljeno je bivše jugoslavensko tržište kao 
i tržišta zemalja srednje i istočne Europe, uključujući i izuzetno važno tržište bivšeg SSSR-a 
te tržišta nesvrstanih zemalja. Posljedica je bila smanjenje industrijske proizvodnje za 50%, a 
BDP-a za 40% u 1993. u odnosu na 1989. godinu, uz udvostručenje nezaposlenosti.' Uz 
neuspjelu privatizaciju, tome su u velikoj mjeri doprinijela i ratna razaranja. Kao posljedica 
pada proizvodnje i agregatne ponude došlo je i do naglog rasta inflacije koja je 1991. iznosila 
11%, 1992. 22%, a 1993. 29%.'* 


Cjelokupan proces odvijao se bez smišljene strategije privlačenja stranog kapitala, ali je 
predstavljao pomak u pravcu razumijevanja da obnova zastarjele kapitalne opreme, 
preorijentacija gospodarstva iz socijalističkog u tržišni model i brži ekonomski oporavak neće 
biti moguć bez priljeva svježeg inozemnog kapitala. 


Današnji stav o inozemnim izravnim ulaganjima u hrvatskoj mogao bi se okarakterizirati kao 
pragmatični nacionalizam,“ koji shvaća i prednosti i nedostatke inozemnih izravnih ulaganja. 
Prednosti se ogledaju u njihovom mogućem pozitivnom utjecaju na gospodarski rast, izvoz, 
zapošljavanje i transfer suvremene tehnologije te upravljačkih i marketinških znanja i 
vještina. Nedostaci su u težnji kapitala za maksimalizacijom profita što dovodi do nebrige o 
sudbini radne snage. Posebno je ekonomsko, ali 1 političko pitanje gubljenje autonomije 
nacionalne vlade nad vođenjem ekonomske politike. 


104 Sergi, B. S., Bagatelas, W. T., Kubikova, J.: Industries and Markets in Central and Eastern Europe. Sergi, B.S., (ed.), 
Ashgate Publishing Limited, Albershot, England, 2007., IX. 
105 Isto, IX. 


106 Matić, B.: nav. dj., 234. 

Slika 25. Potencijalna korist od inozemnih izravnih ulaganja 

Izvor: D. Pavlović. 


Privatizacijski procesi, kako proizvodnih, tako i poduzeća u sektoru usluga, omogućili su 
stranim investitorima kupovine udjela u najvećim i najvažnijim hrvatskim poduzećima. Mjere 
i aktivnosti na privlačenju inozemnih izravnih ulaganja i reguliranju statusa stranih 
investitora, te privatizacija najvažnijih poduzeća, vremenski su se podudarale s najbržim 
rastom inozemnih izravnih ulaganja u svjetskoj povijesti. Tako je, kao rezultat povoljnog 
ekonomskog i investicijskog okruženja, znatan dio stranog kapitala ušao u hrvatsku. 


Veličina inozemnih izravnih ulaganja u Hrvatskoj 


Pozitivna investicijska klima u svijetu, privatizacija velikog broja najvažnijih hrvatskih 
poduzeća i mjere poticanja inozemnih investitora, donijele su hrvatskoj znatne iznose 
inozemnog kapitala. Statistika inozemnih izravnih ulaganja vodi se u hrvatskoj od 1993. 
godine. Kao što pokazuje grafikon 12, ukupni iznos FDI-a u Republiku hrvatsku od 1993.— 
2011. (prvi i drugi kvartal) iznosi 24 723 milijuna eura. 


Grafikon 12. Priljev inozemnih izravnih ulaganja u Hrvatsku od 1993.—2011., u mil. EUR 

Izvor: Standardni prezentacijski format 4 tromjesečje 2011., listopad 2011., http://www.hnb.hr 
(05.12.2011.); HNB, 2011. 


Kao i Hrvatska, i druge tranzicijske zemlje nastojale su privući inozemne investitore 1 s tim u 
vezi poduzimale su slične mjere i u zakonskom reguliranju i u aktivnostima na privlačenju 

inozemnog kapitala. Budući nisu imale rata, bile su u boljem političkom okruženju od 
hrvatske. No unatoč tome, hrvatska je od 1993.—2010., mjereno iznosom FDI-a po glavi 
stanovnika, bila uspješnija od svih tranzicijskih zemalja osim Estonije, Češke, Mađarske i 
Slovačke (grafikon 13). 


Grafikon 13. Inozemna izravna ulaganja po stanovniku u odabranim tranzicijskim zemljama, 1993.— 
2010., u eurima 

Izvor: Standardni prezentacijski format 4 tromjesečje 2011., listopad 2011., http://www.hnb.hr 
(05.12.2011.); HNB, 2011. 


Grafikon 14. Izravna ulaganja u inozemstvo (po zemljama ulaganja), od 1993.-2011., u milijunima 

Izvor: Statistika inozemnih izravnih ulaganja, HNB, 2011., http://www.hnb.hr (06.12.2011.) 


Uz to što je Hrvatska, posebno promatrano po glavi stanovnika, među tranzicijskim zemljama 
bila važan primatelj inozemnih izravnih ulaganja, ona je, osobito nakon 2000. godine i sve 
važniji investitor u inozemstvo. Od 1993.—2011. hrvatska izravna ulaganja u inozemstvo 
iznosila su 3 999,6 milijuna eura. 


Najveći iznos, 1 129,7 milijuna eura uložen je u Nizozemsku, a zatim slijede Bosna i 
hercegovina te Srbija (grafikon 14). Zanimljivo je da su među 15 zemalja u koje je hrvatska 
investirala najviše sredstava i zemlje poput Liberije, Maršalovih Otoka, te Sveti Vincent i 
Grenadini, koje su više poznate po pranju novca, nego kao poduzetnička područja. 


239 


Najvažniji ulagači u Hrvatsku 


Od ukupno uloženih sredstava u hrvatsku od 1993.—2011. (prvo i drugo tromjesečje), tri 
zemlje, Austrija, Nizozemska i Njemačka, sudjelovale su s više od 50% (grafikon 15). Od tih 
deset zemalja samo jedna, Nizozemski Antili, nije član Europske unije. Zemlje Europske 
unije sudjelovale su s više od 90% u ukupnim ulaganjima u hrvatsku od 1993.—2011. (prvo i 
drugo tromjesečje) tako da su te zemlje, uz SAD, Rusiju i međunarodne financijske 
institucije, praktički uložile sva dosad primljena sredstva u hrvatsku. 


Grafikon 15. Inozemna izravna ulaganja u Republiku Hrvatsku (po zemljama podrijetla), u periodu od 
1993.-2011. (prvo i drugo tromjesečje), u milijunima eura 

Izvor: Statistika inozemnih izravnih ulaganja, HNB, 2011., http://www.hnb.hr (6. 12. 2011.) 


Tradicionalna ekonomska povezanost s nekoliko zemalja Europske unije (Austrija, Italija, 
Njemačka), geografska blizina i proces priključenja hrvatske toj grupaciji, osnovni su 
čimbenici koji su doveli do toga da te zemlje imaju glavninu inozemnih izravnih ulaganja u 
hrvatskoj. Zadnjih nekoliko godina zapaža se promjena važnosti pojedinih država kao 
investitora u hrvatsku. Slabi važnost SAD-a (prestanak učešća u infrastrukturnim projektima), 
a raste Italije, Nizozemske i Mađarske koja je najvažniji investitor u hrvatsku (INA, OTP 
banka) od svih tranzicijskih zemalja. To pokazuje kako su inozemna izravna ulaganja u 
velikoj mjeri determinirana ukupnim ekonomskim, političkim i kulturnim odnosima. Od 
ukupno uloženih sredstava, najviše 24,6% čine ulaganja u trgovinu na veliko i posredovanje u 
trgovini, a zatim s 21% slijedi proizvodnja kemikalija. '“" 


Priljev ulaganja po djelatnostima 


U strukturi inozemnih ulaganja u Republiku hrvatsku dominiraju ulaganja u financijske 
usluge te trgovinu na veliko i malo, a sve veće učešće čine i investicije u poslovanje 
nekretninama (grafikon 16). Od 1993. do drugog tromjesečja 2011., od ukupnih inozemnih 
izravnih ulaganja u financijsko posredovanje uloženo je ukupno 38% svih sredstava, slijedi 
trgovina na veliko i malo sa 11%, proizvodnja nafte, koksa i nuklearnog goriva sa 7% te 
poslovanje s nekretninama sa 6%. 


107 www.hnb.hr (6. 12. 2011.) 

Grafikon 16. Inozemna izravna ulaganja u Hrvatsku po djelatnostima 1993., drugo tromjesečje 2011., u 
mil. eura 

Izvor: Standardni prezentacijski format 4 tromjesečja 2011., listopad 2011., http://www.hnb.hr (5. 12. 
2011.); HNB, 2011. 


Uz izuzetak Siemensa, u hrvatskoj nema ni jedne važnije proizvodne investicije neke 
multinacionalne kompanije koja po vrijednosti svoje prodaje spada među 100 najvećih 
nefinancijskih kompanija u svijetu. °’ 


Dodatni problem je i u tome što se velika većina inozemnih ulaganja odnosila na kupovinu 
već postojećih banaka i poduzeća, a tek mali dio bila su “greenfield” ulaganja, dakle ulaganja 
u osnivanje novih poduzeća. To je imalo negativne posljedice i po zapošljavanje jer je u 
poduzećima koje su kupovali stranci uglavnom dolazilo do otpuštanja postojećih, a tek rijetko 
do zapošljavanja novih radnika.“ 


Privlačenje velikih multinacionalnih kompanija na ulaganje znatnijih sredstava u pokretanje 
nove, izvozno orijentirane proizvodnje, osobito u informatičkoj industriji, elektroindustriji i 
autoindustriji, trebalo bi predstavljati osnovni zadatak kreatora ekonomske politike hrvatske u 
idućem periodu. Naime, kada bi jedna velika multinacionalna kompanija započela 
proizvodnju hrvatskoj , to bi samo po sebi bilo važno i za zapošljavanje (primarno i 
sekundarno) i za izvoz, ali bi imalo pozitivan učinak i na privlačenje drugih inozemnih 
ulagača koji najčešće i sami ulažu u zemlje u kojima najveće kompanije vrše važna ulaganja u 
nove proizvodne aktivnosti. 


12.6. Složeni (specifični) oblici međunarodnih poslova 


Pod pojmom specifičnih poslova podrazumijevamo one poslove kod koji se od klasičnih 
poslova izvoza i uvoza razlikuju po broju poslovnih partnera koji međusobno sklapaju 
dvostrane ili višestrane ugovore, po načinu financijskih obračuna međusobnih dugovanja i 
potraživanja, po poslovnoj kombinatorici koja prati pripremu i izvršenje takvih poslova, po 
posebnim zakonskim propisima zemalja kojima se reguliraju specifični poslovi i, dakako, po 
poslovnim interesima partnera koji te poslove ugovaraju. 


Radi lakšeg snalaženja u poslovnoj praksi podijelili smo ih na poslove vezane trgovine, 
reeksportnre i druge triangularne poslove, poslove lizinga i poslove franšizinga. 


108 Fortune Global, 23 july, 2007. 


109 Vidi detaljnije u: Pavlović, D.: Inozemne direktne investicije u međunarodnoj trgovini. Golden marketing-Tehnička knjiga, 


Zagreb, 2008. 

12.6.1. Kompenzacijski poslovi (Compensation Business) 


Izvoz određenih roba ili usluga vezan za uvoz roba ili usluga odgovarajuće protuvrijednosti, 
bez upotrebe klirinških, slobodnih ili bilo kojih drugih inozemnih sredstava plaćanja, naziva 
se kompenzacijski posao. 


Kompenzacijski posao, u biti, znači razmjenu roba i usluga najnižeg tipa - roba za robu. 
Nastali viškovi (najčešće neizbježni) isporuke u jednom smjeru, za veličinu nastale razlike, 
izravnavaju se plaćanjem, tj. upotrebom deviznih sredstava u drugom smjeru. 


Zadatak je, dakle, kompenzacijskih poslova u međunarodnoj robnoj razmjeni izbjegavanje 
ograničenja uvoza, koja postoje u pojedinim nacionalnim ekonomijama, i razrješavanje 
eventualnih teškoća u izvozu i plasmanu određenih roba zemlje izvoznice. 


U kompenzacijskim poslovima, uz zainteresirane partnere, koji su istodobno i izvoznici i 
uvoznici, sudjeluju posrednici (banke, brokeri, specijalizirane agencije i drugi) i nadležna 
tijela svake zemlje, koja izdaju odobrenja za obavljanje takve vrste poslovnih aranžmana. 


U odnosu na mogući postotak vrijednosti udjela poslovnih partnera u ostvarenju 
kompenzacijskog posla, razlikujemo sljedeće vrste kompenzacijskih poslova: 


Potpuna kompenzacija znači takvu razmjenu robe u kojoj stopostotna isporuke robe u 
jednom smjeru završava stopostotnom isporukom robe u drugom smjeru, tj. to je posao pri 
kojem početni izvoznik preuzima obvezu da od inozemnog partnera kupi jednaku 
protuvrijednost robe. Potpuna kompenzacija ima sličnosti s barter poslom (vidi sljedeće 
poglavlje) po tome što se uvoz i izvoz tretiraju svaki za sebe i odvojeno se plaćaju. Obveza 
kontrakupnje od strane početnog izvoznika ne mora uslijediti odmah neposrednom 
razmjenom roba, niti tu obvezu mora izvršiti početni izvoznik. 


Djelomična kompenzacija poslovna je transakcija pri kojoj vrijednosti isporuka u oba smjera 
nisu ujednačene. Na primjer, početni izvoznik izveze određenu količinu robe inozemnom 
partneru, koji mu dio vrijednosti primljene robe kompenzira isporukom vlastite robe, a 
preostali dio vrijednosti isplaćuje u devizama (npr.: 100% robe u jednom smjeru, a u drugom 
smjeru 25% u robi i 75% u devizama). Nedostatak djelomične kompenzacije jest u tome što 
doznaka deviza kasni, jer inozemni partner najprije mora prodati dobivenu robu i tako 
dobivenim novcem isplatiti razliku u vrijednosti početnom izvozniku. Ove vrste 
kompenzacijskih poslova, po svojoj biti, odgovaraju barter poslovima vezane trgovine. 


Kompenzacijske poslove dijelimo, s obzirom na broj sudionika u kompenzacijskom poslu, na 
tri osnovna oblika: izravne, proširene i trostrane. 


a) Izravni kompenzacijski posao 


Izravni (direktni) kompenzacijski posao javlja se onda kad postoji neposredni interes 
poslovnih partnera različitih državnih, odnosno carinskih područja za određene robe, jer je 
svaki od poslovnih partnera ujedno uvoznik i izvoznik u svojoj zemlji. 


Između partnera u kompenzacijskom poslu posreduje osoba od obostranog povjerenja - 
povjerenik (banka, špediterska organizacija, osiguravajući zavod ili tvrtka od zajedničkog 
povjerenja). Roba se neopozivo stavlja povjereniku na raspolaganje s nalogom da je uruči 
ugovornom partneru čim od njega, pod istim uvjetima, primi robu odgovarajuće ugovorene 
vrijednosti. 


Dakle, povjerenik provjerava isporuku robe u oba smjera i jamči sigurnost izvršenja posla i 
jednom i drugom partneru. 


Izvozno-uvozno poduzeće iz zemlje A isporučuje robu X ugovorene vrijednosti uvozno- 
izvoznom poduzeću u zemlji B. Istodobno, uvozno-izvozno poduzeće u zemlji B isporučuje 
putem povjerenika robu Y adekvatne vrijednosti izvozno-uvoznom poduzeću u zemlji A. Kad 

su isporuke robe X i robe Y iste vrijednosti, po trgovačkim fakturama i ugovorenim cijenama, 
kompenzacijski je posao završen (likvidiran). Kad nastane višak ili manjak u vrijednosti 
isporučene robe u jednom ili drugom smjeru, razlika se izravnava plaćanjem. 


b) Prošireni kompenzacijski posao 


Kad se u sklopu kompenzacijskog posla na tržištu jedne ili dviju zemalja koje su 
zainteresirane za ovakvu vrstu razmjene roba i usluga javlja više uvoznika ili izvoznika, to je 
onda prošireni kompenzacijski posao. 


Ako su u kompenzacijski posao uključena tri sudionika, to je tzv. mješoviti kompenzacijski 
posao. Na jednoj se strani javlja samo jedan partner, koji je istodobno uvoznik i izvoznik, a s 
druge strane dva (ili više) sudionika (osobe uvoznika i izvoznika su odvojene). 


Kako se u proširenome kompenzacijskom poslu javlja vrlo često mnogo sudionika i u uvozu i 
u izvozu, potrebno je u obje zemlje partnera odrediti nositelja posla. Njemu se izdaje 
odobrenje nadležnih državnih tijela za izvršenje kompenzacijskog posla. Tehnika razmjene 
roba među partnerima uglavnom je jednaka tehnici izravnoga kompenzacijskog posla, ali je 
plaćanje (financijska likvidacija posla) potpuno različito. 


c) Trostrani kompenzacijski posao 


Trostrani (triangularni) kompenzacijski posao nastaje kad poslovni partneri iz dviju zemalja, 
zainteresirani za kompenzacijski posao, ne posjeduju komplementarnu robu za razmjenu, 
zbog čega su prisiljeni u trećoj zemlji pronaći odgovarajuću robu i partnera i tako zatvoriti 
krug kompenzacijske razmjene. 


S obzirom na složenost ovakve poslovne konstrukcije, trostrani kompenzacijski posao treba 
unaprijed pažljivo pripremiti i osigurati da svaki od partnera iz triju (ili više) zemalja uredno 
izvrši svoje obveze otpreme robe i preuzimanja prispjele robe iz druge zemlje. 


Kompenzacijski se krug otvara kad izvoznik iz zemlje A isporuči robu "a" uvozniku iz zemlje 
B. Nakon primitka robe "a" uvoznik iz zemlje B daje nalog izvozniku u svojoj zemlji da 
isporuči robu "b" uvozniku iz zemlje C. Kompenzacijski krug počinje se zatvarati kad 
uvoznik iz zemlje C plati u domaćoj valuti iznos X izvozniku u svojoj zemlji. Na temelju 
isplaćenog iznosa izvoznik iz zemlje C dužan je isporučiti robu "c" uvozniku u zemlji A. I na 
kraju, uvoznik u zemlji A plaća iznos X u domaćoj valuti izvozniku u svojoj zemlji, koji je 
isporučio robu "a" uvozniku u zemlji B, čime se kompenzacijski krug zatvara. 

Kad vrijednost isporučenih roba ("a", "b" i "c") u ovakvoj razmjeni dosegne istu visinu, a 


plaćanje između sudionika u poslu unutar svake zemlje bude izvršeno u domaćoj valuti, 
smatra se da je kompenzacijski posao završen (likvidiran). Ugovorene vrijednosti međusobnih 


geji e vas 


što ovisi o vrstama roba koje su ušle u kompenzacijski aranžman i o raspoloživim količinama 
roba koje izvoznici u određenom roku moraju isporučiti uvoznicima iz drugih zemalja. 

Shema trostranog kompenzacijskoga posla 

Posebno važno pitanje prije zaključivanja ugovora o kompenzacijskom poslu jest dogovor 
između zainteresiranih partnera o redoslijedu međusobnih isporuka i pitanje osiguranja 
plaćanja za isporučenu robu. 


Pri kompenzacijskim poslovima, čak i pri najjednostavnijim oblicima, gotovo je nemoguće 
osigurati istodobnu isporuku robe u oba smjera. U praksi se obično događa da jedan poslovni 
partner isporučuje robu prije drugoga. Upravo stoga, pri jednostavnijim oblicima 
kompenzacijskih poslova, i s jednostavnijom strukturom robnog popisa, osim nositelja 
kompenzacijskog posla pojavljuje se i povjerenik. 

Povjerenik u kompenzacijskom poslu osoba je od obostranog povjerenja ugovornih strana u 
kompenzacijskom poslu, a glavni mu je zadatak da se brine o redoslijedu i sinkroniziranju 
isporuke roba u oba smjera. Najčešće se kao povjerenik izabire poduzeće za međunarodno 
otpremništvo (špediciju), čija se poslovna ispostava nalazi u blizini ugovorenog pariteta 
isporuka robe (npr.: franko državna granica s naznakom graničnog prijelaza). 

Usklađivanje odnosa i obveza između poslovnih partnera u opsežnijim i dugotrajnijim 
kompenzacijskim poslovima može se postići izdavanjem bankovne garancije odgovarajućeg 
teksta, kojom se jamči plaćanje robe svim zainteresiranim sudionicima. Banka dalje, na 
osnovi podnijetih dokumenata, na više načina može utjecati na osiguranje interesa partnera u 
kompenzacijskom poslu. 


Na primjer, partneri mogu ugovoriti uzajamno otvaranje akreditiva. U tom slučaju, na 
osnovi loro akreditiva otvorenog u korist partnera iz naše zemlje, domaći partner daje nalog 
svojoj banci za otvaranje protuakreditiva pod istim uvjetima korištenja i vremena trajanja 
važnosti akreditiva u korist svoga partnera u inozemstvu. Takvim se načinom, na temelju 
podnijetih dokumenata o izvršenim otpremama robe, na obje strane jamči isporuka robe u 
suprotnom smjeru. 

Dakle, obostrano otvoreni dokumentarni akreditivi samo su oblik jamstva za obje ugovorne 
strane, bez obzira na to što po otvorenim akreditivima neće doći do njihove naplate (osim ako 
jedna ugovorna strane ne izvrši isporuku robe ili je izvrši samo djelomično), jer se vrijednosti 
tih akreditiva međusobno kompenziraju, a sami akreditivi služe kao osiguranje od rizika da 
jedan poslovni partner ne može doći u posjed robnih i transportnih dokumenata kojima će 
preuzeti isporučenu mu robu sve dotle dok akreditivnoj banci ne dostavi svoje robne i 

transportne dokumente, kojima dokazuje da je inozemnom partneru isporučio robu u 
odgovarajućoj vrijednosti iz kompenzacijskog posla. 


Ovaj je način osiguranja sudionika u kompenzacijskom poslu poznat u SAD-u kao 
Secondary-Credit, engl. back-to-back-credit ili counter-railing-credit, franc. dos-a-dos 
accréditiv, njem. Gegenakkreditiv. Cilj mu je osiguranje plaćanja sa što manjim rokom 
čekanja od datuma isporuke robe do primitka kontraisporuke robe preko granice ili izvršenja 
obračuna unutar zemlje između sudionika kompenzacijskog posla (izvoznika i uvoznika u 
jednoj zemlji). 

Otvaranjem takvih akreditiva kod banaka omogućuje se međusobno financiranje nositelja 
kompenzacijskog posla, evidentiranje iznosa financiranja i njihovo svođenje na razumnu 
mjeru te usklađivanje rokova isporuke radi najpovoljnije likvidacije kompenzacijskog posla. 


12.6.2. Vezani - barter poslovi (Barter Transactions) 


Barter posao (engl. barter; franc. le troc; njem. Kuppelgeschaft) poseban je oblik vezane 
trgovine koji se temelji na posebnom barter sporazumu između poslovnih partnera iz dviju 
zemalja ili između dvije zemlje, kojim se obvezuju da će uz dogovorene uvjete obavljati 
međusobnu razmjenu roba i usluga. Predmeti razmjene sadržani su obično u dva popisa. Prvi 
sadrži popis odabranih izvoznih proizvoda jedne zemlje, a drugi odabrane izvozne proizvode 
druge zemlje. Za svaku skupinu proizvoda utvrđen je najviši novčani iznos do kojeg se izvoz 
može izvršiti. Partneri nastoje da vrijednost razmjene bude na istoj razini. 


Ovi su poslovi inicirani sličnim pobudama kao i kompenzacijski poslovi, iz čega proizlaze i 
slične značajke bartera s kompenzacijskim poslom. Sličnost se ogleda ponajprije u tome što se 
kod bartera, kao i kod kompenzacije, uvoz robe od inozemnog partnera uvjetuje izvozom 
vlastite robe (ili usluge) inozemnom partneru. 


Ovisno o tome kako tko definira kompenzacijske i barter poslove, mogu se definirati i neke 
razlike između tih dviju vrsta vezane trgovine. Tako je, primjerice, razlika između barter 
posla i kompenzacijskog posla u tome što se pri barter poslu svaka pošiljka posebno plaća. 
Plaćanje se može obaviti redovnim klirinškim obračunom ili putem specijalnog računa koji se 
vodi kod jedne - sporazumno utvrđene banke. 


Utvrđivanje vrijednosti roba i plaćanje obično se izvršava u obračunskim dolarima ili u 
nekonvertibilnoj valuti jedne zemlje, gdje partneri potpisnici barter sporazuma imaju svoje 
sjedište. Sporazum može sadržavati i zlatnu i valutnu klauzulu, kojom je utvrđen odnos valute 
plaćanja prema zlatu ili drugoj čvrstoj valuti kao i sporazumnu odluku o podmirenju salda 
koji se zateče određenog dana na klirinškom ili specijalnom računu. Dogovorene cijene roba 
na razini su svjetskih cijena, a kvaliteta je usklađena s međunarodnim standardima. Posebno 
se dogovara i paritet isporuke, odnosno transportna klauzula (EXW, FOB, CIP, CIF, CFR, 
DAF i sl.) kao i to da predmeti razmjene ne mogu biti reeksportirani bez suglasnosti 
mjerodavnih organa zemlje izvoznika. Razmjena mora biti obavljena tako da račun putem 
kojeg se obavlja plaćanje bude uvijek u određenoj ravnoteži. U slučaju potrebe, banke mogu 
međusobno odobravati kredit do iznosa koji je sporazumom utvrđen. Po isteku utvrđenog 
roka za izvršenje barter posla, zatečeni saldo treba izravnati odgovarajućom kupoprodajom 
roba ili likvidirati na neki drugi ugovoreni način. 


Stupanj pokrivenosti uvoza izvozom za pojedini barter posao stvar je dogovora poslovnih 
partnera i ovisi o interesu poslovnih partnera za konkretni posao. Praksa poznaje slučajeve 
potpunog pokrića isporukama u suprotnom smjeru, ali mnogo češće su ta pokrića samo 
djelomična, jer se često prodaja znatno manjih količina robe uvjetuje kupnjom većih količina 
druge robe, osobito kad je to roba kojoj je teško naći plasman na tržištu. 

12.6.3. Reeksportni poslovi 


Reeksport je specifični vanjskotrgovinski posao, koji se odnosi na posredovanje u 
međunarodnoj robnoj razmjeni. To je, zapravo, robna arbitraža u kojoj se obavljaju određene 
transakcije robom i uslugama, čija je svrha ostvarenje određene financijske koristi, jer se neka 
roba istodobno kupuje i prodaje na dva različita tržišta, uz ostvarenje pozitivne razlike u 
cijeni. Ovi su poslovi i špekulativni, a ne špekulira se samo na razlici cijena robe i usluga 
nego i na razlici deviznog tečaja, ažija i disažija valuta zemalja kupnje i prodaje, eskontnim 
stopama, kao i mnogim drugim učestalim pojavama na svjetskom tržištu. 


Pod pojmom reeksporta podrazumijeva se posredovanje pri kupoprodaji robe između 
partnera koji se nalaze u različitim zemljama, a posredovanje se obavlja iz treće zemlje, 
koja ima povoljan položaj u odnosu na zemlju kupca i zemlju prodavatelja. 


Reeksporter, dakle, omogućuje zaobilaženje različitih vanjskotrgovinskih prepreka, koje 
pojedine zemlje uspostavljaju radi zaštite svojih interesa iz političkih i gospodarskih razloga. 


Za ovakve poslove bitno je sljedeće: 


1. da posrednik (reeksporter) kupuje od prodavatelja iz druge zemlje robu za svoj račun 
i u svoje ime, 


2. daje to za prodavatelja izvoz u zemlju posrednika, 
3. da posrednik prodaje robu dalje u svoje ime i za svoj račun kupcu u trećoj zemlji, 


4. da je takva nabava robe za kupca (iz zemlje namjene) uvoz robe iz zemlje 
posrednika (reeksportera). 


Uloga posrednika (reeksportera) i ukupno fizičko kretanje robe u načelu je potpuno nepoznato 
i krajnjem kupcu i prodavatelju iz zemlje podrijetla robe. Samo su u iznimnim slučajevima 
sudionici u poslu upoznati s cjelokupnom konstrukcijom posla, bilo da je riječ o prodavatelju 
i reeksporteru ili o reeksporteru i kupcu, ili čak 1 o svoj trojici. 


U nekim su slučajevima čak i nadležna devizna i vanjskotrgovinska tijela zemalja u kojima se 
nalaze sudionici ovakvog posla, upoznata s biti i svrhom posla, ali mu se ne suprotstavljaju i 
prešutno ga ili izričito odobravaju ako je to u skladu s njihovim trenutačnim ili dugoročnim 
interesima. 


S obzirom na sve navedeno, mogla bi se dati i šira definicija reeksporta, prema kojoj je to 
svaka preprodaja kupljene robe stranog podrijetla, pri čemu su prodavatelj robe, 
posrednik (reeksporter) i kupac robe rezidenti različitih zemalja. 


U postojećim uvjetima svjetskog tržišta postoji više razloga zbog kojih se poslovni 
„postoj J J S postoj S 8 koj p 
partneri odlučuju na reeksportne poslove u međunarodnoj razmjeni. Međutim, glavni razlozi 

su sljedeéi:!'° 


1. razlike u cijenama određenih roba s obzirom na područje gdje se obavlja njihova 
kupoprodaja, 


2. razlika u carinskim stopama u odnosu na zemlju iz koje se roba uvozi, 
3. reguliranje vanjskotrgovinske razmjene robnim listama, 


4. utvrđivanje robnih ili deviznih kontingenata kojima se ograničava uvoz pojedinih 
roba na neko tržište ili s nekih tržišta. 
Budući da se cijena nekih roba u klirinškoj razmjeni razlikuje od njihovih cijena na 
slobodnom, odnosno konvertibilnom tržištu, vješt će reeksporter to uočiti, pronaći pogodnoga 
kupca i prodavatelja te posredovanjem između tih dvaju partnera ostvariti dobitak kao rezultat 
razlike u cijeni. 


10T Andrijanić, nav. dj., str. 271. 

U današnjim uvjetima, svaka umjetna prepreka neposrednoj, slobodnoj razmjeni robe, postaje 
potencijalni uvjet za razvoj različitih oblika reeksporta. 

Poslovi reeksporta (prema stranim nazivima: Reeksportgeschdfte, Wiederausfuhr, 
Reeksportation, Reeksportnije odjelki itd.) pojavljuju se u nekoliko oblika, ovisno o putu 
kretanja robe u takvoj posredničkoj trgovini i akcijama reeksportera u svezi s robom i njenom 
dopremom do krajnjega korisnika. 

U tehnici reeksportnih poslova razlikuju se dvije osnovne varijante koje ovise o tome na koji 
se način i kojim putem preprodaju određene robe koje su kupljene u inozemstvu. 

U prvoj varijanti reeksporta riječ je o tome da se kupljena roba u inozemstvu doprema u 
zemlju reeksportera i da se nakon toga ponovno izvozi. Takve poslove nazivamo reeksportom 
ili tranzitnom trgovinom. Tijekom zadržavanja robe u zemlji mogu se na robi obavljati 
određeni zahvati (sortiranje, čišćenje, pakiranje i sl.), ali se, u smislu carinskih propisa, ne 
provode promjene na robi koje mogu bitnije izmijeniti njena obilježja i vrijednost. 


Sažetak ove prve varijante glasi: reeksporter kupuje robu u određenoj zemlji, s namjerom 
da je proda u nekoj trećoj zemlji, s time da se ta roba najprije doprema u zemlju 
reeksportera, a zatim ponovno izvozi u zemlju namjene. 


U drugoj varijanti reeksporta, roba se kupuje u jednoj zemlji i prodaje u drugu zemlju a 
da se pošiljka ne doprema u zemlju reeksportera. U ovakvom slučaju govorimo o stvarnom 
posredovanju ili posredničkoj trgovini. 


Sažetak je ove druge varijante reeksportnog posla: reeksporter kupuje robu u jednoj zemlji 
i prodaje je uvozniku u drugoj zemlji, s time da se roba uopće ne doprema u zemlju 
reeksportera. 


Na robu koja se uvozi radi ponovnog izvoza, ne primjenjuju se uvozni i izvozni instrumenti, 
odnosno ne plaćaju se carinske i ostale uvozne pristojbe i ne odobravaju se izvozne olakšice 
pri izvozu takve robe. U ovakvim transakcijama robni se dokumenti redovito zamjenjuju, 
odnosno reeksporter zadržava uvozne dokumente i ispostavlja nove, izvozne dokumente. 
Tako kupac u zemlji namjene ne zna pravi izvor nabave robe, a u isto vrijeme prodavatelj ne 
zna mjesto u koje se roba zapravo upućuje. 


Korištenjem skladišnog prostora slobodne carinske zone, reeksport se (uvjetno rečeno) odvija 
izvan carinskog područja zemlje posrednika. U tom slučaju roba se doprema u skladište 
slobodne zone i upućuje dalje na novo odredište bez carinskih formalnosti, osim provjere 
ulaska i izlaska robe iz zone. Roba se može i neposredno poslati na adresu krajnjega 
korisnika, pri čemu se podrijetlo robe ne mora ili može prikrivati, i to izdavanjem 
izmijenjenih dokumenata. Izdavanje novih dokumenata, izmjenu ambalaže i njeno drukčije 
obilježavanje obavlja reeksporter ili njegov ovlašteni špediter. 


Nastojeći spriječiti reeksport vlastite robe, izvoznička zemlja može zahtijevati da se na robnu 
ambalažu stavljaju oznake, kao što su: 


- not to be reexported (ne smije se reeksportirati), 
- not to be sold (ne smije se prodati) i sl. 


Osim navedenih, postoji još niz dokumenata koji se primjenjuju radi sprječavanja reeksporta. 
Na primjer: 


- End Use Certificate (uvjerenje o krajnjoj namjeni robe), 
- carinska potvrda da je roba ušla u carinsko područje zemlje uvoznika, 
- uvjerenje o iskrcaju robe u mjesto odredišta i sl. 


Pri ostvarenju reeksportnog posla može doći do niza rizika koji prate taj posao. Za 
reeksportera je jedan od najtežih rizika 

12.6.4. Lizing (leasing) poslovi 


Lizing je specifičan oblik tuđega - vanjskog financiranja, odnosno financiranja iz 
pozajmljenih izvora. U biti se pod lizingom podrazumijeva ugovor o uvjetima najma 
(zakupa), sklopljen između jednog davatelja i jednog primatelja predmeta lizinga za 
određeno razdoblje, koji se, u pravilu, do isteka ugovorenog razdoblja najma ne može 
otkazati. Pritom je glavna svrha ugovaranja - financiranje nabave nekretnina i/ili pokretnih 
investicijskih dobara. Stoga je lizing praktičan način financiranja pomoću kojeg pretežito 
mala ili srednje velika poduzeća mogu pribaviti proizvodna sredstva i druga dobra bez 
trošenja vlastitih fondova i bez uzimanja skupih kredita na financijskom tržištu. Lizing 
omogućuje takvim poduzećima da plaćaju zakupninu, odnosno lizing naknadu za uporabu 
predmeta lizinga po načelu: "plaćaj iz onoga što zaradiš" (pay as you earn). 


Lizing, dakle, karakterizira uporaba tuđeg dobra u određenom razdoblju i uz plaćanje 
određene naknade davatelju lizinga od strane korisnika lizinga, pri čemu je, ako je riječ o 
lizingu kao vanjskotrgovinskom poslu osigurano stopostotno strano financiranje i određene 
pogodnosti o kojima će kasnije biti riječi. 

Ovisno o načinu financiranja i o odnosima što nastaju tijekom odvijanja cijele lizing 
transakcije, razlikuju se: 


- neizravni lizing ili lizing u užem smislu i 
- izravni lizing ili lizing u širem smislu. 


Neizravni (indirektni) lizing predstavlja trilateralnu poslovnu transakciju, u kojoj sudjeluju: 
proizvođač ili isporučitelj nekog dobra; korisnik ili primatelj lizinga (lessee) i lizing 
organizacija ili davatelj lizinga (lessor). Cijeli se posao nabave, financiranja nabave i 
ustupanja nabavljenog dobra na korištenje, odvija sklapanjem dvaju odvojenih ugovora, i to: 


- kupoprodajnog ugovora što ga sklapaju proizvođač i lizing poduzeće i 

- ugovora o lizingu što ga sklapaju lizing poduzeće i korisnik lizinga. 

Na osnovi prvoga - kupoprodajnog ugovora, lizing poduzeće obvezno je proizvođaču isplatiti 
ugovorenu kupovnu cijenu u gotovom za kupljeno dobro na kojem stječe pravo vlasništva. Na 
osnovi drugog ugovora o lizingu, lizing poduzeće ustupa kupljeno dobro (na kojem 1 dalje 


zadržava pravo vlasništva) na korištenje korisniku lizinga na određeno razdoblje i uz naplatu 
lizing naknade. 


Izravni (direktni) lizing znači takvu poslovnu transakciju u kojoj se nabava nekoga 
investicijskog dobra ostvaruje sklapanjem samo jednog ugovora, i to ugovora o lizingu 
između dva subjekta: proizvođača, kao davatelja lizinga, i primatelja dobra, kao korisnika tog 
lizinga. 


Budući da su pri izravnom lizingu proizvođač i korisnik lizinga u neposrednom poslovnom 
odnosu (jer lizing poduzeće u ovakvoj konstrukciji lizinga ne sudjeluje), proizvođač, koji 
svoje dobro daje na korištenje korisniku lizinga na osnovi ugovora o lizingu, mora riješiti 
problem vlastitog financiranja za vrijeme proizvodnje investicijskog dobra, koje je predmet 
lizinga, kao i tijekom razdoblja trajanja ugovora o lizingu. Stoga se proizvođač obraća nekoj 
financijskoj ustanovi (banci, factoring društvu i sl.), kojoj će prodati svoju tražbinu za isplatu 
dospjele lizing naknade koju ima prema korisniku lizinga. Financijska ustanova kupuje 
tražbinu i na taj način diskontira cjelokupni iznos ili samo dio lizing naknade. Korisnik 
lizinga isplaćuje naknadu financijskoj ustanovi, koja se na taj način refinancira za unaprijed 
plaćen iznos kupnje. Proizvođač ostaje prema financijskoj ustanovi dužnik sve dok korisnik 
lizinga ne ispuni potpuno sve obveze iz ugovora o lizingu, tj. dok ne isplati lizing naknadu. 


Lizing se u izvozu najviše koristio za strojeve, transportna sredstva, opremu i uređaje za 
birotehniku, kompjutore i sl., ali pruža i široke mogućnosti primjene u području procesne 
opreme, industrijskih uređaja, kompleksnih energetskih sustava, građevinskih objekata 
različite namjene i dr. 

U praksi su poznate sljedeće vrste lizinga: 


a) Prema karakteru i stupnju ugovorne obveze 


- Financijski lizing (Financial Leasing), kojeg karakterizira ugovaranje osnovnog vremena 
trajanja ugovora o lizingu u kojem ga ugovorne strane ne mogu otkazati. Ugovor je 
koncipiran kao tzv. "ugovor pune amortizacije", što znači da korisnik lizinga nadoknađuje 
vrijednost financiranog dobra isplatom lizing naknade za vrijeme trajanja ugovora, s time da 
trajanje ugovora, u načelu, odgovara vremenu gospodarskoga iskorištenja predmeta lizinga. 


Financijskim lizingom rješava se pitanje financiranja određene investicije. U jednom takvom 
slučaju poduzetnik simultano donosi investicijsku odluku i odluku o načinu financiranja. U 
tom odlučivanju ugovor o lizingu znači alternativu ulaganju vlastitih financijskih sredstava ili 
uzimanju zajma. Financijski lizing karakterističan je i po dugoročnosti ugovora o lizingu i 
nemogućnosti njegova otkazivanja u tijeku ugovorenog roka uporabe predmeta lizinga. 


- Operativni lizing (Operating Leasing) jest kratkoročni lizing ugovor, koji se može raskinuti 
u svakom trenutku, prema uvjetima koji su navedeni u ugovoru o lizingu. Značajan je po 
trajanju koje je kraće od ekonomskog vijeka predmeta ugovora, a naknada koju plaća korisnik 
manja je od vrijednosti predmeta lizinga. To znači da davatelj lizinga može iz te naknade 
amortizirati samo dio svojih troškova, a osim toga snosi i sve rizike zastarjelosti i gubitka 
predmeta lizinga, kao i troškove vezane uz održavanje predmeta lizinga, za razliku od 
financijskog lizinga, pri kojem ovi rizici i troškovi terete korisnika predmeta lizinga. Obično 
se operativni lizing pojavljuje kada korisnik lizinga treba privremeno, iz sezonskih ili drugih 
razloga, osigurati povećanje svojih proizvodnih ili uslužnih kapaciteta (npr. voznog parka, 
građevinskih ili poljoprivrednih strojeva i sl.). Uzimanje u privremeni lizing umjesto kupnje 
osigurava korisniku predmeta lizinga bolje ekonomiziranje raspoloživim kapitalom. 


Kratkoročnost ugovora o lizingu opreme, koja pogoduje korisniku predmeta lizinga, 
primorava davatelja lizinga da ugovaranjem s više korisnika lizinga osigura sukcesivnost 
iznajmljivanja opreme, a time i isplativost svoga poslovanja. 


b) Prema trajanju lizinga 


- Kratkoročni lizing (Short-Term-Leasing), pod kojim se podrazumijeva korištenje predmeta 
lizinga u trajanju od jedne do tri godine. 


- Dugoročni lizing (Long-Term-Leasing), pri kojem se iskorištavanje predmeta lizinga 
ugovara na rok duži od tri godine. 


c) Prema održavanju predmeta lizinga 


- Neto lizing (Net-Leasing), pri kojem korisnik lizinga preuzima kompletnu brigu oko 
održavanja, servisiranja i osiguravanja predmeta lizinga, odnosno o njegovoj ispravnosti i 
osiguranju od rizika nastanka mogućih šteta u tijeku ugovornog razdoblja. 


- Bruto lizing (Gross-Leasing), pri kojem davatelj lizinga preuzima izričitu obvezu 
održavanja, servisiranja i osiguranja predmeta lizinga u tijeku ugovornog razdoblja njegova 
korištenja, a može se ugovoriti i obveza davatelja lizinga da ugovoreni predmet lizinga 
zamijeni novijim - suvremenijim modelom na zahtjev korisnika lizinga. 


d) Prema predmetu lizinga 


- Lizing investicijske opreme (Equipment Leasing), pri kojem davatelj lizinga ustupa 
korisniku lizinga na uporabu jedan ili više predmeta pokretnih investicijskih dobara, kao što 
su: automobili, jaružala (buldožeri), dizalice, tiskarski strojevi, kompjutori, tokarski strojevi, 
razni građevinski strojevi i sl. Lizing investicijske opreme pretpostavlja ugovaranje roka 
uporabe takve opreme od tri i više godina. Naime, u praksi postoji načelo da rok uporabe 
investicijske opreme, u pravilu, treba biti usklađen s fiskalnim rokom  otpisivanja 
(amortizacije) takve opreme. 

- Lizing kompletnih postrojenja (Plant-Leasing), predstavlja ugovaranje iznajmljivanja 
kompletnih postrojenja ili objekata, odnosno nepokretnih investicijskih dobara, kao što su: 
zemljišta, zgrade, tvornice, bolnice, bazeni za plivanje, športske dvorane ili neka druga 
postrojenja koja su vezana uz jedno stalno mjesto. U ovom slučaju rok iznajmljivanja može 
biti vrlo dug, čak od 15 do 20 godina. 


- Lizing robe široke potrošnje trajnije vrijednosti (Leasing of durables), odnosi se na 
iznajmljivanje potrošnih dobara dužeg vijeka trajanja, kao što su: televizori, hladnjaci, strojevi 
za pranje rublja i suđa, osobni automobili i sl. Ova vrsta lizinga često uključuje servisne 
usluge održavanja i reparature iznajmljenih predmeta lizinga od strane davatelja lizinga. 


e) Prema korištenosti predmeta lizinga 


- Lizing neupotrebljavanih dobara (First-Hand-Leasing), pri kojem se u lizing daju 
potpuno nova - neupotrebljavana dobra. 


- Lizing upotrebljavanih dobara (Second-Hand-Leasing), koji se odnosi na davanje u lizing 
već upotrebljavanih dobara, odnosno dobara koja su već korištena u nekom prethodnom 
lizing-u govoru. 


f) Prema određenosti predmeta lizinga 


- Individualni lizing (Individual Leasing), pri kojem je predmet ugovora o lizingu točno i 
precizno određen. 


- Blanketni lizing (Blank-Form-Leasing), koji predstavlja samo okvirni ugovor sklopljen 
između davatelja i korisnika predmeta lizinga, a kojim se davatelj predmeta lizinga obvezuje 
nabaviti i predati na uporabu predmete lizinga po izboru korisnika lizinga. 


g) Prema vrsti lizing ugovora 


- Normalni (standardni) lizing ugovor, prema kojem se iznajmljeni predmet lizinga vraća 
davatelju lizinga (iznajmljivaču) nakon isteka ugovorenog roka, ili se novim lizing ugovorom 
najam produžava. 


- Ugovor s pravom opcije, po kojem se zakupcu dopušta da se nakon isteka ugovorenog roka 
slobodno odluči hoće li uporabljeni predmet vratiti ili produžiti njegovu uporabu. 


- Ugovor s klauzulom o pravu kupnje (otkupa), po kojem zakupac pridržava pravo da 
unajmljeni predmet lizinga kupi nakon isteka ugovorenog roka njegove uporabe. 


h) Ostale vrste lizinga 


- Vremenski lizing (Term-Leasing), pri kojem se predmet lizinga daje na uporabu na 
unaprijed ugovoreno vrijeme, s time da se nakon isteka ugovorenog roka mora vratiti 
davatelju lizinga. Takvi se ugovori pojavljuju i pod nazivom "run-off-leasing". 


- Rotirajući lizing (Revolving Leasing), pri kojem je korisnik lizinga ovlašten da nakon isteka 
ugovorenog roka zamijeni predmet lizinga suvremenijim dobrom, odnosno da produži ugovor 
o lizingu. 


- Povratni lizing (Sale and lease back) posebna je konstrukcija lizing posla, koja se pojavila 
u SAD-u 60-ih godina. Karakterizira ga prodaja nekog investicijskog dobra, najčešće 
nepokretnog, lizing društvu, s time da bivši vlasnik istodobno uzima tako prodano dobro 
lizing društvu od tog lizing društva natrag, na temelju ugovora o lizingu. Svrha je ove 
poslovne transakcije za bivšeg vlasnika da djelomično ili potpuno povrati sredstva uložena u 
nabavu investicijskoga, u načelu nepokretnog, dobra vrlo velike vrijednosti. 


- Lizing s odlukom o kupoprodaji (Hire purchase), pri kojem se ugovor o zakupu može 
zaključiti tako da se odmah donese odluka o kupoprodaji predmeta lizinga čim isteče 
razdoblje zakupa. Takav se najam primjenjuje u mnogim zemljama, a zakupnik, nakon isteka 

roka ugovora o lizingu, automatski dolazi u posjed vlasništvo predmeta lizinga. Ovaj oblik 
lizinga može poslužiti za nabavu gotovo svih vrsta proizvoda koji se rabe duži niz godina (od 
običnoga pisaćeg stroja do kompjutora, brodova, automobila, zrakoplova i dr.). 


Jedan od ključnih elemenata ugovora o lizingu, za kojeg su zainteresirani podjednako i 
davatelj 1 primatelj lizinga, jest visina, odnosno način određivanja lizing naknade. Iako u 
praksi postoje različiti oblici i načini ugovaranja lizing naknade, izdvojit ćemo one koji se 
najčešće primjenjuju: 
- fiksna - linearna naknada (kojom se davatelj lizinga koristi kada želi izbjeći rizik 
slabijih rezultata primatelja predmeta lizinga nego što je očekivao); 


- naknada s klauzulom revizije (koja štiti interese obaju partnera ukoliko dođe do 
promjene uvjeta poslovanja korištenjem predmeta lizinga i koja omogućuje da partneri 
promijene visinu lizing naknade slično kao i kod primjene metode klizne skale); 


- visoka naknada u prvom mjesecu otplate lizing naknade, a potom relativno niska 
lizing naknada u daljnjim mjesecima (ovaj se oblik lizing naknade ugovara kad je 
ugovorom predviđena mogućnost otkupa predmeta lizinga od strane primatelja lizinga); 


- niske lizing naknade u početnom razdoblju korištenja predmeta uzetog u lizing, a 
kasnije znatno povećanje visine naknade (pogodno za korisnika lizinga koji u 
početku ne postiže puno iskorištenje kapaciteta unajmljenog predmeta lizinga, npr. 
industrijskog postrojenja); 


- naknada čija se visina prilagođuje intenzitetu i vremenu rada opreme kod 
korisnika (elastično utvrđivanje i prilagođavanje visine naknade prema stvarnom 
intenzitetu korištenja predmeta lizinga) itd. 


12.6.5. Franšizing (franchising) poslovi 


Franšizing je poslovna transakcija kojom se na jednog partnera u poslu prenosi pravo 
prodaje te stečeno znanje i iskustvo, uz plaćanje određene naknade. 


Radi boljeg razumijevanja djelovanja franSizinga, valja biti upoznat s osnovnom 
terminologijom: '"! 


- 'Franchiser" je davatelj franšizinga, prava, opreme i tehnologije. To je, redovito, 
uspješan postojeći biznismen, koji sad prodaje svoje znanje i pomaže drugima da 
uspješno uđu u sustav. 


- "Master Franchisee" primatelj je franšizinga za cijelu zemlju, ako je riječ o 
međunarodnoj transakciji. On kupuje prava od davatelja franšize, da bi ih zatim 
prodavao po regijama ili pojedinačno. On moze, ali ne mora, biti vlasnik 
pogona/operacije. Obično je on organizator, jer nije jednostavno pronalaziti nove 
djelatnike i osposobiti ih za uspješan rad. 


- "Franchisee" je primatelj franšizinga za jedan pogon i isključivi vlasnik 
lokala/pogona, a isto tako i investitor u prava, opremu i inventar. 


- "Franchise Rights" su prava koja davatelj franšizinga prodaje njezinim primateljima. 
Ako nije riječ o međunarodnoj transakciji, ne postoji posrednik za cijelu zemlju (master 
franchisee). Takvo pravo omogućuje budućem vlasniku/nositelju da otvori prvi pogon 
ili lokal. 


- "Royalty" je provizija koju je nositelj franšizinga (franchiser) dužan plaćati 
davateljima franšizinga, i to na temelju bruto prodaje. Ta provizija iznosi obično 4 - 6 
% od bruto mjesečnog prometa. 


11 Hrvatsko gospodarstvo, glasilo HGK, br. 62, Zagreb, 1994., str. 83. 

Franšizing je vrlo precizno standardiziranje i ponavljanje svih poslovnih procesa jednog 
uspješnog biznisa. Najuspješnija imena u svjetskom poduzetništvu posluju upravo na načelu 
franšizinga. Stoga se i od primatelja franšizinga zahtijeva poštovanje svih pravila što ih 
nameće ugovor o franšizingu, jer u suprotnom primatelj franšizinga može imati ozbiljne 
financijske teškoće. 

Osnovno je da se primatelj franšizinga obvezuje nuditi robu ili usluge na način kako je to 
odredio davatelj franšizinga, a davatelj franšizinga obvezuje se da će na primatelja franšizinga 
prenijeti svoje znanje i iskustvo te obaviti potrebne administrativne i tehničke poslove vezane 
uz korištenje franšizinga. 


Poznate svjetske tvrtke - davatelji franšizinga su, na primjer: COCA-COLA, AVIS, HERTZ, 
General Motors, Euromarche, Nord-West Ring, Nordsee (imaju izvrsne konfekcionirane i 
unaprijed pripremljene riblje specijalitete), poznati svjetski lanci hotela (npr. Intercontinental, 
Sheraton, Hilton, Lotte, Steingerberger, Hyatt, Novotel i dr.) itd. Najbolji primjeri franšizinga 
u praksi su "fast food" restorani i slični objekti u prehrambenoj industriji i ugostiteljstvu. 
Međutim, franšizing se može primijeniti u gotovo svim gospodarskim djelatnostima, a 
prehrana je jedan od oblika najpogodnijih za njegovu uspješnu primjenu. 


Prema vrsti djelatnosti postoje: 
- franšizing robe (prijenos poslovnog znanja i iskustva prodaje robe), 
- franšizing usluga (najčešće u hotelijerstvu i ugostiteljstvu), 


- industrijski franšizing (promet robe, ali i djelomična proizvodnja robe kako bi se mjesto 
proizvodnje približilo mjestu prodaje). 


Bit je franšizinga poglavito u osiguranju plasmana robe i usluga na što širem tržištu i 
stvaranju profita na nečem što je u svijetu vrlo dobro poznato i na što se široki ili određeni 
krug potrošača već navikao. 


Davatelj franšizinga obično je poznata tvrtka s uhodanom markom (imenom) ili trgovačkom 
formulom u vezi s prodajom određenog proizvoda ili obavljanjem određene usluge, koja ovim 
poslovima širi svoj utjecaj i svoje ime na svjetskom tržištu. 


Primatelj franšizinga (osobito ako su to manja novoosnovana poduzeća) zainteresiran je 
započeti poslovanje proizvodom ili uslugom koja mu, s obzirom na svoju privlačnost, 
popularnost i kvalitetu, unaprijed jamči povoljan financijski rezultat poslovanja. 

13. GOSPODARSKE USLUGE U VANJSKOJ TRGOVINI 


13.1. Usluge zastupanja i konsignacijske prodaje strane robe 


Kao što je već istaknuto u poglavlju o subjektima vanjske trgovine, inozemni zastupnik je 
vanjskotrgovinski posrednik koji trgovačke poslove obavlja u ime i za račun svoga 
komitenta - nalogodavca (principala), kojega stalno i javno zastupa na određenome tržištu i 
koji je u odnosu na inozemnog principala samostalno poduzeće što zastupa njegove interese i 
obavlja sve poslove i radnje potrebne za uspješnu prodaju principalovih proizvoda ili usluga 
na određenom tržištu. 


Inozemni zastupnik može zastupati proizvođačka, ali i uslužna poduzeća iz drugih zemalja. 
Stoga je ovdje riječ o zastupničkom i konsignacijskom poslovanju u međunarodnome robnom 
prometu i zastupničkom poslovanju u području plasmana gospodarskih usluga inozemnog 
principala na tržištu zastupnika (npr. zastupanje inozemnih transportnih poduzeća, 
osiguravajućih društava, turističkih poduzeća i dr.). 

Ovlaštenja kojima zastupnik raspolaže mogu biti uža i šira, što ovisi o ugovoru o 
zastupanju, kojim se reguliraju sva prava i obveze zastupnika i inozemnog principala. 


privrednika; unapređivati odnose s kupcima; izvješćivati principala o svom poslovanju, o 
dinamici prodaje, problemima vezanima uz prodaju i drugim činjenicama važnima za 
unapređenje prodaje principalova robnog asortimana ili usluga na tržištu što ga zastupnik 
pokriva; davati prijedloge za uklanjanje teškoća u prodaji; čuvati poslovne i proizvodne tajne 
što mu ih je povjerio inozemni principal; ne zastupati tvrtke s konkurentskim proizvodnim ili 
uslužnim programom bez prethodne suglasnosti već zastupljene tvrtke, odnosno postojećeg 
principala; nuditi proizvode ili usluge tvrtke koju zastupa po cijenama i uvjetima što ih odredi 
inozemni principal; sklapati poslove samo u ime i za račun svog principala i dr. 


Posebni zadaci inozemnog zastupnika obuhvaćaju: organiziranje i provođenje ekonomske 
promidžbe za proizvode ili usluge tvrtke koju zastupa; organiziranje sudjelovanja na 
međunarodnim sajmovima i izložbama ili samostalnog izlaganja asortimana inozemnog 
principala; otvaranje carinskog skladišta tipa “D” (bivši naziv: konsignacijsko skladište) i 
organiziranje konsignacijske prodaje robe inozemnog principala, organiziranje servisne 
službe za proizvode inozemnog principala i redovite opskrbe rezervnim dijelovima za potrebe 
servisne mreže i kupaca proizvoda inozemnog principala; dovođenje u izravnu vezu 
zainteresiranih domaćih proizvođača s inozemnim principalom radi sklapanja ugovora o 
mogućim dugoročnim kooperacijskim ugovorima (dugoročna proizvodna kooperacija, 
poslovno-tehnička suradnja, zajednička ulaganja, transfer tehnologije, zajednički nastup na 
trećim tržištima 1 dr.) itd. 

Prednosti korištenja posredničkih usluga inozemnog zastupnika bile bi sljedeće: 


- potencijalni kupci na stranom tržištu dobivaju od zastupnika na licu mjesta sve 
komercijalno-financijske i tehničko-tehnološke informacije o proizvodima ili uslugama 
za koje su zainteresirani; 


- inozemni zastupnik odlično poznaje svoje tržište i širok krug poslovne klijentele te brže 
i jednostavnije uspostavlja poslovne veze (od te pretpostavke i polazimo pri izboru 
inozemnog zastupnika); 

- inozemni zastupnik odlično poznaje zakonske propise svoje zemlje i prati sve izmjene i 
dopune zakonskih propisa kojima se reguliraju ekonomski odnosi njegove zemlje s 
inozemstvom (posebice u području carinskih, deviznih i ostalih vanjskotrgovinskih 
propisa), čime svog inozemnog principala oslobađa brige o stalnom praćenju zakonskih 
uvjeta poslovanja s poslovnim partnerima iz zemlje svog zastupnika; 


inozemni zastupnik može otvoriti carinsko skladište tipa “D” za konsignacijsku prodaju 
robe inozemnog principala, što kupcima proizvoda inozemnog principala 
pojednostavljuje uvoz, odnosno kupnju takvih proizvoda, jer se iz carinskog skladišta 
roba brzo i lako prodaje, što je osobito važno kad postoji potreba za brzom isporukom 
rezervnih dijelova, pa čak i repromaterijalom za potrebe proizvodne potrošnje; 


inozemno zastupstvo omogućuje osnivanje tehničkih servisa na inozemnom tržištu, što 
znatno utječe na povjerenje i sigurnost kupaca principalovih proizvoda da će u svakom 
trenutku moći kvalitetno popraviti, odnosno servisirati kupljene uvozne proizvode, te 
da će im za kupljene proizvode biti osigurani rezervni dijelovi i nakon isteka 
garancijskog roka; 


osiguranjem od financijskih rizika (bankovne garancije, avansna plaćanja, mjenična 
pokrića i sl.) inozemni je principal oslobođen brige oko naplate svojih potraživanja, a 
ako posluje s inozemnim zastupnikom jake kreditne sposobnosti, može se koristiti i 
njegovim uslugama financiranja i kreditiranja kupaca na tom tržištu; 


inozemni zastupnik može za izvoznika biti odlična posrednička veza za uspostavljanje 
raznovrsnih oblika kooperativnih odnosa s partnerima iz zemlje inozemnog zastupnika, 
čime izvoznik stvara uvjete za širenje poslovanja i poslovne mreže na tom tržištu itd. 


Nedostaci izvoznog poslovanja putem inozemnog zastupnika mogli bi se sažeti u 
sljedećem: 


- inozemni zastupnik, kao i svaki drugi vanjskotrgovinski posrednik (komisionar, diler - 
distributer, džober, broker, faktor, komprador i dr.), poskupljuju izvozno poslovanje 
barem za troškove svoje posredničke provizije; 


- plasman roba ili gospodarskih usluga na strano tržište putem inozemnog zastupnika 
uvijek ovisi o njegovoj poslovnoj agilnosti i sposobnosti, ugledu na tržištu i 
financijskoj snazi potrebnoj da osigura materijalnu osnovu nužnu za kvalitetnu 
organizaciju ponude principalovih proizvoda ili usluga (carinska skladišta tipa “D”, 
izložbeni saloni, tehnički servisi i sl.); 


- izvoz robe i njezina prodaja na tržištu inozemnog zastupnika putem konsignacije 
predstavlja, uglavnom, neizvjesnu prodaju, koja umnogome ovisi o spomenutim 
poslovnim značajkama zastupnika - konsignatara; 


- realna opasnost da se principalova roba ne proda s konsignacije u nekom razumnom 
roku, predstavlja za izvoznika opasnost da mu neprodanu robu inozemni zastupnik - 
konsignatar vrati na njegov trošak, ili da zbog utjecaja konkurencije na zastupnikovu 
tržištu principalova roba, koja se duže vrijeme nije prodala s konsignacije, postane za 
kupce nezanimljiva ili preskupa, pa je izvoznik često primoran takvoj robi znatno 
sniziti cijenu ili uz neplanirane troškove nastojati prodati na nekom drugom tržištu itd. 


Ugovori o zastupanju strane osobe posebno se evidentiraju kod nadležnih organa, a 
sklapaju se sa stranom osobom za zastupanje na cijelom teritoriju zastupnikove zemlje. 
Usvojena generalna načela zastupanja stranih tvrtki u vanjskotrgovinskoj praksi jesu: 


- načelo isključivosti (na teritoriju zastupnikove zemlje tvrtka s kojom je sklopljen 
ugovor o zastupanju ima isključivo pravo zastupanja proizvodnog asortimana, odnosno 
usluga inozemnog principala); 


- načelo generalnosti (na teritoriju zastupnikove zemlje može biti samo jedan generalni 
zastupnik - načelo ugovora o generalnom zastupstvu); 

načelo zastupanja proizvođačkih poduzeća (načelo po kojem se zastupaju samo 
proizvođači odnosno poduzeća koja pružaju određene gospodarske usluge); 


načelo prava na proviziju (redovitu zastupničku proviziju za poslove što ih ugovori 
zastupnik za račun principala i kontrolnu za poslove što ih principal izravno ugovori s 
kupcima na zastupnikovu tržištu); 


načelo kolizije zastupničkog programa (po kojem inozemni zastupnik ne smije 
istodobno zastupati dva ili više inozemnih principala s konkurentnim proizvodnim ili 
uslužnim programom, osim nekih iznimaka koje se odnose na opskrbu slobodnih 
carinskih prodavaonica robom različitih proizvođača iz inozemstva, opskrbu brodova i 
dr.). 


Zastupnički ugovori mogu biti: ugovor o privremenom zastupanju; ugovor o stalnom 
zastupanju; ugovor o ad hoc zastupanju inozemne tvrtke; ugovor o prodaji robe s 
konsignacije (najčešće kao prateći ugovor ugovoru o zastupanju); ugovor o servisiranju i 
pružanju tehničke pomoći (najčešće kao prateći ugovor ugovorima o zastupanju i prodaji 
robe s konsignacije); ugovor o zastupanju inozemnih tvrtki za treće zemlje; ugovor o 
zastupanju inozemne tvrtke pri njenim nabavama u zastupnikovoj zemlji. 


Za sve usluge 1 djelatnosti što ih u ime i za račun principala obavi inozemni zastupnik pripada 
mu pravo na proviziju. 


Ugovorom o zastupstvu može se regulirati i pitanje podzastupnika. Principal može 
zastupniku odobriti da u određenim slučajevima (ovisno o vrsti proizvoda, veličini teritorija 
koji pokriva, intenzitetu potražnje i sl.), širi svoju trgovačku mrežu za obradu tržišta i 
unapređenje prodaje principalove robe ili usluga. Međutim, uputno je da principal zadrži 
pravo odobravanja ili neodobravanja zastupnikova postupka i izbora osobe ili tvrtke za ovaj 
posao. Ugovorom o podzastupničkom odnosu obično se određuje da podzastupnička provizija 
bude pokrivena iz provizije generalnog zastupnika za dotično područje, a pokriće troškova 
poslovanja i njihovo razgraničenje regulira se na osnovama postavljenima u zastupničkom 
ugovoru. Obračun provizije s principalom za čitavo područje, bez obzira na broj 
podzastupnika, obavlja generalni zastupnik. 


Institut konsignacije, odnosno konsignacijske prodaje strane robe jedna je od prihvatljivih 
mogućnosti djelotvorne i izravne prodaje različitih vrsta roba individualnim kupcima i 
pravnim osobama na inozemnom tržištu. 


Carinsko skladište tipa “D” može se, u smislu konsignacijske prodaje strane robe, definirati 
kao posebna vrsta skladišta što ga otvara konsignatar (koji može biti i zastupnik strane 
tvrtke) radi privremenog smještaja robe u vlasništvu stranih pravnih i fizičkih osoba, 
namijenjene prodaji na tržištu konsignatara (zastupnika). 


Sljedeća je značajka da se u njega smješta roba koja je za čitavo vrijeme uskladištenja u 
takvom skladištu vlasništvo inozemnog isporučitelja - principala, sve do trenutka dok tu robu 
zastupnik - konsignatar ne proda domaćim kupcima ili kupcima u nekoj trećoj zemlji, ukoliko 
je ta mogućnost predviđena ugovorom o konsignacijskoj prodaji. Konsignatar, dakako, može 
robu s konsignacije i sam otkupiti, platiti za nju sve carinske i ostale uvozne pristojbe te je 
nakon toga dalje prodati na tržištu u svoje ime i za svoj račun, zarađujući, osim na odobrenoj 
proviziji od strane principala, i na postignutoj razlici u cijeni. 


Budući da je riječ o uvoznoj robi, njezinu privremenom carinjenju i smještaju na carinsko 
skladište tipa “D”, ta se konsignacijska roba nalazi pod nadzorom nadležne carinarnice, 
odnosno njezine carinske ispostave, pa za otvaranje i poslovanje carinskog skladišta tipa “D” 
(konsignacijskog skladišta) u svakoj zemlji važe posebni carinski zakonski propisi dotične 
zemlje. Drugim riječima, roba namijenjena konsignacijskoj prodaji podliježe carinskom 
nadzoru i carinskoj proceduri od trenutka njezina prijavljivanja nadležnoj carinarnici za 
carinski pregled i izdavanja dozvole carinarnice za njezin smještaj na carinsko skladište tipa 
“D”, pa sve do trenutka njezine prodaje domaćim kupcima, definitivnom carinjenju prodane 

robe i plaćanja carinskih i ostalih uvoznih pristojbi za prodanu robu na domaćem tržištu 
zastupnika konsignatara. 


Proizvodi trajnije vrijednosti, koji po svom tehnološkom svojstvu zahtijevaju servisno 
održavanje, mogu se zastupati i prodavati s konsignacije isključivo uz uvjet da inozemni 
zastupnik - konsignatar osigura servisno održavanje (vlastiti ili tuđi ugovorni servisi), 
redovitu opskrbu rezervnim dijelovima putem konsignacije za tekuće održavanje u 
garantnom roku, kao i druge tehničke usluge 


Ako inozemni zastupnik ne može organizirati i osigurati servisne usluge putem vlastitih 
servisnih radionica, on može osigurati pružanje servisnih usluga preko tuđih servisa. To su 
tzv. "ugovorni servisi" specijaliziranih poduzeća, tehničkih službi ili zanatskih radnji, s 
kojima obvezno sklapa posebne ugovore o pružanju odgovarajućih servisnih usluga. 


13.2. Distributersko-dilerske usluge prodaje strane robe 


Distributeri su vanjskotrgovinski posrednici (samostalni zastupnici) koji posluju u svoje 
ime i za svoj račun, s time da na svom teritoriju imaju najčešće potpunu ekskluzivnost prodaje 
robe svoh inozemnog nalogodavca — principala. Diler je podvrsta distributera koji također 
posluje u svoje ime i za svoj račun, ali mu je ekskluzivitet najčešće ograničen na uže područje 
teritorija kojeg pokriva glavni distributer. 


Ugovor o isključivoj distribuciji (engl. exclusive distribution contract; njem. 
Alleinvertriebvertrag) ugovor je sklopljen između dviju ugovornih strana od kojih se jedna 
(isporučitelj, principal) obvezuje (distributer, samostalni zastupnik) da će isporučivati 
određenu robu samo toj drugoj strani, isključivom distributeru na ugovornom području. 
Ugovorno područje može biti zemljovidni dio ili cijeli teritorij države, a u Europskoj uniji to 
može biti prostor svih država članica EU. 


Polazeći od toga da su distributer i diler samostalni trgovci koji posluju u svoje ime i za svoj 
račun, ali i da imaju specifičan odnos prema inozemnom nalogodavcu - principalu, važno je, 
za početak, znati sljedeće: 


- Ugovor o distribuciji ugovor je posebne vrste zaključen na određeno ili neodređeno 
vrijeme, kojim se jedna strana (distributer ili diler) obvezuje prodavati robu druge 
strane (inozemni nalogodavac, dobavljač, isporučitelj robe, principal) u svoje ime i za 
svoj račun. Takvim se ugovorom distributer - diler uključuje u prodajnu organizaciju 
proizvođača - isporučitelja robe. 


Iako isporučitelj može ali i ne mora biti i proizvođač robe (prema pravu Europske 
unije), najčešće je ipak riječ o proizvođaču ili izvozniku (američka praksa). Redovito su 
to veliki proizvođači, koji imaju razvijenu službu marketinga, djelatnost promocije i 
usluga koje prate proizvod, i koji su specijalizirani za određenu vrstu proizvoda. 
Međutim, nije rijedak slučaj da se kao isporučitelji, posebice u Europi, pojavljuju 
velike distributerske kuće svjetski poznatih proizvođača motornih vozila, informatičke 
opreme, strojeva i uređaja 1 sl., ovlaštene za sklapanje dilersko-distributerskih ugovora 
s trgovačkim kućama u pojedinim zemljama. Iako je upitno koliko je to sa stajališta 
manjih distributera i dilera opravdano, ipak se ne može poreći činjenica da takve velike 
distribucijske kuće mogu racionalnije poslovati, imati bolji pregled ukupne godišnje 
potražnje i prodaje na većem broju tržišta, smanjivati zavisne troškove (transport, 
osiguranje, skladištenje 1 dr.) zbog većih narudžaba, bolje planirati dinamiku godišnjih 
isporuka proizvoda proizvođača, ostvarivati veće količinske i druge rabate od 
principala i, s obzirom na snažan vlastiti kapital, predstavljati mnogo pouzdaniju vezu 
principala s većim brojem tržišta zemalja na kojima, preko takvog glavnoga 
distributera, djeluju manji distributeri 1 dileri. 

Predmet ugovora o distribuciji ustupanje je distributeru i dileru isključivih prava 
prodaje određenih proizvoda proizvođača za određeno područje. 


Distributer — diler, kao vanjskotrgovinski posrednik, ugovorom o distribuciji, odnosno 
dilerskim ugovorom s inozemnim partnerom, stječe isključivo pravo prodaje proizvoda 
svog principala — proizvođača na tržištu za koje je ugovorom ovlašten kao isključivi 
distributer ili diler. Dakle, postati isključivim distributerom nekog poznatog 
proizvođača iz inozemstva na domaćem tržištu znači dobiti od inozemnog proizvođača 
- principala veliko povjerenje i mogućnost dobre zarade, ukoliko se njegovi proizvodi 
mogu na domaćem tržištu dobro plasirati. Međutim, kao i kod inozemnog zastupnika, 
principal će i distributera ili dilera cijeniti isključivo po tome koliko je njegove robe 
prodao, koliko mu je uplata izvršio i koliko je utjecao na to da principalovi proizvodi 
na distributerovu odnosno dilerovu tržištu budu dugoročno prihvaćeni od strane 
kupaca. 


Vodite računa o tome da će inozemni principal posebno cijeniti distributera ili dilera po 
tome koliko vodi računa o ujednačenoj prodaji njegovih proizvoda, jer to omogućuje 
principalu lakše planiranje njegove godišnje proizvodnje. Sezonske oscilacije u prodaji 
same su po sebi razumljive, ali će svaki pametan distributer i diler i o tome voditi 
računa, kako ne bi doveo principala u situaciju da ovaj jednostavno ne može pripremiti 
proizvode za isporuku u roku koji je izvan uobičajenih i dogovorenih rokova. To se 
najčešće događa u distribuciji motornih vozila, ali i u nekim drugim slučajevima, kada 
zbog nepoštivanja uobičajenih rokova isporuke, kupci često traže drugi izvor nabave ili 
mijenjaju izbor proizvođača. 

Najvažniji problem o kojem distributer i diler moraju voditi računa jest raspoloživi 
vlastiti kapital, jer oni naručuju robu od principala (ili od spomenutoga glavnog 
distributera za šire tržište) i izravno mu je plaćaju, bez obzira imaju li ili ne unaprijed 
osigurane kupce za naručenu, plaćenu i isporučenu robu. Ovisno o vrsti proizvoda (a 
najčešće su to proizvodi široke potrošnje trajnije vrijednosti, razna oprema, uređaji, 
aparati, motorna vozila i dr.), distributer i diler obvezni su osigurati i servisnu mrežu za 
principalove proizvode te, slično kao i inozemni zastupnik, voditi brigu o opskrbi 
rezervnim dijelovima, rješavanju reklamacijskih zahtjeva kupaca na svom tržištu i dr. 


Poslovni prostor distributera ili dilera ovisi također o vrsti proizvoda koji su 
predmetom distributerskog ili dilerskog ugovora. Ako je riječ o distribuciji krupne 
investicijske opreme, zasigurno je da će distributer/diler unaprijed pronaći kupce za 
takvu opremu pa je tek onda naručiti od svog principala. Stoga mu za takvo poslovanje 
neće trebati velik skladišni prostor, jer će se takvi proizvodi izravno otpremati njihovim 
kupcima. Međutim, ako je riječ o proizvodima široke potrošnje trajnije vrijednosti, za 
koje distributer/diler najčešće nema unaprijed ugovorenu prodaju, on će morati 
osigurati odgovarajući skladišni prostor u koji će smjestiti naručene, plaćene i 
ocarinjene proizvode, koje će potom prodavati na povjerenom mu tržištu. Distributeru 
će, u tom slučaju, biti financijski lakše premostiti razdoblje od trenutka naručivanja i 
plaćanja robe inozemnom principalu do trenutka stvarne prodaje robe na domaćem 
tržištu, ako na tom tržištu ima i određen broj dilera (dilera koji imaju ekskluzivitet 
samo na dijelu tog tržišta). Naime, distributer će zahtijevati od dilera da mu dostave 
svoje narudžbe, osiguraju plaćanje naručene robe, preuzmu isporučene i ocarinjene u 
svoja skladišta, i dalje sami vode brigu oko plasmana tih proizvoda na povjerenim im 
dijelovima tržišta glavnog distributera. 


Najveći distributerov i dilerov problem ipak su raspoloživa vlastita financijska sredstva 
i angažiranje tih sredstava sve do trenutka prodaje i naplate principalovih proizvoda od 
kupaca na njihovu tržištu. Problem financiranja ovakvog oblika poslovanja posebno se 
komplicira ukoliko je za prodaju principalovih proizvoda uobičajeno i kreditiranje 
domaćih kupaca. Kreditiranje domaćih kupaca jedan je od oblika animiranja kupaca 
slabije kupovne moći, posebice kada je riječ o prodaji motornih vozila, kućanskih 
aparata i uređaja (“bijele tehnike") i sl. Stoga će svaki razuman distributer i diler vezati 

svoje financijsko poslovanje uz elastičnu poslovnu banku, koja će, uz prihvatljive 
kamate, biti spremna pratiti distributera i dilera u njihovim financijskim transakcijama, 
odobravat im kratkoročne i srednjoročne kredite i voditi brigu oko naplate potraživanja 
od domaćih kupaca, dakako, uz odgovarajuće osiguranje prema distributeru i dileru i 
domaćim kupcima. 


I distributer i diler moraju voditi računa o osiguranju deviznih sredstava za plaćanje 
naručene robe inozemnom principalu. Za razliku od zastupnika, odnosno zastupnika - 
konsignatara, koji inozemnom principalu plaća njegove proizvode tek kada je za njih 
pronašao kupca i kada je kupac te proizvode platio, distributer i diler moraju već pri 
slanju narudžbe inozemnom principalu imati devizna sredstva, uredno ih doznačiti 
principalu ili mu za vrijednost narudžbe otvoriti akreditiv, pa tek onda mogu očekivati 
isporuku naručenih proizvoda, obaviti uvozno carinjenje robe, platiti carinu i ostale 
uvozne pristojbe i onda slobodno prodavati tako uvezene proizvode inozemnog 
principala na svom tržištu. Stoga i distributer i diler, čak 1 više od inozemnog 
zastupnika, moraju voditi računa o tome da će njihovo poslovanje biti moguće samo 
ako osiguraju potrebna devizna sredstva za plaćanje inozemnom principalu. Za 
osiguranje deviznih sredstava potrebnih za plaćanje naručenih proizvoda inozemnom 
principalu vrijedi sve ono što je rečeno i za poslovanje inozemnog zastupnika. 


Jedno od temeljnih pravila za uspješno poslovanje distributera i dilera, koje je vezano 
uz izbjegavanje nagomilavanja neprodane robe inozemnog principala na njihovim 
skladištima, jest pronalaženje sigurnih kupaca prije naručivanja robe od inozemnog 
principala. S tako osiguranim kupcima distributer i diler mogu unaprijed sklopiti 
predugovor, a poželjno je da takvi kupci za naručene proizvode uplate i odgovarajući 
predujam. Pritom je važno da distributer i diler vode računa o svojim obvezama prema 
unaprijed osiguranim kupcima, posebice kada je riječ o ugovorenim rokovima isporuke 
naručenih proizvoda. 


Za distributera i dilera posebno je važno pitanje odgovornosti prema trećima, odnosno 
njihova odgovornost za prodanu robu, garancije i eventualnu naknadu štete prema 
kupcima te robe, tj. potrošačima, u odnosu na koje distributer i diler nastupaju u svoje 
ime i za svoj račun. Kao samostalni trgovci, distributer i diler imaju potpuno različit 
položaj od zastupnika ili agenta. Prema trećima (kupcima, potrošačima) oni nastupaju 
samostalno i neograničeno. Distributeri i dileri nastoje tu odgovornost prebaciti na 
inozemnog principala - proizvođača, ali takve klauzule u ugovoru između 
distributera/dilera i kupca na njihovu tržištu neće dobiti sudsku zaštitu niti imaju 
uporišta u mjerodavnom pravu za te ugovore.''? 


Dogovor s inozemnim proizvođačem - principalom o cijeni po kojoj će se principalovi 
proizvodi prodavati na tržištu distributera/dilera kao i način obračuna 
distributerske/dilerske zarade, presudan je za prosudbu distributera/dilera koliko mu se 
ovaj oblik prodaje strane robe isplati. Dakako, konačna procjena distributera/dilera o 
isplativosti ovakvog angažmana temeljit će se na kalkulaciji svih troškova i prihoda od 
očekivanog opsega prodaje principalovih proizvoda tijekom određenog razdoblja. 
Oprezan distributer/diler, posebice ako još nema unaprijed dogovorenu prodaju 
principalovih proizvoda sa sigurnim kupcima, uzet će kao podlogu za izračunavanje 
isplativosti minimalan opseg buduće prodaje tih proizvoda, ovisno o minimalnim 
normama (količinama) i dinamici prodaje tijekom godine što ih zahtijeva ili postavlja 
principal kao uvjet za sklapanje distributerskog ugovora. 


U poslovnoj se praksi određivanje prodajne cijene principalovih proizvoda na tržištu 
distributera/dilera, odnosno smanjivanje ili povećavanje cijena ugovorenog asortimana, 
prepušta proizvođaču - principalu. Tako principal zadržava kontrolu cijena svojih 
proizvoda i ujednačenost tih cijena na svim stranim tržištima na kojima je organizirao i 
ugovorio distributersku ili dilersku prodajnu mrežu. U suprotnom, kada bi distributer ili 
diler sami određivali konačnu prodajnu cijenu principalovih proizvoda na svom tržištu, 


112 Više o tome: Deša Mlikotin-Tomié, Ugovori o distribuciji, Zakonitost br. 1/91, Ekonomski fakultet Zagreb, str. 56 i 57. 

najčešće bi principalovim izvoznim cijenama dodavali razliku po načelu: “Naplati 
koliko džep kupca može podnijeti." Takva politika cijena mogla bi im u početku 
donijeti nešto veću zaradu, ali i opasnost da postupno izgube kupce i da se tržište 
okrene konkurenciji, ili da drugi neovisni uvoznici uvezu principalove proizvode po 
povoljnijim cijenama. Stoga je uobičajeno da distributer i diler kupuju proizvode po 
principalovim dogovorenim izvoznim cijenama i po tim cijenama prodaju principalovu 
robu na svom tržištu, a principal im od te cijene odobrava određeni rabat u postotku od 
fakturiranog iznosa. 


Ako je distributer s inozemnim proizvođačem - principalom dogovorio da u svoje ime i 
za svoj račun preuzme generalno distributerstvo na teritoriju svoje zemlje i da na tom 
teritoriju može razviti sustav mreže manjih dilera (regionalni dileri), onda će generalni 
distributer sklopiti posebne ugovore s takvim dilerima s kojima će, po određenom 
ključu, dijeliti postotak odobrenog mu rabata za principalove proizvode koje prodaje 
preko takvih dilera. Razdioba postotka odobrenog rabata za kupljene principalove 
proizvode stvar je dogovora između generalnog distributera i dilera, a u mnogome ovisi 
o vrsti proizvoda, angažiranju vlastitog distributerovog kapitala za kupnju i plaćanje 
principalovih proizvoda, troškova transporta, skladištenja i osiguranja uvezenih 
principalovih proizvoda, troškova carine i ostalih zavisnih troškova što ih ima generalni 
distributer u poslovanju s inozemnim principalom, ukoliko se principalovi proizvodi ne 
isporučuju izravno dilerima, bez zadržavanja na skladištu distributera. Ovaj će problem 
distributer najlakše riješiti na način da s dilerima dogovori razdiobu odobrenog rabata 
od strane principala u određenom postotku (npr. 50% : 50%), a da dilerima posebno 
zaračuna određeni postotak na iznos vlastitih angažiranih financijskih sredstava za 
proizvode koje im preprodaje, i to od trenutka plaćanja po ispostavljenim fakturama 
principala, prijevoznika, osiguravajućeg društva, javnih skladišta ili slobodnih zona, 
carine i dr., do trenutka naplate od dilera. 


Distributer i diler mogu na svom tržištu, ali o svojem trošku, odobravati kupcima 
određene popuste i prodavati robu po cijenama nižima od principalovih fakturnih 
cijena. To, dakako, ovisi o visini odobrenog rabata od strane principala. Drugim 
riječima, da bi povećao prodaju principalovih proizvoda, distributer može odobriti 
popust kupcima u okviru odobrenog mu rabata. Na primjer: ako mu je principal 
odobrio rabat od 10%, a s 8% rabata pokriva troškove i ostvaruje određenu zaradu, 
distributer može sniziti cijenu principalovih proizvoda za 2%. Slično može postupiti i 
regionalni diler koji kupuje principalove proizvode preko generalnog distributera. 


I na kraju, ako ste se odlučili za distributersko ili dilersko trgovanje, ako imate ili 
možete osigurati odgovarajuće prostorije i raspolažete određenom ušteđevinom ili 
drugom mogućnošću osiguranja potrebnih financijskih sredstava, jedino što vam 
preostaje jest da još jedanput provjerite kako sve to u praksi izgleda, kakve su vam 
šanse u odnosu na konkurenciju, jeste li dovoljno strpljivi da postupno izgrađujete svoj 
položaj na tržištu i da ne očekujete profit preko noći, jeste li svjesni koliko ćete 
administrativnih poslova morati obavljati, bi li bilo uputnije upoznati ovaj način 
vanjskotrgovinskog poslovanja radeći određeno vrijeme kod nekog uhodanog 
distributera i, što je najvažnije — imate li barem približnu predodžbu o tome koji bi to 
inozemni proizvođač - principal upravo vama povjerio isključivi distributerski ili 
dilerski ugovor. 


13.3. Usluge izvođenja investicijskih radova u inozemstvu 


Djelatnost izvođenja investicijskih radova u inozemstvu uređena je zakonskim propisima 
svake zemlje, pa i naše, posebice stoga što je, uglavnom, riječ o poslovima velikih vrijednosti, 
a pokatkad i o investicijama koje mogu imati veliko gospodarsko ili strateško značenje za 
zemlju u kojoj se ti radovi izvode. 

Izvođenje investicijskih radova u inozemstvu obavljaju za to specijalizirana građevinska, 
montažna, projektna, inženjering, konzultantska i druga poduzeća, ovisno o vrsti 
investicijskog projekta i zahtjevima stranog investitora. Osim neposrednih davatelja usluga 
izvođenja investicijskih radova, u ove se poslove uključuje i niz drugih sudionika, posebice 
banke i druge domaće ili međunarodne financijske institucije, osiguravajuća društva, 
proizvođači opreme, vlasnici prava industrijskog vlasništva i drugi. 


U praksi se pod izvođenjem investicijskih radova u inozemstvu podrazumijeva: 


a) izrada ekspertiza i studija, investicijskih programa, prostornih i urbanističkih planova 
i projekata, idejnih, glavnih i detaljnih projekata i investicijsko-tehničke 
dokumentacije, licitacijskih elaborata (tenderska dokumentacija) i druge investicijske 
dokumentacije za objekte i postrojenja, 


b) izvođenje geodetskih, geoloških i drugih istraživačkih radova, melioracijskih radova i 
radova oplemenjivanja zemljišta, privođenje zemljišta kulturi i komunalno uređenje 
zemljišta, 


c) izvođenje svih vrsta građevinskih, građevinsko-obrtničkih, geoloških i rudarskih, 
hidrotehničkih i drugih sličnih radova unutrašnjeg uređenja i dekoracije, 


d) izvođenje svih vrsta instalacijskih, montažnih i demontažnih radova, a i radova na 
održavanju i remontu industrijskih i drugih postrojenja, 


e) stavljanje u pogon postrojenja i opreme izgrađenih objekata, rukovođenje radovima, 
tehničko upravljanje pogonom ili procesom proizvodnje i održavanje izgrađenih 
postrojenja, objekata i pogona, 


f) izgradnja kompletnih objekata i isporuka dijelova i materijala za kompletnu opremu, 
tehnoloških linija i ostalih komponenata za ugovorene objekte, 


g) organizacija i posredovanje u izgradnji kompletnih objekata (inženjering), 


h) stručno-tehnički nadzor nad izvođenjem investicijskih radova u inozemstvu i nad 
izgradnjom investicijskih objekata, 


i) pružanje stručne pomoći u tijeku izgradnje i u radovima na izgrađenim objektima, 
j) održavanje i remont izgrađenih objekata i ispitivanje opreme, 
k) obuka radnika, prijenos znanja i iskustva i organizacija proizvodnje (know-how) te 
1) drugi poslovi izvođenja investicijskih radova u inozemstvu. 
Osnovna podjela ugovora o izvođenju investicijskih radova u inozemstvu prema predmetu 
ugovora bila bi sljedeća: '? 
A) Sustav odvojenih ugovora 
1. Ugovor o uslugama savjetodavnih inženjera 
2. Ugovor o građenju 
3. Ugovor o isporuci i montaži opreme 
4. Ugovor o montaži i nadzoru nad montažom 
B) Sustav jedinstvenog ugovora 


C) Sustav ugovora "ključ u ruke", 


13 Prema vodiču za sastavljanje ugovora za velike industrijske objekte (Guide on Drawing up Contracts for Large Industrial 
Works), koji je objavila Ekonomska komisija UN za Europu krajem 1973. 

Ugovor o uslugama savjetodavnih inženjera zaključuje naručitelj radova (investitor) s 
inženjerom kojeg angažira kad se gradi složeni objekt, a naručitelj nema dovoljno tehničkoga, 
komercijalnoga, financijskoga i organizacijskog znanja da uspješno vodi takvu izgradnju. 
Tada se savjetodavni inženjer pojavljuje u ulozi konzultanta koji pomaže naručitelju da obavi 
niz navedenih poslova vezanih za izgradnju. Prema tome, pojam "savjetodavni inženjer" 
obuhvaća fizičku osobu - organizatora izgradnje investicijskog objekta. 

U praksi se za ovakve usluge najčešće uposle konzalting poduzeća, koja za račun 
investitora obavljaju razne poslove: izrade tehničke dokumentacije, poslove nadzora 
(ocjenjuju kvalitetu rada i upotrijebljenog materijala, metodu rada, utvrđuju količinu radova, 
izrađuju kalkulacije troškova na teret investitora, odobravaju izvedbene nacrte i dr.). 
Ugovorom o građenju izvođač se obvezuje da će u ugovorenom roku i prema određenom 
projektu izgraditi određenu građevinu na određenom zemljištu ili da će na objektu obaviti 
neke građevinske radove, a naručitelj se obvezuje isplatiti određenu cijenu za obavljanje tih 
radova. 


U odnosu na ostale ugovore ovaj je ugovor prilično elastičan jer se često u tijeku izvođenja 
radova mijenja ugovoreni opseg (poboljšanje kvalitete, podzemne vode, sastav tla), što sve 
utječe na promjenu ugovorene cijene. 


Ovaj se ugovor može zaključiti kao odnos: 
- naručitelj (investitor) - glavni izvođač, 

- glavni izvođač - konzultant te 

- glavni izvođač - podizvođač. 


Ugovorom o isporuci i montaži opreme uređuje se odnos između naručitelja i isporučitelja 
opreme koji tu opremu i montira. U ovom odnosu, koji po našim propisima spada u izvođenje 
investicijskih radova u inozemstvu, isporučitelj je odgovoran za opremu do trenutka montaže, 
a potom redovito i u razdoblju održavanja nakon montaže. 


Ugovor o montaži i nadzoru montaže može nastati kao odnos: 


- kad naručitelj, nakon zaključenja ugovora za isporuku i montažu postrojenja i opreme, 
podugovori montažu ili dio montaže s drugim poduzećem - "izvođačem", 


- kad vlasnik opreme - naručitelj želi da opremu, kupljenu od jednog proizvođača, 
izvođač montira na objektu, 


- kad proizvođač opreme ugovori s montažnim poduzećem njezinu montažu. 


Sustav jedinstvenog ugovora zaključivanje je ugovora o izvođenju investicijskog rada 
između investitora i glavnog izvođača. Na temelju tog ugovora glavni izvođač, za one radove 
koje sam ne izvodi, zaključuje podugovore s drugim izvođačima. Funkcija je glavnog 
ugovarača da objedini pojedine ugovore u tijeku rada i faza radova potrebnih za završetak 
ugovorenog objekta. 


"nn" 


Sustav ugovora "ključ u ruke" ("turn key", "schlüsselfertig") predstavlja ugovor kod kojeg 
jedan izvođač preuzima od naručitelja izgradnju kompletnog objekta od projektiranja do 
puštanja u pogon. Dakle, tu postoji samo odnos naručitelj - izvođač. Izvođač je odgovoran za 
sve aktivnosti u izgradnji, obvezatan je predati objekt u određenom roku i jamčiti njegovu 
funkcionalnost. Obveze izvođača kod ovakvih ugovoraobuhvaćaju: 


- intelektualne usluge (planiranje i projektiranje izgradnje objekata), 

- izgradnju objekta, 

- nabavu i montažu opreme, 

- nabavu prava industrijskog vlasništva, prema potrebi uključujući znanje i iskustvo, 


- puštanje pogona u pokusni rad, 

- odgovornost za ispravnost rada cijelog objekta, 
- jamstvo za postizanje ugovorenog opsega proizvodnje i kvalitete proizvoda. 


Nakon završenog projekta glavni izvođač radova predaje investitoru ključ kao simbol 
gotovosti objekta i spremnosti objekta za uporabu. 


Osnovne odredbe ugovora o izvođenju investicijskih radova u inozemstvu jesu: predmet 
ugovora i opseg posla, cijena radova i vrijednost ugovora s načinom plaćanja, te rokovi 
izvođenja. 


13.4. Usluge oplemenjivanja strane robe (obrada, dorada, prerada) 


Za razliku od poslova prerade, dorade i obrade, koji se koriste u poslovnim kombinacijama s 
reeksportnim poslovima i poslovima međunarodnoga tranzitnog posredovanja (vidi poglavlje 
o reeksportu), ovdje je riječ o proizvodnim gospodarskim uslugama što ih za potrebe 
inozemnog naručitelja obavljaju domaća proizvodna poduzeća, bez daljnjih trgovačkih 
transakcija s oplemenjenom robom. 


Poslovi oplemenjivanja robe sastoje se u industrijskoj preradi, doradi i obradi što ih obavlja 
domaće poduzeće na robi koja je vlasništvo inozemne tvrtke (aktivni poslovi 
oplemenjivanja robe) ili što ih obavlja inozemni poslovni partner na robi koja je vlasništvo 
domaćeg poduzeća (pasivni poslovi oplemenjivanja robe). 


Domaća poduzeća mogu oplemenjivati robu (prerada, dorada i obrada) koju na 
oplemenjivanje daje strani naručitelj ili domaće poduzeće upisano u sudski registar za 
posredničke poslove u vanjskotrgovinskom prometu, i mogu dati na oplemenjivanje robu 
stranoj osobi. Ovi se poslovi mogu obavljati u više faza i može ih obavljati više domaćih 
poduzeća ili stranih osoba. 


Pod preradom se podrazumijevaju sve radnje oplemenjivanja u procesu proizvodnje kojima 
se mijenjaju osnovna svojstva privremeno uvezene robe. 


Pod doradom se podrazumijevaju sve radnje kojima se uvezena roba oplemenjuje, kao što su 
tiskanje, bojenje, čišćenje, sortiranje, ispitivanje kvalitete, pakiranje i dr., ili joj se dodaje 
druga roba radi ugradnje, ušivanja, miješanja 1 dr., ako u tom procesu privremeno uvezena 
roba ne promijeni osnovna svojstva. 


Pod obradom se podrazumijeva svaki mehanički, kemijski i drugi postupak koji se poduzima 
radi dotjerivanja i poboljšanja kvalitete proizvoda, bez dodavanja iste ili druge vrste robe. 

Domaća poduzeća mogu usluge oplemenjivanja platiti ili naplatiti u robi, na temelju 
odobrenja organa uprave nadležnog za ekonomske odnose s inozemstvom. Na izvoz i uvoz 
robe po ovoj osnovi primjenjuju se propisi što reguliraju izvoz i uvoz te robe. 


Poslovi oplemenjivanja robe pripadaju proizvodnim uslugama kojima se povećava vrijednost 
robe na preradi, doradi ili obradi. 


Aktivnim poslovima oplemenjivanja robe (kad naša poduzeća obavljaju te poslove za račun 
inozemnog naručitelja) ostvaruje se devizni priljev za obavljene proizvodne usluge i utrošeni 
materijal. Osim toga, ovim se poslovima omogućuje potpunije korištenje domaćih 
proizvodnih kapaciteta, uvođenje suvremene tehnologije u proizvodni proces, sniženje 
proizvodnih troškova i izvoz vlastite robe, ako se ona ugrađuje u proizvode stranih 
proizvođača - naručitelja poslova oplemenjivanja. 


Uvoz inozemne robe radi njenog oplemenjivanja u našoj zemlji smatra se privremenim 
uvozom i može se obaviti samo pod uvjetom da je roba vlasništvo inozemnog naručitelja, da 
privremeni uvoz obavlja domaće poduzeće registrirano za poslove posredovanja u 
vanjskotrgovinskom prometu i da preradu, doradu ili obradu obavlja naše proizvodno 
poduzeće. 

Pasivni poslovi oplemenjivanja robe (kad inozemne tvrtke obavljaju te poslove za račun i 
po nalogu našeg poduzeća) uvjetuju devizni odljev. Međutim, i pasivni poslovi 
oplemenjivanja, sa stajališta naših poduzeća, mogu biti ekonomski opravdani jer se tako 
izbjegava kupnja kompletnog proizvoda iz inozemstva, a naručuje se samo, na primjer, 
određeni specifični uređaj koji se ne proizvodi u našoj zemlji i koji se ugrađuje u domaću 
opremu ili se iz naše zemlje privremeno izvozi neki drugi proizvod na obradu, čime se 
poboljšava njegova kvaliteta, umjesto da se takav kompletan proizvod kupuje u inozemstvu. 
Na taj se način smanjuje devizni odljev u inozemstvo. Osim toga, ovim se poslovima stječu 
nova znanja i iskustva u poboljšanju kvalitete i proširenju asortimana vlastite proizvodnje 
namijenjene izvozu. 

Budući da je pritom riječ o poslovima oplemenjivanja za tuđi račun, svi poslovi koji se sklope 
putem primatelja naloga smatraju se da ih je sklopio nalogodavac, pa je on i nositelj svih 
prava i obveza iz ovakvih poslova. U takvom poslu primatelj naloga za oplemenjivanje robe 
daje samo uslugu (rad). 

Posebnu vrstu poslova oplemenjivanja predstavljaju tzv. lohn poslovi. To su poslovi prerade i 
dorade za račun inozemnog nalogodavca, koji daje sirovine, reprodukcijski materijal i 
pomoćni materijal, nacrte, planove, krojeve, modele i sl. Domaći primatelj naloga obavlja 
uslugu prerade ili dorade te zaračunava sve svoje troškove kao što su: plaće radnika, usluge 
trećih, amortizacija opreme i strojeva koji služe u oplemenjivanju robe, ostali troškovi 
proizvodnje i sl. U takvim poslovima domaći davatelj usluga rjeđe ugrađuje svoje pomoćne 
materijale u oplemenjeni proizvod. Lohn poslovi najrašireniji su u tekstilnoj, obućarskoj i 
automobilskoj industriji. 


13.5. Usluge međunarodnog otpremnika (špeditera) 


Pod poslovima međunarodnog otpremniStva (špedicije) podrazumijevaju se poslovi 
organiziranja, otpreme i dopreme robe u međunarodnom prometu što ih obavlja špeditersko 
poduzeće u svoje ime i po nalogu i za račun komitenta - nalogodavca. 


Poslovima međunarodnog otpremništva smatra se osobito: 


sklapanje ugovora o prijevozu u svim granama prometa, 


sklapanje ugovora o utovaru, istovaru, pretovaru, sortiranju, pakiranju i slične usluge, 


sklapanje ugovora o skladištenju robe, 


sklapanje ugovora o osiguranju robe, 


organiziranje zbirnog prometa, 


osiguranje povlastica i refakcija od prijevoznika, 


zastupanje i obavljanje poslova u vezi s carinjenjem robe, 


ispostavljanje i pribavljanje prijevoznih i drugih dokumenata, 


obavljanje otpremničkih usluga na međunarodnim sajmovima itd. 


Špediter preuzima poslove iz svoje djelatnosti na osnovi dobivenog naloga - dispozicije 
izvoznika ili uvoznika (nalogodavca), u kojem su navedene sve radnje koje valja obaviti. 
Smatra se da je špediter prihvatio nalog kad potvrdi primitak naloga i njegove uvjete, uz 
odgovornost za sve greške i propuste koje učini u svom radu. 


Poduzeća za međunarodnu špediciju obično su smještena u velikim gospodarskim i 
trgovačkim središtima zemalja i na važnim prometnim čvorištima, kao što su: pomorske luke, 
željeznička čvorišta, međunarodne zračne luke, riječka i jezerska pristaništa i kopneni 
granični prijelazi. Prema potrebi, poduzeća za međunarodnu špediciju mogu imati svoje 
poslovnice i u manjim mjestima. 

Špediteri specijaliziraju svoju djelatnost prema području na kojem obavljaju usluge i prema 
vrsti transporta što ga organiziraju. 


Loko špediteri obavljaju usluge u unutarnjem prometu i surađuju s međunarodnim 
špediterima u organiziranju 1 izvršavanju poslova izvoza i uvoza na svom području. 


Kontinentalni špediteri bave se poslovima organiziranja i obavljanja transporta kopnenim 
prijevoznim sredstvima (željeznicom, cestom, rijekama i jezerima) i u zrakoplovnom 
teretnom prometu. 


Pogranični špediteri (carinski posrednici) obavljaju sve usluge pri carinskom postupku na 
robi namijenjenoj izvozu ili iz uvoza i u tranzitu. Nalaze se tamo gdje postoji carinarnica ili 
njezina ispostava te na graničnim prijelazima (državna kopnena granica, pomorske luke za 
međunarodni promet, međunarodne zračne luke i dr.). U našoj zemlji međunarodni špediteri 
obavljaju i carinsko posredovanje, a ako nemaju svoje poslovnice na graničnim prijelazima, 
taj dio posla obično povjeravaju drugom špediteru koji je smješten na graničnom prijelazu. 
Lučki špediteri specijalizirani su za pružanje cjelokupnih usluga u pomorskom transportu - 
od ugovaranja brodskog prostora, skladištenja robe u lučkim skladištima, obavljanja 
carinskog posredovanja, pa sve do pružanja usluga u svezi sa sortiranjem robe, 
prepakiranjem, obilježavanjem pošiljaka, prekrcajem i dr. Uloga lučkog špeditera osobito je 
važna jer o njemu ovisi točnost, urednost i sigurnost u otpremi i dopremi velikih količina robe 
u međunarodnome pomorskom transportu. 


Sajamski špediter specijaliziran je za poslove organiziranja različitih sajamskih priredaba, 
izložaba, demonstracije raznih proizvoda i sl. Veće organizacije za međunarodnu špediciju u 
našoj zemlji jesu: Trans-Adria, Eurošped, Zagrebšped i druge. 


Međunarodni špediter obavlja sljedeće najvažnije poslove: 
- Preuzima robu na otpremu sa skladišta nalogodavca (odnosno proizvođača) i organizira 
prijevoz do mjesta ukrcaja, gdje je predaje prvom prijevozniku. 


- Zaključuje ugovor o prijevozu robe s poduzećem za međunarodni prijevoz (u ugovoru 
se poduzeće za prijevoz obvezuje da će špediteru, a za račun njegova nalogodavca, 
staviti na raspolaganje u ugovorenom vremenu i mjestu određeni broj vozila ili vagona 
naznačene konstrukcije ili odgovarajući brodski prostor). 


Izabire najprikladnije prijevozno sredstvo ako u nalogu (dispoziciji) nije izričito 
navedeno određeno prijevozno sredstvo. 


Provjerava kako prijevoznik izvršava svoje obveze prije i nakon ukrcaja robe, te 
tijekom njezina prijevoza do odredišta i iskrcaja robe. 


Pri kombiniranom načinu transporta špediter, nakon završetka jedne vrste prijevoza, 
pravodobno osigurava nastavljanje druge vrste prijevoza robe do odredišta i brine se da 
ne nastanu gubici, troškovi, kvar na robi i sl., npr. pri uvozu robe iz prekomorskih 
zemalja, kad tu robu treba dalje otpremiti željezničkim vagonima ili kamionima. 


Osigurava robu u transportu ako u dispoziciji nalogodavca dobije zadatak da se roba 
osigura na točno utvrđenoj relaciji, za određeno vrijeme i protiv određenih rizika. Na 
temelju takvog naloga špediter uplaćuje za račun nalogodavca premiju osiguranja pri 
osiguravajućoj organizaciji, a kao dokaz o sklopljenom ugovoru o osiguranju, dobiva 
policu osiguranja s kojom postupa prema nalogu. 


Ugovara uskladištenje robe te, prema potrebi, unajmljuje skladišni prostor u javnim 
skladištima ili robu uskladišćuje u vlastitim skladištima. Za uskladištenu robu u javnom 
skladištu špediter dobiva skladišnicu ili varant, koja je ujedno i vrijednosni papir po 
naredbi. Na temelju skladišnice roba može biti predmet prodaje dok je još na skladištu. 
Špediter mora izabrati takav skladišni prostor u kojem roba neće izgubiti svoju 
uporabnu i tržišnu vrijednost. 

Uz navedene usluge, međunarodni špediter obavlja za svojega nalogodavca i druge radnje. Na 
(instradacija robe); osigurava refakcije (popust na vozarinu, odnosno vraćanje dijela uplaćene 
vozarine) i druge pogodnosti od strane prijevoznika; sklapa ugovor u vezi s ukrcajem, 
iskrcajem, prepakiranjem i sortiranjem robe; poduzima mjere za osiguranje regresa (naknade) 
u slučaju gubitka, oštećenja ili manjka robe; izdaje špediterske potvrde o prispjeloj ili 
otpremljenoj robi; uzima i dostavlja uzorke robe; priprema carinske dokumente i zastupa 
nalogodavca u carinskom postupku; brine se o zaštiti robe u prijevoznom sredstvu 
(doleđivanje, hranjenje životinja i dr.); daje vlastita jamstva da će roba biti predana određenoj 
osobi pod utvrđenim uvjetima i dr. 

Budući da je sjedište međunarodnog špeditera u jednoj zemlji u određenom mjestu, on u 
međunarodnom transportu ne može obaviti sve usluge oko prihvata robe u zemlji i na 
odredištu u inozemstvu. 


Zbog toga međunarodni špediter uključuje u posao svoga poslovnoga korespondenta u 
inozemstvu, tj. inozemnoga međunarodnog špeditera, da za njegov račun obavi špediterske 
usluge na odredištu robe. 


Za izbor poslovnoga korespondent-špeditera nije potrebno odobrenje nalogodavca (izvoznika 
ili uvoznika). 


Za propuste i greške što ih učini korespondent-špediter odgovoran je međunarodni špediter u 
čije se ime obavljaju odgovarajuće radnje na temelju dispozicije dobivene od nalogodavca. 


13.6. Usluge prijevoza robe i putnika u međunarodnom prometu 


Pod poslovima međunarodnog prijevoza robe i putnika podrazumijeva se obavljanje usluga 
prijevoza robe i putnika u međunarodnome željezničkom, cestovnom, pomorskom, zračnom, 
riječnom i jezerskom prometu. 


Poduzeća koja pružaju usluge međunarodnog prijevoza robe i putnika moraju za tu djelatnost 
biti registrirana kod nadležnog suda i moraju raspolagati prijevoznim sredstvima koja su, u 
skladu s međunarodnim standardima, prikladna za obavljanje prijevoza robe i putnika na 
međunarodnim relacijama. 

14. MENADŽMENT LJUDSKIH POTENCIJALA U 
MEĐUNARODNOM POSLOVANJU 


14.1. Uvod 


Do druge polovine 20. stoljeća, tržišna vrijednost i konkurentska snaga poduzeća u najvećoj 
se mjeri određivala na temelju njihove nepokretne imovine. Kvalitetne proizvodne i 
administrativne zgrade, suvremene pro- izvodne linije, zemljišta te energetska i druga 
infrastruktura predstavljali su glavne izvore moći i tržišne pozicije tadašnjih poduzeća, 
kako na naci- onalnoj, tako i na međunarodnoj razini. Pogotovo je to vrijedilo za pozici- ju 
na nacionalnom tržištu jer je velika većina država različitim carinskim i necarinskim 
barijerama štitila domaću industriju, a relativno visoki tran- sportni troškovi činili su 
proizvode inozemnih poduzeća, osobito onih iz udaljenih zemalja, cjenovno 
nekonkurentnima. Međutim, u drugoj polo- vini 20. stoljeća dolazi do velikih promjena. 
Sve se više liberalizira kreta- nje roba, kapitala i usluga, smanjuje se ili potpuno ukida 
carinska zaštita kao i brojne necarinske barijere te bitno pojeftinjuje transport po jedinici 
proizvoda. Banke i druge financijske institucije razvijaju različite oblike kreditiranja, 
pojavljuju se leasing poslovi, pa pribavljanje materijalne imo- vine postaje relativno 
jednostavno i dostupno i za poduzeća koja na ras- polaganju nemaju vlastita novčana 
sredstva. Najveća poduzeća suočavaju se s domaćom konkurencijom koja sve više raspolaže 
podjednakom, često posuđenom materijalnom imovinom, a zbog spomenutog procesa 
ukidanja barijera za odvijanje međunarodne trgovine, ubrzanju i pojeftinjenju tran- sportnih 
usluga, sve više i sa inozemnom. To počinje pomicati fokus njihove borbe za zadržavanje 
i širenje tržišne pozicije s materijalne na nemate- rijalnu imovinu. Know-how, brendovi, 
licence, a posebice kvalitetni ljudi postaju ključnim čimbenikom tržišne vrijednosti i 
konkurentske prednosti suvremenih poduzeća. 


Ljudi su jedini element s prirođenom sposobnošću da generiraju vri- jednost. Sve 
druge varijable, novac, materijali, postrojenja, energija, ne nude ništa osim pasivnog 
potencijala. Po svojoj prirodi oni ne dodaju ništa ine mogu dodati ništa dok neko ljudsko 
biće ne podupre taj potencijal i ne pusti ga u pogon.'"* 

Koliko su te promjene s materijalne k nematerijalnoj imovini kao osno- ve vrijednosti i 
snage poduzeća bile važne vidi se iz podatka da je koncem 


20. stoljeća odnos vrijednosti nematerijalne prema materijalnoj i financijskoj imovini kod 
velikog broja poduzeća iznosio 5: 1 do čak 16: Lo? Mijenjaju se prioriteti ulaganja 
poduzeća pa se, umjesto u zgrade i strojeve, glavnina sredstava usmjerava u pribavljanje i 
stvaranje nematerijalne imovine te ra- stu sredstva za istraživanje i razvoj i za pridobivanje, 
razvoj i usavršavanje najvažnijeg elementa nematerijalne imovine, ljudi. Regrutiranju, 
daljnjem obrazovanju, stručnom osposobljavanju, motiviranju, nagrađivanju i stvara- nju 
lojalnosti, osobito najkvalitetnijih ljudi, pridaje se pažnja nezabilježena u stoljećima prije 
toga. Svijest o važnosti ljudskog čimbenika za opstanak i razvoj poduzeća daje dodatnu 
dimenziju i važnost upravljanju ljudskim po- tencijalima. 

U poslovnome smislu, ljudski se kapital može opisati kao kombinacija sljedećih 
čimbenika: !!* 
1. obilježja koja netko unese u posao, kao što su inteligencija, energija, po- uzdanost, 


114 Prema: Fitz-Enz, J.: ROI of Human Capital. Second edition, Amacom, New York, 2009., XIX. 


us Duning, J. h., ed.: Regions, Globalization, and the Knowledge-Baset Economy. OxfordUniversity Press, Oxford, 2002., 9. 
"6 Prema: Fitz-Enz, J.: nav. dj., XVIII. 

pozitivan odnos i predanost 


2. sposobnost i spremnost osobe za učenje 

motivacija da dijeli informacije i znanje — duh zajedništva i orijentira- nost na 
ostvarivanje cilja. 

Od kraja 20. stoljeća, većina poduzeća susreće se na domaćem tržištu s gotovo 
identičnom konkurencijom s kakvom se susreće i u poslovanju na stranim tržištima. 
Njemački proizvođači automobila na njemačkom tržištu konkuriraju s Peugeotom, 
Citroenom, Fordom, Fiatom, Toyotom, kao što to čine i kad posluju u Francuskoj, Italiji, 
SAD-u, Japanu, Kini ili bilo kojoj dru- goj državi. Isto vrijedi i za proizvođače brojnih 
drugih proizvoda i usluga. Ono što i na domaćem i na međunarodnom tržištu čini razliku i 
osigurava uspjeh jest kvaliteta ljudi koji organiziraju, usmjeravaju, realiziraju i kontro- liraju 
poslovne aktivnosti pojedinog poduzeća. 


o» 


14.2. Međunarodno upravljanje ljudskim resursima 


Međunarodno upravljanje ljudskim resursima može se definirati kao plani- ranje, izbor, 

obuka, zapošljavanje i evaluacija zaposlenika u međunarodnim poslovnim aktivnostima. /!“ 

U usporedbi s upravljanjem ljudskim resursima na nacionalnom planu, međunarodno 
upravljanje ljudskim resursima mnogo je kompleksnije. Ta kompleksnost i razlika u odnosu 
na nacionalno upravljanje ljudskim resur- sima ogleda se u sljedećih šest elemenata: ''* 

1. Nove odgovornosti. Neke aktivnosti i odgovornosti poput inozemnog (duplog) 
oporezivanja, inozemnog preseljenja, odnosa s vladom zemlje domaćina, poslova 
prevođenja itd., nisu uključene u aktivnosti na do- maćem tržištu. 

2. Potreba za širim, internacionalnim odnosom prema politici nagrađiva- nja. 
Uspostavljanje pravedne politike nagrađivanja bez obzira na naci- onalnost 
zaposlenika jedan je od s time povezanih izazova. 

3. Veća uključenost u zaposlenikov privatni život jer se osim njegovim sposobnostima i 
mogućnostima rada u novoj sredini, mora baviti i stam- benim pitanjima, pitanjima 
školovanja djece, zdravstvenog osiguranja, sigurnosti i sl. 

4. Upravljanje mješavinom stranih i lokalnih zaposlenika. Organizacija u inozemstvu u 
pravilu zapošljava rezidente matične zemlje multinacio- nalne kompanije, lokalne 
rezidente i rezidente trećih zemalja, različitih kulturoloških, religijskih i drugih 
karakteristika. 

5. Veća izloženost riziku. Ako produktivnost padne ispod prihvatljive ra- zine ili dođe 
do nekih drugih problema, gubitak za matično poduzeće u pravilu je veći nego u 
sličnim situacijama u matičnoj zemlji. Veća je i izloženost političkom riziku i 
terorizmu. 

6. Vanjska izloženost nacionalnim vladama i kulturama znatno je veća ne- go u matičnoj 
zemlji. 

Istraživanje provedeno na 968 američkih poduzeća iz svih važnijih dje- latnosti 
utvrdilo je da su poduzeća u kojima je bilo dobro razvijeno upravlja- nje ljudskim 
potencijalima ostvarila $ 27 044 veću vrijednost prodaje, $ 18 641 veću tržišnu vrijednost i 
$ 3814 veću dobit po zaposlenom. Slične rezultate pokazalo je i istraživanje provedeno na 
100 njemačkih poduzeća koja su po- slovala u 10 industrijskih sektora." Zbog toga danas 
poduzeća svih veliči- na i u sve većem broju zemalja posvećuju veliku pozornost 
menadžmentu 


117 Tamer Cavusgil, S., Knight, G., Riesenberger, J. R.: nav. dj., 548. 


118 Isto, 550 
119 Mayer, J. S.: Strategic Human Resource Management, 2008., 2. 

Slika 13. Menadžment ljudskih potencijala 


Strategijski menadžment ljudskih potencijala 


Izvor: Noe, R. A., Hollenbeck, J. R., Gerhart, B., Wright, P. M.: Menadžment ljudskih 
potencijala. Mate, ZSEM, Zagreb, 2006., 4. 


ljudskih potencijala. Razvile su se brojne aktivnosti (slika 13) pomoću kojih poduzeća 
planiraju, odabiru, obučavaju, promoviraju i nagrađuju svoje za- poslenike kako bi pribavila 
i zadržala takvu kvalitetu ljudskog kapitala koja će predstavljati konkurentsku prednost 
poduzeća, kako na domaćem, tako i na inozemnom tržištu i jamčiti njegov uspješan rad i 
razvoj. 

lako se poduzeća, kao što je rečeno, i na domaćem tržištu susreću sa sličnom 
konkurencijom kao i na inozemnom te su im za uspjeh poslovanja i kad ne posluju u 
inozemstvu potrebni visokokvalitetni ljudi, ono što pred- stavlja prednost poslovanja na 
domaćem tržištu jest dobro poznato ekonom- sko, pravno, političko i kulturno okruženje. 
Kod poslovanja u inozemstvu upravo uspješnost snalaženja u drugačijem okruženju 
predstavlja najveći izazov za poduzeća, znatno utječe na poslovni rezultat i zahtijeva 
dodatno obučene i pripremljene pojedince. Upravljanje ljudskim potencijalima kod 
međunarodnih poduzeća dobiva zbog toga dodatno na važnosti. 


14.3. Pronalaženje kadrova za rad u inozemstvu 


Međunarodna poduzeća, multinacionalne kompanije mogu izabrati najpri- kladnije osobe 

za rad u inozemstvu iz triju izvora: 

1. među rezidentima matične zemlje (zemlje u kojoj je sjedište multinaci- onalne 
kompanije) 

2. među rezidentima zemalja domaćina (zemalja u kojima se odvijaju po- slovne 
aktivnosti multinacionalnih kompanija) 

3. među rezidentima trećih zemalja. 
Rezidenti matične zemlje, zemlje sjedišta multinacionalne kompanije mogu se 

angažirati iz dvaju izvora: 


a) internog 


b) eksternog. 

Interno se za rad u inozemstvu angažiraju osobe koje su već zaposlene u 
multinacionalnoj kompaniji, a po svojim su karakteristikama pogodne za obavljanje radnih 
zadataka u inozemstvu. Obično se radi o osobama koje već imaju određeno iskustvo u radu 
na konkretnom inozemnom tržištu, najčešće poslovima izvoza i uvoza te određenim 
znanjem o ekonomskom, političkom, pravnom i kulturnom okruženju zemlje u koju trebaju 
ići raditi. Prednosti slanja postojećih zaposlenika na rad u inozemstvo su sljedeće: 

a) posjeduju korporativnu kulturu matičnog poduzeća koja im omoguća- va lakšu 
komunikaciju s upravom u matičnoj zemlji 


b) poznaju veliki broj zaposlenika i imaju iskustvo u zajedničkom radu s njima što 
ubrzava i olakšava obavljanje poslovnih aktivnosti za koje je nužan angažman i 
poslovne jedinice u inozemstvu, ali i zaposlenika u matičnoj zemlji 


c) imaju određena tehničko-tehnološka i računovodstveno-financijska znanja potrebna 

za lakše savladavanje poslovnih zadataka u inozem- stvu. 

Jednom riječju, dobro poznaju matično poduzeće na strateškoj i opera- tivnoj razini 
što svakako olakšava donošenje odluka o konkretnim poslovi- ma u inozemstvu. 

Najveći nedostatak angažiranja vlastitih zaposlenika je visok trošak nji- hovog boravka 
u inozemstvu s obiteljima. 


Rezidenti matične zemlje regrutiraju se za rad u inozemstvu iz ekster- nih izvora onda 
kad poduzeće ne može za određene poslove angažirati kojeg od postojećih zaposlenika. To 
se, najčešće, događa u situacijama kad su za obavljanje poslova u inozemstvu potrebna 
specifična znanja na novim po- slovima (diverzifikacija poslovanja) u kojima međunarodno 
poduzeće (mul- tinacionalna kompanija) nema veliko iskustvo, ili se radi o novim tržištima 
specifičnih ekonomskih, političkih i pravnih karakteristika. Kako su sve za- padne, 
industrijski razvijene zemlje, posljednjih nekoliko desetljeća postale multikulturalnim 
društvima, mnoge s milijunima useljenika iz svih dijelova svijeta, znatno su se povećale 
mogućnosti da se u matičnoj zemlji pronađu dobri poznavatelji tržišnih i drugih prilika na 
gotovo svakom inozemnom tržištu. No i oni, kao i zaposlenici u matičnom poduzeću, 
predstavljaju pri- lično veliki trošak pa se i iz internih i iz eksternih izvora rezidenti matične 
države uglavnom upućuju na obavljanje ključnih poslova, a za ostale poslo- ve angažiraju 
se zaposlenici iz drugih, jeftinijih izvora. 

Angažiranje rezidenata zemlje domaćina najčešće se odnosi na poslo- ve srednjeg i 
nižeg menadžmenta te operativnih poslova. Ukoliko se radi o ekonomski razvijenoj zemlji 
domaćinu s iskusnom i obrazovanom radnom snagom, njezinim se rezidentima često 
povjeravaju i ključni tehnički i ruko- vodni poslovi. Postoji više prednosti pri angažiranju 
rezidenata zemlje do- maćina: 

a) dobro poznavanje ekonomskog, političkog, pravnog i kulturnog okru- ženja 


b) znanje jezika 


c) poznavanje potencijalnih partnera na lokalnom tržištu 

d) osobna poznanstva i kontakti s predstavnicima vlasti (izuzetno važno kod većeg broja 
azijskih i afričkih zemalja), poznavanje procedura i po- stupaka kod dobivanja 
različitih dozvola, suglasnosti i slično 

e) znatno niži troškovi za isto radno mjesto nego kod upućivanja na rad u inozemstvo 
rezidenata matične države. 

Ono što može predstavljati nedostatak kod angažiranja osoba iz zem- lje domaćina, 
pogotovo na ključna mjesta, jest opasnost da će znanje o teh- nologiji, poslovnim 
planovima, financijskim operacijama i drugom prenijeti lokalnim poduzećima i time dovesti 
u pitanje konkurentsku poziciju inoze- mnog poduzeća na lokalnom tržištu i narušiti 
rezultate njegovog poslovanja. 

Angažiranje rezidenata trećih zemalja odnosi se na osobe koje ne dola- ze ni iz 
zemalja u kojima se nalazi centrala multinacionalne kompanije, ni iz zemalja u kojima se 
odvijaju poslovne aktivnosti za obavljanje kojih je osoba angažirana. Radi se najčešće o 
osobama koje su visokostručne za obavljanje određenih poslova, a uz to imaju dobro 
znanje o zemlji u koju se upućuju. Vrlo često je riječ o osobama koje jezično i kulturološki 
pripadaju istoj sku- pini kao i stanovnici zemlje u kojoj trebaju raditi ili o osobama koje su 
u ka- rijeri boravile i uspješno radile u dotičnoj zemlji za neko drugo međunarod- no 
poduzeće pa, iako kulturološki nemaju sličnosti s građanima te zemlje, imaju iskustvo i 
uspjeh u obavljanju poslova u njoj. Naučili su jezik, dobro upoznali ekonomsko i druga 
okruženja te stekli kontakte u poslovnim kru- govima, organima vlasti i drugo. 

Vrlo često multinacionalne kompanije, osobito one najveće, ako nema- ju osoba iz 
matične zemlje, povjeravaju zadatak pronalaženja adekvatnih zaposlenika za rad u 
inozemstvu “headhunterskim” organizacijama. Kako su mnoge od njih i same 
međunarodna poduzeća, imaju u svojoj evidenciji osobe iz velikog broja zemalja i 
sposobne su pronaći adekvatne zaposlenike iz trećih zemalja za bilo koji posao i u bilo 
kojoj državi. 

Proces globalizacije i seljenja dijela ili cjelokupne proizvodnje u ino- zemstvo doveo 
je do toga da se zadnjih godina veliki broj osoba nalazi na radu u stranim državama. 
Samo kompanija Royal Duch/Shell, iako u velikoj mjeri koristi i lokalnu radnu snagu, ima 
na radu u inozemstvu 5000 ljudi iz matične i trećih zemalja u oko 120 država. Računa se 
da u Kini u poduze- ćima u vlasništvu stranih multinacionalnih kompanija radi više od 300 
000 stranaca.’ 

Te brojke pokazuju koliko je važno imati dobro organizirane poslove međunarodnog 
upravljanja ljudskim potencijalima. 


14.4. Odabir osoba za rad u inozemstvu 


Nakon što je poduzeće definiralo kratkoročne i dugoročne ciljeve svojih poslovnih 

aktivnosti u inozemstvu, ključni čimbenik o kojemu će ovisiti uspješnost njihove realizacije 

jesu ljudi koji će te ciljeve nastojati ostvariti. Zbog toga, kao i činjenice da uspjesi 

inozemnih poslovnih aktivnosti podu- zeću u pravilu donose veliku dobit, a neuspjeh veliki 

gubitak, odabiru oso- ba za rad u inozemstvu nužno je posvetiti veliku pozornost. Uz 

neophod- na poslovna znanja i vještine, jedan od ključnih elemenata od kojih zavisi uspjeh 

jest sposobnost osoba, ali i njihovih obitelji, da se prilagode novom poslovnom okruženju. 

Sposobnost prilagodbe može se promatrati u trima dimenzijama: '“' 

a) vlastita dimenzija — sposobnost održavanja pozitivne slike o sebi te odr- žavanje 
psihološke uravnoteženosti 

b) dimenzija odnosa — sposobnost uspostavljanja i održavanja odnosa s građanima zemlje 
domaćina; to je izuzetno važna dimenzija jer od nje u velikoj mjeri zavisi poslovni 
uspjeh, ali i kvaliteta života zaposlenika i njihovih obitelj u inozemstvu 

c) dimenzija percepcije — sposobnost koja zaposlenicima u inozemstvu omo- gućava da 
pravilno percipiraju i vrednuju okruženje zemlje domaćina. Kako bi odabrale 
adekvatne kandidate za uspješno obavljanje poslova 


u inozemstvu, poduzeća su, pogotovo najveće multinacionalne kompanije, 
razvile brojne metode odabira. Naime, uz ono što je rečeno o važnosti uspje- 
ha inozemnih poslovnih aktivnosti za ukupan poslovni rezultat poduzeća, 

još dvije činjenice ukazuju na brojne poteškoće koje nosi rad u inozemstvu i 


život u drugoj, često i znatno drugačijoj državi od one iz koje osoba dolazi. 


Naime, procjenjuje se!” da 25% osoba poslanih na rad u inozemstvo nije uspješno obavilo 
posao zbog kojega su poslani. Pod neuspjehom se podra- zumijeva: 

a) ostanak do kraja mandata, ali neuspješno obavljen posao b) raniji 

povratak 


c) napuštanje matične kompanije kratko nakon povratka iz inozemstva. 


120 McFarlin, D., Sweeney, P.: nav. dj., 410. 


121 Noe, R. A., Hollenbeck, J. R., Gerhart, B., Wright, P. M.: Menadžment ljudskih potencijala. Mate, ZŠEM, Zagreb, 2006., 550. 
122 McFarlin, D., Sweeney, P.: nav. dj., 410-411. 

Postotak neuspješnih u zadnje se vrijeme povećava. Tako je nedavno istraživanje među 180 
multinacionalnih kompanija pokazalo da je neuspješnih bilo 34%. Vjerojatan je razlog za taj 
porast pokretanje poslovnih aktivnosti u sve većem broju država s okruženjem znatno 
drugačijim od onoga u državama u kojima su sjedišta multinacionalnih kompanija (uglavnom 
SAD, Japan, zapadna Europa). Američka poduzeća imaju veći postotak neuspjeha koji se 
kreće od 30 — 40%, dok je postotak neuspjeha kod europskih i japanskih poduzeća oko 10%. 
Smatra se da su europski menadžeri na radu u inozemstvu uspješniji od američkih jer su u 
životu izloženi utjecaju većeg broja kultura i jezika, a japanski zbog toga što duže ostaju na 
radu u inozemstvu. Druga je činjenica zbog koje je izuzetno važno izabrati adekvatne 
kandidate za rad u inozemstvu trošak vezan uz upućivanje osoba na inozemne lokacije. 


Svi troškovi (plaća, trošak preseljenja, naknada za partnera, plaćanje školovanja djece, 
naknada za stanovanje itd.) povezani s trogodišnjim boravkom u inozemstvu penju se na više 
od milijun dolara.” Istraživanje razloga za neuspjeh menadžera američkih multinacionalnih 
kompanija na radu u inozemstvu izdvojilo je najvažnije razloge: '** 


a) nemogućnost bračnog partnera da se prilagodi boravku u inozemstvu 
b) nemogućnost menadžera da se prilagodi 

c) ostali obiteljski problemi 

d) menadZerova osobna ili emocionalna nezrelost 

e) nemogućnost da se nosi s povećanom inozemnom odgovornošću. 

Europski su menadžeri kao osnovne razloge naveli nemogućnost part- 
nera da se prilagodi boravku u inozemstvu. 

Navedeni razlozi neuspjeha menadžera na radu u inozemstvu i visoki 
troškovi neuspjeha ukazuju na potrebu velike pažnje prilikom odabira oso- 
ba koje će se uputiti na rad u inozemstvo, ali i na potrebu temeljite pripreme, 
ne samo njih, nego i njihovih obitelji. 

U odabiru kandidata za rad u inozemstvu multinacionalne su kompa- 


nije razvile brojne metode testiranja koje uključuju: '” 


a) ispitivanje motivacije — istražuje se stupanj interesa za rad u inozem- 
stvu te zašto kandidat želi biti uzet u obzir i ima li realnu sliku o tome 
što rad u inozemstvu podrazumijeva, a istražuje se i odnos partnera 
prema boravku u inozemstvu 

b) zdravlje — utvrđuje se fizičko i mentalno zdravlje kandidata te ima li on 
ili član njegove obitelji neki zdravstveni problem koji može biti važan 


za rezultat rada u inozemstvu 


123 Isto, 411. 
124 Hill, C. W. L.: nav. dj., 610. 


12sPrema: Noe, R. A., Hollenbeck, J. R., Gerhart, B., Wright, P. M.: nav. dj., 551-552. 

c) znanje jezika — utvrđuje se znanje stranog jezika i sposobnost kandida ta da nauči novi 
jezik, a ta se sposobnost ispituje i za partnera 


d) obiteljska pitanja — ispituju se dosadašnja seljenja unutar zemlje i u inozemstvo te 
analizira uspješnost prilagodbe; također se analizira pitanje broja i starosti djece, hoće li sei 
ona seliti u inozemstvo i kako će se tome moći prilagoditi 


e) snalažljivost i inicijativa — utvrđuje se je li kandidat samostalan, može li donositi 
odluke i stajati iza njih, ima li intelektualni kapacitet da se nosi s nekoliko problema 
istovremeno, može li djelovati u stranom okruženju i bez nadzora i može li objasniti ciljeve 
i zadatke poduzeća lokalnim radnicima i menadžerima 


f) prilagodba — analizira se je li kandidat osjećajan prema drugima, otvoren za mišljenja 
drugih, kooperativan i spreman na kompromis, te je li sposoban prilagoditi se različitim 
kulturama i ostvariti dobre kontakte s kolegama u stranoj zemlji 


g) planiranje karijere — ispituje se smatra li kandidat zaduženja još nečim osim 
privremenog boravka u inozemstvu, je li njegovo preseljenje u skladu s dosadašnjim 
napretkom te kakove je odnose sa zaposlenicima imao prije 


h) financije — utvrđuje se postoji li kakav trenutačni financijski ili/i pravni problem 
(kupnja kuće, školovanje djece) koji može utjecati na uspješno obavljanje poslova u 
inozemstvu. Dakle, analiziraju se brojni čimbenici koji bi mogli biti važni za uspješno 
obavljanje posla u inozemstvu. Pri tom se ne analizira samo kandidat, nego i njegova obitelj 
jer mogućnost prilagodbe partnera i djece na boravak u inozemstvu ima veliku važnost za 
uspješnost obavljanja posla u stranoj zemlji. 


14.5. Nagrađivanje zaposlenika na radu u inozemstvu 


Kao što je već rečeno, slanje rezidenata matične zemlje, osobito iz internih izvora, na rad u 
inozemstvo, ima brojne prednosti i dobro odabrani kandidati mogu, oslanjajući se na te 
prednosti, u kratkom roku postići bolje rezultate od građana zemlje domaćina ili građana 
trećih zemalja. Zbog toga se multi- nacionalne kompanije često odlučuju u inozemstvo 
poslati građane matične zemlje, pogotovo vlastite zaposlenike. 

No, slanje rezidenata (građana zemlje u kojoj je sjedište multinacio- nalne kompanije) 
za poduzeće je najskuplje jer njihovo nagrađivanje, osim osnovne plaće, podrazumijeva i 
brojne druge izdatke. Računa se!“ da je trošak rezidenata na radu u inozemstvu 2-5 puta 
veći od troška zaposlenika u matičnoj zemlji na sličnom poslu te deset i više puta veći od 
troška lokalnih zaposlenika. 


Kompenzacijski paket (ukupna primanja) čini veći broj elemenata: 

a) osnovna plaća 

b) bonusi u zavisnosti od poslovnih rezultata 

c) naknada za partnera, ako je i on/ona preselio u inozemstvo, a naknada 
za odvojeni život ako je ostao u matičnoj zemlji 

d) plaćanje školarine za djecu ako su i ona u inozemstvu; često treba plaća- 
ti njihovo školovanje u privatnim školama jer zemlja domaćin ima slab 


obrazovni sustav ili se nastava odvija na jeziku koji djeca ne razumiju i 


126 Buble, M.: Međunarodni menadžment. Laser Plus, Zagreb, 2009., 200. 

ne mogu ga naučiti u kratkom razdoblju 
e) dodatak za troškove stanovanja kojim se ti troškovi pokrivaju u cjelini 
ili jednim dijelom 
f) dodatak na uvjete života ako se zaposlenik upućuje na rad u zemlju u 
kojoj je prisutan terorizam ili rat 
g) različite vrste dioničkih paketa i opcija koje će zaposlenik moći realizi- 
rati ako poduzeće ostvari određeni rezultat ili njegova dionica dostigne 
određenu cijenu na burzi. 
Uz to, ako između matične zemlje i zemlje domaćina nema sporazuma 
o dvostrukom oporezivanju, zaposlenik u inozemstvu mora platiti porez u 
obje zemlje pa mu poduzeće kompenzira trošak jednog poreza, obično onog 
kojije platio u zemlji u koju je upućen. 
Kompenzacijski paket rezidenata matične zemlje na radu u inozemstvu 
varira od zemlje do zemlje i najviše ovisi o: 
1. troškovima života u zemlji u koju se upućuje 
2. načinu i visini kompenzacije karakteristične za slične vrste poslova u 
toj zemlji. 
Troškovi variraju od zemlje do zemlje (tablica 14) pa se plaća najčešće određuje u 


skladu s razinom tih troškova u pojedinoj zemlji. Tako zaposle- nici poslani na rad na isto 
radno mjesto, ali u različitim zemljama, neće ima- ti istu osnovnu plaću. 


Tablica 14. Najviši i najniži troškovi života (veljača 2010., SAD=100). 


Najviši Najniži 

troškovi troškovi 
Francuska 150 Pakistan 40 
Japan 146 Indija 48 
Norveška 144 Ukrajina 58 
Austrij 121 Argentina 60 
Velika Britanija 118 Kazahstan 62 
Njemačka 116 Rumunjska 64 
Italija 109 Vijetnam 65 


Izvor: Pocket World in Figures, The Economist, London, 2011., 90-91. 


Visina ukupne kompenzacije za identično radno mjesto pokazuje znat- ne razlike 
između pojedinih zemalja. To je vidljivo iz visine kompenzacije za čelne menadžere na 
poslovima upravljanja ljudskim potencijalima (tablica 15) za poduzeća s vrijednošću 
prodaje od oko 500 milijuna dolara. 

Tablica 15. Ukupna kompenzacija za menadžere upravljanja ljudskim potencijalima (u USD) 


SAD 525 923 
Velika Britanija 494 519 
Švicarska 447 563 
Niemačka 456 665 
Italija 432 569 
Francuska 384 904 
Nizozemska 287 247 
Japan 278 697 
Poliska 120 410 
Kina 85 393 


Izvor: Hill, C. W. L.: International Business, Competing in the Global Marketplace. McGraw 
Hill, 8th edition, New York, 2011., 619. 


Posebno je pitanje oblikovanja kompenzacijskog paketa. Praksa se tu od zemlje do 
zemlje znatno razlikuje, ne samo kad je riječ o državama razli- čitih sustava društvenog 
uređenja, nego i među zemljama s istim ili sličnim sustavima. To se dobro vidi iz tablice 
16 koja pokazuje kompenzacijske pa- kete glavnih izvršnih direktora u trenutku kada je 
njemački Daimler-Benz kupio američku tvrtku Chrysler. 


Tablica 16. Razlike u kompenzacijskim paketima. 


Elementi kompenzacijskog Predsjednik i CEO (u USD) 
paketa Chrysler Daimler-Benz 
plaća 1 612 500 1 137 300 
bonus 3 000 000 — 
druga godišnja 218 000 m 
plaćanja 
drugi programi (plaćanja 
za plan štednje) 77 400 zu 
dionice 1 209 701 = 
garantirane opcije 
(procjena vrijednosti) 4 753 000 796 100 
izvršene opcije (garantirane 
u prethodnim godinama) 5 259 600 — 
Ukupno 16 131 104 1 933 400 


Izvor: Buble, M.: Međunarodni menadžment. Laser Plus, Zagreb, 2009., 205. 


Slični kompenzacijski paketi obično vrijede i za slanje na rad u inoze- mno poduzeće 
rezidenata trećih zemalja pa se taj trošak ne razlikuje znatno od troška upućivanja 
rezidenata matične zemlje. To posebno vrijedi u situa- cijama u kojima se za ključna 
mjesta angažiraju rezidenti industrijski visoko razvijenih država. 


Kompenzacijski paketi imaju najnižu vrijednost kad se za određene me- nadžerske 
poslove angažiraju rezidenti zemalja domaćina. Njihov se kom- penzacijski paket obično 

sastoji od plaće i bonusa te eventualnih manjih do- dataka poput privatnog zdravstvenog i 
mirovinskog osiguranja, automobila i slično. 


14.6. Povratak s rada iz inozemstva (repatrijacija) 


Repatrijacija je povratak osoba u matičnu zemlju nakon rada i boravka u ino- zemstvu. 
Odlazak na rad u inozemstvo može, kao što je rečeno, za zaposle- nika, partnera i djecu biti 
težak i traumatičan. Jednako tako i povratak s rada u inozemstvu, ako nije unaprijed dobro 
pripremljen, može za zaposlenika, kako u matičnom poduzeću, tako i u svakodnevnom 
životu, biti dosta težak. Povratak, osim za njega, može biti težak i za njegovu obitelj. što je 
boravak u inozemstvu duži, to su problemi prilikom povratka i ponovnog navikavanja na rad 
u matičnom poduzeću, ali i život u matičnoj zemlji veći. To je jedan od razlog zbog kojeg 
veliki broj poduzeća ograničava jednokratni boravak na radu u inozemstvu na 4-5 godina. 


Problemi s kojima se povratnik susreće u matičnom poduzeću najčeš- će su: 

a) = raspoređivanje na radno mjesto koje je niže rangirano od radnog mje- sta s kojega je 
bio upućen na rad u inozemstvo 

b) razina primanja koja ne omogućava životni standard kakav je povrat- nik imao dok je 
bio na radu u inozemstvu 


c) novi zaposlenici i nova radna okolina s izmijenjenim nadležnostima i sustavom 
vrijednosti u odnosu na stanje na koje je povratnik navikao prije odlaska u inozemstvo 
d) nedovoljno poštovanje prema rezultatima koje je povratnik ostvario ra- deći u 


inozemstvu i nedovoljan interes da nova znanja i iskustva koje je stekao primijeni na 
složenijim poslovima u matičnom poduzeću 

e) zaostajanje u hijerarhijskoj poziciji u odnosu na zaposlenike s kojima je prije odlaska 
u inozemstvo bio na istoj razini, a oni su u međuvremenu napredovali. 

Uz probleme na radnom mjestu, povratnik i njegova obitelj često su po povratku 
suočeni i s problemima u svakodnevnom životu. Najčešći su: 

a) problemi ponovnog privikavanja na život u matičnoj zemlji, pogotovo ako su se u 
međuvremenu dogodile promjene u političkom, pravnom, ekonomskom i obrazovnom 
sustavu 

b) navikavanje na niži životni standard uzrokovan slabijim uvjetima sta- novanja, nižom 
plaćom, gubitkom dodatnih bonusa i slično 

c) ponovno stvaranje socijalnog miljea zbog promjena u mjestima borav- ka, mjestima 
zaposlenja i slično, koje su se dogodile sa znancima i pri- jateljima s kojima se prije 


družio 

d) problemi ponovnog zaposlenja za partnera ili problemi ponovnog privi- kavanja 
partnera na prijašnju radnu sredinu ako se vraća na rad u isto poduzeće 

e) problemi s nastavkom školovanja djece. Često im se ne prizna dio školo- vanja 


završenog u inozemstvu, moraju polagati razlikovne ispite i sli¢- no, a uz to i djeca se 

susreću s problemima ponovnog uspostavljanja prijateljstava u sredini koja može biti 

znatno drugačija od one u kojoj su živjeli u inozemstvu. 

Spomenuti problemi posebno dolaze do izražaja ako su se zaposlenik i njegova obitelj 
za vrijeme boravka u inozemstvu dobro uklopili u novu sre- dinu, stvorili krug poslovnih 
partnera i prijatelja i imali životni standard koji je bio znatno viši od onog koji imaju nakon 
povratka u matičnu zemlju. 

Zbog toga se zadatci međunarodnog upravljanja ljudskim resursima u dobro 
organiziranim poduzećima protežu od planiranja i regrutiranja do bri- ge o povratku 
zaposlenika s rada u inozemstvu i njihovog (i njihovih obitelji) što bezbolnijeg ponovnog 
uklapanja u radnu i životnu sredinu u matičnoj zemlji. Važni dio te brige jest raspoređivanje 
povratnika na radna mjesta na kojima će njihova novo stečena znanja i iskustva te poslovni 
kontakti biti na najbolji način iskorišteni u poslovnim aktivnostima matičnog poduzeća. 

Olakšavanje povratka u matično poduzeće postiže se redovitim poziva- njima 
zaposlenika na radu u inozemstvu na poslovne razgovore i društvene događaje (dan 
poduzeća i sl.) kako bi zadržali poslovni i privatni kontakt s ostalim zaposlenicima u 
matičnom poduzeću. Datum povratka treba odre- diti dovoljno unaprijed (6 —8 mjeseci) te 
definirati poslove i zadatke koje će povratnik obavljati u matičnom poduzeću te ga, još dok 
je u inozemstvu, postepeno u njih uvoditi. Sam zaposlenik u inozemstvu (i njegova obitelj) 
moraju biti svjesni da će se nakon nekog vremena vratiti u matičnu zemlju i ne smiju 
zapustiti socijalne kontakte. To je posebno važno za kontakte dje- ce sa školskim kolegama i 
prijateljima s kojima su se družili prije odlaska u inozemstvo. 

Odlazak na rad u inozemstvo za mnoge je ljude, pogotovo iz manje razvijenih 
zemalja, vrlo primamljiva opcija. Nepripremljeni odlazak i nepripre- mljeni povratak mogu 
i za njih i za njihove obitelji biti jako traumatični s du- goročno negativnim posljedicama, 
kako za radne karijere, tako i za životna zadovoljstva. Zbog toga i oni koji se bave 
upravljanjem ljudskim resursima, ali i sami zaposlenici veliku pažnju moraju posvetiti i 
odluci o odlasku na rad u inozemstvu i pripremi za taj rad, ali i povratku u matičnu zemlju. 


276 


POPIS KORIŠTENE LITERATURE 


- Akhter, S.H.: Global Marketing Management, Prentice Hall, Englewood Cliffs, 
New Jersey, 1989. 


- Amon, F.: Priprema, ugovaranje i izvršavanje poslova trgovine s inozemstvom, 
Priručnik o trgovini s inozemstvom, RRIF, Zagreb, 1998. 


- Andrijnaić, I.: Poslovanje u vanjskoj trgovini, Mikrorad, Zagreb, 2012. 


- Andrijanić, I.: Vanjska trgovina — kako poslovati s inozemstvom, Mikrorad, 
Zagreb, 2001. 


- Andrijanić, I.: Poslovanje na robnim burzama, Mikrorad, Zagreb, 2002. 


- Andrijanić, I. i Pavlović, D.: Menadžment međunarodne trgovine, VPŠ Libertas,. 
Zagreb, 2012. 


- Appleyard, Dennis R. and Alfred J. Field Jr. International Economics, Mc Graw 
Hill, New York, 2001. 


- Baban, Lj.- Marijanović, G.: Međunarodna ekonomija, Osijek, 1998. 
- Baban, Lj.: Međunarodna ekonomija, EF Osijek i Ekonomist, 2000. 
- Bijelić, P.: Međunarodna trgovina, Ekonomski fakultet Beograd, Beograd, 2008. 


Bairoch, P., Kozul-Wright, R.: Globalization Myths: Some historical Reflections 
on Integration, Industrialization and Growth in the World Economy. UNCTAD, 
No. 113, March 1996. 


Buble, M.: Međunarodni menadžment. Laser Plus, Zagreb, 2009. 


- Cavusgil, T. S., Knight, G., Riesenberger, R. J.: International Business: Strategy, 
Management, and the New Realities. Pearson Education, Inc., New Jersey, 2008. 


- Cooke, R. A.: Danger Signs of Unethical Behavior: how to Determine If Your 
Firm Is at Ethical Risk. Journal of Business Ethics, 10, 1991. 


- Duning, J.H., ed.: Regions, Globalization, and the Knowledge -Baset Economy. 
OxfordUniversity Press, Oxford, 2002. 


- Ethier, Wilfred J. Modern International Economics, W.W. North and Company, 
New York and London, Third Edition, 1995. 


- Fitz-Enz, J.: ROI of Human Capital. Second edition, Amacom, New York, 2009. 


- Giunio, G.: Mjesto i znacenje dugorocne proizvodne kooperacije, poslovno- 
tehničke suradnje i prijenosa industrijskog vlasništva u sistemu ekonomskih 
odnosa s inozemstvom, Inženjerski biro, Zagreb, 1986. 


- Goldštajn, A.: Ugovori autonomnog privrednog prava, Informator, Zagreb, 1974. 


- Gorenc, V., Schwank, F., Slakoper, Z.: Međunarodna pravila za kupoprodaju, 
plaćanja i arbitraže. RRiF-plus, Zagreb, 1996. 


Grgić, M., Bilas, V.: Međunarodna ekonomija,Lares Plus, Zagreb, 2008. 


277 


Griffin, R. W. and Pustay, M.W.: International Business, Pearsons Prentice Hall, 
Fourth Edition, 2003. 


Grimwade, N.: Intemational Trade: New Pattems of Trade, Production and 
investments, Routledge, London, 1989. 


Hecksher, E.: The Effects of Foreign Trade on Distribution of Income, Ekonomisk 
Tidskrft, 1919. 


Helpman, E.: A Simple Theory of international Trade with Multinational 
Corporations, Joumal of Political Economy, vol. 92, no. 3, 1984. 


Hill, C. W. L.: International Business, Competing in the Global Marketplace. 
McGraw Hill, 8th edition, New York, 2011. 


Hodgson, J. S., Herander, M. G.: International Economic Relations, Prentice hall 
Inter., Inc., Englewood Cliffs, NJ, 1983. 


Irwin, Douglas A. A Brief History of International Trade Policy, Library of 
Economics andLiberty, November 2001. 


Jahrmann, F.U.: Aussenhandel, Ludwigshafen, 1994. 
Katunarić, A.: Vanjska trgovina - principi i praksa, Zagreb, 1983. 


Kevin H. O'Rourke and Jeffrey G. Wiliamson, After Columbus: Explaining the 
Global Trade Boom 1500-1800., Columbia University, Febr. 2001. 


Kirschen, E. S.: Economic Policy in our Time. North-holland Pub. Co., 
Amsterdam, 1964. 


Kozomara, dr Jelena Tehnološka konkurentnost, Ekonomski fakultet, Beograd, 
1994. 


Kraljić, I.: Vanjskotrgovinsko poslovanje i financiranje, Pula, 1982. 


Krugman, P.: Increasing Returns, Monopolistic Competition and International 
Trade, Journal of International Economics, vol. 9, no. 4, November 1979. 


Krugman, P.: Intraindustry Specialization and the Gains from Trade. Journal of 
Political Economy, vol. 89, October 1981. 


Krugman, P.: Growing World Trade Causes and Cionsequences, Brookings 
Papers on Economics Activity, 1995. 


Lancaster, K.: Intra-industry Trade under Perfect Monopolistic Competition, 
Journal of International Economics, vol. 10, May 1980. 


Ljubić, F.: Vanjska trgovina, Školska knjiga, Zagreb, 1994. 
Maddison, A.: The World Economy: A Millenniel Perspective. OECD 2001. 


Mareewijk Charles Van International Trade and World Economy, Oxford 
University Press, Oxford, 2002., chapter 14 


Marković, M.: Međunarodni marketing, Split, 1994. 

Martyn, H.: Considerations upon the East India Trade, 1701. 
Matić, B.: Međunarodno poslovanje, Sinergija, Zagreb, 2004 
Mayer, J. S.: Strategic Human Resource Management, 2008. 


McFarlin,D., Sweeney,P.: International Management Strategic Opportunities and 
Cultural Challenges, fourth edition, Roudledge, New York, 2011. 


Mlikotin Tomić, D.: Pravo međunarodne trgovine, Školska knjiga, Zagreb, 1999. 


278 


- Mlikotin-Tomić, D.: Ugovori o distribuciji, Zakonitost br. 1/91, Ekonomski 
fakultet Zagreb,1991. 


Noe, R. A., Hollenbeck, J. R., Gerhart, B., Wright, P. M.: Menadžment ljudskih 
potencijala. Mate, ZSEM, Zagreb, 2006. 


- Ohlin, B.: Interregional and International Trade, Hanard University Press, 
Cambridge, 1933. 


- Onkvist, S., Shaw, J. J.: International Marketing — Analysis and Strategy. Merill 
Publishing Company, Columbus, Ohio, 1989. 


- Parboteeh, K.P., Cullen, J.B.: Strategic International Management, 5. Edition, 
South- WesternCengage Learning, 2011. 


- Pavlović, D.: Inozemne direktne investicije u međunarodnoj trgovini, Golden 
marketing/Tehnička knjiga, Zagreb, 2008. 


- Pavlović, D.: Utjecaj visine poreza na dobit na priljev inozemnih ulaganja. 
Ekonomski pregled, br. 11(58), Zagreb, 2007. 


- Pozner M.V.: Intemational Trade and Technological Change, Oxford Economic 
Papers, 13, 1961. 


- Previšić, J., Ozretić Došen, Đ.: Međunarodni marketing, Masmedia, Zagreb, 
1999. 


- Ricardo, D.: On the Principles of Political Economy and Taxation, 1817. 
- Samuelson, P.A. — Noordhaus: W: Ekonomija, Mate, Zagreb, 1992. 


B Sachs, J. D., Warner, A.: Economic Reform and the Process of Global 
Integration. Brookings Papers on Economic Activity, 1995. 


- Scott, B.: Creating Comparative Advantage in: Paul King, Intemational 
Economics and International Economic Policy: A Reader, McGraw-Hill, 1990, 


E Sergi, B. S., Bagatelas, W. T., Kubikova, J.: Industries and Markets in Central 
and Eastern Europe. Sergi, B.S., (ed.), Ashgate Publishing Limited, Albershot, 
England, 2007. 


- Smith, Adam: The Wealth of Nations, Penguin, London, 1986.. 


Stiglitz, J., Charlton A.: Fair Trade for All, How Trade Can Promote 
Development. Oxford University Press, Oxford, 2005. 


- Vernon, R.: International Investment and International Trade in the Product 
Cycle, The Quarterly Journal of Economics, No.2, May 1966. 


_ Wolf, M.: Why Globalization works. Yale University Press, London, 2005. 


- Zbašnik, D.: Financijski rizici globalizacije. Ekonomija/Economics, godina 13, 
br. 1, Za- greb, listopad 2006. 


OSTALO 


- Hrvatsko gospodarstvo, glasilo HGK, Zagreb 


- International Monetary Fund: Balance of Payments Manuel, Washington: IMF, 
New York, Washington , 1993.; OECD Benchmark definition of foreign direct 
investment, Third edition, 1996. 


Internet (podaci prema vremenu pristupanja) 


279 


OECD Factbook 2010: Economic, Environmental and Social Statistics, OECD 
2010. 


Pocket World in Figures, The Economist, London, 2011 


Sen, h. The IMF and World Bank approaches to macroeconomic management in 
developing countries. Journal of Economics&Administrative Sciences, No. 5, 
1999. 


Statistika inozemnih izravnih ulaganja, HNB, Zagreb 


UNCTAD: World Investment Report 2006 - FDI from Developing and Transition 
Economies: Implications for Development, Overview, United Nations, New York 
and Geneva, 2006. 


UNCTAD, World Investment Report, New York, Geneva, 2011. 


World Bank Group, Multilateral Investment Guarantee Agency: Investment 
Promotion Agency Performance Review 2006. 


280 


